
^A/  •  G^ 


DO  'N  LEUGHADAIK. 


A  Ledghadair  Chriosdail, 

Anns  an  leabhar  so  tha  turas  draghail  tre 
fhàsach  cunnartach  an  t-saoghail  so,  chum  a 
Chanaan  nèamhaidh,  na  foise  agus  na  sìthe 
sìorruidh,  air  a  chur  gu  soilleir  an  cèill,  ann  an 
"  Turas  a'  Chriosdaidh,  fo  shàmhla  bruadair." 

Le  bhi  gu  cruadalach  a'  cogadh  fo  bhrataich 
Chriosd,  ard-cheannard  ar  slàinte,  bheir  sinn 
gun  teagamh  buaidh  air  arnàimhdibh  spiorad- 
ail,  agus  ceannsaichidh  sinn  gu  buadhar  gach 
buaireadh  d'am  beil  ar  cor  'sam  àm  so  buail- 
teach,  no'chuireas  maill'oirnn  o  fhalbh  'nathrà 
bho  Bhail'-an-Lèir-sgrios,  (ni  is  e  an  saoghal  so, 
lefhaoin-shòlasaibh,le  iomagain,agus  le  othail,) 
chum  triall  air  ar  turas  do'n  Ierusalem  nèamh- 
aidh,  far  am  beil  ar  sonas  neo-chrìochnach,  agus 
ar  gàirdeachas  iomlan  r'a  mhealtainn  gu  saoghai 
nan  saoghal. 


VÌ  DO'N  LEUGHADAIR. 

Bha'n  dòigh  sgrìobhaidh  so  air  a  raheas  ro 
thaitneach  anns  na  linnibh  o  shean,  cho  math 
agus  r'ar  linn  fèin,  chum  nithe  a  tha  'nan  airidh 
air  ar  cùram  is  mò,  a  chur  an  cèill  air  mhodh  a 
dhrùigheadh  air  an  inntinn  air  dòigh  bu  chumh- 
achdaiche  na  ged  a  rachadh  an  cur  sìos  air  sheòl 
bu  shoilleire :  ach  cha-n  eil  aon  ni  an  so  a 
ruigeas  a  leas  a  bhi  do-thugsinn  do'n  Chriosd- 
aidh  aig  am  beil  a  bheag  no  mhòr  do  dh'fhèin- 
fhiosrachadh.  Cha-n  eil  aon  ni  ann  nach  eil 
air  a  stèidheadh  air  facal  na  fìrinn,  agus  air 
tròcair  neo-chrìochnach  Dhè  ann  an  Iosa 
Criosd,  a  tha  gu  soilleir  air  fhoillseachadh 
dhuinn  'na  fhacal. 

Tha  e  cho  taitneach  r'a  leughadh,  agus  cho 
tarbhach  r'a  thuigsinn,  ri  aon  ni  do'n  t-seòrsa 
so  a  chaidh  fathast  a  sgrìobhadh,  's  gu'n  leig 
mi  leis  anns  an  uidheam  so  dol  fo  mheachainn 
gach  neach  a  leughas  e ;  le  làn  dòchas  gu'm 
bi  e  taitneach  agus  feumail.  Tha  mi  le  mòr 
thogradh  a  nochdadh  meud  mo  dhùrachd  chum 
math  t'anma,  agus  ara  chomh-fhear  saoithreach- 
aidh  leat  ann  am  fion-lios  ar  Tighearn  Iosa 
Criosd. 

IAIN  BUINIAN. 


CUAIRT  AN  EILTHIRICH; 

NO 

TURAS  A'  CHRIOSDAIDH: 

FO  SHAMHLA  BRUADAIR. 


Air  dhomh  a  bhi  'g  imeachd  trefhàsach  an  t-saoghail 
so,  thainig  mi  gu  ionad  àraidh  far  an  robh  garaidh  agus 
laidh  mi  sìos  an  sin  agus  chaidil  mi ;  agus  air  dhomh 
bhi  a'm  chadal,  bhruadair  mi  aisling.  Bhruadair  mi, 
agus  feuch,  chunnaic  mi  duine  'an  èideadh  riobach  'na 
sheasamh  'sa  chùl  r'a  thaigh,  leabhar  'na  làimh  agus 
eallach  mhòr  air  a  dhruim,  (Isa.  lxiv.  6.  Luc.  xvi.  35. 
Salm.  xxxviii.  4.  Eabh.  ii.  2.  Gniomh.  xix.  31.)  Dh' 
amhairc  mi,  agus  chunnaic  mi  e  a'  fosgladh  anleabhair 
agus  ga  leughadh  ;  agus  air  dha  bhi  leughadh,  ghuil  e, 
agus  bha  e  air  bhall-chrith  ;  agus  a  chionn  nach  b'urr- 
ainn  da  cumail  air  fèin  ni  b'fhaide,  bhrùchd  e  mach  le 
èighe  thùrsaich,  ag  radh  ;  "  Ciod  a  ni  mi  ?"  Gniomh. 
ii.  37. 

Anns  an  t-suidheachadh  so  chaidh  e  dhachaigh,  agus 
chume  air  fèin  chofad  sa  b'urrainnda,chumnachmoth- 
aicheadh  a'  bhean  no  chlann  a  thrioblaid  ;  ach  cha  robh 
e  'n  comas  da  bhi  fada  'na  thosd,  a  chionn  gu'n  do 
mheudaich  a  dhosgainn  :  uime  sin  leig  e  ris  intinn  d'a 
mhnaoi  agus  d'a  chloinn  air  a  mhodh  so ;  "  O  bhean 
mo  chridhe,  ars  esan,  agus  sibhse  a  chlann  mo  ghaoil, 
tha  mise  'ur  caraid  gràidh  caillte  dhiom  fèin  a  thaobh 
eallaich  throm  a  tha  'na  laidhe  orm.  Os  barr,  tha 
dearbh  chinnt  air  a  thoirt  domh  gu'm  beil  am  baile  so 
B 


2  'AUHAS  A    CHKIOSDAIDH. 

anns  am  beil  sinn  a  chòmhnuidh  gu  bhi  air  a  losgadh 
suas  le  teine  o  nèimh.  Anns  an  ldir-sgrios  mhuladach 
so  thè"id  mise  a  bhean  mo  chridhe,  agussibhse  a  chlann 
mo  ghràidh  a  chall,  mar  faighear  a  mach  dòigh  air  dol 
as,  ni  air  am  beil  mise  fathast  neo-fhiosrach.  Le  so  a 
chluinntinn  bha  mòr  ioghnadh  air  a  chàirdean,  cha  'n 
ann  air  son  gu'n  do  chreid  iad  na  thuirt  e  riu,  ach  a 
chionn  gun  robh  iad  fo  eagal  gu'n  deach'  e  as  a  riaghailt ; 
ach  bha  dòchas  aca,  leis  mar  bha  e  dlù  do  'n  fheasgar, 
gu'm  faodadh  fois  na  h-òidhche  aiseag  a  rithist  gu  cheill 
shuidhichte  fèin,  agus  rinn  iad  cabhag  gu  chuir  a 
laidhe  :  ach  bha  e-san  cho  iomaguineach  san  òidhche 
's  a  bha  e  feadh  an  latha  ;  uime  sin,  an  àite  dol  a  chad ~ 
al,  's  ann  a  chaith  e  'n  òidhche  'g  osnaich  agus  a'  bras 
shileadh  dheur.  Air  teachd  na  maidne  bu  mhiann 
leo  fhiosrachadh  cionnas  a  bha  e  ;  thuirt  e  riu,  gu'n 
robh  ni  bu  mheasa  na  bha  e  roimhe ;  agus  thòisich  e 
r'an  comhairleachadh  a  rithist  ach  cha  tugadh  iad 
creideas  da.  Shaoil  leo  gu'n  cuireadh  iad  a  ghalar  air 
falbh  le  buintinn  ris  gu  garg.  Air  uairean  dheanadh 
iad  fanaid  air,  aig  àm  eile  bheireadh  iad  beum  dha, 
agus  a  rithist  dheanadh  iad  tùr-dhearmad  air.  Uime  sin 
theann  e  ri  dol  an  uaigneas  gu  sheòmar  agus  a'  dhean- 
amh  ùrnuigh  as  an  leth;  agus  a  ghabhail  truais  diu, 
agus  mar  an  ceudna  gu  smuainteach  air  a  thruaighe 
fe"in.  Ghabhadh  e  cuideachd  sràid  a  muigh  'na  aonar, 
chum  leughadh,  agus  a'  dheanamh  ùrnuigh  car  beagan 
laithean. 

A  nise,  chunnaic  mi,  air  àm  àraidh,  'nuair  a  bha  e 
sràidirneachd  sa'  mhachair,  air  dha  bhi  (mar  bu  ghnà 
leis)  a'  leughadh  a  leabhair,  fo  mhor  thromadas  inn- 
tinn  ;  agus  air  dha  bhi  mar  so,  gu'n  do  bhrùchd  e  mach 
mar  rinn  e  roimhe,  ag  radh ;  "  Ciod  is  còir  dhomh  a 
dheanamh  chum  gu'n  saorar  mi  ?"   Gninmh.  xvi.  30. 

Cha  luaithe  dh'f  hàg  e'n  saoghal  claon, 
Na  choinnich  Soisgeulach  e  air  an  raon 
Le  ait-sgeul  binn  mu  shaoghal  eil'  is  fearr 
Ag  innse  dha  mar  ruight'  an  dùthaich  àigh 

Chunnaic  mi  mar  an  ceudna  gu'n  d'amhairc  e  null 
agus  a  nall,  mar  gu'm  b'àill  leis  teicheadh;  ach  dh' 
f  huirich  e  mar  bha  e,  chionn  nach  b'aithne  dha  c'  àit 
an  rachadh  e.  Chunnaic  mi  'n  sin  duine  d'am  b'ainm 
Soisgeulach  a'  teachd  da  ionnsaidh,  'sa  feòraich  dheth, 
C'arson  a  tha  thu  'g  èigheach  ?  Fhreagair  e,  tha  mi 
tuigsinn  leis  an  leabhar  a  th'ann  am  làimh,  gu'm  beil 
mi  fo  bhinn  bàis,  's  an  deigh  sin  ri  teachd  chum 
breitheanais  ;  agus  tha  mi  ga  'm  f  haireachdainn  neo- 
thoileach  air  a'  cheud.  ni,  agus  neo-iomchaidh  air  an 
dara  ni.     Eabh.  ix.  27.     Iob  xvi.  21.     Esec.  xxii.  14. 

An  sin  thuirt  Soisgeulach,  c'arson  nach  deòin  leat  am 
bàs  f  haighinn,  o'n  tha  cho  lion  olc  sa'  bheatha  so  ? 
Fhreagair  an  duine,  A  chionn  gu'm  beil  eagal  orm 
gu'n  cuir  an  eallach  so  a  th'airmo  dhruim  fodha  mi  ni's 
doimhne  n'an  uaigh  's  gu'n  tuit  mi  do  Thophet,  (Isa. 
xxx.  33.)  Agus  mar  'eil  mi  iomchaidh  air  dol  do'n 
phrìosan,  cha'n  'eil  mi  iomchaidh  air  dol  chum 
bhreitheanais,  no  idir  a  chum  bàis :  agus  'se  bhi 
smaointeach  air  na  nithe  sin  is  mathair-aobhair  do  'm 
ghearan.  An  sin  thuirt  Soisgeulach,  Mas  e  so  dochor, 
C'arson  a  tha  thu  fuireach  gun  ghluasad  ?  Fhreagair  e, 
Air  son  nach  aithne  dhomh  cia  'n  taobh  a  the'id  mi. 
An  sin  thug  e  dha  leabhar  anns  an  robh  sgrìobhta, 
"  Teich  o'n  fhèirg  a  ta  ri  teachd,"  Mat.  iii.  7« 

Air  an  aobhar  sin  Jengh  an  duine  an  sgrìobbadh, 
agus  sheall  e  air  Soisgeulaich  gu  beachdaii,  agus  thuirt 
e,  c'àit  an  eigin  domh  teicheadh  ?  An  sin  thuirt 
Soisgeulach,  a's  e  comharrachadh  le  mheur  thar  raon 
farsuinn,  Am  beil  thu  faicinn  an  doruis  ud  ?  (Matt. 
vii.  13.)  Fhreagair  an  duine,  Cha'n  'eil':  An  sin  thuirt 
Soisgeulach,  Cùm  an  solus  sin  ad'bheachd,  agus  imich 
direach  da  ionnsaidh,  agus  chi  thu  'n  dorus  's  an  uair 
a  bhuaileas  tu  aige,  innsear  dhut  ni's  còir  dhut  a 
dheanamh.  Agus  chunnaic  mi  a'  m'  aisling  gu'n  do 
theann  aii  duine  ri  ruith ;  ach  cha  deach  e  ach  goirid  o 
thaigh  fèMn,  'nuair  a  thug  a  bhean  agus  a  chlann  an 
aire  dha,  's  ghlaodh  iad  ris  pilleadh  ;  ach  cha'n  èisdeadb 

e  riu,  (Luc.  xiv.  26.)  ach  ruith  e  air  aghaidh,  ag 
è"igheach,  "  Beatha  !  Beatha  !  beatha  bhith-bhuan  !" 
Ionnas  nach  d'amhairc  e  air  ais,  ach  thàr  e  às  chum 
meadhon  a'  chòmhnaird,  Gen.  xix.  17- 

Thainig  na  coimhearsnaich  mar  an  ceudn'  amach  a 
dh'fhaicinn  mar  ruitheadh  e,  agus  rinn  cuid  dhiu  fan- 
aid  air,  bhagair  cuid  eile  dhiu  e,  agus  ghlaodh  cuid  eile 
dhiu  ris  pilleadh  ;  agus  na'm  measg-san  bha  dithis 
dhaoine  a  chuir  rompa  gu'n  tugadh  iad  air  ais  e  ga  an- 
toil.  B'e  ainm  a  h-aon  diu  Ceann-laidir,  agus  ainm 
an  fhir  eile  Socharach.  Ach  bha  e  nis'  air  dol  uidhe 
mhath  uapa,  gidheadh  chuir  iad  rompa  dol  air  a  thòir, 
agus  an  ùine  ghearr  rug  iad  air.  An  sin  thuirt  an 
duine  rìu,  A  dhaoine  c'arson  a  thainig  sibh  as  mo 
dheigh  ?  Thuirt  iad  ris,  A  chuir  ìmpidh  ort  pilieadh 
maiile  ruinne :  Ach  thuirt  e  riu,  Cha'n  fhaod  sin 
tachairt;  oir  tha  sibhs'  ann  am  Baile-an-lèir-sgrios,  far 
an  d'rugadh  mise;  gu  h-àraidh  se  sin  beachd  sam  beil 
mise  ga  f  haicinn  ;  agus  ma  ghlacas  bàs  sibh  gun  iomp- 
achadh  ann,  thèid  sibh  luath  no  mall  fodha  ni's  isle 
n'an  uaigh,  do  dh'ionad  a  tha  losgadh  le  teine  agus 
pronnusg  :  Gabhaibh  mo  chomhairl,  a  dheagh  choimh- 
earsnaichean,  agus  rachaibh  leamsa. — Am  b'àill  leat, 
arsa  Ceann-laidir,  gu'm  fàgamaid  ar  dàimhean  agus  ar 
toileachas-inntinn  'n-ar  deigh  ? 

B'àill,  arsa  Criosdaidh,  (oir  b'e  so  ainm)  a  chionn 
nach  aithrigh  gach  ni  a  dh'fhàgas  sibh  aon  uair  a 
choimeas  ris  na  tha  dòchas  agams'  a  mhealtuinn  ;  (2 
Cor.  iv.  18.)  agus  ma  dh'fhalbhas  sibh  leam,  bithidh 
sibh  air  cho-diol  rium-sa ;  oir  far  am  beil  mis'  a'  dol 
tha  gu  leòir  ri  fhaighinn  agus  ri  sheachnadh.  (Luc.  xv. 
17.)    Thigibh  mata  agus  dearbhaibh  a'  chùis. 

Ceann-laidir.  Ciod  iad  na  nithe  a  tha  thu  'g  iarraidh 
o'n  a  tha  thu  cuir  cùl  ris  gach  ni  eile  chum  gu'm  faigh 
thu  iad  ? 

Criosdaidh.  Tha  mi  'g  iarraidh  oighreachd  neo- 
thruaillidh,  fior-ghlan,  agus  nach  searg  as,  ( 1  Pead  i.  4. 
Eabh.   xi.    16.)    Agus  tha  i  air  a  tasgaidh  shuas  air 

nèamh,  chum  a  buileachadh  aig  an  àm  shuidhichte, 
orra-san  a  dh'iarras  gu  dìcheallach  i:  Faodaidh  sihh 
fhaicinn  gu'm  beil  a  chùis  mar  sin,  ma  leughas  sibh  mo 
leabhar-sa. 

Ceann-laidir.  Tosd,  arsa  Ceann-laidir,  beir  uam  do 
leabhar  :    Am  pill  thu  leinne,  no  nach  pill  ? 

Criosdaidh.  Cha  phill  gu  deimhin,  thuirt  e-san :  a 
chionn  gu'n  do  chuir  mi  mo  làmh  ris  a  chrann.  Luc. 
ix.  62. 

Ceann-laidir.  Thig  thusa  mata  a  choimhearsnaich 
Shocharaich  leamsa,  agus  the'id  sinn  dbachaigh  as  eug- 
mhais.  Tha  na  h-urrad  de  na  baoghairean  bochda  sin, 
'nuair  a  ghabhas  iad  cùis  'nan  aire,  a  tha  na'm  beachd 
fè*in  ni's  glice  na  seachdnar  a  bheir  freagairt  gu  ceart. 

Socharach.  An  sin  thuirt  Socharach,  na  tòisich  ri 
càineadh  ;  m'as  fior  na  thuirt  an  deagh  Chriosdaidh,  's 
fearr  na  nithe  air  am  beil  e-san  an  tòir  na  na  nithe  air 
am'  beil  sinne  an  geall;  tha  mo  chridhe  ga  m'  aomadh 
gu  dhol  maille  ris. 

Ceann-laidir.  An  e  gu'm  beil  thusa  cuideachd  ad 
amadan  ?  Gabh  mo  chomhairlse,  agus  theirig  dhach- 
aigh ;  co  aig  tha  fios  c'àit  a  threòraicheas  a  lethid  sin  de 
dhuine  cuthaich  thu  ?    Imich  air  t-ais,  agus  bi  glic. 

Criosdaidh.  Ni  h-eadh,  ach  thig  thusa  maille  ri 
d'  choimhearsnach  Socharach  ;  oir  gheibhear  na  nithe 
mu'n  do  labhair  mise,  agus  ioma  ni  is  ro-luachmhoire ; 
mar  creid  thu  mise,  leugh  an  leabhar  so,  agus  mar 
dhearbhadh  air  na  tha  air  aithris  ann,  tha'n  t-iomlan 
air  a  cho'-dhaighneachadh  le  fhuil-san  arinn  e.  Eabh. 
ix.  17,  18,  19,  20. 

Socharach.  A  nis,  a  choimhearsnaich,  A  Chinn- 
laidir  (arsa  Socharach)  tha  mi  teachd  gu  ceann  mo 
chomhairl'  agus  tha  mhiann  orm  dol  leis  an  duine  mhath 
so,  agus  cuid  mochunnairta  gabhail  leis  ;  achanaithne 
dhutsa,  mo  dheagh  chòmpanach,  an  t-slighe  chum  an 
ionaid  mhiannaichte  so  ? 

Criosdaidh.  Sheòl  duine  ga'n  ainm  Soisgeulachdhomh 
dol  chum  dornis  a  tha  romhainn,  far  am  faigh  sinn 
eòlas  air  an  t-slighe. 

Socharach.  Thig  mata,  a  dheagh  choimhearsnaich, 
agus  imicheamaid.     An  sin  dh'f  halbh  iad  le  ch&le. 

Ceann-laidir.  Agus  thèid  mise  dhachaigh,  arsa 
Ceann-laidir,  cha  bhi  mi  ni's  faide  ann  an  cuideachd 
amadanan  bochda  gun  chiall. 

A  nis  chunnaic  mi  am  aisling,  'nuair  a  bha  Ceann- 
laidìr  a  dol  air  ais,  gu'n  robh  Criosdaidh  agus  Socharach 
a'  cainnt  mar  so  r'a  che'ile  air  an  t-slighe. 

Criosdaidh.  Cionnas  a  tha  thu  ga  d'fhaireachainn,  a 
nàbaidh  Shocharaich  ?  '8  math  leam  gu'n  d'aontaich  thu 
dol  leam ;  na'm  mothaicheadh  Ceann-laidir  trian  na  tha 
mis  a'  faireachdainn,  ma  chumhachd  agus  uabhasan  na 
tha  fathast  ri  fhaicinn,  cha  chuireadh  e  mar  socùl  ruinn 
cho  faoin. 

Socharach.  O  nach  eil  againn  a  nis'  ach  sin  fè"in,  innis 
domh  a  Chriosdaidh,  am  barrachd  mu  na  nithibh  sin  a 
tha  far  am  beil  sinn  a'  dol,  agus  cionnas  a  mhealar  iad. 

Criosdaidh.  Thami  ni's  comasaiche  smuainteach  orra 
nolabhairtumpa:  acho'nisdeòinleatfiosrachadh  fhaigh- 
inn  umpa  leughaidh  mi  mu'n  timchiol)  »mo  leabhar. 

Socharach.  Am  beil  thu  meas  gu'm  beil  na  th'ann 
ad  leabhar  fior  ? 

Criosdaidh.  Gu  deimhin  tha ;  oir  rinneadh  e  leis- 
san  nach  urrainn  breug  a  dheanamh.     Tit.  i.  2. 

Socharach.     Ro  mhath,  ciod  na  nithe  a  th'ann  ? 

Criosdaidh.  Tha  rìoghachd  neo-chrìochnach  r'a 
sealbhachadh,  agus  beatha  shiorruidh  r'a  buileachadh 
oirnne ;  chum  gu'm  meal  sinn  an  rìoghachd  am  feasd. 
Tsa.  kv.  17-     Eoin  x.  27,  28,  29. 

Socharach.     Ro  mhath,  agus  ciod  tuilleadh? 

Criosdaidh.  Bheirear  dhuinn  crùintean  ghlòire  ;  agus 
trusgain  a  dhealraicheas  mar  a'ghrian  am  meadhon  nan 
speur.     2  Tim.  iv.  8.     Tais.  xxii.  5.     Matt.  xiii.  43. 

Socharach.     'S  taitneach  sin,  feuch  ciod  tuilleadh  ? 

Criosdaidh.  Cha  bhi  e"igheach  no  cràdh  ann  ni's  mò  ; 
oir  siabaidh  Triath  na  tìre  gach  deur  o'r  sùilibh.  Isai. 
xv.  8.     Tais.  vii.  16,  17;  xxi.  4. 

Socharach.  Achciod  a'chuideachdabhiosegainnann? 

Criosdaidh.     Bithidh  sinn  leis  na  seraphims  a^us  leis 

na  cherubims,  a  bheir  sgleò  air  ar  sùilean  amharc  orra. 
(Isa.  vi.  2.  1  Tes.  iv.  16,  17.  Tais.  v,  11,)  an  sin 
coinnichidh  sinn  mìltean  agus  deich  mìltean  a  chaidh 
romhainn  do'n  ionad  sin ;  cha  dean  a  h-aon  diu  doch- 
ann  dhuinn  ;  ach  tha  iad  taitneach  agus  naomha,  gach 
aon  agimeachd  an  sealladh  Dhè,  agus  'nan  seasamh  le 
taitneachd  'na  làthair  am  feasd :  An  sin  chi  sinn  na 
seanairean  le'n  crùintean  òir ;  an  sin  chi  sinn  na  h-òigh- 
ean  naomha  le'n  clàrsaichean  òir;  an  sin  chi  sinn  daoine 
chaidh  leis  an  t-saoghal  a  reubadh  as  a  chèile,  a  losgadh, 
a  dh'itheadh  le  fiadh-bheathaichean,  a  bhàthadh  sa' 
chuan  air  son  a'  ghràidh  a  bh'aca  do  Thriath  nam  feart^ 
iad  uile  nise  gu  slàn  faJlainn,  sgeudaichte  le  neo-bhas- 
mhorachd  mar  thrusgan.  Tais.  iv.  4.  Caib.  i.  ii.  iii. 
iv.     Eoin  xii.  25.     2  Cor.  v.  2,  3,  5, 

Socharach.  'S  leòir  na  chuala  mi  a  chuir  aiteas  air 
cridhe  duine ;  ach  am  meal  sinne  iad  sin  ?  Cionnas  a 
gheibh  sinn  co-pairt  diù  ? 

Criosdaidh.  Sgrìobh  an  Tighearn,  Uachdaran  na 
tìre  sin  san  leabhar  ao  ;  's  e  is  brìgh  dba,  ma  bhios  sinn 
da  rìreadh  toileach  f  haighinn,  gu'm  builich  e-san  gu 
saor  oirnn  e.  Isa.  lv.  1,  2.  Eoin  vii.  37.  Tais.  xxi. 
6*  ;  xxii.  17. 

Socharach.  Eo  mhath,  a  chòmpanaich,  's  toilichte  mi 
sin  a'  chluintinn  :    thig  agus  luathaicheamaid  ar  ceum. 

Criosdaidh.  Cha'n  urra  mi  coiseachd  cho  luath  's  bu 
mhath  leam,  leis  an  eallach  so  a  th'air  mo  dhruim. 

A  nis  chunnaic  mi  am  aisling,  'n  uair  a  sguir  iad  a 
labhairt,  gu'n  tainig  iad  dlù  do  làthaich  dhomhain  a  bha 
ahn  am  meadhon  a  chòmhnaird,  agus  on  nach  robh  iad 
'n  am  faicill,  thuit  iad  le  chèile  sa'n  t-sloc.  B'e  ainm 
an  t-sluic  Mi-mhisneach.  Ann  an.  so  bha  iad  ga'n 
eabradh  fe'in  rè  tamuill,  agus  a'  dol  fada  fodha  san 
làthaich ;  agus  bha  Criosdaidh  ga  shàrachadh  leis  an 
eallach  a  bh'air. 

Socharach.  An  sin  thuirt  Socharach,  Mo  thruaighe, 
a  nàbaidh  Criosdaidh,  c'àit'  am  beil  thu  nis  ? 

Criosdaidh.  Gu  firinneach,  arsa  Criosdaidh,  cha'n 
aithne  dhomh. 

Socharach.  'Nuair  chuala  Socharach  so,  ghabh  e 
mi-thlachd,  agus  thuirt  e  le  frionas  r'a  cho-f  hear-turais, 
an  e  so  an  sonas  mu'n  do  labhair  thu  rium  ?  Ma  tha 
sinn  cho  mi-shealbhach  an  toiseach  ar  turais,  ciod  ris 
an  ion  duinn  dùil  a  bhi  againn  mu'n  ruig  sinn  ceann  ar 
n-uidhe  ?  Ma  gheibh  mise  beò  as  an  t-sloc  so,  gheibh 
thu  fè"in  an  tìr  àghmhor  ud  r'a  sealbhachadh  air  mo 
shonsa.  Agus  le  sin  a  ràdh,  thug  e  sùrdag  no  dha  Je 
uile  neart,  agus  fhuair  e  mach  as  an  t-sloc  air  an 
taobh  bu  tinne  air  a  thaigh,  agus  thog  e  air  dhachaigh, 
agus  dh'fhàg  e  Criosdaidh  gu  deanamh  air  a  shon  fèin 
mar  b'f  hearr  a  dh'fhaodadh  e. 

Uime  sin  dh'f  hàgadh  Criosdaidh  a'cur  nan  car  dheth 
ann  an  Sloc-na-mì-mhisnich  'na  aonar ;  ach  bha  e 
sìor  oidheirpeachadh  teachd  às  air  an  taobh  a  b'fhaide 
o  thaigh  fein,  agus  a  b'fhaisge  do'n  dorus  chum  an  do 
sheòladh  e;  ach  chunnaic  mi  am  aisling,  gu'n  tàinig 
fear  d'am  b'ainm  Cobhair  da  ionnsaidh,  a  dh'fheòraich 
dheth,  Ciod  a  bha  e  deanamh  sa'n  àite  sin  ? 

Criosdaidh.  Thuirt  Criosdaidh,  gu'n  d'iarradh  air  an 
t-slighe  so  a  ghabhail,  le  duine  d'am  b'ainm  Soisgeulach, 
a  stiùir  mi  chum  an  doruis  ud,  chum  gu'n  seachnainn 
an  fhearg  ri  teachd  :  's  am  feadh  a  bha  mi  'g  imeachd, 
thuit  mi  san  t-sloc  so. 

Cobhair.  Ach  c'arson  nach  d'amhairc  thu  air  son  a 
chlacharain  ? 

Criosdaidh.  Ghlac  eagail  cho  mòr  mi,  's  gu'n  dotheich 
tni  air  an  rathad  a  b'fhaisge,  agus  thuit  mi  ann. 

Cobhair,  An  sin  thuirt  e,  thoir  dhomh  do  làmh. 
Shìn  e  a  làmh  dha,  agus  tharruinn  e  as  e,  ga  chuir  air 
talamh  tioram ;  agus  dh'àithn  e  dha  imeachd  roimhe. 
Salm  xl.  2. 

An  sin  chaidh  mi  da  ionnsaidh-san  a  tharruinn  às  e, 
agus  thuirt  mi  ris ; — O'n  is  e  so  an  t-slighe  o  bhaile  an 
Leir-sgrios  chum  an  doruis  ud,  c'arson  nach  'eil  an  rath- 
ad  air  a  chàradh,  chum  's  gu'm  faodadh  daoine  bochd' 
air  an  turas  imeachd  gu  tearuinnte  ?  Agus  thuirt  e 
rium,  Cha  gabh  am  boglach  so  càradh ;  'se  'n  t-ionad 
anns  am  beil   gach  salachar  agus  anabas  a  tha'n   co- 

ohuideachd  geur  mhothachaidh  air  son  peacaidh  a  sior 
ruith ;  agus  uime  sin  theirear  Sloc-na-mi-mhisnich 
rithe  ;  oir  mar  mhosglar  suas  am  peacach  m'a  thimchioll 
a  staid  chaillte,  tha  ioma  cùram,  mi-mhisneach  agus 
teagamh  ag  eiridh  suas  'na  anam,  agus  tha  iad  uile  a 
co-chruinneachadh  comhlath  san  àite  so ;  agus  se  sin 
an  t-aobhar  mu'm  beil  an  rathad  cho  olc. 

Cha'n  e  idir  toil  an  Rìgh  gu'm  biodh  an  t-slighe  so 
choolc,(Isa.  xxxv.  3,4.)  thaa  luchd-muinntirleòrdugh 
o  luchd-riaghlaidh  a'  càradh  nah-earrainne  soocheann 
còrragus  seachd  ceud-deugbliadhna,  achgidheadhcha'n 
'eil  e  fathast  càraichte  ;  ach  's  fiosrach  mi,  thuirt  e-san, 
gu'n  do  shìuig  am  boglach  soiomadh  mìlelàn  cartach  de 
theagasg  fallain  o  gach  cearnaidh  de  rìoghachd  an  Rìgb, 
(agus  their  iadsan  da'm  fearr  is  aithne  a'  chùis,  gur  iad 
sin  na  nithe  is  fearr  a  ni  e)  chum  gu'n  rachadh  a  chàr- 
adh,  na'n  gabhadh  e  deanamh ;  ach  se  Sloc-na-mi- 
mhisnich  e  fathast :  agus  buanaichidh  e  mar  sin  a  dh' 
aindeoin  na  dh'fhaodar  a  dheanamh. 

Tha  e  fior,  gu'm  beiJ  fo  sheòladh  Rìgh  nan  rìgh,  clach- 
an  diongmhalta  mar  chlacharan  air  an  socrachadh  ann 
am  meadhon  an  eabair  so  ;  ach  air  a  shamhuil  so  de 
dh'àm  tha'n  t-ionad  a'  brùchdadh  a  mach  a  shàlchair, 
aig  caochladh  na  h-aimsir,  air  chor  's  gur  gann  a  chith- 
ear  an  clacharan,  no  ma  chithear  idir  e,  bithidh  daoin' 
ullamh  gu'  dol  mearachd  air  le  tuainealaich  a  thèid 
'nan  ceann,  'san  sin  bithidh  iad  air  an  eabradh  gu 
h-èididh  ;  ach  'nuair  a  gheibh  iad  thairis  air,  tha  iad  an 
sin  air  talamh  cruaidh,  air  dhaibh  dol  a  stigh  air  an 
dorus.      1  Sam.  xii.  23. 

Chunnaic  mi'n  sin  ann  am  aisling,  gu'n  d'ràinig 
Socharach  dhachaigh ;  agus  thainig  a  choimhearsnaich 
ga  fhaicinn  :  mhol  cuid  dhiu  a'  ghliocas  a  chionn  e 
thighinn  dachaigh,  thuirt  cuid  eile  dhiu  gu'm  b'am- 
aideach  dha  dol  le  Criosdaidh  :  rinn  dream  eile  fanaid 
air  air  son  a  chladhaireachd,  ag  ràdh,  o'n  a  theann  e 
'dir  ri  dol  air  aghaidh,  nach  b'fhiù  e  nach  d'ràinig  e 
:eann  na  h-uidhe  :  ach  bha  Socharach  gu  dìblidh,  tosd- 

ach  nam  measg :  ach  an  ceann  ùine  bheag  dh'fhàs  e  ni 
bu  mhisneachaile,  agus  thòisich  iad  uile  ri  càineadh 
Criosdaidh  nach  robh  sa'n  làthair.  Agus  an  urrad  so 
mu  dhèighinn  Shocharaich. 

A  nis'  airdo  Chriosdaidh  bhi'gimeachd  gutrom  inn- 
tinneach  Jeis  fèin,  chunnaic  e  fear  fad  as,  a'  teachd  'na 
cho-dhail,  agus  thachair  iad  air  a  chèile  aig  dealachadh 
an  dà  rathaid.  B'e  ainm  an  f hir  a  thachair  air,  Gliocas- 
saoghalta,  bha  e  thàmh  ann  am  baile  Seòkachd-fheòl- 
mhor,  baile  mòr  a  bha  fagus  air  an  àite  sa'n  robh  Criosd- 
aidh  a  chòmhnaidh. 

Chual'  an  duine  so  mu  Chriosdaidh,  (oir  chaidh  iom- 
radh  mu  e  a  theicheadh  o  Bhaile-an-lèir-sgrios  am  fad 
agus  am  fagus)  agus  'nuair  a  chunnaic  e  a  choiseachd 
èigneach  le  iomadh  osann  throm,  thòisich  e  air  cainnt  ris. 

Gliocas-saoghalta.  An  cluinn  thu  dhuine  chòir, 
c'àit'  a  ruigeas  tu  le  d'  throm  ullaich  ? 

Criosdaidh.  Tha  i  trom  gun  amharus,  cho  trom  's  a 
bh'  air  duine  bochd  riamh !  agus  o'n  a  dh'fhiosraich 
thu  c'àit  a  tha  mi  dol,  innsidh  mi  sin  dhut :  Tha  mi  dol  a 
dh'ionnsuidh  an  doruis  ud  a  th'  air  thoiseach  orm;  oir 
chaidh  innse  dhomh  gu'm  faighinn  an  sin  fios  cionnas 
a  chùitichinn  m'eallach. 

Gliocas-saoghalta.    Am  beil  bean  agus  clann  agad? 

Criosdaidh.  Tha  sin  agam ;  ach  tha  mi  cho  trom- 
luchdaichte  leis  an  eallaich  so,  's  nach  'eil  mi  gabhail 
tlachd  annta  mar  a  b'àbhaist  dhomh ;  Air  leam  gu'm 
beil  mi  mar  nach  biodh  iad  idir  ann.      1  Cor.  vii.  29. 

Gliocas-saoghalta.  An-èisd  thu  riumsa  ma  bheir  mi 
comhairl'  ort  ? 

Criosdaidh.  Ma  bhios  i  math  èisdidh ;  oir  's  mòr 
m'fheum  air  deagh  chomhairle. 

Gliocas- saoghalta.  Bheirinn  a  chomhairl'  ort  mata,  a 
cheud  chothrom  a  ghabhail  air  bhi  cùidhte  de  t-eallaich ; 
oir  cha  bhi  t'inntinn  socrach  gus  an  tachair  sin:  cha 
mhò  is  urrainn  dut  na  sochairean  a  bhuilich  Dia  ort  a 
rnhealtuinn  air  chòir  gus  an  dealaich  thu  rithe. 

Criosdaiah.   'S  e  bhi  cùidhte  de  m'  eallaich  a  fcha  dhì 

orm :  ach  le  m;  neart  fèin  cha'n  urra  mi  :  cha  mhò 
tha  duine  'nar  sgìreachd  is  urrainn  a  toirt  diom;  air  an 
aobhar  sin  tha  mi  dol,  mar  thuirt  mi  riut,  chum  gu'm 
faigh  mi  dhiom  i. 

Gliocas-saoghalta.  Co  dh'iarr  ort  tighinn  an  taobh 
so  gu  faighiun  diot  ? 

Criosdaidh.  Dh'iarr  duine  thachair  orm  a  mheas  mi 
gu'n  robh  e  na  dhuine  mòr  agus  cumhachdach,  d'am 
b'ainm  Soisgeulach. 

Gliocas-saoghalta.  Gu  ma  h-olc  dha  air  son  a  chomh- 
airle  !  cha'n  'eil  rathad  air  an  t-saoghal  is  cunnartaiche 
agus  is  draghaile  na  sin  air  an  do  sheòl  e  thu ;  agus 
tuigidh  tu  sin  ma  leanas  tu  chomhairle.  Mhothaich  thu 
càileigin  deth  cheana,  oir  tha  mi  faicinn  sàlachar  Sloc- 
na-mi-mhisnich  ort;  ach  cha'n'eil  an  sin  ach  toiseach  na 
trioblaid  a  thig  air  gach  neach  a  gluaiseas  air  an  t-slighe 
air  am  beil  thusa  'g  imeachd,  eadhon,  sgìos,  cràdh,  acras, 
cunnart,  lomnochd,  claidheamh,  dorchadas,  bàs,  agus 
gach  dosgainn  eile :  tha  na  nithe  sin  dearbh  chinnteach 
o  fhiosrachadhiomadhneach:  Agusc'arson  achuireadh 
duinè  e  fèin  ann  an  cunnart  cho  mòr  air  comhairle  coig- 
rich. 

Criosdaidh.  Th'an  eaìlach  so  a  th'air  mo  ghiùlan  a' 
cuir  tuilleadh  uabhais  orm  na  tha  gach  ni  a  dh'ainmich 
thu  ;  air  leam  nach  sòrainn  ciod  a  thachradh  orm  na'm 
faighinn  saor  o'm  eallaich. 

Gliocas-saoghalta.  Cionnas  a  fhuair  thu'n  toiseach 
t-eallach  ? 

Criosdaidh.  Le  leughadh  an  leabhair  so  a  th'ann  am 
làimh. 

Gliocas-saoghalta.  B'e  sin  mo  bharail :  agus  dh'e'irich 
dhutsa  mar  thachair  do  dh'iomafear  lag-eanchainneach 
eile,  a  bha  gabhail  gnothaich  ri  nithe  a  bha  àrd  os  an 
ceann,  a  thuit  gu  grad  ann  an  imcheist  a  chuireas  nam 
breislich  iad  cho  mòr,  mar  thachair  dhutsa,  's  gu'n  co'- 
è"ignichear  iad  gu  oidheirp  a  thoirt  air  ni  nach  aithne 
dhaibh. 

Criosdaidh.     'S  math  a  tha  fios  agam  's'  cioii  a  b'àill 

leam  fhaotainn  ;  oir  'se  saorsainn  o'm  eallaich  a  tba 
dh'i  orm. 

Gliocas-saoghalta.  Ach  c'arson  a  tha  thu  'g  irraidh 
foisairan  dòiyh  so,  a  chionn  gu'm  beil  cholioncnnnart 
'na  cho-lorg  ?  gu  h-àraidh,  mu  chreideas  tu  mise,  's 
math  a  b'urrainn  mi  do  sheòladh  chum  na  tha  dhì  ort 
f  haotainn,  gu'n  thu  a  ruith  a  cho  lion  cunnart ;  agus 
tha  eso-fhaotainn  cuideachd:  agusan  àite  nan  cunnart 
sin,  gheibh  thu  tearuinnteachd,  càirdeas,  agus  toil- 
eachas  inntinn. 

Criosdaidh.     Nochd  dhomhs'  an  diomhaireachd  sin. 

Glioeas-saoghalta.  Tha  ann'  sa'  bhail'  ud  thall,  d'an 
ainm  Saoghaltachd,  duin'  uasal  a  thàmh  d'an  ainm 
A-reir-an-lagha,  duine  tuigseach,  fo  dheagh  chliù  aig 
am  beil  eolas  chum  do  leithid-s'  a  shaoradh  o'n  eallaich; 
oir  's  fìosrach  mi  gu'n  d'rinn  e  iomadh  uair  e:  's  a 
bharr  air  a  sin,  tha  eòlas  aige  na  leigheiseas  iadsan  a 
tha'n  cunnart  dol  as  an  riaghailt  ie'n  eallaich.  Theirig 
ga  ionnsaidh-san,  agus  mar  thuirt  mi,  gheibh  thu 
grad  chobhair.  Cha  'n  'eil  a  thaigh  ach  gann  mile  as 
a'  so ;  agus  mar  bi  e-fèin  aig  an  taigh,  tha  fleasgach  òg 
is  mac  dha,  ga'n  ainm  Suairceas,  a  ni  an  gnothach  cho 
math  risfe'in.  An  sin  gheibh  thu  fuasgladho  t'eallaich; 
agus  mar  miann  leat  pilleadh  chum  an  àite  sa'n  robh 
thu  roimhe  a  chòmhnaidh,  far  nach  comhairlichinn  dut 
dol,  faodaidh  tu  fios  a  chuir  air  do  mhnaoi,  agus  air  do 
chloinn  chuma'bhaile  so,far  am  beil  ni  's  leòirde  thaigh- 
ean  falamh,  a  gheibh  thu  air  mhàl  beag.  Tha  mar  an 
ceudna  ]òn  saor  ri  fhaighinn  ann,  agus  faodaidh  tu  do 
bheatha  a  chaitheamh  ann  gu  sona,  socrach,  an  co-chom- 
unn  ri  deagh  choimhearsnaich. 

A  nis  le  so  a  chluinntinn  bha  Chriosdaidh  san  ioma- 
chomhairl'  gu'n  fhios  aige  ciod  a  dheanadh  e;  ach 
smaointich  e  ma  bha  e  fior  na  thuirt  an  duin'-uasal  ud 
i'is  gu'm  b'fhearr  dha  a  chomhairl'  a  ghabhail ;  agus 
thuirt  e  ris, 

Criosdaidh.  Am  bi  thu  cho  math  'san  raihad  gu  taig!i 
an  duine  sin  fheuchainn  domh  ? 


TURAS  A'  dJHREOSDAIDH.  13 

GHocas-saoghalla.     Am  faic  thu  a'  bheinn  àrd  ud  ? 

Criosdaidh.     Chi  gu  math. 

Gliocas-saoghalta.  'S  eigin  dut  dol  seach  a'  bheinn 
ud,  agus  'se  thaigh-san  a  cheud  taigh  a  tbachras  riut. 

Mar  so  chaidh  Criosdaidh  as  a  shlighe  chum  dol  gu 
taigh  a  Rèir  an-lagha  a  dh'iarraidh  còmhnaidh :  ach 
feuch'nuair  thainig  e  dlù  air  a'  bheinn,  air  leis  guurobh  i 
cho  corrach  àrd  an  crochadh  os  a  cheann,  's  gu'n  robh 
eagal  air  dol  ni  b'fhaide,  mu'n  tuiteadh  i  air ;  uime  sin 
sheas  e  gun  fhios  aige  ciod  a  dheanadh  e.  Agus  fòs  air 
leis  gu'n  dh'fhàs  eallaich  na  butruime  nabha  i  am  feadh 
a  bha  e  air  an  t-slighe.  Thainig  mar  an  ceudna 
lasraichean  teine  amach  as  a'bheinn  a  chuir  geilt  mhòr 
air  (Ecs.  xix.  18,  19.  Eabh.  xii.  21.)  a  chuir  air 
bhalì-chrith  agus  'na  fhalas  e.  B'aithreach  leis  a  nis' 
gu'n  do  ghabh  e  comhairle  Ghliocais-shaoghalta  ;  agus 
anns  a  chruaidh-chas  so,  chunnaic  e  Soisgeulach  a'  teachd 
na  chò-dhail,  ni  a  chuir  e  gu  nàire  agus  rughadh 
gruadhach ;  Thainig  Siosgeulach  am  fagus  dà,  agus 
dh'amhairc  e  gu  coimheach,  gruamach  air ;  agus  mar 
so  thuirt  e  ris. 

Soisgeulach.  Ciod  a  tha  thu  deanamh  an  so  a 
Chriosdaidh  ?  Ach  cha  robh  fhios  aig  Criosdaidh  ciod 
a  theireadh  e  ris,  agus  dh  'fhan  e  'na  thosd.  A  bharr, 
thuirt  Soisgeulach  ris,  Nach  'tusa  am  fear  a  fhuair  mi 
ag  eigheach  an  taobh  a  muigh  de  bhalla  Baile-an-lèir- 
sgrios  ? 

Criosdaidh.     'S  mi,  is  mis'  an  duine. 

Soisgeulach.  Nach  do  sheòl  mi  dhut  an  rathad  chum 
an  doruis  chumhainn  ud  ? 

Criosdaidh.     Sheòl  gu  deimhin. 

Soisgeulach.  Cionnas  ma  ta  a  chaidh  thu  cho  grad 
as  an  t-slighe  ?  oir  tha  thu  nis  air  seacharan  ? 

Criosdaidh.  Choinnich  duin'  uasal  mi  cho  luath  'sa 
thainig  mi  a  Sloc-na-mi-mhisnich,  a  chuir  ìmpidh 
orm  dol  do'n  bhaile  tha  romham,  's  gu'm  fa'ghinn  an 
sin  fear  a  bheireadh  m'eallach  dhiom. 

Soisgeulach.     Co  am  fear  a  bh'ann  ? 
C 

Criosdaidh.  Bha  coslas  duin'  uasail  air,  labhair  e 
moran  cainnte  rium,  agus  dh'aom  mi  leis ;  chuir  e 
ìmpidh  orm  tighinn  an  so :  Ach  'nuair  a  dh'amhairc 
mi  air  a'  bheinn  so,  'sa  chunnaic  ìni  mar  tha  i'n  croch- 
adh  os  ceann  an  rathaid,  ghrad  sheas  mi  air  eagal  gu'n 
tuiteadh  i  air  mo  cheann. 

Soisgeulach.     Ciod  a  thuirt  an  duin'  uasal  sin  ruit  ? 

Criosdaidh.  Dh'fheòraich  e  dhiom  c'àit  a  bha  mi 
dol  ?     Agus  dh'innis  mi  dha. 

Soisgeulach.     Agus  ciod  a  thuirt  e'n  sin  ? 

Criosdaidh.  Dh'f  he-òraich  e'n  robh  teaghlach  agam  ? 
Agus  dh'innis  mi  dha  gu'n  robh.  Ach  thuirt  mi  ris  gu'n 
robh  mi  cho  throm-luchdaichte  leis  an  eallaich  a  bh'air 
mo  dhruim  's  nach  robh  na  h-urrad  thlachd  agam  dhiu 
'sa  b'abhaist  domh. 

Soisgeulach.     Agus  ciod  a  thuirt  e  'n  sin  ? 

Criosdaidh.  Dh'iarr  eorm  m'eallachachuibhteachadh 
cho  luath  'sa  b'urrainn  mi ;  dh'innis  mi  dha  gur  e  sin 
air  an  robh  mi'n  tòir:  agus  gu'n  robh  mi  dol  a  chum  an 
doruis  ud,  a  dh'f  haotainn  tuille  seòlaidh  mar  ruiginn 
ionad  na  saorsa.  Thuirt  e-san  rium  gun  seòladh  e 
dhomh  rathad  a  b'  aithghearr  agus  a  b'fhearr,  nach 
robh  idir  cho  cunnartach  ris  an  t'slighe  a  sheòl  thusa 
dhomh ;  agus  treòraichidh  an  rathadh  a  nochdas  mise 
dhut  thu  chum  taigh  duin'  uasail  aig  an  robh  eolas  air 
m'eallach  fhuasgladh  dhiom;  chreid  mis'  e,  agus  chlaon 
mi  o  'n  t'slighe  sin  da  h-ionnsaidh  so,  a  dh'fheuchainn 
an  grad  fhaighinn  fuasgladh  o'm  eallaich.  Ach  'nuair 
a  thainig  mi  chum  an  àite  so,  'sa  chunnaic  mi  na  nithe 
uabhasach  sin,  dh'fhàs  mi  air  chrith  ìe  h-eagal;  agus 
a  nis  cha'n  fhios  domh  ciod  a  ni  mi. 

Soisgeulach  An  sin  thuirt  Soisgeulach.  "Seasmar 
tha  thu  car  tamull  gus  an  nochd  mise  dhut  briathra 
DheV' — Agus  sheas  e  air  bhall-chrith.  An  sin  thuirt 
Soisgeulach.  "  Thugaibh  an  aire  nach  diult  sibh  e-san 
a  tha  labhairt ;  oir  mar  deach  iadsan  as  a  dhiult  an 
Tì  a  labhairt  o  Dhia  riu  air  talamh,  is  mòr  is  lugha  na 
sin  a  thèid  sinne  as,  ma  thionndaidheas  sinn  air  falbh 
uaithe-san  a  ta  labhairt  o  nèamh."  (Eabh.  xii.  25.)   A 


TURAS  A'  CHRIOSDAIDH.  15 

bharr  air  sin,  thuirt  e,  "  Bithidh  am  fìrean  beo  tre 
chreideamh  ;  ach  ma  philleas  aon  neach  air  ais,  chabhi 
tlachd  aig  m'anara  ann."  (Eabh.  x.  38.)  Cho-chuir 
e  mar  so  iad ;  "  "S  tus'  an  duine  sin  a  tha  ruith  chum 
na  truaighe  so.  Thoisich  thu  air  cùl  a  chuir  ri  comhairl 
an  Dè  is  ro-àirde,  a  philleadh  air  t'ais  o  slighe  na  sìthe, 
eadhon  ach  beag  an  cunnart  do  lèir-sgrios. 

An  sin  thuit  Criosdaidh  sìos  aig  a  chasan,  ag  èigh- 
each,  "Mo  thruaighe  mioir  thami  caillte!"  agus'nuair 
a  chunnaic  Soisgeulnch  e,  rug  e  air  làimh  dheis  air,  ag 
radh  "  Maithear  gach  peacadh  agus  toibheum  do 
dhaoine,"  (Mat.  xii.)  "  Na  bi  mi-chreideach  ach  a' 
creidsinn,"  (Eoin.  xx.  27.)  Air  cluinntinn  sin  do 
Chriosdaidh  bheothaich  e  beagan,  agus  sheas  e  suas,  air 
chrith  mar  bha  eroimhe  an  làthair  Shoisgeulaich.  An 
sin  thuirt  Soisgeulach,  (i  Thoir  aire  dhùrachdach  do  na 
nithe  a  dh'innseas  mise  dhut  Nochdaidh  mise  dhut 
co  a  mheall  thu,  agus  co  ionnsaidh  a  chuir  e  thu.  'S 
e  ainm  an  fhir  a  thachair  riut  Gliocas-saoghalta,  agus 
's  ceart  a  theirear  sin  ris,  a  chionn  gu'm  beil  e  amhàin 
toigheach  air  teagasg  an  t-saoghail  so.  (1  Eoin.  iv.  5,) 
uime  sin  tha  e  do  ghnà  a'  dol  do'n  eagìais  do  Bhaile- 
nam-beus  do  bhri  gur  e  sin  teagasg  is  ròghnaiche  leis : 
oir  tha  e  sin  ga  shaoradh  o'n  chrann-cheusaidh  a  thog- 
ail ;  a  chionn  gu'm  beil  e  de'n  ghne-fheòlmhor  so,  uime 
sin  tha  e  'g  iarraidh  mo  shligheansa  a  chlaonadh,  ged 
a  tha  iad  ceart.  Air  an  aobhar  sin  tha  trì  nithe  ann 
an  comhairl'  an  duine  so  ga'n  eigin  dutfuath  a  thoirt. 
A  chionn  gun  do  philì  e  as  ant-slighe  thu.  An  oidheirp 
a  thug  e  ort  air  thu  fuath  thoirt  do'n  chrann-cheusaidh. 
Agus  a  chionn  gun  do  sheòl  e  dhut  an  t-slighe  tha 
treòrachadh  gu  bàs. 

Air  tùs,  's  eigin  dut  do  thionndadh  as  an  t-slighe 
fhuathachadh,  seadh  agus  t'aontacha  fèm  da  ionns- 
aidh  mar  an  ceudna  :  a  chionn  gur  e  so  cùl  a  chuir 
ri  comhairle  Dhè,  air  chomhairle  Ghliocais-shaoghalta. 
Tha'n  Tighearn  ag  ràdh,  Deanaibh  spàirn  chruaidh, 
gu  dol  a  staigh  air  an  dorus  chumhann',  am  bealach 


18  TURAS  A*  CHRIOSDAIOH. 

chum  am  beil  mise  gad'  sheòladh  ;  "  Oir  's  cumhann 
an  t-slighe  a  tha  treòrachadh  gu  beatha,  agus  is  tearc 
iadsan  a  tha  'g  amus  oirre,"  (Matt.  vii.  13,  14.  Luc 
xiii.  24.)  O'n  bhealach  chumhann  so,  agus  o'n  t-slighe 
ga  ionnsaidh,  phill  an  duine  aingidh  ud  thu,  le'm  beag 
a  bh'eadar  thu  's  a  bhi  caillte ;  uime  sin  fuathaich  do 
thionndadh  as  an  t-slighe,  agus  biodh  mi-thlachd  ort 
riut  f&n  a  chionn  guu  d'èisd  thu  ris. 

Anns  an  dara  h-àite.  'S  eigin  dut  gràin  a  ghabhail 
ri  e  dh'  oidheirpeachadh  an  crann-ceusaidh  f-hàgail  mi- 
thaitneach  leat ;  oir  's  eigin  a  roghnacha  th'ar  ionmhas 
na  h-Eipht'.  (Eabh  xi.  25,  26.)  Os  barr,  dh'innis  Rìgh 
na  glòire  dhut,  Gur  eigin  dhasan  a  shàbhalas  a  bheatha 
a  call.  (Marc.  viii.  35.;  Eoin  xii.  25.;  Mat.  v.  39.) 
Agus  an  tì  a  leanas  e-san,  agus  nach  "  fuathaich  athair 
agus  a  mhàthair,  a  bhean  agus  a  chlann,  a  bhràithrean 
Bgus  a  pheathraichean :  seadh,  agus  a  bheatha  fèin  cuid- 
eachd,  nach  f  haod  e  bhi  na  dheisgiobuil  dha-san."  (Luc. 
xiv.  26.)  CS  eigin  dut  uime  sin  fuath  a  thoirt  do  theag- 
asg  an  duine  sin  leis  am  b'àill  a  thoirt  ort  a  bhi  na 
atharracha  so  do  barail. 

Anns  an  treas  àite.  'S  fheudar  dhut  fuath  a  thoirt 
da  chomhairleachadh  dhut  imeachd  air  an  t-slighe  a 
threòraicbeas  chum  bàis.  Agus  air  a  shon  so,  's  eigin 
dut  a  thoirt  foinear  co  dh'ionnsaidh  a  chuir  e  thu,  agus 
mar  an  ceudna  cho  neo-cbomasach  's  a  bha  e  air  do 
shaoradh  o  t-eallaich.  B'e  am  fear  chum  an  do  chuir  e 
thu  gu  fois  fhaotainn  A-reir-an-lagha.  (Gal.  iv.  21  — 
72.)  mac  na  ban-tràille,  a  tha  nis  fo  dhaorsa  maille  r'a 
cloinn,  ni  is  e  fo  shamhla  sliabh  Shinai  so,  a  bha  eagal 
ort  a  thuiteadh  air  do  cheann.  A  nis',  ma  tha  ise  le 
cloinn  fo  dhaorsa,  cionnas  a  shaoileas  tu  is  urrainn  daibh 
thus'  a  dheanamh  saor :  Cha'n  urrainn  ma  ta  am  fear 
so  A-reir-an-lagha  do  shaoradh  o  t-eallaich.  Cha  do 
shaor  e  duine  riamh  uaipe  ;  agus  cha  mhò  a  shaoras. 
Cha  chomasach  do  dhuin'  air  bith  bhi  air  fhireanacha 
tre  oibre  an  lagha,  oir  tre  oibre  an  lagha  cha'n  fhaigh 
duine  sam  bith  cùidhte  dheth  eallach ;  uime  sin  is  coig- 

reach  Gliocas-saoghalta,  agus  is  slaoightear  am  fear  a 
tha  Rèir-an-lagha  ;  agus  air  son  a  mhic  Suairceas,  ga 
mìog-shuileach  a  sheallas  e  cha'n  'eil  ann  ach  cealgair, 
gun  chomas  aige  do  leasachadh.  Creid  mi,  cha  robhni 
sambith  an  rùn  nan  daoin'  aingidh  ud,ge  mòr  am  fuaim, 
ach  do  chuir  air  seacharan  air  do  shlàinte.  le  d'  sheòl- 
adh  as  an  t'slighe  's  an  d'àithn  mise  dhut  imeachd." 
An  deigh  so  chuir  Soisgeulach  fhianais  air  nèamh  gur 
i'n  fhirinn  a  thubhairt  e,  agus  air  ball  thainig  cainnt 
agus  teine  a  mach  as  a'  bheinn  a  bha'n  crochadh  os  ceann 
Chriosdaidh  bhochd,  a  thug  airf  halt  èiridh  air  a  cheann. 
B'i  so  a  chainnt  a  chual'  e,  "  A  mheud  sa  tha  fo'n  lagh 
tha  iad  fo'n  mhallachadh  ;"  oir  tha  e  sgrìobhta,  "  Is 
mallaichte  gach  neach  nach  buanaich  anns  na  h-uile 
nìth  ata  sgrìobht'  an  leabhar  an  lagha  chum  an  dean- 
amh."     Gal.  iii.  10. 

Cha  robh  Criosdaidh  nis'  ag  amharc  air  son  ni  air  bith 
ach  am  bàs,  agus  thòisich  e  ri  èigheach  gu  cràiteach,  a' 
toirt  a  mhìle  mallachd  air  an  àm  a  thachair  e  air  Glioc- 
as-saoghalta ;  a'  sior  ràdh  nach  robh  ann  ach  amadan 
a  chionn  gun  d'èisd  e  r'a  chomhairie  :  bha  e  mar  an 
ceudna  fo  mhoran  nàire,  do  bhri  gu'n  chuir  e  ìmpidh  air 
le  briathraibh  feòlmhor  airdòighgu'nthrèig  e'n  t-sliy^he 
cheart.  Air  dha  bhi  mar  so,  chuir  e  chomhairl  a  rithist 
ri  Soisgeulach  ann  am  briathraibh  mar  iad  so 

Croisdaidh.  Ciod  i  do  bharail  ?  An  ion  dùil  a  bhi 
agam  ri  tròcair  ?  Am  faod  mi  nis  dol  air  m'  ais,  agus  dol 
a  rithist  suas  a  chum  an  doruis.  Nach  cuirear  cùl  rium 
air  a  shon  so,  agus  mo  chuir  air  m'ais  fo  nàire  ?  'S 
duiiich  ieam  gu'n  d'  èisd  mi  ri  comhairl  an  duine  so  : 
Ach  am  faodar  mathanas  a  thoirt  dhomh? 

Soisgeulach.  An  sin  thuirt  Soisgeulach  ris,  "  Tha  do 
pheacadh  ro-mhòr,  oir  tha  thu  coireach  de  dha  chionta 
mhòr  ;  thrèig  thu  'n  t-slighe  cheart,  gu  imeachd  ann  an 
slighe  thoirmisgte;  gidheadh  gabhaidh  an  dorsair  riut, 
oir  tha  deagh-rùn  aige  do  dhaoine:  amhain,  bi  air 
t-f  haicill  nach  pill  thu  a  thaobh  a  rithist,  air  eagal  gu'n 
cuirear  as  dut  air  an  t-slighe,  'nuair  a  lasas  f  hearg.     An 

sin  chuir  Chriosdaidh  e-fein  na  uidheam  gu  dolair  ais  ; 
agus  an  deigh  do  Shoisgeulach  a  phògadh,  dh'amhairc  e 
air  le  fiamh-gàire,  agus  ghuidh  e  deagh  shoirbheacha 
dha.  Mar  sin  dh'fhalbh  e  an  cabhaig,  gun  fhacal  a 
ràdh  ri  aon  neach  a  thachair  air,  agus  ged  a  labhradh 
iad  ris,  cha  tugadh  e  freagradh  dhaibh.  Dh'  imich  e 
mar  neach  a  bhiodh  a'  coiseachd  air  talamh  toirmisgte, 
gun  bhi  ga  mheas  tearuinnte  gus  an  d'ràinig  e  rithist 
an  t-slighe  air  an  robh  e  'nuair  chomhairlich  Gliocas- 
saoghalt'  as  e.  Agus  an  ceann  tamuill  rainig  e'm  beal- 
ach  :  Agus  bha  sgrìobhta  os  ceann  an  doruis,  "  Buail, 
agus  fosglar  dhut."  (Mat.  viii.  8.)  Uime  sin  bhuail  e 
uair  no  dha  ag  ràdh  : — 

"  An  leigair  mis'  a  nis  a  steach  ? 
Ged  tha  mi  truaillidh  'm  beus  ; 
Ma  leigear  seinnidh  mi  do'm  Thriath, 
Cliù  shiorruidh  feadh  gach  rè." 

An  sin  thainig  duine  faicilleach  a  dh'ionnsaidh  an 
doruis  d'am  b'ainrn  Deagh-ghean,  a  dh'f  hiosraich,  co 
bha'n  sin  ?  cia  as  a  thainig  e  ?  agus  ciod  a  bha  e  'g 
iarraidh  ? 

Criosdaidh.  'S  e  th'ann  peacach  bochd,  trom-luchd- 
aichte :  thainig  mi  o  Bhaile-an-leir-sgrios,  agus  tha 
mhiann  orm  dol  gu  Sliabh  Shioin,  chum  gu'n  saorar 
mi  o'n  f  heirg  ri  teachd  :  dh'innseadh  dhomh  gur  h-ann 
tro'n  bhealach  so  a  tha'n  rathad,  uime  sin  's  math  leam 
fheòraich  an  deoin  leat-sa  mo  leigeadh  a  steach? 

Deaglt-ghean.  'S  deoin  leam  do  ghabhail  a  stigh, 
thuirt  e,  le  m'uile  chridhe  agus  dh'fhosgail  e'n  dorus. 

Agus  an  uair  a  bha  Criosdaidha'  dol  a  steach,  tharr- 
ainn  Deagh-ghean  leis  e.  An  sin  dh'f  heòraich  Criosd- 
aidh  dheth,  ciod  bu  chiall  da  sin?  thuirt  e  ris,  Goirid 
o'n  dorus  so  tha  daighneach  laidir  air  am  beil  Beelsebub 
'na  uachdaran  :  agus  tha  e-fein  agus  iadsan  a  tha  maille 
ris,  cleachdta  ri  saighdean  a  thilgeadh  orrasan  a  thig  a 
chum  an  doruis  so,  a  dh'f  heuchainn  an  urrainn  iad  cur 
as  daibh  mu'n  tig  iad  a  steach. 

An  sin  thuirt  J'riosdaidh,  Thaaiteas  agus  eagal  orm. 

'San  uair  a  thainig  e  staigh,  dh'fheoraich  an  dorsair 
dheth  co  a  sheòl  an  sud  e. 

Criosdaidh.  Dh'iarr  Soisgeulaich  orm  teachd  gu  ruige 
so,  agus  bualadh,  agus  gu'n  innseadh  tusa  dhomh  ciod 
a  dheanainn. 

Deagh-ghean.  Tha  dorus  fosgailte  fa  à'  chomhair, 
agus  cha'n  urrainn  aon  neach  a  dhùnadh. 

Criosdaidh.  A  nis  tha  mi  teannadh  ri  toradh  mo 
chunnairt  a  shealbhachadh. 

Deagh-ghean.  Ach  cionnas  a  thainig  thu  t'aonar  ? 

Criosdaidh.  Do  bhrìgh  nach  do  mhothaich  a  h-aon 
de  mo  choimheirsneich  an  cunnart  mar  mhothaich  mise. 

Deagh-ghean.  An  robh  fios  aca  gu'n  d'f  halbh  thusa  ? 

Criosdaidh.  Bha,  chunnaic  mo  bhean  agus  mo  chlann 
mi,  agus  ghlaodh  iad  rium  pilleadh  ;  ach  cha  tug  mi 
èisdeachd  dhaibh,  agus  dh'fhalbh  mi. 

Deagh-ghean.  Ach  an  do  lean  aon  neach  thu  guìmp- 
idh  chuir  ort  pilleadh  ? 

Criosdaidh.  Lean,  an  da  chuid  Ceann-laidir  agus 
Socharach :  ach  'nuair  a  thuig  iad  nach  gabhainn  an 
comhairle,  phill  Ceann-laidir  dhachaigh  ;  ach  thainig 
Socharach  uigh  bheag  maille  rium. 

Deagh-ghean.    Ach  c'arson  nach  tainig  e'n  f  had  so  ? 

Criosdaidh.  Thainig  sinn  còlath,  gus  an  tainig  sinn 
Sloc-na-mi-mhisnich,  far  'n  do  thuit  sinn  gu  grad  : 
'S  an  sin  dh'f  hàillinn  misneach  mo  chòmpanaich,  's  cha 
tigeadh  e  ni  b'f  haide.  Ach  air  dha  faighinn  a  mach  air 
an  taobh  a  b'fhaisg'  air  a  thaigh,  thuirt  e  rium  gu'n 
sealbhaichinn  an  tìr  shona  sin  am  aonar  air  a  shonsa. 
Marsin  dh'imich  e  roimhe  :  agus  thainig  mise  mar  so. 

Deagh-ghean.  An  sin  thuirt  Deagh-ghean,  "  Mo 
thruaighe,  an  duine  bochd  !  am  beil  glòir  nam  flaitheas 
cho  suarrach  leis-san  's  nach  b'fhiù  leis  beagan  dragh  a 
ghabhail  a  chionn  ruighinn  oirre  ?" 

Criosdaidh.  Gu  deimhin,  dh'  innis  mi'n  fhirinn  mu 
Shocharach  :  agus  na'n  innsinn  an  t'iomlan  umam  fè"in, 
cha  mhòr  eadar-dhealachadh  a  bhiodh  eadar  ruinn. 
Chaidh  e-san  gun  teagamh  air  ais  da  thaigh  fèin,  ach 

chaidh  mise  a  thaobh  air  slighe  a  bhàis,  oir  chuireadh 
ìmpidh  orm  gu  sin  a  dheanamh  le  dian-earail  Ghliocais- 


Deagh-ghean.  O  !  an  do  thachair  e-san  ort  ?  am  b'àill 
leis  thu  dh'iarraidh  fuasgladho'n  fhear  A-reir-an-lagha  ? 
Tha  iad  le  chèile  gu  carach,  cealgach;  ach  an  doghabh 
thu  chomhairle  ? 

Criosdaidh.  Ghabh,  cho  fad  's  a  bha  chridhe  agam: 
Chaidh  mi  dh'iarraidh  A-reir-an-lagha,  gus  an  robh 
eagal  orm  gu'n  tuiteadh  a'  bheinn  a  th'aig  a  thaigh  air 
mo  cheann  ;  'san  sin  b'  eigin  domh  stad. 

Deagh-ghean.  'S  ioma  neach  do'n  tug  a'  bheinn  sin 
am  bàs,  agus  bheir  i  bàs  ioma  neach  fathast ;  'S  math 
nach  do  chuir  i  as  dut. 

Criosdaidh.  Gu  firinneach  cha'n  aithne  dhomh  ciod  a 
tharladh  dhomh,  mar  tachradh  gu  sealbhach  Soisgeulach 
orm  a  rithist,  am  feadh  a  bha  mi  meòraich  ciod  a  dhean- 
ainn  :  ach  b'ann  de  thròcair  Dhè  gu'n  tainige'm  ioun- 
saidh,  air  neo  cha  'tiginn  am  feasd  an  fhad  so.  Ach  a 
nis  thaining  mi,  mar  tha  mi ;  agus  bu  mhò  bu  chuibhe 
dhomh  bhi  air  mo  chuir  gu  bàs  leisa'  bheinn  ud,  no  bhi 
mar  so  cho  dàna  a'  labhairt  ri  m'  Thriath.  Ach  O ! 
nach  sona  dhomhsa  gu'n  d'fhuair  mi  mo  gabhail  a 
staigh  'an  so? 

Deagh-ghean.  Cha'n  àbhaist  duinn  cùl  a  chuir  ri  aon 
neach,  ge  b'e  ni  a  ni  iad  mu'n  tig  iad.  "  Cha  tilgear  air 
aon  chor  a  mach  iad;"  air  an  aobhar  sin,  a  dheagh 
Chriosdaidh  thig  ieamsa  car  tamull  beag,  agus  teag- 
aisgidh  mi  dhut  mu'n  t-slighe  air  an  eigin  dut  imeachd. 
Seall  romhad ;  am  faic  thu'n  rathad  cumhann  ud :  sin  an 
t-slighe  air  an  eigin  dut  imeachd :  Rinneadh  i  leis  na 
priomh  athairichean,  na  fàidhean,  Criosd  agus  na  h- 
Abstoil,  agus  tha  i  cho  dìreach  's  is  urrainn  d'i  bhith  : 
'Si  so  an  t-slighe  air  an  eigin  duts'  imeachd. 

Criosdaidh.  Ach,  arsa  Criosdaidh,  am  beil  car  a  null 
no  nall  ann,  leis  am  faod  an  coigreach  dol  am  mearachd  ? 

Deagh-ghean.  Tha  ioma  car ;  tha  iad  gu  farsuinn 
fiar:  ach  faodaidh  tusa  'n  t-slighe  cheart  aithneachadh 

o'n  t-siighe  dhochair  a  chionn  gur  i  'n  t-slighe  cheart 
a  tha  a  mhàin  gu  dìreach  cumhann. 

An  sin  chunnaic  mi  am  aisling,  gu'n  d'fhiosraich 
Criosdaidh  dheth,  am  b'urrainn  da  cuideachadh  a 
dheanamh  ris  mu'n  eallaich  a  bh'  air  a  mhuin  a  chùidh- 
teacha;  oir  fathast  cha  d'fhuair  e  bhi  cùidhte  dh'i;  's 
cha  mhò  a  b'urrainn  da  air  «aon  chor  gun  chobhair. 
Dh'innis  e  dha,  A  thaobh  t-eallaich,  giùlain  leatha  car 
beagan,  gus  an  tig  thu  gu  ionad  na  saorsa :  oir  an  sin 
tuitidh  i  dhiot  leatha  ffin. 

An  sin  thòisich  Criosdaidh  r'a  leasraidh  a  chrioslach- 
adh  chum  imeachd  air  a  thuras.  Agus  dh'innis  am 
fear  eile  dha;  'nuair  a  thàradh  e  beagan  o'n  dorus  gu'n 
tigeadh  e  gu  taigh  an  Fhir-mhìnichidh ;  gu'm  buail- 
eadh  e  aig  an  dorus,  agus  gu'n  nochdadh  e  dha  nithe 
ro  dirdheirc.  An  sin  ghabh  Criosdaidh  beannachd  le 
charaid,  agus  thuirt  e  ris  a  rithist,  Gu'n  soirbhicheadh 
Dia  leat.  Mar  sin  dh'imich  e  gus  an  tainig  e  taigh  an 
Fhirmhìnichidh,  aig  an  do  bhuail  e  uair  no  dha;  fa- 
dheòigh  thainig  neacha  chum  an  doruis,  a  dh'f  heòraich : 
— "  Co  tha  'n  sin  ?" 

Criosdaidh.  Tha'n  so  fear-turais,  air  an  d'iarr  fear- 
eòlais  air  fear-an-taighe  so,guth  a  dheanamh  aige  chum 
mo  bhuannachd :  b'àill  leam,  uime  sin,  labhairt  ri  fear- 
an-taighe.  Chaidh  gairm  air  fear-an-taighe  agus 
thainig  e  far  an  robh  Criosdaidh  agus  dh'f  heòraich  e 
ciod  a  bh'air  aire  ? 

Criosdaidh.  Thuirt  Criosdaidh,  's  duine  mise  a 
thainig  o  Bhail-an-ldir-sgrios,  agus  tha  mi  dol  a  dh'ionn- 
saidh  Sliabh  Shioin  ;  agus  thuirt  am  fear  a  th'aig  an 
dorus  air  ceann  na  slighe  so  rium,  nan  deanainn  guth 
an  so,  gu'm  foillsicheadh  tusa  dhomh  nithe  taitneach, 
a  dheanadh  còmhnadh  rium  air  mo  thuras. 

Fear-mìnichidh.  An  sin  thuirt  am  Fear-mìnichidh 
ris,  Thig  a  staigh;  nochdaidh  mise  nithe  bhios  feumail 
dhut.  Thug  e  àithne  da  òglach  coinneal  a  lasadh,  agus 
dh'iarr  e  air  Criosdaidh  a  leantuinn ;  agus  thug  e  steach 
e  do  sheòmar  uaigneach,  's  dh'iarr  e  air  òglach  dorus 

fhosgladh,  leis  am  faca  Criosdaidh  dealbh  duine  fior 
shocrach  an  crochadh  ris  a'  bhalla,  agus  b'e  so  a  choslas : 
bha  shùilean  ag  amharc  ri  neamh,  an  leabhar  a  b'f  hearr 
'na  làimh,  lagh  na  firinn  sgrìobht'  air  a  bhilibh,  bha'n 
saoghal  air  a  chùl,  sheas  e  mar  a'  tagradh  ri  daoine 
agus  bha  crùn  an  crochadh  os  ceann  a  chinn. 

Criosdaidh.  An  sin  thuirt  Criosdaidh,  ciod  is  ciall 
da  so? 

Fear-mìnichidh.  An  duine  is  e  so  a  dhealbh,  is  aon  à 
mìle  e:  'S  urrainn  da  clann  fhaighinn,  bhi  ri  saothair  leo, 
agus  an  altrum  'nuair  a  bheirear  iad.  (1  Cor.  iv.  15.  Gal. 
vi.  19.)  Agus  mar  a  chi  thu  e  le  shùilean  togta  ri  nèamh, 
anleabharisfearr  'na  làimh,aguslagh  nafirinn  sgrìobht' 
air  a  bhilibh;  's  ann  a  dh'fheuchainn  dutsa  gur  e  obair- 
san  a  bhi  foillseachadh  nithe  dorcha  do  pheacaich  eadhon 
martha  thugafhaicinn 'na  sheasamha'tagradhridaoine 
Agus  leis  mar  tha  thu  faicinn  an  t-saoghail  mar  air 
a  chùl,  agus  crùn  an  crochadh  os  a  cheann,  tha  sin  a 
nochdadh  dhut,  a  chionn  gu'n  do  chuir  e  an  suarrachas 
na  nithibh  a  tha  làthair,  air  son  na  spèis  a  th'  aige  do 
sheirbheis  a  mhaigbstir ;  gu'm  beil  e  cinnteacb,  sa'n  ath- 
shaoghal  gu'm  faigh  e  crùn  glòire  mar  a  dhuais.  A  nis 
thuirt  e,  "  Nochd  mi  an  dealbh  so  dhut  air  tùs,  a  chionn 
gur  h-e  'n  duine  a  tha  a  dhealbh  an  so  an  t-aon  duine 
do'n  tug  Triath  an  àite,  chum  a'm  beil  thus'  a'  dol,  comas 
do  stiùradh  anns  gach  ionad  docair  fad  do  thuiais.  Air 
an  aobhar  sin  gabh  sàr-bheachd  air  na  nochd  mi  dhut ; 
agus  cùimhnich  air  na  chunnaic  thu,  air  eagal  gu'n 
tachair  ort  air  do  thuras  iadsan  a  ghabhas  os  làimh 
do  threòrachadh  air  an  t-slighe  cheart,  'nuair  is  ann  a 
tha  iad  gad'  chlaonadh  gu  bàs. 

An  sin  ghlac  e  air  làimh  dheis  e,  agus  thug  e  steach 
e  do  sheòmar  mòr  a  bha  làn  de  dhuslach  tioram,  a 
chionn  nach  robh  e  idir  ga  sguabadh  :  agus  an  deigh 
dha  amharc  air  rè  seal,  dh'àithn  am  Fear-mìnichidh 
do  dh'  f  hear  a  sguabadh ;  ach  'n  uair  a  thòisich  e  r'a 
sguabadh,  bha'n  duslach  tioram  ag  tìridh  cho  anabarr- 
ach,  's  nach  mòr  nach  do  thachd  e  Criosdaidh.     An  sin 

thuirt  am  Fear-mìnichidh  ri  cailin  a  bha  Jàimh  ris, 
"  Thoir  an  so  an  t-uisge,  agus  crath  air  an  t-seòmar  e  ;'* 
agus  an  nuair  a  rinn  i  sin  ghabh  an  seòmar  sguabadh 
gu  jjlan  taitneach. 

Criosdaidh.  An  sin  thuirt  Criosdaidh,  Ciod  is  bhrìgh 
dha  so  ? 

Ftear-m\nichidh.  Fhreagair  am  Fear-mìnichidh  : 
"  'S  e'n  seòmar  so  cridhe  an  duinenach  deach'  riamh  a 
naomhachadh  le  gràs  an  t-soisgeil  :  's  e'n  duslach  a 
pheacadh  gin'  agus  a  thruailleachd  o'n  leth  a  staigh  a 
shalaich  an  duine  gu  h-iomlan.  E-san  a  thòisich  air 
tùs  ri  sguabadh  b'e'n  Lagh  e  ;  ach  b'e'n  neach  a  chrath 
an  t-uisg  air  an  Soisgeul.  Ach  a  chionn  gu'm  faca  tu 
cho  luath  's  a  thoisich  a'  cheud  neach  ri  sguabadh  gu'n 
do  sgapan  duslach  suas  feadh  an  t-seòmair  cho  mòr  *s 
gu'n  robh  e'n  cunnart  do  thachdadh,  tha  so  a'  nochdadh 
dhut  gur  ann  a  tha'n  lagh  trld  oibreachadh  a'  neart- 
achadh  agus  a'  beothachadh  a  pheacaidh,  an  àite  a 
chridhe  aghlanadh  uaithe,  eadhon,  mar  tha  e  ganochd- 
adh  agus  ga  thoirmeasg  ;  oir  cha  'n  'eil  e  buileachadh 
a  chumhachd  gu  cheannsachadh.  Rom.  vii.  6  ;  l  Cor. 
xv.  56  ;  Rom.  v.  20. 

A  rithist,  mar  chunnaic  thu  'n  cailin  a  crathadh  an 
uisg'  air  an  t-seòmar,  leis  'n  do  ghlan  e  gu  h-ealamh 
taitneach  ;  tha  so  a'  feuchainn  dut  'nuair  a  thig  an 
soisgeul  le  chumhachd  blasda  drùighteach  do'n  chridhe 
mar  sin  gu'm  beil  am  peacadh  air  a  cheannsachadh, 
agus  gu'm  beil  an  t-anam  air  a  ghlanadh  tre  chreid- 
eimh,  agus  air  a  dheanamh  iomchaidh  gu  rìgh  'na  glòir 
a  ghabhail  tàmh  ann.  Eoin  xv.  3 :  Eph.  v.  20 ; 
Gniomh.  xv.  9;  Rom.  xvi.  25,  26;  Eoin  xv.  13. 

Os  barr  chunnaic  mi  am  aisling,  gun  d'rug  am  Fear- 
mìnichidh  air  làimh  air,  agus  theòraich  se  edosheòmar 
beag,  far  an  robh  da  leanabh  bheaga  'nan  suidhe.  B'e 
ainm  an  dara  fir  Buaireas,  agus  an  fhir  eile  Foighid- 
inn.  Bha  Buaireas  ro  neo-thoilichte,  ach  bha  Foighid- 
inn  ro  chiùin.  An  sindh'  fheòraich  Criosdaidh,  Ciod  a 
b'aobhar   do   mi-thoileacba    Bhuaireis  ?      Thuirt    am 

Fear-rnìnichidh,  "  B'àill  le'n  uachdaran  araon  gu'm 
feitheadh  iad  r'an  nithe  matha  gu  toiseach  na  h-ath- 
bhliadhna ;  ach  's  miann  le  Buaireas  an  t-iomlan 
f  haighinn  an  dràsda :  ach  tha  Foighidinn  toileach 
fuireach  ris  an  àm." 

An  sin  chunnaic  mi  gu'n  tainig  neach  a  dh'ionn- 
saidh  Bhuaireis,  a  thug  dha  sporan  ionmhais,  agus 
thaom  e  aig  a  chasan  e ;  thrus  e  suas  e,  agus  rinn  e 
gàirdeachas  air  a  shon  ;  agus  rinn  e  gàire  fanaid  mu 
Fhoighidinn;  ach  an  ceann  ùine  bheag  mhothaich  mi 
gun  do  strùigh  e  'n  t-iomlan  air  falbh,  agus  nach  d' 
f  han  a  bheag  aige  ach  broineagan  gun  seadh. 

Criosdaidh.  An  sin  thuirt  Criosdaidh  ris  an  Fhear- 
mhìnichidh,  mìnich  so  dhomh  ni  's  soilleire. 

Fear-minichidh.  Agus  thuirt  e  ris,  "  Is  sàmhla  an 
da  òigear  ud ;  tha  Buaireas  na  shàmhla  air  fir  an 
t-saoghail  so,  agus  Foighidinn  air  fir  an  t-shaoghail  eile; 
oir,  mar  chunnaic  thu  gu'm  b  àill  le  Buaireas  an  t-iom- 
lan  a  shealbhachadh  am  bliadhna ;  'se  sin  r'a  ràdh,  san 
t'  saoghal  so ;  's  amhuil  fir  an  t-saoghail  so ;  's  math 
leo  an  nithe  math  uile  f haotainn  san  àm,  gu'n  fhuir- 
each  ris  an  ath-bhliadhna  ;  'se  sin,  gus  an  ath-shaoghal, 
chum  an  nithe  matha  f  haotainn.  Tha  'n  gnàth  f  hacal 
so  ni's  drùightich'  orra.  "  Gur  fearr  aon  eun  san 
làimh  no  dhà-dheug  air  iteig,"  na  gach  fianais  dhiadh- 
aidh  mu  mhathas  an  t-saoghail  ri  teachd.  Ach  leis 
mar  chunnaic  thu,  gu'n  do  strùigh  e  'n  t-iomlan  an 
ùine  ghearr,  agus  nach  d'f  huirich  a  bheag  aige  ach 
nithe  gu'n  seadh;  's  amhuil  a  thàrlas  da'n  leithid  sin 
dedhaoine  aig  deireadh  an  t-saoghail  so. 

Criosdaidh.  An  sin  thuirt  Criosdaidh,  Tha  mi  nis  a 
faicinn  gur  i  Foighidinn  is  fearr  air  ioma'  dòigh.  Air 
tus.  A  chionn  gu'n  d'  fhuirich  i  ris  na  nithe  rnatba. 
Agus  a  rithist,  gu'm  bi  a  cuibhrionn-san  a  Jathair 
'nuair  a  striùdhear  a  chuid-san. 

Fear-mìnichidh.   Cha  'n  e  mbàin  sin,  ach  faodar 
chuir  ris  ga  chliùthachadb,  nach  searg  glòir  an  ath- 
shaoghail  am  feasd ;  ach  gu'n  tfiirig  na  nithe  a  bhuin- 

eas  do'n  bheatha  so  an  ùine  ghearr.  Air  an  aobhar 
sin  cha  robh  na  h-urrad  aobhair  aig  Bnaireas  fanaid  a 
dhèanamh  air  Foighidinn,  chionn  gun  d'fhuair  e  a 
nithe  math  an  toiseach,  ach  bithidh  deagh  aobhar  aig 
Foighidinn  fanaid  a  dhèanamh  air-san,  a  chionn  gu'n 
d'fhuair  i  a  nithe  math  fa  dheireadh  :  oir  feumaidh 
toiseach  aite  thoirt  do  'n  deireadh,  do  bhrìgh  nach  'eil 
an  deireadh  ann  fathast ;  oir  cha  tabhair  an  deireadh 
àite  do  ni  air  bith;  a  chionn  nach  comasach  aon  ni  a 
theachd  'na  dhèigh  ;  uime  sin  theirear  mu  'n  gheòcaire 
shsibhear.  "  Fhuair  thusa  do  nithe  maith  ri  àm  dhut 
bhi  beò  ;  agus  Lasarus  mar  an  ceudna  a  nithe  olc ;  ach 
a  nis  a  ta  e-san  a'  faotainn  solais,  agus  tha  thus'  mar 
an  ceudna  air  do  phianadh."     Luc.  xvi.  25. 

Criosdaidh.  Tha  mi  leis  a'  sin  a'  toirt  fainear  nach 
còir  a  bhi  dèigheil  air  na  nithibh  a  ta  làthair,  ach 
fuireach  gu  foighidneach  ris  na  nitheata  chum  teachd. 

Fear-mìnichidh.  'S  ceart  athuirt  thu  sin  ;  "  oir  tha 
na  nithe  a  chithear  aimsireil,  ach  na  nithe  nach  faicear 
sìorruidh."  (Cor.  iv.  18.)  Ach  ged  a  tha  so  mar  sin, 
gidheadh  tha  na  nithe  a  ta  ìàthair,  agus  ar  n-ana- 
mianna  feòlmhora  cho  dlù  an  dàimh  r'a  chèile ;  agus  a 
rithist,  do  bhrìgh  gu'm  beil  nithe  ri  teachd  agus  nithe 
feolmhora  'nan  coigrich  d'  a  ehèile ;  's  ann  uime  sin 
ma  ta,  a  tha  cheud  ni  dhiu  so  gu  h-obann  a'  taisbean- 
adh  cairdeis,  agus  a  tha  astar  cho  fada  air  a  chumail 
eadar  e  sin  agns  an  dara  ni.    Rom.  vii.  15 — 25. 

Chunnaic  mi  an  sin  am  aisling,  gu'n  do  ghlac  a'm 
Fearmìnichidh  Criosdaidh  air  làimh,  's  gu'n  do  threòr- 
aich  se  e  gu  ionad  anns  an  robh  teine  Josgadh  ri  balla, 
agus  aon  'na  sheasamh  làimh  ris,  a'  sior  thilgeadh  uisg' 
air  a  chum  a  chuir  as  ;  gidheadh  's  ann  bu  bhraise  agus 
bu  teotha  a  bha  e  gabhail. 

An  sin  thuirt  Criosdaidh,  "  Ciod  is  brìgh  da  so  ?" 

Thuirt  am  Fear-mìnichidh  ris,   "  'S  e  'n  teine  obair 

nan  gràs  a  ta  air  oibreachadh  'sa'  chridhe  ;  e-san  a  tha 

tilgeadh  uisg'  air  gu  chuir  as  is  e  an  diabhol :  ach  a  dh' 

aindeoin  sin  loisg  an  teine  ni  b'airde  agus  ni  bu  teotha, 

chì  thu  fòs  an  t-aobhar  mu  'n  do  thachair  sin."  Agus 
thug  se  e  gu  taobh  eile  a  bhalla,  far  am  fac'  e  duine  le 
soitheach  ola  'na  làimh,  a  dhòirst  e  do  ghnàth  ach  gu 
dìomhair,  air  an  teine. 

An  sin  thuirt  Criosdaidh,  "  Ciod  is  brìgh  da  so  ?" 

Fhreagair  am  Fear-mìnichidh,  'S  e  so  Crìosd,  a  tha 
do  ghnàth  le  ola  nan  gràs  a'  toirt  air  a  h-aghaidh  na 
h-oibre  a  thòisich  cheana  anns  a'  chridhe :  's  a  tha  a 
dh'  aindeoin  na  dh'-f  haodas  an  droch-spiorad  a  dhèan- 
amh  a'  cumail  anmanna  'shluaigh  do  ghnàth  ann  an 
deagh  fhonn.  (2  Cor.  xii.  9.)  Agus  leis  mar  a  chunn- 
aic  thu  'n  duine  a  bh'air  cùl  a'  bhàlla  a'  sìor  bheoth- 
achadh  an  teine,  tha  so  a'  teagasg  dhut  gur  deacair  do 
na  creidich  a  thoirt  fainear  mar  tha  obair  nan  gràs  air 
a  cumail  suas  anns  an  anam. 

Chunnaic  mi  mar  an  ceudna,  gun  do  ghabh  am  Fear- 
mìnichidh  a  rithist  air  laimh  e,  's  gu'n  do  threòraich  se 
e  gu  ionad  taitneach,  far  an  robh  lùchairt  àluinn  air  a 
togail,  a  bha  ro-thaitneach  do'n  t'  sùil ;  ni  a  thug  mòr 
thoil-inntinn  do  Chriosdaidh  ;  chunnaic  e  mar  an 
ceudna  muinntir  àraidh  ag  imeachd  air  a  mullach,  a 
bha  air  an  sgeudachadh  le  h-òr. 

An  sin  thuirt  Criosdaidh,  am  faod  sinne  dol  a  steach 
innte  ? 

An  sin  ghlac  am  Fear-mìnichidh  air  làimh  e,  agus 
threòraich  se  e  gu  dorus  na  lùchairte;  agus  feuch  bha 
aig  an  dorus  buidheann  mhòr  dhaoine,  a  bha  cho  dèigheil 
air  dol  a  stigh,  ach  cha  robh  chridhe  aca.  Shuidh  fòs 
duine  aig  taobh  bùird  astar  beag  o  'n  dorus  le  leabhar, 
agus  inneal  sgrìobhaidh  air  a  bheul-thaobh,  a  chuir  sìos 
ainm  gach  neach  a  rachadh  a  stigh  :  chunnaic  e  mar  an 
ceudna,  gun  robh  anns  an  dorus  nan  seasamh  daoine 
fo'n  armaibh  chum  a  chiomhid,  a'  cuir  rompa  gach 
ciùrradh  agus  dolaidh  a  deanamhorrasan  leis  am  b'àill 
dol  a  stigh.  Le  so  fhaicinn,  bha  rud-eigin  ioghnaidh 
air  Criosdaidh :  fa-dheòigh,  'nuair  a  leum  gach  fear  air 
ais  le  eagal  roimh  na  daoine  bha  fo'n  armaibh,  chunnaic 
Criosdaidh  duine  fearail  calma  'teachd  da  ionnsaidh-sai 

a  bha  'na  shuidh  gu  sgrìobhadh  ,ag  ràdh  ris,  cuir  sìos 
m'  ainmse,  agus  'nuaira  rinn  e  sin,  chunnaic  e  'n  gaisg- 
each  a'  tarrainn  a  chlaidheimh,  s'  a'  cuir  clogaid  mu 
cheann,  's  a'  dol  le  uile  neart  chum  an  doruis  far  an  robh 
na  daoine  armaichte,  a  thug  an  aon  aghaidh  gharbh  air ; 
ach  cha  b'ann  air  a  mhì-thapadh  a  chaidh  e-san,  ach 
thòisich  e  r'an  slaicneadh  thall  's  a  bhos,  le  garbh 
bheuman  fuilteach.  Mar  so,  an  dèigh  dha  iomadh 
creuchd  fhaighinn  agus  a  dhìoladh  orrasan  le  'm  b'àill 
a  chumail  a  mach.  (Mat.  xi  12.  Gnìomh.  xiv.  22.) 
rinn  e  rathad  tioi  'n  iomlan  aca  a  steach  do'n  lùchairt ; 
agus  air  faicinn  sin  daibh  rinn  iadsan  a  bha  staigh  gàir' 
eibhinn  eadhon,  iadsan  a  bha  coiseachd  air  mullach  na 
lùchairte,  ag  ràdh  ; 

Thig  thusa  steach  le  caithream  buaidh, 

'S  bithidh  glòir  bhith-bhuan  dhut  mar  dhuais. 

Mar  sin  thàr  e  steach,  agus  chaidh  eideadh  le  trusgan 
coltach  riusan,  a  bha  stigh.  Ann  sin  rinn  Crìosdaidh 
f  àite  gàire,  agus  thuirt  e,  air  leam,  gu  deimhin  gu'm 
beil  mi  tuigsinn  brìgh  nan  nithe  sin. 

A  nis'  arsa  Crìosdaidh,  leig  leam  triall.  Cha  leig 
fathast,  ars'  am  Fear-mìnichidh,  gus  an  nochd  mi  beagan 
tuille  dhut,  's  an  sin  falbhaidh  tu  air  do  thuras.  Ghabh 
e  rithist  air  làimh  e,  agus  thug  se  e  do  sheòmar  ro 
dhorcha  far  an  robh  duine  'na  shuidh  an  crò  iaruinn . 

Le  amharc  air  an  duine  so  mheasadh  neach  gun  robh 
e  ro  dhubhach  ;  bha  e  'na  shuidh  ag  amharc  air  an  làr, 
a'  f  àsgadh  a'  làmh,  agus  a  chridhe  gu  briste  le  osnaich. 
An  sin  thuirt  Crìosdaidh,  "  Ciod  is  ciall  da  so  ?"  Agus 
thuirt  am  Fear-mìnichidh  ris,  "  labhairt  ris  an  duine." 

An  sin  thuirt  Criosdaidh  ris  an  duine,  "  Còthusa  ?" 
Fhreagair  an  duine ;  "  'S  mi  an  ti  nach  bu  mhi  aon  uair." 

Criosdaidh.  Cò  bu  tu  aon  uair  ? 

Duine.  Thuìrt  an  duine,  "  Bha  mi  aon  uairam  fhear 
aidmheil  sgiamhach,  taitneach,  (Luc.  viii.  13,)  araon 
am  bharail  fèin  agus  dhaoin  eile :  bha  mi  aon  uair,  air 
leam,  iomchaidh  air  flaitheas,  bha  aiteas  orm  a'  smaoin- 
teachadh  gu'm  faighinn  dol  a  steach  ann." 

Criosdaidh.  Seadh,  ach  cò  thu  a  nis  ? 

Duine.  'S  duine  eu-dòchasach  mi,  agus  tha  mi  air 
m'ioma-dhruideadh  ann,  mar  anns  a'  chrò  iarruinn  so. 
Cha  'n  urrainri  mi  dol  as  :  Mo  thruaighe  a  nis  cha'n 
urrainn ! 

Criosdaidh.  Ach  cionnas  a  thàinig  tha  chum  na 
h-inbhe  so  ? 

Duine.  Leig  mi  dhìom  faire  agus  a  bhi  suidhichte  ; 
leig  mi  srian  le  m'  ana-miannan  ;  pheacaich  mi  'n  agh- 
aidh  soluis  an  f  hacail,  agus  mathais  Dè :  chuir  mi 
doilgheas  air  an  Spiorad  agus  dh'f hàg  e  mi ;  bhuair  mi 
an  diabhol,  agus  thàinig  e  m'  ionnsaidh  ;  bhrosnaich  mi 
Bia  gu  fèirg,  agus  thrèig  e  mi :  chruadhaich  mi  mo 
chridhe  cho  mòr  's  nach  comasach  dhomh  aithreachas  a 
ghabhail. 

An  sin  thuirt  Criosdaidh  ris  an  Fhear-mìnichidh, 
"  Ach  am  beil  aobhar  dòchais  aig  a  leithid  so  de 
dhuine  ?"  Feòraich  dheth,  ars  am  Fear-mìnichidh. 

Criosdaidh,  An  sin  thuirt  Criosdaidh,  "  An  ion 
dòchas  a  bhi  agad  ri  cobhair ;  no'n  eigin  dhut  bhi  air 
do  chumail  ann  an  crò  an  eu-dòchais  so  ?" 

Duine.    Cha'  n  'eil  dòchas  idir  agam  ri  cobhair. 

Criosdaidh.  C'arson?  tha'm  Fear-saoraidhglethruac- 
anta. 

Duine.  Ged  a  tha,  Chèus  mise  dhomh  fèin,  as  ùi 
e,  (Eabh.  vi.  6,)rinn  mi  tàir  air  a  phearsa,  (Luc.  xix. 
14,)  rjnn  mi  tàir  air  f hìreantachd ;  mheas  mi  fhuil  mar 
ni  mì-naomha;  rinn  mi  tailceas  air  Spiorad  nan  gràs ; 
(Eabh.  x.  28,  29,)  uime  sin  dhùin  mi  mi  fèin  a  mach  o 
chòir  air  gach  gealladh;  agus  cha'n  'eil  ni  an  dàn  domh 
a  nis  ach  bagraidhean,  bagraidhean  uabhasach,  bag- 
raidhean  eagalacha,  breitheanas  cinnteach  agus  fearg 
theinnteach,  a  sgriosas    mis  mar  eas-caraid. 

Criosdaidh.  C'arson  a  thug  thu  thu-fèin  chum  na 
h-inbhe  so  ? 

Duine.  Air  son  ana-mianna,  sòlais,  agus  buannacbd 
an  t-saoghail  so;  nithe  le'n  sealbhachadh  o'n  rol>h  dùil 
agam  mòr  thoilinntinn   f  haighinn :  ach  tha   gach   ni 

dhiu  a  nis'  ga  m'  theumadh  agus  ga  m'  lot  mar 
chnuimh  ghnà-chlaoidhtich. 

Criosdaidh*  Nach  urrainn  dut  fathast  aithreachas 
a  ghabhail  agus  pilleadh  ? 

Duine-  Dhiùlt  Dia  aithreachas  domh.  Cha'n  'eil 
f  hacal  a'  toirt  misnich  dhomh  gu  creidsinn ;  ni  h-e  a 
mhàin  sin,  afih  dhùin  e-fèin  a  stigh  sa  chrò  iaruinn  so 
mi  a's  nach  'eil  e'n  comas  fir  an  domhain  mo  chuir  fa- 
sgaoil.  O  a  shìorruidheachd !  a  shìorruidheachd !  Cionn- 
as  a  chathaicheas  mi  ris  an  truaighe  is  eighin  teachd 
orm  fad  bith-bhuantachd  ? 

Fear.minichidh.  An  sin  thuirt  am  Fear-mìnichidh 
ri  Criosdaidh,  "  Cùm  truaighe  an  duine  so  a'd'  chùimh- 
ne,  agus  cumaidh  e  do  ghnàth  air  t-fhaicill  thu." 

"  Seadh,"  arsa  Criosdaidh,  "  is  eagalach  an  ni  so,  gu'n 
deònaicheadh  Dia  dhomh  bhi  faiciileach  agus  ciallach, 
's  a  guidhe  gun  seachain  mi  aobhar  truaighe  an  duine  so. 
Nach  mithich  dhomh  a  nis  bhi  triall  air  mo  thuras?" 

Fear-mìnichidk.  Fuirich  gus  am  feuch  mi  aon  ni  eile 
dhut,  's  an  sin  falbhaidh  tu  air  do  thuras. 

iYIar  so  glac  e  rithist  air  làimh  Criosdaidh,  agus  threòr- 
aich  se  e  do  sheòmar  far  an  robh  neach  ag  èiridh  as  a 
leabaidh ;  agus  mar  bha  e  cuir  uime  a  thrusgain,  bha  e 
air  ball-chrith.  An  sin  thuirt  Criosdaidh,  l<  C'arson  a 
tha'n  duine  so  air  chrith  cho  mòr?"  Thuirt  am  Fear- 
mìnichidh  ris,  "  Innis  do  Criosdaidh  c'arson  a  tha  thu 
air  chrith,"  agus  mar  so  thòisich  e  air  a  radh,  "  An 
raoir  'nuair  bhami  m'  chadal,  bhruadair  mi,  agus  feuch 
dh'fhàs  na  nèamhan  ro  dhorcha  :  thainig  dealan- 
ach  agus  taìrneanach  ro  mhor  a  chuir  anabharr  eagail 
orm :  dh'amhairc  mi  suas  am  aisling,  agus  chunnaic 
mi  neòil  gu  neo-bhàigheil  air  am  fuadachadh  le  gaoith; 
agus  chuala  mi  fuaim  labhrach  trompaid,  agus  duine 
nashuidh  air  neulagus  mìltean  de  dh'ainglean  fhlaitheis 
a'  frithealadh  dha:  bha  iad  uile  nan  teiae  lasarach ;  bha 
na  nèamhan  mar  an  ceudna  nan  lasair  theine.  Chuaia 
mi'n  sin  guth,  ag  radh,  "  Eiribh  agus  thigibh,  sibhse 
tha  màrbh,  chum  breitheanais:"  agus  leis  a  sin  sgoilt 
na  creagan,  dh'f  hosgail   na   h-uaightan,  agus   thàinig 

na  mairbh  a  bh'annt'  a  mach:  bha  cuid  dhiu  ro  ait,  ag 
amharc  suas;  agus  bha  cuid  eile  dhiu  'g  iarraidh  iad 
f'em  fhalach  fo  na  beanntaibh,  An  sin  chunnaic  mi'n 
duine  bha  'na  shuidhe  air  an  neul  a'  fosgladh  an  leabh- 
air,  'sa  'g  iarraidh  air  an  t-sluagh  teachd  am  fagus. 
Gidheadh,  a  thaobh  lasair  gharg  a  bha  teachd  a  mach 
's  a'  dol  roimhe,  bha  astar  iomchaidh  eatorra,  mar  bhios 
eadar  breitheamh  agus  ciomaich  anns  an  taigh-mhòid. 
Chuala  mi  mar  an  ceudna  gairm  air  a  toirt  dhaibhsan 
a  bha  frithealadh  air  an  Tì  a  bha  na  shuidhe  air  an 
neul,  ag  ràdh,  "  Cruinnichibh  ra  chèile  an  cogul,  am 
moll,  agus  an  as-bhuain,  agus  tilgibh  iad  don  loch 
loisgeach  :"  agus  leis  a  sin  dh'f  hosgail  an  sloc  gun 
ìochdar  dìreach  far  an  robh  mi  am  sheasamh  a  beul  as 
an  tàinig  anabharra  deataich  agus  eibhlean  teine,  le 
fathrum  oilteil.  Chaidh  a  ràdh  ris  a  mhuinntir  cheudna, 
"Cruinnichibh  astaigh  mochruithneachd  dom'  shaibh- 
libh."  Leis  a  sin  chunnaic  mi  mòran  air  an  giulan  suas 
anns  ha  neoil ;  ach  chaidh  mise  fhàgail  nan  dèigh. 
Dh'iarr  mi  gu  mi  fèin  fhalach,  ach  cha  b'urrainn 
dhomh  oir  chùm  an  neach  a  bha  na  shuidhe  air  an  neul 
a  shùil  orm  do  ghnàth,  thàinig  mo  pheacannan  am  aire, 
agus  dhìt  mo  choguis  mi  air  gach  làimh.  San  iomaguinn 
'so  mhosgail  mi  a'  m'  shuain.  Math.  iii.  12  ;  xiii.  30  ; 
xxiv.  30.  Mal.  iv.  I.  1  Cor.  xv.  I  Thes.  iv.  16. 
Iud.  15.  Eoin  v.  28,  29.  2  Tes.  i.  8,  10.  Tais.  xx. 
11 — 14.  Isa.  xxvi.  21.  Mic.  vii.  16,  17-  Salmv,  4; 
L.  1,  2,  3.  Mal.  iii.  2,  3.  Dan.  vii.  9,  10.  Luc.  iii. 
17      1  Thes.  iv.  16,  17-     Rom.  ii.  14,  15. 

Criosdaidh.  Ach  ciod  a  chuir  na  h-urrad  eagail  ort 
roimh  'n  t-sealladh  ? 

Duine.  Shaoil  mi  gun  tàinig  latha  bhreitheanais, 
agus  nach  robh  mi  deas  fa  chomhair :  ach  chuir  so  am 
barrachd  eagail  orm  gu'n  do  chruinnich  na  h-ainglean 
moransuas  's  gu'n  dh'fhàg  iad  mise  'nan  de"igb ;  agus  f  òs 
gu'n  d'fhosgail  ifrinn  a  beul  dìreach  far  an  robh  mi  a'm 
sheasamh.  Bhamo  choguismaran  ceudnagam  chlaoidh 
agus  air  leam  gu'n  robh  sùil  a  Bhreitheamh  do  ghnàth 
orm,  agus  corraich  'na  ghnùis. 

An  sin  thuirt  am  Fear-mìnichidh  ri  Criosdaidh,  "  An 
tug  thu  fainear  na  nithe  sin  3" 

Criosdaidh.  Thug,  agus  tha  iad  a'  cuir  eagail  orm, 
agus  a'  toirt  misnich  dhomh. 

Fear-mìnichidh.  Ro-mhath,  cùm  iad  sin  uile,  ma  ta, 
ann  ad  aire,  chum  gum  bì  iad  mar  bhioraibh  ri  d'  thaobh 
gu  d'chumail  air  t-aghaidh  air  an  t-slighe  air  an  eiginn 
dut  imeachd.  An  sin  thòisich  Criosdaidh  ri  leasraidh 
a  chrioslachadh,  gu  dol  'na  uidheam  fa  chomhair  a 
thurais.  An  sin  thuirt  am  Fear-mìnichidh  ris,  Gu'n 
robh  an  Comhfhurtair  do  gnàth  maille  riut,  a  dheagh 
Chriosdaidh,  chum  do  stiùradh  air  an  t-slighe  a  tha 
treòrachadh  chum  a'  bhaile  nèamhaidh.  Mar  so 
dh'f  halbh  Criosdaidh  roimhe,  ag  ràdh  : — 

"  'N  so  chunnaic  mi  nith'  anansach 

A's  buannachdail  dhomh  fein ; 
Nith'  taitneach  agus  uabhasach 

Gam'  chuartachadh  's  gach  ceum  : 
A  chum  thoirt  orm  gun  tuiginn  ceart 

N  a  ghabh  mi'n  tùs  os  làimh, 
Deònaich  mo  smuain  bhi  orra  trie 

Le  dùrachd  mhath  'na  thrà. 
'S  ann  air  son  so  a  noehdadh  iad, 

Fhir-mìnichidh  mo  ghraidh, 
A's  taing  dhut,  anns  an  dealachadh, 

Air  son  do  dhìlseachd  àigh." 

Chunnaic  mi  am  aisling,  gun  robh  an  rathad-mòr  air 
an  robh  Crìosdaidh  gu  triall  air  ioma-dhruideadh  air 
gach  taobh  le  balla,  agus  b'  e  ainm  a'  bhalla  sin, 
Slàinte.  (Isa.  xxvi.  1.)  Suas  mar  so  air  an  aobhar  sin 
ruith  Criosdaidh  le  throm  eallaich  ach  cha  b'ann  gun 
spàirn. 

Ruith  e  mar  so  gus  an  tainig  e  gu  bruthach  chas, 
agus  air  an  uchdan  sin  bha  crann-ceusaidh  'na  sheas- 
amh,  agus  beagan  fodha  bha  uaigh.  Air  leam  ann  am 
aisling  cho  luath  's  a  thàinig  Crìosdaidh  gu  bun  a 
chroinn-cheusaidh,  gu'n  d'fhuasgail  eallach  o  ghuaill- 
ibh  agus  gu'n  do  thuit  i  sìos  car  air  char,  gus  an 
d'ràinig  i  beul  na  h-uaighe,  anns  an  do  thuit  i  agus 
cha'n  f  haca  mi  i  ni's  mò. 

An   sin   bha   Criosdaidh   gu   h-eatrom,  aighearach, 

agus  thuirt  e  le  cridhe  ait,  "  Dheònaich  e  dhomh  fois 
trid  àmghair,  agus  beatha  trid  a  bhàis."  An  sin  sheas 
e  re  tamuill  a  bheachdachadh  le  h-ìognadh  ;  oir  bu  ro 
iongantach  leis  gu'n  tug  aon  sealladh  de'n  chrann- 
cheusaidh  air  eallach  tuiteam  dheth.  Nis  air  dha  a 
bhi  mar  so  a'  beachdachadh  agus  a'  caoineadh,  gus  na 
shil  tobraichean  a  chinn  an  uisge  sìos  air  a  ghruaidh- 
ean,  feuch  thàinig  triùir  dhealrach  da  ionnsaidh,  agus 
chuir  iad  fàilte  air  ag  ràdh,  "  Sith  gu'n  robh  agad." 
Thuirt  a  cheud  f  hear  dhiu  ris,  "  Tha  do  pheacannan  air 
am  maitheadh  dhut."  (Marc.  ii.  5  ;)  Thug  an  dara  fear 
dheth  èideadh  riobagach,  agus  sgeudaich  se  e  le  caoch- 
ladh  trusgain  :  chuir  an  treas  fear  comharradh  air  clàr 
aodainn,  (Eph.  i.  13.)  agus  thug  e  dha  sgrìobhadh, 
agus  seula  air,  air  an  d'iarr  e  air  amharc  'nuair  a  ruith- 
eadh  e,  agus  gu'n  tugadh  e  seachad  e  aig  an  dorus 
nèamhaidh  :  mar  sin  dhealaich  iad  ris.  An  sin  thug 
Criosdaidh  trì  leuman  le  mòr  aoibhneas,  agus  chaidh  e 
air  aghaidh  a'  canntaireachd  gu  cridheil : — 

"  Am  feadh  so  thàinig  mi  le  m'pheacadh  sgìth. 

A  bha  dhomh  nan  èire  thruim  gun  fhois  gun  sìth; 

Gus  'n  do  thàr  mi  'n  so ;  gu  ionad  taitneaeh  suairc, 

Gu  tùs  mo  shòlais  ;  dh'f  haothaich  air  mo  chruthas, 

An  so  thuit  an  t-eire  chuir  orm  spàirn, 

Lasaich  gach  cuibhreach  chùm  mi  'n  sàs, 

Is  àghmhor  dhoms'  an  crann,  s'an  naigh  ; 

Ach  's  àghmhoire  na  sin  am  Flath  a  thug  orr'  buaidh  ! 

Chunnaic  mi  'n  sin  ann  am  aisling,  mar  so  gu'n 
deach'  e  air  aghaidh,  gus  an  tainig  e  chnm  glaice,  far 
am  fac  e  beagan  bharr  an  rathaid,  triùir  dhaoine  nan 
trom  chadal,  agus  geimhlean  air  an  casan.  B'e  ainm 
a  h-aon  diu  Sochair,  an  f  hir  eile  Dearmad,  agus  ainm 
an  treas  fir  Dànachd. 

'Nuair  chunnaic  Criosdaidh  an  cor  san  robh  iad, 
chaidh  e  d'  an  ionnsaidh,  chum,  na'm  feudadh  e,  an 
dùsgadh ;  agus  dh'&gh  e,  "  Tha  sibh  cohach  riusan  a 
chaidleas  'am  barr  a'  chroinn,  (Gnàth.  xxiii.  34.)  oir 
tha'n  cuan  mòr  fodhaibh,  slugan  gun  iochdar  :  Mosg- 
alaibh,  uime  sin.  suas,  agus  falhhaibh  leamsa ;  agns 
ma  bhios  sibh  toileach  ni  mise  còmhnadh  leibh  chum 

'ur  cuibhreaeb  fhuasgladh  dhibh."  Thuirt  e  a  thuill- 
eadh  riu  nau  tigeadh  e-san  a  tha  dol  m'an  cuairt  mar 
leoghan  beucach  na  'r  caramh,  (1  Pead.  v.  8.)  tuiteadh 
sibh  gun  teagamh  mar  chobhartaeh  leis.  Leis  a  sin 
thug  iad  sùil  air,  agus  thuirt  Sochair,  "  Cha'n  fhaic 
mi  cunnart  air  bith  ;"  thuirt  Dearmad,  "  Beagan  tuilJe 
cadail;"  agus  thuirt  Dànachd,  "  Suidheadh  gach 
soitheach  air  a  mhàs  fèin."  Mar  so  laidh  iad  sìos  a 
rithist  gu  cadal,  agus  dh'imich  Criosdaidh  air  a  thuras, 
Gnath.  xxiii.  24. 

Gidheadh,  bu  duilich  leis  a  smuainteach,  gu'n  robh 
daoin'  a  bha  ann  an  cor  cho  cunnartach,  cho  neo- 
shuimeil  air  caoimhneas  an  neach  a  thairg  an  còmh- 
nadh  cho  saor,  le  'n  dùsgadh,  a'  comhairleachadh  dhaibh 
agus  a'  tairgse  còmhnadh  leo  gus  an  cuibhreach 
fhuasgladh.  Air  dha  bhi  mar  so  fo  thrioblaid,  chunn- 
aic  e  dithis  dhaoine  a  leum  thar  abhalla,  abh'air  taobh 
clì  na  slighe  cumhainn  ;  agus  choisich  iad  gu  h-eall- 
amh  suas  ris.  B'e  ainm  fir  dhiu  Riaghailt,  agus  ainm 
an  fhir  eile  Cealgaireachd.  Ceart  mar  thuirt  mi,  rug 
iad  air,  agus  thòisich  e  ri  cainnt  riu  : 

Crìosdaidh.  Cia  as  a  thàinig  sibh,  a  dhaoin'  uaisle, 
agus  c'àìt  a  tha  sibh  a'  dol  ? 

Riaghailt  agus  Cealgaireachd.  Rugadh  sinn  an  tìr 
Gloir-dhìomhain,  agus  tha  sìnn  a'  dol  gu  6liabh  Shioin 
a  dh'iarraidh  cliù. 

Criosdaidh.  C'arson  nach  tàinig  sibh  a  stigh  air  an 
dorus  a  th'  aig  toiseach  na  slighe  ?  Nach  aithne  dhuibh 
gu'm  beil  e  sgrìobhta,  "  Gur  gadaichagus  fearreubainn 
e-san  nach  tig  astighair  an  dorus,  ach  a  thèid  suas  air 
sheòl  eile,     Eoin  x.  I. 

Riaghailt  agus  Cealgaireachd.  Thuirt  iad  gu'n  robh 
dol  chum  an  doruis  air  a  mheas  le  muinntir  an  dùth- 
cha-san  tuille  's  fad'  as  an  rathad  ;  agus  gu'm  b'  àbh- 
aist  daibh  an  t-aithghearr  a  ghabhail  agus  streap  thar 
a  bhalla  mar  rinn  iadsan. 

Criosdaidh.  Ach  nach  measar  e  mar  chionnt  an  agh- 
aidh  Uachdarain  a'  bhaile  chum  am  beil  sinn  a  dol, 

ainneart  a  dhèanamh  mar  so,  an  aghaidh  a  thoil  fhioll- 
sichte  ? 

Riagliaìlt  agus  Cealgareachd.  Thuirt  iad  ris,  air  son 
sin  deth  nach  ruigeadh  e  a  leas  dragh  a  chuir  air  fe*in 
mu  thimchioll ;  oir  gu'm  h'  e  gnàth  an  àite  o  cheann 
mìle  bliadhna  a  dheanamh  mar  rinn  iadsan. 

Criosdaidh.  Ach  an  seas  'ur  gnàthachadsa  an  làthair 
breitheimh  aig  ceartas  lagha  ? 

Thuirt  iad  ris  gu'm  measadh  breitheamh  neo-chlaon 
sam  bith,  ghnàthachadh  a  bh'air  chois  o  cheann  corr  a  's 
mìle  bliadhna  làn  cheadaichte,  agus  osbarr,  thuirt  iad, 
ma  thig  sinn  air  an  t-slighe,  ciod  an  umhaill  cia  an 
dòigh  air  an  tig  sinn  ann ;  Cha'n  'eil  thus'  ach  air  an 
t-slighe  ged  thàinig  thu  staigh  air  an  dorus  ;  agus  tha 
sinne  mar  an  ceudna  oirre,  ged  nach  d'  rinn  sinn  ach 
an  gàradh  a  leum  :  Ciod  a  nis  e  feàrr  do  chor-sa  no 
ar  cor-ne  ? 

Criosdaidh.  Tha  mise  'g  imeachd  a  rè*ir  òrduigh  mo 
mhaighstir  ;  tha  sibhs'  ag  imeachd  a  rèir  obair  bhorb 
'ur  faoin-bharailean  fèin.  Tha  sibhse  chean'  air  'ur 
meas  mar  mheirlich  le  Triath  na  slighe,  uime  sin  's 
eagal  leam  nach  faighear  'n  ar  daoine  fìrinneach  sibh 
aig  ceann  'ur  turais.  Thàinig  sibh  as  'ur  ceann  f&n 
gun  e-san  g'ar  seòladh,  agus  the"id  sibh  a  mach  libh 
te"in  as  eugrohais  a  thròcair. 

Cha  tug  iad  ach  beag  freagraidh  air  so  ;  ach  a  mhàin 
gu'n  tubhairt  iad  ris  an  aire  thoirt  air  fèin.  Chunnaic 
mi  gu'n  deach'  rad  air  an  aghaidh  gach  fear  a  rathad 
fè"in,  gu'n  mhòran  cainnt  r'a  chèile,  mach  o  gu'n  tubh- 
airt  iad  ri  Crìosdaidh,  nach  robh  teagamh  aca,  gu'n 
coimheideadh  iad  reachdan  agus  òrduighean  cho  coth- 
romach  ris-an ;  uime  sin,  thuirt  iad  ris,  cha'n  faic  sinn 
ciod  sa'm  beil  thu  'g  eadar-dhealachadh  uainne,  saor  o 
'n  chòta  sin  a  th'air  do  dhruim,  a  thugadh  dhut  a  re"ir 
ar  barail-ne  chum  do  lomnochd  no  do  nàire  fhalach. 

Criosdaidh.  Cha  tèarnar  sibh  ]e  reachdanagus  le 
òrduighibh,  a  chionn  nach  tàinig  sibh  a  staigh  air  an 
dorus.     (Gal.  i.  10'.)     Agus  a  thaobh  a  chòta  so  a  th' 

air  mo  dhruim,  fhuair  mi  e  bho  Thighearna  na  tìre 
chum  am  beil  mi  dol ;  agus  sin  ceart  mar  thuirt  sibh, 
a  chòmhdachadh  mo  nàire  :  Agus  's  comharradh  ]eam 
e  air  a  dheagh-ghean  do  m'  thaobh  gu'n  d'  f  huair  mi 
e ;  oir  cha  robh  agam  ach  broineagan  roimhe  so  :  agus, 
os  barr,  mar  tha  mi  'g  imeachd  tha  mi  ga  m'  thoileach- 
adhfèin  leis  a'  bheachd  so;  gur  cinnteach  'n  uair  a  thig 
mi  chum  geata  a'  bhaile,  gu'n  aithnich  Triath  an  àite 
mi,  o'n  a  tha  chòta  air  mo  dhruim :  trusgan  a  thug  e 
gu  saor  dhomh  an  latha  bhuin  e  dhiom  mo  luideagan. 
A  bharr  air  sin,  tha  comharradh  agam  uaitbe  an  clàr 
m'  aodainn,  theagamh  ged  nach  tug  sibhs'  an  aire,  a 
chuir  aon  de  luchd-frithealaidh  ionmhuinn  mo  Thigh- 
earn  ann  air  an  latha  thuit  m'  eallach  dhiom.  Osbarr 
thugadh  dhomh  air  an  àm  cheudna  sgrìobhadh  naisgte 
a  bhithinn  a'  leughadh  a  neartachadh  mo  dhòchais  mar 
thriallainn  air  an  t'slighe  :  Dh'iarradh  orm  a  thoirt 
seachad aig  an  dorus  nèamhaidh, mar  chomharradh  gu'm 
b'e  mo  bheatha  gu  dol  a  staigh  ;  tha  mi'n  amharus  gu'm 
beil  na  nithe  sin  uile  a  dh'  easbhaidh  oirbhse,  agus  sin 
a  chionn  nach  tàinig  sibh  a  staigh  air  an  dorus.  Cha 
tug  iad  freagradh  do  na  nithibh  sin,  ach  dh'  amhairc 
iad  air  a  chèile,  agus  rinn  iad  gàire.  An  sin  chunnaic 
mi  gu'n  d'imich  iad  cuideachd,  ach  bha  Crìosdaidh  a' 
cumail  air  thoiseach,  agus  a'  cainnt  ris  fe'in,  air  uair- 
ean  ag  osnaich,  agus  air  uairean  eile  an  àrd  thoilinn- 
tinn  :  bhiodh  e  air  uairean  a  leughadh  an  sgrìobhaidh 
a  f  huair  e  o  f  hear  de  na  daoine  deàlrach,  leis  am  biodh 
e  air  a  bheothachadh. 

Bheachdaich  mi,  agus  chunnaic  mi  gu'n  deach'  iad 
uile  air  an  adhart  gus  an  tàinig  iad  bun  Bruthaich-na- 
h-eiginn,  far  an  robh  tobar  ;  bha  mar  an  ceudna  san 
ionad  dà  rathad  eile  a  bharr  air  an  rathad  a  thàinìg 
dìreach  o'n  dorus  :  bha  aon  diu  dol  chum  na  làimhe 
clìthe,  agus  aon  eile  chum  na  làimhe  deise  aig  iochdar 
a'  bhruthaich,  ach  bha  'n  t-slighe  chumhann  a'  dol 
dìreach  an  àird,  agus  's  e  ainm  a  bhruthaich  èiginn  no 
deacair.    Chaidh  Criosdaidh  a  nis  suas  chum  an  taobair. 


36  TURAS  a'  chriosdaidh. 

(Isa.  xlix.  10.)  agus  dh'òl  e  a  shàth  as,  agus  thòisich  a 
rithist  ri  dìreadh,  ag  ràdh  : — 

"  Ge  h-àrd  am  bruthach,  's  taitneach  leam 

A  dhìreadh  suas  gun  sgàth  ; 
Oir  'so  an  t-slighe  'sa  m  faighear  fòs 

A  bheatha  shìorruidh  àigh. 
'N  sin  glacam  misneach  's  bitheam  treun, 

'S  le  cabhaig  ruigidh  mis' : 
Oir  's  feàrr  i  so  ge  docair  i, 

Na  triall  gu  reidh  chum  sgrios." 

Thàinig  an  dithis  eile  gu  bun  a'  bhruthaich  :  ach 
'nuair  a  chunnaic  iad  gu'n  robh  i  gu  cas,  corrach,  àrd, 
agus  gu'n  robh  dà  rathad  eile  ann,  air  leo  a  bha  fìaradh 
na  slighe ;  smaointich  iad  gu'n  gabhadh  iadsan  an  rath- 
ad  a  b'usa,  's  gu'n  coinnicheadh  iad  Crìosdaidh  taobh 
eile  na  h-uchdaich  ;  uime  sin  shònraich  iad  dol  mar  sin. 
B'e  ainm  an  aoin  rathaid  dhiu  sin,  Cunnart,  agus  an 
rathaid  eile  Lèir-sgrios.  Mar  sin  ghabh  fear  dhiu  an 
rathad  ris  an  abrar  Cunnart,  a  threòraich  se  e  do  choille 
mhòir  ;  agus  ghluais  am  fear  eile  gu  dìreach  air  slighe 
Lè"ir-sgrios,  leis  an  tàinig  e  gu  màgh  farsuinn,  a  bha 
ìàn  de  tholmanan  dorcha  a  thug  air  tuisleadh  agus 
tuiteam,  o  nach  d'èirich  e  tuilleadh. 

Sheall  mi  an  sin  an  dèigh  Chriosdaidh,  a  dh'fhaicinn 
cia  mar  dhìreadh  e-san  ara  bruthach,  agus  chunnaic  mi 
e  a'  leigeadb  dheth  bhi  ruith,  agus  dh'fhalbh  e  gu  soc- 
rach,  ach  an  ùine  gheàrr  b'eiginn  da  dol  air  a  mhàgan 
agus  air  a  ghlùinean  a  chionn  gu'n  robh  an  t-slighe  ro 
chas.  Bha  mu  thimchioll  leth  na  slighe  suidheachan 
bòidheach,  a  rinneadh  le  Triath  a'  bhruthaich,  chum 
arm  an  sin  gu'n  Jeigeadh  luchd-turais  bhochda  sgìth 
an  anail :  thàinig  Criosdaidh  air  aghaidh  chum  an 
ionaid  so,  agus  shuidh  e  ann :  an  sin  thug  e  mach  a 
sgrìobhadh  à  bhroilleach  agus  thoisich  e  air  a  leugh- 
adh.  Theann  e  an  so  ri  beachd  a  b'fhearr  a  ghabh- 
ail  air  a  chòt'  a  f  huair  e  an  àm  dha  bhi  'g  amharc  air 
a  chranna-cheusaidh.  Air  dha  bhi  mar  so  ga  thoil- 
*achadh  fèin  re  seal,  thuit  e  ann  an  dusal  cadaìl,  a  sin 

gu  trom  chadal,  agus  bha  'm  feasgar  anmoch  ann  mu'n 
do  dhùisg  e;  agus  am  feadh  abha  e  nachadal,  thuit  an 
sgrìobhadh  às  a  làimh.  Ach  air  dha  a  bhi  'na  chadal, 
thaìnig  neach  da  ionnsaidh  a  dhùisg  e,  agràdh  ris,  "  A 
Lundaire,  ruig  an  seangan  ;  thoir  fainear  a  ghnàth  agus 
fàsglic."  (Gnath.  vi.  6,)  Leis  a  sin  mhosgail  Crìosdaidh 
suas  gu  grad,  agus  cha  do  stad  e  tuilleadh  gus  an  d' 
ràinig  e  mullach  a'  bhruthaich. 

'Nuair  a  thàinig  e  chum  a'  mhullaich,  thàinig  dithis 
dhaoine  'nan  ruith  'na  chòdhail ;  b'e  ainm  a  h-aoin  diu 
Cion-cruadail,  agus  an  aoin  eile  An-earbsa :  Thuirt 
Crìosdaidh  riu,  "  A  dhaoine,  ciod  is  ciall  duibh,  cha'n 
ann  mar  sin  is  còir  dhuibh  triall."  Thuirt  Cion-cruadail 
ris,  Gu'n  robh  iad  a'  dol  chum  Shioin,  gu'n  do  dhìrich 
iad  an  t-sh'ghe  dhocair  ud  :  ach,  ars  e-san,  "  Mar  is 
faide  thèid  sinn  air  ar  n-aghaidh  's  ann  is  mò  an  cunn- 
art  ;  air  an  aobhar  sin  phill  sinne,  agus  tha  sinn  a'  dol 
air  ar  n-ais." 

"  Ach  tha,"  ars'  An-earbsa,  "  oir  tha  dìreach  romh- 
ainn  air  an  t-slighe  dàleoghann'nan  laidhe;  co-dhiù  tha 
no  nach  'eil  iad  nan  cadal  cha'n  fhios  duinn  ;  ach  cha 
b'fhurasda  leinn  dol  fo'n  comraich." 

Criosdaidh.  Tha,  Thuirt  Crìosdaidh,  sibh  a  cur 
eagail  orm,  ach  cia  'n  taobh  a  gheibh  mi  gu  dol  às  ? 
Ma  thèid  mi  do  m'  thìr  fein,  a  tha  ri  bhi  air  a  losgadh 
ìe  teine  agus  pronnusg  thèid  mi  gu  cinnteach  a  dhìth 
innte  ;  ach  ma's  comasach  dhomh  am  baile  nèamhaidh 
a»ruighinn  bithidh  mi  tearuinnte.  'S  èiginn  dhomh 
oidheirp  a  thoirt  air  ;  le  dol  air  m'  ais  tha  mi  cinnteach 
à  bàs  ;  le  dol  air  m'aghaidh  cha'n  eil  e  saor  o  eagal,  ach 
ma  ruigeas  mi  tha  mi  cinnteach  às  a'  bheatha  mhair- 
eannaich.  Thè'id  mi  air  m'aghaidh.  Ach  ruith  Cion- 
cruadail  agus  An-earbsa  sìos  am  bruthach  cho  luath  's 
a  b'urra  dhaibh,  agus  dh'imich  Crìosdaidh  air  a  thuras. 
Bha  e  meòraich  ris  fèin  mu  na  chual  e,  cuir  e  làmh  na 
broilleach  a  dh'f  haighinn  a  sgrìobhaidh,  chum  a  leugh- 
adh  a  thoirt  misnich  dha ;  ach  b'e  shireadh  dha  gu'n 
fhaotainn  :  An  sin  bha  Crìosdaidh  an  imcheist  mhòir, 

gun  f  hios  aige  ciod  a  dheanadh  e,  oir  chaill  e  an  ni  a 
b'abhaist  sòlas  a  thoirt  da;  agus  an  ni  a  dheanadh  a 
bheatha  do'n  bhaile  nèamhaidh.  Ar  so  bha  e  fo 
nohòr  iomaguinn,  ach  chùimhnich  e  gu'n  do  chaidil  e 
air  an  t-suidheachan  a  bha  mu  leth  a'  bhruthaich ;  agus 
thuit  e  air  a  ghlùinean,  agus  dh'iarr  e  mathanas  air  Dia 
air  son  an  dearmaid  sin,  agus  phill  e  air  ais  a  dh'iarr- 
aidh  a  sgrìobhaidh.  Ach  am  feadh  a  bha  e  dol  air  ais,  co 
dh'f  haodas  cràdh  a  chridhe  a  chuir  an  cè"ill  ?  Bha  e  air 
uairean  ag  osnaich,  air  uairean  a'  gul,  agus  air  uairean 
eile  a'  cuir  iomchair  air  fèin  air  son  gu'n  do  chaidil  e  ann 
an  àite  nach  d'òrduicheadh  gu  cadal,  ach  a  mhàin  gu'n 
leigeadh  luchd-turais  sgìth  an  anail  ann.  Mar  so  chaidh 
e  air  ais,  ag  amharcgu  furachair  airgach  taobh  dheth,  air 
son  an  ni  is  tric  a  thug  toil-inntinn  da  air  a  thuras. 
Dh'  imich  e  air  an  dòigh  so  gus  an  tàinig  e'n  sealladh 
an  àite  san  do  chaidil  e,  a  dh'ath-nuadhaich  a  bhròn  air 
son  a  dhearmaid.  Mar  so  chaidh  e  air  aghaidh  a'  cuir 
iomchair  air  fem  air  son  a  chadail  pheacaich,  ag  ràdh, 
Och  is  duine  truagh  mi,  a  chionn  gu'n  do  chaidil  mi  an 
solus  an  latha,  am  meadhon  a  cbo  lion  cunnart !  gu'n 
tugainn  do  thoileachadh  do  m'nàdur  na  ghnàthaicheadh 
gu  suaimhneas,  an  ni  a  chaidh  òrduchadh  le  Triath  an 
àite,  gu  beothachadh  a  thoirt  do'n  aiteam  a  bhiodh  sgìth 
le'n  turas  !  Nach  ioma'  ceum  diomhain  a  rinn  mi  ! 
S  ann  mar  so  a  thachair  do  chloinn  Israeil,  chaidh  an 
cuir  air  an  ais  a  làimh  na  mara  ruaidhe  air  son  am 
peacaidh,  agus  tha  mis  air  pilleadh  air  m'ais  gu  dubh- 
ach,  trom,  far  am  faodainn  a  bhi  gu  h-aobhach,  ait, 
mar  deanainn  an  cadal  peacach  ud.  B'fhad'  a  dh' 
f  haodainn  a  bhi  roimhe  so  air  m'aghaidh  air  mo  thuras  ! 
Tha  mi  nis  ris  an  astar  so  imeachd  trì  uairean,  nach 
ruiginn  a  leas  a  dheanamh  ach  aon  uair :  Cha'n  e 
mhàin  sin  ach  tha  mi'n  cunnart  na  h-òidhch'  a  theachd 
orm,  oir  cha'n  'eil  ann  ach  eadar-sholus  an  anmoich. 
O  nach  robh  mi  gun  an  cadal  ud  a  dheanamh  !  Bha  e 
nis'  air  teachd  chum  an  àite  agus  ghuil  e  gu  goirt;  ach 
air  dha  sealltainn  gu  beachdail  air  son  an  sgrìobhaidh. 

fhuair  se  e  far  au  do  chaidil  e,  agus  le  garbh  chabhaig 
rug  e  le  siceadh  air,  agus  chuir  e  gu  cùramach  'na 
bhroilleach  e :  Ach  co  is  urrainn  a  chuir  an  cèill  sòlas 
an  duine  so  'nuair  a  f  huair  e  a  sgrìobhadh  a  rithist  ?  oir 
b'e  so  am  barantas  a  bh'aig  air  son  a  bheatha  agus  gu'n 
gabhte  gu  taitneach  ris  'nuair  a  ruigeadh  e.  Thug  e 
buidheacas  do  Dhia  a  stiùr  a  shùil  chum  fhaotainn, 
agus  le  aiteas  dh'inndrinn  e  a  rithist  air  a  thuras : 
agus  dh'imich  e  gu  beothail  suas  gu  mullach  a'  bhruth- 
aich,  ach  mu'n  d'rainig  e  chaidh  a'  ghrian  fodha,  agus 
thug  so  air  a  rithist  cùimhneachadh  air  a  chadal  amaid- 
each  arinn  e:  O  an  t-suain  pbeachach  's  an  do  thuit  mi ! 
nach  truagh  dhomh  a  nis'  gur  èigindomh  coiseachd  fo 
dhubhar  na  h-òidhche  !  cha  lèir  dhomh  an  t-slighe,  a' 
sìor-  chluinntinn  ulf hartaich  agus  beucaich  ua'-bhe'ist- 
ean.  Chùimhnich  e  cuideachd  air  an  sgeul  a  dh'innis 
Cion-cruadail  dha  ma  na  leòghain.  An  sin  thuirt 
Criosdaidh  ris  fèm=  Tha  na  fiadh-bheathaichean  san 
òidhche  a9  dol  mu'n  cuaìrt  ag  iarraidh  an  creiche,  agus 
ma  thig  ìad  arn  charamhsa,  tuitidh  mi  leo.  Cha  'n 
urrainn  mi  yii  seachnadh.  Mar  so  dh'imich  e  gu 
dubhach,  neo-shunntach,  ach  air  togail  a  shùl  dha 
chunnaic  e  beagan  roimhe  taigh  mòr  rìmheach,  d'am 
b'ainm  Sgiamhach  5  agus  bha  e  ri  taobh  an  rathaid. 

Mar  so  chunnaic  mi  am  aisling,  gu'n  d'rinn  e  cabhaig 
ga  ionnsaidh,  chum  gu'm  faigheadh  e'n  fhàrdach  ann : 
ach  mu'n  d'ràinige,  chunnaic  e'nan  laidhe  an  àite  cumh- 
ann  sa'n  t-slighe  an  dà  leòghan.  Dh'aithnich  e  gur  e 
so  fhaicinn  a  chuir  air  an  ais  An-earbsa  agus  Cion- 
cruadail;  ach  bha  na  leòghain  ceangailte,  ge  nach 
tug  es-an  an  aire.  An  sin  ghlac  an  t-eagal  e,  agus 
smaointich  e  gu'm  pilleadh  e  'nan  deigh :  oir  bha  e  an 
dùil  le  dol  air  aghaidh,  gu'n  rachadh  a  ghrad  mharbh- 
adh :  Ach  thug  am  Fear-faire  aig  an  dorus,  da'm  b'ainm 
Furachras,  fainear  gu'n  do  stad  Criosdaidh  sa'n  ioma- 
chomhairl  ciod  a  dheanadh  e,  agus  dh'  èigh  e  ris,  ag 
ràdh,  Am  beil  thu  cho  lag-chuiseach  ?  Na  gabh  eagal 
ro'  na  leòghain,  oir  tha  iad  ceangailte,  agus  sann  mar 
dhearbhadh  air  creideamh,  far  am  beil  e,  agus  a  nochd- 

adh  iar  nach  eil,  a  chaidh  na  leòghain  a  chuir  an  sin. 
Cùm  meadhon  na  slighe,  agus  cha  tig  beud  riut. 

An  sin  chunnaic  mi  gu'n  deach'  e  air  aghaidh,  's  e 
air  bhalla-chrith  roi'  na  leòghain,  a  cumail  meadhon.na 
slighe,  mar  dh'iarradh  air;  chual  eiad  a'  beuchdail  agus 
ri  ùinich,  ach  cha  d'rinn  iad  a  dhochann.  An  sin  chaidh 
e  air  aghaidh  gus  an  d'rainig  e'n  dorus  aig  an  robh  am 
Fear-faire,  An  sin  thuirt  Criosdaidh  ris  "  Ciod  an 
taigh  a  tha'n  so  ?  am  faod  mise  fuireach  ann  a  nochd  ?" 
Fhreagair  an  dorsair,  Thogadh  an  taigh  so  le  Triath 
a'  bhruthaich,  agus  's'ann  chum  còmhnadh  agus  tear- 
uinnteachd  a  thoirt  do  luchd  ghabhail-an-rathaid  arinn 
se  e.  Dh'f  heòraich  an  dorsair  mar  an  ceudna  deth  cia 
as  a  thainig  e?  agus  c'àit  a  bha  e  dol? 

Criosdaidh.  Thainig  mi  o  Bhaile-lèir-sgrios,  agus  tha 
mi  dol  chum  Beinn  Shioin ;  ach  do  bhrì  gu'm  beil  a' 
ghrian  air  dol  fodha,.  agus  a  nis  an  dorch  ann,  'se  mo 
ghuidhe,  gu'm  faod  mi  tàmh  a  ghabhail  an  so  a  nochd. 

Dorsair.    Ciod  is  àinm  dhut  ? 

Criosdaidh.  'S  e  Criosdaidh  a  nise  m'ainm,  ach  b'e 
Cion-gràis  m'ainm  roimh  so;  tha  mi  de  shliochd  Iapheit, 
(Gein.  xi.  27-)  air  an  do  chuir  Dia  impidh  gu  còmh- 
naidh  ghabhail  am  bùthaibh  Sheim. 

Dorsair.  Ach  cionnas  a  thachair  dhut  a  bhi  cho 
anmoch,  tha'  ghrian  air  dol  fodha? 

Criosdaidh.  Bithinn  an  so  na  bu  luaithe,  mar  bhiodh 
gu'n  chaidil  mi  air  suidheachan  a  th'air  an  leachduinn: 
Ni  h-e  amhain  sin,  ach  bhithinn  ann  ni  bu  luaithe,  mar 
caillinn  mo  theisteanas,  ni  nach  d'ionndrainn  mi  gus  an 
tàinig  mi  am  mullach,  agus  b'eigin  domh  pilleadh  ga 
iarraidh  chum  an  ionaid  sa'n  do  chaidil  mi,  far  an  d' 
f  huair  mi  e,  agus  tha  mi  nis  air-teachd. 

Dorsair.  Ro  mhath,  Ni  mise  guth  air  aon  de  dh' 
òighean  an  àite  so,  agus  ma  thaitneas  do  chainnt  rithe, 
bheir  i  steach  thu  do'n  teaghlach,  a  rèir  gnàth  an  taighe. 
Mar  so  bheum  Furachras,  an  dorsair,  clag,  agus  thainig 
cailin  màlda  maiseach  a  mach,  d'am  b'ainm  Suairceas, 
agus  dh'f  heòraich  i  c'ar  son  a  dh'iarradh  i  ? 

Fhreagair  an  dorsair,  tha  'n  duine  so  air  a  thuras  o 

bhaile  Leir-sgrios  chum  sliabh  Shioin  :  ach  air  dha  bhi 
sgith  agus  an  òidhch'  air  teachd  air,  dh'fhiosraich  e 
dhioms,  am  faigheadh  e  fuireach  an  so  an  nochd.  Dh'- 
innis  mise  dha  gu'n  gairminn  ortsa,  's  an  deigh  dhut  a 
sgeul  a  chluinntinn  gu'n  deanadh  tu  ris  mar  chitheadh 
tu  iomchaidh,  a  rè"ir  nòs  an  taighe. 

An  sin  dh't'hiosraich  i.  Cia  as  a  thainig  e?  agus  c'àit' 
a  bha  e  'dol  ?  Agus  dh'innis  e  dh'i.  Dh'fheòraich  i 
dheth  cuideachd  cionnas  a  dh'amais  e  air  an  t-slighe? 
agus  dh'  innis  e  dh'i.  An  sin  dh'f  heòraich  i  dheth,  Ciod 
a  chunnaic  agus  a  thachair  ris  air  an  t-slighe?  Dh'aith- 
ris  e  dh'i  an  dà  chuid:  Agusfa-dheoigh  dh'fhiosraich  i 
ainm?  Thuirt  e  rithe,  'S  e  Criosdaidh  m'ainm  :  agus 
tha'n  tuille  dèigh  agam  air  fuireach  an  so  a  nochd,  do 
bhri  gu'm  beil  mi  tuigsinn  gu'n  do  thogadh  an  taigh  so 
le  Tighearn  a'  bhruthaich  chum  an  Ìuchd-turais  a 
ghabhail  fois  agus  a  bhi  tearuinnt  ann.  Leis  a  so  rinn 
i  f  àite  gàire,  agus  thainig  làn  'na  sùilean,  ach  air  dh'i 
fuireach  rè  tamull  beag  na-  tosd,  thuirt  i  ris,  cuiridh 
mise  fios  air  aon  no  dhà  de  m'theaghlach.  Mar  so  ruith 
i  chum-an  doruis,  agus  ghairm  i  air  Crionnachd,  Cràbh- 
adh,  agus  Seirc  a  thug  a  staigh  e  an  deigh  beagan 
cainnt  a  ràdh  ris;  agus  choinnich  tuille  dhiu  e  mu'n 
dorus,  a  thuirt  ris,  "'Thig  thus  a  steach  a  tha  beann- 
aicht  leis  an  Tighearna ;  's  ann  air  son  do  leithid-s'  a 
thog  Triath  an  àite  an  taigh  so.''  An  sin  chrom  e 
cheann  agus  chaidh  e  staigh'  maille  riu  do'n  taigh. 
*San  uair  a  chaidh  e  staigh,  's  a  shuidh  e  sìos,  thug  iad 
dadeoch,  agus  dh'aontaich  cuid  diu  toiseachadh  ri  sean- 
achas  ris  gus  am  biodh  an  t-suipeir  rè'idh,  mar  chaith- 
eamh  aimsir?  agus  shònraich  ìad  Cràbhadh,  Crionn- 
achd,  agus  Seirc,  a  chainnt  ris ;  agus  mar  so  thòisich  iad : 

Cràbhadh.  A  nis,  a  dheagh  Chriosdaidh,  o'n  a  bha 
sinn  cho  caoimhneil  riut  's  gu'n  tug  sinn  aoidheachd 
dhut  a  nochd,  thoir  a  nis,  mas  e  do  thoil  e,  fios  duinn  air 
gach  allaban  agus  mi-shealbh  a  thachair  ort  air  do  thuras. 

Criosdaidh.  Is  toileach  a  ni  mi  sin,  agus  's  ro  math 
leam  gu'm  beil  sibh  deònach  èisdeachd  r'a  ieithid. 

Cràbhadh.  Ciod  abhrosnaich  thu  air  tùs  gu  d'  bheatha 
a  chaitheamh  mar  so? 

Criosdaidh.  Cho'-eignicheadh  mi  gu  m'  thìr  f  hàgail, 
le  sanus  eagalach  a  thugadh  dhomh,  gu'm  bithinn  air  mo 
chall  gu  tùr  nam  buanaichinn  far  an  robh  mi. 

Cràbhadh.  Ach  cionnas  a  thachair  e  gu'n  tainig  thu 
as  do  thìr  an  rathad  so  ? 

Criosdaidh.  'S  e  Dia  stiùr  mi ;  am  feadh  a  bha  mi 
fo  eagal  gu'n  rachadh  mo  chall,  cha  robh  fios  agam  cia'n 
taobh  a  rachainn  ;  ach  thainig  duine  am'  ionnsaidh,  am 
feadh  a  bha  mi  air  bhall-chrith  agus  a'  caoineadh,  d'am 
b'ainm  Soisgeulach,  agus  sheòl  e  dhomh  an  t-slighe 
chum  an  doruis  chumhainn,  ni  air  atharrachadh  nach 
robh  mi  comasach  air  f  haotainn,  agus  stiùr  e  mi  air 
an  rathad  a  threòraich  mi  dìreach  chum  an  taighe  so. 

Cràbhadh.  Ach  nach  tainig  thu  dh'ionnsaidh  taighe 
an  Fhir-mhìnichidh  ? 

Criosdaidh.  Thainig,  agus  chunnaic  mi  nitheann'a 
bhios  a'm'  chùimhne  ri  m'  bheò  :  gu  sònraicbte  tri 
nithe,  's  iad  sin,  mar  tha  Criosd  a'  cumail  suas  obair  a 
ghràis  anns  an  anam  a  dh'aindeoin  air  Sàtan  :  mar 
chaill  an  duine  a  dhòchas  ri  tròcair  Dhè  le  buanachadh 
'na  pheacadh  :  agus  mar  an  ceudna  aisling  an  fhir  air 
leis  a  chunnaic  gu'n  tàinig  latha  bhreitheanais. 

Cràbhadh.     An  cual'  thu  e  'g  innseadh  bhruadair. 

Criosdaidh.  Chuala,  agus  b'uabhasach  e;  air  leam 
gu'n  chuir  e  crith  orm  am  feadh  a  bha  e  ga  innseadh ; 
ach  's  math  leam  gu'n  cuala  mi  e. 

Cràbhadh.     An  e  sin  na  chunnaic  tu  aig  a  thaigh? 

Criosdaidh.  Cha'n  e  idir ;  thug  e  mi  far  am  faca 
mi  lùchairt  mhaiseach,  agus  mar  bha'n  sluagh  a 
bh'innte  air  an  èideadh  le  h-òr ;  agus  cionnus  a  thainig 
duine  foghainteach,  a  chaidh  a  staigh  a  dh'aindeoin  nan 
daoin'  armaichte  a  bh'aig  an  dcrus  gu  chumail  a  mach  ; 
agus  mar  bha  e  air  f  huran  gu  dol  a  staigh  a  chosnadh 
glòir  shiorruidh.  Bha  na  nithe  sin  ro-thaitneach  leam  ! 
Dheonaichainn  buanachadh  aig  a  thaigh  fad  bliadhna  ; 
ach  bha  ftos  agam  gu'n  robh  ni  b'fhaide  agam  r'a  dhol. 


TURAS  a'  chriosdaidh.  43 

Cràbhadh.  Agus  ciod  tuilleadh  a  chunnaic  thu  air 
an  t-slighe  ? 

Criosdaidh.  Ciod  a  chunnaic  mi  ?  Cha  b'f  had  a 
chaidh  mi,  gus  air  leam,  gu'm  faca  mi  dmne  a'  call 
fhala  an  crochadh  air  crann,  agus  thug  amharc  air  air 
m'eallach  tuiteam  dhiom  ;  oir  bha  mi  roimhe  sin  fo 
throm-uallach.  Chuir  an  sealladh  ìoghnadh  orm  ;  oir 
sha'n  f  haca  mi  riamh  a  leithid  roimhe  :  Agus  am  feadh 
a  bha  mi  'g  amharc  air,  thainig  triùir  dhaoine  dealrach 
am'  ionnsaidh.  Thuirt  fear  dhiu  rium,  Gu'n  robh  mo 
pheacannan  air  am  mathadh;  thug  fear  eile  dhiu 
dhiom  m'èideadh  riobagach,  agus  thug  e  dhomh  an 
f  halluinn  ghrèiste  so  a  chì  sibh ;  agus  chuir  an  treas 
fear  an  comharra  so  an  clàr  m'eudainn,  agus  thug  e 
dhomh  an  sgrìobhadh  naisgte  so ;  ni  a  leigeas  mi 
dhuibh  fhaicinn,  m'as  toil  leibh  e. 

Cràbhadh.     Ach  nach  faca  tu  tuille  f  hathasd  ? 

Criosdaidh.  'S  iad  sin  a  dh'ainmich  mi  na  nithe  a 
b'àraidh  a  chunnaic  mi ;  gidheadh  chunnaic  mi  barrachd 
air  sin,  eadhon,  Triùir  dhaoine,  Socharach,  Dearmad, 
agus  Dànachd,  'nan  cadal  ri  taobh  na  slighe,  agus 
cuibhrichean  air  an  casan  ;  ach  cha  b'urra  dhomh  am 
mosgladh  :  Chunnaic  mi  cuideachd  Riaghailt  agus 
Cealgaireaehd  a'  teachd  car  air  char  thar  a'  bhalla,  gu 
dol,  mar  thuirt  iad,  chum  Shioin,  ach  bha  iad  gu  h- 
obann  air  an  call ;  dìreach  mar  dh'innis  mi  fèin  dhaibh 
ach  cha  chreideadh  iad  mi.  Chuir  dìreadh  na  beinne 
so  thuige  gu  goirt  mi,  's  cha  b'fhusa  dhomh  teachd 
seachad  air  na  leòghain  ;  agus  mar  deanadh  an  duine 
math  an  dorsair  guth  rium  's  math  a  dh'f  haoidte  gu'm 
pillinn,  an  deigh  gach  saothair  a  rinn  mi ;  ach  a  nise, 
buidheachas  do  Dhia,  tha  mi'n  so,  agus  tha  mi  toirt 
taing  dhuibhse  a  ghabh  a  staigh  mi. 

An  sin  smuaintich  Crionnachd  gu'm  feòraicheadh ise 
caileigin  de  cheistean  de  Chriosdaidh. 

Crionnachd.  Nach  cùimhuich  thu  air  uairibh  mu'n 
dùthaich  as  an  tainig  thu  ? 

Criosdaidh.    Cùimhnichidh  mi ;    ach  's  ann  le  nàir' 

agus  gràin  :  oir  iia'm  bithinn  dèigheil  rna'n  tìr  as  au 
tainig  mi,  dh'fhaodainn  cothrom  a,  hhi  agam  air  pill- 
eadh  ga  h-ionnsaidh,  ach  tha  mi  'n  tòir  air  dùthaich  is 
fearr,  (Eabh.  xi.  15,  16,)  eadhon,  dùthaich  nèamhaidh. 

Crionnachd.  Nach  'eil  thu  do  ghnà  a'  giùlan  mu'n 
cuairt  leat  càileigin  de  na  nithibh  bu  ghnà  leat  a 
dheanamh  ? 

Criosdaidh.  Tha  mi,  ach  's  ann  gu  mòr  an  aghaidh 
mo  thoile  a  tha  mi  ga  dheanamh,  gu  h-àraidh  mo 
smuaintean  feòlmhor,  anns  an  robh  tlachd  aig  muinn- 
tir  mo  dhùthcha  cho  math  's  a  bh'  agamsa;  ach  is 
aobhar  bròin  domh  na  nithe  sin  a  nis  :  agus  na'm  bith- 
inn  air  m'f  hàgail  gu  saorsa  mo  thoile,  cha  smuaintich- 
inn  am  feasd  tuilleadh  orra  sin ;  ach  'nuair  a  b'àill 
leam  an  ni  is  fearr  a  dheanamh  tha  an  t-olc  maille 
rium.     Rom.  vii. 

Criomiachd.  Nach  'eil  thu  mothachadh  air  uairean 
mar  gu'm  biodh  iad  sin  air  an  ceannsachadh  ?  ni  a  tha 
air  àmanan  eile  a'  cur  mòran  dragh  ort  ? 

Croisdaidh.  Tha,  ach  cha'n  'eil  sin  ach  ainmig ;  ach 
's  taitneach  dhomhs'  an  uair  a  thacharas  sin. 

Crionnachd.  An  urrainn  dut  a  chùimhneachadh 
ciod  na  meadhonan  leis  an  tugadh  buaidh  air  na  nithibh 
bha  cur  dragh  ort  ? 

Criosdaidh.  'S  urrainn  domh,  'nuair  a  smuainicheas 
mi  air  na  chunnaic  mi  aig  a'  chrann-cheusaidh,  ni  sin 
e;  'nuair  a  dh'amhairceas  mi  air  mo  thrusgan  do  obair 
ghre'is  ni  sin  e:  agus  'nuair  a  sheallas  mi  air  an  sgrìobh- 
adh  a  tha  mi  giùlan  am  bhroilleach,  ni  sin  e :  's  an 
uair  a  smuainicheas  mi  le  dian  thogradh  air  far  am  beil 
mi  dol,  ni  sin  e. 

Crionnachd.  Agus  ciod  a  tha  gad'  dheanamh  cho 
dèigheil  air  dol  a  dh'ionnsaidh  Sliabh  Shioin  ? 

Criosdaidh.  Tha  gu'm  beil  dòchas  agam  gu'm  faic 
mi  'n  sin  e-san  a  cheusadh  air  a'  chrann  beò,  's  gu'm 
faigh  mi  'n  sin  bhi  chidhte  de  gach  ni  a  tha  san  àm  so 
a'  cur  dragh  orm:  An  sin  tha  iad  ag  ràdh,  nach  'eil  bàs 
idir,  's  gu'm   bi  mi  chòmhnaidh  leis  a'  mhuinntir  is 

annsa  leam.  Oir  r'a  mnseadh  dhut-sa  's  toigh  leam  e,  a 
chionn  gur  e  hhuin  m'  eallach  dhiom  ;  agus  tha  mi 
sgìth  le  m'  thinneas  o'n  leth  a  staigh ;  b'  ait  leam  a 
bhi  far  nach  bi  bàs  tuilleadh,  agus  maille  ris  an  ait- 
eam  a  shior  ghlaodhas  a  mach, — 'S  naomha,  'S  naomha, 
'S  naomha.  'An  sin  thuirt  Seirc  ri  Criosdaidh,  Am 
beil  bean  agus  Clann  agad  ? 

Criosdaidh.  Tha  sin  agam,  bean  agus  ceathrar  do 
chloinn  bhig  ? 

Seirc.  Agus  c'arson  nach  tug  thu  leat  iad  ? 

Criosdaidh.  An  sin  ghuil  Criosdaidh,  agus  thuirt  e, 
Och !  cia  deònach  a  dheanainn  sin  !  ach  bha  iad  uile  an 
aghaidh  mis  a  dhol  air  mo  thuras. 

Seirc.  Ach  bu  chòir  dhut  an  cunnart  a  shoilleireach- 
adh  dhaibh,  agus  oidheirp  a  thoirt  air  an  iompachadh  gu 
dol  leat  ? 

Criosdaidh.  Rinn  mi  sin ;  agus  dh'innis  mi  dhaibh  na 
dh'f  hoilisich  Dia  dhomh  mu  sgrios  ar  baile  ;  ach  sann  a 
bha  mi  dhaibh  mar  aon  a  bha  ri  fanaid,  agus  cha  do 
chreid  iad  mi.     Gein.  xix.  14. 

Seirc.  An  do  ghuidh  thus  'air  Dia  gu'm  beannaich- 
eadh  e  dhaibh  do  chomhairle  ? 

Criosdaidh.  Ghuidh,  lemòr-thogradh  ;  oir  faodaidh 
tu  smuaineachadh  gu'n  robh  mo  bhean  agus  mo  chlann 
bhochd  ro-ionmhuinn  leam. 

Seirc.  Ach  an  d'innis  thu  dhaibh  an  t-eagal  a  bh'orc 
ftiin  gu'n  rachadh  do  sgrios  ?  oir  's  i  mo  bharail  gu'n 
rol)h  sin  fior-shoilleir  dhut. 

Criosdaidh.  Dh'innis  mi  thairis  agus  thairis  dhaibh 
e.  Dh'f  heudadh  iad  m'eagal  fe"in  f  haicinn  a'  m'  ghnùis, 
le  m'  dheòir,  agus  f  òs  le  m'  bhall-chrith  le  eagal  roimh'n 
bhreitheanas  a  bha'n  crochadh  os  ar  ceann  :  ach  cha  bu 
leòir  gach  ni  gu'n  aomadh  gu  dol  leamsa. 

Seirc.  Ach  ciod  a  bh'aca  ri  ràdh  air  an  son  fè"in  air 
son  nach  tainig  iad  leat  ? 

Criosdaidh.  Bha  eagal  airmo  mhnaoi  gu'n  cailleadh 
i  'n  saoghal  so  ;  agus  bha  mo  chlann  air  an  toirt  thairis 
do  choil-inntinn  amaideach  na  h-òige;  ach  a  thaobh 
aon  ni  no  ni  eile  leig  iad  leamsa  falbh  mar  so  'am'  aonar. 

Seirc.  Ach  nach  tug  do  dhroch  caithe-beatha  fèin 
orra  gu'n  sùim  a  bhi  aca  do  na  thuirt  thu  riu  mu  thim- 
chioll  dol  leat'? 

Criosdaidh.  Cha'n  urrainn  mi  gu'n  teagamh,  mo 
chaithe-beatha  fè"in  a  mholadh,  oir  tha  mi  fiosrach  air 
iomadh  f  àillinn  :  tha  fios  agam  cuideachd,  gu'm  feud 
duine  le  ghnàthachadh  gach  ìmpidh  a  b'àill  ieis  a  chuir 
air  daoine  a  dheanamh  neo-tharbhach.  Ach  's  urrainn 
mi  so  a  ràdh,  gu'n  robh  mi  air  m'f  haicill  gu'n  cheann- 
fàth  air  bith  a  thoirt  daibh,  o  mhi-ghnàthachadh  do  'm 
thaobh  fè"in,  gu'n  deanamh  fuathach  air  teachd  leam, 
agus  's  minig  a  thuirt  iad  rium  gu'n  robh  mi  tuilleadh  's 
cruaidh  orm  fe*in,  (air  an  son-sa)  mu  nithibh,  air  leo, 
anns  nach  robh  coire ;  agus  faodaidh  mi  a  ràdh,  ma 
bhac  na  chunnaic  iad  mis'  a'  deanamh  iad,  gu'm  b'  e 
m'eagal  roimh  pheacachadh  an  aghaidh  Dhe*,  no  cron  a 
dheanamh  do  m'  choimhearsnach,  bu  choireach  rium. 

Seirc.  Thug  Cain  fuath  da  bhràthair  air  son  gu'n  robh 
oibre  fdin  olc,  agus  a  bhràthar  math;  agus  ma  ghabh  do 
bheau  agus  do  chlann  mì-thlachd  riut  a  thaobh  so,  tha 
iad  a  nochdadh  gur  fuathach  leo  am  math ;  ach  tha 
thusa  saor  o'm  fuil. 

A  nis,  chunnaic  mi  am'  aisling,  gu'n  do  shuidh  iad 
mar  so  a'  còmhradh  r'a  chèile  gus  an  robh  'n  t-suipeir 
rèidh.  'San  uair  a  bha  i  na  h-uidheam  shuidh  iad  sìos 
da  h-ionnsaidh ;  a  nise  bha  'm  bòrd  air  a  chùibhrigeadh 
le  nithibh  reamhra,  agus  le  fion  air  a  dheagh-tharrainn, 
agus  bha'n  cainnt  uile  mu  Thriath  na  tìre  :  gu  h-àraidh 
mu  na  rinn  e,  agus  mu  c'arson  a  rinn  se  e;  agus  c'arson 
a  thog  e  'n  taigh  sin  :  agus  leis  na  thuirt  iad,  thuig  mi 
gu'n  robh  e  na  ghaisgeach  treun,  gu'n  do  chuir  e  as 
dhàsan  aig  an  robh  cumhachd  a'  bhàis,  ach  cha  b'  ann 
gun  chunnart  da  fèin,  ni  a  thug  orm  an  tuille  gràidh  a 
thoirt  da.  Eabh.  ii.  14,  15. 

Oir,  arsa  Criosdaidh,  mar  thuirt  iad,  agus  mar  is 
math  a  chreideas  mi,  gur  ann  le  mòran  ciorraim  a  rinn 
se  e ;  ach  gur  e  a  cbuir  an  t-àgh  bu  mhò  air  na  rinn  e, 
gur  ann  air  son  gaoil  da  thìr  a  rinn  e'n  t-iomlan.      Os- 

barr,  thuirt  cuid  demhuinntir  an  taighe,  gu'm  fac'  agus 
gu'n  do  labhair  iad  ris  o'n  a  dh'eug  e  air  a'  chrann : 
agus  thuirt  iad  gu'n  cual  iad  o  bheul  fein,  gu'm  beil  na 
h-urrad  sp&s  aige  do  dh'eilthirich  bhochda,  's  nach 
comasach  a  chuir  an  cèill. 

Thug  iad  a  bharr  air  sin  dearbhadh  air  na  labhair 
iad,  gu'n  do  leig  se  à  ghlòir  mu  làr,  chum  so  a  dhean- 
amh  do'n  luchd-thurais  bhochda  ;  agus  gu'n  cual  iad  e 
'g  ràdh,  "  Nach  gabhadh  e  còmhnaidh  an  Sion  'na 
aonar."  Thuirt  iad  osbarr,  gu'n  robh  aige  iomadh 
prionnsa  a  bha  'nan  eilthirich,  ged  a  bha  iad  a  thaobh 
nàduir  'nan  deoraibh,  a's  ged  a  bha  'n  ceud-thùs  o'n 
òtrach.     Salm.  cxiii.  7. 

Mar  so  bha  iad  a'  co'-chainnt  r'a  chèile  gus  an  robh  e 
àm  dol  a  laidhe;  's  an  uair  a  dh'earb  siad  iad-fe'in  ris 
an  Tighearna  chum  an  dion,  ghabh  iad  mu  thàmh ; 
chuir  iad  Criosdaidh  ann  an  seòmar  mòr  uachdrach,  a 
bha  uineagan  fa-chomhair  e"iridh  na  grème  ;  b'e  ainm  an 
t-seòmair  Sìth,  far  an  do  chaidil  e  gu  briseadh  na  fàire, 
'san  sin  mhosgail  e  suas,  agus  sheinn  e'n  rann  so : — 

Ciod  an  t-àite  'm  beil  mi  nis  ? 

An  e  so  gràdh  a's  bàigh  ? 
Iosa,  ris  na  h-eilthirieh 

Le'n  turas  sgìth  a  tà. 
A  sholar  dhomhs'a  an  t-ionad  so 

Chum  mathanas  a's  rèit 
Is  aoidheachd  a  thoirt  dhomh  mar-thà 

Cho  dlù  air  àros  Dè. 

Uime  sin  dh'e'irich  iad  uile  suas  sa'  mhadainn:  agus 
an  deìgh  dhaibh  bhi  rè  seal  a'  cainnt,  thuirt  iad  ris  nach 
falbhadh  e  gus  am  feuchadh  iad  dha  nithe  iongantach 
an  àite  sin.  Agus  air  tùs,  thug iad  e  do  dh'ionad  gleidh- 
idh  nan  leabhraichean,  far  an  d'f  heuch  iad  hadsgrìobh- 
annan  a  bha  ro-shean  ;  agus  nam  measg-san  chunnaic 
e  aon  san  robh  sinnsireachd  Triath  na  beinne  air  a 
chuir  sìos,  gu'm  b'e  mac  Aosda  nan  làithean  tre  ghin- 
ealach  siorruidh  ;  ann  an  so  bha  na  gniomharran  a  rinn 
e  ni  bu  sholleire  air  an  cuir  sìos,  agus  ainmean  mòr 
àireamh  a  cheangail  e  'na  shèirbhis ;  agus  mar  a  shoc- 


48  turas  a'  chriosbaibh. 

raich  iad  ann  an  ionadaibh  còmhnaidh  air  nach  deanadh 
aois  no  fad  aimsir  caochladh  air  bith,  ach  a  mhaireadh 
gu  saoghal  nan  saoghal. 

An  sin  leugh  iad  dha  ioma  gniomh  cliùiteach  a  rinn 
a  luchd-muinntir  ; — mar  cheannsaich  iad  rìoghachdan 
— mar  dh' oibrich  iad  fìreantachd — mar  f huair  iad  na 
geallannan, — mar  dhùin  iad  beoil  ieòghan, — mar  chaisg 
iad  neart  teine, — mar  sheachainn  iad  faobhar  a'  chlaidh- 
eimh, — mar  o  laigsinn  a  rinneadh  neartmhor  iad, — 
mar  dh'fhàs  iad  treun  an  cath, — agus  a  mar  chuir  iad 
an  ruaig  air  feachd  nan  coimhneach.  Eabh.  xi.  33,  34. 

An»sin  leugh  iad  a  rithist  ann  anearrann  do  sgrìobh- 
adh  an  taighe,  far  an  do  nochdadh,  cia  toileach  a  bha'n 
Tighearna  gu  gabhail  ris  gach  neach  a  thigeadh  da  ionn- 
saidh,  ged  a  bha  iad  roimhe  so  a'  cur  'na  aghaidh,  agus 
'nan  nàimhdean  dà.  Bha'n  so  mar  an  ceudna  iomadh 
eachdraidh  muiomadh  niainmeil  eile,  a  chaidh  fheuch- 
ainn  do  Chrìosdaidh ;  araon  mu  nithe  sean  agus  ùr  ; 
maille  ri  fàisneachd  agus  roi-innseadh  mu  nithe  aigam 
beil  an  orìoch  àraidh,  chum  uabhas  agus  geilt-chrith 
nàimhdean,  agus  mhòr-shòlas  agus  thoil-inntinn  luchd- 
turais. 

Thug  iad  an  ath-latha  e  far  an  robh  na  h-airm  ga'n 
gleidbeadh,  far  an  do  nochd  iad  dha  gach  uidheam  a 
sholar  an  Triath  do  luchd-turais,  mar  tha  claidheamh, 
sgiath,  clogaid,  uchd-èideadh  gach  ùrnaigh,agusbrògan 
nach  caitheadh  am  feasd.  Agus  bha  gu  leòr  ann  a  chur 
nan  uidheam  a  cho  lion  fear  chum  seirbhis  an  Tigh- 
earna,  's  a  tha  reulltan  nèimh'  a  thaobh  lionmhorachd. 

Nochd  iad  dha,  mar  an  ceudna,  cuid  do  na  h-inneil- 
ean  leis  an  d'rinn  cuid  de  òglaich  mòr  euchd.  Dh' 
fheuch  iad  slat  Mhaois  ;  an  t-òrd  agus  an  tarrang  leis 
an  do  chuir  Iael  Sisera  gu  bàs  ;  na  soithichean,  na 
tròmpaidean,  agus  na  lochrainn  leis  an  do  chuir  Gideon 
an  ruaig  air  feachd  Mhidian.  An  sin  nochd  iad  dha 
hior-greasaidh  nan  damh  leis  an.  do  mharbh  Samgar  sè 
ceud  fear.  JNochd  iad  fòs  dha  an  cnàimh  peirceill  leis 
an  d'  rinn  Samson  na  h-urrad  threubhantais.      Nochd 

iad  cuideachd  dha  an  crann-tabhuill  agus  a'  chlach, 
Ìeis  an  do  mhàrbh  Daibhidh  Goliath  o  Ghat :  agus  an 
claidheamh  leis  an  cuir  an  Tighearn'  as  do  Dhuine 
'Pheacaidh,  air  an  là  san  è*irich  e  suas  a  chum  na 
creiche.  Nochd  iad'  dha  osbarr  iomadh  ni  luachmhor, 
leis  an  robh  Criosdaidh  ro-thoilichte.  Le  so  a  dhean- 
amh  chaidh  iad  a'  ghabhail  tàmh  a  rithist. 

An  sin  chunnaic  mi  am  aisling,  Gu'n  d'èirich  e  air  an 
la  màireach  chum  triall  air  a  thuras,  ach  dh'  earalaich 
iad  air  fuireach  gus  an  ath-latha:  'san  sin  thuirt  iad  ris, 
ma  bhios  an  latha  soilleir  feuchaidh  sinn  dut  na  beann- 
tan  taitneach,  a  bheireadh  fhathasd  an  tuille  sòlais  da, 
a  chionn  gu'n  robh  iad  dlù  do'n  chala  mhiannaichte, 
uime  sin  dh'  aontaich  e  fuireach.  'Nuair  a  thainig 
madainn  an  ath-latha,  thug  iad  e  gu  mullach  an  taighe, 
agus  dh'  iarr  iad  air  amharc  ris  an  airde-deas,  (Isa. 
xxxiii.  16,  17,)  ni  a  rinn  e;  agus  feuch  chunnaic  e 
dùthaich  cian  fad  as,  àrd  ro-ion-mhiannaichte,  dreach- 
mhor  le  coilìe,  fion-liosan,  leis  gach  seòrsa  meas,  agus 
le  tobraichean  ro  thaitneach  ri  amharc  orra.  An  sin 
dh'  f  heòraich  e  c'ainm  e  bh'air  an  tìr  ud  ?  Thuirt  iad 
ris,  Tha  tìr  Emanueil ;  agus  tha  i  cho  saor  aig  gach 
fear-turais  ris  a'  bheinn  so.  'S  an  uair  a  ruigeas  tu  sin, 
chi  thu  gu  ruig  am  baile  nèamhaidh,  mar  a  nochdas  na 
buchaillean  a  tha  chomhnaidh  ann  dut. 

Smuainich  e'n  sin  gu'm  falbhadh  e,  agus  bu  deoin  leo 
e  sin  a'  dheanamh.  Ach  air  tùs,  thuirt  iad  ris,  rachamaid 
leat  far  am  beil  na  h-airm  an  tasgaidh;  agus  dh' 
armaich  iad  e  o  bhonn  a  chas  gu  mhulach  a  chinn  le 
airm  dhearbhta,  air  eagal  gun  tugt'  ionnsaidh  air  air  an 
t-slighe.  Air  dha  bhi  mar  so  'na  uidheam,  chaidh  a 
chairdean  leis  chum  an  doruis  a  muigh,  agus  dh'fheòr- 
aich  e  de'n  dorsair,  Am  fac'  e  fear-turais  sam  bith  a'  dol 
seachad  ?     Thuirt  an  Dorsair,  Gu'm  faca. 

An  d'  aithnich  thu  e,  arsa  Criosdaidh  ? 

Dorsair.  Dh'fheòraich  mi  ainm,  agus  thuirt  e  rium 
gu'm  b'e  Dìleas  a  b'  ainm  dha. 

Criosdaidh.  O  !  arsa  Criosdaidh,  's  math  is  aithne 

dhomh  e:  is  fear  aon-bhaile  rium  fèin  e:  cia  fad  a 
shaoileas  tu  a  tha  e  romham  ? 

Dorsair.    Tha  e  mu'ii  àm  so  aig1  bun  a'  bhruthaich. 

Criosdaidh.  A  nis,  a  dheagh  Dhorsair,  gu'n  robh  an 
Tighearna  maille  riut,  agus  gu'n  deònaich  e  do  shochair- 
ean  a  mheudachadh,  air  son  do  chaoimhneas  dhomh-sa  ? 

An  sin  thòisich  e  air  imeachd  air  falbh,  agus  chaidh 
Suairceas,  Cràbhadh,  Seirc,  agus  Crionnachd  leis  gu 
bun  na  h-uchdaich,  ag  aithris  earrann  de  na  thuirt 
iad  roimhe  ris ;  ach  air  dhaibh  teachd  maille  ris  chum 
a'  mhullaich,  Thuirt  Criosdaidh  riu,  mar  bha  e  deacair 
dìreadh,  's  co  cunnartach  an  ni  tearnadh.  Seadh,  a 
deir  Crionnachd ;  oir  tha  e  fior  dheacair  air  duine  dol 
sios  do  Ghleann-na-h-Irioslachd,  mar  tha  thus'  a  nis  a' 
dol,  agus  gu'n  tuisleadh  f  haotainn ;  uime  sin,  thuirt  iad, 
tha  sinne  air  teachd  chum  do  chuideachadh  sìos  am 
bruthach.  Mar  so  thòisich  e  ri  imeachd  gu  faicilleach ; 
ach  gidheadh  fhuair  e  tuisle  no  dhà. 

An  sin  chunnaic  mi  am  aisling,  Gu'n  tug  na  deagh 
bhana-chompanach  sin  aig  bun  na  beinne,  dha  buileann 
arain,  searrag  fhìona,  agus  bagaidean  de  dh'fhìon-dhear- 
can  ;  agus  dh'f  halbh  e  air  a  thuras. 

Ach  a  nise,  chaidh  Criosdaidh  a  chur  thuige  gu  goirt 
ann  an  Gleann-na-h-Irioslachd  so:  oir  cha  deach'  e  ach 
goirid  air  aghaidh  mu'm  fac  e  droch-spiorad  a'  teachd  'na 
choinneamh.  B'e  ainm  Apolion  An  sin  ghlac  maoim 
Criosdaidh,  agus  cha  robh  fios  aige  coac'  a  b'f  hearr  dha 
dol  air  ais  no  làrach  a  sheasarah ;  ach  smuaintich  e  a 
rithist  nach  robh  a  thaobh  cùil  armaichte ;  agus  na'n 
tionndadh  e  a  chùl  ris,  gun  tugadh  e  sàr-chothrom  dha 
air  a  lot  le  shaighdean;  air  an  aobhar  sin,  chuir  e  roimhe 
gu'm  feuchadh  e  ris.  Oir  thuirt  e  ris  fèin  ged  nach  biodh 
agam  san  amharc  ach  mo  bheacha  a  chaomhnadh,  'se 
b'fhearr  dhomh  seasamh. 

Mar  so  chaidh  e  air  aghaidh,  agus  thachair  Apolion 
air.  Bha  'n  uilbheist  anabarrach  eagalach  ri  fhaicinn. 
Bha  e  còmhdaichte  le  lannan  mar  iasg,  (agus  is  iad  sin 
uaill)  bha  sgiathan  aige  mar  dhràgon,  casan  mar  mhath- 

ghamhaìnn  agus  as  a  bhroinn  thainig  teine  agus  deat- 
ach,  aguz,  bha  bheul  coltach  ri  beul  leòghainn.     'Nuair 
a  thainig  e  far  an  robh  Criosdaidh,  sheall  e  gu  tàireil 
air,  agus  thuirt  e  ris, 
Apolion.  Cia  as  a  thainig  thu,  agus  c'àit'a  tha  thu  dol  ? 

Criosdaidh.  Thainig  mi  o  bhaile  Lèir-sgrios,  ni  is  e 
ionad  an  uilc,  agus  tha  mi  dol  do  bhaile  Shioin. 

Apolion.  Leis  a  so  tha  mi  tuigsinn  gur  h-ann  do  m 
iochdrains'  thu  ;  oir  's  leams'  an  tìr  sin  uile,  is  mise  a 
Triath  agus  a  dia.  Cionnus  ma  ta  a  theich  thu  o  d' 
rìgh?  Mar  biodh  dòchas  agam  gun  deanadh  tu  'm  barr- 
achd  feuma  dhomh,  bhualainn  sìos  gu  talamh  thu  le  aon 
bhuile. 

Criosdaidh.  Rugadh  mi  gun  amharus  'na  t'fhearann- 
sa :  ach  bha  do  sheirbhis  cruaidh,  bha  do  dhuais  cho 
beag 's  nach  b'  urrainn  duine  bhi  beo  leatha:  oir  'si 
duais  a  pheacaidh  am  bàs,  (Rom.  vi.  23,)  uime  sin 
'nuair  thainig  mi  gu  tuigse  rinn  mi  mar  ni  daoine  tuig- 
seach  eile,  sheall  mi  mach  c'àit  am  faodainn  a  bhi  ni 
b'fhearr. 

Apolion.  Chadealaich  uachdaran  sam  bith  mar  so  r'a 
chuid  sluaigh,  cha  mhò  a  chailleas  mis  thusa ;  ach  o'n 
a  tha  thu  gearan  air  cruathas  m'  oibreach  agus  lughad 
mo  thuarasdail,  ma  bhios  tu  deònach  dol  airt'ais,  bheir 
mi  dhut  gach  ni  is  fearr  san  dùthaich  ? 

Criosdaidh.  Ach  cheangail  mise  mi  fè"in  aig  Rìgh 
nan  rìgh,  agus  cionnus  a  dh'fheudas  mi  le  ceartas  dol 
air  m'  ais? 

Apolion.  Rinn  thu  mur  so  a  rèir  a  ghnà-fhacail, 
"  O  olc  gu  ni  's  measa.''  Ach  's  tric  leo-san  a  dh'  aidich 
a  bhi  'nan  seirbhisich  dhà-san,  an  deigh  dhaibh  bhi  aige 
rè"  tamuill,  cùl  a  chur  rìs,  agus  piileadh  riums'arithist. 
Dean  thusa  mar  sin  cuideachd,  agus  bithidh  gach  cùis 
gu  math. 

Criosdaidh.  Mhionnaich  mì  gu'm  bithinn  dìleas  da ; 
cionnas  mata  a  chuireas  mi  cùl  ris :  an  e  nach  croch  iad 
mi  mar  chealgair  ? 

Apolion.  Rinn  thu  an  ni  ceudna  ormsa;  agus  gidb- 

eadh  tha  mi  toileacb  an  t-iomlan  a  mhathadh  dhut  ma 
philleas  tu  a  rìthist  agus  dol  air  t'ais. 

Criosdaidh.  'S  ann  an  aois  mo  leanabachd  a  thug  mi 
'n  gealladh  dhut-sa ;  agus  tha  dòchas  agam  gu'm  beil  an 
Ceann-feadhna  a  tha  mi  'n  dràsta  fo  bhrataich,  comas- 
ach  air  mathanas  a  thoirt  domh  a  chionn  gu'n  d'  aom 
mi  leat.  Osbarr,  O  Apolion  mhìlltich  !  ma  their  mi  an 
f  hirinn, 's  toigh  leam  a  sheirbhis,  a  dhuais,  a  luchd- 
muinntir,  a  riaghladh,  a  chuideachd,  agus  a  dhùthaich, 
ni  's  fearr  na  aon  ni  a  th'  agad-sa  ;  uime  sin  thoir  thairis 
a  dh'  iarraidh  orm  f  hàgail ;  oir  's  mi  òglach,  agus  dlù- 
leanaidh  mi  e. 

Apolion.  Smuainich  a  rithist  air  a'  chùis,  ciod  a  tha  'n 
cunnart  èiridh  dhut  an  taobh  a  tha  thu  dol.  'S  aithne 
dhut  gu'm  beil  mar  is  tric'  a  luchd-muinntir-san  a' 
teachd  gu  droch  dheireadh,  a  chionn  gur  ceannairceich 
am  aghaidhs'  iad.  Nach  iomadh  aon  diu  chaidh  chur  gu 
bàs  maslach,  's  gidheadh  tha  thus  a  meas  a  sheirbhis  ni 
's  fearr  no  bhi  agamsa;  ged  nachtàinige  raimh  o  ionad 
còmhnaidh,  a  shaoradh  a  luchd-muinntir  à  làimh  an 
nàimhdean  ;  ach  air  mo  shonsa,  nach  lionmhor  uair  a 
shaor  mi  iadsan  a  thug  sèirbhis  dbìleas  domh,  le  neart 
no  le  cèilg,  uaith.san  mar  is  math  is  aithne  do  mhuinntir 
na  dùthcha,  agus  saoraidh  mi  thusa  uaithe  cuideachd- 

Criosdaidh.  'S  ann  a  mhàin  a  dhearbhadh  an  gràidh 
dha  nach  'eil  e  ga'n  saoradh  san  àm,  a  dh'fhaicinn  an 
dlù-lean  iad  ris  gus  a'  chrìoch;  agus  tha'n  droch-dheir- 
eadh  a  tha  thus'  ag  ràdh  a  tha  teachd  orra,  dhaibh-san 
ro  àghmhor  :  ach  cha  'n  ion  daibh  mòr  dhòchas  a  bhi  aca 
ri  saoradh  san  àm ;  oir  tha  iad  a'  feitheamh  r'an  glòir, 
agus  gheibh  iad  sin  'nuair  a  thig  an  Ceann-feadhna  'na 
ghlòir  fe"in  le  chuid  ainglean. 

Apolion.  Bha  thu  cheana  mi  dhìleas  da  'na  d'  sh&rbhis, 
agus  cionnus  a  tha  dùil  agad  ri  tuarasdal  uaithe  ? 

Criosdaidh.  Cia  ann,  Apolion  !  san  robh  mi  mi- 
dhìleas  da  ? 

Apolion.  Dh'fhàs  thu  lag  ad  cheud  dol  amach,  'nuair 
nach  mòr  nach  robh  thu  tachdte  ann  an  Sloc-na-mi- 

mhisnich :  thug  thu  oidheirpean  mi-laghail  air  bhì 
cuidhte  de  t'eallaich,  am  feadh  bu  chòir  dhut  fuireach 
gus  an  tugadhdo  Cheann-feadhna  dhiot  i.  Chiontaich 
thu  le  cadal,  agus  do  nithe  rìmheach  a  chall.  Cha 
mhòr  cuideachd  nach  d'  aomadh  thu  gu  pilleadh  'nuair 
a  chunnaic  thu  na  leòghainn  :  'san  uair  a  labhras  tu 
mu  d'  thuras,  mu  n'a  chunnaic  agus  n'a  chual  thu,  tha 
thu  de'igheil  air  ghlòir-dhiomhain,  anns  gach  ni  a  their 
no  ni  thu. 

Criosdaidh.  Tha  sin  uile  fior,  agus  tuille  a  bharr  air 
a  dhearmaid  thu  ràdh  ;  ach  tha  'n  Triath  ga'm  beil 
misetoirt  sèirbhis  agus  urraim,  tròcaireach  agusullamh 
gu  mhathadh.  Ach  ghabh  na  lag-chùisean  so  greim 
orm'na  d  tìr  fein ;  oir  anns  an  àite  sin  dheothail  mi  steach 
iad  agus  rinn  mi  gearan  fopa,  bha  mi  dubhach  d'an 
taobh,  agus  dheonaich  mo  rìgh  mathanas  domh  air  an 
son. 

Apolion.  An  sin  bhrùchd  Apolion  amach  ann  an  dian 
chorraich,  ag  ràdh,  Tha  mis'  am  nàmhaidh  do'n  rìgh 
so  :  'S  beag  orm  a  phearsa,  a  reachdan  agus  a  shluagh : 
Thàinig  mi  dh'  aon  obair  gu  d'  bhacadh. 

Criosdaidh.  Thoir  an  aire  ciod  a  ni  thu,  arsa  Criosd- 
aidh  ;  oir  tha  mis  air  rathad-mòr  an  rìgh,  an  t-slighe 
chum  naomhachd  ;  uime  sin  thoir  an  aire  dhut  fe'in. 

Apolion.  An  sin  sgaoil  Apolion  e  fèin  air  an  t-slighe, 
agus  thuirt  e,  cha'n  eil  eagal  orm  sa'  chùis  so  ;  dean  thu 
fein  deas  fa  comhair  a'  bhàis ;  oir  tha  mi  mionnachadh 
air  mo  gharaidh  ifrinnich,  nach  tèid  thu  ceum  ni's 
faide :  An  so  cuiridh  mi  as  dut. 

Agus  leis  a  sin  a  ràdh  thilg  e  gath  teinnteach  r'a 
bhroilleach  ;  ach  bha  sgiath  aig  Criosdaidh  'na  làimh  a 
chùm  e  roimhe,  agus  dhion  se  e  fein  o'n  chunnart  san 
àm  sin. 

An  sin  chuir  Criosdaidh  e-fèin  'na  uidheam,  oìr 
chunnaic  e  gu'm  b'  àm  dha  dol  na  earalas  ;  oir  bha  Apo- 
lion  a'  sior  thilgeadh  ghathan  teinnteach  air  cho  dlù  ri 
garbh-f  hras  mheallain ;  agus  a  dh'  aindeoin  na  dh' 
fhaodadh  Criosdaidh  a  dheanamh,  lot  Apolion  e  'na 

cheann,'na  làimh,  agus  'na  chois.  Le  so  thug  Criosd- 
aidh  troigh  air  ais  :  thug  Apolion  an  ath-ionnsaidh 
gharbh  air  ;  agus  ghlac  Criosdaidh  misneach,  agus  chuir 
e  'na  aghaidh  cho  fearail  sa  dh'fhaod  e.  Bhuanaich  an 
cruaidh  chòmhrag  so  fad  leth  latha,  gus  nach  mòrnach 
d'f  hàillnn  Criosdaidh.  Oir  's  f  heudar  dhuibh  a  smuain- 
teach  gun  robh  Criosdaidh  a'  fàs  ro  lag  le  call  f hala. 

An  sin  air  faicinn  do  dh'  Apolion  gu'n  robh  'n 
cothrom  aige,  thainig  e  dlù  air  Crìosdaidh,  agus  chaidh 
iad  ann  an  spàirn  a'  cruaidh-ghleachd,  agus  thuit 
Crìosdaidh ;  agus  leum  a  chlaidheamh  à  làimh,  An  sin 
dh'èigh  Apolion,  tha  thu  'n  sàs  a  nis,  agus  cha  mhòr 
nach  do  bhrùth  e  gu  bàs  e ;  ionnus  gun  do  shaoil  Crìosd- 
aidh  gun  robh  crìoch  a  thurais  ann.  Ach  mar  dh'ord- 
aich  Dia  dha  'nuair  a  bha  Apolion  a'tarrainn  a  làimhe 
gus  a'  bhuille  ma  dheireadh  a  bhualadh,  chum  crioch  a 
chur  air  an  duine  mhath  sin,  thug  Crìosdaidh  grad  làmh 
air  a  chlaidheamh,  ag  ràdh,  "  Na  dean  gàirdeachas  am 
aghaidh,  O  mo  nàmhaid  !  ged  a  thuit  mi  è"iridh  mi  a 
rithist  ?"  agus  le  sin  a  ràdh,  thug  e  sàthadh  bàsmhor 
dha,  a  thug  air  dol  air  ais  mar  ni  aon  a  gheibh  buille 
bàis.  Air  mothachadh  so  do  Chrìosdaidh,  thug  e'n, 
ath-bhuille  dha,  ag  ràdh,  "  Ni  h-e  amhain  sin  ach  anns 
gach  ni  dhiu  sin  tha  sinn  a'  toirt  tuilJeadh  agus  buaidh 
trid-san  a  ghràdhaich  sinn."  Agus  leis  a  sin  sgaoil 
Apolion  a  sgiathan,  agus  dh'fhalbh  e,  air  chor  's  nach 
faca  Crìosdaidh  tuille  ni  's  mò  e.  Mic.  vii.  8.  Rom. 
viii.  37.     Seum.  iv.  6. 

Cha'n  urrainn  aon  neach  a  smuaineachadh  na  bha  dh 
ulartaich,  agus  do  raoicil  air  Apolion  sa'  chòmhraig  so, 
mar  biodh  e  ga  f  haicinn  mar  bha  mise ;  Labhair  e  mar 
dhràgon  ;  agus  air  an  làimh  eile,  na  bha  dh'osnaich  agus 
H  phlosgail  air  Crìosdaidh.  Cha  d'amhairc  e  le  taitneachd 
fad  na  h-ùine,  gus  'n  do  thuig  e  gu'n  reub  e  Apolion  le 
chlaidheamh  da-f  haobhair  ;  an  sin  bha  fiamh-gàir'  air, 
agus  sheall  e  suas.  Ach  'se  sealladh  a  b'uabhasaioh  a 
chunnaic  mi  riamh. 

An  sin  'nuair  a  chrìochnaich  an  cath,  thuirt  Criosd 

aidh,  bheir  mi  an  so  buidheachas  dha-san  a  shaor  mi  o 
bheul  an  leòghainn,  agus  dhasan  a  rinn  mo  chòmhnadh 
an  aghaidh  Apolion,  Ag  ràdh  : — 

"  Chuir  Beelsebub,  triath  an  uilc, 
D'am  ionnsaidh  fear  gun  bhuaidh. 
Gu'm  hodairt,  a's  gu'm  shàrachadn, 
Làn  armaichte  gu'm  thruaigh  : 
Ach  rinn  Michael  còmhnadh  leam, 
A's  chuir  mi'n  ruaig,  tre  ghràs, 
Air  Apolion  iuilteach  ud  ; 
'S  do  Dhia  bi'dh  glòir  gu  bràth." 

An  sin  thainig  da  ionnsaidh  làmh  le  cuid  do  dhuill- 
each  craoibh  na  beatha,  agus  chuir  Crìosdaidh  iad  ris  na 
creuchdan  a  f  huair  e  sa'  chath,  agus  leighiseadh  air  ball 
iad.  Shuidh  e  mar  an  ceudna  sìos  san  àite  sin  a  dh' 
itheadh  arain,  agus  a  dh'ol  as  an  t-searraig  a  thugadh 
dha  roimhe  sin ;  agus  air  dha  aineal  a  leagail,  agus  a 
bhi  air  a  bheòthachadh,  dh'  imich  e  air  a  thuras,  le 
chlaidheamh  ruisgte  'na  làimh  ;  oirthuirte,  Cha'u  fhios 
domh  nach  'eil  nàmhaid  eile  dlù  dhomh.  Ach  cha  tug 
Apolion  aon  ionnsaidh  tuilleadh  air  fad  a'  ghlinne. 

Bha  aig  ceann  a'  ghlinne  so,  gleann  eile,  ris  an  abrar, 
Gleann-sgàil'-a'-bhàis  :  agus  b'eigin  do  Chrìosdaidh  dol 
troimhe,  a  chionn  gur  ann  tre  mheadhon  a  bha  'n  t- 
slighe  chum  a'  bhaile  nèamhaidh.  A  nise  bha  'n  gleann 
so  ro-uaigneach.  Tha'm  fàidh  Ieremiah  ag  ràdhuime, 
Gum  beil  e  'na  f  hàsach,  'na  f  hearann  fàsail,  làn  shloc, 
fearann  tairt  agus  sgàile  bàis,  fearann  nach  d'imich  aon 
duine  ach  Crìosdaidh  troimhe,  agus  far  nach  do  ghabh 
duine  riamh  còmhnaidh.     Ier.  ii.  6. 

An  so  bha  Crìosdaidh  air  a  chuir  thuige  ni  bu  ghoirte 
na  bha  e  sa'  chath  le  Apolion :  mar  chluinneas  sibh  an 
ùine  ghearr. 

Chunnaic  mi  am  aisling,  'nuair  a  rainig  Criosdaidh 
crìochan  Sgàil-a-Bhàis,  gun  do  thachair  air  dithis 
dhaoine,  de  chlonn  na  h-aiteam  a  thug  droch  cliù  air  an 
deagh  f  hearann,  a'  deanamh  cabhag  gu  dol  air  an  ais  ; 
agus  labhair  Crìosdaidh  rin  air  a  mhodh  so. 

Criosdaidh.     C'ait'  a  tha  sibh  a'  dol  ? 

Daoine.  Tha  sinn  a'  grad  dhol  air  ar  n'ais  ;  agus 
b'àill  leinn  thus  a'dhol  ann  cuideachd,  raa  tha  spèisagad 
do  d'bheatha  no  do  d'shìth. 

Croisdaidh.  C'arson,  Ciod  is  coireach?  thuirt  Crìosd- 
aidh. 

Daoine.  Ciod  is  coireach  !  thuirt  iad  ;  bha  sinne  'g 
imeachd  air  a'  cheart  slighe  air  am  beil  thusa,  agus 
chaidh  sinn  cho  fad  'sa  bha  chridhe  againn  dol ;  chaidh 
sinn  cho  fada  's  gur  gann  a  fhuair  sinn  pilleadh  ;  oir 
'nan  rachamaid  beagan  ni  b'fhaide  air  ar  n-aghaìdh  cha 
bhitheamaid  an  so  an  dràsta  a  dh'innseadh  sgeòil  dutsa. 

Criosdaidh.  Ach  ciod  a  thachair  oirbh  ?  arsa  Crìosd- 
aidh. 

Daoine.  Cha  mhòr  nach  deach'  sinn  a  steach  do 
Ghleann-sgail'-a'-bhàis,  ach  bha  sinn  cho  sealbhach  's 
gum  faca  sinn  ar  cunnart  mu'n  d'ràinig  sinn  e.  Salm 
xliv.  19.;  cvii.  19. 

Criosdaidh.  Ach  ciod  a  chunnaic  sibh  ?  arsa  Criosd- 
aidh. 

Daoine.  Chunnaic  sinn  dìreach  an  Gleann  fè"in,  a 
tha  gu  dorcha  dubh.  Chunnaic  sinn  mar  an  ceudna 
fuathan,  fiadh-dhaoine,  agus  dràgoin  an  t-sluic.  Chuala 
sinn  cuideachd  ulf  hartaich  oillteil  sa'  ghleann,  mar  gu'm 
b'ann  a'  teachd  o  dhaoine  ann  an  truaighe  chràitich,  a 
bha  air  an  sàrachadh  an  geimhlean  agus  an  trioblaid ; 
agus  bha'n  crochadh  os  ceann  a'  ghlinne  sin  neoil  na 
h-aimhrèite.  Tha'm  bàs  mar  an  ceudna  a'  sìor-sgaoil- 
eadh  a  sgiathan  thairis  air.  An  aon  fhacal,  tha  e 
anabharrach  duaichnidh  agus  eagalach,  gu  tur  mi- 
riaghailteach.     Iob  iii.  5  ;  x.  22. 

Criosdaidh.  An  sin  thuirt  Criosdaidh,  Cha  tug  na 
thuirt  sibh  orm  a  shaoilsinn,  nach  e  so  an  rathad  rèidh 
chum  a'  chala  d'am  miannach  leam  dol.     Ier.  ii.  6. 

Daoine.  Biodh  e  'na  rathad  dhutsa,  ach  cha  rògh- 
naich  sinne  dhuinn  fèin  e. 

Mar  so  dhealaich  iad,  agus  dh'imich  Criosdaidh  air  a 
thuras,  a'  cumail  a  chlaidheimh  ruisgte  'na  làimh,  air 
eagal  gu'n  tugt'  ionnsaidh  air. 

Chunnaic  mi  'n  sin  am  aisling,  gu'n  robh  sloc  domh- 
ain  air  taobh  deas  na  slighe,  gu  ceann  eile  a'  ghlinne  : 
'S  e  *n  sloc  so  anns  an  do  threòraich  na  doill  iadsan  a 
bhadall  anns  gach  linn,  agus  far  an  do  chailleadh  araon 
iad.  Agus  air  an  làimh  chlì,  bha  boglach  cunnartach, 
agus  n'an  tuiteadh  eadhon  duine  math  fèin  ann,  cha'n 
fhaigheadh  e  ann  ionad  air  an  seasadh  e.  Sa'  bhoglach 
so,  thuit  rìgh  Daibhidh  aon  uair,  agus  bhiodh  e  air  a 
chall  ann,  mur  spìonadh  e-san  a  tha  comasach  a  mach  e. 

Bha'n  cas-cheum  an  so  anabharra  cumhann,  uime  sin 
bha  deagh  Chriosdaidh  na  eigin :  oir'nuair  a  bhaefeuch- 
ainn  anns  an  dorchan  sloc  a  sheachnadh  air  an  darna 
làimh,  bha  e'n  cunnart  tuiteam  san  làthaich  air  an 
làimh  eile  :  's  am  feadh  a  bha  e  seachnadh  na  làthaich, 
bha  e  'n  cunnart  tuiteam  san  t-sloc  air  an  taobh  eile. 
Mar  so  chaidh  e  air  aghaidh,  agus  chuala  mi  e  'g  osnaich 
gu  goirt :  oir  a  bharr  air  a  chunnart  a  dh'ainmich  mi, 
bha  'm  frith-rathad  cho  dorcha  's  nach  bu  lèir  dha  c'àit 
an  cuireadh  e  chas. 

Mu  thimchioll  letha'  ghlinne,  mhothaich  mi  gur  ann 
a  bha  dorus  ifrinn,  agus  bha  e  fagus  do'n  t-slighe.  A 
nis,  arsa  Criosdaidh,  ciod  a  ni  mi  ?  agus  bha'n  lasair 
agus  an  toit  a'  sìor  bhrùchdadh  a  mach  as  gu  pailt,  le 
drileannaibh  agus  le  fuaim  uabhasach,  (nithe  air  nach 
drùigheadh  claidheamh  Chriosdaidh,  mar.  rinn  e  air 
Apolion)  s'  gu'm  b'eigin  da  a  chlaidheamh  a  chur  'na 
truaill;  agus  beirsinn  air  airm  eil  do'm  b'ainm  ùrnaigh 
chum  e  fein  a  dhion:  Mar  so  ghlaodh  e  ann  am  èisd- 
eachd,  O  Thighearna,  guidheam  ort  saor  m'  anam.  (Salm 
cxvi.  3.)  Air  an  doigh  so  dh'imich  e  uidhe  mhòr,  ach 
bha'n  lasair  a'  dlùthachad  air :  chual  e  fòs  glaodhaich 
chràiteach,  agus  sgreadail  oillteil,  ionnan  's  gun  robh 
eagal  air  gun  reubt'  as  a  chèil  e,  no  gu'n  saltairte  fo  na 
casan  e  mar  chlabar  na  sràide.  Bha  'n  sealladh  eagal- 
ach  agus  am  fuaim  uabhasach  ud  'na  fhradharc  agus 
'na  e'isdeachd  fad  iomadh  mìle  ;  agus  air  leis  gu'n  cual 
è  cuideachd  do  dhroch  spioradaibh  a'  teachd  'na  chò'- 
dhail,  sheas  e,  agus  smuainich  e  ciod  a  b'fhearr  dha  8 

dlieanamh  :  air  uairil)h,  cha  mhòr  nach  robh  'na  rùn 
pilleadh ;  air  uàiribh  eile  smuainich  e  gu'n  teagamhgu'n 
robh  e  nise  leth  na  slighe.  Chùimhnich  e  f  òs,  mar  cbaidh 
e  cheana  tre  ioma,  cunnart;  agus  gu'm  faodadh  e  am 
barrachd  cunnairt  a  ruith  le  dol  air  ais  na  le  a  dhol  air 
aghaidh  ;  agus  chuir  e  roimhe  dol  air  adhart  :  gidh- 
eadh  bha  na  droch  spioradan  do  rèir  choltais  a'  teachd 
ni  bu  dlùithe  dha,  ach  'nuair  bha  iad  dìreach  gu  bhi 
aige,  ghlaodh  e  le  guth  àrd,  Gluaisidh  mi  ann  an  neart 
an  Tighearna  Dia.  Air  dha  so  a  ràdh  le  làn-mhuin- 
ghinn,  cha  tainig  iad  ni  b'fhaide. 

Tha  aon  ni  a  b'àill  leam  a  thoirt  fainear,  eadhon  gu'n 
thuig  mi  gu'n  robh  Criosdaidh  truagh  cho  mòr  'na 
bhreislich,  's  nach  robh  aithne  aig  air  a  chainnt  fè"in  ; 
Oir  an  uair  a  bha  e  dìreach  fa  chomhair  an  t-sluic 
loisgich,  thainig  aon  de  na  droch  dhaoin'  air  a  chùl, 
thainig  e  gu  farasta  dlù  dha,  agus  chuir  e  cagar  na 
chluais  an  cainnt  bheumnaich  thoibheumaich,  agus 
shaoil  e  gur  ann  uaithe  fèin  a  thàinig  e.  Chuir  so  tuille 
duilichinn  air  Criosdaidh  na  aon  ni  eile  a  thainig  air, 
eadhon  gun  'tugadh  e  nis  toibheum  dha-san  air  an  robh 
roimhe  so  na  h-urrad  ghaoil  aige  ;  gidheadh,  nam  b'urr- 
ainn  da  a  leasachadh  cha  deanadh  se  e:  ach  charobh  de 
sheòltachd  aige  na  dhùin  a  chluasan,  no  idir  na  thug 
fainear  co  uaith  a  thainig  an  droch  cainnt  sin. 

As  deigh  do  Chriosdaidh  coiseachd  mar  so  gu  dubh- 
ach  tùrsach,  air  leis  gu'n  cual  e  guth  air  thòiseach  air, 
agràdh,  "  Ged  a  shiubhail  mi  trid  Ghlinn-sgàil-a'bhàis 
cha  bhi  eagal  uilc  orm ;  oir  tha  thusa  maille  rium." 
(Salm  xxiii.  4.)  An  sin  bha  aiteas  air,  air  son  nan 
aohhar  so  a  leanas  : — 

Air  tùs-  A  chionn  le  sin  a  chluinntinn,  gu'n  thuig  e 
gu'n  robh  cuid-eigin  air  an  robh  eagal  Dè  a'  siubhal  a' 
ghlinne  cho  math  's  a  bha  e  fe*in. 

'San  dara  h-àite.  Air  son  gu'n  mhothaich  e  gu'n  robh 
Dia  leo,  ged'  a  bha  iad  ann  an  dorchadas  cho  mòr : 
agus  c'arson  nach  biodh  e  leamsa  cuideachd  ?  ged  nach 
urrainn  mi  a  thoirt  fainear,  a  thaobh  an  àite  'sam  beil 
mi.      Iob  xi.  10. 

'San  treas  àite,  Do  bhrì,  na'm  b'urrainn  e  teachd  suas 
riu,  gu'm  biodh  an  ùine  ghearr  cuideachd  aige. 

Anns  a'  bheachd  so  shiubhail  e  air  aghaidh,  agus 
ghlaodh  e  ris  an  f  hear  a  bh'air  thoiseach  air :  ach  cha 
robh  fios  aige-san  ciod  a  fhreagradh  e  ;  oir  bha  e'm 
barail  gu'n  robh  e  leis  fe'in  mar  an  ceudna.  Ach  tamull 
an  deigh  sin  shoilleirich  an  lath  :  An  sin  thuirt  Criosd- 
aidh,  "  Thionndaidh  e  sgàil'  a'  bhàis  gu  madainn." 
Amos  v.  8. 

Air  do'n  latha  bhi  nis  air  teachd,  dh'amhairc  e  'na 
dhèigh,  cha'n  ann  le  rùn  pilleadh,  ach  a  dh'faicinn  nan 
cunnart  as  an  tàinig  e  am  feadh  a  dh'imich  e  san 
dorchadas ;  mar  so  chunnaic  e  ni  bu  shoilleire  an  sloc 
a  bh'air  an  darna  làimh,  agus  am  boglach  a  bh'air  an 
làimh  eile ;  agus  cho  cumhann  sa  bha  'n  t-slighe  eatorra  ; 
chunnaic  e  fòs  na  fuathan,  na  fiadh-dhaoine,  agus 
ua-bheistean  an  t-sluic,  ach  bha  iad  uile  fada  uaithe ; 
oir  cha  do  chuir  iad  dragh  air  an  deigh  do'n  latha 
teachd  ;  ach  chunnaic  e  iad  a  rèir  mar  tha  e  sgrìobhta, 
"  Taisbeanaidh  e  nithe  doimhne  à  dorchadas,  agus  bheir 
e  sgàil  a'  bhàis  gu  solus."     Iob  xii.  22. 

A  nis  bha  aiteas  air  Criosdaidh  a  chionn  gu'n  do 
shaoradh  e  o  gach  cunnart  san  t-slighe  ùdlaidh  dhorcha 
sin  ;  oir  ged  bha  eagal  air  as  na  cunnartan  a  bha  roimhe 
cha  robh  trian  air  de  na  bhitheadh  air  na'm  faiceadh  e 
gu  soilieir  iad  :  dh'èirich  a  nis  a'  ghrian  air,  agus  bha  e 
'na  thoileachas  mòr  ieis.  Thoir  fainear  ged  a  bha  cheud 
chuid  de  Ghleann-sgàil'-a'bhàis  cunnartach,  gu'n  robh 
na  bha  aige  ri  dol  troimhe  fathast,  nam  bu  chomasach  e, 
ni  bu  ro-chunnartaiche.  Oir  o'n  àite  sa'n  robh  e  nise  'na 
sheasamh  gu  ceann  eile  a'  ghlinne,  bha'n  t-slighe  air  a 
h-iom-dhruideadh  le  ribean  le  ceapan-tuislidh,  agus  le 
liontan,  làn  do  shlocan,  do  bheòil-fo-fhraoch,  do  thuill- 
dhomhain,  agus  do  sgrìodain,  air  chor  's'  nam  b'e'n 
dorch  a  bhiodh  ann,  mar  bha  e  aige  an  toiseach  a 
ghlinne,  's  gann  a  dh'f  haodadh  e  gu'n  bhi  air  a  chall 
annta:  ach  mar  thuirt  mi,  bha  ghrian  air  e"iridh.  An 
sin  thuirt  e,  "  Thug  e  air  a  choinneil  dealrachadh  air 

mo  cheann,  agus  le  a  sholus  tha  mi  siubhal  sa'n  dorch- 
adas."     Iob  xxix.  3. 

Leisan  t-solus  so  thainig  egu  ceann  thall  a'  ghlinne. 
Agus  chunnaic  mi  am  aisling,  gu'n  robh  aig  ceann  a' 
ghlinne  so,  mòran  fala,  chnàmhan  luaithre,  agus  cuirp 
bheubainichte  dhaoine,  eadhon  do  na  h-eilthirich  a 
thainig  roimhe  an  rathad  so :  's  am  feadh  a  bha  mi 
cnuasach  ciod  a  b'  aobhar  dha  sud,  chunnaic  mi  beagan 
romham  uaimh,  far  an  robh  o  shean  da  fhomhair.  Pàp 
agus  Ana-creideamh,  a'  gabhail  còmhnaidh,  agus  gu'n 
do  chuir  an  cumhachd  agus  an  an-tighearnas  na  daoine 
sin  gu  bàs,  a  bha'n  cnàimhean,  am  fuil,  an  luaithre, 
&c.  na'n  laidhe  feadh  an  àite.  Ach  chaidh  Criosdaidh 
seachad  air  gu'n  mhòr-chunnart,  ris  an  do  ghabh  mi 
ìoghnadh  ;  achthuig  mi  o  sin,  gu'n  robh  Anacreideamh 
màrbh  o  chean  ioma  bliadhna,  agus  ged  a  bha'm  fear 
eile  beò,  gu'n  robh  e  cho  lag  Jeis  an  aois  agus  leis  a 
cho  lion  tuasaid  sa'n  robh  e  's  nach  b'urrainn  da  a  nis 
ach  suidhe  am  beul  na  h-uaimhe,  a'  casadh  f  hiacal  ri 
/uchd-turais  'san  dol  seachad,  làn  farrainn  a  chionn 
nach  b'  urrainn  e  dochann  a  dheanamh  dhaibh. 

Mar  so  chunnaic  mi  gu'n  deach'  Criosdaidh  air 
aghaidh  air  a  thuras  ;  acb  cha  robh  fios  aige  ciod  a 
theireadh  e  ris  an  t-seann-duine  a  bha  na  shuidh  aig 
beul  na  h-uaimhe,  gu  h-àraidh  o'n  a  labhair  e  ris,  ge 
nach  b'  urrainn  da  dol  as  a  dheigh ;  ag  ràdh  ris  nach 
stadadh  iad  gus  an  rachadh  tuille  dhiubh  a  losgadh. 
Ach  dh'fhan  e-san  na  thosd,  mar  nach  biodh  e  ga 
fhaicinn,  agus  chaidh  e  seachad,  gun  chiorram  èiridh 
dha.     An  sin  sheinn  Criosdaidh  mar  so: — 

"  Gu'm  beil  mi  fathast  sàbhailte 
An  deis  tigh'n  'as  gach  baobhal, 
A  thaehaìr  orm  an  gleann-a'-bhais, 
Cha  lugh'  e  leam  no  ioghnadh, 
Ach  cliù,  is  moladh  do'n  làimh  f  heil, 
A  chum  mi  suas,  am  measg 
Gach  duibhre,  deamhain,  cràdh,  a's  leon, 
A  chuartaich  mi  gu  tric." 

A  nis'  air  do  Chriosdaidh  bhi  dol  air  aghuidh,  thainig 

e  gu  uchdan  beag  a  chaidh  a  thogail  chum  gu'm  faiceadh 
an  luchd-turais  sealladh  rompa :  Chaidh  Criosdaidh 
suas  air,  agus  sùil  ga'n  tug  e,  chunnaic  e  Dìleas  roimhe. 
An  sin  ghlaodh  Criosdaidh  gu  h-àrd,  "  O !  co  so  tha 
romham  ?  Stad,  agusbithidh  mis'  am  chòmpanach  agad." 
Sheall  Dìleas  air  ais,  agus  thuirt  Criosdaidh  ris  a  rithist. 
"  Fuirich,  fuirich,  gus  am  bi  mi  agad ;"  ach  fhreagair 
Dìleas,  "  Cha'n  fhuirich  :  tha  mi  teicheadh  air  son 
m'anama,  agus  tha  fear-dioghlaidh  na  fala  an  tòir  orm." 

Leis  a  so,  bha  mi-ghean  air  Criosdaidh,  agus  dh' 
fhalbh  e  le  uile  neart,  gus  an  deach  e  seachad  air  Dìleas; 
mar  so  bha  toiseach  aig  an  fhear  a  bh'  air  dheireadh. 
An  sin  rinn  Criosdaidh  gàìre  fanaid,  a  choinn  gu'u 
robh  e  nis'  air  thoiseach ;  ach  le  cion  faicill  f huair  e 
tuisleadh  leis  an  do  thuit  e,  agus  cha  b'urrainn  da 
èiridh  gus  an  d'rinn  Dìleas  còmhnadh  ris. 

An  sin  chunnaic  mi  a'm'  aisling  gu'n  d'imich  iad  gu 
caidreach  air  an  aghaidh,  a'  labhairt  mu  gach  ni  a 
thachair  dhaibh  air  an  turas ;  agus  mar  so  thòisich 
Criosdaidh. 

Criosdaidh.  A  bhràthair  ionmhuinn  agus  urramaich, 
a  Dhìleis,  'S  math  leam  gu'n  d'rug  mi  ort,  agus  gu'n 
tug  Dia  dhuinn  a  bhi  dh'  aon  rùn,  gu'm  faod  sinn 
siubhal  maille  r'a  chèile  air  an  t-slighe  thaitneich  so. 

Dìleas.  A  charaid  ghràdhaich,  bha  dùil  agam  gu'm 
bitheadh  tu  leam  an  àm  dhomh  bhi  triall  o'n  bhaile,  ach 
bha  thu  air  thoiseach  orm:  Uime  sin  b'eigin  domh 
teachd  an  f  had  so  a'm'  aonar. 

Criosdaidh.  Cia  f  had  sa  dh'f  huirich  thu  am  dhèigh-  s' 
ann  am  Baile-lèir-sgrios  mu'n  d'  fhalbh  thu  air  do 
thuras  ? 

Dìleas.  Gus  nach  b'urrainn  domh  fuireach  ni 
b'f  haide  ;  oir  bha  e  'na  làn-naigheachd  an  deigh  dhutsa 
falbh,  gum  biodh  am  bail'  againn  an  ùine  ghearr  air  a' 
losgadh  le  teine  bho  nèimh. 

Criosdaidh.  Ane!  gu'n  do  ]abhair  do  choimhears- 
naich  mar  sin? 


62  TURAS  A'  CHRIOSDAlDa. 

Dìleas.  Labhair  iad  :  oir  bha  e  rè  seal  am  beul  gach 
duine. 

Criosdaidh.  Ach  an  do  theich  aon  duine  ach  thusa 
o'n  chunnart? 

Dìleas.  Ged  a  bha,  mar  a  thuirt  mi  mòran  bruidhne 
mu  thimchioll.,  's  i  mo  bharail  nach  do  làn-chreid  iad  e. 
Oir  ann  an  teas  an  cainnte,  chuala  mi  cuid  diù  a'  labh- 
airt  gu  fanaideach  umadsa,  agus  mu  d'  thuras  eu- 
cè'illidh,  oir  'se  so  a  thuirt  iad  ri  d'  thuras:  Ach  b'  i  mo 
bharail  san  àm  sin,  agus  's  i  fhathast,  gur  h-e  is  crioch 
do'n  bhail'  againn  bln  air  a  losgadh  le  teine  agus  le 
pronnusg,  uìme  sin  dh'fhàg  mi  e. 

Criosdaidh.  An  cuala  tu  guth  air  mo  choimhearsnach 
Socharach  ? 

Dìleas.  Chual'  a  Chriosdaidh,  chuala  mi  gu'n  do 
lean  e  tbu  gu  ruig  Sloc-na-mi-mhisnich ;  anns  an  do 
thuit  e  mar  thuirt  cuid ;  ach  cha  bu  mhath  leis  fios  a 
bhi  gu'n  do  thachair  sin,  ach  's  cinnteach  mise  gu'n 
robh  gu  leòir  de  shalchar  an  t-sluic  air. 

Criosdaidh.  Agus  ciod  a  thuirt  na  coimhearsnaich  ris  ? 

Dìleas.  Thug  iad  uile  tàmailte  mhòr  dha  ;  rinn  na 
h-urrad  diu  sgeig  agus  fanaid  air,  ionnus  gur  gann 
a  gheibh  e  obair  sam  bith  r'a  dheanamh.  Tha  e  nise 
ni's  mìle  mheasa  na  bha  e  roimhe. 

Criosdaidh.  Ach  c'arson  a  tha  iad  cho  cruaidh  'na 
agbaidh,  do  bhrigh  'gur  coma  leo  fèm  an  t-slighe  ris  'n 
do  chuir  e  cùl  ? 

Dìleas.  Thuirt  iad  nach  b'f  hiù  e,  nach  robh  e  firinn- 
each  'na  aidmheil ;  Air  leam  gu'm  beil  Dia  air  bros- 
nachadh  suas  a  nàimhdean  a  thoirt  tàire  dha,  gu  dhean- 
amh  'na  ghnà-fhacal,  a  chionn  gu'n  do  thrèig  e  an 
t-slighe.     Ier.  xxix    18,  19. 

Criosdaidh.  An robh  thu cainnt ris  mu'n  d'f  halbh  thu  ? 

Dileas.  Choinnich  mi  aon  uair  air  an  t-sràid  e,  ach 
shiap  e  gu  taobh  eile  na  sràide,  mar  neach  air  am  biodh 
nàire  as  na  rinn  e;  air  chor  's  nach  d*f  haod  mi  labheirt 

CriosdaidhQ  Bha  dòchas  math  agam  as,  'nuair  a  dh 
f  halbh  mis'  a  mach ;  ach  's  eagal  leam  gu'n  caillear  e  nis' 
ann  an  lè'ir-sgrios  a'  bhaile.  Oir  thachair  dha  a  rèir  an 
t-sean-f hacai] :  "  Phill  am  madadh  r'a  sgeth,  agus  a 
mhuc  cnaidh  nigheadh,  chum  a  h-eabradh  san  làth- 
aicn."   2  Pead.  ii.  22. 

Dìleas.  Tha  eagal  sin  ormsa  cuideachd ;  ach  cò  's 
urrainn  a  leasachadh  ? 

Criosdaidh.  A  nis'  a  choimhearsnaich  Dhìleis,  arsa 
Criosdaidh,  leigeamaid  dhinn  a  bhi  labhairt  uime-san, 
agus  labhramaid  mu  na  nithe  a  bhuineas  duinn  fè"in. 
Innis  a  nis'  domh  ciod  a  thachair  dhut  an  gabhail  an 
rathaid ;  oir  tha  fios  agam  gur  iomadh  ni  a  dh'èirich 
dhut,  no  's  iongantach  e. 

Dìleas.  Sheachainn  mi  'n  sloc  san  do  thuit  thusa, 
agus  ràinig  mi  'm  bealach  gun  a  bheag  a  dh'  èiridh 
dhomh ;  ach  a  mhàin  gu'n  do  thachair  tè  orm  gam  b'ainm 
Togarracb,  a  bha  coltach  ri  cron  a  dheanamh  orm. 

Criosdaidh.  Bu  mhath  gu'n  do  sheachain  thu  a  lion : 
Bha  Ioseph  an  droch  staid  leatha,  agus  thàr  e  uaipe 
mar  rinn  thusa  :  ach  's  beag  a  bha  eadar  e  'sa  bheatha 
a  chall.  Ach  ciod  a  rinn  i  riutsa?  Gen.  xxxix.  11, 
12,  13. 

Dìleas.  Cha'n  urrainn  dut  a  smuainteachadh  na  thug 
i  de  chuireadh  dhomh  ;  bha  i  gealltainn  gach  sòlas  domh 
na'n  aontaichinn  leatha. 

Criosdaidh.   Cha  do  gheall  i  dhut  sòlas  deagh-chogais. 

Dìleas.  Tha  fios  agad  gur  h-e  bha  mi  ciallachadh, 
gach  sòlas  feòlmhor  agus  saoghalta. 

Criosdaidh.  Buidheachas  do  Dhia  gu'n  do  sheachainn 
thu  i :  An  tì  is  fuathach  leis  an  Tighearna  gèillidh  e 
dh'i.     Gnàth.  xxii.  14. 

Dìleas.  Cha'n  aithne  dhotnh  an  do  sheachainn  mi  gu 
h-iomlan  i,  no  nach  do  sheachainn. 

Criosdaidh.  Tha  dòchas  agam  nach  d'aontaich  thu 
le  miann  ? 

Dìleas.  Cha  d'  aontaich,  chum  mi-fèin  a  thruailleadh, 
oir  chùimhnich  mi  air  sean-f  hacal  a  chuala  mi,  a  thuirf 

gu'n  robh  "  a  ceumannan  a'  gabhail  grèim  air  ifrinn." 
Mar  sin  dhùin  mi  mo  shùilean,  mu'm  bitbinn  air  mo 
mbealladh  leatha :  an  sin  throd  i  gu  sgaiteach  rium, 
ach  db'fhalbh  mise  romham.    Gnàth.  v.  5.    Iob  xxxi.  1. 

Criosdaidh.  An  deach  ionnsaidh  sam  bith  eile  a 
thoirt  ort  air  an  t-sligbe  ? 

Dìleas.  'Nuair  a  thàinig  mi  gu  bun  Bruthach-na- 
h-èigin,  thachair  fior-sheann-duine  orm  adb'fhiorsraich 
dhiomcòmi?  agus  c'àit' a  bha  mi  dol  ?  Dh'innis  mi 
dba  gu'm  b'fhear  turais  mi,  a  bha  dol  chum  a'  bhaiie 
nèamhaidh.  An  sin  thuirt  an  seann  duine,  Tha  coslas 
duine  chòir  ort,  am  bi  thu  deònach  fuireach  agamsa  air 
son  an  tuarasdail  a  bheir  mi  dhut  ?"  An  sin  dh'f  beòraich 
midheth,  c'ainmabh'airagusc'àit  an  robhechòmhnaidh? 
Thuirt  e  gum  b'e  ainm  an  ceud  Adhamh,  agus  gu'n 
robh  e  thàmh  ann  am  Baile-na-cèilge.  Dh'fheòraich 
mi  dheth  an  sin,  ciod  a  b'  obair  dhomh  ?  agus  ciod  an 
tuarasdal  a  bheireadh  e  seachad  ?  Thuirt  e  rium  gu'm 
b'e  obair  iomadh  sòlas-inntinn,  agus  a  thuarasdal,  gum 
bu  mhì  a'  b'  oighre  air  a  chuid  mu  dheireadh.  A  thuill- 
?adh  air  sin  dh'f  heòraich  mi  dheth,  ciod  an  taigh  a  bha 
gleidheadh,  agus  ciod  na  sèirbhisich  eile  a  bh'aige  ? 
Dhinnis  e  dhomh,  gu'n  robh  gach  ni  blasda,  sòghail 
te'n  t-saoghal,  r'am  faotainn  'na  thaigh,  agus  gu'm  b'iad 
a  ghineil  fein  a  shèirbhisich.  An  sin  dh'fheòraich  mi 
ciod  a  bh'aige  de  chloinn  ?  Thuirt  e,  nach  robh  aige 
ach  triùir  nighean,  Ana-miann-na-feòla,  Miann-nan-sùJ, 
agus  Uabhar-na-beatha ;  agus  gu'm  faighinn-sa  te 
dhiu  r'a  phòsadh  nam  bu  toil  leam  e.  An  sin  dh'fheòr- 
aich  mi  dheth,  cia  fhad  a  b'àill  leis  mi  bhi  aige?  agus 
thuirt  e  rium,  cho  fad  a's  bu  bheò  e.     1  Eoin  ii.  16'. 

Criosdaidh.  Seadh,  agus  ciod  an  co'-dhùnadh  gus  an 
tainig  an  seann  duine  agus  tu-fèin  mu  dheireadh  ? 

Dìleas.  Air  leam  gu'n  robh  mi  air  tùs  deònach  air 
dol  leis;  oir  shaoil  mi  gu'n  robh  a  thairgse  math;  ach 
sùil  ga'n  tug  mi'n  clàr  aodainn,  chunnaic  mi  sgrìobht' 
ann,  "  Cuir  dhiot  an  seann  duine  le  ghniomharraibh." 

Criosdaidh.    Agus  ciod  an  sin  ? 

Dileas.  An  sin  thainig  e  am  aire  ciod  air  bith  a  their- 
eadh  e,  nach  èisdinn  ris,  oir  an  uair  a  gheibheadh  e 
dhachaigh  mi,  gu'n  reiceadh  e  mi  mar  thràill.  Mar  sin 
dh'iarr  mi  air  fuireach  na  thosd,  agus  nach  rachainn  am 
fagus  do  dhorus  a  thaighe.  An  sin  chàin  e  mi  agus 
thuirt  e  rium,  Gu'n  cuireadh  e  fear  air  mo  thòir,  a 
chràidheadh  a'm  chridhe  mi.  'Nuair  a  chuala  mi  sin, 
thionndadh  mi  uaithe  ;  ach  san  àm  sin  mhothaich  mi  e 
a'  deanamh  grèim  air  m'f  heoil  cho  mòr  's  gu'n  do  shaoil 
mi  gu'n  tug  e  leis  mi:  Thug  sin  orm  glaodhaich, 
"  Och  !  is  duine  truagh  mi !"  San  inntinn  so  thòisich 
mi  ri  dìreadh  a'  bhruthaich.     Rom.  vii.  24. 

'San  uair  a  dhìrich  mi  mu  leth  an  rathaid,  chunnaic 
mi  fear  luath  siùbhlach  a'  teachd  a'  mo  dheigh  :  agus 
thainig  e  suas  rium  mu'n  cheart  àit'  am  beil  an  t-àite- 
suidhe. 

Criosdaìdh.  'S  ann  direach  an  sin,  arsa  Criosdaidh, 
a  shuidh  mise  sìos  a  ghabhail  fois ;  ach  thug  an  cadal 
thairis  mi,  agus  chaill  mi'n  sgrìobhadh  a  bh'ann  am 
bhroilleach. 

Dìleas.  Na  cuir  casg  air  mo  sheanachas,  a  dheagh 
Chriosdaidh,  oir  co  luath  sa  rug  an  duine  orm,  cha' 
d'èisd  e'n  ath-fhacal,  ach  bhuail  e  mi,  agus  thuit  mi 
sìos  an  riochd  mairbh.  Ach  'nuair  a  thainig  mi  am 
ionnsaidh  fèin,  thuirt  mi  ris,  C'arson  a  bhuin  e  mar 
sin  rium  ?  A  deir  e'  A  chionn  gu'n  robh  mi  gu  diomh- 
air  ag  aomadh  leis  a'  cheud  Adhamh:  agus  leis  sin  a 
ràdh,  thug  e  buile  mharbhtach  eile  dhomh  anns  an  uchd, 
agus  thuit  mi'n  comhair  mo  chùil ;  agus  bha  mi  'm 
shìneadh  aig  a  chasan  mar  bha  mi  roimhe.  'Nuair 
thainig  mi  rithist  am  ionnsaidh  fèin,  ghuidh  mi  air 
tròcair  a  dheònachadh  dhomh.  Ach  thuirt  e  rium,  cha'n 
aithne  dhomh  c'arson  a  dheònaichinn  tròcair  dhut:  agus 
bhuail  e  rìthist  mi.  Chuireadh  e  gun  teagamh  crìoch 
orm,  mar  tigeadh  fear  seachad  a  thuirt  ris  sgur. 

Criosdaiah.     Co  thuirt  ris  sgur? 

Dìleas.  Cha  d'aithnich  mi'n  toiseach  e ;  ach  air  dha 
bhi  dol  seachad,  thug  mi  fainear  na  tuill  a  bh'  air  a 

frmhan  agus  'na  thaobh  :  an  sin  thuig  mi  gu'm  b'e  ar 
Tighearn  a  bh'ann.    Agfus  dhìrich  mi  suas  am  bruthach. 

Criosdaidh.  B'e  Maois  am  fear  a  rug  ort.  Cha 
chaomhain  e  aon  neach,  cha  mhò  a  nochdas  e  tròcair 
dhaibhsan  a  bhriseas  a  lagh. 

Dìleas.  Is  math  a  ta  f  hios  agam :  cha  b'e  cheud  uair 
a  thachair  e  orm.  Is  e  a  thàinig  a'  m'  ionnsaidh  'nuair 
a  bha  mi  thàmh  gu'n  chùram  orm  aig  an  taigh,  'sa 
dh'innis  dhomh  gu'n  cuireadh  e'n  taigh  r'a  theine  os 
mo  cheann  nam  fanainn  ni  b'fhaid'  ann. 

Criosdaidh.  Ach  am  faca  tu  'n  taigh  txd  a  bh'air 
muliach  an  t-slèibhe,  air  an  taobh  air  an  do  thachair 
Maois  ort  ? 

Dìleas.  Chunnaic,  agus  na  leòghain  cuideachd  mu'n 
tàinig  mi  d'a  ionnsaidh;  ach  air  leam  gu'n  robh  iad  'nan 
cadal :  oir  b'ann  mu  mheadhon  là  a  bha  e ;  agus  a 
chionn  gu  'n  robh  na  h-urrad  de  'n  latha  romham, 
chaidh  mi  seach  an  dorsair,  agus  dh'imich  mi  sìos  am 
bruthach. 

Criosdaidh.  Dh'innis  e  dhomh  gu'm  fac'  e  thu  dol 
seachad  ;  ach  b'f  hearr  leam  gu'm  biodh  tu  air  deanamh 
guth  aig  an  taigh;  oir  nochdadh  iad  dhut  ioma  ni  iong- 
antach,  is  gann  a  dhi-chùimhnicheadh  tu  gu  là  do 
chrìche.  Ach  guidheam  ort  innis  domh,  an  do  thachair 
aon  neach  ort  an  Gleann-na-h-Irisleachd  ? 

Dìleas.  Thachair  fear  orm  ann  d'am  b'ainm  Neo- 
thoilichte,  leas  am  b'àill  ìmpidh,  a  chuir  orm  pilleadh 
air  m'  ais  leis:  thuirt  e  gur  e  bu  choireach  ris,  a  chionn 
gu'n  robh  an  gleann  na  àite  neo-mheasail.  A  bharr  air 
sin  thuirt  e  rium,  le  mi  dhol  an  sin,  gu'n  tugainn  oil- 
bheum  do  mo  chairdean,  mar  bha  Uabhar,  Ardan, 
Fè"insp&s,  UaiH-shaoghalta,  agus  muinntir  eile,  a  bha 
fios  aige,  a  ghabhadh  gu  h-olc  mi  dhol  ann. 

Criosdaidh.     Seadh,  agus  ciod  a  thuirt  thu  ris  ? 

Dìleas.  Thuirt  mi  ris,  ged  a  dh'f  haodadh  gach  neach 
a  dh'ainmich  e  càirdeas  agairt  orm  a  rèir  na  feòla  gidh- 
eadh  o'n  a  thainig  mi  air  an  turas  so,  gu'n  chuir  iad 
eùl  rium,  agus  gu'n  chuii-  mise  cùl   riu-san ;    air  an 

aobhar  sin  gu'n  robh  iad  a  nise  mar  nach  buineadh  ia«i 
riamh  dhomh.  Dh'innis  mi  osbarr  dha,  nach  d'aithris 
e'n  f  hirinn  dhomh  mu'n  ghleann  so :  oir  roimh  urram 
gu'n  robh  irisleachd,  agus  spiorad  uaibhreach  roimh 
leagadh.  Uime  sin,  thuirt  mi  ris,  gu'm  b'fhearr  leam 
dol  tro'n  ghleann  so  chum  an  urraim  aig  na  daoine  bu 
ghlice,  no  chum  an  ni  sin  a  bha  e-san  a  meas  na  aith- 
righ-ghaoil. 

Criosdaidh.  An  do  thachair  a  bheag  tuilleadh  ort  sa' 
ghleann  sin  ? 

Dìleas.  Thachair  Nàire  orm  :  ach  dheth  na  h-uile 
neach  athachair  riamh  orm  air  leam  gur  e-san  is  lugha 
nàire.  Ghabhadh  càch  cuir  air  cùl  le  beagan  seanachais ; 
ach  theab  nach  sguireadh  am  fear  beag-nàrach  so  idir. 

Criosdaidh.     Ciod  a  thuirt  e  riut  ? 

Dìleas.  Ciod  a  thixirt  e  !  chuir  e  an  aghaidh  diadh- 
achd  fein  :  thuirt  e  gu'm  bu  ghnothach  bochd,  dìblidh, 
tràilleil  do  dhuine  bhi  leantainn  diadhachd  ;  gu'm  bu 
ghnothach  neo-dhuineil  cogais-mhaoth :  agus  gu'n 
tàirnneadh  e  gu  beag  meas  duine  bhi  cho  faicilleach  air 
a  chainnt  agus  air  a  dheanadas,  'sa  bha  diadhachd  ag 
iarraidh.  Thuirt  e  cuideachd  gu'm  b'ainmig  a  bha  na 
cumhachdaich,  na  saoibhir,  no  na  daoine  glice  sa'  bharaiJ 
san  robh  mise  ;  no  idir  iadsan  mar  f  àsadh  iad  nan  amad- 
ain,  gu  bhi  toileach  an  t-iomlan  a  chall  gu'n  fhios 
c'arson.  Fhuair  e  cuideachd  coire  do  chor  iosal  neo- 
f  hiachail  nan  eilthireach  a  bh'ann  san  àm  ;  agus  mar 
an  ceudna,  gu'n  robh  iad  ain-eolach  neo-thuigseach  anns 
gach  oilean  measail  gnàthaichte  :  Seadh  thuirt  e,  gu'm 
bu  nàir  do  dhuine  suidhe  sìos  gu  tùrsach,  brònach,  ag 
èisdeachd  searmoin  agus  tighinn  dachaigh  gu  dubhach, 
deurach :  gu'm  bu  nàir  dhomh  maitheanas  iarraidh  air 
mo  nàbaidh  air  son  coire  bheag,  no  idir  co'-leasachadh 
a  thoirt  da  air  son  ni  a  bheirinn  uaithe.  Thuirt  e  fòs, 
gu'n  robh  diadhachd  a*  toirt  air  duine  fàs  neònach  leis 
na  daoine  mòra,  air  son  beagan  peacaidh  da'n  robh  iad 
ciontach  (ni  a  dh'  ainmaich  e  le  iomadh  ainm  breugha) 
agusgu'nmheasabhi  aigeairdaoinenachb'fhiù,  a  chionn 

gu'm  b'ionann  barail  daibh  agus  d'a  fein :  Agus  nach 
nàir  an  gnothach  sin,  ars  esan  ?  1  Cor.  i.  26  ;  iii.  18. 
Phili.  iii.  7—9.     Eoin  vii.  48. 

Criosdaidh.     Agus  Ciod  a  thuirt  thu  ris  ? 

Dìleas.  A  thuirt  mi  ris  !  'S  gann  a  bha  fios  agam 
ciod  a  theirinn  ris  an  toiseach.  Chuir  e  thuige  cho 
teann  mi,  's  gu'n  tainig  m'f  huil  a'  m'  aodann ;  agus  cha 
mhòr  -nach  d'fhartlaich  e  orm.  Ach  fa  dheireadh,  ghlac 
mi  misneach,  agus  thuirt  mi  ris  gu'n  robh  na  nitbibh  a 
bha  measail  aig  daoine,  fuathach  le  Dia,  Agus  airleam 
a  rithist  gu'n  robh  am  fear  so  'g  innseadh  dhomh  mu 
dhaoine  ach  nach  d'innis  e  idir  dhomh  mu  Dhia  agus 
mu  fhacal.  Agus  thainig  e'm  bheachd,  nach  rachadh 
gu  làtha  'bhreitheanais  breth  a  thoirt  oirnn  gu  sonas 
no  gu  truaighe  a  rèir  gnàth  an  t-saoghail,  ach  a  rèir 
lagh  agus  gliocais  an  Tì  is  àirde.  An  sin  thuirt  mi, 
gur  e  an  ni  a  their  Dia  is  fearr,  ged  a  their  daoine  'na 
aghaidh  :  uime  sin  do  bhrìgh  gu'm  beil  Dia  a'  gabhail 
diadhachd  mar  roghainn:  gur  caomhleis  cogais-mhaoth; 
agus  gur  iadsan  a  tha  g'an  deanamh  f&n  nan  amadain 
air  son  rìoghachd  nèimh'  is  glice  ;  agus  gu'm  beil  an 
duine  is  bochda  aig  am  beil  gràdh  do  Chrìosd  ni  's 
saibhire  no  'n  'duine  is  mò  maoin  air  domhain  air  am 
beag  e.  Fhir  gun  nàire  imich  romhad,  oir  tha  thu  an 
aghaidh  mo  shlàinte  ;  an  gabh  mi  riut  an  aghaidh  mo 
Thighearna  ?  Cionnas  ma  ta  dh'amhaircinn  air  'nuair 
a  thigeadh  e  ?  Nam  bithinn  san  àm  fonàir'  as  fèin  agus 
as  a  sheirbhisich,  cionnas  a  dh'fhaodas  dùil  a  bhi  agam 
r'a  bheannachadh  ?  Ach  gu  deimhin  bu  chrè"  gun  nàire 
am  fear  so  ;  's  gann  a  b'  urrainn  domh  a  chuir  as  mo 
charamh,  seadh,  leanadhe  rium,  a'  curcagair  a'm  chluais 
mu  nithe  a  bhuineas  do  laigsinn  a'  chreideimh  ;  ach  mu 
dheireadh  thuirt  mi  ris  gu'm  bu  diomhain  da  tuilleadh 
a  ràdh  mu'n  chùis ;  oir  gur  iad  na  nithe  a  b'f  huathaich 
leis-san  a  b'annsa  leamsa ;  f  huair  mi  ma  dheireadh 
cuidhte  dheth.  'San  uair  a  f  huair  mi  seachad  air  thòis- 
ich  mi  air  sheinn  an  òrain  so : — 

Is  goirt  's  gur  cruaidh  na  deuchainnean 

'Thig  orrasan  a  bhios, 
Umhal  do'n  ghairm  nèamhaidh  ud, 

'S  nach  meataich  ann  lesgios; 
Ach  biomaid  seasmhach,  misneachail, 

Le  earbs  à  Dia  gach  àm, 
A's  ni  e  fòs  ar  saoradh  as, 

Ar  trioblaidean  nach  gann. 

Criosdaidh.  Tha  aiteas  orm  a  bhràthair  gu'n  sheas 
thu  cho  treun  an  aghaidh  an  t-slaoightir'  ud  :  anns 
gach  ni  tha  thu  'g  ràdh  is  e  mo  bharail  nach  tug  iad  an 
t-ainm  ceart  idir  air';  oir  tha  e  cho  dàna  mhìobhail  's 
gu'n  lean  e  sinn  feadh  na  sràide,  agus  gu'n  oidheirpich 
e  nàir  a  chuir  oirnn  am  fianais  gach  duine  :  'se  sin  nàir' 
a  chuir  oirnn  air  son  an  ni  ata  math  ;  ach  mar  biodh  e 
fe"in  gun  nàire  cha  deanadh  e  idir  mar  tha  e  deanamh  ; 
ach  cuireamaid  gu  duineìl  'na  aghaidh ;  oir  ge  mòr  a 
bhòilich  cha'n  àrdaich  e  ach  na  h-amadain,  "  Sealbh- 
aichidh  na  daoine  glice  urram,"  arsa  Solamh  ;  "  ach  is 
e  nàire  àrdachadh  nan  amadan."     Gnath.  iii.  35. 

Dìleas.  'S  fheudar  dhuinn  còmhnadh  ar  n-Athar 
nèamhaidh  iarraidh  an  aghaidh  Nàire,  leis  am  b'àill  sinn 
a  bhi  treubhach  air  son  na  firinn  air  thalamh  ? 

Criosdaidh.  Is  fior  sin  ;  ach  an  do  thachair  aon 
duine  tuilleadh  ort  sa'  Ghleann  sin  ? 

Dìleas.  Cha  do  thachair  oir  bha  solus  na  gre*ine  agam 
a  chuid  eile  dheth ;  agus  fòs  tre  Ghleann-sgàil'-a'-bhàis. 

Criosdaidh.  Eu  shona  dhutsa  sin  :  oir  fhuair  mis' 
air  atharrachadh  e  ;  oir  thugadh,  cho  luath  'sa  thainig 
mi  staigh  do'n  ghleann  sin,  oidheirporm  le  Apolion,  agus 
bha  cruaidh  chòmhrag  eadar  ruinn,  agus  shaoil  mi  iom- 
adh  uair  gu'm  faigheadh  e  buaidh  orm,  gu  h-àraidh 
'nuair  a  f  huair  e  fodha  mi,  'sa  bhrùth  e  mi,  mar  gu'm 
fàisgeadh  e'n  deò  asam  ;  oir  'nuair  thilg  e  sìos  mi,  leum 
mo  lann  à  mo  làimh:  thuirt  e  rium  an  sin  gu'm  bu 
chùis  da  fein  mi ;  ach  ghlaodh  mi  ri  Dia,  agus  chual  e 
mi,  agus  shaor  e  as  gach  àmhghar  mi.  An  sin  dh'inn- 
drinn  mi  Gleann-sgàil'-a'-bhàis,  agus  cha  robh  leus  soluis 
agam  còrr  is  leth  na  slighe.  Shaoil  leam  gu'n  cuirte  gu 
bàs  mi  iomadh  uair ;  ach  ma  dheireadh  bhris  camhan- 

aich  an  latha  agus  dh'  èirich  a'  ghrian  ;  agus  dh'imict 
rai  troimh  na  bha  romham  gu  sunntach  rèidh. 

Osbarr,  chunnaic  mi  a'm'  aisling,  mar  dh'imich  iad 
air  an  aghaidh  gu'n  d'amhairc  Dìleas  chum  an  dara 
taobh,  agus  chunnaic  e  fear  d'am  b'ainm  Bruidhneach, 
ag  imeachd  astar  beag  uatha.  Bha  e  'na  dhuine  mòr 
fada,  ni  b  f  hearr  coltas  fad  as  na  dlù  do  làimh  :  Thuirt 
Dìleas  ris  mar  a  leanas  : 

"  A  charaid,  c'àit  a  ruigeas  tu  ?  Am  bheil  thu  dol 
chum  na  tìre  nèamhaidh  ?"  - 

Bruidlmeach.   Tha  mi,  ars  esan. 

Dìleas  Is  math  sin  ;  tha  dòchas  agam  gu  'm  bi  do 
dheagh  chuideachd  againn. 

Bruidhneach.    Tha  mi  glè  dheònach  air  bhi  leibh. 

Dìleas.  Thig  air  t'aghaidh  ma  ta,  agus  falbhamaid 
le  chè'ile ;  agus  labhramaid  mu  nithe  feumail. 

Bruidhneach.  Is  annsa  leam  labhairt  munithe  math, 
maille  ruibhse,  no  ri  daoin'  eile  ;  agus  tha  aoibhneas  orm 
gu'n  do  thachair  mi  orrasan  leis  an  ionmhuinn  cùis  cho 
taitneach;  oir  cha  mhòr  leis  an  toil  labhairt  uime  sin, 
ach  's  annsa  leobhi  cainntmu  nitheneo-tharbhach;  agus 
is  duilich  leamsa  sin. 

Dìleas.  Is  cùis  mhuladach  da  rìreadh  e  ;  oir  ciod  an 
ni  tha  cho  aithrigh  bhi  labhairt  uime  ris  an  ni  sin  a 
bhuineas  do  Dhia  nèimh 

Bruidhneach.  Is  ro-ionmhuinn  leam  thu  :  oir  tha  do 
chainnt  làn  do  gheur-mhothachadh;  agusciod  an  t-aon 
ni  a  tha  cho  taitneach  agus  cho  tarbhach  ri  bhi  labhairt 
mu  nithe  a  bhuineas  do  Dhia  ?  Ciod  na  nithe  cho  tait- 
neach  ;  ma  tha  tlachd  aig  duine  labhairt  mu  eachdraidh, 
mu  rùn-diomhair  nithe  ;  no  m'as  miann  le  duine  labh- 
airt  mu  mhiorbhuilean,  mu  iongantais,  no  comharran, 
c'àit  am  faigh  e  nithe  air  an  cuir  sìos  cho  taitneach  agus 
cho  snasmhor,  's  a  gheibh  e  sna  sgriobtuirean  naomha  ? 

Dìleas.  Tha  sin  fior  ;  agus  'se  tairbhe  f  haotainn  'na 
»eithid  sin  do  chainnt  bu  chòir  a  bhi  'n-ar  n-aire. 

Bruidhneach.  Is  e  sin  a  thuirt  mise  ;  oir  is  e  labhairt 
mu  nithe  mar  sin  is  ro-tharbhaiche  ;  oir  le  sin  a  dhean- 

amh  faodaidh  duiue  fàs  eolach  mu  iomadh  ni  :  mar  tha 
faoineachd  nithe  talmhaidh,  agus  sochair  nithe  nèamh- 
aidh.  Le  so  faodaidh  duine  mòr-fheum  an  nuadh- 
bhreith  fhòghlum.  Neo-iomlanachd  ar  n-oibre  fè*in  ; 
am  feum  a  th'  a^ainn  air  fìreantachd  Chriosd,  &c.  A 
bharr  air  so  faodaidh  duine  'thuigsinn  ciod  e  aithreach- 
as  a  ghal)hail,  creidsinn,  ùrnuigh  a  dheanamh,  fulang, 
&c.  Leis  a  so  faodaidh  duine  f  hòghlum  ciod  iad  geall- 
aidhean  mòra  agus  sòlasach  an  t-soisgeil,  chum  a 
thoilinntinn  fè"in ;  Osbarr  le  so  faodaidh  duine  fhòghlum 
mar  chuireas  e  'n  aghaidh  barail  mheallta,  cuir  leis  an 
f  hìrinn,  agus  an  t-aineolach  a  theagasg. 

Dìleas.  Tha  sin  uile  fior  ;  agus  is  toilichte  mi  a 
chluinntinn  uatsa. 

Bruidhneach.  Mo  thruaighe  'se  easbhuidh  nan  uithe 
sin  is  aobhar  gu'm  beil  iad  cho  tearc  a  tha  tuigsinn  an 
f  heum  a  th'ac'  air  creideamh,  agus  am  feum  mòr  a  th'ac' 
air  gràs  'nan  anam,  chum  an  ullachadh  fa  chomhair  na 
beatha  siorruidh ;  ach  tha  iad  gu  h-aineolach  a'  buan- 
achadh  ann  an  oibribh  an  lagha,  leisnach  eil  e  comasach 
do  dhuine  rìoghachd  Dhè*  f  haotainn. 

Dìleas.  Ach  le  d'  chead  's  e  eòlas  nèamhaidh  tiodh- 
lac  Dhè  :  cha  ruig  aon  duine  air  le  gliocas  saoghalta,  no 
idir  le  labhairt  uime. 

Bruidhneach.  Tha  dearbh-f  hios  agam  air  sin,  oir  cha'n 
urrainn  duine  aon  ni  fhaotainn  mar  toirear  dha  bho 
nèimh  e  :  tha'n  t-iomlan  o  ghràs,  ni  h-ann  o  oibribh  : 
b'  urrainn  dhomh  ceud  àite  de'n  sgriobtur  mu  thimchioll 
so  a  chomharrachadh  a  mach  dhut. 

Dìleas.  Ro  mhath  ma  ta,  arsa  Dìleas,  ciod  an  t-aon 
ni  mu'n  labhair  sinn  sa'n  àm  so  ? 

Bruidneach.  Air  aon  ni  is  àill  leat :  labhraidh  mise 
riut  mu  nithe  nèamhaidh  no  talmhaidh  ;  nithe  modh- 
annail,  no  mu'n  t-Soisgeul ;  nithe  naomha,  no  mu  nithe 
baoth  ;  nithe  chaidh  seachad  no  mu  nithe  ri  teachd  ;  mu 
nithe  aig  an  taigh  no  uaithe  ;  mu  nithe  feumail  no  mu 
nithe  diongmhalt' ;  air  chùmhnant  gur  h-ann  chum  ar 
buannachd  a  ni  sinn  e. 

Dìleas.  A  nise  thòisicb  Dìleas  ri  iongantas  a  ghabh- 
ail,  agus  air  dha  dol  a  leth-taobh  far  an  robh  Criosdaidh, 
thuirt  e  os  n-iosal  ris,  Nach  taitneach  an  còmpanach  a 
fhuair  sin  :  gu  cinnteach  ni  am  fear  so  deagh-f hear- 
turais. 

Criosdaidh.  Ris  a  so  rinn  Criosdaidh  sme'ide  ciùin 
gàire,  agus  thuirt  e,  meallaidh  an  duine  so  mu'm  beil 
do  bharail  cho  math,  le  theangaidh  mhiJis  hhriathraicia, 
ioma  fear  do  nach  aithne  e. 

Dìleas.     An  aithne  dhuts'  e  ma  ta  ? 

Criosdaidh.  'S  aithne  dhomh  !  ni  's  fearr  na  's  aithne 
dha  e-fèin. 

Dìleas.     Cò  e  ma  ta  ? 

Criosdaidh.  Ts  e  is  ainm  dha  Bruidhneach  :  tha  e 
thàmh  sa'  bhail'  againne  ;  is  ioghnadh  leam  nach  aithne 
dhut  e  ;  ach  gun  amharas  tha  'm  bail'  againn  ro-mhòr. 

Dìleas.  Cò  d'  am  mac  e  ?  agus  ciod  an  earrann  de'n 
bhaile  am  beil  e  chòmhnaidh  ? 

Criosdaidh.  Is  mac  e  dh'  fhear  Abair-gu-math,  bha 
e  thàmh  san  t-Sràid-bhriathraich ;  agus  's  e  Bruidh- 
neach  no  Briathrach  a  their  iad  ris  ;  agus  ged  is  mòr  a 
th'  aige  ri  ràdh,  cha'n  'eil  ann  ach  fear  nach  fiù. 

Dìleas.  Ma  ta  shaoileadh  tu  gur  taitneach  an  duin'  e. 

Criosdaidh.  'Se  sin  barail  na  muinntreach  nach  'eil 
min-eolach  uime :  oir  is  fearr  e  o'n  taigh  na  aige.  Tha 
thu  le  ràdh  gur  taitneach  an  duine  e,  a'  toirt  a  m' 
chùimhne  obair  fear  tharrainn  dhealbh,  a  sheallas  ni  's 
fearr  asdar  beag  uat  no  le  bhi  dlù  dhut. 

Dìleas.  Ach  's  barail  leam  nach  'eil  thu  da  rìreadh, 
a  chionn  gu  'n  d'  rinn  thu  gàire. 

Criosdaidh.  Nior  leigeadh  Dia  gu  'm  bithinn  ri  faoin- 
eachd,  ged  a  rinn  mi  smeide  gàire,  no  gu'n  cuirinn  an 
eucoir  air  neach  sam  bith  ;  innsidh  mi  tuilleadh  dhut 
uime  :  Tha'n  duine  so  air  son  cuideachd  sam  bith,  agus 
air  son  labhairt  mu  ni  sam  bith  :  ceart  mar  tha  e  labh- 
airt  riuts'  an  dràst'  labhraidh  e  san  taìgh-òsda ;  agus 
rnar  is  mò  a  bhios  do  dheoch  'na  cheann  is  ann  a's  mo 
bhios  do  chainnt  'na  bheul.     Cha  'n  'eil  diadhachd  idir 

"na  chridhe,  'na  thaigh,  no  'na  chaithe-beatha :  Tha  na 
th'  aige  uime'na  theangaidh,  aguscha 'n  eil  'nadhiadh- 
achd  ach  fuaim  gun  seadh. 

Dìleas.  Am  beil  thu  'g  ràdh  sin  1  ma  ta  's  mòr  a 
tha  mis'  air  mo  mhealladh  leis  an  duine  so. 

Criosdaidh  Air  do  mhealladh !  's  cinnteach  gu'm  beil 
thu'n  sin.  Cùimhnich  an  Sean-fhacal,  (Mat.  xxiii. 
]  Cor.  iv.  2.)  Their,  ach  cha  dean  iad  ;  ach  cha'n  ann 
an  cainnt  a  tha  rìoghachd  Dhè,  ach  an  cumhachd.  Tha 
e  labhairt  mu  ùrnaigh,  mu  aithreachas,  mu  chreideamh, 
agus  mu'n  nuadh-bhreith  ;  ach  'se  labhairt  na  's  aithne 
dha  umpa.  Bha  mise  'na  theaghlach,  agus  thug  mi 
fainear  e  aig  an  taigh  agus  uaithe :  agus  tha  mi  fiosrach 
nach  eil  mi  ach  a'labhairt  na  firinn  uime.  Cha  mhò  a 
tha  de  dhiadhachd  'na  thaigh  natha  bhlàs  air  gealagan 
uidhe.  Cha'n  eil  aon  chuid  ùrnaigh,  no  coltas  aith- 
reachais  mu  pheacadh  ann :  tha  do  rèir  an  gnè  na  brùid- 
eaa  a'  deanamh  sèirbhis  n'is  fearr  do  Dhia.  Tha  e  'na 
thàmailte,  'na  mhasladh,  agus  'na  mhi-chliù,  do  diadh- 
achd  leis  gach  neach  d'an  aithne  e  :  tha  droch  clih  air  far 
am  beil  e  chòmhnaidh.  Their  iadsan  a  tha  eòlach 
uime,  Gur  naomh  o'n  bhail'  e,  agus  deamhan  aig  an 
taigh.  Tha  theaghlach  bochd  a'  mothachadh  gur  e  sin 
a  th'  ann  ;  tha  e  cho  iargalta,  càranach,  agus  cho  mi- 
reusonta  r'a  she"irbheisich,  's  nach  urrainn  daihh  a  thoil- 
eanhadh.  Their  iadsan  aig  am  beildè"ilig  ris,  gur  usa 
dhaibh  gnothach  a  bhi  aca  ri  Turcach,  na  ris  ;  oir 
gheibh  iad  ceartas  o'n  Turcach,  ach  cha  'n  f  haigh  iad 
sin  uaith-san.  Bheir  am  fear  so,  m'as  comas  e  an  car 
asda.  Osbarr  tha  e  togail  a  chuid  mac  san  inntinn 
cheudna;  agus  ma  thuigeas  e  gu'mbeiliad  tiom-chridh- 
each,  oir  's  e  sin  a  their  e  ri  iad  a  bhi  bàigheil  còir,  their 
e  amadan  agus  baoghairean  riu ;  cha  n-earb  e  ach  beagan 
riu,  agus  cha  chan  e  facal  math  umpa  ri  càch.  Cha  'n 
eil  teagamh  agam  nach  ioma  neach  air  an  tuge  tuisleadh 
le  chaithe-beatha  aingidh  fèm  ;  agus  mar  bac  Dia  e 
bheir  e  sgrios  air  mòran  fathast. 

Dileas.  Seadh  a  bhràthair,  's  math  a  tha  mi  gad 
H 

chreidsinn,  cha'n  ann  a  mbàin  a  chionn  gu'n  dubhairt 
thu  gu'm  b'aitbne  dhut  e,  ach  a  chionn  gu'm  beil  thu, 
mar  bu  còir  do  Chriosdaidh  dheanamh,  a'  labhairt  gu 
h-iomchaidh  mu  dhaoine.  Cha'n  fhaod  mi  smuineach- 
adh  gur  ann  o  dhroch  rùn  a  tha  thu  labhairt,  ach  gu'm 
beil  gach  ni  mar  thuirt  thu. 

Criosdaidh.  Marbiodh  tuilleadh  eòlais  agamair  na  bha 
agadsa,  theagamh  gu'm  bithinn  de'n  aon  bharail  riutsa; 
ni  h-e  amhàin,  sin  ach  na'm  faighinn  an  cunntas  so  uime 
uatha-san  air  am  beag  diadhachd,  shaoilinn  gur  ann  o 
mhi-run  a  thainig  e,  mar  is  tric  a  thachair.  Ach  's 
urrrainn  mi  o'm  f  biosrachadh  fèin  gach  ni  a  thuirt  mi 
a  dhearbhadh,  agus  tuilleadh.  A  bharr  air  sin  tha  e  'na 
aobhar  nàire  le  deagh  dhaoine ;  cha'n  abair  iad  bràthair 
no  caraid  ris.  Cuiridh  urrad  agus  ainmeachadh  nam 
measg  nàir'  orra,  m'as  aithne  dhaibh  e. 

Dìleas.  Tha  mi  nis'  a'  faicinn  gur  dà  chùis  ni  a  ràdh 
agus  a'  dheanamh ;  agus  an  deigh  so  bheir  mi  aire  ni's 
fearr  dha. 

Criosdaidh.  Is  dà  ni  iad  gun  amharas,  agus  tha  na 
h-urrad  eadar-dhealachaidh  eatorra  's  a  tha  eadar  an 
t-anam  agus  an  corp,  oir  mar  nach  eil  an  corp  as 
eugmhais  an  anma  ach  mar  chlosaich  mharbh.  Is  e 
smior  na  diadhachd  an  earrann  ghniomhach.  'S  e  fior- 
dhiadhachd  neo-thruaillidh  am  fianais  Dhe*  agus  an 
Athar,  an  dìlleachdan  agus  a'  bhantrach  fhiosrachadh 
'nan  àirc,  agus  aon  g'a  chumail  fdin  gun  smal  o'n 
t-saoghal.  (Seum.  i.  27,  faic  rann.  2,  3,  24,  25,  26. ) 
Cha'n  eil  dnil  aig  an  fhear  so  gur  ann  mar  sin  a  tha 
cbùis :  tha  e  am  barail  gu'n  dean  cluinntinn  agus  labhairt 
mu  chreideamh  deagh  Chriosdaidh ;  agus  mar  so  tha  e 
mealladh  'anma  fe"in.  Cha'n  'eil  ann  an  cluinntinn  ach 
mar  an  sìol  a  chur  ;  cha  leòir  cainnt  a  dhearbhadh  gu'm 
beii  tairbh  sa'  chridhe,  agus  anns  a'  chaithe-beatha  ; 
agus  bitheamaid  cinnteach  air  chionn  là  a'mhòir-chunn- 
tais,  gur  hann  a  re"ir  an  toraidh  a  bheirear  breth  air 
daoine:  Cha'  chanair  an  sin,  Am  beil  sibh  a'creidsinn  ? 
Ach  'co  aca  is  luchd-gniomh  no  labhairt  sibh  a  mhàin  ?* 
agus  mar  sin  bheirear  breth  orra.     Tha  deireadi;  an  t- 

saoghail  air  a  choimeas  ri  àm  an  fhogharaidh  againne  j 
(Mat.  xiii.  agus  xxv. )  agus  tha  fios  agad  nach  eil  sa'n 
f  hogharadh  sùim  aig  daoine  do  ni  sam  bith  ach  toradh. 
Cha'n  e  gu'n  gabhar  ri  aon  ni  nach  eil  o  chreideimh : 
ach  tha  mi  'g  ràdh  so  a'  leigeadh  ris  dut  cho  faoin  'sa 
bhitheas  aidmheil  Bhruidhnich  air  an  là  sin. 

Dìleas.  Tha  so  a'  toirt  a'm'  chùimhne  mu  thimchioll 
Mhaois,  mar  dh'  ainmich  e  na  beathaichean  a  tha  glan, 
(Lebh.  xi.  Deut.  xiv.)  Tha  Bruidhneach  coltach  ris  a' 
bheathach  a  roinneas  an  ionga,  'sa  chnàmhas  a  chìr ; 
ach  nach  dean  ach  an  iouga  a  roinn,  no  a  mhàin  a  chìr 
a  chnàmh.  Tha  ghearr  a'  cnàmh  na  cìre,  gidheadh  tha 
i  neo-ghlan  a  chionn  nach  roinn  i  an  ladhar.  Agus  tha 
sàmhlachas  mòr  aige  so  ri  Bruidhneach :  tha  e  cnàmh 
na  cìre,  tha  e  'g  iarraidh  eòlais,  a'  cnàrah  an  f  hacail : 
ach  cha  roinn  e'n  ladhar,  cha  dealaich  e  r'a  slighe 
pheacach ;  ach  tha  e  mar  a'  ghearr  a'  giùlan  càs  coin  no 
maghàmhna,  uime  sin  tha  e  neo-ghlan. 

Criosdaidh.  A  rèir  mo  bharail  labhair  thu  fior  sheadh 
nam  briathran  sin.  Agus  ainmichidh  mi  aon  ni  eile : 
Thuirt  Pòl  ri  cuid  de  dhaoine  a  bha  mòr-bhruidhneach 
(1  Cor.  xiii.  1,  2,  3,)  nach  robh  iad  ach  mar  umha  a  ni 
iuaim,  agus  mar  inneal-ciùil  a  ni  gleangarsaich;  'se  sin 
mar  tha  e  ga  mhìneachadh  ann  an  àit'  eile,  Nithe  gun 
bheath'  a' deanamh  fuaim,  (1  Cor.  xiv.)  Nithe  gun 
bheatha,  'se  sin,  as  eughmhaisfior  chreideamh  agusgràs 
an  t-soisgeil :  agus  air  an  aobhar  sin,  nithe  nach  cuirear 
am  feasd  do  rìoghachd  nèimh,  'nam  measg-san  a  mhea- 
sar  aithrigh  air  a'  bheatha  mhaireannaich ;  ged  bhiodh 
fuaim  an  teanga  mar  bhinn-ghuth  aingil. 

Dìleas,  Cha  robh  de  thlachd  agam  'na  chuideachd 
an  toiseach,  nach  eil  mi  nise  cho  toileach  bhi  cuidhte 
dheth.     Ciod  a  ni  sinn  chum  a  chur  as  ar  caramh  ? 

Criosdaidh.  Gabh  mo  chomhairle-sa,  agus  dean  mar 
sheòlas  mi  dhut,  agus  tuigidh  tu  an  ùine  ghearr  gu'm 
bi  e-san  cho  toileach  bhi  r&dh  dhiot-sa,  mar  buin  Dia 
r'a  chridhe  agus  gu'm  pill  e. 

Dìleas.     Ciod  is  àill  leat  mi  'dheanamh .? 

Criosdaidh.  'Sàill  leam  thu  dhol  d'a  ionnsaidh,  agm 
tòiseachadh  air  càileigin  de  chainnt  dhùrachdaich  mu 
chumhachd  na  diadhachd  ;  agus  fiosraich  dheth  gu  saor 
soilleir,  ('nuair  a  dh'aontaicheas  e  leis,  oir  ni  e  sin)  air 
beil  a'  chùis  mar  sin  'na  chridhe,  'na  theaghlach,  no  na 
chaithe-beatha. 

An  sin  chaidh  Dììeas  da  ionnsaidh,  agus  thuirt  e  ri 
Bruidhneach;  Ciod  an  cor  no'm  fonn  'sam  beil  thu  nise  ? 

Bruidhneac'i.  Tha  mi  ad'  chomain :  tha  mi  gu  math, 
shaoil  mi  gu'm  biodh  againn  mòran  conaltraidh  roimhe  so. 

Dìleas.  Ro  mhatb,  toisichidh  sinn  a  nis'  m'as  àill 
leat :  agus  o'n  a  dh'f  hàg  thu  agams'  an  seanachas  r'a 
shochrachadh,  bitheadh  e  chum  na  crìche  so.  Cionnas 
a  tha  gràs  slàinteil  Dhè"  ga  nochdadh  fèin,  'nuair  a  tha 
e  ann  an  cridhe  duine  ? 

Bruidhneach.  Tha  mi  mothachadh  ma  ta  gur  ann 
mu  chumhachd  nithe  a  labhras  sinn.  Tha  cheist  ro 
mhath,  agus  bheir  mise  freagradh  air  a'  mhodh  so;  Air 
tùs,  far  a'm  beil  gràs  De  anns  a'  chridhe,  oibrichidh  e 
gàir  mhòr  an  aghaidh  a'  pheacaidh.    'S  an  dara  h-àite — 

Dìleas.  Deònaich  stad,  thugamaid  fainear  a  h-aon 
còlath:  Air  leam  gur  e  bu  chòir  dhut  a  ràdh,  gu'm  beil 
e  ga  nochdadh  fèin  leis  an  anam  aomadh  gu  fuath  thoirt 
do'n  pheacadh. 

Bruidhneach.  Ciod  an  t-eadar-dhealachadh  a  tha 
eadar  gàir  a  dheanamh  an  aghaidh  a'  pheacaidh,  agus 
fuath  thoirt  da  ? 

Dìleas.  Tha  mòran.  Faodaidh  duine  glaodhaich  a 
mach  an  aghaidh  a'  pheacaidh  a  thaobh  seòltachd  ;  ach 
cha  'n  urrainn  e  fuath  a  thoirt  dà.  'S  ioma  fear  a  chuala 
mi  'g  èigheach  a  mach  an  aghaidh  a'  pheacaidh  sa' 
ehùbaid,  a  b'urrainn  f  hulang  gu  math  sa'  chridhe,  sa'n 
taigh,  agus  na  chaithe-beatha.  (Gein.  xxxix.  15.) 
Dh'èigh  bana-mhaighstir  Ioseiph  a  mach  le  guth  àrd, 
mar  gu'm  biodh  i  ro  dhiadhaidh :  ach  bha  i  làn  thoileach 
neo-ghloine  a  chur  an  gniomh  maille  ris.  Glaodhaidh 
cuid  eigin  a  mach  an  aghaidh  a'  pheacaidh,  dìreach  mar 
their  màthair  ri  leanabh  'na  h-uchd,  'nuair  a  their  i  'n 

cù  agus  brè"inean  ris,  agus  air  ball  pògaidh  agus  criòd- 
aichidh  si  e. 

Bruidhneach.  Tha  thu  toileach  an  cothrom  f  haot- 
ainn,  mas  math  mo  bharail. 

Dìleas.  Cha  'n  eil  idir :  cha  'n  eil  mi  ach  a'  cur 
nithe  ann  an  deagh  riaghailt.  Ach  ciod  an  dara  ni 
leis  an  nochd  thu  gu'm  beil  gràs  D4  anns  a'  chridhe  ? 

Bruidhneach.  Mòr  eòlas  air  rùn-dhiomhair  an  t-Sois- 
geil  ? 

Dìleas.  Bu  chòir  do'n  chomharradh  so  bhi  airtùs :  ach 
air  tùs  no  deireach  tha  e  mar  an  ceudna  mhearachdach  : 
oir  faodar  mòr  eolas  fhaotainn  mu  rùn-dhiomhair  an 
t-Soisgeil,  agus  gun  aon  obair  gràis  a  bhi  'san  anara : 
seadh,  ged  bhiodhgach  coltas  aig  duine,  faodaidh  e  bhith 
nach  eil  ann  ach  neo-ni,  agus  nach  ann  de  chloinn  Dhè 
e.  (1  Cor.  xiii.)  'Nuair  a  thuirt  Iosa,  an  aithne  dhuibh 
na  nithe  sin  uile;  fhreagair  na  deisciobuil,  gu'm  b' 
aithne,  thuirt  e,  Is  beannaichte  sibh  ma  ni  sibh  iad. 
Cha  dubhairt  e,  is  beannaichte  sibh  m'as  aithne  dhuibh 
iad ;  ach  ma  ni  sibh  iad.  Oir  tha  eòlas  ann  aig  nach  eil 
deanadas  na  cho-chuideachd  :  e-san  d'  am  b'aithne  toil 
a  Mhaighstir,  agus  nach  d'  rinn  e.  Faodaidh  duine 
eòlas  a  bhi  aige  inar  aingeal,  agus  gun  e  bhi  'na  Chriosd- 
aidh ;  uime  sin  cha  'n  eil  do  dhearbhadh  fior.  Gu 
deimhin  bheir  a  bhi  eòlach  toileachadh  do  mhuinntir 
uallach,  bhriathrach :  ach  'se  nì  a  dheanamh  a  thoilicheas 
Dia.  Cha  'n  e  gu'm  faod  an  cridhe  bhi  math  gun  eòlas ; 
oir  as  eugmhais  sin  is  neo-ni  an  cridhe.  Tha  uime  sin 
dà  ghnè  eòlais  ann ;  eòlas  nach  eil  ach  a  mhàin  sa' 
cheann ;  agus  tha  eòlas  ann  a  tha'n  cois  gràs  a'  chreid- 
eimh  agus  a'  ghràidh  ;  a  bhrosnaicheas  duine  chum  toil 
Dè  a  dheanamh  le  uile  chridhe.  'S  leòir  leis  an  f  hear 
bhriathrach  a'  cheud  eòlas ;  ach  as  eugmhais  an  eòlai3 
eile  cha  'n  eil  am  fior-Chriosdaidh  toilichte.  "  Tabh- 
air  dhomh  tuigse,  agus  coimhididh  mi  do  reachd  ;  seadh 
coimhididh  mi  e  le  m'  uile  chridhe."     Salm  cxix.  34. 

Bruidhneach.  Tha  thu  gabhail  a'  chothrom  a  rithist : 
cha'n  ann  chum  tairbhe  tha  na  nithe  sin. 

Dìleas.     Ro  mhath  m'as  àill  leat  nochd  comharradh 
eile  mar  tha  gràs  g'a  f  hoillseachadh  far  am  beil  e. 

Bruidhneach.  Gu  deimhin  cha  nochd  ;  oir  tha  mi 
faicinn  nach  bi  sinn  aon-sgeulach. 

Dìleas.  Mur  dean,  an  ceadaich  thu  dhomh-sa  dhean- 
amh. 

Bruidhneach.    Tha  thu  aig  saorsainn  do  thoile  fè"in. 

Dììeas.  Tha  gràs  anns  an  anam  ga  nochdadh  do'n 
neach  aig  am  beil  e,  no  dhaibhsan  a  tha  ga  fhaicinn. 

Dhàsan  aig  am  beil  e,  air  an  dòigh  so :  Tha  e  toirt 
mothachadh  dha  air  a  pheacadh,  gu  h-àraidh  air  truaill- 
eachd  a  nàduir,  agus  mu  pheacadh  mi-chreideimh  air 
son  am  faod  e  bhi  cinnteach  a  bhi  caillte  mar  faigh  e 
tròcair  o  làimh  Dhe,  tre  chreideimh  ann  an  Iosa  Criosd. 
Tha'n  sealladh  agus  am  mothachadh  so  'g  oibreachadh 
bròin  agus  nàire  air  son  peacaidh  :  Tha  e  mothachadh 
a  bharr  air  sin,  Slànaighear  an  t-saoghail  air  fhoill- 
seachadh  dha,  agus  am  feum  anabarrach  a  th'aige  air 
gabhail  ris,  air  son  am  beil  acras  agus  tart  air  air  a 
shon  :  agus  'sann  do  na  cìocraich  sin  a  tha'n  gealladh 
air  a  thoirt.  A  nis'  sann  a  rèir  mar  bhios  a  chreideimh 
'na  Shlànaighear  làg  no  laidir,  a  bhios  a  ghàirdeachas 
agus  a  shìth,  a  ghràdh  do  naomhachd,  a  dhèigh  air 
barrachd  eòlais  fhaotainn,  agus  sèirbhis  a  dheanamh 
dha  san  t-saoghal  so.  Ach  ged  a  thuirt  mi,  gu'm  beil 
e  ga  nochdadh  mar  so  dha,  gidheadh  's  ainmig  is  urrainn 
da  a  thuigsinn  gur  h-obair  gràis  a  th'  ann :  a  chionr 
gu'm  beil  a  thruailleachd,  agus  a  chlaon-nàdur  a'  cur 
inntinn  am  mearachd  sa'  chùis  so :  uime  sin  feumaidh 
e-san  aig  am  beil  an  obair  so  barail  chothromach  a  bhi 
aige,  mu'm  faod  e  le  ceartas  breth  a  thoirt  gur  obair 
gràis  a  th'ann.  Do  mhuinntir  eile  tha  e  air  a'  mhodh 
so  air  f  hoillseachadh  :  ] .  Le  aidmheil  a'  chreideimh  ann 
an  Criosd  o  fhèin-f  hiosrachadh.  2.  Le  caithe-beatha 
freagarrach  do'n  aidmheil  sin,  'se  sin,  le  beatha  naomha, 
le  naomhachd  cridhe,  naomhachd  teaghlaich,  ma  tha 
teaghlach  aige,  agus  le  naomhachd  caithe-beatha  san 
t-saoghal ;  ni  a  tha  mar  is  tric'  a'  teagasg  dha  fuath  o'n 

leth  a  staigh  a  thoirt  do'n  pheacadh,  agus  d'a  fe"in  an 
uaigneas  aìr  son;  a  chumail  fodha  'na  theaghlach, 
agus  naomhachd  a  chur  air  a  h-aghaidh  sa'  bheatha  so, 
ni  h-ann  a  mhàin  ann  an  cainnt,  mar  chealgair,  ach  le 
ùmhlachd  ghniomhach  an  creideimh,  agus  an  gràdh  do 
chumhachd  an  t-saoghail.  Agus  a  nis'  a  thaobh  a' 
chunntas  ghearr  so  mu  obair  gràis,  agus  mu  fhoill- 
seacbaidh,  ma  tha  bheag  agad  ri  ràdh  'nan  aghaidh, 
dean  e ;  ach  mur  eil,  deònaich  dhomh  cead  an  dara 
ceisd  a  mhìneachadh  dhut.  Eoin  xvi.  8.  Rom.  vii.  24. 
Eoinxvi.  9.  Marc  xvi.  16.  Salm.  xxxviii.  18.  Gal.  ii 
15.  Gniomh.  iv.  12.  Mat.  v.  5.  Foill.  i.  6.  Rom. 
x.  10.  Philip.  i.  27.  Mat.  v.  9.  Eoin  xxiv.  5.  Sàlm 
1.  20.     Iob  xxiv.  5,  6.     Esec.  xxiv.  43. 

Bruidhneach.  Is  e  mo  ghnothach-s'  anise  gun  chur 
an  aghaidh,  ach  èisdeachd:  cluinneamuime  sin  do  dhara 
ceist. 

Dìleas.  'S  i  soi  mata  :  An  domhothaich  thusa  riamh 
a'  cheud  earrann  deth  ?  Agus  am  beil  do  chaithe-beatha 
agus  do  ghiùlan  a'  togail  fianais  uime  ?  no  n-ann  a  tha 
do  chreideimh-sa'  co-sheasamh  ann  an  cainnt-beòil,  agus 
ni  h-ann  an  gniomh  agus  am  firinn  ?  Guidheam  ort 
ma's  toil  leat  freagairt  a  thoirt  air  a  so,  nach  abair  thu 
a  bheag  ach  na  leigeas  tu  gu  ràdha  Dhe"  mu'n  f  hirinn  ; 
agus  cùimhnich  nach  can  thu  ni  sam  bith  ach  ni  air  an 
toir  do  chogais  fianais ;  oir  cha'n  e-san  a  mholas  e-fèin 
ris  an  gabhar,  ach  ris-san  a  mholas  an  Tighearna.  A 
bharr  air  sin  tha  ràdh  gu'm  beil  mi  mar  so  no  mar  sud, 
'nuair  a  tha  mo  ghiùlan,  agus  mo  choimhearsnaich  ag 
ràdh  nach  fior  e,  ro  chiontach. 

Bruidhneach.  An  sin  thainig  rughadh  an  aodann 
Bhruidhnich,  ach  air  dha  teachd  d'a  ionnsaidh  fèm 
thuirt  e  :  Tha  thu  nis'  a'  ceachd  gu  fèin-f  hiosrachadh, 
gu  cogais,  agus  a  chum  Dhè" ;  agus  chum  a  leige  gu 
ràdhsan  a  thaobh  tìrinn  na  thèid  a  labhairt :  Cha  robh 
dùil  agam  ris  a'  ghnè  chainnt  so  :  cha  mhò  tha  mi  deòn- 
ach  freagradh  a  thoirt  oirre  a  chionn  nach  eil  mi  meas 

mi  fèin  fo  f  hiachan  sin  a  dheanamh  ;  mar  gabh  thus' 
ort  fèin  a  bhi  t'f  hear-ceasnachaidh  ;  agus  ged  a  dhean- 
adh  tu  sin  fèin,  cha  ruig  mis'  a  leas  do  ghabhail  mar 
bhreitheamh  :  ach  guidheam  ort  innis  domh  c'  air  son 
a  tha  thu  feòraicha  leithidean  sin  de  cheistean  dhiom  ? 

Dìleas.  A  chionn  gu'n  do  thuig  mi  gu'n  robh  thu 
teòm  air  labhairt,  agus  gu'n  robh  fios  agam  nach  robh  a 
bheag  agad  ach  cainnt.  A  thuilleadh  air  sin,  chuala  mi 
umad,  gu'm  beil  do  chreideimhs'  a'  co'-sheasamh  ann  an 
cainnt,  agus  gu'm  beil  do  ghiùlan  a'  toirt  na  breige  do 
t'  aidmheil.  Tha  iad  ag  ràdh,  gur  smal  am  measg 
Chriosdaidhean  thu;  agusgurmiste  diadhachd  dodhroch 
caithe-beatha :  gu'n  tug  do  dhroch  ghiùlan  air  ioma 
neach  tuisleadh  cheana,  agus  gu'm  beil  tuilleadh  ann  an 
cunnart  dol  am  mugha  leis  :  tha  do  dhiadhachd  agus  na 
taighean  òsda,  mionnachadh  agus  breugan,  agus  droch 
cuideachd,  agus  mar  sin  sìos,  fior  fhreagarrach  d'a 
cheile.  Faodar  a  ràdh  umadsa,  mar  a  theirear  mu'n 
strìopaich,  gur  aobhar  nàire  do  gach  boireannach  i ;  's 
amhuil  a  tha  thusa  do  gach  fear-aidmheil. 

Bruidhneach.  O  'n  a  tha  thus'  ullamh  a  ghabhail 
tuaileis,  cha'n  urrainn  mi  gun  cho-dhùnadh  gur  duine 
frionasach  thu  nach  fiù  a  bhi  labhairt  ris;  uime  sin  slàn 
leat. 

Criosdaidh.  An  sin  thainig  Criosdaidh  air  aghaidh, 
agus  thuirt  e  r'a  bhràthair,  dh'innis  mise  dhut  mar 
thachradh ;  cha  b'urrainn  dod'  chainnt-sa  agus  d'a 
ana-miannaibh-sa  co'-aontachadh  :  b'  fhearr  leis  do 
chuideachd-s'  fhàgail  no  a  bheatha  ath-leasachadh;  ach 
dh'f  halbh  e,  mar  thuirt  mi ;  falbhadh  e  roimhe,  *s  ann 
da  fèin  a  tha'n  call :  chaomhain  e  dragh  dhuinne  e-san 
f  hàgail ;  oir  ma  bhuanaicheas  e  mar  tha  e,  mar  is  dàch' 
e  dheanamh,  cha  bu  taitneach  dhuinne  e  bhi  leinn ; 
osbarr,  tha'n  t-Abstol  ag  ràdh,  O  shamhail  sin  do  neach 
dealaich  thufèin. 

Dìleas.  Ach  's  math  leam  gu'n  robh  'm  beagan  cainnte 
so  againn  ris  :  theagamh  gu'n  smuaintich  e  rithist  air  : 

co  ac'  a  m  e  sin  no  nach  dean,  bhuin  mise  gu  saor  soill- 
eir  ris ;  leis  a  sin  tha  mi  saor  o  f huil  ged  a  thè"id  e  am 
mugha. 

Criosdaidh.  Is  cliùiteach  a  rinn  thu  labhairt  cho  soill- 
eir  ris  ;  cha  mhòr  a  tha  do'n  labhairt  dhìleas  so  ri  fhaot- 
ainn  san  àm  so,  agus  's  e  sin  a  tha  f  àgail  diadhachd  cho 
tàireil  an  sùilibh  ioma  neach  'sa  tha  i :  's  iadsan  a  mhàin 
aig  am  beil  e  mar  sin,  na  h  amadain  bhriathrach,  aig 
nach  eil  diadhachd  ach  'nan  cainnt,  a  tha  truaillidh  agus 
faoin  'nan  caithe-beatha,  a  th'  air  an  gabhail  a  staighgu 
co-chomunn  nan  naomh,  a  tha  cuir  dragh  air  an  t-saogh- 
al,  a'  cuir  mi-dhreach  air  a'  Chreideamh  Chriosdail, 
agus  a'  cuir  doilgheas  air  na  treibhdhirich.  B'fhearr 
leam  gu'm  buineadh  gach  fear  riu  mar  rinn  thusa,  agus 
an  sin  bhiodh  iad  ni  bu  f  hregarraich  do  dhiadhachd, 
no  cha  bhiodh  tlachd  aca  d'an  cuideachd.  An  sin  thuirt 
Dìleas  : — 

Cia  àrd  thog  Bruidhneaeh  suas  acheann 

Gu  dàna  le  cainnt  gheur, 
'Chuir  sìos  gach  neach  an  caochla  beachd 

Le  f  hòghlum  a's  le  chèill 
Ach  'nuair  a  labhair  Dìleas  ris, 

Mu  obair  crìdh'  a's  gràis, 
Thòisich  e  air  caitheamh  as 

Mar  ghealaich  seach  a  h-àird' 
Chaidh  e  'n  sin  gu  grad  air  chùl 

Gun  smid  a  b'  f  hiù  a  ràdh  : 
'S  amhuil  sin  a  theid  gaeh  neach, 

Naeh  mothaich  eeart  mar  tha 
An  obair  anns  a'  chridhe  steach 
An  gnlomh,  am  beachd,  sa'n  gnàths. 

Mar  so  chaidh  iad  air  an  aghaidh  a'  labhairt  mu  na 
chunnaic  iad  air  an  t-slighe,  air  chor  'snach  robhiad  a 
gabhailfadail,  ged  a  bha  ìad  a'  coiseachd  air  feadh  fàsaich. 

Agus  an  uair  a  bha  iad  dlù  air  bhi  as  an  f  hàsach  sin, 
sheall  Dìleas  air  ais,  agus  chunnaic  e  fear  a'  tighinn  'nan 
dèigh,  agus  dh'aithnich  se  è. 

Co  sud  a'  tighinn!  thuirt  Dìleas  ri  Criosdaidh  ?  Dh' 
amhairc  Criosdaidh,  agus  thuirt  e,  Tha'n  sud  mo  dheagh 
charaid,  Soisgeulach  :  tha,  agus  mo  chaomh  charaid-se 
cuideachd,  arsa,  Dìleas  ;  oir  b'  e-san  a  sheòl  domh  an 

t-slighe  chum  an  doruis.  A  nis  rug  Soisgeulach  orra, 
agus  chuir  e  fàilte  orra  : 

Soisgealcch  Sìth  dhuihh,  a  mhuinntir  ionmhuinn  ; 
agus  gu'n  robh  sìth  g'ar  còmhnadh. 

Criosdaidh.  'Se  do  bheatha,  a  dheagh  Shoisgeulaich; 
tha  t'fhaicinna'toirtgum'  chùimhne  dosheana  chaoimh- 
neas  domh,  agus  do  shaothair  ghràidh  chum  mo  leas 
shiorraidh. 

Dìleas.  Agus  's  e  do  bheathamìleuair  agamsa,  arsa 
deagh-Dhìleas  ;  is  ionmhuinn  agus  is  tarbhach  dhuinne 
do  chuideachd,  O  Shoisgeulaich  ghràdhaich. 

Soisgealach.  An  sin  thuirt  Soisgeulach,  Cionnas  a 
bha  sibh,  mo  chàirdean  o  chunnaic  mi  roimhe  sibh? 
Ciod  a  thachair  oirbh,  agus  cionnas  a  ghnàthaich  sibh 
sibh  fèin  ? 

An  sin  dh'innis  Criosdaidh  agus  Dìleasdha  na  thach- 
air  dhàibh  air  an  t-slighe  ;  agus  mar  thàinig  iad  air 
eigin  chum  an  àite  sin. 

Soisgealach.  'S  buidheach  mi,  arsa  Soisgeulaich,  cha'n 
ann  a  chionn  gun  tainig  deuchainnean  oirbh,  ach  a 
chionn  gu'n  tug  sibh  buaidh  orra ;  agus  a  chionn  gu'n 
do  bhuanaich  sibh  sant-slighe  gus  an  ìà'n  diugh. 

Tha  mi  ràdh,  gur  toilichte  mi  do'n  ni  so,  an  dà  chuid 
air  mo  shon  fèin  agus  air  'ur  sonsa ;  chuir  mise  agus 
bhuain  sibhse.  Tha'n  latha  a'  teachd  ann  an  aean  iad- 
san  a  chuireas  agus  iadsan  a  bhuaineas  co-ghàirdeachas 
mailìe  ri  chèile  ;  se  sin,  ma  bhuanaicheas  sibh,  ann  an 
am  iomchaidh  buainidh  sibh,  mar  fannaich  sibh.  (Eoin 
iv.  56.  Gal.  vi.  9.  1  Cor.  ix.  24,  27.)  Tha'n  crùn 
roimhibh,  agusis  crùn  neo-thruaillidh  ath'  ann.  Uime 
sin  ruithibh,  a  chum  gu'mfaigh  sibh  e.  (Tais.  iii.  11.) 
Tha  cuid  ann  a  thèid  air  ionnsaidh  chum  an  crùn  so 
f  haighinn  ach  an  dè"igh  dhaibh  dol  fad  air  an  aghaidh 
chum  fhaotainn,  tha  neach  eile  teachd  agus  ga  thoirt 
uapa  :  air  an  aobhar  fin,  gleidhibh  gu  teann  an  ni  a 
tha'  agaibh  :  Na  leigibh  ur  crùn  le  neachsam  bith:  tha 
sibh  fathast  far  an  ruig  an  droch  spiorad  oirbh :  cha 
'rinn  sibh  fathast  cathachadh  gu  fuil,  ag  dian  strì  a.'t 

aghaidh  a'  pheacaidh  :  biodh  an  rìoghachd  do  ghnà  'nur 
beaehd,  agus  creidibh  gu  seasmhach  ann  an  nithibh  neo- 
f  haicsinneach  ;  na  faigheadh  an  saoghal  grèim  oirbh  : 
agus  thar  gach  ni  bithibh  furachair  mu'r  cridheachan, 
agus  air  an  ana-miannaibh,  oir  tha  iad  cealgach  thar 
na  h-uile  nithe,  agus  anabarrach  aingidh  ;  cuiribh  'ur 
gnùis  mar  an  ailbhinn  chruaidh:  thagach  cumhachd  air 
nèamh  agus  talamh  air  'ur  taobh. 

Criosdaidh.  An  sin  thug  Criosdaidh  buidheachas  da 
air  son  a  chomhairle  ;  ach  thuirt  e  ris  gu'm  bu  deònach 
leo  gu'n  labhradh  e  tuille  riu,  chum  còmhnadh  leo  air 
a  chuid  a  bha  rompa  de'n  t-slighe  ;  gu  h-àraidh  o'n  a 
bha  fios  aca  gu'm  b'  fhàidh  e,  a  b'urrainn  innseadh 
dhaibh  mu  na  bha  tachairt  daibh.  A  rèir  an  iarrtais 
labhair  Soisgeulach  mar  a  leanas  ; — 

Soisgeulach.  A  chlann,  chuala  sihh  à  facal  fìrinn  an 
t-Soisgeil,  Gur  h-ann  tre  ioma  deuchainn  is  èigin  duibh 
dol  a  steach  do  rìoghachd  nèimh.  Agus  a  rithist,  Gu'm 
beil  anns  gach  baile  cuibhrichean  agus  àmhgharan  a' 
feitheamh  oirbh  j  uime  sin  cha'n  ion  duibh  dòchas  a 
bhi  agaibh  gn'n  tdid  sibh  fad  air  'ur  n-aghaidh  air  'ur 
turas  gun  iad  a  thachairt  oirbh,  an  aon  seadh  no 
seadh  eile ;  mhothaich  sibh  cuid  diù  cheana,  agus 
mothaichidh  sibh  tuille  dhiù  gun  dàil ;  oir,  mar  tha 
sibh  a'  faicinn,  cha  'n  fhada  gus  am  bi  sibh  a  mach  as 
an  fhàsach  so,  uime  sin  thig  sibh  a  chum  baile  mòr  a 
chìsibh  roimhibh ;  agusanns  a'  bhaile  sin  cuirear  thuige 
gu  teann  sibh  le  nàimhdean,  a  bheir  ionnsaidh  air  bhur 
cuir  gu  bàs ;  agus  bithibh  cinnteach  gur  èigin  do  dh' 
fhear  agaibh,  no  theagamh  le  chè"ile,  'ur  fianais  a 
nasgadh  le  fuil  ;  Ach  biihibh  dìleas  gu  bàs,  agus  bheir 
an  Rìgh  dhùibh  crùn  na  beatha.  Is  e  e-san  a  chuirear 
gu  bàs  ann,  ged  a  bhios  a  bhàs  mi-nàdurra,  agus  a 
chràdh  mòr,  is  fearr  cuid  deth,  no'm  fear  a  bhitheas  a 
làthair;  ni  h-e  amhàin  air  son  gur  h-e  is  luaithe 
ruigeas  am  baile  nèamhaidh,  ach  a  chionn  gu'n 
seachainn  e  iomadh  truaighe  a  thig  air  an  f  hear  eile 
'na  thuras.     Ach  'nuair  a  thig  sibh  chum  a1  bhaile,  's 

a  cho-lionar  na  tha  mise  'g  ràdh,  an  sin  cùimhnichibh 
air  'ur  caraid,  agus  bithibh  gu  fearail  foghainteach,  ag 
earbsa  bhur  n-anama  ri  Dia  chum  math,  mar  rì  Cruith- 
ear  dìleas. 

An  sin  chunnaic  mi  am  aisling,  'nuair  a  thàr  iad  as 
an  fhàsach,  gu'm  fac  iad  baile  rompa,  agus  be  Diomh- 
anas  ainm  a'  bhaile;  bha  fèill  air  a  cumail  ann  ris  an 
canair  Fèill-an-diomhanais  :  tha  i  ga  cumail  gach  là 
sa'  bhliadhna ;  theirear  Fèill-an-diomhanais  rithe, 
chionn  gu'm  beil  am  baile  anns  am  beil  i  air  a  coimh- 
id,  ni's  eatruime  no  diomhanas ;  agus  mar  an  ceudna 
gur  diomhanas  gach  ni  a  bhios  ri  reic  no  r'acheannach 
ann.  Mar  thuirt  an  duine  glic,  "  Is  diomhanas  gach 
ni."     Salm.  xl.  17.     Ecles.  i.  ii.  11,  17- 

Cha  ghnothach  ùr  idir  an  f  hèill  so,  ach  bha  i  ann  o 
shean.  Innsidh  mi  mar  thainig  i.  J\Iu  thìmchioll 
cùig  mìle  bliadhnaroimhe  so,  bha  eilthirich  air  an  turas 
chum  a'  bhaile  nèamhaidh,  mar  tha  sibhs'  a  dhaoine 
còir'  a'  dol :  agus  thug  Beelsebub,  Apolion,  agus  Le- 
gion,  le  'n  còmpanaich,  an  aire  leis  a  cheum  a  bha  na 
daoin'  a'  gabhail,  gu'n  robh  an  rathad  chum  a'  bhaile 
dìreach  troimh  bhaile  an  Diomhanais,  shònraich  iad 
fè"ill  a  chumail  ann  far  ain  biodh  gach  diomhanas  r'a 
reic,  agus  gu'n  seasadh  i  fad  na  bliadhna;  uime  sin  aib^ 
an  f  hèill  sin  bha  gach  seòrsa  bathair  r'a  reic,  eadhon 
taighean,  fearran,  ceirdean,  àiteachan,  urraim,  àrd- 
achadh,ainmean  urramach,  dùthchannan,  rìoghachdan, 
ana-miannan,  sòlais,  agus  gach  gnè  thoilinntinn,  mar 
tha  boireannaich  neo-bhanaiì,  mnathan  pòsda,  fir,  clann, 
maighstirean,  s&rbhisich,  beatha,  fuil,  cuirp,  anmanan, 
airgead,  òr,  neamhnaidean,  clachan,  rìmheach,  agus 
mar  sin  sìos. 

Os-barr  tha  anns  gach  àm  r'am  faicinn  aig  an  fhèill 
so  cleasaichean,  luchd-char,  cluichean,  àbhachdas, 
amadanan,  agus  slaoightearan  de  gacb  seòrsa. 

Tha  mar  an  ceudna  r'am  faicinn  an  80,  meirle 
mort,  adhaltras,  luchd-eatbaich,  agus  iad  sin  uile  air 
thuar  na  fala. 

Agus  mar  a  chì  sibh  air  fdillean  is  lugha  seadh,  tha 
ioma  sreath  agus  sràid  le  'n  ainmean  fa-leth,  far  ais 
beil  an  leithid  sud  do  bhathar  r'a  reic  Ann  an  so 
tha  sràid  Bhreatuinn,  sràid  na  Fràinge,  sràidna-h-Ead- 
aild,  sràid  na  h-Easpailt,  agus  sràid  na  Gearmailt,  far 
am  beil  bathar  gach  rìoghachd  dhiù  sin  r'a  reic.  Ach 
mar  air  fèilltean  eile  tha  aon  bhathar  sònraichte  r'a 
reic,  's  amhuil  a  tha  'n  so,  's  e  bathar  na  Ròimhe  agus 
a  ceannachd  is  mò  miagh  air  an  fhèill  so  ;  ach  dh'fhàs 
rìoghachd  Bhreatuinn  agus  rìoghachdan  eile  fuathach 
mu'n  bhathar  sin. 

Ach  mar  thuirt  mi,  bha  'n  t-slighe  chum  a'  bhaile 
nèamhaidh  dìreach  troi'n  bhaile  san  robh  'n  f  he"ill  mhòr 
so  air  a  cumail ;  agus  b'  èigin  da-san  leis  bu  mhiann 
dol  do'n  bhaile  nèamhaidh,  agus  nach  rachadh  tro  'n 
bhaile  so,  dol  buileach  as  an  t-saoghal.  Chaidh  Rìgb 
nan  rìgh  fèin,  am  feadh  a  bha  e  air  thalamh,  tro'n 
bhaile  so,  air  a  rathad  d'a  thìr  fè*in,  agus  sin  air  lafèille, 
cuideachd  :  agus  m'as  math  mo  bheachd,  thug  Beelse- 
bub,  àrd-fhlath  na  fèìlle  so,  cuireadh  dha  ceannach 
dheth  fhaoineis,  seadh  agus  gu'n  deanadh  e  triath  na 
fe"ille  dheth  nan  deanadh  e  ùmhlachd  dha  san  dol 
seachad.  Cha  'n  e  mhàin  sin,  ach  o'n  a  bha  e  na  neach 
cho  ìnbheach,  thug  Beelsebub  o  shràid  gu  sràid  e,  agus 
nochd  e  dha  ann  an  ùine  ghearr  uile  rìoghachdan  an 
domhain,  a  chum  nam  bu  chomasach  dha  an  Tì  naomha 
sin  a  mhealladh  a  cheannach  cuid  d'a  dhiomhanais  ; 
ach  cha  robh  spè*is  aige  dhiu,  gu  urrad  agus  luach  aon 
fheòrling  a  cheannach  de  na  faoineisean  sin.  Uime 
sin  bha  'n  fhèill  so  air  a  cumail  o'  shean,  agus  is  fè'ill 
anabarrach  mòr  i.  1  Cor.  v.  10;  Mat.  vii.  8;  Luc. 
iv.  5,  6,  7- 

A  nise  mar  thuirtmi,  b'eigin  do'n  luchd-turais  so  dol 
tro'n  f  hèill  ud.  Agus  chaidh  iad  ann  ;  ach  air  dhaibh 
inndrinn  a  staigh  innte,  bha  luchd  na  (èììle,  agus 
muinntir  a  baille  fè*in,  mar  gu'm  b'ann,  ann  an  othail 
mhòr  mu'n  timchioll,  air  son  aobhar  no  dha. 

Air  tàs,  A  chionn  gun  robh  na  h-eilthirich  air  an 
J 

èideadh  air  dhòigh  nach  rohh  aon  neach  eile  aig  an 
f  hèiil.  Uime  sin  bha  luchd  na  fèile  a'  geur-bheachd- 
achadh  orra  :  thuirt  cuid  diu  gum  b'  amadanan  iad  ; 
thuirt  cuid  eile  gur  ann  à  taigh-cuthaich  a  thainigiad  ; 
agus  thuirt  daoin'  eile  gur  allmharaich  àrìoghachd  chèin 
a  bh'  annta.      1  Cor.  ii.  7>  8. 

San  dara  h-àite,  Bha  iongantas  orra  r'an  eadeadh, 
agus  cha  bu  lugha  bh'  orra  r'àn  cainnt ;  oir  cha  mhòr 
a  thuigeadh  ciod  a  theireadh  iad  :  si  cainnt  tìr  Chanaain 
a  bh'  aca  ;  ach  b'ann  do  mhuinntir  an  t-saoghail  so 
luchd  na  fèille ;  air  chor  's  gu'n  robh  iad  mar 
choimhich  do  chach  a  chèile,  o  aon  cheann  na  feille  gus 
an  ceann  eile. 

San  treas  àite,  Ach  'se  a  chuir  ioghnadh  air  na 
ceannaichean  sin  gu'n  do  chuir  an  luchd-turais  so  an 
suarrachas  an  cuid  bathair ;  cha  b'  f  hiù  leo  urrad  agus 
amharc  air ;  agus  nan  tugadh  iad  cuireadh  dhaibh  gu 
cheannach,  dhùineadh  iad  an  cluasan,  agus  ghlaodhadh 
iad,  "  Pill  mo  shùil  mu'n  amhairc  mi  air  diomhanas  ;*' 
agus  shealladh  iad  an  àird,  a'  ciallachadh  gu  'm  b'  ann 
air  nèamh  a  bha  'n  ceannachd-san. 

Thuirt  aon  fhear  gu  fanaideach  riu  "  Ciod  a  cheann- 
achas  sibh?"  Thuirt  iad  gu  fòil  ris,  "  Ceannachaidh 
sinn  an  fhìrinn."  (Gnath.  xxiii.  23.)  Le  sin  a  ràdh, 
air  leo  gu'n  robh  aobhar  aca  buntainn  gu  tàireil  riu  ; 
rinn  cuid  fanaid  orra,  thug  cuid  beum  dhaibh,  thug 
cuid  masladh  dhaibh,  agus  thuirt  cuid  ri  dream  eileam 
bualadh.  Ma  dheireadh  thòisich  an  iorghaill,  agus  dh' 
eirich  buaireas  mòr  sa'  mhargadh,  ionnas  gun  deach 
gach  riaghailt  air  chùl. 

Chaidh  grad  fhios  gu  flath  na  fè'ille,  a  thainig  gu 
luath  agus  thug  e  àithne  d'a  chàirdean  bu  dealaidh  na 
daoine  so  a  thoirt  gu'n  ceasnachadh,  a  chuir  an  f  hèill 
gu  mi-riaghailt.  Chaidh  uime  sin  an  toirt,  gu'n 
ceasnachadh ;  agus  dh'f  heòraich  an  luchd-bre*;h  dhiù, 
Cia  as  a  thainig  iad  ?  C'àit  a  bha  iad  a'  dol  ?  agus 
ciod  a  bha  iad  a'  deanamh  san  àit  ud  'na  leithid  do 
thrusgan  neònach  ?     Dh'innis  na  daoine  dhaibb  gu'rc 


TURAS  A'  CHRIOSDAIDH.  87 

bu  luchd-turais  iad,  agus  gu'n  robh  iad  'nan  coigrich 
ean-t-saoghal ;  agus  gu'n  robh  iad  air  an  turas  d'an  tìr 
f^in,  ni  a  b'e  an  lerusalem  nèamhaidh ;  nach  tug  iad 
aobhar  sam  bith  do  mhuinntir  a'  bhaile,  no  do  na 
ceannaichean,  am  mi-ghnàthachadh,  no  bacadh  a  chuir 
air  an  turas,  mar  ann  a  chionn  gu'n  dubhairt  iad  ri 
fear  a  dh'f  heòraich  dhiu  ciod  a  cheannachadh  iad,  gun 
ceannachadh  iad  an  fhìrinn.  (Eabh.  xi.  13,  14,  15, 
16.)  Ach  cha  do  chreid  na  breitheamhnan  iad,  no  idir 
gu'n  robh  annta  ach  muinntir  chuthaich;  no  a  thainig 
a  chuir  na  f&lle  air  aimhreith.  Uime  sin  ghlac  agus 
bhuail  siad  iad,  ga'n  eabradh  san  làthaich,  agus  chuir 
iad  ann  an  crò  iad  agus  rinn  iad  ball-amhairc  dhiu  am 
fianais  na  bh'  air  an  fhèill.  Bha  iad  san  t-suidheach- 
adh  so  rè  seal,  'nan  aobhar  àbhacais  do  gach  neach,  fo 
'm  miosgainn  agus  am  mi-run ;  agus  aon  f  hear  mòr  na 
fèille  a'  deanamh  gàirdeachais  air  son  na  bha  iad  a' 
fulang.  Ach  air  do  na  daoine  bhi  foighidneach,  gun 
bhi  'g  ìocadh  càineadh  air  son  càinidh,  ach  a'  toirt  am 
beannachd,  agus  deagh  chainnt  air  son  droch  cainnt; 
agus  caoimhneas  an  èirig  nàimhdeis,  thòisich  cuid  do 
na  daoine  bu  neo-dhioghaltaiche  na  chèile  a  bh'  air  an 
f  hè*ill  ri  achmhasan  a  thoirt  do  luchd  na  fè'ille,  chionn 
iad  a  bhuntainn  cho  garg  an-iochdar  ris  na  daoine. 
Thug  iad  an  sin  an  ath-ionnsaidh  air  luchd-ghabhail 
an  leithsgeil-san,  gam  meas  cho  olc  riu-san  a  bha  fo 
chuibhreach  :  ag  ràdh  riu  gu'm  buineadh  iad  daibh, 
agus  gu'n  deant'  am  peanas  ceudna  orrasan.  Thuirt 
càch  riu,  a  rè'ir  aon  ni  a  b'fhiosrach  iadsan,  gu'n  robh 
na  daoine  neo-lochdach,  agus  suidhichte,  gun  a  bhi  'nan 
rùn  cron  a  dheanamh  do  neach  sam  bith  ;  agus  gu'n 
robh  iomadh  fear  a'  taghall  na  fèile  a  b'  fhearr  an 
aithrigh  air  an  cuir  an  làimh,  agus  air  peanas  no  na 
daoine  sin  a  mhi-ghnàthaich  iad.  Mar  so  an  deigh 
tamull  consachaidh  eatorra  fèin,  thainig  iad  gu  chèile 
'bhualadh.  An  sin  chaidh  an  dithis  dhaoine  bochda 
ud  a  thoirt  a  rithist  air  beulthaobh  an  luchd-ceasnach- 
aidh,  agus  coire  mi-riaghailt  a'mhargaidha  chuir  as  an 

leth.  Mar  so  bhuail  iad  gu  goirt  iad,  agus  chuir  iad 
ann  an  iaranan  iad,  agus  dh'fhalbh  iad  leo  air  slàbh- 
raidh  feadh  na  fèille,  mar  eisempleir  do  chàch,  mu'n 
teannadh  aon  neach  ri  dol  'nan  aobhar.  Ach  ghiùlain 
Crìosdaidh  agus  Dìleas  iad  fèin  gu  glic,  agus  ghabh  iad 
ris  gach  ana-gnathachadh  a  rinn  iad  orra  cho  ciùin 
f  hoighidneach,  's  gu'n  d'  aom  e  cuid  de  dhaoine  gu'n 
leithsgeul  a  ghabhail.  Chuir  so  càch  ni  bu  mhò  air 
boile,  ionnas  gu'n  do  chuir  iad  rompa  gu'n  cuireadh  iad 
an  dithis  daoine  sin  gu  bàs.  Air  an  aobhar  sin  bhagair 
iad  nach  bitheadh  iad  toilichte  le  cuibhrichean  no  le 
slabhraidhean,  ach  gu'n  rachadh  iad  gu  bàs  air  son  an 
mi-riaghailt  a  thog  iad  air  an  f  hèill. 

Àn  sin  chuir  iad  sa'  chrò  iad  a  rithist,  gus  an  smu- 
ainicheadh  iad  mu'n  timchioH,  agus  chuir  iad  an  casan 
sa'  cheap. 

An  so  chùimhnich  iad  air  na  thuirt  an  caomh  charaid 
Soisgeulach  riu,  agus  bha  iad  ni  bu  strìochdta  do  na 
thainig  orra,  leis  na  labhair  e  riu.  Thug  iad  a  nise 
misneach  d'a  che'ile,  agus  ge  b'e  fear  dhiu  air  an  tig- 
eadh  fulang,  gur  e  a  b'  f  hearr  cuid  deth ;  uime  sin  bha 
iad  gu  diomhair  a'  guidhe  gach  fear  dhiu  gu'm  b'e  f&n 
a  chuirte  gu  bàs.  Ach  air  dhaibh  iad  fè"in  a  làn  earbsa 
ri  Fear-riaghlaidh  nan  uile  ni,  dh'  fhuirich  iad  gu 
toilichte  mar  bha  iad,  gus  am  faiceadh  iad  mar  rachadh 
dhaibh. 

Air  an  ùine  shònracht'  thugadh  a  mach  iad  gu'm 
feuchainn,  chum  gu'n  rachadh  an  dìteadh.  B'e  ainm 
a'  bhreitheimh,  Fuath-do-mhath :  'S  e  bu  chùis  dhìtidh 
dhaibh  so : — 

Gu'n  robh  iad  'nan  nàimhdean,  agus  a'  cur  dragh  air 
an  ceanneachd  :  Gu'n  do  thog  iad  buaireas  agus  eas- 
aonachd  sa'  bhaile,  agus  gu'n  d'  aom  iad  buidheann  a 
ghabhail  am  pàirte,  a  dh'  aindeoin  an  reachd  agus  an 
uachdarain.  An  sin  thòisieh  Dìleas  ag  ràdh  nach  robh 
e  fèin  ach  ga  dhìon  'na  aghaidh-san  a  chuir  an  aghaidh 
an  Tì  is  airde.  Agus  thuirt  e,  "  a  thaobh  buaireis,  cha 
d'  rinn  mi  idir  e,  a  chionn  gu'm  beil  toil  agam  do  shìth  ; 

's  ann  a  bha  iadsan  a  bha  gabhail  leinn  air  an  aomadh 
gu  sin  a  dheanamh,  le  fhaicinn  cho  neo-chiontach  'sa 
bha  sinn ;  agus  sann  a  chuir  iad  cùl  ris  an  olc  chum 
cùis  is  fearr.  Agus  mu  dhèighin  an  rìgh  a  tha  sibh  ag 
ràdh,  o'u  is  e  sin  Beelsebub,  nàmhaid  ar  Triath-ne,  tha 
mi  toirt  dhùlan  d'a  f&n  agus  da'  chuid  aingeal." 

An  sin  chaidh  gairm  follaiseach  a  thoirt,  Gu'n 
tigeadh  iadsan  aig  an  robh  a  bheag  ri  ràdh  an  aobhar 
an  tighearn  an  rìgh,  an  aghaidh  a'  phrìosanaich  a  bh' 
air  beulthaobh  a'  bhreitheimh,  air  an  adhart,  chum 
fianais  a  thoirt  'na  aghaidh.  Uime  sin  thainig  triùir 
f  hianaisean,  Farmad,  Saobh-chràbhadh,  agus  Doicheall. 
Chaidh  fheòraich  dhiù  am  b'  aithne  dhaibh  am  prìos- 
anach  a  bh'  aig  a  mhòd  ?  agus  ciod  a  bh'  aca  r'a  radh 
'na  aghaidh,  as  leth  an  tighearn  an  rìgh  ? 

Sheas  Farmad  suas,  agus  thuirt  e,  "Le'r  cead,'saithne 
dhomh-s'  an  duine  so  o  cheann  ùine  mhòr,  agus  mionn- 
aichidh  mi  an  làthair  na  cuideachd  urramaich  so,  Gu 
beil  e," — 

Breitheamh.     Stad,  cuir  air  a  mhionnan  e. 

Mar  so  mhionnaich  iad  e.  An  sin  thuirt  e,  "  Ge 
liobharra  tlà  an  t-ainm  a  th'  air,  'se  duine  is  neo- 
fhiachaile  a  tha  n-ar  tlr  ;  cha  'n  eil  sgoinn  aig  do  dh' 
uachdaran  no  shluagh,  lagh  no  nòs  :  ach  tha  e  deanamh 
na  dh'  fhaodas  e  chum  barailean  mi-dhìleas  a  chuir  an 
ceann  dhaoine,  ris  am  beil  e-fèin  ag  ràdh  creideamh 
agus  naomhachd.  Agus  chuala  mi  e  'g  radh  aon  uair, 
gu'n  robh  an  Creideamh  Criosdail,  agus  gnà  ar  baile- 
ne,  Diomhanas,  càlg-dhireach  an  aghaidh  a  chèile.  Le> 
leithid  sin  de  chainnt,  tha  e  dìteadh  gach  ni  a  tba  sinn 
a'  deanamh,  agus  sinne  cuideachd  le  'n  deanamh. 

Breitheamh.  An  sin  thuirt  am  breitheamh  ris,  Am 
beil  tuilleadh  agad  r'a  ràdh  ? 

Farmad.  Dh'  fhaodainn  mòran  tuilleadh  a  ràdh, 
ach  cha  mhiann  leam  èis  a  chur  oirbh,  ach  ma  bhios 
feum  air  tuilleadh  còmhdaich,  'nuair  a  chluinneas 
sibh  dearbhadh  chàich,  mar  bi  ni  's  leòir  'na  aghaidh 
chum  a  chuir  fodha,  bheir  mis'  am  barrachd  fianais  'na 

aghaidh.  Agus  dh'  iarradh  air  seasamh  a  leth-taobh. 
An  sin  rinn  iad  guth  ri  Saobh-chrabhadh,  agus  thuirt 
iad  ris  amharc  air  a'  phrìosanach.  An  sin  dh'  fheòraich 
iad  deth,  ciod  a  bh'aige  ri  ràdh  às  leth  an  tighearn  an 
rìgh  'na  aghaidh  ?     Mhionnaich  iad  e  :  agus  thuirt  e. 

Saobh-chràbhadh.  "A  mhorair"  (ars  a  saobh-chràbh- 
ach  ris  a  bhreitheamh,)  "  Cha  'n  eil  mòr  eòlas  agams'  air 
an  duine  so  ;  cha  mhò  is  miann  leam  am  barrachd  a  bhi 
agam  air.  Aon  ni  is  aithne  dhomh,  gu'm  beil  e  'na 
dhuine  cunnartach,  le  beagan  cainnt  a  bh'  agam  ris  an 
la-roimhe:  oir  chuala  mi  e  'n  sin  ag  ràdh,  gu'm  bu 
neo-ni  ar  creideamh-ne,  agus  nach  bu  chomasach  do 
dhuine  Dia  a  thoileachadh  Jeis.  Tha  deagh  fhios  aig 
do  mhòrachd  ciod  a  bhitheas  an  co'-lorg  cainnte  mar  sin, 
eadhon,  gu'm  beil  ar  n-aoradh  diomhain,  gu'm  beil 
sinn  fhathast  n-ar  peacannan,  agus  gu'm  bi  sinn  air  ar 
dìteadh  air  a  cheann  ma  dheireadh  :  Agus  'se  sin  na 
th'  agamsa  ri  ràdh." 

An  sin  mhionnaich  iad  Doichioll,  agus  thuirt  iad  ris 
na  b'  fhiosrach  e  'ràdh  an  aghaidh  a'  phrìosanaich,  as 
leth  an  tighearn  an  rìgh. 

Doichìoll.  Is  f  had  o'n  a  tha  eòlas  agams'  air  an  f  hear 
so,  agus  chuala  mi  e  'g  ràdh  iomadh  ni  nach  bu  chòir 
a  labhairt,  chuala  mi  e  a'  càineadh  ar  n-Uachdarain 
urramach  Beelsebub,  agus  labhair  e  gu  tàireil  ma 
chàirdean  measail,  mar  tha,  an  Seann-duine,  Sòlas- 
saoghalta,  Sòghmor,  Miannach  air  uaill-dhiomhain, 
Mi-stuama,  agus  Gionach,  leis  a  chuid  eile  d'  ar  n- 
uaislibh  :  agus  thuirt  e  a  bharr  air  sin,  nam  biodh  gach 
fear  'na  bheachd-san,  gun  cuireadh  e  gach  fear  dhiu 
sud  gu  lèir  as  a'  bhaile  so.  Osbarr,  cha  robh  sgàth  air 
labhairt  gu  h-olc  umad  fe'in,  a  tha  a'  d'  bhreitheamh 
air,  le  ràdh  nach  robh  annad  ach  slaoightear  an-diadh- 
aidh,  agus  iomadh  ainm  gràineil  eile,  a  bhuilich  e  mar 
an  ceudnaair  a  chuid  is  liugha  de  dh'  uaislibh  a'  bhaiie. 

'Nuair  a  chuir  Doichioll  crìoch  air  a  naigheachd, 
thuirt  am  Breitheamh  ris  a'  phrìosanach,  "  Thus  fhir- 
àicheadh  a    chreidimh,     a    shaobh-chreidich,    agus   a 

bhrathadair,   an   cuala  tu  na  nithe  mu'n  do  thog  na 
daoin'  uaisle  measail  ud  fianais  a'  t'  aghaidh  ?" 

Dìleas.  An  cead  leat  comas  a  thoirt  dhomh  beagan 
a  labhairt  'nam  fhàbhar  fe*in. 

Breitheamh.  A  dhaormuinn  leibidich,  cha  'n  aithrigh 
thu  air  bhi  beò  ni's  faide,  ach  cuir  às  dut  far  am  beil 
thu ;  ach  a  chum  gu'm  faic  gach  neach  ar  suairceas 
do  d'  thaobh,  leig  leinn  a  chluinntinn  na  th'  agad  ri 
ràdh. 

Dìleas.  Anns  a'  cheud  àite.  Mar  fhreagradh  do  na 
labhair  Fàrmad,  Cha  dubhairt,  mi  riamh  ach  so,  Ge 
b'e  riaghailt,  no  lagh,  no  gnà,  no  sluagh,  a  bha  càlg- 
dhìreach  an  aghaidh  facail  Dè,  gu'n  robh  iad  an  agh- 
aidh  a'  chreidimh  Criosdail.  Ma  thuirt  mi  gu  h-olc 
sa'  chùis  so,  deanaibh  a  mach  orm  e,  agus  laidhe  mi 
fodha. 

Anns  an  dara  h-àite.  Mu  thimchioll  na  thuirt  an 
dara  fianais,  Saobh-chràbhadh,  a'm' aghaidh,  chadubh- 
airt  mi  ach  a  mhàin  so,  Gu'n  robh  ann  an  aoradh  Dh^ 
creideamh  diadhaidh  air  iarraidh ;  ach  nach  fhaod 
creideamh  diadhaidh  a  bhi  as  eugmhais  foillseachadh 
diadhaidh  mu  thoil  Dè :  Uime  sin  ge  b'e  ni  a  tha  air 
fhoirneadh  ann  an  aoradh  Dhè,  nach  eil  a  rèir  an 
taisbeanaidh  dhiadhaidh,  's  eigin  gur  ann  le  creideamh 
dhaoin'  a  tha  e  ;  agus  cha  bhi  an  creideamh  sin  tarbhach 
chum  na  iteatha  maireanaich. 

Anns  an  treas  àite.  Agus  air  son  na  thuirt  Doichioll, 
tha  mi  ag  ràdh  gu'm  beil  uachdaran  a'  bhaile  so,  agus 
a  luchd-tìrithealaidh  gu  mòr  ni's  iomchaidh  air  bhi  ann 
an  ifrinn  no  bhi  aon  chuid  sa'  bhaile  so  no  san  tìr : 
Agus  gun  deònaicheadh  Dia  dhomh  tròcair. 

Thuirt  am  breitheamh  ris  an  luchd-brethe,  a 
chuala  gach  ni  a  chaidh  a  ràdh,  A  dhaoin'  uaisle,  tha 
sibh  a'  faicinn  an  duine  so  a  thog  na  h-urrad  bhuaireis 
sa'  bhaile  so :  Chuala  sibh  mar  an  ceudna  mar  thog  na 
daoine  sin  fianais  'na  aghaidh :  chuaia  sibh  cuideachd 
na  labhair  e-fe'in  agus  an  aidmheil  a  rinn  e.  'S  ann 
agaibhs'  a  nis'  a  tba  e  r'a  dheanamh,  a  chrochadh,  no  a 

shaoradh  :  ach  's  iomchaidh  dhomhsa  reachd  na  tìre  a 
shoilleireachadh  dhuibh.  Chaidh  òrduchadh  an  laithibh 
Pharaoih,  òglach  ar  n-uachdarain-ne,  air  eagal  gu'm 
fàsadh  iadsan  aig  an  robh  caochla  aidmheil  ris  fè"in, 
tuille  's  lionmhor  air  son  muinntir  na  tìre,  gun  rachadh 
an  clann  òg  mhaca  thilgeadh  san  abhainn.  Chaidhmar 
an  ceudna,  ann  an  laithibh  Nebuchadneseir,  fear  eile 
d'a  sheirbhisich,  òrduchadh,  Gun  rachadh  gach  neach 
nach  sleuchdadh  sìos  agus  nach  deanadh  aoradh  da 
ìomhaigh  òir,  a  thilgeadh  anns  an  àmhuinn  theinntich. 
Chaidh  a  thuilleadh  air  sin  òrduchadh  ann  an  laithibh 
Dhariuis,  Ge  b'e  fear  a  chuireadh  suas  achanaich  ri 
dia  sam  bith  ach  ris  fè"in,  rè  tamuill,  gun  rachadh  a 
thilgeadh  do  gharaidh  nan  leòghan.  A  nise  thasibha" 
faicinn  gu'n  do  bhrist  an  ceannairceach  so  sùim  an  lagha 
sin,  cha'n  ann  a  mhàin  ann  an  smuain,  ach  mar  an 
ceudna  an  cainntanyniomharra,ninach  faodar  fhulang. 
Escod.  i.     Daniel  iii.  iv. 

A  thaobh  Pharaoh,  bha  a  reachd-san  air  a  dheanamh 
chum  olc  a  sheachnadh,  a  bha  eagal  air  a  dh'fhaodadh 
èiridh  dhaibh,  ge  nach  robh  coire  ri  f  haicinn  san  àm  ; 
ach  againne  tha  choire  soilleir.  A  thaobh  an  dara  agus 
an  treas  cùis,  tha  sibh  a'  faicinn  gu'm  beil  e  cuir  an 
aghaidh  ar  creideimh-ne  ;  agus  air  son  àr-amach  an 
aghaidh  ar  n-uachdarain,  a  dh'aidich  e-fèin,  tha  e  toill- 
tinn  a  chuir  gu  bàs. 

An  sin  chaidh  an  luchd-breth  a  chur  a  mach,  d'am 
h'ainm  Dall-cheann,  Beag-math,  Mì-run,  Leannanach, 
Cion-faicill,  Ceann-laidir,  Ardan,  Naimhdeil,  Breug- 
aire,  An-iochdmhor,  Fuath-do-sholus,  agus  Do-rèit- 
each:  a  thug  gu  h-aon-sgeulach  am  breth  'naaghaidh 
eatorra  fe'in,  agus  shònraich  iad  uile  gum  fàgadh  iad 
ciontach  e  am  fianais  an  ard-bhreitheimh.  Thuirt  Dall- 
cheann  fear-riaghlaidh  an  luchd-brethe,  tha  mi  faicinn 
gu  soilleir  gur  saobh-chreideach  an  duine  so,  thuirt  Beag- 
math,  cuiribh  as  da,  cuiridh  arsa  Mi-run,  oir  's  beag 
orm  amharc  air.  An  sin  thuirt  Leannauach,  cha  bu 
toigh    leam    riamh   e.     Thachair  e  domh,  arsa  Cion- 

faicill,  oir  bu  bheag  air  mo  ghnàthachadh.  Crochar 
e,  arsa  Ceann-laidir.  Cha'n  fhiù  e,  arsa  Ardan.  Tha 
fuath  mòr  agam  dha,  arsa  Nàimhdeil.  Cha  'n  "eil  ann 
ach  slaoightear,  arsa  Breugaire.  Tha  chrochadh  tuille 
's  math  dha,  ars'  An-iochdmhor.  Cuireamaid  as  an 
rathad  e,  arsa  Fuath-dosholus.  An  sin  thuirt  Do- 
rèiteach,  ged  a  gheibhinn  an  cruinne  mu'n  iadh  grian, 
cha  b'  urrainn  domh  rè"it'  a  dheanamh  ris ;  uime  sin 
thugamaid  a  staigh  ciontach  e.  Agus  rinn  iad  mar  sin  ; 
uime  sin  dh'òrduich  iad  a  thoirt  chum  an  àit'  as  an 
tainig  e,  agus  an  sin  a  chuir  gu  bàs  air  an  dòigh  bu 
chràitich'  a  b'  urrainn  daibh  a  smuaineachadh. 

Uime  sin  thug  iad  a  mach  e,  chum  a  chur  gu  bàs  ; 
agus  sgrùis'  iad  an  toiseach  e  :  an  sin  bhuail  iad  e;  lot 
iad  an  sin  e  le  sgeanan  ;  chlach  iad  e  an  deigh  sin, 
agus  lot  iad  e  le'n  claidheannan  :  agus  ma  dheireadh 
loisg  iad  e  gu  luaithre. 

A  nise  chunnaic  mi  gu'n  robh  air  cùlthaobh  a  mhòr- 
shluaigh,  carbad  agus  càraid  each  a'  feitheamh  gu 
Dìleas  athabhairt  leo,  eho  luath  'sa  chuireadh  a  nàimh- 
dean  gu  bàs  e,  agus  chaidh  a  thogail  suas  troimh  na 
neoil  le  fuaim  trompaid'  do  nèamh.  Ach  chaidh  dàil  a 
chuir  ann  am  peanas  a  dheanamh  air  Criosdaidh,  agus 
òrduchadh  air  ais  do'n  ghainntir,  far  an  do  bhuanaich 
e  rè  seal,  ach  thug  an  Tì-sin  a  tha  riaghladh  gach  aon 
ni  air  an  corraich  fàs  beagan  ni  bu  chiùine,  agus  thar 
Criosdaidh  uapa,  agus  dh'imich  e  air  a  thuras.  Agus 
am  feadh  a  bha  e  air  an  astar  sheinn  e : — 

O  !  Dhileis  àigh,  is  firinneach 
A  chum  thu  t'aidmheil  suas, 
Do  Dhia,  nan  gràs;  is  uimesin 
Bith  nèamh  dhut  mar  do  dhuais. 
An  uaìr  bhios  sluagh  neo-dhìleas 
A'  caoidh  an  dòlais  eruaidh ; 
Oir  ged  air  leo  a.  mharbh  iad  thu, 
'S  ro  àrd  air  nèamh  do  bhuaidh. 

A  nis'  chunnaic  mi  ann  am  aisling,  nach  d'fhalbh 
Criosdaidh    'na  aonar ;     oir   bha   fear   do'm   b'   ainm 


S)4  TDRAS  A'  CHRIOSDAIDII. 

Ciatach,  a  thug  fainear  giùlan  Chriosdaidh  agtis 
Dhìleis  mar  dh'  fhuilig  iad  air  an  fheill,  a  dh'f  halbh 
leis,  agus  a  dh'  inndrinn  ann  an  cùmhnant  bràithreil 
ris  gu'm  biodh  e  'na  chòmpanach  dha.  Mar  so  bhàs- 
saich  fear  'na  f  hianais  air  an  f  hirinn,  agus  dh'  è"irich 
fear  eile  suas  'na  àite  gu  bhi  'na  cho'-fhear  turais  aig 
Criosdaidh.  Dh'innis  Ciatach  do  Chriosdaidh  gu'n 
robli  ioma  fear  eil'  a  bh'air  a  mhargadh  a  thigeadh  ri 
ùine  'nan  deigh. 

Agus  chunnaic  mi  cho  luath  's  a  dh'fhàg  iad  an 
f  hèill,  gu'n  'tainig  iad  suas  ri  fear,  a  bh'air  thoiseach 
orra,d'am  b'ainm,Gabhannach;  agus  thuirt  iad  ris,  Co's 
dùthaich  dhut,  a  dhuine,  agus  c'àìt'  a  ruigeas  tu  mar  so  ? 
Thuirt  e  riu  gu'n  tainig  e  o  bhaile  Cainnt-bhlasda,  agus 
gu'n  robh  e  dol  chum  a'  bhaile  nèamhaidh ;  ach  cha 
d'innis  e  ainm. 

O  Chainnt-bhlasda,  arsa  Criosdaidh ;  am  beil  aon 
mhath  san  àite  sin  ?     Gnàth.  xxvi.  25. 

Gabhannach.  Tha  dòchas  agam  gum  beil,  ars'  e-san. 

Criosdaidh.  An  cead  leat  t-ainm  innse  dhomh  ? 

Gabhannach.  Is  coigreach  dhutsa  mi,  agus  tha  thusa 
mar  sin  domhsa  :  ma  ghabhassibh  an  rathad  so,  bithidh 
mi  deònach  a  bhi  'n-ar  cuideachd  ;  ach  mur  gabh,  cha 
bhi  comas  air. 

Criosdaidh.  Chuala  mi  iomradh  air  baile  Cainnt- 
bhlasda,  arsa  Criosdaidh,  agus  m'as  math  mo  chùimhne 
gu'n  dubhairt  iad  gu'm  b'àite  saibhir  e. 

Gabhannach.  'S  e  sin  a  th'ann  ;  agus  tha  ioma  caraid 
saibhir  agam  sa'n  àite. 

Criosdaidh.  Mar  mì-mhodhail  ri  fheòraich  e,  cò  iad 
do  chàirdean  sa'n  àite  sin. 

Gabhannach.  Cha  mhòr  nach  buin  na  tha  sa'  bhaile 
dbomh;  gu  h-araidh,  Morair-cuir-mu'n-cuairt,  Mor- 
air  a-rèir-anma,  Morair-cainnt-bhlasda,  (o'n  tainig 
ainm  a'  bhaile,)  Fear-ciùin,  Fear-bior-shuileach,  Fear- 
a-bhi-deònach,  agus  tba  ministear  na  sgìreachd,  Fear- 
leam-leat,  'na  bhràthair-màthar  dhomh ;  agus  a' 
heanamh   na  fìrinn  dutsa,  tha  mi   f^in  a'm'  dhuin' 

uasal  tàbhachdach,  ge  nach  robh  mo  shean-air  ach 
'na  phortair,  a'  sealltainn  aon  rathad  agus  ag  iomradh 
rathad  eile,  agus  f  huair  mi  fem  a'  chuid  is  mò  de  m' 
mhaoin  ris  a'  chèird  cheudna, 

Criosdaidh.     Am  beil  thu  pòsda  ? 

Gabhannach.Tha  mi,  agus  tha  mo  bhean  'na  boireann- 
ach  deagh-bheusach,  nighean  mnà  còire :  's  i  nighean 
Baintighearn-cuir-am-fiachan  i :  air  an  aobhar  sin 
thainig  i  o  theaghlach  urramach,  agus  tha  i  cho  modh- 
ail  shuairce  's  gur  aithne  dh'i  i-fem  a  ghiùlan  an  cuid- 
eachd  rìgh,  no  idir  diol-dèirce.  Tha  sinn  ag  eadar- 
dhealachadhbeagan'n-ar  creideamh  o'n  mhuinntir  is  ro- 
thinne,  gu  h-àraidh  ann  an  dà  ni  bheag.  'Se  cheud  ni,  • 
Nach  cuir  sinn  idir  an  ag-haidh  sruth  agus  soirbheis. 
An  dara  ni,  'S  ann  is  ro  eudmhoire  sinne  'nuair  a 
shoirbhichear  gu  math  le'r  creideamh  :  's  toigh  leinn  a 
chleachdadh  ma  shoillsicheas  a'  ghrian  air,  agus  gu'm 
mol  am  mòr-shluagh  e. 

An  sin  chaidh  Criosdaidh  a  leth-taobh  far  an  robh 
Ciatach,  agus  thuirt  e  ris,  tha  mi  smuaineachadh  gur 
e  so  Gabhannach  o  bhaile  Cainnt-bhlasda  :  agus  m'as  e 
so  e,  th'  againn  'n-ar  cuideachd  is  e  cealgair  cho  mòr  's  a 
tha  san  dùthaich.  Thuirt  Ciatach  ris,  fiosraich  ainn? 
dheth ;  saoilidh  mi  nach  còir  dha  nàir  a  ghabhail  a 
ainm.  Le  so  a  ràdh  chaidh  Criosdaidh  d'a  ionnsaidh  a 
rithist,  agus  thuirt  e  ris,  Tha  thu  labhairt  mar  gu'm 
b'aithne  dhut  tuilleadh  no  's  aithne  do'n  t'saoghal  uile ; 
agus  m'as  math  m'  aithne,  tha  mi  meas  gur  tu  Gabhann- 
ach  o  bhaile  Cainnt-bhlasda. 

Gabhannach.  Cha  'n  e  sin  m'  ainm  :  ach  thog  cuid  do 
dhaoine  nach  b'urrainn  m'fhulang  orm  mar  leth-ainm 
e,  agus  's  eigin  domh  giùlan  leis  mar  sgaineil,  mar 
ghiùlain  daoine  matha  eile  romham  le  'n  sgaineil  fèin. 
Criosdaidh.  Ach  an  tug  thu  riamh  aobhar  do  dhaoine 
an  t-ainm  sin  a  ràdh  ruit  ? 

Gabhannach.  Cha  tug  riamh  !  'S  e  'n  ni  is  mò  a 
rinn  mi  riamh  a  thoilltinn  an  ainm,  gu'n  robh  mi  do 
ghnà  cho  sona  's  gu'm   biodh  mo  bharail    a  rèir   gnà 

nan  amannan  a  bhiodh  ann,  ciod  sam  bith  iad,  agus  bha 
sin  'na  bhuannachd  dhomh ;  ach  ma  thilgeas  iad  nithe 
mar  sin  orm,  is  còir  dhomh  am  meas  'nam  beannachadh ; 
ach  na  cuireadh  am  mi-runach  sgaineil  as  mo  leth. 

Criosdaidh.  Bha  mi  gun  amharas  ann  am  barail 
gu'm  bu  tus'  am  fear  a  chuala  mi  uime,  agus  tha  mi  a' 
smuainteach  gu'm  beil  an  t-ainm  so  ni's  freagarraiche 
dhut  na  's  math  leat  a  nochdadh  dhuinne. 

Gabhannac.h.  Ma  bhitheas  sibhse  sa'  bbarail  sin,  cha 
n-eil  atharrach  agams  air :  Tuigidh  sibh  gu'm  bi  mi 
am  dheagh  chòmpanach,  ma  ghabhas  sibh  a  staigh  'n-ar 
cuideachd  mi. 

Criosdaidh.  Ma  thèid  thu  maille  ruinne,  's  èigin  dut 
dol  an  aghaidh  sruth  agus  soirbheis,  ni  a  tha  mi  tuig- 
sinn  a  tha  'n  aghaidh  do  thoile.  'S  eigin  dut  mar  an 
ceudna  diadhachd  aideachadh  fo  dhìmeas  cho  math  ris 
an  uair  sa'm  buadhair'  i  :  agus  gabhail  Je  an  gèimhlibh, 
cho  math  's  an  uair  a  bhitheas  i  gu  h-uallach,  follaiseach, 
a'  falbh  na  sràide. 

Gabhannach.  Cha'n  fhaod  sibh  an  cothrom  a  ghabhail 
o/m,  no  mo  chreideamh  a  chuibhreachadh  ;  f  àgaibh 
gu'nc  thoil  fdin  mi,  agus  ceadaichibh  dhomh  imeachd 
maille  ribh. 

C'r.osdaidh.  Cha  t£id  thu  aon  cheum  ni's  faide,  mar 
dean  thu  mar  ni  sinne. 

An  sin  thuirt  Gabbannach,  cha  tre*ig  mi  am  feasd  mo 
sheana  chleachdannan,  o'n  a  tha  iad  neò-lochdach  agus 
tarbhach.  Mar  faod  mi  imeachd  leibhse,  f'eumaidh 
mi  deanamh  mar  rinn  mi  mu'n  do  thachair  mi  oirbh, 
falbh  'n-am  aonar,  gus  an  tachair  cuideigin  rium,leis  an 
taitneach  mochuideachd. 

An  sin  chunnaic  mi  am  aisling  gu'n  do  thrè"ig  Criosd- 
aidh  agus  Ciatach  e,  agus  gu'n  d'fhuirich  iad  uaithe  : 
ach  sùil  ga'n  tug  fear  dhiù  'na  dheigh,  chunnaic,  e 
triùir  dhaoine  leantainn  Ghabhannaich  :  agus  'nuair  a 
thainig  iad  suas  ris,  rinn  e  ùmhlachd  dhaibh ;  agus 
chuir  iadsan  fàilt  air-san  cuideachd.  B'e  ainm  nan 
daoine,    Cùram-an-t-saoghail,    Gaol-air-airgead,   agus 


TURAS   A'   CHRIOSDAFDH.  97 

Gleidh-gu-buileach  ;  daoine  a  b'aithne  do  Ghabhannach 
roimhe ;  oir  ann  an  aois  an  òige  bha  iad  'san  aon  sgoil, 
agus  se  Gramaich-ris  ann  an  Gaol-air-buannachd  bu 
mhaighstir  sgoile  dhaibh,  ann  am  baile  margaidh  san 
Tìr-shanntaich.  Theagaisg  am  maighstear-sgoile  so 
dhaibh  andòigh  air  ni  fhaotainn  le  foirneart,  le  meall- 
adh,  le  miodal,  le  breugan,  no  fo  sgàile  creideimh  ; 
agus  dh'  fhòghlum  e  a  cheathrar  dhaoine  sin  cho  iora- 
lan  's  gu'm  faodadh  gach  fear  dhiu  e-fèin  a  bhi  'na 
mhaighstear-sgoil'  air  an  teagasg  ceudna. 

Agus  mar  thuirt  mi,  'nuair  a  chuir  iad  fàilt'  air  a' 
chè'ile,  thuirt  Gaol-air-airgead  ri  Gabhannach,  cò  iad 
na  daoine  sin  a  tha  romhainn  ?  oir  bha  Criosdaidh  agus 
Ciatach  fhathast  'nan  sealladh. 

Gabhannach.  Is  dithis  o  thìr  chèin  a  th'ann,  do  rèir 
an  doigh  fèin,  ag  imeachd  air  eilthireachd. 

Gaol-an-airgeid.  Mo  thruaighe !  c'ar  son  nach 
d'fhuirich  iad  gus  am  bitheamaid  'nan  deagh-cuid- 
eachd-san  !  oir  tha  sinn  uile,  tha  dòchas  agam,  air  an 
aon  ghnothach  ? 

Gabhannach  Tha  sinn  gu'n  amharas  ;  ach  tha  na 
fir  so  romhainn  cho  geur-theann,  agus  cho  fada  'nam 
beachd  fèin,  agus  cho  neo-mheasail  mu  bharail  chàich, 
air  chor  's  dhaindeon  cho  dhiadhaidh  's  ga'm  bi  duine, 
mar  gabh  e  leo-san  anns  gach  ni,  cuiridh  iad  as  an 
cuideachd  e. 

Gleidh-gu-buileach.  Is  olc  sin ;  ach  tha  sinn  a' 
leughadh  mu  chuid  a  tha  tuilleadh  's  diadhaidh,  agus 
tha  geur-chruas  nan  daoine  sin,  a'toirt  orra  gach  neach 
nach  bi  mar  tha  iad  fèin,  a  dhìteadh.  Ach  guidheam 
ort  innis  duinn  cia  lion,  agus  ciod  iad  na  nithe  mu'n 
tainig  eadaraibh  ? 

Gabhannach.  Air  leo-san,  a  rè*ir  am  barail  cneatm- 
laidir  fèin,  gur  e  'n  dleasnas  iraeachd  air  an  turas  ge 
b'e  sìde  bhitheas  ann,  agus  bha  mise  deònach  fuireach 
gus  am  biodh  sruth  agus  gaoth  leam.  Tha  iadsan  a 
cur  gach  ni  an  cunnart  air  son  Dhè  air  ball,  tha  mise 
toileach  gach  fàth  a  ghabhail  chum  mo  bheatha  agus 

m  'oighreachd  a  dheanamh  cinnteach.  Tha  iadsan  deo= 
nach  am  barailean  fèin  a  chumail  ged  a  bhiodh  gach 
neach  eile  'nan  aghaidh  ;  ach  tha  mis'  air  son  diadhachd 
cho  fad  sa'  cheadaicheas  na  h-anmannan  agus  mo  thear- 
uinnteachd  ftiin  dhomh.  Tha  iadsan  air  son  diadhachd 
'nuair  bhitheas  i  fo  mhi-mheas,  ach  's  ann  a  tha  mis' 
air  a  son  an  àm  buannachd,  ann  an  soirbheachadh, 
agus  an  àm  measail. 

Cùram-an-t-saoghail.  Fuirich  thusa  san  aidmheil 
sin,  a  Gabhannaich  :  air  mo  shon  fèin  deth,  cha  mheas 
mi  ach  mar  amadan  fear  a  dh'f  haodas  a  chuid  a  ghleidh- 
eadh,  agus  nach  dean  e.  Bitheamaid  glic  mar  nath- 
raichean.  Is  feumail  am  feur  a'sgaoladh  feadh  sa'  tha 
'ghrian  a'  deàlradh.  Chì  sibh  mar  dh'f  hanas  an  seillean 
fo  dhìon  fad  a'  gheamhraidh,  agus  cha  ghluais  e  gus  an 
tig  an  t-àm  sam  bi  buannachd  agus  toil-inntinn  aige. 
Tha  Dia  air  uairean  a'  cnr  uisg'  ann,  agus  air  uairean 
eile  a'  cur  tiormachd  agus  deàlradh  na  grèin'  ann  :  Ma 
bhios  iadsan  'nan  amadain  cho  mòr  's  gu'n  imich  iad  ri 
doireann,  thèid  sinne  mhàin  air  ar  n-aghaidh  ri  deagh 
shìde.  Àir  mo  shon  fè"in  deth,  's  e'n  creideamh  is  ànn- 
sa  leam,  a  bhuannaicheas  nithe  matha  Dhè  dhuinn. 
Oir  cò  a  dh'fhaodas  a  smuaineachadh,  ma  tha  e  air  a 
stiùireadh  le  reusan,  o'n  a  bhuilich  Dia  nithe  mathana 
beatha  so  oirnn,  nach  bu  ghean-math  leis  gu'n  gleidh- 
eamaid  iad  air  a  sgàth-san  :  Dh'fhàs  Abraham  agus  So- 
lamh  saoibhir  ann  an  diadhachd  :  agus  tha  Iob  ag  ràdh 
gun  taisg  duine  math  suas  òr  mar  dhuslach.  Ach 
cha'n  fhaod  e'  bhi  mar  tha  na  daoine  so  romhainn, 
ma  tha  iad  mar  tha  thus'  ag  ràdh. 

Glèidh- gu-buileach.  Tha  mi  tuigsinn  gu'm  beil  sinn 
uile  san  aon  bheachd  mu'n  chùis  so,  agus  cha  'n  ion 
duibh  tuilleadh  a  ràdh  mu  timchioll. 

Gaol-an-airgeid.  Ch  n-eil  feum  tuilleadh  a  ràdh 
umpa  gun  teagamh  :  oir  an  neach  nach  creid  aon  chuid 
facal  Dè  no  a  reusan  fe*m  ;  agus  tha  iad  le  chèite  again- 
ne,  cha  n-aithne  dha  a  shaorsa  fèin,  cha  mhò  a  tha  e 
g'  iarraidh  a  thearuinteachd  fèin. 

Gabhannach.  Mo  bhràithrean  tha  sinn  uile'  triall  air 
ar  turas ;  's  a  chum  droch  nithe  a  chumail  as  ar  car- 
amh,  ceadaichibh  dhomh  a'  cheist  so  a  chur  : 

Abraibh,  ged  a  bhitheadh  aig  duine,  ministear,  no 
fear-ceairde,  &c,  cothrom  air  a  chor  a  leasachadh,  chum 
nithe  matha  na  beatha  so  f  haotainn,  ach  nach  comas- 
ach  dha  ruigheachd  air,  gun  a  bhi,  ge  nach  bi  e  ach  air 
sgàth  sgeimh,  anabharrach  eudmhor  agus  cràbhach,  mu 
phongan  creideimh  nach  do  mhìnicheadh  roimhe ; 
nach  faod  e  na  meadhonan  sin  a  ghnàthachadh  chum 
ruigheachd  air  na  th'  aige  san  amharc,  agus  air  a  shon 
sin  a  bhi  'na  dhuine  ceart  agus  ionraic  ? 

Gaol-an-airgeid.  Is  \è\v  dhomh  ceann  thall  do 
cheiste ;  agus  le  cead  nan  daoin'  uaisle  so  bheir  mi 
ionnsaidh  air  a  freagairt. 

Agus  air  tics,  Chum  labhairt  mu'n  chùis,  direach 
mar  f  hreagradh  e  do  mhinistear  fèìn  :  Abair  gu'm  beil 
e  'na  dhuine  còir,  nach  eil  a  bheathachadh  ach  beag, 
agus  gu'm  beil  beathachadh  gu  mòr  ni's  fear  aige  san 
amharc  :  tha  cothrom  aig  a  nis'  air  f  haotainn,  ach  mu'm 
faigh  se  e,  's  eigin  da  a  bhi  ni's  saoithreachail  air  f&n' 
searmonachadh  ni's  tric'  agus  ni's  dùrachdaiche ;  agus, 
chum  a  luchd-èisdeachda  thoileachadh,  'sfeumaildà  rud- 
aigin  de  dh-atharrachadh  a'  dheanamh  'na  chreideamh  s 
Air  mo  shon  fèin,  cha  lèir  dhomh  nach  faod  duine  so  a 
dheanamh,  ma  bhios  e  'na  thairgse,  seadh  agus  tuille- 
adh  's  so,  agus  gidheadh  a  bhi  'na  dhuine  ceart  cuid- 
eachd.     C'ar   son  ? 

Anns  a'  cheud  àite.  Gu'm  beil  a  dhèigh  air  a 
bheathachadh  sin  laghail,  o'n  a  chuir  am  freasdal  'na 
thairgs'  e  ;  uime  sin  faodaidh  e  f  haòtainn  mas  urrainn 
da,  gun  e  bhi  'n  aghaidh  a  chogais. 

Anns  an  dara  h-àite,  Osbarr,  tha  'thoil  do'n  bheath- 
achadh  sin  ga  dheanamh  na  shearmonaiche  saoithreach- 
ail,  agus  ni's  dùrachdaiche,  &c.  agus  leis  a  sin  tha  e  ga 
dheanamh  'na  dhuine  ni's  fearr,  a'  meudachadh  eòlais, 
ni  a  tha  taitneach  le  Dia. 

Anns   an   treas   àite,  Tha   e  gèilleadh   do   thoil  a 

shluaigh  ann  an  cuid  de  phonganan  creideimh  a  thre*ig- 
sinn,  a'nochdadh,  1.  Gu'm  beil  e  na  ghnè  comasach  air 
fè"in-aicheadh.  2.  Gu'm  beil  e  na  gniùlan  gu  h-aoidheil 
grinn :  3.  Agus  leis  a  sin.  ni's  Ìor  iomchaidh  air 
dreuchd  fir-teagaisg. 

Anns  a'  cheathramh  àite,  fha  mi  uime  sin  a'  meas 
nach  bu  chòir  pears-eagiais,  a  dh'f  hàgadh  beathachadh 
air  son  aon  a  b'fhearr,  a  mheas  sanntach,  ach,  ie  sin  a' 
dheanamh  gu'n  d'  fhàs  e  fèm  ni  b'f hearr  agus  ni  bu 
dìcheallaiche,  s'  gur  ann  a  tha  e  gabhail  a  chothrom  a 
f  huair  e  chum  math  a'  dheanamh. 

Agus  mu  thimchioll  an  f  hir-chèirde  mu'n  do  labhair 
thu  :  Abair  nach  eil  e  faighinn  ach  beag  r'a  dheanamh, 
ach  le  e  dh'f  hàs  diadhaidh,  tha  e  'na  chomas  a  cbor  a 
leasachadh,  theagamh  le  bean  bheartach  fhaotainn,  no 
muinntir  is  inbhiche  nithe  a  thoirt  dha  ri  dhean- 
amh ;  cha'n  f  haic  mi  nach  eil  so  ceadaichte  dha  a 
dheanamh.     C'arson  ? 

Afins  a?  cheud  aite,  Gur  deagh-bheus  duine  dh'fhàs 
ni's  diadhaidh,  ciod  air  bith  dòigh  air  am  fàs  e  ann. 

Anns  an  dara  h-àite,  Cha  mhò  tha  e  mi-laghail 
dhomh  bean  shaoibhir  fhaotainn,  no  idir  mo  roinn  a 
mheudachadh. 

Anns  an  treas  àite,  Os-barr,  tha'm  fear  a  gheibh  iad 
sin  le  f  às  diadhaidh,  a'  faighinn  an  ni  tha  math  uatha- 
san  a  tha  cràbhach,  le  e  fe'in  a  dh'  f  hàs  math :  Leis  a 
sin,  tha  'n  so  bean  shaoibhir,  roinn  fharsainn,  agus 
buannachd  mhòr  air  am  faotainn  le  fàs  diadhaidh,  a 
tha  'na  ghnothach  math.  Air  an  aobhar  sin  tha  fàs 
diadhaidh,  a  dh'  fhaotainn  gach  ni  dhiù  sin,  'na  rùn 
math  agus  tarbhach. 

Chliùthaich  iad  uile  mar  mhìnich  e  a'  cheist;  agus  dh' 
aidich  iad  gu'n  robh  e  a  reir  teagaisg  fhallain  agus 
buannachdail.  Agus  a  chionn,  air  leo-san,  nach  b'urr- 
ainn  aon  neach  cuir  'na  aghaidh,  agus  nach  robh  Criosd- 
aidh  agus  Ciatach  mar  f  had  glaoidh  dhaibh,  shònraich 
iad  gu'n  cuireadh  iad  a'  cheist  orra,  cho  luath  's  a  thig- 
eadh  iad  suas  riu ;  gu  h-araidh  a  chionn  gu'n  do  chuir 

iad  an  aghaidh  Ghabhannaich  roimhe.  Mar  so  ghairm 
iad  orra,  agus  sheas  iad  gus  an  tainig  iad.  Agus  mar 
bha  iad  a'  ruigheachd  chuir  iad  rompa  nach  e  Gabhann- 
ach  a  chuireadh  a'  cheist,  ach  seana  Chùram-an-t-  Saogh- 
ail,  a  chionn  'nam  beachd-san  gu'n  robh  iarmad  do'n 
t-seann  ghamhlas  a  bha  eadar  iad  as  gabhannach  'nuair 
a  dhealaich  iad  tacan  beag  roimhe  sin  fathast  'nan 
chùimhne. 

Mar  so  thainig  iad  an  caramh  a  chè'ile,  agus  an  deigh 
fàilte  ghearr,  chuir  Curam-an-t-Saoghail  a'  cheist  air 
Criosdaidh  agus  air  a  chòmpanach,  agus  dh'  iarr  e  orra 
a  freagradh  na'm  b'  urrainn  iad. 

Criosdaidh.  An  sin  thuirt  Criosdaidh,  dh'  fhaodadh 
leanabh  ann  an  diadhachd  mlle  ceiste  mar  i  sin  a 
f  hreagradh.  Oir  mar  eil  e  ceadaichte  Criosd  a  lean- 
tainn  air  ghaol  nam  buileannan,  (mar  a  chì  sibh  ann  an 
Eoin  vi.)  cia  mòr  is  gràineile  na  sin  meadhon  a'  dhean- 
amh  dheth  fdin  agus  d'a  dhiadhachd  chum  saoibhreas 
fhaighinn,agusamhealltainn?  aguschìsinnnacheil  ach 
as-chreidich,  cealgairean,  deamhain,  agus  buitsichean 
sa'  bheachd  so. 

Anns  a'  cheud  àite.  As-chreidich;  oir 'nuair  a  bha 
d&gh  aig  Hamor  agus  aig  Sechem  air  nighein  agus  air 
sprèidh  Iacoib,  's  a  chunnaic  iad  nach  robh  seòl  ac'  air 
ruigheachd  oirre,  ach  le  bhi  air  an  timchioll-ghearradh, 
tbuirt  iad  r'an  còmpanaich,ma  thimchioll-gheai'rar  gach 
fireannach  againne,  nach  leinn  fèin  an  sin  gach  s^ilbh, 
maoin,  agus  beathach  a  th'  aca  ?  B'  iad  an  nighyanan 
agus  an  sprèidh  a  b'àill  leo  f  haotainn,  agus  b'e  sgàiie  na 
diadhachd  am  meadhon  a  ghnàthaich  iad  chum  am 
faotainn,  mar  chì  sibh.     Gen.  xxxiv.  20 — 32. 

San  dara  h-àite.  B'e  so  an  creideamh  a  bh'  aig  na 
Phairisich  chealgach  cuideachd.  B'  iad  ùrnaighean  fada 
an  sgèimh;  ach  b'e  taighean  bhantrach  a'  chreach  a  bha 
nam  beachd ;  agus  b'e  'n  dìteadh  bu  mhò  bu  duais 
daibh  o  Dhia.      Luc.  xx.  46,  47- 

San  treas  àite.  B'e  so  mar  an  ceudna  an  creideamh 
a  bh'  aig  Iudas  an  droch-spiorad:  bhae  diadhaidh  chum 
an  sporan  a  bhi  aige,  chum  gum  faigheadh  e  na  bh'  ann: 

ach  bha  e  air  a  chall,  air  a  thilgeadh  air  falbh,  agus  'na 
oighre  air  lè"ir-sgrios. 

Sa'  cheathramh  àite.  B'e  so  creideamh  a  bh'  aig 
Simon  an  drùidh  cuideachd ;  oir  b'àill  leis  an  Spiorad 
Naomh  f  haotainn  chum  gu'm  faigheadh  e  airgead  air  a 
shon ;  agus  bha'  bhinn  o  bheul  Pheadair  da  re"ir  sin. 
Gnìomh.  vii.  19—22. 

Sa'  chùigeamh  àite.  Cha  mhò  a  shaoileas  mi,  am 
fear  a  ghabhas  creideamh  an  t-saoghail,  nach  cuir  e  cùl 
ri  creideamh  air  son  an  t-saoghail ;  oir  ceart  cbo  cinn- 
teach  's  a  bha  mhiann  air  Iudas  an  saoghal  f  haotainn 
le  fàs  diadhaidh,  is  ni  cho  cinnteach  gu'n  do  reic  e  a 
mhaighstear  agus  diadhachd  air  son  an  ni  ceudna.  Agus 
tha  a'  cheist  a'  fhreagradh  a  rèir  bhur  beachdsa,  as- 
chreideach,  cealgach,  agus  mallaichte,  agus  bithidh 
bhur  duais  a  reir  bhur  n-oibreach.  An  sin  sheas  iad 
a'  dùr-amharc  air  a  chèile,  gun  fhacal  ri  ràdh  aig  fear 
seach  fear  dhiù.  Thaitinn  e  gu  sàr-mhath  ri  Ciatach 
mar  fhreagair  Criosdaidh  iad,  agus  bha  tosd  mòr  'nam 
measg.  Thriall  Ghabhannach  agus  na  bha  leis  air  an 
adhais,  chum  gum  faodadh  Criosdaidh  agus  Caitach  am 
f  àgail.  An  sin  thuirt  Criosdaidh  r'a  chòmpanach,  mar 
urrainn  na  daoine  sin  seasamh  am  fianais  dhaoine,  ciod 
a  ni  iad  'nuair  a  bheir  Dia  breth  orra  ?  Agus  ma  tha 
iad 'nan  tosd  le  comhreusanachadh  dhaoine  bàsmhor, 
ciod  a  ni  iad  'nuair  a  bheir  lasraichean  dian-loisgeach 
an  teine  shiorruidh  geur-achmhasan  daibh. 

An  sin  dh'  f  hàg  Chriosdaidh  agus  Ciatach  a  rithist 
iad,  agus  dh'imich  iad  air  an  aghaidh  gus  an  tàinig  iad 
rèidhlean  còmhnard,  d'  an  goirear  Socair,  far  an  do 
choisich  iad  gu  fior  thaitneach;  ach  cha  robh  an  còmh- 
nardsin  achaimhleathan,  agus  chaidh  iad  thairisair  ann 
an  ùine  ghearr.  Ach  bha  aig  ceann  thall  achòmhnaird 
ud  tulach  beag  da'm  b'ainm  Cnocan-tarbach  agus  anns 
a'  chnocan  sin  bha  mèin-airgeid,  a  chaidh  cuid  do  na 
dh'imich  rompa-san,  a  dh'fhaicinn  athaobh  iongantais; 
ach  air  dhaibh  dol  tuilleadh  's  dlù  air  beul  an  t-sluic, 
agus  an  talamh  a   bhi  fàs  fòpa,    ghèill   e,    agus   leis 

an  leagadh  chuireadh  às  daibh;  chaidh  cuid  diù  a 
dhochann  cho  mòr  leis  mar  thuit  iad  's  nach  robh  ia^ 
ceart  riamh  tuilleadh.  An  sin  chunnaic  mi  am  aisling, 
gu'n  robh  beagan  a  bharr  an  rathaid,  fa  comhair  na 
mèin-airgeid,  (duin-uasal  rìmheacb  do'm  b'ainm)  Demas 
'na  sheasamh  a'  furan  luchd-ghabhail  an  rathaid 
teachd  g'a  faicinn ;  a  thuirt  ri  Criosdaidh  agus  r'a 
chòmpanach,  Ho !  thigibh  an  so,  agus  nochdaidh  mise 
dhuibh  iongantas. 

Criosdaidh.  Ciod  an  ni  a  th'ann  is  fiù  dhuinn  doì 
as  an  t-slighe  ga  fhaicinn? 

Demas.  Tha  'n  so  mèin-airgeid,  agus  tha  daoine  g'a 
chladhach  a  dh'f  haotainn  saoibhreis ;  ma  thig  sibhse, 
faodaidh  sibh  le  beagan  dragha,  am  pailteas  f  haighinn. 

Ciatach.  An  sin  thuirt  Ciatach,  Rachamaid  a  dh' 
fhaicinn. 

Criosdaidh.  Cha  te"id  idir,  arsa  Criosdaidh,  chuala  mi 
roimhe  mu'n  àite  so,  agus  a  cho  liugha  aon  a  chaidh  gu 
bàs  ann ;  tha  'n  saoibhreas  sin  'na  ribe  dhaibh-san  a 
tha  ga  iarraidh ;  oir  tha  e  ga'm  bacadh  'nan  turas. 

An  sin  thuirt  Criosdaidh  ri  Demas,  Nach  eil  an  t-àite 
cunnartach  ?  Nach  do  chuir  e  bacadh  air  mòran  'nai. 
turas  ? 

Demas.  Cha  n-eil  e  ro-chunnartach,  ach  dhaibhsan 
a  bhios  neo-chùramach;  ach  thainig  ruthadh  'na  aodanx. 
'nuair  a  thuirt  e  so. 

Criosdaidh.  An  sin  thuirt  Criosdaidh  ri  Ciatach.  Na 
rachamaid  ceum  ann ;  ach  cumamaid  air  an  t-slighe. 

Ciatach.  Ach  geallaidh  mise  dhut  ma  gheibh  gabh- 
annach  an  cuireadh  ceudna  a  fhuair  sinne  gu'n  tè"id  e 
ga'  fhaicinn.     Hos.  iv.  18. 

Criosdaidh.  Cha  n-eil  teagamh  agam:  oir  tha 
dhùrach  a  dh'  ionnsaidh  sin;  agus  's  math  an  ràth  dha 
mar  bàsaich  e  ann. 

Demas.  An  sin  ghlaodh  Demas  a  rithist,  ag  ràdh. 
Ach  nach  tig  sibh  a  dh'fhaicinn  ? 

Criosdaidh.  An  sin  thuirt  Criosdaidìi  as  an  aodann 
ris,  O  Dhemais!  tha  thu  ad  eas-caraid  do  shlighe  Triath 
na  sliighe  so,  agus  chaidh  do  dhiteadh  cheana  le  aon  de 

bhreitheanaibh  au  Rìgh,  a  chionn  gu'n  deach  thu  fèm 
a  thaobh,  (2  Tim.  iv.  10,)  agus  c'air  son  a  dh'iarras  tu 
sinne  a  tbarrainn  do'n  dìteadh  ceudna  ?  A  bharr  air 
sin,  ma  thèid  sinn  idir  as  an  t-slighe  cluinnidh  ar  Tigh- 
earn  an  Rìgh  uime,  agus  cuiridh  e  gu  nàire  sinn,  far 
am  faodamaid  seasamh  le  dànachd  'na  fhianais. 

Ghlaodh  Demas  a  rithist,  Gu'm  b'ann  d'an  comunn 
fè"in  e-san;  agus  'nàn  deanadh  iad  stad  beag,  gu'm 
falbhadh  e  maille  riu, 

Criosdaidh.  Ciod  is  àinm  dhut  ?  Nach  e  t'  ainm  a 
ghlaodh  mi  riut  ? 

Demas.  'S  e,  Demas  is  ainm  dhomh.  Is  mac  do 
dh'  Abraham  mi. 

Criosdaidh.  'S  aithne  dhomh  thu ;  b'e  Gehasi  do 
seanair,  agus  Iudas  t-athair,  agus  gbluais  thu  'nan  cas- 
cheumaibh ;  is  olc  an  cleas  a  tha  thu  deanamh,  chaidh 
t'athair  a  chrochadh  a  chnonn  e  bhi.  'na  bhrathadair, 
agus  tha  thu  fè*in  a'  toilltinn  a'  pheanais  ceudna.  Bi 
cinnteach  'nuair  a  thig  sinne  dh'ionnsaidh  an  Rìgh, 
gu'n  innis  sinn  da  mu  d'ghnàthachadh.  Le  so  a  ràdh 
dh'  imich  iad  rompa.  2  Righ.  v.  20.  Mat.  xxvii.  14, 
15;  agus  xxvii.  1 — 6. 

Mun  àm  so,  thainig  Gabhannach  agus  a  chòmpanaich 
san  t-sealladh,  agus  chaidh  iad  far  an  robh  Demas  air 
a  cheud  smèideag.  Ach  co  dhiù  a  thuit  iad  'san  t-sloc  le 
bhi  sealltainn  thar  a  bruach,  no  chaidh  iad  sìos  a 
chladhach,  nochuir  mi-f  hallaineachd  an  fhàilidh  a  bha'n 
ìochdar  an  t-sluic  as  daibh ;  cha  b'  urrainn  domh  a 
thuigsinn  ach  cha'n  fhacas  tuilleadh  iad  air  an  t-slighe. 

Chunnaic  mi  gu'n  tàinig  na  h-eilthirich  gu  taobh 
thall  a'chòmhnaird,  far  an  robh  seana  chàrn-cuimhne'na 
sheasamh  làimh  ris  an  t-slighe,  agus  bha  ìoghnadh  orra 
r'a  choltas;  oir  air  leo  gu'n  robh  e  coltach  ri  boireann- 
acn  air  a  cruth-atharrachadh  gu  dealbh  carraigh;  sheas 
iad  a'  beachdachadh  air  re"  ùine  mhòr,  ach  cha  robh  iad  a' 
tuiffsinn  cid  a  bh'ann.  Ach  fa-dheòigh  thug  Ciatach 
an  aìre  do  sgrìobhadh  a  bh'air  a  cheann,  ann  an  sgrìobh- 
aan  deacair  r'a  leughadh ;  ach  do  bhrigh  nach  robh  e  air 
fhognium,  ghairm  e  Criosdaidh,  a  dh'fhaicinn  an  tuig- 

eadh  e  ciod  a  bh'ann ;  agus  an  uair  a  chuir  e  na  facail  an 
taice  a  chèile,  rinn  e  mach  gur  e  bh'ann.  "  Cùimhnich 
Bean  Lot."  Agus  leugh  e  ga  cho-f  hear-turais  e  :  agus 
thug  iad  t ainear  gur  e  bh'ann  a'  charragh  shallainn  chum 
an  d'atharraicheadh  bean  Lot,  a  chionn  i  dh'amharc  'na 
deigh  )e  cridhe  sanntach,  'nuair  a  bha  i  teicheadh  o 
Shodom  chum  bhi  tearuinte.  Thug-an  sealladh  iong- 
antach  so  aobhar  dhaibh  labhairt  mar  so.    Gen.  xix.  26". 

Criosdaidh.  Och  a  bhràthair  !  Is  sealladh  feumail 
so:  is  freagarrach  a  chuireadh  oirnn  e  an  deigh  an 
fhurain  a  bh'aig  Demas  oirnn  gu  teachd  a  chum  a 
Chnocain-tharbhaich  ;  agus  na'n  rachamaid  ann,  mar 
dh'iarr  e-san,  agus  a  bha  thusa  deònach,  bu  cheart- 
bhreitheach  gu'm  bitheamaid  air  cho'-dhìol  ris  a'  mhnaoi 
so,chum  a  bhi  'n-ar  ball-amhaircacasan  a  thigeadh'n-ar 
dèigh. 

Ciatach.  fs  duilich  leam  gu'n  robh  mi  cho  amaideach, 
agus  tha  ìoghnadh  orm  nach  do  thachair  dhomh  mar 
dh'èirich  do  bhean  Lot ;  oir  ciod  an  t-eadar-dheal- 
achadh  a  bh'  eadar  ise  agus  mise  ?  Cha  d'rinn  ise  ach 
amharc  'na  dèigh,  agus  bha  mise  toileach  dol  a 
dh'f  haicinn  5  gu'n  robh  gràs  air  a  chliùthachadh,  agus 
nàir'  ormsa,  a  chionn  gun  do  smuainich  mi  air  ann  am 
chridhe. 

?rìosdaiàh.  Grabhamaid  beachd  air  na  tha  sinn  a' 
faicinn  an  so  chum  ar  buannachd  san  àm  ri  teachd. 
Chaidh  a'  bhean  so  às  saor  o  aon  bhreitheanas,  oir  cha 
do  thuit  i  ann  an  lèir-sgrios  Shòdoim;  gidheadh  chaidh 
a  milleadh  air  sheòl  eile  ;  mar  tha  sinn  a'  faicinn,  gu'n 
dh'f  hàs  i  'na  carraigh  shalainn. 

Ciatach.  Tha  sin  fior  ;  agus  's  còir  dh'i  sinne  chur 
air  ar  faicill,  chum  gun  seachainn  sinn  a  cionta  mu'n 
tig  a  leithid  do  bhreitheanas  oirnn.  'S  amhail  a  rinn- 
eadh  air  Corah,  Datan,  agus  Abiram,  maille  ris  an  dà 
cheud  agus  an  leth-cheud  fear  a  chaidh  a  sgrios  'nam 
peacannan,  'nan  comharradh  agus  nam  ball-sàmpuill 
chum  daoin'  a  chur  air  am-faicill.  (Aireamh.  xxvi.  9, 
10.)   Ach  tha  aon  ni  acur  ioghnadh  orm,  agus  'se  so  e, 

cionnas  is  urrainn  Demas  agus  a  chòmpanaich  seasamta 
an  sudcho  muinghinneach  a  dh'iarraidh  an  ionmhaisud, 
atx  son  an  d'rinneadh  a'  bhean  so  'na  carraigh  shalainn 
gred  nach  d'rinn  i  ach  amharc  na  dèigh,  gun  dol  aon 
theumas  an  t-slighe  ;  gu  h-àraidh  o'n  a  chuir  am  breith- 
eanas  a  thainig  oirre-sa,  suas  i  mar  chomharradh  'nam 
l'radharc  far  am  beil  iad;  oir  n'an  togadh  iad  an  sùilean 
cha  b'  urrainn  dhaibh  gun  a  faicinn. 

Criosdaidh.  Is  cùis  iongantais  e  da  rìreadh,  agus  tha 
e  a  leigeadh  ris  gu'm  beil  an  cridheachan  air  cruadhach- 
adh  san  olc :  agus  cha'n  urrainn  domh  an  coimeas  ri 
aon  ni  is  coltaiche  riusan  a  ghoideas  ann  an  làthair  a' 
bhreitheimh,  no  a  nì  mèirle  aig  bun  na  croiche.  Tha 
e  air  a  ràdh  mu  mhuinntir  Shodoim  gu'nrobh  iad  'nam 
peacaich,  ro  mhòr,  (Gein.  xiii.  13,)  a  chionn  gu'n  do 
pheacaich  iad  am  fianais  an  Tighearn,  a  dh'aindeoin 
gach  caoimhneas  a  rinn  e  dhaibh ;  oir  bha  fearann 
Shodoim  mar  ghàradh  Edein  roimhe  so,  (rann.  10.) 
Bhrosnaich  so  e  ni  bu  mhò  gu  eud,  agns  rinn  e  an  cràdh 
cho  dian  'sa  dh'  f  haodadh  teine  teas-chorraich  an  Tigh- 
earn  o  nèamh  a  dheanamh.  Agus  faodair  a  bharalach- 
adh  gun  tig  na  breitheanais  is  cràitich'  orrasan,  a  pheac- 
aicheas  am  fianais  eiseamplair  cho  soilleir  's  a  th'  acasan : 

Ciatach.  'S  cinnteach  gu'n  dubhairt  thu'n  f  hìrinn  ; 
ach  nach  tròcaireach  an  gnothach  nach  eil  thusa,  ach 
gu  h-àraidh  mise,  air  mo  chuir  suas  san  àite  so  mar 
chùimhneachan !  Tha  so  'na  aobhar  buidheachas 
dhuinne  do  Dhia,  agus  bu  chuibhidh  dhuinn  eagal,  a 
bhi  oirnn  roimhe,  agus  bean  Lot  a  chumail  do  ghnà 
'n-ar  cùimhne. 

Chunnaic  mi  an  sin  gu'n  d'imich  iad  air  an  turas 
gus  an  d'ràinig  iad  abhainn  ro  thaitneach,  ris  a'm  beil 
rìgh  Daibhidh  ag  ràdh  abhainn  Dè,  (Salm  lxv.  9.)  ach 
ris  am  beil  Eoin  ag  ràdh  abhainn  uisge  na  beatha. 
Bha'n  rathad  a  nis'  ri  fior  thaobh  an  uisge  so.  Dh' 
imich  iad  araon  san  t-slighe  so  le  mòr  thaitneas  :  dh'  òl 
iad  as  an  abhainn,  bha  i  blasda,  agus  thug  i  beothach- 
adh   mòr  dhaibh,  oir   bha  iad  gu  fann  sgìth :  agus  a 

aharr  air  sin  bha  air  gach  taobh  do'n  abhainn,  craobhan 
cùbhraidh  fo  làn  mheas :  bha  fòs  an  duilleach  'na  ìoc- 
shlaint  air  gach  eugail  a  bhiodh  'nan  caramh.  Bha 
mar  an  ceudna  àilein  air  gach  taobh  do'n  abhainn  a  bha 
guciatach  air  abhreacadh  le  dìtheanan :  agus  bha  e  uaine 
fad  na  bliadhna.  Air  an  àilein  so  laidh  iad  sìos  agus 
chaidil  iad  ;  oir  bha  iad  tearuinte  san  àite  so,  (Salm 
xxiii.  Isa.  xiv.  39.)  'Nuair  a  dhùisg  iad  thionail  iad  a 
rithist  do  thoradhnancraobh,  agus  dh'òliad  de  dh'  uisge 
na  h-àibhne,  agus  a  rithist  laidh  iad  sìos  gu  cadal.  Rinn 
iad  air  an  dòigh  so  fad  iomadh  latha  agus  òidhche  :  An 
sin  eheinn  iad  : — 

*'  Feuch  !  's  taitneach  toirm  an  t-sèimh  shruth  mhìn, 
Gu  sòlas  thabhairt  do  luchd-turais  sgìth. 
Tha  'n  t-àilean  gorm,  's  am  fàile  grinn, 
Gu  slàinte  thoirt  do'n  aiteam  a  tha  tìnn : 
Tha  meas  nan  craobh,  's  gach  cnuasach    tha  sa'  choill, 
Cho  milis  blasd' ;  'so  ro  aithrigh  air  an  roinn." 

Agus  an  uair  a  bha  iad  iomchaidh  air  son  an  turais, 
dh-ith  agus  dh-òl  iad,  agus  thriall  iad. 

A  nise  chunnaic  mi  am  aisling,  nach  deach  iad  fada 
gus  an  do  dhealaich  an  abhainn  agus  an  rathad  o  chèile, 
ni  a  chuir  mi-ghean  orra  ;  ach  cha  robh  chridhe  aca  dol 
as  an  t-slighe.  Dh'f  hàs  an  rathad  garbh  docair  'nuair  a 
dh'  imich  iad  tacan  o  thaobh  na  h-aibhne,  agus  bha'n 
casan  goirt  le  fhad  'sa  thainig  iad  ;  agus  bha'n  anam  fo 
mhimhisnich  air  an  t-slighe,  (Airmh.  xxi.  4.)  Agus  bha 
iad  a'  guidhe  air  son  rathad  a  b'f  hearr.  Bha  astar  beag 
rompa  air  taohh  clì  na  slighe,  re'idhiean  còmhnard 
boidheach,  agus  cas-cheuman  da  ionnsaidh  chum 
dol  a  steach  ann,  agus  'se  ainm  an  rdidhlean  sin,  Rèidh- 
lean  an  fhrith-rathaid.  An  sin  thuirt  Criosdaidh  r'a 
chòmpanach,  ma  tha  'n  rèidhlean  so  a'  leantainn  ri 
taobh  na  slighe,  rachamaid  a  staigh  ann.  Chaidh  e  dh' 
fhaicinn,  agus  feuch  bha  cas-cheum  goirid  o'n  rathad- 
mhòr  air  taobh  eile  a'  ghàraidh.  Tha  e  dìreach  mar  mo 
mhiann,  arsa  Criosdauih  ;  'sann  air  a'  so  is  fas'  imeachd  : 
thig  a  dheagh  ('hiataich,  agus  rachamaid  ann. 

Ciatach.  Ach  ciod  ma  bheir  am  frith-rathad  so 
bh'arr  an  rathaid  sinn  ? 

Chriosdaidh.  Cha  shaoil  mi  gu'n  toir,  arsa  Criosdaidh : 
faic,  mar  tha  e  dìreach  ri  taobh  na  slighe  ?  Mar  so  dh' 
aomadh  Ciatach  gu  gabhail  leis,  agus  chaidhe  'na  dhèigh 
a  staigh  air  a'  bhealach.  'Nuair  a  chaidh  iad  thairis,  agus 
iad  air  a  chas-cheum,  mhothaich  iad  gur  e  bu  shnc- 
raiche  d'an  casan ;  agus  air  amharc  rompa,  chunnaic 
iad  fear  air  thoiseach  orra  d'am  b'ainm  Faoin-dhànachd; 
Ghairm  iad  air  agus  dh'f  heòraich  iad  deth,  c'àit  a  bheir- 
eadhan  rathad  ud  iad  ?  Thuirt  e  riu,  chumgeata  fhlaith- 
eis.  Nach  dubhairt  mi  sin  riut,  arsa  Criosdaidh  ?  Le 
so  faodaidh  tu  f  haicinn  gu'm  beil  sinn  ceart ;  mar  so 
lean  iad  e,  agus  dh'  imich  e-san  rompa.  Ach  feuch 
thainig  an  òidhehe  orra,  agus  dh'f  hàs  i  cho  dòrcha  's 
gu'n  do  chaill  iad  sealladh  air  an  fhear  a  bh'air  thois- 
oach  orra. 

Bha'n  òidhche  cho  dorcha  's  nach  bu  ldir  do  Fhaoin- 
dhànachd  an  t-slighe,  air  chor  is  gu'n  do  thuit  e  ann  an 
sloc  domhainn,  (Isa.  ix.  16,)  a  chaidh  a  chladhach  a 
dh'aon  obair  leuachdaran  anfhearainn  sin,  chum  amad- 
anan  dòchasach  a  ghlacadh  ann,  agus  chaidh  e  'na 
bhloighdibh  leis  an  leagadh. 

Chuala  Criosdaidh  agus  a  chòmpanach  e  tuiteam ; 
agus  ghlaodh  iad  ris  cìod  a  dh'èirich  dha,  agus  cha 
tug  e  freagradh  dhaibh,  ach  chual  iad  e  a'  deanamh 
cruaidh  ghearan.  An  sin  thuirt  Ciatach,  C'àit  am  beil 
sinn  a  nise  ?  Bha  Criosdaidh  'na  thosd,  a  chionn  gur  e 
bu  choireach  ri  thoirtas  an  t  slighe  ;  thainig  dìle,  deal. 
anach,  agus  tairneanach  ro  mhòr  orra ;  agus  dh'àt  na 
h-uisgeachan  suas  gu'm  bruachan. 

An  sin  rinn  Ciatach  osna  throm  agus  thuirt  e, 
"  Och,  b'fhearr  gu'n  d'fhuirich  mi  air  an  t-slighe  !" 

Chriosdaidh.  Cò  shaoileadh  gun  tugadh  am  frith- 
rathad  so  as  an  t-slighe  sinn  ? 

Ciatach.  Bha  eagal  orm  mu  dhe'ighin  o  thoiseach, 
agus  uime  sin  thug  mi  'n  sanus  ciùin  so  dhut ;  agus 

leiginn  ris  m'inntinn  ni  bu  shoilleire,  ach  thug  mi  urram 
na  h-aoise  dhutsa. 

Criosdaidh.  A  dheagh  bhràthair,  na  biodh  mìothlachd 
ort,  's  duilich  leam  gu'n  tug  mi  as  ant-slighe  thu  chum 
na  h-urrad  chunnairt :  guidheam  ort,  a  bhràthair,  thoir 
dhomh  mathanas ;  oir  cha  b'ann  o  dhroch  rùn  a  rinn 
mi  e. 

Ciatach.  Glac  misneach,  a  charaid,  maithidh  mi 
dhut  e ;  agus  creididh  mi  gun  tionndadh  so  a  mach 
chum  ar  buannachd. 

Criosdaidh.  Is  math  leam  gu'n  do  thachair  mi  ri 
caraid  cho  tròcaireach ;  ach  cha'n  f  haod  sinn  fuireach 
an  so ;  thugamaid  oidheirp  gu  dol  air  ar  n-ais  a  rithist. 

Ciatach.  Ceadaich  dhomh-sa  toiseach  an  rathaid  a 
ghabhail. 

Criosdaidh.  Chaleig  m'as  e  do  thoil  e,  thèid  mi-fèin 
air  thoiseach  ;  chum  ma  bhios  cunnart  ann,  gur  h-ann 
orm  a  thig  e ;  a  chionn  gur  mi  b'aobhar  air  sinn  a 
theachd  as  an  t  slighe  cheirt. 

Ciatach.  Cha  dean  mi  sin,  arsa  Ciatach,  cha  tè*id 
thus'  air  thoiseach  t  oir  tha  na  h-urrad  iomagainn  air 
t'inntinn,  's  gu'm  faod  thu  dol  a  rithist  air  seacharan. 
An  sin  a  thoirt  misnich  dhaibh,  chual  iad  guth  ag  ràdh 
riu,  "  Cuiribh  ur  cridhe  ris  an  t-slighe;  eadhon  an 
t-slighe  air  an  d'imicli  sibh ;  pillibh  a  rithist.''  (Ier.xxxi. 
21.)  Ach  bha  nis'  na  h-uisgeachan  air  èiridh,  air  chor 
's  gu'n  robh  e  ro  chunnartachdhaibh  dol  air  an  ais.  Àn 
sin  smuainich  mi  gu'm  b'f  hasa  dol  as  an  t-slighe  air  am 
bi  sinn,  na  tighinn  innte  'nuair  a  thèid  sinn  aiste. 
tìidheadh  ghabh  iad  de  mhisnich  ionnsaidh  a  thoirt  gu 
dol  air  an  ais,  ach  bha  e  cho  dorcha  agus  nah-uisgeach- 
an  cho  àrd,  's  gu'n  do  theab  iad  a  bhi  bàite  iomadh  uair. 

Dh  'fhartlaich  orra,  a  dh'  aindeoin  an  seòltachd, 
an  cas-cheum  fhaotainn  an  òidhche  sin ;  uime  sin 
thachair  iad  air  ionad  fasgach,  far  an  do  shuidh  iad  gus 
an  tigeadh  bristeadh  an  latha  ;  ach  air  dhaibh  a  bhi 
airsneulach  sgìth,  thuit  iad  'nan  cadal.  A  nise  bha 
fagus  do'n  àite  san  robh  iad,  daingneach  d"an  goirear 

Daingneach-an-Teagaimh,  b'e  a  shealbhadair,Famhair- 
gun-dòchas,  agus  b'ann  'na  fhearanns'  a  chaidil  iad  ; 
agus  air  dha  èiridh  gu  moch  sa'  mhadainn,  's  a  bhi  a' 
gabhail  sràid  'na  raointean,  ghlac  e  Criosdaidh  agus 
Ciatach  'nan  cadal  air  a  chrìch.  An  sin  thuirt  e  riu 
dùsgadh  ann  am  briathraibh  coimheach  iargalta ;  agus 
dh'fheòraich  e  dhiu  cò  as  a  thainig  iad,  agus  ciod  a 
bha  iad  a'  deanamh  san  àit'  ud  ?  Dh'innis  iad  da  gui 
luchd-turais  a  bh'  annta ;  agus  gu'n  deach  iad  air  seach- 
aran.  An  sin  thuirt  am  Famhair,  rinn  sibh  call  ormsa, 
le  bhi  'n'ur  sìneadh  agus  'n'ur  laidhe  air  mo  chuid  feòir, 
uime  sin  's  fheadar  dhuibh  falbh  maille  rium.  Air  an 
aobhar  sin  thug  e  dh'-aindeoin  iad,  a  thaobh  gu'm  bu  treis 
e  na  iadsan.  Cha  robh  acasan  ach  beag  ri  ràdh,  a  chionn 
gu'n  robh  iad  sa'  choire.  Dh'  iomann  e  uime  sin  roimhe 
iad,  agus  chuir  e  'na  dhaingneach  iad,  toll-dubh  dorcha, 
làn  gràinealachd.  Bha  iad  mar  sin  o  mhoch  diciadain 
gu  feasgar  di-sathairne,  gun  bhiadh,  gun  deoch,  gun 
solus,  no  idir  aon  neach  a  dh'f  heòraicìi  cia  mar  a  bha 
iad  ;  bha  iad  uime  sin  air  dhroch  dhìol,  fad  o'n  càirdean 
agus  o'n  luchd-eòlais.  Bha'm  barrachd  trioblaid  air 
Criosdaidh  a  chionn  gur  e-fèin  bu  choireach  r'an  toirt 
ann. 

A  nise  bha  bean  aig  Famhair-gun-dòchas,  d'am  b' 
ainm  An-earbsa ;  agus  'nuair  chaidh  e  d'a  leabaidh  dh' 
innis  e  dh'i  ciod  e  rinn  e,  Gu'n  do  ghlac  e  dà  phrìosanach, 
's  gu'n  do  chuir  e  sa'  phriosan  iad,  a  chionn  iad  a  bhi  air 
feadh  a  chuid  fearainn.  Agus  dh'  f  heòraich  e  dh'i  ciod 
a  b'f  hearr  dha  'dheanamh  riu  ?  Thuirt  i  ris,  cò  iad, 
ciaasa  thainig  ìad,  agus  c'àit  a  bha  iad  a'  dol  ?  agus 
dh'innis  e  dh'i.  Chomhairlich  i  dha,  'nuaira  dh'&readh 
e  sa'  mhadainn,  am  bualadh  gu  neo-mathach  ;  agus 
ghabh  e  a  comhairle,  le  dol  sìos  far  an  robh  iad,  agus 
cuaille  mòr  bata  'na  làimh,  agus  ghabh  e  dhaibh  mar 
gu'm  bu  choin  a  bhiodh  annta,  ged  nach  dubhairt  iad 
aon  fhacal  tàireil  ris.  Le  so  a  dheanamh,  dh'fhàg  e 
iad  a'  chaoidh  an  cruaidh-f  hortain  eatorra  fèin  ;  ionnas 
gu'n  do  bhuilichiad  anlatha  sin  gu  h-iomlan  an  osnaich 

agus  ann  am  bròn  dubhach.  Labhair  i  urapa  air  an 
ath  òidhche  r'a  fear  am  Famhair  ;  agus  air  dh'i  a  thuig- 
sinn  gu'n  robh  iad  fhathast  beò,  thuirt  i  ris  gu'm  bu 
chòir  dha  an  comhairleachadh  gu  cur  às  daibh  fèin. 
'Nuair  a  thainig  a'  mhadainn,  chaidh  e  sìos  d'an  ionn- 
saidh  gu  garg,  gruamach,  agus  air  mothachadh  dha  gu'n 
robh  'n  creuchdan  goirt  leis  na  buillean  a  thug  e  dhaibh, 
thuirt  e  riu  o  nach  b'  ion  daibh  dòchas  a  bhi  aca  ri 
teachd  a  mach  às  a  sin  am  feasd,  gur  e  cuis  a  b'f  hearr 
dhaibh  cuir  às  daibh  fein,  aon  chuid  le  lainn,  le  còrd,  no 
le  pùisean  ;  oir  thuirt  e,  c'ar  son  a  mhiannaicheas  sibh 
beatha  o'n  a  bhitheas  i  dhuibh  cho  searbh  ?  Ach  thuirt 
iad  ris  an  cuir  fa-sgaoil ;  le  sin  a  chluinntinn  dh'amh- 
airc  e  gu  coimheach  orra,  agus  thug  e  ionnsaidh  gharbh 
orra,  agus  cha  n-eil  teagamh  nach  cuireadh  e-fèincrìoch 
orra,  mar  èireadh  dha  tuiteam  thairis  ann  an  laigsinn, 
oir  bha  e  buailteach  dha  sin,  agus  chaillelùgha  dhà 
làimhe  ;  air  an  aobhar  sin  dh'fhàg  e  iad  a  dh'  fheuch- 
ainn  ciod  a  dheanadh  iad  fèin.  An  sin  chuir  na  prìos- 
anaich  an  comhairle  ri  che'ile,  cò  ac  a  b'f  hearr  dhaibh 
a  dheanamh  mar  thuirt  e  no  nach  b'f  hearr  ;  agus  mar 
so  thòisich  iad  ri  labhairt. 

Criosdaidh.  Ciod  a  ni  sinn  arsa  Criosdaidh  ?  Tha 
'n  dòigh  air  am  beil  sinn  anabharrach  truagh !  air  mo 
shon  fein  cha'n  f  hios  domh  cò  dhiù  a  b'  f  hearr  a  bhi 
beò,  no  grad  bhàsachadh.  Is  fearr  le  m'  anam  tachdadh 
no  beatha,  (Iob  vii.  15,)  agus  is  socraiche  leam  an  uaigh 
no  a'  ghainntir  so !  An  gabh  sinn  comhairl'  an  Fhamh- 
air? 

Ciatach.  Tha  gun  amharas  ar  cor  san  àm  anabarrach 
eagalach,  agus  bu  deònai«che  gu  mòr  lean  fèin  am  bàs 
f  haighinn,  na  buanachadh  mar  so :  ach  smuaineach- 
araaid  gu'n  tubhairt  Triath  na  tire  chum  am  beil  sinne 
a'  dol,  "  na  dean  mortadh,"  cha  dean  air  neach  eile  ;  is 
mò  gu  mòr,  na  sin  a  tha  e  air  a  thoirmeasg  dhuinn 
sinn  fèin  a  chur  gu  bàs.  Osbarr,  cha  dean  e-san  a 
mhàrbhas  neach  eile  ach  a  chorp  a  chur  gu  dì  ;  ach  ma 

mhàrbhas  aon  e-fè"in,  tha  e  cur  làìmhe  'na  chorp  agus 
na  anam  fèin  cò-lath.  A  thuilleadh  air  sin,  a  charaid, 
tha  thu  labhairt  mu  fhois  anns  an  uaigh  :  ach  am  beil 
guth  idir  agad  air  ifrinn  far  an  tè"id  iadsan  a  chuireas 
mort  an  gnìomh  ?  oir  cha  sealbhaich  mortairean  a' 
bheatha  mhaireannach,  &c.  Agus  thugamaid  a  rithist 
fainear,  nach  eil  an  lagh  gu  h-iomlan  an  làimh  Fhamh- 
air-gun-dòchas ;  tha  mi  tuigsinn  gun  do  ghlac  e  iomadh 
neach  a  bharr  oirnne,  agus  f  huair  iad  dol  as  uaithe.  Cò 
aig  a  tha  fios  nach  toir  an  Dia  sin  a  chruthaich  an  saogh- 
al  am  bàs  air  an  Fhamhair,  no  theagamh  gu'n  di- 
chùimhnich  e,  uair  no  uair-eigin,  an  dorus  a  ghlasadh ; 
no  an  ùine  ghearr  gu'n  tig  laigsinn  eile  air  far  am  bi 
sinn,  agus  gu'n  caill  e  lùgh  a  làmh  ?  Agus  ma  thàrlas 
so  tuille,  tha  mi  cur  romham  gu'n  glac  mi  misneach, 
agus  gu'n  toir  mi  teann  ionnsaidh  airfhàgail.  Bhami 
m'  amadan  nach  d'  rinn  mi  roimhe  e  ;  ach  gnàthaich- 
eamaid  foighidinn,  agus  giùlaineamaid  leis  rè  tamaill 
eile :  faodaidh  e  bhith  gu'n  tig  an  t-àm  a  gheibh  sinn 
fuasgladh  :  ach  na  cuireamaid  air  chor  sam  bith  làmh 
annainn  fèin.  Leis  na  briathran  sin  thug  Ciatach  mis- 
neach  do  Chriosdaidh  ;  agus  bhuanaich  iad  le  chèile  sa' 
ghainntir  ghràineil  ud  gun  solus  gun  soillse. 

Ach  mu  thrà  feasgair  chaidh  am  Famhair  sìos  do'n 
toll-dubh  a  rithist  a  dh'  fhaicinn  an  doghabh  na  prìos- 
anaich  a  chomhairle  ;  ach  an  uair  a  thainig  e  steach, 
f  huair  e,  an  aghaidh  a  bharalach,  beo  iad;  ach  b'e  sin 
uil'  e ;  oir  eadar  cion  lòin  agus  dibhe,  agus  leis  na 
creuchdan  a  thainig  orra  a  thoradh  na  beubaineachd  a 
rinn  e  fèin  orra  's  gann  a  bha'n  deò  annta.  Ach  f  huair 
e  beò  iad,  ni  a  chuir  corraich  mhòr  air,  agus  thuirt  e 
riu,  A  chionn  nach  do  ghabh  iad  a  chomhairle,  gun 
èireadh  a  nise  gu  h-olc  dhaibh. 

Chuir  am  bagradh  so  air  bhall-chrith  iad,  agus  air 
leam  gun  tainig  laigsinn  air  Criosdaidh ;  ach  air  dha 
teachd  da  ionnsaidh  fèin  a  rìthist,  thòisich  iad  mu'n 
chomhairl'  a  thug  am  Famhair  orra,  cò  dhiù  a  b'  f  hearr 

dhaibh  a'  gabhail  no  nach  b'  fhearr.  Bha  Criosdaidh 
a  rithist  a  leth-char  deònach  air  a'  dheanarah ;  acb 
thuirt  Ciatacb  ris  mar  so  ; — 

Ciatach.  A  charaid,  nach  cuimhne  leat  cho  treun  'sa 
bha  thu  roimhe  so  ?  Cha  b'  urrainn  Apolion  cur  às  dut, 
cha  mhò  a  b'urrainn  gach  ni  a  chual'  a  chunnaic,  no  dh' 
fhairich  thu  ann  an  Gleann-sgàiP-a'-Bhàis :  Nach 
iomadh  cunnart,  cruaidh-chas,  agus  eigin  as  an  tàinig 
thu  cheana  agus  am  beil  thu  nis'  ad  chladhaire  cho  mòr. 
Tha  thu  faicinn  gu'm  beil  mise  san  t-sloc  so  maille  riut, 
agus  tha  mi  a  thaobh  nàduir  gu  mòr  ni's  laige  na  thusa  : 
agus  rinn  am  Famhair  so  a'  cheart  urrad  dhochainn 
orm  'sa  rinn  e  ortsa,  agus  tha  mi  dh'  easbhaidh  lòin  cho 
math  riut-sa,  agus  leatsa  a'  caoidh  mo  mhi-shealbh  san 
t-sloc  oilteil  so  :  Ach  cleachdamaid  beagan  tuille  foigh- 
idinn  :  Cùimhnich  cho  gaisgeil  'sa  bha  thu  aig  Fèill  an 
diomhanais,  agus  nach  robh  sgàth  ort  roimh  'n  t-slàbh- 
raidh  no  roimh  'n  chrò,  no  idir  roimh  'n  bhàs  fhuil- 
eachdach  ;  uime  sin  giùlaineamaid,  mar  chriosdafdhean 
leis  na  tha  'n-ar  chrannachur  cho  math  'sa  dh'  f  haodas 
sinn. 

Thainig  an  òidhche  a  rithist,  agus  an  uair  a  bha  'm 
Famhair  agus  a'  bhean  'nan  laidhe,  dh'fhiosraichi  dheth 
mu  thimchioll  nam  prìosanach,  agus  an  do  ghabh  iad  a 
cbomhairle  ?  Thuirt  e  rithe,  Gu'n  robh  iad  gu  calma 
laidir ;  gu'm  b'f  bearr  leo  gach  cruaidh-chas  f  hulang  no 
làmh  a  chur  annta  fein.  An  sin  thuirt  ise,  thoir  am 
màireach  iad  a  dh'f  haicinn  cnàmhan  agus  claignean  nan 
daoine  a  chuir  thu  roimhe  gubàs,agus  cuir  mar  f  hiachan 
orra  mu'n  tig  ceann  seachduin,  gu'n  toir  thu  'nam  mìr- 
ean  as  a'  che'ile  iad,  mar  rinu  thu  air  càch  rompa. 

'Nuair  a  thainig  a'  mhadainn,  chaidh  am  Famhair  a 
rithist  d'an  ionnsaidh,  agus  rinn  e  mar  dh'  iarr  a  bhean 
air  agus  thuirt  e  rutha  mar  so : — "  Bha  iad  sin  'nan 
eilthirich  mar  tha  sibhse,  agus  thainig  iad  air  mo  chrìch 
mar  rinn  sibhse ;  agus  reub  mi  as  a  chèil  iad ;  agus 
mu'n  tig  ceann  dheich  laithean  ni  mi  a  leithid  eile 

oirbhse  :  thugaibh  gu  grad  'ur  garaidh  oirbh  a  rithist," 
agus  leis  a  sin  a  ràdh,  sgiùrs  e  roimhe  iad.  Bha  iad 
mar  sin  rè  an  là  di-sathairn'  ann  an  cor  muladach  mar 
bu  ghnà  leo.  Ach  'nuair  a  thàinig  an  òidhche,  bha 
An-earbsa  agus  am  Famhair  'nan  laidh,  thoisich  iad  ri 
labhairt  mu  na  prìosanaich  :  agus  bha  ioghnadh  air  an 
Fhamhair  nach  b'  urrainn  da  aon  chuid  le  buillean  no 
le  chomhairle  cuir  às  daibh.  Agus  fhreagair  a  bhean 
e,  gu'n  robh  eagal  oirre  gu'n  robh  sùil  aca  ri  cuideigin 
a  theachd  ga'm  fuasgladh,  no  gu'm  beil  iuchraichean 
meallta  acaleis  am  fosgail  iad  na  glasan,  agus  gu'n  teich 
iad.  An  saoil  thu,  ars'  e-san  gu'm  beil  a  chùis  mar  sin  ? 
Rannsaichidh  mise  sa'  mhadainn  iad. 

Mu  mheadhon  òidhche  di-sathairne,  thòisich  iad  ri  ùr- 
naigh  a  chur  suas,  agus  bhuanaich  iad  innte  gu  brist- 
eadh  na  maidne. 

Ach  tamull  beag  roimh  latha  mhosgail  Criosdaidh 
suas  mar  neach  a  dhùisgeadh  as  a  shuain,  agus  thuirt  e, 
"  Nach  b'amaideach  mise  a'  dh'f  huirich  mar  so  cho  fada 
am  laidhe  ann  an  toll-dubh  breun,  an  uair  a  dh' 
f  haotainn  bhi  aig  comas  mo  choise  ?  Tha  iuchair  agam 
ann  am  bhroilleach  d'an  goirear  Gealladh,  a  dh'  f  hosglas, 
tha  mi  glè  chinnteach,  aon  ghlas  a  tha  'n  Daingneach- 
an-Teagaimh."  An  sinn  thuirt  Ciatach,  's  math  an 
sgeula  sin,  a  dheagh  bhràthair  thoir  às  do  bhroilleach  i, 
agus  feuch  ris."  An  sin  thug  Criosdaidh  às  a  bhroill- 
each  i,  agus  thòisich  e  ri  glas  a'  phrìosain  f  hosgladh, 
agus  air  a  cheud  char  leum  an  stapall  o'n  ursainn,  agus 
dh'fhosgail  an  dorus  gu  farsuinn  fial  ;  agus  thainig  iad 
le  chèile  a  mach.  Chaidh  e'n  sin  chum  an  doruis  a 
b'fhaide  muigh,  agus  dh'  f hosgail  an  iuchair  e  mar  an 
ceudna,  ach  bha  'n  dorus  trom,  oir  b'iarunn  e,  agus  an 
àm  f  hosgladh  rinn  e  dìosgan  air  a  chùl-cheanglaichean, 
a  thug  sanus  do'n  Fhamhair,  a  ghrad  dh'  eirich  gu  im- 
eachd  air  tòir  nam  prìosanach,  ach  mhothaich  e  a  laig- 
sinn  a'  teachd  air,  agus  cha  robh  e  comasach  air  dol 
'nan  de'igh.     An  sin  ghabh  iadsan  air  an  aghaidh,  agus 

thainig  ìad  a  chum  rathad  mòr  an  rìgh,  agus  bha  iad 
tearuinnte,  do-bhrìgh  gu'n  robh  iad  a  mach  à  fearrann 
an  Fhamhair. 

A  nis'  air  dhaibh  dol  a  mach  air  a  chas-cheum, 
thoisich  iad  air  smaointeach  ciod  an  comharradh  a  chuir- 
eadh  iad  suas  aige,  chum  nach  rachadh  an  aiteam  a  thig- 
eadh  'nan  deigb  air  seacharan,  agus  gun  tuiteadh  iad  an 
làmhan  Fhamhair-gun-dòchas.  Uime  sin  chuir  iad  suas 
carragh  ann,  agus  chuir  iad  an  sgrìobhadh  so  a  leanas 
oirre; — "  Tha'n  rathadchum  Daingneach-an-Teagaimh 
a'  treòrachadh  thar  a'chas-cheun  so,  a  th'  air  a  choimhid 
le  Famhair-gun-dòchas,  air  am  beag  Rìgh  na  duthcha 
nèamhaidh,  agus  tha  e  an  geall  air  luchd-turais  naomh 
a  sgrios."  Thug  an  sgrìobhadh  sin  sanus  do  dh'iomadh 
neach  a  thainig  'nan  dèigh,  agus  sheachairm  iad  an 
cunnart  ceudna.  Air  dhaibh  so  a  dheanamh,  sheinn 
iad  mar  a  leanas : 

Chaidh  sinn  air  seacharan,  a's  thuig 

Ciod  e  bhi  'n  gàbhadh  cruaidh ; 
A's  thugadh  iadsan  thig  'n-ar  deigh 

Fainear  gu'm  fan  iad  uaith; 
Mu'n  cumair  fo  na  glasan  iad 

Gu  cruaidh  fo  smachd  's  fo  leòn 
'S  nach  leig  am  Famhair  mòr  iad  ass 

Gun  iuchair  bhuadhaich  òir. 

An  sin  dh'imich  iad  ar  an  aghaidh  gus  an  d'ràinig  iad 
chum  nam  beann  taitneach,  a  bhuineas  do  Thighearna 
na  beinne  sin  m'an  do  labhair  sinn  roimhe:  Dhìrich  iad 
ri  fireach  nam  beann,  a  dh'  f  haicinn  nan  lios,  luibhean, 
agus  meas,  na  fion-liosan,  agus  na  tobraichean  uisge;  far 
an  d'  òl  iad,  agus  an  d'  ionnlaid  siad  iad  fèin,  agus  dh'ith 
iad  gu  saor  às  na  fion-liosaibh.  A  nise  bha  air  mull- 
ach  nam  beann  sin  buachaillean  ag  ionaltradh  an  treud, 
agus  sheas  iad  ri  taobh  na  slighe.  Chaidh  uime  sin  an 
luchd-turais  d'an  ionnsaidh,  a'  leigeadh  an  uchd  air 
am  bata,  mar  is  gnà  le  daoine  sgìth  a'  dheanamh,  'nuair 
a  sheasas  iad  a  labhairt  ri  neach  eiie,  agus  dh'  f heòraich 
iad  diù,  Cia  leis  na  beanntaichean  taitneach  so  ?  agus 
cò  dha  bhuineas  na  caoirich  a  tha  'g  ionaltradh  orra  ? 

'S  iad  na  slèibhtean  sin  fearrann  Emanueil,  agus  tha 
iad  an  sealladh  a'  bhaile ;  is  leis  na  caoirich  cuideachd, 
agus  leag  e  sìos  a  bheatha  air  an  son. 

Criosdaidh.  An  i  so  an  t-slighe  chum  a'  bhaile 
nèamhaidh  ? 

Buachaillean.     'S  i  dìreach. 

Criosdaidh.   Cia  fad  a  tha  e  uainn  f  hathast  ? 

Buachaillean.  Tuilleadh  's  fad-  ach  dhaibh-san  a 
gheibh  dol  a  steach. 

Criosdaidh.  Co  dhiù  tha  'n  t-slighe  tearainte  no 
ounnartach  ? 

Buachaillean.  Tearainte  dhaibhsan  do'm  beil  i 
tearainte,  ach  tuitidh  luchd  mi-ghniomh  innte.  Hos. 
xiv.  19. 

Criosdaidh.  Am  beil  goireas  sam  bith'  san  àite  so  a 
gheibh  luchd-turais  'a  tha  fann  agus  sgìth. 

Buachaillean.  Thug  Tighearna  nam  beann  sin  àithne 
theann  duinne  gu'n  dearmad  a  dheanamh  air  aoidheachd 
a  thoirt  do  choigrich.    Eabh.  xiii.  1,  2. 

Chunnaic  mi  fòs  am  bhruadar,  'r.uair  a  mhothaich 
na  buachaillean  gur  luchd-turais  a  bh'annta,  gu'n  do 
chuir  iad  mar  an  ceudna  ceistean  orra-san,  air  an  tug 
iad  freagradh  mar  tha,  Cia  as  a  thàinig  sibh?  Cionnas 
a  dh'amais  sibh  air  an  t-slighe?  agus  cionnas  a  bhuan- 
aich  sibh  innte  ?  Oir  's  tearc  iadsan  a  theannas  air  an 
turas  a  thig  an  f  had  so.  Ach  'nuair  a  chuala  na  buach- 
aillean  am  freagradh,  thaitinn  iad  riu,  agus  dh'amhairc 
iad  gu  ro-chaomh  orra,  agus  thuirt  iad  riu,  "Se  'ur  beatha 
chum  nam  beann  taitneach  so. 

B'e  ainm  nam  buachaillean  sin  Eòlas,  Fiosrach,  FaiciH- 
each,  agus  Treibh-dhireach,  agus  threòraich  iad  air 
làimh  iad  g'am  bùthaibh  agus  phàirtich  iad  riu  cuibh- 
rionn  do  na  bh'aca  deas.  Thuirt  iad  osbarr  riu,  gu'm 
bu  deòin  leo  iad  a'  dh'fhuireach  maille  riusan  gus 
am  biodh  iad  eòlach  umpa,  agus  gu'm  faigheadh  iad  de 
nithibh  matha  nam  beann  taitneach,  na  bheireadh  sòlas 
agus  beothachadh  dhaibh  an  deigh  an  turais.  Thuirt 
iad  an  sin  riu  gu'n  robh  iad  toileach  fuireach  ;  agus 

chaidh  iad  a  chadal  an  òidhche  sin,  a  chionn  gu'n  robh 
e  ro-anmoch.  An  sin  chunnaic  mi  am  aisling,  gu'n  d' 
rinn  na  buachaillean  guth  ri  Criosdaidh  agus  ri  Ciatach 
sa'  mhadainn,  a  dhol  leo  a  shràid-imeachd  air  na  beann- 
taibh :  Mar  so  dh'f  halbh  iad  leo,  agus  bha  'n  sealladh 
anabharrach  taitneach  air  gach  taobh.  An  sin  thuirt 
na  buachaillean  r'a  chèile,  an  nochd  sin  do'n  luchd- 
turais  so  nithe  iongantach  ?  agus  an  uair  a.  rùnaich 
iad  air  sin  a  dheanamh,  thug  iad  an  toiseach  iad  gu 
mullach  slèibhe,  d'an  goirear,  Mearachd,  a  bha  ro  chàs 
air  an  taobh  a  b'fhaide  uatha,  agus  dh'  iarr  iad  orra 
sealltainn  sìos  gu  iochdar  an  t-slèibhe. 

Le  so  a  dheanamh  chunnaic  iad  mòran  sluaigh  'nam 
mìribh  as  a  chèile  aig  bun  an  t-slèibhe  leis  mar  thuit 
iad  sìos  a'  chas.bhruthach.  An  sin  thuirt  Criosdaidh, 
"  Ciod  a  tha  so  a'  ciallachadh  ?"  Thuirt  na  buachaill- 
ean  riu,  "  Nach  cuala  sibh  iomradh  umpasa  a  chaidh 
a  chur  am  mearachd,  le  eisdeachd  ri  Himeneus  agus 
ri  Philetus  (2  Tim.  ii.  17,  18.)  mu  thimchioll  bhi 
creidsinn  aiseirigb  a'  chuirp  ?"  Thuirt  iad,  "  Chuala." 
An  sin  thuirt  na  buachaillean,  "  'S  iad  sin  a'  mhuinntir 
a  tha  'nan  Jaidhe  reubt'  aig  iochdar  na  beinne  so ;  agus 
cha  deach  an  adhlacadh  fhathast,mar  rabhadh  do  chàch 
mu  iad  a  dhìreadh  tuille  's  àrd,  no  gu  teachd  ro  dhlù 
do  bhearradh  an  aonaich." 

Air  leam  an  sin  gun  tug  siad  iad  gu  mullach  slè'ibhe 
eile,  d'an  ainm  Faiciìl;  agus  dh'iarr  iad  orra  sealltainn 
fad  as:  Ni  'nuair  a  rinn  iad,  chunnaic  iad,  air  leo  daoine 
ag  imeachd  sìos  agus  suas  air  feadh  nan  ionadan- 
adhlaic  a  bha'n  sin.  Agus  thuig  iad  gu'n  robh  na 
daoine  dall,  a  chionn  gu'n  robh  iad  a'  tuisleadh  mu  na 
h-uaighibh,  's  a  chionn  nach  b'  urra  dhaibh  teachd  a 
mach  asda.  An  sin  thuirt  Criosdaidh,  "  Ciod  is  ciall 
tia  so  ?" 

Fhreagair  na  buachaillean,  "  Nach  faca  sibh  aig 
iochdar  nam  beann  so,  bealach  a  bha  dol  a  staigh  chum 
còmhnard,  air  taobh  clì  na  slighe."     "  Chunnaic  sinn* 

ars'  iadsan.  Thuirt  na  buachaillean,  gu'n  robh  dìreach 
o'n  bhealach  sin  frith-rathad  a  bha  treòrachadh  do 
Dhaingneach-an-Teagaimh,  a  th'aira  chumail  leFamh- 
air-gun-dòchas  :  agus  thainig  na  daoine  sin,  a  nochdadh 
dhuibh,  a  bha  feadh  nan  uaighean,  air  thuras,  mar 
thainig  sibhse,  gus  an  tainig  iad  a  cheart  bhealach  sin ; 
agus  air  son  gu'n  robh  'n  rathad-mòr  garbh  docair  san 
àite  sin,  roghnaich  iad  fhàgail,  a'  dol  a  staigh  air  an 
àilean,  far  an  do  ghlac  Famhair-gun-dòchas  iad,  's  an 
do  chuir  e  iad  fo  ghlais  ann  an  Daingneach.  an-Teag- 
aimh ;  's  an  dèigh  dba  an  cumail  re  ùine  mhòr  sa' 
ghainntir,  thug  e  fradharc  an  sùl  uapa,  agus  threòraich 
se  iad  am  measg  nan  uaighean  so,  far  am  beil  iad  air 
seacharan,  gus  an  làtha  'n  diugh,  chum  gum  biodh  an 
sean  f  hacal  air  a  cho-lionadh,  "  An  duine  thèid  air 
seacharan  o  shlighe  na  tuigse,  fanaidh  e  ann  an  comh- 
thional  nam  màrbh.'"  (Gnà.  xxi.  16.)  An  sin  thug 
Criosdaidh  agus  Ciatach  sùil  air  a  ch&le,  's  an  deòir  a' 
sruthadh,  ach  cha  dubhairt  iad  a'  bheag  ris  na  buach- 
ailean. 

An  sin  chunnaic  mi  a'  m'  aisling.  gu'n  tug  na  buach- 
aillean  iad  gu  ionad  eile  an  srath  glinne,  far  an  robh 
dorus  air  slios  a'  ghlinne;  dh'fhosgail  iad  an  dorus, 
agus  dh'iarr  iad  orra  amharo  a  staigh  air :  Dh'amhaire 
iad  a  steach,  agus  thuig  iad  gu'n  robh  e  ro  dhorcha  agus 
làn  deataich  ;  air  leo  gu'n  cual  iad  toirm  fhuaimneach, 
mar  aig  teine,  agus  gearan  cràiteach  mar  o  dhaoine  air 
an  claoidh,  agusgu'nrobh  f  àile  pronnaisg  ann.  An  sin 
thuirt  Criosdaidh,  Ciod  is  ciall  d'a  so?  Dh'innis  na 
buachaillean  daibh,  gu'm  bu  fbirth-rathad  so  do  dh' 
ifrinn,  rathad  air  an  te"id  cealgairean  a  steach  :  gu 
h-àraidh  iadsan  a  reiceas  an  coir-bhreith  mar  rinn 
Esau;  a  reiceas  am  Maighstear  mar  rinn  Iudas;  iadsan 
a  bheir  toibheum  do'n  t-soisgeul  mar  a  rinn  Alecsander : 
agus  iadsan  a  ni  breug  mar  rinn  Ananias  agus  Saphira 
a  bhean. 

An  sin  thuirt  Ciatach  ris  na  buachaillean,  tha  mi  a' 

tuigsinn  gu'n  robh  gach  aon  diù  sin,  coltach  a  bhi  air 
an  turas,  mar  tha  sinne  san  àm :  nach  robh  ? 

Buachaillean.  Bha  agus  ghleidh  iad  e  fada  cuid- 
eachd. 

Ciatach.  Cia  fhad  a  thainìg  iad  air  an  turas,  r'an 
linn  fèin,  ged  a  chaidh  an  cuir  a  thaobh  gu  brònach  air 
a  cheann  mu  dheireadh  ? 

Buachaillean.  Chaidh  cuid  ni  b'fhaide,  agus  cuid 
eile  nach  d'  ràinig  na  beanntan  sin. 

An  sin  ithuirt  na  h-eilthirich  r'a  chè'ile,  Is  feumail 
duinne  neart  iarraidh  o'n  chumhachdach. 

Buachaillean.  Is  feumail,  agus  is  iomchaidh  dhuibh 
a  ghnàthachadh,  'nuair  a  gheibh  sibh  e. 

B'àill  leis  na  h-eilthirich  a  nise  triall  air  an  turas, 
aerus  dh'aontaich  na  buachaillean,  le'n  iarrtas  ;  mar  so 
dh'imich  iad  leo  gu  ceann  nam  beann.  An  sin  thuirt 
na  buachaillean  r'a  chèile,  Leigeamaid  leo  dorsan  a 
bhaile  nèamhaidh  fhaicinn  m'as  aithne  dhaibh  seall- 
tainn  tre'n  ghlain'-amhairc  againne.  Ghabh  an  luchd- 
turais  gu  h-ait  ris  a'  chuireadh  :  uime  ain  thug  siad 
iad  gu  mullach  àrd,  ris  an  abrar  Soilleir,  agus  thug  iad 
dhaibh  a'  ghloine  chum  sealltainn  troipe. 

An  sin  thug  iad  ionnsaidh  amharc,  tre'n  ghlaine  ach 
thainig  an  sealladh  fa  dheireadh  a  nochd  na  buachaill- 
ean  daibh  gu'n  cùimhne  agus  chuir  e  na  h-urrad  oillt 
orra,  's  gun  robh  an  làmhan  air  bhall-chrith,  air  chor 
's  nach  b'urrain  daibh  a'  ghlain'  a  chumail  còmhnard  : 
ach  air  leo  gum  fac*  iad  ni-eigin  coltach  ris  an  dorus, 
agus  earrann  de  ghlòir  an  àite.  An  sin  dh'f  halbh  iad 
air  an  turas,  agus  shèinn  iad  an  t-òran  so  :— 

Rinn  buachaillean  an  diomhaireachd 

'Bha  cruaidh  a  noehdadh  dhuinn, 
'S  gach  neaeh  le'n  aill  a  dhol  fa'n  còir 

Gheibh  eòlas  air  a'  bheinn. 

Nuair  a  bha  iad  air  falbh,  thug  aon  de  na  buach- 
'aillean  dhaibh  ann  an  sgrìobhadh  seòladh  m'an  t- 
slighe.     Thuirt  fear  eile  dhiù,  iad  a  bhi  air  am  faiceall 

roimh'n  t-Sodalaiche.  Thuirt  an  treas  fear  iad  a  thoirt 
an  ro-aire  nach  caidleadh  iad  air  talamh  na  drùidh- 
eachd. 

Agus  thuirt  an  ceathramh  fear,  "  Gu'n  soirbhicheadh 
Dia  lè'ibh."     Mhosgail  mi  'n  sin  à'm'  shuain. 

Chaidil  mi  rithist,  agrus  bhruadair  mi,  agus  chumjaic 
mi  'n  dà  eilthiriche  ceudna,  a'  tearnadh  a'  mhonaidh 
air  an  t-slighe  a  tha  treòrachadh  chum  a'  bhaile.  A 
nise  sann  aig  ìochdar  nam  bruthaichean  sin  air  an  làimh 
chlì  a  tha  tìr  na  Cèilge ;  agus  tha  as  an  dùthaich  sin  a' 
teachd  cbum  na  slighe  air  an  robh  iadsan  ag  imeachd, 
•athad  beag  lìar.  Choinnich  iad  an  so  òganach  brisg 
beothail,  a  thainig  as  an  tìr  sin ;  agus  b'e  ainm  Ain- 
eolach.  Dh'  f  heòraich  Criosdaidh  dheth ;  cia  as  a 
thainig  e,  agus  c'àit  a  bha  e  dol  ? 

Aineolach.  Rugadh  mi  san  dùthaich  ud  thall,  tamull 
beag  chum  na  làimhe  clì,  agus  tha  mi  air  mo  thuras 
chum  a'  bhaile  nèamhaidh. 

Criosdaidh.  Ach  cionnas  a  tha  dùil  agad  faighinn  a 
staigh  ?  oir  faodaidh  e  bhi  duilich  dhut  dol  ann. 

Aineolach.  Ceart  raar  tha  daoine  math'  eile  faotainn 
ann,  ars'  esan. 

Criosdaidh.  Ach  ciod  a  th'  agad  r'a  f  heuchainn  aig 
an  dorus,  chum  gu'm  fosglair  dhut  e  ? 

Aineolach.  Is  aithne  dhomh  toil  mo  Thighearna, 
agus  bha  deagh  chaithe-beatha  agam  ;  tha  mi  'g  ìocadh 
a  chuid  fdin  do  gach  duine  ;  tha  mi  deanamh  ùrnaigh, 
a'  trasgadh,  ag  ìocadh  cis,  agus  a'  toirt  de'ircean  ;  agus 
dh'fhàg  mi  mo  thìr  fè*in,  air  son  na  dùthcha  chum  am 
beil  mi  dol. 

Criosdaidh.  Ach  cha  tàinig  thu  staigh  air  an  dorus 
chumhann  a  th'  aig  ceud  cheann  na  slighe  so  ;  's  ann 
a  thainig  thu  staigh  air  an  rathad  f  hiar  so,  agus  's  eagal 
leam,  ge  b'e  barail  mhath  a  th'  agad  ort  f^in,  'nuair  a 
thig  Jatha  a'  mhòr  chunntais,  gu'n  cuirear  as  do  leth, 
gu'm  beil  thu  a'd'  mheirleach  agus  a'd'  fhear-spùinnidh, 
an  àite  do  ghabhail  a  staigh  do'n  bhaile. 

Aineolach.  A  dhaoine  is  coigrich  dhomhsa  sibh,  agus 

samhail  atamise  dhuibhse:  leanaibh-se  aidmheil  bhur 
tìre  fèin,  agus  leanaidh  mise  creideamh  mo  dhùthcha. 
Tha  dòchas  agam  gu'm  bi  gach  ni  gu  math.  Agus 
thaobh  an  doruis  mu'n  do  labhair  sìbh,  tha  fios  aig  gach 
neach  gu'm  beil  e  cian  fad  as  ar  dùthaich-ne :  cha  n-eil 
mi  'm  barail  gu'm  beil  fear  n-ar  tìr-ne  g'au  aithne  an 
rathad  d'a  ionnsaidh  :  cha  mhò  is  ion  daibh  umhail  a 
bhi  aca  urme,  o'n  a  tha,  mar  tha  sibh  a'  faicinn,  frith- 
rathad  grinn  còmhnard  uaine  againn  o'r  tìr  fèm,  goirid 
uaithe. 

'Nuair  a  thuig  Criosdaidh  gu'n  robh  an  duine  glic 
'na  bharail  fèin,  thuirt  e  ri  Ciatach  os  n-ìosal,  tha  tuill- 
eadh  aobhair  dòchais  à  amadan  no  dheth-san.  Agus 
thuirt  e,  'Nuair  a  shiùbhlas  an  t-amadan  air  an  t-slighe, 
trèigidh  a'  ghliocas  e,  agus  their  e  ris  gach  duine,  gur 
amadan  e.  (Ecles.  x.  3.)  An  labhair  sinn  tuille  ris, 
no  'm  fàg  sinn  e,  gu  smuainteachadh  mu  na  chual'  e 
cheana,  agus  stad  a'  dheanamh  ris  a  rithist,  gu  ionnsaidh 
a  thoirt  a  lion  beag  a's  beag  air  math  a  dheanamh  dha  ? 
An  sin  thuirt  Ciatach, 

Biodh  Aineolach  a'  smaointeachadh 

Car  tacain  air  a'  chùis, 
Sa'  chomairl'  ghlic'  a  fhuair  enis' 

Na  euireadh  e  air  chùl 
Le  hu.anachadh  'na  aineolas 

Mu'n  t-slighe  dh'ionnsaìdh  nèimh  ; 

huirt  Dia  an  tì  a  ni  mar  sin 

Nach  saorar  leisan  e ! 

Ciatach.  Thuirt  e  a  thuilleadh,  Cha  n-eil  e  iomchaidh 
moran  a  ràdh  ris  an  aon  àm  ;  rachamaid  seachad  air, 
m'as  toil  leat  e,  agus  labhramaid  ris  a  rithist  mar  is 
urrainn  da  a  thuigsinn. 

Mar  so  dh'imich  iad  air  an  aghaidh,  agus  bha  Aineol- 
ach  a'  teachd  'nan  deigh.  Agus  an  uair  a  chaidh  iad 
beagan  seachad  air,  thainig  iad  a  staigh  air  slighe  ro- 
dhorcha,  far  an  do  choinnich  iad  fear  a  rinn  seachd 
deamhain  a  cheangail  le  seachd  buill  làidir',  agus  bha 
iad  ga  ghiùlan  air  ais  chum  an  doruis  a  chunnaic  iad 
air  an  leacainn.  (Wat  xii.  45.  Gnàth.  v.  22.)  Le  so 

fhaicinn  bha  deagh  Criosdaidh  air  chrith  le  eagal, 
mar  bha  fòs  Ciatach,  a  cho'-fhear-turais;  ach  thug  na 
deamhain  air  falbh  an  duine.  Sheall  Criosdaidh  am 
b'aithne  dha  e !  agus  air  leis  gu'm  b'e  Pill-air-falbh  a 
bh'ann,  a  bha  chòmhnaidh  ann  am  baile  Dol-air-ais. 
Ach  cha  robh  e  làn-chinnteach  a  chionn  nach  fac'  e  ach 
pladha  de  aodainn  ;  oir  bha  cheann  crom  mar  f  hear  a 
rachadh  a  ghlacadh  ri  me'irle.  Ach  air  dhaibh  dol 
seachad  leis  thug  Ciatach  an  aire  do  'n  sgrìobhadh  so 
air  a  dhruim,  "  Fear  aidmheil  macnasach,  agus  Fear- 
cùl-sleamhnach  mòr.''  An  sin  thuirt  Criosdaidh, 
Tha  mi  nis'  a'  cùirnhneachadh  air  na  chaidh  innse 
dhomh  a  thachair  do  dhuine  math  mu  thimchioll  an 
àite  so.  B'  e  ainm  an  duine  Beag-creideimh,  ach  bha  e 
'na  dhuine  math,  agus  bha  e  chòmhnaidh  ann  am  baile 
Trèibh-dhireach.  B'e  so  mar  dh'eirich  dha ;  Mu  bheul 
a  chunglaich  so,  tha  teachd  o'n  rathad-mhor  sràid 
chumhann  ris  an  abrar  Sràid-nan-daoine-màrbha,  a 
thaobh  gu'm  beil  mòran  daoine  g'an  cuir  gu  bàs  ann  : 
Agus  bha  Beag-creideimh  so  a'  triall  air  eilthireachd, 
mar  tha  sinne  air  an  àmsa;  shuidh  e  sìos  san  àite  agus 
chaidil  e.  Agus  bha  sa'  cheart  àm  triùir  f  hear  a'  tear- 
nadh  o'n  t'  Sràid-leathainn,  agus  b'e'n  ainm  Lag-chridhe, 
An-earbsa,  agus  Cionta,  (bu  thriùir  bhràithrean 
iad;)  agus  air  faicinn  daibh  far  an  robh  Beag-creid- 
eimh  'na  shmeadh,  thàinig  iad  'nan  ruith  d'a  ionnsaidh. 
Bha'n  duine  math  dìreach  air  mosgladh  as  a  chadal, 
agus  ag  èiridh  chum  triall  air  a  thuras  ;  thainig  iad  far 
an  robh  e  agus  dh'iarr  iad  le  bagradh  mòr  air  seasamh. 
Le  so  a  chluintinn,  ghlac  geilt-chrith  Beag-creideimh, 
dh'fhàs  a  ghnùis  cho  bàn  ri  br&d  anaird,  agus  cha 
tug  e  làmh  air  thapadh.  An  sin  thuirt  Lag-chridhe, 
liubhair  do  sporan  ;  ach  cha  robh  cabhag  air  chum  sin 
a  dheanamh,  oir  bu  duilich  leis  a  chuid  airgeid  a  chall ; 
thainig  An-earbsa  d'a  ionnsaidh,  chuir  e  làmh  'na  phòc- 
aid  agus  thug  e  aiste  sporan  airgeid  :  An  sin  ghlaodh  e 
mach  "  Mearlaich !  Mearlaich !"  Le  so  a  dheanamh, 
thng  Cionta  slacan  mòr  a  bha  'na  làimh,  agus  bhuail  e 

Beag-creideimh  sa'  cheann,  agus  leag  a'  bhuille  chum 
an  làir  e,  far  an  robh  e  'na  shìneadh  a'  call  fhala  mar 
gun  sileadh  e  gu  bàs.  Bha  na  mearlaich  'nan  seasamh 
làmh  ris;  Ach  thuig  iad  ma  dheireadh  gu'n  robh 
muinntir  am  fagus,  agus  bha  eagal  orra  gu'm  b'e  fear 
d'an  goirear  Mòr-ghràs,  a  bha  thàmh  ann  am  baile 
Sàr-mhuinghinn  a  bh'  ann,  thàr  iad  as  le  cabhaig,  agus 
dh'f  hàg  iad  an  duine  bochd  gu  deanamh  air  a  shon  fèin 
Tamull  beag  an  deigh  sin  thainig  Beag-creideimh  d'a 
ionnsaidh  fèin  as  an  tàimhneul  a  chuireadh  air,  agus 
dh'èirich  e  gu  ionnsaidh  a  thoirt  air  imeachd  air  a 
thuras. 

Ciatach.    Ach  an  tug  iad  uaithe  gachni  a  bh'aige  ? 

Criosdaidh.  Cha  tug :  cha  d'amais  iad  air  an  àite  san 
robh  a  sheudan,  agus  dh'fhan  iad  sin  aige-  Ach  chaidh 
ìnnseadh  dhomh  gu'n  robh  e  ro-bhrònach  air  son  a 
challdaich  a  thainig  air;  oir  thug  iad  uaithe  a  chuid  bu 
phailte  de  na  bha  ri  cosg  air  air  a  thuras.  Bu  sheudan 
a  chuid  nach  d'f  huair  iad,  agus  ro  bheagan  airgeid ; 
agus  b'  eigin  da  bhi  'g  iarraidh  na  dèirce  mar  bha  e  triall 
air  aghaidh:  oir  cha'n  fhaodadh  e  a  sheudan  a  reic. 

Ciatach.  Ach  nach  b'iongantach  nach  d'fhuair  iad  a 
theisteanas,  leis  an  ghabhta  ris  aig  an  dorus  nèamh- 
aidh  ? 

Criosdaidh.  B'  iongantach  :  ach  cha  d'  amais  iad 
air ;  ged  nach  ann  a  thaobh  aon  seòltachd  a  ghnàth- 
aich  e-san  a  thachair  sin  ;  oir  bha  na  h-uirrid  eagail  air 
rompa  's  gun  deach  e  gu  tùr'  na  bhreislich,  ionnas 
gur  e'm  freasdal  a  dh'  òrduich  gu'n  do  sheachainn  iad 
sin.    2  Tim.  i.  14. 

Ciatach.  Ach  bu  rudaigin  sòlais  dha  nach  d'fhuair 
iad  a  sheudan.    2  Pead.  i.  9. 

Criosdaidh.  Dh'f  haodadh  e  bhi  'na  shòlas  mòr  dha, 
na'n  deanadh  e  mar  bu  chòir  dha  ;  ach  mar  chaidh  aithris 
domhsa,  cha  d'  rinn  e  ach  beag  feuma  dhiù  air  an 
t-slighe,  leis  a  mhaoim  a  ghabh  e  chionn  gu'n  do  chaill 
e  a  chuid  airgeid  ;  dhi-chùimhnaich  e  rè  a  chuid  bu  mhò 
de'n  astar  gu'n  robh  iad  idir  aige. 

Ciatach.  Mo  thruaighe !  an  duine  bochd  I  Bu 
mhòr  an  trioblaid  a  chuirsin  air. 

Criosdaidh.  Bu  mhòr  d'a  rìreadh  Nach  biodh 
e  mar  sin  ìe  aon  neach  againn  fè"in,  nan  deanta 
mar  sud  oirnn,  ar  slad  agus  ar  dochann  cò'-lath,  agus 
sin  ann  an  tìr  aineoil,  mar  bha  e-san  ?  Is  iongantach 
nach  do  chuir  am  mulad  gu  bàs  e  !  Chaidh  innseadh 
dhorah  gu'n  robh  e  gu  dubhach,  deurach,  air  a  shon,  rè 
a'  chuid  eile  de'n  t-slighe  ;  ag  innse  do  gach  neach  a 
thachradh  air  mar  dh'èirich  dha. 

Ciatach.  Ach  's  ioghnadh  leam  nach  tug  am  fior- 
f  heum  air  cuibhrionn  d'a  sheudan  a  reic,  no  an  toirt  an 
geall,  chum  gu'm  biodh  aige  goireas  air  a  thuras. 

Criosdaidh.  Tha  thu  labhairt  mar  aon  air  ro  bheag 
fiosrachaidh,  C'arson  a  chuireadh  e  ann  an  geall  iad  ? 
No  cò  ris  areiceadh  e  iad  ?  Cha  robh  meas  sam  bith 
air  a  sheudan  fad  na  dùthcha  'san  deach  a  spùinneadh. 
Osbarr,  nam  biodh  a  sheudan  a  dh'easbhaidh  air  aig 
dorus  a'  bhaile  nèamhaidh,  (ni  air  an  robh  fios  aige)  cha 
rachadh  a  ghabhail  a  staigh  ann,  agus  cha'n  f  haigheadh 
e  cuibhrionn  no  crannchur  'san  òighreachd  nèamhaidh  ; 
agus  bu  mheasa  sin  da  no  aon  ni  eile  a  dh'fhaodadh  e 
chall. 

Ciatach.  C'arson  a  tha  thu  cho  sgaiteach,  a  cha- 
raid  ?  Reic  Esau  a  chòir-bhreith' air  son  grèim  bìdh, 
agus  b'e  a  chòir-bhreithe  sin  a  sheud  bu  mhò  :  agus  ma 
rinn  e-san  sin,  c'arson  nach  deanadh  Beag-creideimh 
mar  sin  cuideachd  ?     Eabh.  xii.  16. 

Criosdaidh.  Reic,  gun  amharas,  Esau  a  chòir- 
bhreithe,  agus  's  amhail  a  tha  iomadh  neach  d'a  thuil- 
leadh  a'  deanamh,  agus  le  sin  a  dheanamh,  tha  iad  'gan 
dùnadh  fèin  amach  o'n  bheannachadh  àraidh,  mar  rinn 
an  t-amadan  bochd  ud  :  ach  's  e'igin  dut  eadar-dheal- 
achadh  a  chur  eadar  Esau  agus  Beag-creideimh,  agus 
fòs  eadar  na  bha  aca  r'a  chall  ris.  Cha  robh  an  còir- 
bhreth'  Esau  ach  sàmhla,  ach  cha  b'e  sir  idir  a  bha  'n 
seudan  Beag-creideimh.  Bi  brù  Esau  bu  dia  dha>  ach 
cha  b'i  aig  Beag-creideimh.    Bhauireasbhuidh  Esau  na 

chìocras  fheòlmhor,  cha  robh  aig  Beag-creideimh.  A 
thuilleadh  air  sin,  cha  robh  Esau  a'  faicinn  ni  b'fhaide 
na  ana-miannan  a'  shàsachadh.  "  Tha  mi  dlù  do'n 
bhàs,"  thuirt  e,  "agus  ciod  an  tairbh  a  tha  sa'  chòir- 
bhrethe  so  dhomsa  ?"  (Gen.  xxv.  32.)  Ach  bha  Beag- 
creideimh,  ged  nach  robh  aig  acb  beag-creideimh, 
air  a  chumail  air  ais  leis  o'n  amaideachd  sin,  agus  gu 
tuille  meas  a  bhi  aig'  air  a  sheudan,  no  gu'n  reiceadh  ^ 
iad  mar  rinn  Esau  a  chòir-bhreithe.  Cha  n-eil  thu  an 
àit  air  bith  a'  leughadh  gu'n  robh  creideamh  aig  Esau 
cha  n-eil  uibhir  agus  beagan  ;  uime  sin  cha'n  ìoghnadh, 
e-san  aig  nach  bi  buaidh  air  an  f  heòil,  mar  thachras  do 
gach  fear  aig  nach  bi  creideamh,  ged  a  reiceas  e  a  chòir- 
bhreithe,  anam,  agus  gach  ni  a  th'  aige,  ris  an  droch- 
spiorad :  oir  tha  iadsan  mar  an  asail,  nach  gabh 
pilleadh  'n  tràth  thig  a  miann.  (Ier.  ii.  24.)  'JNuair  a 
bhios  iad  socraichte  air  an  ana-miannan  a  shàsachadh 
ni  iad  e,  ge  b'e  air  bith  na  chosgas  e  dhaibh;  ach  bha 
gnè  eileannam  Beag-creideimh:  bhainntinnair  nithibh 
diadhaidh  :  bha  a  bheathachadh  air  nithibh  spioradail 
agus  os  àird  ;  uime  sin,  c'arson  a  reiceadh  fear  an 
aignidh  sin  a  sheudan,  ged  a  bhiodh  daoine  ullamh 
gu'n  ceannach,  chum  inntinn  a  lìonadh  le  nithibh  gun 
seadh  ?  An  ceannaich  neach  fenr  chum  a  bhrù  a 
lionadh  ?  no 'n  toir  thu  air  a  chalman  closach  itheadh 
mar  am  fitheach  ?  ged  a  ni  muinntir  gun  chreideamh, 
chum  an  ana-miannan  a  shàsachadh,  gach  ni  a  bhios 
aca  a  reic  no  a  thoirt  an  geall,  agus  iad  fèin  cuideachd, 
gidheadh  cha'n  fhaod  iadsan  aig  am  beil  creideamh 
slàinteil,  ged  nach  bi  e  ach  beag,  a  dheanamh  mar  sin. 
TTime  sin,  a  bhràthair,  is  ann  an  so  tha  do  mhearachd-sa. 

Ciatach.  Tha  mi  'g  aideacheadh  gur  h-ann  ;  ach 
cha  mhòr  nach  do  chuir  t-achmhasan  sgaiteach  miò- 
thlachd  orm. 

Criosdaidh.  Faodaidh  sin  a  bhi;  ach  leig  dhiot  a 
leithid  sin,  agus  gabhamaid  beachd  aira'chùis  mu'm  beil 
sinn  a'  labhairt,  agus  bithidh  sinn  làn-rè'idh. 

Ciatach.  Ach  's  i  mo  làn  bharail,  a  Criosdaidh, 
nach  eil  anns  an  triùir  f  hear  ud  ach  fior  chladhairean 


126  TURAS  A'  CHRIOSDAIDH. 

an  e  gu'n  teicheadh  iad  air  son  fathrum  aon  duine  a 
chluinntinn  a'  teachd  air  an  rathad,  mar  b'e  sin  a  bhiodh 
annta  ?  C'arson  nach  do  ghlac  Beag-creideimh  beagan 
tuille  misnich  ?  Shaoilinn  gu'm  faodadh  e  seasamh  riu 
car  sealan  agus  gèilleadh  'nuair  a  dh'f  hartlaicheadh  \aà 
air. 

Criosdaidh.  Is  iomadh  neach  a  thubhairt  gu'm  bu 
chladhairean  iad,  ach  's  beag  a  f  huaradh  mar  sin  iad 
'nuair  a  thigeadh  àm  na  deuchainn.  Cha  robh  Beag- 
creideimh  idir  cruadalach  :  agus  tha  mi  tuigsinn  ged 
bu  tus'  a  bhiodh  ann,  nach  robh  thu  ach  ri  cathachadh 
beag  a  dheanamh  agus  an  sin  strìochdadh.  Agus  n'ar 
tachradh  iad  oirnn  an  ceart-uair  cha'n  aithne  dhomh 
nach  deanadh  tusa  mar  rinn  e-san. 

Ach  smuainicha  rithist  cha  n-eil  annta  sudach  fògh- 
lumaichean  mheirleach,  fo  riaghladh  rìgh  sloc-an- 
dubh-aigein  :  neach,  ma  dh'fheumas  iad  e,  a  thige  fe"in 
g'an  còmhnadh,  agus  tha  'ghuth  mar  bheucaich 
leòghain. 

Bha  mise  mi-fèin  'na  leithid  de  chath  san  robh  Beag- 
creideimh,  agus  mhothaich  mi  e'na  ni  eagalach.  Thug 
an  trùir  shlaoighteran  ud  ionnsaidh  orm,  agus  an  uair 
a  chuir  mise  'nan  aghaidh  mar  Chriosdaidh,  dh'  èigh 
iad  air  am  mhaighistir,  agus  thainig  e  g'an  còmhnadh. 
Cha  tugainn  ach  ro-bheagan  air  mo  bheatha,  oir  shaoil 
leam  gu'n  dh'fhalbh  mi;  ach  mar  dheònaich  Dia 
dhomhsa,  bha  mi  fo'm  làn  àrmaibh  dearbhta.  Agus 
ged  a  bha,  thuig  mi  'na  chùis  chruaidh  e,  agus  nach 
lag-ionnsaidh  a  dh'fheumainn  a  thoirt  chum  mi-fè'in  a 
dhearbhadh  am  dhuine  :  Cha'n  urrainn  aon  neach  inn- 
seadh  ciod  a  thachras  ruinn  sa'  chòmhrag  sin  ach  esan 
a  bh'  innte. 

Ciatach.  Ach  tha  thu  faicinn  gu'n  do  theich  iadsan, 
'nuair  nach  robh  iad  ach  am  barail  gu'n  robh  Mòr-ghràs 
air  an  t-s]ighe. 

Criosdaidh.  Tha  sin  fior,  's  tric  a  theich  iad  fein  agus 
am  maighistir,  'nuair  a  chitheadh  iad  Mòr-ghràs  :  agus 
cha  b'  iongantach  siu,  oir  is  e-san  gaisgeach  an  Rìgh  : 
ach  's  meallta  mi  mar  cuir  thu  càileigin  de  dh'  eadar- 

dhealachadh  eadar  Beag-creideimh  agus  gaisgeach  an 
Rìgh.  Cha  n-eil  iochdarain  an  Rìgh  uile  'nan  gaisgeich 
cha  mhò,  'nuair  a  chuirear  thuige  iad,  is  urrainn 
daibh  gniomh  cho  foghainteach  's  a  ni  e-san  a  dheanamh. 
An  iomchaidh  a  smuaineacbadh  gu  'm  faigheadh 
leanabh  beag  buaidh  air  Goliath  mar  f  huair  Daibhidh  ? 
no  gu'm  biodh  neart  daimh  anns  an  dreadhandonn  ? 
Tha  cuid  laidir,  cuid  lag ;  tha  mòr-chreideimh  aig 
cuid,  agus  beag  aig  cuid  eile ;  b'  ann  de  mhuinntir  a 
bheagain  an  duine  so,  uime  sin  ghèill  e. 

Ciatach.  B'fhearrleam  gu'm  b'e  Mòr-ghràs  a  bhiodh 
ann  ? 

Criosdaidh.  Ged  a  b'e,  dh'fhaodadh  e  gu  leòir 
f  haotainn  r'a  dheanamh ;  oir  's  f heudar  dhomh  innseadh 
dhut,  ged  a  tha  Mòr-ghràs  ro  chlis  a  làimhseachadh  a 
chuid  armachd,  agus  ged  a  ni  e  gu  gaisgeil  cho  fad  's  a 
chumas  e  fad  a  lainne  uaithe  iad,  ach  ma  gheibh  iad  a 
staigh  ann,  eadhon  Lag-cridhe,  An-earbsa,  no  Cionta, 
bheir  iad  deuchainn  chruaidh  gu  chuir  bun  os-ceann. 
'San  uair  a  bhitheas  duine  an  iochdar,  's  beag  tapadh  a 
ni  e. 

Ge  b'e  sheallas  gu  geur  an  aodann  Mòr-ghràis  chì 
iad  iomadh  leòin  agus  gearradh  ann,  agus  tha  'n  sin 
dearbhadh  ni's  leòir  air  'na  tha  mise  'g  ràdh.  Seadh  ; 
chuala  mi  gu'n  dubhairt  e  aon  uair,  feadh  a  bha  e  'n 
teas  a'  chatha,  gun  tug  e  dùil  d'a  bheatha.  Cionnas  a 
thug  na  slaoightearan  gramail  sin  air  Daibhidh  osnaich, 
bròn,  agus  beucaich  a  dheanamh  ?  Seadh,  thugadh 
ionnsaidh  air  Heman  agus  air  Heseciah,  ged  bu  gbais- 
gich  r'an  linn  fè*in  iad,  agus  fhuair  iad  deuchainn  ghoirt 
leo  sin.  Chaidh  Peadar  air  àm  àraidh  a  dh'f  haicinn 
ciod  a  b'  urrainn  da  fèin  a  dheanamh  ;  ach  ged  a  their 
cuid  uime  gur  e  ceann-feadhna  nan  abstol  chuir  iad 
thuige  e  cho  goirt,  's  gu'n  robh  eagal  air  mu  dheireadh 
roimh  chaileig  shuaraich. 

A  bharr  air  sin,  tha  'n  rìgh  ac'  ullamh  gu  thighin 
da'n  còmhnadh  cho  luath  sa  chluinneas  e  feud  uapa ;  cha 
n-eil  e  idir  &  fad  glaoidh  dhaibh  ;  agus  ma  bheirear  uair 

air  bith  buaidh  orra,  thig  e-san  ma  dh'fhaodas  e,  gu'n 
cobhair  ;  agus  tha  e  aira  ràdh  uime,  "  Cha  seas  claidh- 
eamh  an  tì  a  bheanas  ris,  ah  t-sleagh,  an  gath,  no'n 
lùireach.  "  Measaidh  e  mar  chonnlaich  an  t-iarunn, 
agus  mar  f hiodh mosgain  an  t-umha.  Cha  toir  an  t-saigh  - 
ead  air  teicheadh :  'nan  connlaich  tionndaidhear  leis 
clachan  a'  chroinn-tabhuill  :  mar  chonnlaich  measar 
gathan ;  ni  e  gàire  ri  crathadh  nan  sleagh."  (Iob  xli. 
26,27.)  Ciod  is  urrainn  duin'  a  dheanamh  na  leithid  sin 
de  chor?  Tha  e  fior  nam  faodadh  duine  each  Iob  a 
bhi  aige  gach  àm,  agus  a  bhi  gu  h-eolach  misneachail 
chum  a  mharcachd,  dh'fhaodadh  e  nithe  sònraicht'  a 
dheanamh,  oir  "  tha  mhuineal  sgeudaichte  le  tairnean- 
aich  ;  cha  bhi  e  gealtach  mar  an  leumnach-uaine ;  is 
uabhasach  glòir  a  chuinneine ;  bùraichidh  e  le  chois 
anns  a'  ghleann,  agus  ni  e  gàirdeachas  'na  neart,  agus 
thèid  e  air  aghaidh  an  coinneamh  an  airm.  Ni  e 
magadh  air  eagal,  agus  cha  bhi  uamhann  air ;  agus  cha 
phill  e  air  ais  o  f haobhar  a'  chlaidheimh.  Ni  'm  balg- 
saigheid  tòrman  'na  aghaidh,  an  t-sleagh  lannaireach 
agus  an  gath.  Le  gairge  agus  fèirg  cladhaichidh  e  'n 
talamh  ;  agus  cha  chreid  e  gur  i  fuaim  na  trompaid  a  ta 
ann.  Am  meadhon  fuaim  na  trompaid  their  e,  Ha, 
ha !  agus  fad  as  gabhaidh  e  boladh  a  chatha,  tairnean- 
aich  nan  ceannard,  agus  na  h-iolaich."  (Iob  xxxix.  19 
— 25.)  Ach  air  son  choisichean  mar  tha  thus'  agus 
mise,  na  miannaicheamaid  tachairt  air  nàmhaid,  no  idir 
uaill  a  dheanamh,  mar  gu'n  deanamaid  fèin  ni  b'f  hearr, 
'nuair  a  chluinneas  sinn  gu'm  faigh  fear  eil'  a  chuid  is 
measa;  no  idir  a  bhi  ri  fearas-mhòr  as  ar  treubhantas 
fèin  ;  oir  is  minig  gur  iadsan  a  dheanadh  mar  sin,  bu 
lugha  nochdadh  de  chruadal,  'nuair  bu  mhò  am  feum 
air.  Fafc  Peadar  mu'n  do  labhair  mi  roimhe,  mar  bha 
e  ri  uaill,  mar  gu'n  deanadh  e  fèin  tuilleadh  as  leth  a 
mhaighistir  na  dheanadh  aon  neach  eile ;  ach  cò  air  an 
luaithe  thug  na  slaoightearan  ud  buaidh  na  air-san  ? 

'Nuair  a  chluinneas  sinn  ma  ta,  luaidh  air  a  leithid 
sud  de  shlad  air  a'  dheanamh  air  rathad  mòr  an  rìgh, 

tha  dà  ni  is  còir  dhuinn  a  dheanamh  :  Anns  a'  cheud 
àite.  Dol  a  mach  fo'r  làn  armaibh,  's  a  bhi  cinnteach 
gu'n  tabhair  sinn  sgiath  leinn  :  oir  is  ann  le  cion  so  nach 
bu  chomasach  dhasan  a  thug  ionnsaidh  cho  laidir  air 
Lebhiatan  toirt  air  strìochdadh;  agus  ma  bhios  sin  a  dh' 
easbhaidh  oirnn  cha  bhi  sgàth  sam  bith  air  romhainn. 
Air  an  aobhar  sin  thuirt  e-san  a  bha  èolach.  "  Thar 
gach  ni  thugaibh  leibh  sgiath  a'  chreideimh,  leis  am  bi 
sibh  comasach  air  uile  shaighdibh  teinteach  an  droch 
spioraid  a  mhùchadh."    Eph.  vi.  16. 

Anns  an  dara  h-àite.  Tha  e  feumail  gu'n  iarramaid 
air  an  Rìgh  freiceadan  gu  dol  leinn,  ni  h-e  a  mhàin  sin, 
ach  gu'n  tèid  e-fèin  maille  ruinn.  Thug  so  air  Daibh- 
idh  gàirdeachas  a  dheanamh  'nuair  a  bha  e'n  gleann 
sgàil-a'-bhàis  ;  agus  b'fhearr  le  Maois  am  bàs  fhulang 
far  an  robh  e,  na  dol  aon  cheum  ni  b'fhaide  as  eug- 
mhais  a  Dhè  .O  !  a  bhràthair,  ma  thèid  e-san  leinn,  cha 
ruig  sinn  a  leas  eagal  a  bhi  oirnn  roimh  dheich  mìle  a 
bhitheas  'n-ar  n-aghaidh  ;  ach  as  eugmhais-san  tuitidh 
an  luchd-còmhnaidh  uaibhreach  fo  na  mairbh.  Isa.  x. 
4;  Ecsod.  xxxiii.  15;  Salm  iii.  5,  6,  7»  8,  agus  xxvii. 
1,  2,  3. 

Bha  mise  roimhe  so  sa'  chòmhrag,  agus  ged  a  tha  mi 
tre  mhaitheas  Dè,  fhathast  a  làthair,  gidheadh  cha'n 
urrainn  domh  uaill  a  dheanamh  as  mo  thapadh.  Is 
buidheach  a  bhitheas  mi  m'ar  tig  deuchainn  mar  sud 
tuilleadh  orm ;  ged  tha  eagal  orm  nach  eil  sinn  f  hathast 
às  gach  cunnart.  Ach  o  nach  tug  an  leòghan  agus  am 
math-ghamhainn  as  a  chèile  mi,  tha  dòchas  agam  gu'n 
saor  Dia  o'n  ath  Philisteach  neo-thimchioll-ghearrta 
sinn.     An  sin  shèinn  Criosdaidh  : — 

Chaidh  Beag-creideimh  shlad 

A'  measg  droch  shluaigh, 
Cùimhnich  air  so  gu  tric' 

A  Chriosdaidh  thruaigh; 
A's  faigh  tuille  creideimh : 

'S  bheir  thu  buaidh 
Air  làn  deich  mìle, 

A's  cuiridh  tu  orr'  an  ruaig 

Mar  so  chaidh  iad  air  an  aghaidh,  agus  lean  Aineo- 
ìach  iad.  Dh'  imich  iad  gus  an  d'ràinig  iad  ionad  far 
am  fac  iad  rathad  a'  teachd  a  staigh  air  an  slighe-san, 
agus  air  leo  gun  robh  e  dìreach  rompa ;  agus  cho 
dìreach  ris  an  t-slighe  air  am  bu  chòir  dhaibh  imeachd  ; 
agus  cha  robh  fios  aca  cò  'n  t-slighe  a  ghabhadh  iad. 
Agus  air  bhi  dhaibh  mar  so  san  ioma-chomhairle,  feuch 
thainig  duine  dubh,  ann  anèideadh  glè'gheal  faran  robh 
iad,  agus  thuirt  e  riu,  C'  arson  a  bha  iad  'nan  seasamh 
an  sud  ?  Fhreagair  iad  gu'n  robh  iad  a'  dol  chum  a' 
bhaile  nèamhaidh,  agus  nach  b'  f  hios  daibh  cò  do'n  dà 
rathad  sin  a  ghabhadh  iad.  Thuirt  an  duine  riu,  lean- 
aibh  mise,  's  ann  an  sin  a  tha  mi  dol.  Mar  so  lean  iad 
e  air  an  t-slighe  nach  d'rinn  ach  tachairt  orra,  a  dh' 
f  hàs  a  chuid  'sa  chuid  làn  char  a's  lùb,  ionnas  gu'n  tug 
iad  an  cùl  ris  'a  bhaile  chum  am  b'  àill  leo  dol,  gidheadh 
lean  iad  an  duine.  Ach  mu'n  tug  iad  ni  fainear,  dh' 
iath  lion  mu'n  timchioll,  leis  an  robh  iad  air  an  ribeadh 
cho  teann  's  nach  bu  chomasach  dhaibh  teachd  as;  agus 
le  sin  a  dheanamh,  thuit  an  f  halluinn  shoilleir  dheth, 
agus  an  sin  thuig  iad  c'àit  an  robh  iad.  Uime  sin 
thòisich  iad  ri  caoine  agus  ri  glaodhaich,  oir  cha  robh 
iad  comasach  air  tighinn  as. 

Criosdaidh.  A  nis'  tha  mi  mothachadh  a  bhi  ann 
am  mearachd.  Nach  d'iarr  na  buachaillean  oirnn  a  bhi 
air  ar  faicill  romh  luchd-sodail.  Dh'  fhairich  sinne  an 
diugh  mar  thuirt  an  duine  glic:  "  Am  fear  animiodal 
r'a  choimhearsnach,  sgaoilidh  e  lion  air  son  a  chos." 
Gnàth.  xxix.  5. 

Cìatach.  Thug  iad  duinn  f  òs  seòladh  mu'n  t-slighe, 
ach  dhi-chùimhnich  sinn  amharc  air  agus  cha  do  chum 
sinne  sinn  fèm  o  shlighe  an  f  hir-mhillidh.  An  so  bha 
Daibhidh  ni  bu  ghlice  na  sinne  ;  oir  thuirt  e,  "  A  thaobh 
gnìomharran  dhaoine,  le  facal  do  bhilean  sheachainn  mi 
ceumannan  a'  mhillteir."  (Salm  xvii.  4.)  Mar  so  bha 
iad  ri  bròn  anns  an  lion.  Fa-dheòigh  chunnaic  iad  aon 
dhealrach  a'  teachd  d'an  ionnsaidh,  le  sgiùrsair  de 
chùird  chaola  'na  làimh.     'Nuair  a  thainig  e  far  an 


TURAS  A*  CIIRIOSDAIDH.  131 

robh  iad,  dh'  f  hiosraich  e  dhiù  cia  as  a  thainig  iad,  agus 
ciod  a  bha  iad  a'  deanamh  an  sin  ?  Thuirt  iad  ris,  gur 
e  bh'annt'eilthirich  bhochda  'bha  dol  chum  Shioin,  ach 
gun  deach  an  treòrachadh  as  an  t-slighe  le  fear  dubh 
ann  an  earradh  geal,  a  dh'iarr  orr'  a  leantuinn,  a 
thaobh  gu'n  robh  e-fdin  a'  dol  ann  cuideachd.  An  sin 
thuirt  e-san  aig  an  robh  'n  sgiùrsair  'na  làimh,  Is  e  'm 
Miodalaich  a  bh'  ann,  abstol  brèige,  a  chuir  e  fè"in  ann 
an  riochd  aingil  sholais.  (2  Cor.  xi.  13,  14.)  Mar  sin 
reub  e  'n  lion,  agus  leig  e  na  daoin'  às.  An  sin  thuirt 
e  riu,  leanaibh  mise,  chum  gu'n  cuir  mi  rithist  air  an 
t-slighe  cheairt  sibh  :  agus  thug  e  iad  chum  an  àite  san 
do  lean  iad  am  Miodalaich.  An  sin  dh'f  heòraich  e  dhiù 
C'àit'anrobhsibh  anraoir  ?  Bhasinn  leis  na  buachaillean 
air  na  beanntaibh  taitneach,  ars  iasan.  Dh'  fheòr- 
aich  e  'n  sin  diù,  an  robh  seòladh  agaibhmu'n  t-slighe? 
Thuirt  iad  ris,  Gu'n  robh.  Ach,  ars  e-san,  'nuair  nach 
robh  fios  agaibh  cia  'n  taobh  a  ghabhadh  sibh,  an  do 
sheall  sibh  air  an  t-seòladh  !  thuird  iad  nach  do  sheall. 
Dh'  fheòraich  e  dhiù.  C'arson  ?  thuirt  iad  ris 
gun  do  dhi-chùimhnich  iad.  Dh'  fhiosraich  e  dhiù  a 
thuilleadh,  an  d'  iarr  na  buachaillean  orr'  a  bhi 
air  am  faicill  ro'n  t-Sodalaiche  :  Thuirt  iad,  Gu'n  d'iarr. 
Ach  cha  robh  dùil  againn  gu'm  b'e  'm  fear  binn, 
briathrach  ud  e.     Roimh.  vi.  8. 

An  sin  chunnaic  mi  am  aislinggu'n  d'àithn  e  dhaibh 
laidhe  sìos;  's  an  uair  a  rinn  iad  mar  sin,  gun  do  smachd- 
aich  e  gu  geur  iad  a'  thoirt  daibh  eòlais  mu'n  deagh 
shlighe  air  am  bu  chòir  dhaibh  imeachd.  (Deut.  xxv.  2. 
2  Eachd.  iv.  27.)  'S  am  feadh  a  bha  e  g'an  smachdach- 
adh,  thuirt  e,  "  A  mheud  's  is  ionmhuinn  leam,  tha  mi  a' 
cronachadh  agusa' smachdachadhuimesin  biodha<7ai&&sa 
teas-ghràdh  agus  deanaibh  aithreachas."  (Tais.  iii,  19.) 
Le  so  a  dheanamh,  thuirt  e  riu  iad  a  dh'  imeachd  air  an 
turas,  agus  an  ro  aire  thoirt  do  na  chomhairlean  a  thug 
na  buachaillean  orra.  Thug  iad  buidheachas  da  air 
son  a  chaoimhneis  uile,  agus  dh'imich  iad  gu  faicilleach 
air  ant-slighe  cheairt,  a'  sèinn  mar  so ; — 

O  !  sibhs'  a  shiùbhlas  air  an  rathad  mhòrs' 
Faicibh  na  h-eilthirich  chaidh  dheth  d'an.  deòin  ; 
'S  mar  chaidh  an  glacadh  ann  an  eangach  sàis, 
Thaobh  tàir'  air  comhairle  bha  chum  an  slàint, 
Ged  's  fior  gun  thearnadh  iad  's  gu'm  beil  iad  beò, 
Biodh  so  mar  shanas  do  na  thig  an  ròds.' 

A  nis'  an  ceann  tamaill,  chunnaic  iad  fear  a 
tighinn  gu  socrach  'nan  cò'-dhail ;  an  sin  thuirt 
Criosdaidh  ri  Ciatach,  Sud  fear  'sa  chùl  ri  Sion,  agus 
tha  e  teachd  'n-ar  còdhail. 

Ciatach.  Tha  mi  ga  f  haicinn ;  thugamaid  an  aire 
dhuinn  fèin,  gun  f  hios  nach  sodalaich  e-san  cuideachd. 
Bha  e  sìor  thighinn  ni  bu  dlùithe  dhaibh,  agus  ma 
dheireadh  thachair  iad.  B'  e  ainm,  Fear-àicheadh 
Dhe,  agus  dh'f heòraich  e  dhiù  c'àit  a  bha  iad  a'  dol  ? 

Crìosdaidh.     Tha  sinn  a'  dol  chum  Beinn  Shioin. 

An  sin  rinn  Fear-àicheadh  Dhè*,  gloc  mòr  gàire. 

Criosdaidh.   Ciod  is  ciall  do  d'  ghàireachdaich  ? 

Fear-hicheadh.  Tha  mi  'gàireachdaich  le  smuain- 
eachadh  cho  aineolach  's  a  tha  sibh,  'nuair  a  thàinig 
sibh  air  turas  cho  fada,  agus  gu'm  beil  sibh  an  cunnart 
'ur  saothair  a  chall  air  a  cheann  ma  dheireadh. 

Criosdaidh.  An  saoil  thu  duine  nach  gabharruinn? 

Fear-àicheadh.  Gabhar  ruibh!  Cha  n-eil  a  leithid 
do  dh'àite  's  a  tha  sibh  am  barail  idir  anns  an  t-saoghal 
so. 

Criosdaidh.  Ach  tha  e  san  t-saoghal  ri  teachd. 

Fear-àicheadh.  An  uair  a  bha  mi  afg  an  taigh  am 
dhùthaich  fèin,  chuala  mi  ceart  mar  tha  sibhs  ag  ràdh, 
agus  a  thaobh  na  chuala  mi,  chaidh  mi  dh'fhaicinn 
agus  tha  mi  air  tòir  a'  bhaile  so  o  cheann  fichead 
bliadhna,  ach  cha  mhò  a  th'agam  r'a  fhaicinn  deth  na 
bh'agam  an  toiseach.     Ier   xxxii.  13;  Ecles.  x.  15. 

Criosdaidh.  Chuala  sinne,  agus  tha  sinn  a'  creidsinn 
gu'm  beil  a  leithid  ann  r'a  f  haotainn. 

Fear-àicheadh.  IVIar  tugainnse  creideas  da,  cha 
tiginn  cho  fada  ga  iarraidh,  agus  n'am  bitheadh  a 
leithid  ann  gheibhinn  e,  tha  mi  nis'  a'  dol  air  m'ais, 
agus  gabhaidh  mi  toil-inntinn  o  na  nithibh  ris  an  de 

chuir  mi  roimhe  cùl,  le  dùil  ris  an  ni  a  tha  mi  tuigsinn 
nach  eil  idir  ann. 

An  sin  thuirt  Criosdaidh  r'a  chòmpanach,  an  saoil 
thu  m'  beil  n'a  tha'm  fear  so  'g  ràdh  fior  ? 

Ciatach.  Thoir  an  ro-aire,  is  aon  de  na  sodalaich 
a  th'ann  :  cùimhnich  na  thainig  oirnn  chean'  an  co'-lorg 
èisdeachd  ri  fear  dhiu.  (2  Cor.  v.  7- )  Ciod  e  ?  an  e 
nach  eil  Beinn  Shioin  ann  ?  Nach  faca  sinn  o  na 
slèibhtibh  taitneach  dorus  a'  bhaile  ?  Nach  an  a  tha 
sinn  ri  gluasad  a  rèir  creideimh  ?  Air  ar  n-aghaidh 
dhuinn,  arsa  Ciatach,  mu'n  tig  fear  an  sgiùrsair  a 
rithist  oirnn. 

Sann  bu  chàra  dhutsa  sin  f  hòghlum  dhomhsa,  a  tha 
mis'  ag  innseadh  dhutsa.  Sguir  a  mhic  a  dh'  èisdeachd 
ris  an  teagasg  a  chuireas  air  seacharan  o  bhriathraibh 
an  eòlais,  (Gnà.  xix.  27.)  Tha  mi  'g  ràdh,  Sguir  a 
dh'  èisdeachd  ris,  agus  creideamaid  chum  slànachaidh 
an  anma.     Eabh.  x.  39. 

Criosdaidh.  A  charaid,  's  am  a  chuir  mi  cheist  ort 
gu  d'  dhearbhadh,  cha'n  e  gu'n  robh  teagamh  sam  bith 
agam  fèin  sa5  chùis.  Tha  fios  agam  gu'm  beil  an  duine 
so  air  a  dhalladh  le  dia  an  t-saoghail  so,  Rachamaid 
air  ar  n-aghaidh  do  bhrì  gur  aithne  dhuinn  an  f  hìrinn, 
agus  cha  n-eil  breug  sam  bith  o'n  fhìrinn.   1  Eoin.  ii.  21. 

Ciatach.  Tha  mi  nis'  a'  deanamh  gàirdeachais  an 
dòchas  ri  glòir  Dhè :  Agus  dh'f  halbh  iad  o'n  dtiine ; 
agus  rinn  e  gàire  riu,  agus  dh'  imich  e  air  a  shlighe 
fèin. 

Chunnaic  mi  'n  sin  am  aisling,  gun  deach'  iad  airan 
aghaidh  gus  an  d'ràinig  iad  gu  dùthaich  àraidh,  a  bha  a 
f àileadh  ullamh  gu  duine  fhàgail  neo-shunntach  ach  e 
thighinn  'na  choigreach  innte.  Agus  thòisich  ( liatach  ri 
bhi  ro-throm,  agus  deònach  air  cadal :  agus  thuirt  e  ri 
Criosdaidh,  tha  mi  cho  ro-throm  neo-shunntach,  's  gur 
gann  is  urrainn  domh  mo  shùilean  fhosgladh;  leagam- 
aid  sinn  fè"in  'n-ar  sìneadh,  agus  deanamaid  beagan 
cadai). 

N 


134  turas  a'  ckriosdaidh. 

Criosdaidh.  Cha  leag  idir,  arsa,  Criosdaidh,  air  eagal 
ma  chaidleas  sinn  nach  dùisg  sinn  am  feasd. 

Ciatach.  C'arson  a  bràthair  ?  Tha'n  cadal  blasda 
do'n  fhear-oibre :  bheir  e  ùrachadh  dhuinne,  ma  ni 
sinn  dùsal  beag  dheth. 

Criosdaidh.  Nach  cùimhne  leat  gu'n  dubhairt  fear 
de  na  buachaillean  ruinn  a  bhi  air  ar  faicill  roimh 
thalamh  na  drùidheachd  ?  'Se  bha  e  ciallachadh  leis 
a'  sin,  nach  caidleamaid  ann :  Uime  sin  na  deanamaid 
cadal  mar  ni  muinntir  eile,  ach  deanamaid  faire,  agus 
bitheamaid  stuama.     1  Tes.    v.  6. 

Ciatach.  Tha  mi  'g  aideachadh  bhi  sa  choire :  agus 
nam  bithinn  an  so  am  aonar,  bha  mi  'n  cunnart  a'  bhàis 
le  mi  chadal.  Is  fior  na  thuirt  an  duine  gHc.  Isfea^r 
dithis  na  aon  fhear.  (Ecles.  iv.  9.)  An  fhad  so  bu 
shona  dhomhsa  do  chuideachd,  agus  bithidh  deagh 
dhuais  agad  air  son  do  shaoithreach. 

A  nis'  ma  ta,  arsa  Criosdaidh,  chum  tromsanaich  a 
chadail  a  chumail  air  falbh,  tòisicheamaid  air  deagh 
naigheacnd. 

Ciatach.  Tha  mi  dheònach  le  m'uile  chridhe. 

Criosdaìdh.  C'  àit'  an  tòisich  sinn  ? 

Ciatach.  Far  an  do  thòisich  Dia  ruinne  :  ach  tòisich 
thusa  ma's  e  do  thoil  e. 

Criosdaidh.  Seinnidh  mi  air  tùs  dhut  òran  : — 

'Nuair  dh'aomas  cadal  trom  air  naomh  shluagh  Dhè, 

Chi  iad  an  so  mar  stiùras  iad  an  ceum, 

Le  gabhail  beachd  mar  chùm  sinne  bho  shuain 

Le  còmhradh  glic  mu  thìr  an  t-sonais-bhuain : 

Ni  so  an  ruisg  a  chumail  o  throm  chlò, 

'Sa  dh'aindeoin  ifrinn  siùbhlaidh  iad  gu  glòir  ! 

An  sin  thòisich  Criosdaidh,  agus  thuirte,  feòraichidh 
mi  ceist  diot.  Cionnas  a  smuainich  thu  an  tùs  air  na 
tha  thu'n  dràst'  a'  deanamh  ? 

Ciatach.  An  e  cionnas  a  smuainich  mi  an  toiseachair 
math  m'  anma  tha  thu  feòraich  ? 

Criosdaidh.  'Se,  sin  fè*in,  a  tha  mi  feòraich. 

Ciatach.  Bhuanaich  mi  fad  ann  an  gabhail  tlachd  'sna 


TURAS  a'  chriosdaidh.  135 

nithibh  a  bha  ri  f  haicinn  agus  g'an  reic  air  an  f  hè"ill ; 
nithe  a  tha  mi  lan-chreidsinn,  nam  buanaichinn  annta 
gus  a  nis/  a  chuireadh  fodha  mi  ann  an  lèir-sgrios. 

Criosdaidh.  Ciod  na  nithe  bh'ann  ? 

Ciatach.  Uile  shaoibhreas  an  domhain.  Mar  an 
ceudna  bha  mòr  thlachd  agam  ann  an  ruitearachd, 
craos,  òl,mionnachadh,  breugan,  neo-ghlaine,  bristeadh 
latha  an  Tighearna,  &c.  a  bha  na  ìmpidh  air  an  anam 
a  sgrios.  Ach  mhothaich  mi  fa-dheòigh  le  nithibh 
diadhaidh  èisdeachd  agus  a'  thoirt  fainear,  a  chuala  mi 
gu  deimhin  uatsa  agus  o  Dhìleas  ionmbuinn,  a  chaidh 
chur  gu  bàs  aig  fèill  an  Diomhanais  air  son  a  chreideimh 
agus  a  dheagh  chaithe-beatha,  gur  e  bu  chrìoch  do  na 
nitheud  am  bàs,  (Rom.  vi.  21,  22,  23,)  agus  air  son 
nan  nithe  sin,  gu'm  beil  fearg  Dhe*  a'  teachd  air  cloinn 
na  h-as-umhlachd.     (Ephes.  v.  6.) 

Criosdaidh.  Agus  an  tàinig  thu  gu  grad  fo  chumh- 
achd  a'  gheur-mhothachaidh  so  ? 

Ciatach.  Cha  tàinig  ;  cha  robh  mi  's  an  àm  deònach 
air  olc  a'  pheacaidh  a  thuigsinn,  no  an  dìteadh  a  bha  ri 
tighinn  orrasan  a  chuireadh  an  gniomh  e ;  ach  rinn  mi, 
cruaidh  spàirn  'nuair  bha  m'  inntinn  an  tùs  a'teannadh 
ri  dùsgadh  leis  an  fhacal,  mo  shùilean  a  dhùineadh 
an  aghaidh  a  sholuis. 

Criosdaidh.  Ach  ciod  bu  choireach  ri  thu  bhi  mar 
sin  an  aghaidh  ceud  oibreachaidh  Spioraid  bheannaichte 
Dhd  air  t'anam  ? 

Ciatach.  B'  iad  na  h-obair  so  iad,  sa'  cheud  àite, 
Nach  robh  fios  agam  gur  i  obair'Dhe'  a  bh'ann.  Cha 
do  smuainich  mi  riamh,  gur  h-ann  le  mothachadh  air 
a'  pheacadh,  a  thòisich  Dia  ris  a'  pheacach  iompachadh. 
Anns  an  dara  h-àite,  Bha  fhathast  am  peacadh  tait- 
neach  dhomh,  agus  bu  duilich  leam  cùl  a  chur  ris.  Anns 
an  treas  àite,  Cha  b'  urrainn  mi  smuaineachadh  cionnas 
a  thre'iginn  mo  sheana  còmpanaich,  bha  'n  cuideachd 
agus  an  deanadais  cho  taitneachleam.  Annsa'  cheath- 
ramhàite,  Bha'n  t-am  san  robhgeur-mhothachadhair  a 
thoirt  domh  cho  draghail  eagalach  leam,'s  nach  b'urrainn 
domh  urrad  agus  smuaineachadh  air,  fhulang. 

Criosdaidh.  'S  coltach  ma  ta  gu'n  robh  thu  air 
uairean  a'  faighinn  saorsa  bho  do  thrioblaid. 

Ciatach.  Bha  mi  gu  deimhin  ;  ach  thigeadh  e  a 
rithist  am  chùimhne,  agus  bhithinn  cho  olc,  seadh  ni 
bu  mheasa  na  bha  mi  roimhe. 

Criosdaidh.  Ciod  a  bha  toirt  do  pheacaidh  gu  d' 
chùimhne  a  rithist  ? 

Ciatach.  Iomadh  ni ;  mar  tha  : — 

1.  Na'n  tachradh  duine  math  orm  air  an  t-sràid. 

2.  Na'n  cluinninn  aon  neach  a'  leughadh  a  Bhiobaill. 

3.  Nam  fàsadh  mo  cheann  goirt. 

4.  Na'n  cluinninn  gu'm  biodh  cuid  de  m'  choimh- 
earsnaich  tinn. 

5.  Na'n  cluinninn  an  clag  a'  bualadh  air  son  aon  a 
bha  marbh. 

6.  Nan  smuaintichinn  gum  faighinn  fhein  am  bàs. 

7.  Na'n  cluinninn  grad  bhàs  a  theachd  airneach  eile. 

8.  Ach  gu  sònraichte,  'nuair  a  smuaintichinn  umam 
fein,  gu'm  b'eigin  domh  tighinn  an  ùine  ghearr  chum 
breitheanis. 

Criosdaidh.  Agus  am  b'  urrainn  dut  aig  uair  sam 
bith  gun  spàirn  ciont  a'  pheacaidh  a  chur  as  t'aire 
'nuair,  a  thigeadh  e  ort  air  aon  de  na  dòighean  sin  ? 

Ciatach.  Cha  b'  urrainn  idir ;  oir  an  sin  chaidh  iad 
n'abu  doimhne  ann  am  chogais;  agus  na'n  smuaintich- 
inn  air  dol  air  m'aisann  an  slighea'  pheacaidh,  bhiodh 
e  dhomh  'na  pheanas  ro  mhòr. 

Criosdaidh.  Agus  cionnas  a  rinn  thu  'n  sin  ? 

Ciatach.  Air  ieam  gu'm  feumainn  mo  chaithe-beatha 
athleasachadh  ;  no  gu'm  bithinn  cinnteach  caillte. 

Criosdaidh.  Agus  an  dh'fheuch  thu  ri  ath-leasach- 
adh? 

Ciatach.  Dh'  f  heuch  mi  agus  cha'n  e  mhàin  gu'n  do 
thrè'igmimopheacannan,  ach  mo  chòmpanaich  pheacach 
cuideachd,  agus  ghnàthaich  mi  dleasanaisdhiadhaidh; 
mar  tha  ùrnaigh,  leughadb,  gul  air  son  peacaidh,  an 
f  hìrinn  a'  labhairt  ri  m'  choimhearsnaich,  agus  mar  sin 
sìos.  Na  nithe  sin  rinn  mi,  agus  iomadh  ni  eile,  a 
bhiodh  tuilleadh  's  lionmhor  an  so  r'an  ainmeachadh. 

Criosdaidh.  Agus  an  e  air  leat  gu'n  robh  thu  an  sin 
gu  math  ? 

Ciatach.  Air  leam  gu'n  robh,  rè  seal ;  ach  thainig 
mo  thrioblaid  orm  a  rithist  a  dh'  aindeoin  gach  ath- 
leasachadh  a  rinn  mi. 

Criosdaidh.  Cionnas  a  thachair  sin,  o'n  a  bha  tnu 
nis'  ath-leasaichte  ? 

Ciatach.  'S  iomadh  ni  a  thug  orm  e,  gu  sònraichte 
cainnt  mar  so  :  Gu'm  beil  ar  fìreantachd  uile  mar  luid- 
eìg  shalaich,  (Isa.  lxiv.  6.)  Nach  fìrinnichear  duine 
sam  bith  le  oibribh  an  lagha;  (Gal.  ii,  16.)  'Nuair  a 
ni  sinn  na  h-uile  ni,  abair,  Gur  sèirbhisich  neo- 
tharbhach  sinn,  (Luc.  xvii.  10.)  agus  leiomadh  ni  mar 
sin  ;  leis  an  do  theann  mi  ri  co'-reusonachadh  rium  fèiu 
air  an  dòigh  so  :  Ma  tha  m'  uil'  fhìreantachd  fèin  mar 
luideig  neo-ghlain ;  mar  fìrinnichear  duine  le  oibribh 
an  lagha;  agus  'nuair  a  ni  sinn  na  h-uile  ni,  gu'm 
beil  sinn  neo-tharbhach :  an  sin  's  diomhain  ionnsaidh 
a  thoirt  air  nèamh  leis  an  lagh.  Smuainich  mi  mar  so 
cuideachd  :  Maruitheas  duine  e-fè"in  ceud  pund-Sasunn- 
ach  ann  am  fiachaibh  a  cheannaiche,  agus  an  deigh  sin 
gun  dìol  e  gach  ni  eile  a  bheir  e  uaithe ;  gidheadh  ma 
thana  seann-f hiachan  so  gun  dìoladh,  faodaidh  an  ceann- 
aiche  a  thagradh  air  an  son  agus  a  chur  am  prìosan  gus 
an  dìol  e  na  fiachan. 

Criosdaidh.  Seadh,  agus  cionnas  a  chàirich  thu  so 
rid'  chor  fèin. 

Ciatach.  Smuainich  mi  air  an  dòigh  so  air :  tha  mi 
le  m'  pheacaibh  fad  ann  am  fiachan  Dè";  agus  cha 
toir  m'  ath-leasachadh  san  àm  dìoladh  'sna  fiachan 
sin  ;  air  an  aobhar  sin  is  còir  dhomh  a  smuainteachadh 
cionnas  a  shaorar  mi  o'n  dìteadh  a  thoill  mi  le  m' 
pheacaibh  a  chaidh  seachad  ? 

Criosdaidh.  'S  math  a  cho-chuir  thu  e  gu  deimhin  : 
ach  lean  air  t'aghaidh. 

Ciatach.  Is  ni  eile  so  a  chuir  mòr  iomagain  orm  o'n 
a  dh'  ath-leasaich  mi,  ma  dh'  amhairceas  mi  gu  min 
air  mo  ghnìomharran   is  fearr  gu'm  beil  mi  faicinn 

co-'mheasgadh  do  pheacannanùr'annta;  airchor's  gut 
eigin  domh  an  dràst'  aideachadh,  a  dh'  aindeoin  gach 
deagh  bharail  a  bh'  agam  orm  fèin,  gu'm  beil  mi  nis'  a' 
cur  do  pheacadh  an  gnìomh  an  aon  là  na  bu  leòr  gum' 
chuir  do  dh'  ifrinn,  ged  a  bhiodh  mo  chaiche-beatha 
san  àm  a  chaidh  neo-choireach. 

Criosdaidh.  Agus  ciod  a  rinn  thu'n  sin  ? 

Ciatach.  Ciod  a  rinn  mi !  Cha  b'urrainn  domh  a 
thuigsinn  ciod  a  dheanainn,  gus  an  d'innis  mi  mo  rùu 
do  Dhìleas  ;  oir  bha  sinn  min-eòlach  air  a  chèile  :  agus 
dh'innis  e  dhomh,  mar  faighinn  còir  air  fìreantachd 
duine  nach  do  pheacaich  riamh,  nach  robh  m'fhìreant- 
achd  fèin,  no  na  bha  dh'fhìreantachd  air  an  t-saoghal 
comasach  air  mo  shaoradh. 

Chriosdaidh.  Agus  am  b'e  air  leat  gu'n  do  labhair 
e'n  fhìrinn  ? 

Ciatach.  Nam  b'ann  'nuair  bha  mi  toilichte  le  m' 
ath-leasachadh  fèin  a  dh'innseadh  e  sin  domh,  theirinn 
gu'm  b'amadan  e ;  ach  a  nis',  o'n  a  tha  mothacbadh 
agam  air  m'  anmhuinneachd  fèin,  agus  air  a'  pheacadh 
a  tha  'n  co-lorg  an  dleasanais  is  fearr  a  chuireas  mi  'n 
guìomh,  b'fheudar  dhomh  bhi  de  a  bharail-san. 

Chriosdaidh.  Ach  an  robh  thu  m'  barail  'nuair  a 
labhair  e  'n  tùs  uime,  gu'n  robh  a  leithid  sin  do  duine 
r'a  f  haotainn,  ris  am  faodamaid  a  ràdh  le  fìrinn  nach 
do  pheacaich  e  riamh  ? 

Ciatach.  'S  eigin  domh  aideachadh  gu'n  do  chuir  a 
chainnt  air  tùs  iongantas  orm;  ach  an  dèigh  dhomh 
labhairt  ris  uime,  agus  a  bhi  'na  chuideachd,  bha  làn 
mhothachadli  agam  air. 

Criosdaidh.  Agusan  dh'fhiosraich  thu  dheth  ciod  an 
dnin'  a  bhv  ann,  agus  cionnus  a  dh'fhaodadh  tu  bhi  air 
t'  fhìreanachadh  leis-san  ? 

Ciatach.  Dh'fhioraich ;  agus  dh'  innis  e  dhomh  gu'n 
robh  an  Tighearn  Iosa,  a  tha  chòmhnaidh  aig  deas 
làimh  an  Tì  is  Airde.  Agus  mar  so,  thuirt  e,  's  eigin 
dut  a  bhi  air  t'  fhìreanachadh  leis,  eadhon  le  earbsadh 
as  na  rinn  e  'nuair  a  bha  e  san  fheòil,  agus   as    na 

dh'fhuilig  e  'n  trà  bha  e'n  crochadh  air  a'  chrann. 
Dh'fheòraich  mi  dheth  mar  an  ceudna,  cionnas  a 
dh'fhaodadh  fìreantachd  an  duine  sin  a  bhi  làn- 
dhiongmhalta  chum  duine  fhìreanachadh  am  fianais 
Dè  ?  Agusdh'innisedhomh,  Gu'mb'efè'ìn  an  Dia  Uile- 
chumhachdach,  agus  gu'n  do  chuir  e  'n  gnìomh  na  rinn 
e,  agus  f  òs  gu'n  do  d'f  huilig  e  'm  bàs,  ach  nach  b'  ann 
air  a  shon  fèin,  ach  air  mo  shonsa;  d'an  rachadh  na  rinn 
e,  agus  an  toillteannas  a  mheas  dhomhsa,  na'n  creidinn 
aun.     Eabh.  x.   Col  i.    1  Cor.  i.  Peter  i. 

Criosdaidh.  Agus  ciod  a  rinn  tbu'n  sin  ? 

Ciatach.  Rinn,  gu'n  tuirt  mi  gach  ni  bh'  agam  an 
aghaidh  creidsinn  ann:  oir,  air  leam  nach  biodh  e 
toileach  mo  shaoradh. 

Criosdaidh.  Ach  ciod  a  thuirt  Dìleas  riut  an  sin  ? 

Ciatach.  Thuirterium  dol  d'aionnsaidh  a  dh'fhaicinn. 
An  sin  thuirt  mi  gu'm  b'an-dànachd  e.  Thuirt  e-san, 
nach  b'eadh  ;  a  chionn  gu'n  robh  cuireadh  agam  teachd. 
Àn  sin  thug  e  leabhar  dhomh  a  dheachd  Iosa  Criosd, 
chum  am  barrachd  misnich  a  thoirt  domh  gu  teachd ; 
agus  thuirt  e,  gu'n  robh  gach  lideadh  de'n  leabhar  sin 
cho  diongmhalta  ri  nèamh  agus  ri  talamh.  An  sin 
dh'fhèòraich  mi  ciod  a  b'  è"igin  domh  a  dheanamh  'nuair 
a  thiginn  !  thuirt  e,  gu'm  b'e'igin  domh  guidhe  air  mo 
ghlùinean,  le  m'uile  chridhe  agus  le  m'  uile  anam,  air  an 
Athair  gu'm  follsicheadh  e  dhomhs'  e.  An  sin  thuirt 
mi  ris,  Cionnas  a  chuirinn  suas  m'  achanaich  ris.  Agus 
thuirt  e,  Rach  d'a  ionnsaidh,  agus  gheibh  thu  e  'na 
shuidh  air  cathair  na  tròcair,  far  am  beil  e  do  gnà  chum 
mathanas  a  thoirt  do  gach  neach  a  thig  d'  a  ionnsaidh. 
Thuirt  mi  ris,  nach  b'aithne  dhomh  ciod  a  theirinn 
'nuair  a  thiginn.  Thuirt  e  rium  a  ràdh  san  t-seadh  so  : 
"  A  Dhè  bi  tròcaireach  dhomhsa  tha'm  pheacach,  agus 
deònaich  dhomh  eòlas  a  bhi  agam  air  losa  Criosd,  agus 
creidsinn  ann,  oir  tha  mi  toirt  fainear  mar  biodh  f  hìrean- 
tachd-sa  idir  ann,  no  mar  bi  creideamh  agamsa  anns  an 
fhìreantachd  sin,  gu'n  sgriosar  mi.  O  Thighearna 
chuala  mi  gur  Dia  tròcaireach  thu,  agus  gu'n  d'  òrduich 

thu  gu'm  b'e  do  Mhac  losa  Criosd  Slànaighear  a  chinne- 
dhaona :  agus  osbarr,  gu'm  bheil  thu  deònach  a 
bhuileachadh  ormsa  a  ta  am  pheacach  bochd,  caillte 
dhiom  fèin  ;  a  Thighearna  ma  ta  glac  an  cothrom  so, 
agus  àrdaich  do  ghràs  ann  an  saoradh  'm  anma,  trid  do 
Mhic  Iosa  Criosd,  Amen."  Mat.  xi.  28;  xxiv.  25. 
Sàlm.  xcv.  6.  Dan.  vi.  10.  Ier.  xxxi.  10, 11.  Ecsod. 
xxv.  22.     Lebh.  xvi.  9.     Air.  xi.  7,  8.     Eabh.  iv.  0". 

Criosdaidh.  Agus  an  d'rinn  thu  mar  chaidh  iarr- 
aidh  ort  ? 

Ciatach.     Rinn,  A  rithist,  a  rithist,  agusa  rithist. 

Criosdaidh.  Agus  an  dh'fhoillsich  an  t-Athair  am 
Mac  dhut  ? 

Ciatach.  Cha  d'fhoillsich,  A'  cheud  uair,  no'n 
dara  h-uair  no'n  treas  uair,  no'n  ceathramh  uair,  no'n 
cùigeamh  uair  ;   no'n  seachdamh  uair  cuideachd. 

Criosdaidh.     Ciod  a  rinn  thu'n  sin  ? 

Ciatach.  Ciod  a  rinn  mi !  Cha  b'  aithne  dhomù 
ciod  a  dheanainn. 

Criosdaidh.  Nach  robh  thu  smuainteach'  air  sgur 
do  dh'  ùrnaigh  ? 

Ciatach.     Bha  iomadh  uair. 

Criosdaidh.     Agus  c'airson  nach  d'rinn  thu  sin  ? 

Ciatach.  Chreid  mi  gu'n  robh  na  chaidh  a  ràdh  rium 
fior,  eadhon,  As  eugmhais  fìreantachd  Chriosd,  nach 
robh  an  saoghal  air  fad  comasach  air  mo  shaoradh ; 
agus  uime  sin  smuaintich  mi  annam  fdin,  ma  leigeas  mi 
dhiomabhi  'g  ùrnaigh,  thèid  mi  dhìth,  agus  cha'n  èirich 
ni  's  measa  na  sin  domh  aig  cathair  nan  gràs.  Agus 
chùimhnich  mi  air  so,  ged  a  ni  e  maille,  feith  ris  ;  oir 
gu  deimhin  thig  e,  cha  bhi  e  air  dheireadh.  Mar  so 
bhuanaich  mi  ann  an  ùrnaigh  gus  an  dh'fhoillsich  an 
t-Athair  am  Mac  dhomh.  Hab.  ii.3. 

Criosdaidh.  Agus  cionnas  a  bha  e  air  fhoillseach- 
adh  dhut  ?     Ephes   i.  18,  19. 

Ciatach.  Chan  f  haca  mi  e  le  m'  shùilean  corporra, 
ach  le  sùilean  mo  thuigse ;  agus  b'  ann  mar  so  a  thaoh- 
air:    Bha  mi  aon  là  ro-dhubhach,  air  leam  ni  bu  duou- 

aiche  na  bha  mi  uair  sam  bith  roimhe  sin  :  agus  bha'n 
dubhachas  so  ag  èiridh  o  shealladh  ùr  air  honmhor- 
achd  agus  air  gràinealachd  mo  pheacaidh.  Cha  robh 
an  sin  dùil  agam  ri  aon  ni  ach  ri  ifrinn,  agus  dìteadh 
siorruidh  m'anma  ;  air  leam,  gu'm  faca  mi  gu  grad  an 
Tigbearn  Iosa  'g  amharc  a  nuas  o  nèamh  orm,  agus 
ag  ràdh,  "  Creid  anns  an  Tighearn  Iosa  Criosd,  agus 
saorar  thu."     Gnìomh.  xxvi.  30,  31. 

Ach  thuirt  mi,  a  Thighearna,  is  peacach  ro>mhor  mi ; 
agus  f  hreagair  e,  "  Is  leòir  mo  ghràs-sa  dhut."  (2  Cor. 
xii.  9.)  An  sin  thuirt  mi,  a  Thighearna,  "  ciode  creid- 
sinn  ?"  Agus  an  sin  thuig  mi  bho  Eoin  vi.  35.  "  An 
tì  a  thig  am  ionnsaidhse,  cha  bhi  acras  gu  bràth  air," 
gum  b'e  teachd  agus  creidsinn  an  t-aon  ni  ;  agus  gu'n 
robh  e-san  a  thàinig,  se  sin,  a  bha  togradh  a  chridhe  an 
geall  air  slàinte  tre  chnosd,  gun  amharas  a'  creidsinn 
ann  an  Criosd.  An  sin  thàinig  deòir  am  rosgaibb,  agus 
dh'fheòraich  mi  ni  b'fhaide,  Ach,  A  Thighearn,  an 
gabh  thu  ri  peacach  mòr  mar  tha  mise,  agus  an  saor  thu 
e?  Agus  chuala  mi  e  'g  ràdh,  "  An  tì  a  thig  am 
ionnsaidhse  cha  tilg  mi  air  chor  sam  bith  a  mach  e." 
(Eoin  vi.  37.)  An  sin  thuirt  mi,  Ach  cionnas,  a 
Thighearna,  is  eigin  domh  a  thuigsinn  umad  le  m' 
theachd  ad'  ionnsaidh,  chum  gumbi  mo  chreideamh  air 
a  socrachadh  gu  ceart  ort :  An  sin  thuirt  e,  "  Thainig 
Criosd  do'n  t-saoghal  a  thearnadh  pheacach."  (1  Tim. 
i.  16  ;  Rom.  x.  4.)  Is  e-san  crìoch  an  lagha,  chum 
fìreantachd  do  gach  neach  a  chreideas  ;  bhàsaich  e  air 
son  ar  peacaidh,  agus  dh'  èirich  e  a  rithist  air  son  ar 
f ìreanachaidh,  ghiàdhaich  e  sinn,  agus  nigh  e  sinn  o'r 
peacaibh  'na  fhuil  fèin.  (Eabh.  vii.  24,  25.)  Is  e-san 
an  t-Eadar-mheadhonair  eadar  Dia  agus  sinne  :  tha  e 
bheò  gu  Siorruidh  chum  eadar-ghuidhe  a  dheanamh  air 
ar  son.  O  gach  ni  dhiu  sin  thuig  mi  gu'm  b'eigin 
domh  sùil  a  bhi  agam  ri  fìreantachd  'na  phearsa,  agus 
air  son  dìoladh  mo  pheacaidh  trid  f  hala  ;  nach  ann  air 
a  shon  fèin  a  strìochd  e  do  lagh  Athar,  agus  a  thug  e 
dìoladh  na  bhristeadh,  ach  air  a  shonsan  a     dh'earbas 

a  shaoradh  ris,  agus  a  bhitheas  taingeil.  Bha  mo 
chridhe  an  sin  làn  aoibhneis,  mo  shùilean  làn  dheur, 
agus  nio  thograidh  a'  cur  thairis  ìe  gràdh  do  dh'  ainm, 
do  shluagh,  agus  do  shlighibh  Iosa  Criosd. 

Criosdaidh.  B'fhoillseachadh  so  da  rìreadh  air 
Criosd  do  t'anam :  Ach  innis  domb  ciod  an  drùghadh 
a  rinn  e  air  do  spiorad  ? 

Ciatach.  Leig  e  ris  domh  gu'm  beil  an  saoghal  uile, 
ge  mòr  a  th'ann  do  dh'fhìreantachd,  fo  staid  dhìt- 
idh ;  Thug  e  orm  f haicinn  gu'm  faod  Dia  an  t-Athair, 
ged  a  tha  e  cothromach,  am  peacach  a  thig  mar  sin,  gu 
ceart-bhreitheach  f  hìreanachadh :  Chuir  e  nàire  mhòr 
orm  air  son  gràinealachd  mo  chaithe-beatha  san  àm  a 
chaidh  seachad,  agus  chuir  e  fo  amhluadh  mi  le  moth- 
achadh  air  meud  m'  aineolais ;  oir  cha  do  smuainich 
mi  riamh  roimhe  so  air  mais'  Iosa  Criosd  :  Thug  e 
orm  spe'is  a  bhi  agam  do  bheatha  dhiadhaidh,  agus  gu 
fadal  a  bhi  orm  gus  an  deanainn  nieigin  chum  urram 
agus  glòir  ainm  an  Tighearna  Iosa  :  Seadh  air  leam  a 
nise  gu'm  builichinn  gu  togarrach  am  braon  ma  dheire- 
adh  de'm'  f  huil  'na  aobhar. 

Chunnaic  mi  '11  sin,  gu'n  do  sheall  Ciatach  air  ais, 
agus  gu'm  fac  e  Aineolach,  a  dh'f  hàg  iad  air  deireadh, 
a'  teachd  'nan  deigh.  Seall,  thuirt  e  ri  Criosdaidb,  cho 
fad  's  a  tha  'n  slaodaire  ud  as  ar  deigh  ? 

Criosdaidh.  'S  math  a  tha  mi  ga  fhaicinn:  cha 
chaomh  leis  ar  cuideachd-ne. 

Ciatach.  Ach  's  mealta  mise  nam  bu  mhist  e  bhi 
leinn  an  fhad  so. 

Criosdaidh.  Is  fior  sin ;  ach  's  cinnteach  mise  gu'm 
beil  e  fein  do  chaochla  barail. 

Ciatach.  Creididh  mi  gu'm  beil :  ach  feitheamaid  ris 
gus  an  tig  e. 

An  sin  thuirt  Criosdaidh  ris,  Thig  air  t'aghaidh,  a 
dhuine,  C'arson  a  tha  thu  fuireach  cho  fad  air  deireadh? 

Aineolach.  Is  fearr  leamimeachd'n  am'aonarnameasg 
cuideachd  mar  e  cuideachd  is  caomh  leam  a  bhios  ann. 

An  sin  thuirt   Criosdaidh  ri   Ciatach,   (os  n-iosal,) 

Nach  tuirt  mi  riut  nach  bu  toigh  leis  ar  cuideachd- 
ne,  ach  gidheadh,  thuirt  e,  labhramaid  r'a  chè'ile  san 
ionad  uaigneach  so.  An  sin  thionndaidh  e  ri  Aineol- 
ach  ;  agus  thuirt  e,  Cionnas  a  tha  thu  ;  Cionnas  a  tha 
chùis  eadar  Dia  agus  t'anam  a  nise  ? 

Aineolach  Tha  dòchas  agam  gu'm  beil  gu  math,  oir 
tha  mi  do  ghnà  air  mo  lìonadh  le  deagh  thogradh, 
chum  sòlas  a  thoirt  domh  air  mo  thuras. 

Criosdaidh.  Innis  duinn,  guidheam  ort,  Ciod  an 
deagh  thogradh  ? 

Aineolach.  Tha  mì  smuaineach  air  Dia  agus  air 
flaitheas. 

Criosdaidh.  Tha  na  deamhnaibh  agus  na  h-anmaibh 
damnaite  deanamh  an  ni  ceudna. 

Aineolach.  Ach  tha  mis  a'  smuaineach  orra  agus  g'am 
miannachadh. 

Criosdaidh.  'S  amhail  a  tha  iomadh  neach  nach  eil 
coltach  ri  teachd  am  feasd  ann.  "  Miannaichidh  anam 
an  leisgein,  agus  cha  bhi  bheag  aige."  Gnà.  xiii.  4. 

Aineolach.  Ach  tha  mis'  a'  smuaineach  orr',  agus 
dh-fhàg  mi  'n  t-iomlan  air  an  son. 

Criosdaidh.  Tha  mi  cur  sin  an  teagamh,  oir  's  cùis 
chruaidh  an  t-iomlan  a  thrèigsinn  :  seadh,  ni  's  deacaire 
na  tha  mòran  ann  am  barail.  Ach  cò  leis,  no  c'arson 
a  tha  thusa  cinnteach  gu'n  do  thvèig  thu  gach  ni  air 
son  Dhe"  agus  f  hlaitheis  ? 

Aineolach.  Tha  mo  chridhe  'g  innseadh  sin  domh. 

Criosdaidh.  Tha  'n  duine  glic  ag  ràdh,  "  An  tì  a 
dh'earbas  as  a  chridhe  fèin,  is  amadan  e."  Gnàth. 
xxviii.  26. 

Aineolach.  'S  ann  a  tha  sin  air  a  ràdh  mu  dhroch 
cridhe,  ach  tha  mo  chridhe-sa  math. 

Criosdaidh.  Ach  cionnas  a  ni  thu  sin  a  mach? 

Aineolach.  Thae  toirt  sòlais  domhledòchas  rinèamh. 

Criosdaidh.  Faodaidh  sin  a  bhi  tre  mhealltaireachd  ; 
oir  faodaidh  cridhe  duine  misneach  a  thoirt  da  air  son 
ni  air  nach  eil  deagh  stèigh  dòchais  aige. 

Aineolach.  Ach  tha  mo  chridhe  agus  mo  chaithe- 

beatha  a'  co-chòrdadh ;  uirae  sin  tha  mo  chridhe  air 
deagh  stèigh. 

Criosdaidh.  Cò  dh'innis  dut  gu'n  robh  do  chridhe 
agus  do  ehaithe  beatha  a'  co-chòrdadh  ? 

Aineolach.  Tha  mo  chridheg'a  innseadh  dhomh. 

Criosdaidh.  Feòraich  do  'm  chòmpanach  am  beil  mi 
am'  mheirleach  ?  Tha  do  chridhe  ag  innseadh  sin  dut! 
Mar  tog  facal  Dè  fianais  sa  chùis  so,  cha  dean  fiana'is 
eile  a  bheag. 

Aineolach.  Ach  nach  cridhe  math  aig  am  bi  deagh 
smuaintean.  Agus  nach  deagh  chaithe-beatha  a  bhios 
a  rèir  àintean  Dhè  ? 

Criosdaidh.  Seadh  ;  is  deagh  chridhe  aig  am  bi 
smuaintean  math,  agns  is  deagh  chaithe-beatha  a  bhios 
a  rèir  àintean  Dhè  :  Ach  is  aon  ni  iad  sin  a  bhi  aig  duine, 
agus  is  ni  eile  gu'n  bhi  ach  a'  smuainteach  orra. 

Aineolach.  Ciod  ris  their  thu  smuaintean  matha, 
agus  caithe-beatha  do  rè*ir  àintean  Dhè  ? 

Criosdaiclh.  Tha  iomadh  gnè  de  dheagh  smuaintean 
ann;  cuid  umainn  fèin,  cuid  mu  Dhia,  cuid  mu  Chriosd, 
agus  cuid  mu  nithe  eile. 

Aineolach.  Ciod  iad  ar  smuaintean  mu'r  timchioll  fèin  ? 

Criosdaidh.   Iad  sin  a  tha  'rèir  facail  Dè. 

Aineolach.  C'uin  a  tha  ar  smuaintean  umainn  fèin  a 
re"ir  f  acail  Dè  ? 

Criosdaidh.  An  uair  a  tha  ar  barail  umainn,  fe*in  a 
rèir  an  fhacail.  Gu  bhi  ni  's  soilleire  ;  Tha  facal  De"  ag 
ràdhmudhaoineann  an  staid  nàduir,"Chan-eilionracan 
ann,  Cha  n-eil  neach  a  tha  deanamh  math."  (Rom.  iii. 
10,  12.)  Tha  e  'g  ràdh  mar  an  ceudna,  Gu'm  beil  uile 
bhreithneachadh  smuaintean  a'  chridhe  a  mhàin  olc  o 
òige.  A  nis'  ma  ta,  'nuair  a  smuainticheas  sinn  oirnn 
fèin,  le  mothachadh  air  a'  sin,  tha  ar  smuaintean  math, 
do  bhrì  gu'm  beil  iad  a  relr  facail  Dè. 

Aineolach.  Cha  chreid  mi  'm  feasd  gu'm  beil  mo 
chridhe  choolc  sin. 

Criozdaidh.  Cha  robh,  ma  ta  aon  smuain  cheart  agad 
umad  i'e'in  riamh.      Ach  ceadaich  uhomh  criocn  a  chur 

air  mo  sheanachas.  Mar  tha  'm  facal  a'  toirt  breith  air 
ar  smuaintibh  's  amhail  a  tha  e  toirt  breith  air  ar  deana- 
dais ;  's  an  uair  a  tha  smuaintean  ar  cridhe  agus  ar 
deanadais  a'  còrdadh  ris  a'  bhreth  a  bheir  am  facal  orra, 
tha  iad  an  sin  le  ch&le  ceart,  a  chionn  gu'm  beil  iad  ga 
.rèir. 

Aineolach.     Mìnich  a'  chùis. 

Criosdaidh.  Mìnichidh ;  Tha  facal  De*  ag  ràdh,  gu'm 
beil  slighean  dhaoine  cam  ;  gun  a  bhi  math,  ach 
claon  :  tha  e  'g  ràdh  gu'm  beil  iad  a  thaobh  nàduir  as  an 
t-slighe  cheairt,  agus  nach  aithne  dhaibh  i.  A  nis'  an 
uair  a  smuainicheas  duine  mar  so  mu  shlighibh,  le  iris- 
leachd  inntinn,'s  ann  an  sin  a  bhitheassmuaintean  ceart 
aige  m'a  shlighibh  fèin,  a  chionn  gu'm  beil  a  smuaintean 
a  rèir  breith  facail  Dè.  Salm.  cxxx.  5. ;  Gnà.  ii.  J5. ; 
Rom.  iii. 

Aineolach.  Ciod  iad  na  nithe  matha  mu  thimchioll 
Dhè? 

Criosdaidh.  Dìreach  mar  thuirt  mi  m'ar  timchioll 
fèin,  an  uair  a  tha  ar  smuaintean  mu  Dhia  a  re"ir  na 
tha'm  facal  ag  ràdh  uime  ;  se  sin,  'nuair  a  smuainicheas 
sirrnmu  bhith  agusmubhuaidhean,mar  tha'm  facal  gar 
teagasg ;  mu  nach  eil  cothorm  agam  labhairt  san  àm. 
Ach  chum  labhairt  uime  m'ar  timchioll  fe'in  ;  'nuair  a 
tha  smuaintean  ceart  againn  mu  Dhia,  'nuair  a  tha  sinn 
am  barail  gur  aithne  dha  sinn  gu  mòr  ni  's  fearr  no  is 
aithne  dhuinn  fèin,  agus  gu'm  faic  e  euceart  ànnainn  an 
uair  nach  eil  sinn  fèin  mothachdail  air  :  an  uair  a  tha 
fios  againn  gu'm  beil  e  fiosrach  air  ar  smuaintean  is 
diomhaire,  agus  gu'm  beil  ar  cridheachan  le  'n  uile 
rùin  gnàth-fhosgailte  'na  fhianais.  Agus  fòs,  an  uair  a 
tha  sinn  a'  smuaineachadh  gu'm  beil  ar  fìreantachd  fèin 
uile  mar  ni  neo-ghlan  leis-san,  agus  nach  gabh  e  ruinn 
air  chòr  sam  bith  'n-ar  fireantachd  fèin. 

Aineolach.  Am  beil  thu  'm  barail  gu'm  beil  mis'  am 
amadan  cho  mòr  's  nach  smuainich  mi  gu'm  beil  Dia 
ni's  fiosraiche  na  mi  fèin  !  no  gun  tiginn  a  chum  Dhe 
leis  a'  chuid  a  b'  fhearr  de  m'  dheanadas. 

Criosdaidh.     Cionnas  a  tha  do  bharail  mu'n  chùis  so  ? 

Aineolach.  An  aon  f  hacal,  'S  i  mo  bhai-ail  gur  feum- 
aii  domh  creidsinn  ann  an  Criosd  chum  m'  f  hìreanach- 
adh. 

Criosdaidh.  Cia  mar  sin  !  'nuair  nach  eil  thu  faicinn 
feum  agad  air !  cha  n-eil  thu  mothachail  air  do  pheac- 
annan  gine  no  gnìomha ;  ach  tha  barail  cho  mòr  agad 
umad  fèin  agus  mu  na  ni  thu,  'sa  tha  ga  t'  f  hàgail  gu 
soilleir  gun  bhi  meas  gu'm  beil  feum  agad  air  fìrean- 
tachd  Chriosd  chum  t'fhìreanachadh  an  iàthair  Dhè\ 
Cionnas  ma  tà  a  their  thu,  "  Tha  mi  creidsinn  ann  an 
Criosd  ? 

Aineolach.     Tha  mi  creidsinn  gu  ceart  air  son  sin. 

Criosdaidh.     Cionnas  a  tha  thu  creidsinn  ? 

Aineolach.  Tha  mi  creidsinn  gu'n  deach'  Criosd  gu 
bàs  air  son  pheacach  :  agus  gu'm  fìreanaichear  mi  an 
làthair  Dhe"  o'n  mhallachadh,  trid  e-san  a  ghabhail  gu 
gràsmhòr  ri  m'  ùmhalchd  d'a  lagh.  No  mar  so  :  Gu'm 
beil  Criosd  a'  deanamh  mo  dhleasanasan  diadhaidh  tait- 
neach  d'a  Athair,  tre  thoilteannas  fèin :  agus  mar  so 
bithidh  mi  air  m'  fhìreanachadh. 

Criosdaidh.  Leig  leam  freagradh  a  thoirt  air  aid- 
mheil  do  chreideimh. 

Anns  d  cheud  àite.  Tha  thu  creidsinn  le  creideimh 
neònach  ;  oir  cha  n-eil  an  creideamh  so  ann  an  àit  air 
bith  air  a  chur  sìos  ann  am  facal  De. 

Anns  an  dara  h-àite.  Tha  thu  creidsinn  le  creideimh 
meallta,  a  chionn  gu'm  beil  e  a'  toirtfireanachaidh  o  fhìr- 
eantachd  Chriosd,  agus  ga  chàradh  ri  t'fhìreantachd 
fem. 

Anns  an  treas  hite.  Cha  n-eil  an  creideamh  so  a' 
deanamh  Chriosd,  na  fhear-fìreanachaidh  air  do 
phearsa,  ach  air  do  dheanadais ;  agus  air  do  phearsa  as 
leth  do  dheanadais,  ni  a  tha  meallta. 

Anns  d  cheathramh  aite.  Air  an  aobhar  sin  tha'n 
creideamh  so  cealgach,  air  chor  's  gu'm  fàg  e  thu  fo 
fhe'irgair  chionn  latha  a'  mhòr  chunntais;  oir  tha  creid- 
eamh  fìor  a  dh'f  hìreanaicheas  a'  cur  an  anma  le  moth- 

achadh  air  a  chor  caillte  fo  'n  lagh  thuige  gu  teicheadh 
a  dh'iarraidh  cobhrach  air  fìreantachd  Chriosd :  agus 
cha  ghnìomh  gràis  fhìreantachd-san,  leis  am  beil  e 
deanamh  t-ùmhlachd-sa  taitneach  le  Dia,  mar  stèigh 
t'f hìreanachaidh ;  ach  ùmhlachd  fe"in  do'n  lagh,  le  e  a 
dheanamh  agus  f  hulang  air  ar  son-ne  na  bha'n  lagh  ag 
iarraidh  oirnn.  Tha  fior  chreideamh  a'  gabhail  ris  an 
fhìreantachd  so:  tha'n  t-anam,  sgeudaichte  leis  an 
fhìreantachd  so,  agus  air  a  nochdadh  gun  sraal  leatha 
an  làthair  Dhd,  air  gabhail  ris  agus  air  a  shaoradh  o 
dhìteadh. 

Aineolach.  Ciod  !  An  e  gu'm  b'àill  leat  sinn  a  dh- 
earbsa  ris  na  rìnn  Criosd  as  ar  leth  ?  Bhiodh  so  na 
impidh  air  srian  a  leigeadh  le'r  n-ana-miannan,  agus 
gu  cead  a  thoirt  duinn  ar  beatha  a  chaitheadh  mar  a 
b'àill  leinn ;  oir  ciod  an  umhail  cionnas  a  chaitheas 
sinn  ar  beatha,  ma  bhitheas  sinn  air  ar  f  hìreanachadh 
le  fìreantachd  Chriosd,  o  gach  peacadh,  ma  chreideas 
sinn  ann  ! 

Criosdaidh.  'S  e  aineolas  t'ainm,  agus  mar  t'ainm,  's 
amhail  a  tha  thu ;  tha  do  f  hreagradh  fèin  a'  cur  so  an 
cèi'l.  Tha  thu  aineolach  ciod  i  an  f  hìreantachd  a  dh' 
fhìreanaicheas,  agus  ceart  cho  aineolach  cionnas  a 
shaoras  tu  t'anam  o  throm  fhèirg  Dhè  tre  chreideamh 
ann.  Seadh,  tha  thu  cuideachd  aineolach  air  fior  thor- 
adh  creideimh  slàinteil  ann  am  f  ìreantachd  Chriosd,  ni 
is  e  an  cridhe  aomadh  a  dh'  ionnsaidh  Dhè  ann  an 
Criosd,  ainm,  fhacal,  a  shlighean,  agus  a  shluagh  a 
ghràdhachadh,  agus  cha  n-ann  mar  tha  thusa  gu 
h-aineolach  a'  baralachadh. 

Ciatach.  Feòraich  dheth  an  deach  Criosd  riamh 
fhoillseachadh  dha  o  neàmh  ? 

Aineolach.  Ciod  e  !  Tha  thusa  air  son  foillseachaidh  ! 
'S  i  mo  bharail  nach  eil  anns  na  tha  thusa  agus  gach 
fear  eile  agaibh  ag  ràdh  mu'n  chùis  so,  ach  toradh  ean- 
achainn  f  haoin  na  breislich. 

Ciatach.  Tha  Criosd  cho  mòr  am  falach  ann  an  Dia 
do  bharail  nàdurra  na  feòla,  's  nach  faodar  aithneachadh 

air  mhodh  slàinteil,  mar  foillsich  Dia  an  t-Athair 
dhaibh  e. 

Aifieolach.  'S  e  sin  'ur  creideamh-sa,  ach  cha'n  e  mo 
chreideamh-sa;  agus,  si  mo  bharailgu'm  beil  e  cho  math 
ris  na  th'  agaibhse,  ged  nach  eil  a  cho  liugha  faoineachd 
am  cbeann. 

Criosdaidh.  Leigibh  leam  aon  f  hacal  a  ràdh ;  cha  bu 
chòir  dh".t  Jabhairt  cho  faoin  mu'n  chùis  so:  oircuiridh 
m;  'lì  ce"ill  gu  follaiseach,  mar  rinn  mo  cho'-f  hear-turais, 
nach  comasach  a  dh'aon  neach  a  bhi  eòlach  mu  Chriosd 
ach  tre  fhoillseachadh  an  Athar;  seadh  agus  creideamh 
cuideachd,  leis  am  beil  a-n  t-anam  a'deanamh  greim  air 
Criosd,  agus  's  eigin  gur  h-ann  le  ro  mheud  a  chumh- 
achd  a  dh'  oibrichear  e;  agus  tha  mi  tuigsinn  gu'm 
beil  thusa  tur  aineolach  mu  oibreachadh  a'  chreideimh 
80.  Mosgail  ma  ta,  tuig  do  neo-fhoghainteachd  fèin, 
agus  teich  chum  an  t-Slànaighear  bheannaichte  !  agus 
tre  f  hìreantachd-san,  ni  is  i  fìreantachd  Dhè  (oir  is  e- 
ièm  Dia)  bithidh  tu  air  do  shaoradh  o  dhìteadh. 

Seadh,  aineolaich  ara  fan  thu  fathast  baoth, 

Le  tàir  air  comhairlean  a  fhuair  thu  saor, 

'S  ma  ni  thu  di-meas  orra  so  ri  d'  bheò 

Chì  thus  an  t-olc  a  bheireas  ort  fa-dheòigh : 

Cùimhnich  ma  ghabhas  tu  deagh  chomhairl  tràth 

Gur  dìdeann  dhut  i,  fòs  o  sgrios  a  bhàis, 

'S  ma  ni  thu  dearmad  oirre  le  neo-bhrìgh 

Bi'dh  tus  an  call  deth  Aineolaich  oir  thèid  thu  dhìth ' 

Aineolach  Tha  sibh  a'  coiseachd  cho  luath  's  nach 
eil  mise  comasach  air  cumail  suas  ribh  :  fàlbhaibh  sibhse 
roimhibh :  's  èigin  domhsa  stad  rè  tamaill,  air  deireadh 

An  sin  thuirt  Criosdaidh  r'a  chòmpanach  ; 

Criosdaidh.  Thig  a  dheagh  Chiataich,  tha  mi  tuig- 
sinn  gur  èigin  duinne  cuir  suas  leinn  fèin  a  rithist. 

Mar  so  chunnaic  mi  am  aisling,  gu'n  do  ghabh  iadsan 
toiseach  na  slighe,  agusthainig  Aineolach  san  turaman- 
aich  'nan  dèigh.  An  sin  thuirt  Criosdaidh  r'a  nàbaidh, 
Tha  mi  duilich  air  son  an  duine  bhochd  so :  's 
leam  gum  bi  chùis  cruaidh  air  ma  dheireadh. 

Ciatach.  Mo  thruaighe!  'S  ioma  fear  d'a  sheòrsa  tha 
sa'  bhail'  againne,  tha  teaghlaichean  agus  sràidean 
iomlan,  tha  agus  eilthirich  cuideachd,  agus  ma  tha 
cho  liugha  fear  'n-ar  dùthaich-ne,  nach  lionmhor  a  bhith- 
eas  iad  far  an  d'  rugadh  e-san  ? 

Criosdaidh.  Tha  'm  facal  ag  ràdh,  "  Gun  do  dhall  e 
an  sùilean  chum  nach  faiceadh  iad."  &c. 

Ach  a  nis'  o'n  tha  sinn  leinn  fèin,  Ciod  i  do  bharail 
mu  leithid  sud  de  dhaoine  ?  Am  beil  uair  sam  bith 
mothachadh  ac'  air  a'  pheacadh,  agus  da  thaobh  sin  fo 
eagal  gu'm  beil  an  cor  cunnartach  ? 

Ciatach.  Bheir  mi  urram  na  h-aoise  dhut,  Thoir  fèin 
freagairt  air.a'  cheist  sin. 

Criosdaidh.  A  nis'  tha  mi  'g  ràdh  gun  teagamh  gu'm 
bi ;  ach  air  dhaibh  a  bhi  a  thaobh  nàduir  aineolach,  cha 
n-eil  iad  a'  toirt  fainear  gu'm  beil  na  geur-mhothach- 
aidh  sin  a  chum  am  math ;  agus  air  an  aobhar  sin  tha 
iad  a'  dian  strì  r'an  cumail  an  cleth,  agus  tha  iad  gu  h- 
an-dàna  ri  miodal  riu  fe'in  ann  an  slighibh  an  cridh- 
eachan  fèin. 

Ciatach.  Tha  mi  leats  a'  creidsinn,  gu'm  beil  eagal 
chum  leas  dhaoine,  chum  an  deanamh  ceart  ann  an  tùs 
an  eilthireachd. 

Criosdaidh.  Gun  teagamh  tha,  ma  tha  e  ceart :  oir 
s  amhail  a  tha  'm  facal  ag  ràdh,  "  'S  e  eagal  an  Tigh- 
earna  tùs  a'  ghliocais."  Iob  xxvii.  28.  Salm  cxi.  10. 
Gnà.  i.  7  ;  ix.  10. 

Ciatach.    Cionnas  a  mhìnicheas  tu  eagal  ceart  ? 

Criosdaidh.  Tha  eagal  fior  no  ceart  air  f haotainn  a 
mach  le  trì  nithibh ;  ( l .)  Le  a  thùs  ;  tha  e  air  a  dhùsgadh 
le  geur-mhothachadh  slàinteil  mu  pheacadh.  (2.)  Tha 
e  cur  an  anama  gu  greim  daingean  a  ghabhail  air  Criosd 
air  son  slàinte.  (3.)  Tha  e  tàrmachadh  agus  a'  gleidh- 
eadh  anns  an  anam  urram  mòr  do  Dhia,  d'a  f  hacal,  agus 
d'a  shlighibh,  ga  ghleidheadh  faicilleach  agus  gioragach 
mu  thionndadh  chum  na  làimhe  deise  no  clìthe  gu  aon 
ni  a  bheir  eas-urram  do  Dhia,  a  ghluaiseas  a  shìth,  a 


150  TTJRAS  a'  chriosdaidh. 

chuireas  doilgheas  air  an  Spiorad,  no  bheir  air  an 
eascaraid  labhairt  gu  tàireil, 

Ciatach.  'S  math  a  thuirt  thu  e ;  'S  barail  leam  gu'n 
do  labhair  thu  'n  fhìrinn.  Am  beil  sinn  dlù  air  bhi  à' 
fearann  na  drùigheachd  ? 

Criosdaidh.    Am  beil  thu  sgìth  de'n  t-seanachas  ? 

Ciatach.  Cha  n-eil  gu  deimhin,  ach  gum  bu  mhiann 
leam  fios  a  bhi  agam  c'  àit  am  beil  sinn. 

Criosdaidh.  Cha  mhò  na  dà  mhìle  a  th'  againn  ri 
dheanamh  ann.  Acb  pilleamaid  ri'  r  naigheachd.  Ach 
cha  n-eil  fios  aig  a'  mhuinntir  aineolaich  gu'm  beil  na 
geur-mhothachaidh  a  chuireas  eagal  orra,  a  chum  an 
leas,  agus  uime  sin  tha  iad  agiarraidh  an  cumail  fodha? 

Ciatach.  Cionnas  a  tha  iad  ag  iarraidh  an  cumail 
fodha  ? 

Criosdaidh.  (I.)  Tha  iad  am  barail  gur  e'n  droch 
spiorad  a  tha  dùsgadh  nan  eagal  ud,  (ged  is  e  Dia  a  tha 
ris)  agus  leis  a  sin  tha  iad  a'  cur  'nan  aghaidh  mar 
nithe  a  ghearradh  às  iad.  (2.)  Tha  iad  a  meas  gu'm 
beil  na  h-eagail  sin  a'  cuideachadh  r'an  creideamh  a 
mhilleadh,  an  uair,  mo  thruaighe  !  nach  eil  creideamh 
sam  bith  aca  !  agus  uime  sin  tha  iad  a'  cruadhachadh 
an  cridheachan  'nan  aghaidh.  (3.)  Thaiad  a'  smuain- 
eachadh  nach  còir  dhaibh  a  bhi  fo  eagal,  agus  uime  sin 
tha  iad  a'  fàs  ro-dhàna.  (4.)  Tha  iad  a'  faicinn  gu'm 
beil  na  h-eagail  sin  a'  cuideacha  gu  cuir  as  d'an  seann 
f  he'in-naomhachd  thruagh,  agus  uime  sin  tha  iad  le'n 
uile  dhìcheall  a  cur  nan  aghaidh. 

Ciatach.  Dh'  f  hairich  mi-fem  càileigin  deth  so,  mu'n 
robh  fios  agam  ciod  e. 

Criosdaidh.  Fàgaidh  sinn  an  uair  so  ar  coimhears- 
nach  Aineolach  leis  f&n,  agus  gabhaidh  sinn  seanachas 
tarbhach  eile. 

Ciatach.  Tha  mi  ro-dheònach,  ach  toisichidh  tu  fe'in 
air. 

Criosdaidh.  Ro  mhath  ma  ta,  Am  b'  aithne  dhut  o 
cheann  deich  bliadhna,  duine  ris  an  abradh  iad,  Car-seal, 

*8  a  ehearn  agaibhse  de'n  dùthaich,  a  bha  mu'n  àm  sin 
ainmeil  dàna  ann  an  cràbhadh  ? 

Ciat'ach.  'S  ann  domh  a  b'aithne :  bha  e  chòmhnaidh 
ann  am  baile  Gun-ghràs,  mu  thimchioll  da  mhìle  à  Ion- 
racas  ;  agus  bha  e  san  ath  dorus  ri  Pill-air-ais. 

Cricsdaidh.  Tha  thu  ceart.  Bha  e  fo  dhruim  an  aon 
taighe  ris.  Ma  ta  bha'n  duine  sin  gu  mòr  air  a  dhùsg- 
adh  aon  uair:  tha  mi'm  barail  gu'n  d'fhuair  e  aon  uair 
rudeigin  do  mhothachadh  air  a  pheacannan,  agus  air  an 
duais  a  bna  dligheach  dhaibh. 

Ciatach.  Tha  mis'  anns  a'  bharail  sin  cuideachd ;  oir 
is  tric  a  thainig  e  dh'  ionnsaidh  mo  thaighe,  a'  sileadh 
dheur.  'S  tric  bu  truagh  leam  e,  agus  bha-dòchas  agam 
gu'n  iompaichte  e  gu  staid  shona :  ach  faodaidh  sinn 
f  haicinn  nach  iadsan  a  their,  a  Thighearn  !  a  Thigh- 
earna  a  thèid  a  staigh  do  rìoghachd  Dhè  ? 

Criosdaidh.  Dh'innis  e  dhorahs'  aon  uair,  gu'n  robh 
e  cur  roimhe  falbh  air  eilthireachd,  mar  tha  sinne  san 
àm ;  ach  ann  an  gradaig  thàr  e  eòlas  air  duine  da'm 
b'ainm  Fèin-shaoradh,  agus  cha  tug  e  luaidh  tuilleadh 
air  dol  ann. 

Ciatach.  A  nis'  o'n  a  tha  sinn  a'  labhairt  uime,  rann- 
saicheamaid  c'arson  a  chùl-sleamhnaich  e-fè"in  agus 
daoin'  eile  cho  grad. 

Criosdaidh.  Faodaidh  e  bhi  fior  f  heumail,  ach  tòis- 
ich  fèin  air. 

Ciatach.  Ro-mhath  mata,  Tha  ann  am  bheachdsa 
ceithir  aobhair  mu'm  beil  iad  a'  dol  ann ; 

Anns  d  cheud  àite.  Ged  a  tha  cogais  a  leithidibh  sud 
do  bhuidhean  air  a'  dùsgadh,  chan-eil  an  inntinn  air  a 
caochladh  ;  air  an  aobhar  sin,  'nuair  a  tha  cumhachd  a' 
pheacaidh  a'  dol  as  aire,  tha  'n  ni  a  bhrosnaich  iad  gu 
bhi  diadhaidh  a  sgur :  uime  sin  tha  iad  a'  pilleadh  r'an 
seana  ghnàthachadh ;  dìreach  mar  chì  sinn  madadh  a 
bhios  tinn  leis  na  dh'  itheas  e,  a  chionn  gum  beil  e  tinn 
leis  a  sgeitheas  an  t-iomlan;  ni  h-e  gu'm  beil  e  deanamh 
sin  le  shaor  thoil,  ach  a  chionn  gu'm  beil  e  trom  air  a 
ghoile ;  acb  cho  luath  's  a  dh'f  halbhas  a  thinneas  's  a  tha 

ghoile  air  eatromachadh,  air  da  thograidh  gun  bhi  air 
f  às  fuathach  mu  sgeith,  tha  e  tionndadh  ris  agus  ag  im- 
lich  suas  an  iomlain ;  agus  is  fior  na  th'  air  a  sgrìobh- 
adh,  Phill  am  madadh  air  ais  chum  a  sgeiih  fein. 
(2  Pead.  ii.  22.)  Air  dha  so,  tha  mi  'g  ràdh,  bhi'n  dian 
thòir  air  nèamh,  a  mhàin  le  mothachadh  agus  le  eagal 
mu  chràdh  ifrinn,  ceart  mar  tha  'n  t-eagal  sin  mu  chràdh 
a'  traoghadh  agus  a'  fuarachadh,  's  amhail  a  tha  'n  deigh 
air  nè"amh  agus  air  saoradh  a'  dol  an  lughad  cuideachd. 
Tha  e  'n  sin  a'  tachairt,  an  uair  a  tha  'n  ciont  agus  an 
eagal  a'  dol  as  an  aire,  gu'm  beil  an  deigh  air  nèamh 
agus  air  sonas  a'  falbh  mar  an  ceudna  ;  agus  tha  iad  a' 
pilleadh  chum  an  seana  chleachdannan  a  rithist. 

Anns  an  dara  h-àite.  Is  e  aobhar  eile,  gu'm  beil 
eagail  thràilleil  aca  a  tha  toirt  buaidh  orra ;  's  ann  a 
tha  mi  nis'  a'  labhairt  mu'n  eagal  a  th'  aca  roimh 
dhaoine :  Oir  bheir  eagal  dhaoine  ribe  leis.  (Gnà. 
xxix.  25.)  Airchor  's  ged'  a  shaoilear  gu.m  bì  iad  an 
dian-thòir  air  neàmh,  cho  fad  sa  tha  eagaÌ  roimh  ifrinn 
'nanaire,  gidheadh 'nuair  a  thraoghas  an  t-eagal  sin,  ni 
iad  ath-smuaineachadh,  eadhon,  gur  feumail  a  bhi  glic, 
agus  gun  bhi  'n  cunnart  an  t-iomlan  a  ehali,  air  son  ni 
nach  eil  iad  cinnteach  ciod  e,  gu  h-araidh  gun  iad  fein 
a  tharrainn  ann  an  dragh  agus  ann  an  trioblaid  neo- 
fheumail;  agus  mar  so  tha  iad  ag  aomadh  leis  an  t- 
saoghal  a  rithist. 

Anns  an  treas  àite.  Tha  'n  tàir  a  tha  leanmhuinn 
na  diadhachd  mar  cheap-starraidh  'nan  rathad  mar  an 
ceudna ;  tha  iad,  gu  h-uaibhreach,  àrdanach,  agus  tha 
diadhachd,  'nam  beachd-san,  tàireil  agusneo-mheasail ; 
uime  sin  'nuair  a  chailleas  iad  am  mothachadh  air  ifrinn 
agus  air  an  f  hèirg  ri  teachd,  tha  iad  a'  pilleadh  ris  a 
chleachdadh  bu  ghnà  leo. 

Anns  d  cheathramh  àite.  Tha  e  deacair  leo  bhi  meòr 
aich  mu  chionta  agus  mu  uabhas  ;  agus  cha'n  àill  leo 
an  truaighe  f  haicinn  gus  an  tig  i,  ged,  theagamh  nan 
taitneadh  e  riu,  gun  iompaicheadh  e  iad  gu  teicheadh 
far  an  teich  na  h-ionracain  'sa  bhi  tearuinnte  ;  ach  leis 

mar  tha  iad  a'  seachnadh  bhi  smuaineach  air  cionta 
agus  air  uabhas,  uime  sin  an  uair  a  gheibh  iad  bhi 
saor  de  'n  mhothachadh  a  bh'  ac'  air  corraich  agus  air 
fearg  Dhè",  tha  iad  gu  deothasach  a'  cruadhachadh  an 
cridheachan,  agus  a'  deanamh  roghainn  do  na  chruadh- 
aicheas  iad  nPs  mò  agus  ni's  mò. 

Criosdaidh.  Tha  thu  goirid  o'n  ghnothach  ;  oir  is  e 
stèigh  an  iomlain,  nach  deach  caochladh  a  dheanamh 
air  an  inntinn  agus  air  an  toil.  Agus  air  an  aobhar  sin 
cha  n-eil  iad  ach  mar  an  ciontach  a  tha  'n  làthair  a' 
bhreitheimh  ;  tha  ball-chrith  agus  oillt  air,  coltach  ri 
bhi  air  a  bhualadh  le  aithreachas  goirt,  ach  's  e  eagal 
na  croiche  a  b'  aobhar  da  eagal ;  cha  n-e  gu'n  robh 
fuath  aig  air  a  chionta,  oir  tha  e  soilleir,  ma  chuir- 
ear  a  rithist  fa-sgaoil  e,  gu'n  dean  e  a  leithid  eile  ;  ach 
nam  biodh  caochla  air  a  dheanamh  air  inntinn,  dhean- 
adh  e  atharrachadh  an  sin. 

Ciatach.  Nochd  mise  dhutsa  na  h-aobhair  mu'n  bei. 
iad  a'  cùl-sleamhnachadh,  nochd  thusadhomhsa  an  dòigh 
air  am  beil  iad  ga  dheanamh. 

Criosdaidh.  Ni  mise  sin  gu  toileach  : 

1.  Tha  iad  a'  cur  smuaintean  mu  Dhia,  mu  bhàs, 
agus  mu'n  bhreitheanas  ri  teachd,  cho  fad  as  an  aire  's  is 
urrainn  daibh. 

2.  Tha  iad  an  sin  a'  leigeadh  dhiù  uidh  air  uidh 
dleasanais  dhiomhair,  mar  tha  ùrnaigh  uaigneach,  an 
ana-miann  a  smachdachadh,  faire,  bròn  air  son  peac- 
aidh.  &c. 

3.  Tha  iad  an  sin  a'  seachnadh  comunn  ri  Criosd- 
aidhean  eud-mhor  deagh-runach. 

4.  An  deigh  sin  tha  iad  a'  fàs  caoin-shuarrach  mu 
dhleasanais  fhollaiseach,  mar  tha,  èisdeachd,  leughadh, 
conaltradh  diadhaidh,  agus  an  leithid  sin. 

5.  An  sin  tha  iad  a'  teachd  gu  coire  fhaighinn  do 
chuid  de  na  daoine  diadhaidh,  o  laigse  eigin  d'an  tug 

iad  an  aire,  agus  sin  ag  eiridh  o  dhrochrùn,  churn  gu'm 
biodh  lethsgeul  aca  cùl  a  chur  ri  diadhachd. 

6.  An  sin  tha  iad  a'  teachd  gu  cuideachd  a  ghleidh- 

eadh  ri  daoine  saoghalta,  feòlmhor,  an-diadhaidh  agus 
mi-stuama. 

7-  An  sin  g&llidh  iad  do  sheanachas  feolmhor  mac- 
nasach  an  uaigneas  ;  agus  's  buidheach  iad  ma  mhoth- 
aicheas  iad  a  bheag  dheth  sin  anntasan  a  th'  air  am 
meas  cràbhach,  chum  gur  ann  a's  fearr  a  gheibh  iad 
fèin  sin  a  dheanamh  tjid  an  eisempleir-san. 

8.  An  deigh  sin  tha  iad  a'  ceadachadh  dhaibh  fèin 
peacannan  beaga  a  chnr  an  gnìomh  gu  follaiseach. 

9.  Agus  air  dhaibh  bhi  'n  sin  air  an  cruadachadh,  tha 
iadgan  leigeadhrisgu  neo-sgàthach  dìreach  mar  tha  iad. 
Air  an  dòigh  so  tha  iad  a'  dol  a  rithist  ann  an  slugan 
na  truaighe,  ionnas  mar  dean  mhiorbhuil  tròcair  am 
bacadh,  gu'm  beil  iad  a'  tlol  am  mugha  gu  siorruidh 
'nam  mealltaireachd  fe'in. 

A  nise  chunnaic  mi  a'm'  aisling,  gu'n  dh'fhàg  iad 
fearann  na  drùigheachd,  agus  gu'n  d'inndrinn  iad  a 
steach  do  thìr  Bheulaidh,  a  bha  gu  cùbhraidh  fior- 
thaitneach,  agus  a  chionn  gu'n  robh  'n  t-slighe  a'  dol 
dìreach  tre  'n'  tìr  sin,  dh'fhan  iad  innte  rè  tamaill. 
Chual  iad  do  ghnà  san  àite  so  binn  channtaireachd 
bhlasta  nan  eun,  agus  chunnaic  iad  gach  làtha  na  luibh- 
ean  a'  teachd  fo  bhlà,  agus  chual  iad  an  turtuir  san  tìr. 
Tha  ghrian  a'  dealradh  san  tìr  so  a  làtha  agus  a  dh' 
òidhche  ;  uime  sin  bha  i'n  taobh  thall  Gleann-sgàil-a'- 
bhàis,  far  nach  b'urrain  Famhair-gun-dòchas  buntainn 
riu,  agus  nach  mò  a  chitheadh  iad  Daighneach-an- 
teagaimh.  An  so  bha  sealladh  ac'  air  an  dùthaich  chum 
an  robh  iad  a'  dol ;  agus  an  so  thachair  cuibhrionn  d'a 
luchd-àiteachaidh  orra  :  oir  bha  na  h-aoin  dhealrach  a' 
sràidimeachd  gu  tric  san  àite  so,  a  chionn  gu'n  robh  iad 
an  co-chrich  fhlaitheis.  'S  an  tìr  so  bha'n  coi'-cheangal 
eadar  fear  agus  bean  na  bainnse  air  ath-nuadhachadh, 
seadh,  mar  ni  am  fear  nuadh-pòsda  gàirdeachas  'na 
mhnaoi,'s  amhail  a  ni  an  Dia  annta-san.  Cha  robh  gainne 
corca  no  fìon  orra:  oir  f  huair  iad  san  àitesoam  pailteas 
do  gach  ni  a  bha  dh'  easbhuidh  orra  air  an  turas.  Chual 
iad  guthannan  as    a'  bhaile,  àrd-ghuthannan  ag  ràdh, 

Abraibh  ri  inghinnean  Shioin,  Feuch  thado  Shlànaigh- 
ear  a'  teachd !  Feuch  tha  a  luach-saoithreach  maillè 
ris  l  An  so  thuirt  uile  luchd-àiteachaidh  na  tìre  riu, 
An  sluagh  naomha,  muinntir  shaorta  an  Tighearna. 
Isa.  lxii.  4—12.     Dàn.  ii.  10—12. 

Bha  tuille  gàirdeachais  aca  le  bhi  'gimeachd  feadhna 
tìre  so,  na  bha  aca  an  ionadaibh  a  b'fhaide  o'n  rìoghachd 
chum  an  robh  iad  a'  dol :  agus  mar  bu  dlùithe  bha  iad 
a'  teachd  air  a'  bhaile,  's  ann  a  b'f  hearr  a  bha  iad  ga 
f  haicinn.  Bha  e  air  a  thogail  le  nèamhnaidibh  agus  le 
clachaibh  luachmhor,  bha  leacan-urlair  a  shràidean  clo 
dh'òr  fiorghlan  ;  ionnas  gun  dh'fhàs  Crìosdaidh  tinn  le 
miann,  leis  an  dealradh  a  bha  teachd  uaithe,  a  thaobh 
glòir  nàduir'a'  bhaile,  agus  na  gathan-grèine  a'  dealradh 
air  a  lannair  :  Bha  Ciatach  air  a  bhualadb  leis  an  laigse 
cheudna  ;  uime  sin  dh'f  han  iad  tamall  aige  'g  èigheach  ; 
"  Ma  chì  sibh  fear  mo  ghràidh,  innsibh  dha  gu'm  beil 
mi  tinn  le  gràdh," 

Ach  air  dhaibh  beothachadh  beagan,  dh'imich  iad  air 
an  turas,  agus  bha  iad  a'  sior  thighinn  ni  bu  dlùithe 
do'n  bhaile,  far  an  robh  liosan  meas,  agus  fion-liosan,  a 
bha  fosgailte  ris  an  t-slighe.  Agus  an  uair  a  thainig 
iad  d'an  ionnsaidh,  choinnich  an  tìàradair  iad,  agus 
dh'fhiosraich  iad  deth,  cò  dha  bhuineadh  na  liosan  àill- 
idh  ud  ?  Thuirt  e  riu  gu'm  bu  leis  an  Rìgh  iad,  agus«gur 
ann  a  bha  iad  an  sud  mar  thoil-inntinn  dha  fèìn  agus 
fòs  chum  sòlas  a  thoirt  do  naomh  luchd-turais.  Thug 
an  Gàradair  a  staigh  do'n  fhion-lios  iad,  agus  thuirt  e 
riu  an  cìocras  a  shàsachadh  le  nithibh  taitneach.  Thug 
e  'n  sin  iad  a  dh'fhaicinn  sràidean  an  Rìgh  agus 
àiteachan  suidhe,  far  am  bu  taitneach  leis  a  bhi : 
Ghabh  iad  fois  agus  chaidil  iad  san  àite  so.  Deut. 
xxiii.  24. 

Nise  chunnaic  mi  am  aislinggun  dolabhairiad  tuille 
nan  cadal  san  àite  so,  na  rinn  iad  ann  an  ionad  sam  bith 
eile  air  an  t-slighe;  agus  le  iongantas  a  bhi  orm  air  a 
shon  sin,  tùuirt  an  Gàradair  rium,  C'  arson  a  tha 
ioghnadh  ort  ris  a  so  :  Is  e  sin  gnè  toradh  fion-dhearc 

nan  lios  so,  gu'n  tèid  iad  sìos  cho  blasda,  's  gun  toir  iatì 
air  bilibh  na  h-aiteam  a  bhio  nan  cadal  labhairt. 

Chunnaic  mi  'nuair  a  dhùisg  iad,  gun  do  chuir  iad 
rompa  dol  suas  chum  a'  bhaile.  Ach,  mar  thuirt  mi 
bha  dealradh  na  gre"ine  air  a'  bhaile,  oir  b'  òr  fiorghlan 
e,  cho  làidir  agus  cho  glòrmhor,  's  nach  b'urrainn  daibh 
f  hathast  amharc  air,  ach  tre  inneal  a  rinneadh  chum  na 
crìche  sin.  Chunnaic  minise  mar  bhaiad  a'  dol  air  an 
aghaidh,  gun  do  thachair  orra  dithis  dhaoine  ann  an 
earradh,  a  dhealraich  mar  òr,  bha  mar  an  ceudna  an 
aghaidhean  a'  dealradh  mar  an  solus.     Tais.  xxi.   18. 

2  Cor.  iii.  18. 

Dh'fhiosraich  na  daoine  sin  do'n  naomh  luchd-turais, 
Cia  às  a  thàinig  iad  ?  agus  dh'innis  iad  daibh.  Dh' 
fhiosraich  iad  mar  an  ceudna  dhiù  c'  àit  an  robh  iad  a' 
gabhail  tàmh — ciod  na  cunnartan, — ciod  na  sòlasan  agus 
an  toil-inntinn  a  thachair  riu'air  an  t-slighe  ;  agus  dh' 
innis  iad  sin  daibh.  An  sin  thuirt  nadaòine,  a  choinn- 
ich  iad  riu,  cha  n-eil  ach  dà  chruaidh-chas  eile  ri  tach- 
airt  oirbh,  's  an  sin  bithidh  sibh  sa'  bhaile. 

Dh  iajr  Criosdaidh  agus  a  chòmpanach,  airnadaoin' 
a  thachair  orra,  iad  a  dhol  leo;  thuirt  iad  riu  gu'n  rach- 
adh  :  Ach,  thuirt  iad  riu,  gur  ann  a  b'  eigin  daibh  dol 
ann  le  'n  creideimh  fe"in.  Mar  so  chunnaic  mi  am  aisling 
gun  d'imich  iad  maille  ri  chè'ile,  gus  an  d'ràinig  iad  a.n 
sealladh  a'  gheata. 

A  thuilleadh  air  so  chunnaic  mi  gu'n  robh  abhainn 
eadar  iadsan  agus  an  geata,  ach  nach  robh  aon  drochait 
air  an  abhainn,  agus  gun  robh  i  domhain.  Chuir  so 
duilichinn  mhòr  air  an  luchd-turais  'nuair  a  chunnaic 
iad  i ;  ach  thuirt  na  daoin'  a  bha  leo  riu,  gu'mfeumadh 
iad  dol  thar  an  abhainn  no  nach  ruigeadh  iad  am  baile. 

Thòisich  iad  an  sin  ri  f  heòraich  an  robh  rathad  sam 
bith  eile  ri  dol  a  dh'ionnsaidh  a'  bhaile  ?  thuirt  iad  gu'n 
robh,  ach  nach  d'  amais  aon  neach  riamh  air,  ach  dithis 
on  a  leigeadh  bumaid  an  domhainn,  eadhon,  Enoch  agus 
Elias,  agus  nach  faigheadh  aon  neach  tuilleadh  an  t- 
slighe  sin  a  ghabhail   gu    an  sè'irmeadh  an  trompaid 


TURAS  a'   CHRIOSDAIDH.  157 

dheireannach.  (1  Cor.  xv.  51,  52.)  Thòisich  na 
h-eilthirich  an  sin  ri  tuitearn  ann  am  mi-mhisnich,  gu 
h-àraidh  Criosdaidh,  agus  sheaìl  iad  a  null  agus  a  nall, 
ach  dh'f  hartlaich  orra  rathad  sam  bith  eile  fhaicinn  leis 
am  faodadh  iad  an  abhainn  a  sheachnadh.  Dh'fheòr- 
aich  iad  an  sin  do  na  doine,  am  bu  cho  domhain  an 
abhainn  anns  gach  àite  ?  Thuirt  iad  riu  nach  b'eadh ; 
gidheadh  cha  b'urrainn  iad  còmhnadh  a  dheanamh  riu  ; 
oir  thuirt  iad  gur  ann  arèir  's  mar  bhiodh  an  creideamh 
ann  an  rìgh  na  dùthcha  sin  a  mhothaicheadh  iad  an  abh- 
ainn  domhain  no  tana. 

An  sin  thug  iad  ionnsaidh  air  doltharan  abhainn,  agus 
'nuair  a  thàr  iad  o  thìr,  thòisich  Criosdaidh  ri  dol  fodha  ; 
agus  air  giaodhaich  dha  r'a  dheagh  charaid  Ciatach, 
thuirt  e,  Tha  mi  doi  fodha  an  uisge  domhain ;  tha  na 
stuaidhean  a'  dol  thar  mp  cheann  ;  tha  thonnan  uile  a' 
dol  tharum.     Selah. 

An  sin  thuirt  Ciatach,  Biodh  deagh  mhisneach  agad, 
a  bhràthair,  tha  mi  mothàchadh  a'  ghrunna,  agus  tha  e 
rè*idh.  An  sin  thuirt  Criosdaidh,  Och !  a  charaid, 
dh'iath  bròn  a'  bhàis  mu'm  thimchioll,  cha'n  fhaic  mi 
'm  fearann  a  tha  sruthadh  le  bainne  agus  mil.  Leis  a 
sin  thainig  dorchadas  agus  uamhunn  ro  mhòr  air 
Criosdaidh,  ionnas  nach  faiceadh  e  bheag  roimhe.  Cha 
mhòr  nach  do  chaill  e  an  so  mar  an  ceudna  a  chiall ; 
air  chor  's  nach  b'urrainn  e  cùimhneachadh,  no  idir 
labhairt  gu  riaghailteach  mu  na  thug  toil-inntinn  da  air 
a  thuras.  Ach  sann  a  bha  gach  facal  a  bha  e  labhairt 
a'  nochdadh  gun  robh  e  fo  mhòr  uamhunn  agus  eagal 
cridhe  gun  rachadh  a  chall  san  abhainn,  agus  nach 
faigheadh  e  dol  a  steach  air  a'  gheat'  am  feasd.  An  so 
mar  an  ceudna,  mar  thug  iadsan  a  bha  'g  amharc  fain- 
ear  bha  na  peacannan  a  chuir  e  an  gnìomh  roimhe  agus 
an  deigh  dha  bhi  air  eilthireachd,  a'  cur  mòr  iomagainn 
air.  Thug  iad  cuideachd  fainear  gun  robh  e  fo  mhi- 
ghean  le  taisbean  agus  le  tannasgaibh  eagalach. 

Uime  sin  bha  gu  leòir  r'a  dheanamh  aig  Ciatach  ceann 
a  bhràthar  a  chumail  an  uachdar  :  bhiodh  e  air  uairibb 

glan  as  an  t-sealladh,  agus  an  ùine  bheag  thigeadh  e 
rithist  an  uachdar  leth-mharbh.  Thug  Ciatach  gach 
oidheirp  a  dh'f  haod  e  air  misneach  a  thoirt  da  ;  agus 
thuirt  e  ris,  A  bhràthair,  tha  mi  faicinu  a'  gheata,  agus 
daoine  'nan  seasamh  aige  ullamh  chum  gabhail  ruinn  : 
Ach  theireadh  Criosdaidh  ris,  'S  ann  a'  feitheamh  riuts 
a  tha  iad ;  oir  bha  thusa  ciatach  o'n  a  thachair  thu  orm, 
agus  o'n  a  thàr  mi  eòlas  ort.  Agus  's  amhail  a  bha 
thusa,  a  Criosdaidh,  ars  e-san.  Och  !  a  charaid,  's 
cinnteach  nam  bithinn  mar  bu  chòir  dhomh,  dheanadh 
e  nise  mo  chòmhnadh ;  ach  air  son  mo  pheacaidh  tha 
so  air  teachd  orm  ;  thug  e  mi  san  ribe,  agus  dh'  fhàg  e 
mi.  An  sin  thuirt  Ciatach  ris,  dhi-chùimhnich  thu  gu 
tur  far  am  beil  e  air  a  ràdh  mu  na  h-aingidh,  Cha  n- 
eil  cuibhrich  nam  bàs,  ach  tha  'n  neart  laidir,  cha  n-eil 
iad  fo  thrioblaid  mar  dhaoin'  eile.  Cha  n-eil  na  cruaidh- 
chàis  agus  an  eigin  sam  beil  thu  an  àm  dhuit  dol  tre'n 
uisge  so  nan  comharran  gun  do  thrèig  Dia  thu  idir ; 
ach  's  ann  a  thainig  iad  ort  chum  do  dhearbhadh,  a  dh' 
f  haicinn  an  gairm  thu  gud'  chùimhne  na  bhuilich  e  orf 
d'a  mhaitheas  roimhe  so,  agus  do  thaic  a  leagadh  ris  an 
àm  do  theinn.     Salm  lxxiii.  4,  5. 

An  sin  chunnaic  mi  am  aisling,  gu'n  robh  Criosdaidh 
a'  meòraich  re  tamaill.  (Isa.  xliii.  2.)  Ris  an  do  chuir 
Ciatach  na  briathran  so,  Biodh  deagh  mhisneach  aga<d, 
tha  Iosa  Criosd  ga  d'  leigheas.  Agus  an  sin  ghlaodh 
Criosdaidh  le  guth  àrd,  Och !  tha  mi  rithist  ga  f  haicinn ! 
agus  tha  e  'g  ràdh  rium,  An  uair  a  shiubhlas  tu  troimh 
na  h-uisgeachan,  bithidh  mise  maille  riut ;  agus  trid 
nan  aibhnichean,  cha  tig  iad  tharad.  An  sin  ghlac  iad 
le  chèile  misneach,  agus  an  ddigh  sin  bha  'n  nàmhaid 
ciùin  gun  char  mar  chloich,  gus  an  deach  iad  thairis. 
Mhothaich  Criosdaidh  air  ball  a  chasan  a'  buntainn  ris 
a  ghrunnd  air  an  do  sheas  e,  agus  cha  robh  a'  chuid 
eile  de  'n  abhainn  ach  tana,  agus  fhuair  iad  thairis. 
A  nise  chunnaiciad  an  dithis  dhealrach  'nan  seasamh  air 
bruaich  na  h-aibhne,  gam  feitheamh  air  an  taobh  thall 
Uime  sin  air  dhaibh  teachd  as  an  uisge,  chuir  iad  fòillt' 

orra  ag  radh,  Is  luclid-frithealaidh  sinne  a  chuireadh  a 
machafhrithealadhdhaibhsan  abhitheas  nan  oighreach- 
an  air  Slàinte.  Mar  so  chaidh  iad  leo  chum  a'  gheata. 
'S  eigin  dut  a  thuigsinn  gu'm  beil  am  baile  air  mull- 
ach  beinne  mòire  :  ach  dhìrich  iad  am  bruthaich  gun 
spàirn,  a  chionn  gu'n  rohh  'n  dithis  daoine  'gan  cuid- 
eachadh :  dh'f  hàg  iad  cuideachd  an  èideadh  saoghalta 
'nan  dèigh  sa'n  abhainn,  oir  ged  a  bha  iad  umpa  dol  a 
staigh,  cha  robh  iad  aca  an  àm  teachd  air  tìr.  Chaidh 
iad  suas  uime  sin  gu  h-eatrom,  luath,  ged  a  bha  bunaic 
a  bhaile  ni  b'airde  na  na  neòil ;  chaidh  iad  air  an 
aobhar  sin  suas  san  adhar,  a'  caomh-chainnt  gu  blasda 
r'a  che"ile,  le  mòr  shòlas,  a  chionn  gun  d'  f  huair  iad  gu 
tearainnt'  thar  an  abhainn,  agus  gu'n  robh  còmpanaich 
cho  àghmhor  aca. 

Na  h-eilthirieh  cia  ait  a  tha, 

An  aiseag  suas  chum  glòir, 
An  carbaid  Dhe,  's  tha  àingil  fòs, 

Stiùradh  an  eeum  air  chòir, 
Co  ma  ta  nach  biodh  le'n  deòin 

A'  mianachadh  bhi  leis, 
A  dh'  ullaich  dhaibh  nah-urrad  mhiagh, 

Gu  siorruidh  buan  am  feasd. 

'S  ann  mu  ghlòir  an  àite  a  bha  iad  a'  cainnt  ris  na 
daoine  dealrach,  agus  thuirt  iad  riu  gun  robh  a  ghlòir 
agus  a  mhaise  do-labhairt.  "  Sin  (ars'  iadsan)  Beinn 
Shioin,  an  Ierusalem  nèamhaidh,  a'  chuideachd  dho- 
àireamh  a  dh'  ainglibh,  agus  spioradan  nam  fìrean  air 
an  deanamh  foirfe."  (Eabhxii.  22,  23,  14.)  Thasibh 
a  nis'  ars'  iadsan  a'  dol  chum  phàrras  Dè,  far  am  faic 
sibh  craobh  na  beatha,  agus  san  ith  sibh  d'a  toradh  nach 
searg  a  chaoidh  ;  agus  an  uair  a  thig  sibh  ann  bheirear 
dhuibh,  trusganan  geala,  (Tais.  ii.  7-  ;  ìii-  4.)  agus 
imichidh  agus  labhraidh  sibh  gach  làtha  ris  an  Rìgh, 
eadhon  fad  linne  na  siorruidheachd.  Cha  'n  fhaic  sibh 
tuilleadh  samhail  nan  nithe  a  chunnaic  sibh  air  an  tal- 
amh,  se  sin  ri  ràdh,  bròn,  tinneas,  àmhghar,  agus  bàs, 
"  oir  chaidh  na  ceud  nithe  thairis."  (Tais.  xxi.  4.) 
Tha  sibh  a  nis'  a'  dol  chum   Abrahaim,  Isaaic,  agus 

lacoib,  agus  chum  nam  fàidhean,  daoine  a  thug  Dia  air 
falbh  o'n  olc  a  tha  ri  teachd,  "  's  a  tha  nis'  a'  gabhail 
fois  air  an  leapaichibh,  gach  aon  ag  imeachd'  nan  ion- 
racas."  Dh'  f  hiosraich  na  daoine  dhiù,  Ciod  a  bhios  sinn 
a'  deanamh  san  ionad  naomha  ?  Chaidh  a  ràdh  riu, 
Gu'm  faigheadh  iad  an  sin  toil-inntinn  an  è"irig  an 
dragha,  agus  aoibhneas  air  son  am  bròin  ;  buainidh  sibh 
an  ni  a  chuir  sibh,  eadhon,toradh'ur  n-uile  ùrnaighean, 
'ur  deòir,  agus  gach  ni  a  dh'fhuilig  sibh  as  leth  an  Rìgh 
air  an  t-slighe.  Caithidh  sibh  san  ionad  sin  crùin  òir, 
agus  sior-mhealaidh  sibh  làthaireachd  agus  taisbein  an 
Aoin  Naoimhe ;  oir  chì  sibh  an  sin  e  mar  tha  e.  (1 
Eoin.  iii.  2.)  Ni  sibh  mar  an  ceudna  bith-shèirbhis 
dhasan  le  moladh,  le  h-iolaich,  agus  le  buidheachas,  g'an 
robh  sibh  a'  miannachadh  se'irbhis  a  thoirt  airthalamh, 
ged  a  b'ann  le  iomadh  cruaidh-chas,  a  thaobh  laigse  bhur 
feòla.  An  sin  bithidh  'ur  sùilean  air  an  làn-thoileach- 
adh  le  faicinn,  agus  'ur  cluasan  le  bhi  'g  èisdeachd  guth 
taitneach  an  Aoin  chumhachdaich.  An  sin  mealaidh 
sibh  a  rithist  cuideachd  'urcàirdeana  bhaann  air  thois- 
each  oirbh.  Agus  an  sin  gabhaidh  sibh  le  h-aiteas  ris 
gach  neach  a  thig  'n'ur  dèigh  do  'n  ionad  naomha. 
Bithidh  sibh  an  sin  air  bhur  sgeudachadh  le  glòir  agus 
le  mòralachd,  agus  cuirear  sibh  an  uidheam,  a  bhios 
freagarrach  gu  bhi  an  cuideachd  Rìgh  na  Glòire.  An 
uair  thig  e  le  fuaim  thrompaidean  anns  na  neòil,  mai 
air  sgiathaibh  na  gaoithe,  thig  sibhse  maille  ris ;  's  an 
uair  a  shuidheas  e  air  cathair  a  bhreitheanais,  suidhidh 
sibh  dlù  dha  :  seadh,  agus  an  uair  a  bheir  e  bìnn'  nan 
aingidh  a  mach,  co  dhiù  as  ainglean  no  daoine  iad,  the"id 
'ur  barail  a  ghabhail  sa'  bhreth  sin,  o'n  a  bha  iad  'nan 
nàimhdean  dha-san  agus  dhùibhse.  Mar  an  ceudnaan 
uair  a  philleas  e  a  rithist  do'n  bhaile,  ihèid  sibhse  leis 
cuideachd  le  fuaim  na  trompaid,  agus  bithidh  sibh  gu 
siorruidh  maille  ris.  1  Tes.  iv.  13 — 17-  lud  14,  15. 
Dan.  vii.  9,  10.     I  Cor.  vi.  2,  3. 

An  uair  a  bha  iad  mar  so  a'  teachd  am  fagus  do'n 
gheata,  feuch  thainig  cuideachd  do  'n  t-sluagh  nèamh 

aidh  a  mach  nan  cò'-dhail ;  ì'is  an  dubhradh  leis  an  dithis 
dhealrach  eile  a  bha  leo,  'S  iad  so  na  doine  a  ghràdhaich 
ar  Tighearna,  am  feadh  a  bha  iad  air  thalamh,  agus  dh' 
fhàg  iad  gach  ni  air  sgàth  'ainme,  agus  chuir  e  sinne 
chum  an  treòrachadh,  agus  thug  sinn  an  f had  so  iad  air 
an  turas  mhiannaichte,  chum  gu'n  t£d  iad  a  staigh, 
agus  gu'm  faic  iad  gnùis  am  Fir-shaoraidh  le  aoibhneas. 
An  sin  rinn  an  sluagh  nèamhaidh  gàir  mhòr  ag  ràdh, 
*'  Is  beannaicht'  iadsan  a  fhuair  cuireadh  gu  suipeir 
bainns'  an  Uain."  (Tais.  xix.  9.)  Thàinig  mu'n  àm 
so,  mar  ceudna,  a  mach  cuid  do  luchd-ciùil  an  Rìgh,  air 
an  sgeudachadh  ann  an  èideadh  geal,  dealrach  a  thug  le 
'n  ceòl  àrd-labhrach  binn  air  mactalla  nan  nèamh  comh- 
freagradh  d'  an  co-sheirm  leadara.  Chuir  an  luchd- 
ciùil  sin  ceud  mìle  fàillte  air  Criosdaidh  agus  air  a 
chòmpanach  air  son  tighinn  o'n  t-saoghal ;  agus  rinn  iad 
so  le  h-iolaich  agus  le  fuaim  tròmpaidean. 

An  deigh  sin  chuartaicheadh  iad  leo  air  gach  taobh ; 
chaidh  cuid  rompa,  cuid  às  an  deigh,  agus  buidhinn  eile 
air  gach  làimh  dhiu,  (mar  gam  b'ann,  gu'n  dìon  ann  an 
neulaibh  an  adhair,)  a'  sìor  shèinn  le  ceol  binn  fior 
thaitneach ;  ionnas  gu'n  robh  e  ri  f  haicinn  mar  gu'n 
tigeadh  na  nèamhan  ftin  a  nuas  nan  co'-dhail.  Mar  so 
dh'imich  iad  le  chèile ;  agus  am  feadh  a  bha  iad  ag  im- 
eachd,  bha  'n  luchd-ciùil  sin  a'  sìor  chomh-measgadh  am 
binn-cheòl  nèamhaidh,  le  sanais  agus  le  blàth-sheall- 
aidhean  caomh  ri  Criosdaidh  agus  r'a  cho'-fhear-turais, 
a'leigeadh  dhaibh  a  thuigsinn  gu'm  b'e  'm  beatha  aca, 
agus  an  t-aiteas  a  bh'orra  chionn  gun  tàinig  iad.  Agus 
bha  'n  dithis  dhaoine  sin,  faodaidh  mi  ràdh,  anns  mam 
flaitheas  mu'n  deach  iad  a  steach  ann  ;  air  dhaibh  bhi 
air  an  slugadh  suas  le  ìoghnadh,  taing,  agus  cliù,  le  bhi 
faicinn  nan  aingeal,  agus  a'  cluinntinn  an  ciùil  bhinn- 
fhaclaich  bhuadhaich.  Bha  sa'n  àm  so  am  baile  'nan 
sealladh,  agus  air  leo  gu'n  cualadh  iad  na  cluig-chiùil, 
a'  beumadh  a'  toirt  di-beatha  dhaibh  do  'n  ionad  àgh- 
mhorsin.  Ach  thugabhi  smuaineach  air  mòr  thoil-inn- 

cinn  an  ionaid-chòmhnaidha  mhealadh  iad  am  feasd  ann 
am  measg  a  leithid  sud  do  chuideachd,  sòlas  ro-mhòr 
dhaibh.  O  cia  leis  a  dh'fhaodar  an  gàirdeachas  do- 
labhairt,  a  chur  an  ceill  ! — Mar  so  thàinig  iad  chum  an 
doruis. 

A  nise  'nuair  a  thàinig  iad  chum  an  doruis,  bha  e 
sgrìobhta  os  ceann  an  doruis  ann  am  facail  òir, — "  Is 

BEANNAICHTE  IADSAN  A  NI  ÀITHEANTA-SAN  CHUM 
GU'M  BI  CÒIR  AC'  AIR  CRAOIBH  NA  BEATHA,  AGUS 
GU'n  TEID  IAD  A  STIGH  TRE  NA  geataibh  do'n 
bhaile."     Tais.  xxii.  14. 

An  sin  chunnaic  mi  am  aisling,  gu'n  d'  iarr  na  doine 
dealrach  orra  guth  a  dheanamh  aig  an  dorus,  agus 
'nuair  a  rinn  iad  sin,  sheall  cuid-eigin  a  nuas  thar  an 
doruis,  eadhonEnoch,  Maois,  Elias,  agus  buidheann  eile, 
ris  an  deach  a  ràdh,  Tha  'n  luchd-turais  so  air  teachd  o 
bhaile  an  Lèir-sgrios,  air  son  a  ghràidh  a  bh'  aca  do 
Rìgh  an  àite  so  ;  agus  leis  a  so  thug  an  luchd-turais 
seachad  daibh  an  teisteanas,  a  fhuair  iad  an  tùs  ;  uime 
sin  chaidh  na  teisteanais  a  thoirt  a  dh'ionnsaidh  an 
Rìgh,  a  thuirt  an  uair  a  leugh  e  iad,  C'àit  am  beil  na 
daoirfe  ?  Ris  an  deach  freagradh  mar  so,  Tha  iad  'nan 
seasamh  air  taobh  muigh  an  doruis.  Thug  an  Rìgh  an 
sin  aithne  an  dorus  f  hosgladhchum,  gu'n  te~id  na  cinnich 
fhìrinneach  a  steach,  a  choimhideas  an  fhìrinn."  Isa. 
xx vi.  2. 

Chunnaic  mi  a  nis'  am  aisling,  gu'n  deach  an  dithis 
daoine  sin  a  steach  air  an  dorus ;  agus  cho  luath  'sa 
chaidh,  bha  iad  air  an  cruth-atharrachadh,  agus  chaidh 
trusgain  a  chur  orra  a  bha  a  lannair  mar  an  t-òr. 
Choinnich  mar  an  ceudna  muinntir  àraidh  iad  le  clàr- 
saichean,  agus  le  crùin  mar  chomharradh  air  urram 
dhaibh.  An  sin  chuala  mi  a'm  'aisling,  Gu'n  do  bheum 
gach  clag  a  bha  sa'  chathair  a  rithist  le  aoibhneas,  agus 
gu'n  dubhradh  riu,  "  Rachaibh  a  steach  do  dh'  aoibh- 
neas  'ur  Tighearna."  (Mat.  xxv.  23.)  Chuala  mi 
mar  an  ceudna  na  daoine  fèin  a'  seinn  le  guth  àrd,  ag 

ràdb,  "  Moladh,  urram,  glòir,  agus  cumhachd  gu'n  robh 
dhasan  a  tha  'na  shuidh  air  an  rìgh-chathair,  agus  do  'n 
Uan  gu  saoghal  nan  saogal  "     Tais.  v.  13,  14. 

Dìreach  'nuair  chaidh  na  dorsan  fhosgladh  chum  na 
daoin'  a  leigeadha  steach,  sheall  mi  staigb  'nan  dèigh, 
agus  feuchdhealraich  am  baile  mar  a'gbrian'na  h-àirde; 
bha  mar  an  ceudna  leacan  nan  sràidean  do  dh-òr,  agus 
orra  bha  àireamh  mòr  dhaoine  ag  imeachd  le  crùin 
air  an  cinu,pailme  'nan  làmhaibh,  agus  clàrsaichean  òir 
gu  cliù  a  shèinn  leo. 

Bha  mar  an  ceudna  uam  measg-san  muinntir  aig  an 
robh  sgiathan,  agus  cho-f'hreagair  iad  a  che'ile  ag  ràdh, 
"  'S  Naomha !  naomha!  naomh'an  Tighearna!"  Agus 
'na  dheigh  sin  dhùin  iad  na  dorsan ;  agus  b'  e  mo 
gbuidhe  gum  bithinn  fèin  nam  measg. 

A  nis'  am  feadh  a  bha  mi  'g  amharc  air  gach  ni  dhiu 
sin,  sheall  mi  a'm'  dhè"igh,  agus  chunnaic  mi  Aineolach 
a'  teachd  gu  taobh  na  h-aibhne ;  ach  chaidh  e  'n  ùine 
ghearr  thairis,  gun  a  bhi  cho  leth  dheacair  dha  's  a  bha 
e  do  na  daoin'  eile.  Oir  tharladh  gu'n  robh  san  àite 
sin  fear  d'an  goirear  Faoin-dòchas,  portair,  a  rinn  aisig 
a  null  le  'bhàta ;  agus  dhìrich  e  mach  a'  bhruthach,  mar 
rinn  càch,  chum  an  doruis,  ach  a  mhàin  gu'n  robh  e  'na 
aonar;  cha  mhò  a  choinnich  aon  duin'  e  'thoirt  na 
misnich  bu  lugha  dha.  An  uair  a  thainig  e  chum  an 
doruis,  dh'  amhairc  e  air  an  sgrìobhadh  a  bha  os  a 
cheann,  agus  thòisich  e  ri  bualadh,  an  dòchas  gu'm 
fosgiadhiad  da;  ach  dh'f  heòraich  na  daoin  a  sheall  thar 
an  dorus,  "  Cia  as  a  thàinig  thu  ?  Agus  ciod  a  tha 
thu  'g  iarraidh  ?"  Fhreagair  e,  "  Dh'  ith  agus  dh'òl  mi 
am  fianais  an  Rìgh  ;  agus  theagaisg  e  'n-ar  sràidibh." 
An  sin  dh'  iarr  iad  a  theisteanas,  cbum  gu'n  nochdadh 
iad  do  'n  Rìgh  e;  thòisich  e  ri  smeuraich  'na  bhroill- 
each  air  a  shon,ach  cha  d'fhuair  se  e.  An  sin  thuirt 
iad  ris,  "  Am  beil  e  agad ;"  ach  cha  tug  e  freagradh 
dhaibh.  Dh'innis  iad  sin  do'n  Rìgh,  cha  tigeadh  e  g'a 
f  haicinn ;  agus  thug  e  àithne  do'n  dithis  dhealrach,  a 
threòraich  Chriosdaidh  agus  Chiataich  do'n  Bhaile,  iad 

a  dhol  a  mach  agus  Aineolacha  cheangal  eadar  lamhan 
agus  chasan,  agus  a  thoirt  air  falbh.  A  sin  ghabh  iad 
e,  agus  ghiùlain  iad  e  tre  na  neòil  gus  an  dràinig  iad 
chum  an  doruis  a  chunnaic  mi  aig  taobh  an  leacainn, 
agus  chuir  iad  an  sin  e.  An  sin  thuig  mi  gu'n  robh 
slighe  chum  ifrinn,  dìreach  o  dhorsaibh  nèimh,  cho 
math  agus  o  Bhaile  an  Lèir-sgrios 

An  sin  mhosgail  mi,  agus  feuch  cha  robh  ann  ach 
brnadar. 


CUAIRT  AN  EILTHIRICH 


TURAS   A'    CHRIOSDAIDR 


AN  DARA   H-EARRANN. 


O  cheann  tamaill  nocbd  mi  dhuibh  m' aisling  mu 
Chriosdaidh  an  t-eilthireach,  agus  mu  thuras  cunnar- 
tach  do  'n  dùthaich  nèamhaidh;  bha  sin  taitneach 
dhomh  fè'm,  agus  tarbhach  dhuibhse.  Dh'innis  mi 
dhuibh  mar  an  ceudna,  na  chunnaic  mi  mu  thimchioll 
a  mhnà  agus  a  chuid  cloinne,  agus  cho  neo-thoileach  'sa 
bha  iad  air  dol  maille  ris  air  a  thuras  ;  ionnas  gum  b' 
èigin  da  falbh  as  an  eugmhais;  oir  cha  dùirigeadh  e 
fuireach  ris  a'  chunnart  a  bha  e  faicinn  air  a  bhagradh 
orra,  le  fantainn  ann  am  baile  an  Lèir-sgrios,  ionnas 
mar  nochd  mi  dhuibh,  gun  dh'  fhalbh  e  agus  dh'  f hàg 
e  iad. 

Thachair  e  dhomh  a  thaobh  iomadaidh  gnothach  nach 
robh  mi  cho  tric  's  a'  b'  àbhaist  domh  's  na  h-ionadan 
a  rainig  e-san,  agus  nach  robh  cothrom  agam  gus  a  nis' 
air  min-rannsachadh  a'  dheanamh  mu'n  timchioll-san  a 
dh'  fhàg  e,  chum  gun  tugainn  cunntas  duibhumpa; 
Ach  air  dhomh  dol  an  rathad  o  cheann  ghoirid,  thagh- 
ail  mi  ann :  agus  ghabh  mi  gu  tàmh  ann  an  coille  mu 
thimchioll  mìle  o'n  àite ;  agus  air  dhomh  tuiteam  am 
chadal,  bhruadair  mi  rithist. 

Agus  chunnaic  mi  a'm'  aisling,  gu'n  tàinig  seann 
duin'  uasal  far  an  robh  mi :  agus  o'n  a  thuig  mi  gu'n 

robh  e  gu  imeachd  air  cuid  de  'n  t-slighe  san  robh  mise 
triall  air  leam  gun  d'èirich  mi  agus  gu'n  d'f  halbh  mi 
maille  ris.  Agus  air  dhuinn  a  bhi  'g  imeachd'  mar  is 
gnà  le  daoine  thòisich  sinn  ri  seanachas,  agus  b'  ann 
mu  Chriosdaidh  agus  mu  thuras  a  thòisich  sinn  air 
labhairt :  oir  thuirt  mi  mar  so  ris  an  t-seann  duine  : 

An  aithne  dhut  ciod  am  baile  a  thathall  fa'r  comhair 
air  taobh  clì  na  slighe? 

An  sin  thuirt  Fiosrach,  oir  b'e  sin  ainm  an  duine,  's 
e  baile  an  Lèir-sgrios  a  th'ann,  far  am  beiì  mòran 
sluaigh,  ach  tha  iad  ro  aingidh  dhiomhanach 

Bha  mi  am  barail  gur  e  sin  a  bh'ann  arsa  mise  : 
chaidh  mi  aon  uair  troimhe:  agus  leis  a  sin  tha  mi  fios- 
rach  gu'm  beil  an  t-iomradh  a  tha  thu  toirt  uime  fior. 

Fiosraeh.  Tha  e  tuille  's  fior ;  b'  f 'hearr  leam  gu'm 
b'urrainn  mi  le  firinnn  cùis  a  b'  f  hearr  aithris  umpa. 

Tha  mi  nis'  a'  tuigsinn,  arsa  mise,  gu'm  beil  thu  ad 
dhuinedeagh-bheusach,  leis  am  math  iomradh  chluinn- 
tinn  agus  aithris  umpa-san  a  tha  math.  An  cuala  tu 
riamh  iomradh  air  na  thachair  do  dhuine  a  bha  roimhe 
so  sa'  bhaile  sin,  d'  am  b'ainm  Criosdaidh,  a  chaidh  air 
a  thuras  do  na  h-ionadaibh  uachdrach  ? 

Fiosrach.  Iomradh  air  !  'S  mi  chuala  :  agus  mar  an 
ceudna  air  na  trioblaidean,  na  caonnaga-n,  an  ciomachas, 
an  èigheach,  an  osnaich,  an  oillt,  agus  na  h-eagail  a 
thachair  ris  'na  thuras  :  a  bharr  air  sin  's  eigin  domh 
innseadh  dhut  gu'm  beil  e  'na  làn  naigheachd  'n-ar 
dhùthaich ;  cha  mhòr  teaghlach  a  chual  iomradh  air 
fe'in  agus  air  a  thuras,  nach  d'  fhuair  an  eachdraidh 
sgrìobhta ;  agus  faodaidh  mi  ràdh,  gu'n  d'f  huair  a  thuras 
cunnartach-san  iomadh  fear  a  tha  'n  deagh-rùn  do'n 
t-slighe  air  an  d'imich  e;  oir  am  feadh  a  bha  e'n  so, 
ged  a  bha  e  air  a  mheas  mar  amadan  leis  gach  aon 
duine,  gidheadh  o'n  a  dh'fhàlbh  e,  's  a  thuig  iad  mar 
dh'  e"irich  dha,  tha  gach  aon  'ga  mholadh.  Oir  tha  e 
air  aithris  gu'm  beil  e  gu  buadhar  a'  caitheadh  a  bheatha 
far  am  beil  e :  tha  iomadh  neach  nach  gabh  dragh  a 
thurais,  leis  am  bu  taitneach  a  bhuannachd. 

'S  math  a  dh'  fhaodas  iad  sin  a  chreisinn,  arsa  mise, 
ma  chreideas  iad  ni  sam  bith;  oir  tha  e  nis'  a'  caitheadh 
a  bheatha  aig  tobar  na  beatha;  agus  tha  e  gu  socrach 
sona,  gun  saothair,  gun  dragh  ;  oir  cha  n-eil  doilgheas 
sam  bith  'na  chrannachur.  Ach  ciod  a  tha  'n  sluagh 
ag  ràdh  uime  ? 

Fiosrach.  Tha  iad  ag  ràdh  iomadh  ni  iongantach 
uime  :  Tha  cuid  ag  ràdh  gu'm  beil  e  nis'  air  èldeadh 
an  trusgan  geal;  gu'm  beil  slabhraidh  òir  mumhuineal; 
gu'm  beil  crùn  òir,  air  a  chur  le  neamhnadan,  air  a 
cheann.  (Tais.  iii.  4.  Caib.  vi.  ]  1.)  Tha  cuid  eile  'g 
ràdh,  gur  iad  na  daoine  dealrach  a  nochd  iad  fein  da  air 
an  t-slighe,  is  còmpanaich  dha  a  nis',  agus  gu'm  beil  e 
cho  ionmhuinn  eolach  umpa  far  am  beil  e  'sa  bhios  aon 
nàbaidh  mu  nàbaidh  eile  san  àite  so.  Osbarr  thasa  'g 
ràdh  gu'n  tug  Triath  an  àite  dha  ionad  taitneach  agus 
maiseach  gu  còmhnaidh  a  ghabhail  ann,  agus  gu'm  beil 
e  gach  latha  ag  itheadh  agus  ag  òl,  ag  imeachd  agus  a' 
labhairt  leis-san  a  tha  na  bhreitheamh  air  an  iomlan 
san  àite  sin.  (Sech.  iii.  7-)  Tha  e  air  aithris  mar  an 
ceudna  gu'm  beil  dùil  aig  dream  àraidh,  gu'm  beil  an 
t-Uachdaran  so,  Tighearna  na  tìre,  a'  dol  a  theachd  an 
aithghearr,  a  rannsachadh  c'arson  a  rinn  iad  na  h-urrad 
thàir  agus  mhi-chliù  a  thoirt  do  Chriosdaidh  mu'n  dh'- 
fhalbh  e  air  a  thuras.     Breith.  xiv.  15. 

Oir  tha  iad  ag  ràdh  gu'm  beil  e  nise  cho  mòr  aig  an 
Rìgh,  's  gu'm  beil  na  h-urradh  chorraich  air  a  Mhòr- 
achd  air  son  gach  tàir  agus  eas-urram  a  chuireadh  air 
Criosdaidh,  mu'n  do  thàr  e  air  a  thuras,  s'  gu'm  meas 
e  mar  gu'n  deanta  an  t-iomlan  air  fèin ;  agus  cha'n 
ìoghnadh  sin,  oir  's  ann  air  son  na  spèis  a  bh'  aige  ga 
Rìgh  a  ghabh  e  os  làimh  na  rinn  e. 

Is  buidheach  mi  air  a  shon,  arsa  mise,  gu'm  beil  aig 
an  duine  bhochd  a  nise  fois  o  shaothair,  agus  gu'm  beil 
e  a'  faighinn  toradh  a  dheòir  le  h-aoibhneas,  agus  gu'm 
beil  e  air  dol  à*  comas  a  nàimhdean,  agus  uathasan  air  am 
bu  bheag  e.  (Luc.  x,  16.  Tais.  xiv.  13.  Sàlm  cxxvi. 
5,  6.)     Tha  mi  mar  an  ceudna  toilichte,  air  son  gu'm 

beil  iotiiradk  mu  na  nithe  sin  air  sgaoileadh  feadh  na 
tìre  so  ;  oir  cò  aig  tha  fios  nach  oibrich  e  air  mhodh 
sona  orrasan  a  dh'  fhàg  e  'na  dhèigh  ?  Ach  am  feadh 
a  tha  cùimhn'  agam  air,  an  cuala  tu  a'  bheag  mu  mhnaoi 
agus  mu  chloinn  ?  Is  ìoghnadh  leam  ciod  ris  am  beil 
na  truaghain  ?  ■ 

Fiosrach.  Cò  iad  !  An  i  a'  Bhana-chriosdaidh  agus 
a  cuid  cloinne?  Tha  choltas  orra  deanamh  cho  math 
sa  rinn  e  f£in,  oir  ged  a  bha  iad  uile  'nan  amadanan  an 
toiseach,  air  chor  's  nach  falbhadh  iad  le  Criosdaidh,  a 
dh'aindeoin  gach  dian-earail  a  thug  e  dhaibh;  gidheadh 
rinn  iad  caochladh  comhairle,  agus  thog  iad  orra  'na 
dhèigh. 

Is  math  leam  sin,  arsa  mise  :  ach  an  d'f  halbh  a  bhean 
agus  a  chlann  ? 

Fiosrach.  Gu  deimhin  dh'fhalbh,  's  aithne  dhomhsa 
innseadh  dhut  mar  thachair  ;  oir  bha  mi  san  àite  's  an 
àm,  agus  bha  mi  fiosrach  air  an  iomlan  de'n  chùis. 

Ma  ta,  arsa  mise,  faodaidh  neach  aithris  mar  fhìrinn. 

Fiosrach.  Faodaidh  tu  sin  gu'n  sòradh ;  eadhon 
gu'n  dh'f  halbh  iad  uile  air  eilthireachd,  an  dà  chuid  an 
deagh  bhean  agus  a  cearthar  mhac.  Agus  o'n  tha  mi 
tuigsinn  gu'm  beil  sinn  ri  bhi  tamah  an  cuideachd  a 
chè"ile,  aithrisidh  mis'an  t-iomlan  de'n  naigheachd  dhut. 

Bha  a  bhean  so,  d'am  b'aimn  Bana-chriosdaidh,  agus 
a  cuid  cloinne,  an  deigh  d'a  fear  falbh  air  a  thuras,  a' 
deanamh  na  h-urrad  smuaineach  air  a'  chùis,  's  gu'n  do 
ihrùigh  e  cho  mòr  oirre,  's  gun  do  chuir  i  roimpe  gu'm 
falbhaidh  i  'na  dhèigh,  air  a'  ghnothach  cheudna :  oir 
thuirt  i,  o'n  a  chaidh  e  thar  an  abhainn,  gu'n  robh  an 
^eangal-pòsaidh  a  nise  fa-sgaoil ;  ach  's  dù  dhuinn  a  bhi 
sìor  smuaineach  air  na  dhealaich  ruinn.  Is  iomadh 
deur  a  chosg  call  a  fir  dh'i ;  ach  cha  b'  e  sin  uile  e ; 
ach  ghabh  i  na  h-aire  gu'm  b'  e  a  giùlan  fuar  mi-thlusai] 
r'  a  fear  bu  choireach  r'a  thoirt  air  falbh  uaipe.  Agus 
fthug  so  na  h-aire  cho  as-caoin,  reasgach,  mhi-dhiadh- 
aidh,'s  a  bhuin  i  r'a  còmpanach.  Bha  i  fo  mhòr  mhi- 
shuaimhneas  le  bhi  cùimhneachadh  air  gach   òidhche 

neo-shubhach  's  a  bha  e,  le  osnaich,  le  deòir  ghoirte, 
agus  le  caoidh  mhuladaich,  a  chuirisegu  faoin,  air  bheag 
seadh,  ged  is  ann  air  a  leas  a  bha  e  gu  caomhail  g'a 
comhairleachadh  fèin  agus  na  cloinne  gu  falbh  leis. 
Seadh  cha  robh  a  bheag  de  na  chuir  i  chàmpar  air  am 
feadh  a  bha  'n  eallach  air  a  mhuin,  nach  tàinig  le  maoim 
'na  beachd  ;  gu  h-àraidh  bha  mar  theireadh  e,  Ciod  a 
ni  mi  chum  gu'n  saorar  mi  ?  a'  deanamh  bith-ghàir  na 
cluasan. 

An  sin  thuirt  i  r'a  cloinn,  A  chlann,  tha  sinn  uile 
caillte,  chuir  mo  ghiùlan  mi-chneasd  air  falbh  bhur 
n-athair ;  b'àill  leis  gu'n  rachamaid  leis,  ach  cha  rach- 
ainn-s'  ann  ;  agus  cha  mhò  a  cheadaich  mi  dhuibse  dol. 
Leis  a  sin  a  chluintinn,  bhuail  a'  chìann  am  basan,  agus 
dheigh  iad  falbh  an  dèigh  an  athar.  Och  mo  thruaighe  ! 
thuirt  am  màthair,  b'fhearr  leam  gu'n  robh  sinn  air 
falbh  maille  ri  bhur  n-athair,  bitheamaid  ni  b'fhearr  le 
sin  a  dheanamh  na  tha  eagal  orm  a  bhitheas  sinn.  Oir 
sred  a  bha  mi  roimhe  so,  gu  h-amaideach,  am  barail  gur 
ann  o  bheachd  neo-iomehaidh  air  a'  chùis,  a  dh'e"irich 
gach  iomagain  mu  chunnart  suas  'na  inntinn  ;  nogu'n 
robh  e  air  tuiteam  ann  am  mi-mhisnich  air  a  shon ;  gidh- 
eadh  tha  mi  nis'  a'  tuigsinn  gur  ann  a  bha  iad  ag  èi-ridh 
o'n  bharrachd  eòlais  a  f  huair  e  mu  shòlas  na  beatha ; 
leis  an  dh'f  huair  e  às  a  ribe  a'  bhàis.  An  sin  ghuil  iad 
uile  a  rithist,  agus  ghlaodh  iad  a  mach,  Mo  thruaighe 
sinn ! 

Chunnaic  a'  Bhana-chriosdaidh  aisling  an  ath  òidh- 
che;  chunnaic  i  mar  gu'm  biodh  sgrìobhadh  mòr  air  a 
sgaoileadh  a  mach  fa  comhair,  anns  an  robh  air  a  chuir 
sìos  a  giùlan,  agus  air  leatha  gu'n  robh  a  peacannan  ag 
amharc  anabharrach  duaichnidh.  An  sin  ghlaodh  i  a 
mach  gu  h-àrd  'na  cadal,  A  Dhia,  dean  trccair  ormsa 
ta'm  pbeacach  !  (Luc.  xviii.  13,)  agus  chual  a  cuid 
cloinne  i. 

An  deigh  so  air  leatha  gu'm  fac  i  dithis  dhaoine  ro- 
dhuaichnidh  'nan  seasamh  ri  taobh  a  leapa,  ag  ràdh, 
ciod  a  ni  sinn  ris  a'  bhoirionnach  so  ?  oir  tha  i  'g  èigh- 

each  air  son  tròcair  a  dh'  òidhche  agus  a  làtha.  I\la 
leigeas  sinn  air  a  h-aghaidh  i  mar  tha  i  dol,  caillidh 
sinn  i  mar  chaill  sinn  a  fear  roimhe.  Feumaidh  sinn, 
uime  sin  ionnsaidh  a  thoirt  air  a  cuir  o  bhi  smuaineach 
ciod  a  thig  an  deigh  so,  no  falbhaidh  i  air  eilthireachd 
a  dh'aindeoin  co  theireadh  e. 

Mhosgail  i  gu  grad  suas  ann  am  fallas  mòr;  bha  i 
mar  an  ceudna  air  bhall-chrith ;  ach  an  ùine  bbeag 
thuit  i  rithist  'na  cadal.  Agus  an  sin  air  leatha  gu'm 
fac  i  Criosdaidh  a  fear,  ann  an  ionad  an  aoibhneis,  maille 
ri  àireamh  mòr  de  shluagh  neo-bhàsmhor,  a'  sèinn  air 
clàrsaich  'na  lathair-san  a  shuidhair  rìgh-chathair,  agus 
bogha-froise  mu  cheann.  Air  leatha  gu'n  robh  e  crom- 
adh  a  chinn  le  aghaidh  ri  làr,  ag  ràdh,  Tha  mi  toirt 
mòr  bhuidheachas  do  m'  Thighearna  an  rìgh,  air  son 
gu'n  tug  e  mi  do'n  àite  so.  An  sin  gu'n  d'rinn  iadsan 
a  bha  'nan  seasamh  'na  làthair  iolach  mhòr,  agus  gun 
do  shè'inn  iad  le  'n  clàrsaichean.  Ach  cha  b'  urrainn 
aon  neach  a  thuigsinn  ciod  a  bha  iad  ag  ràdh,  ach 
Griosdaidh  agus  a  chòmpanaich. 

Air  an  ath-mhadainn,  'nuair  a  dh'e'irich  i,  's  a  rinn 
i  ùrnaigh  ri  Dia,  agus  a  bha  i  labhairt  ri  cuid  cloinne, 
thainig  buille  cruaidh  chum  an  doruis ;  ris  an  dubhairt 
i,  Ma's  ann  an  aium  Dhè"  a  tha  thu,  thig  a  steach. 
Agus  thuirt  e,  Amen,-  agus  dh'fhosgail  e'n  dorus;  agus 
chuir  e  fàilt  orra,  'g  ràdh,  Sìth  do'n  taigh  so.  Le  sin  a 
ràdh,  thuirt  e,  a  Bhana-Chriosdaidh,  an  aithne  dhut 
c'arson  a  thainig  mi  ?  An  sin  thainig  rughath  'na 
gruaidh  agus  dh'fhàs  i  air  chrith;  bha  fòs  mòr  dhe'igh 
aic'  a  thuigsinn  cò  as  a  thainig  e,  agus  ciod  an  gnothach 
a  bh'  aige  rithe.  Thuirt  e  rithe,  's  e  Dìomhaireachd  is 
ainm  dhomh ;  tha  mo  chòmhnaidh  maille  riu-san  a  tha 
tàmh  gu  h-àrd.  Tha  e  na  iomradh  far  am  beil  mise, 
gur  miann  leatsa  dol  chum  an  ionaid  sin;  agus  mar  an 
ceudna  gu'm  beil  thu  mhothachail  air  an  dochair  a  rinn 
thu  do  t'fhear-pòsda,  ann  an  cruadhachadh  do  chridhe 
an  aghaidh  a  shlighe,  agus  ann  an  cumail  do  chloinne 
ann  an  aineolas.     A  Bhana-Chriosdaidh,  chuir  an  Dia 

tròcaireach  mis'  a  t'  ionnsaidh  a  dh'innse  dhut,  gu'm 
beil  e  na  Dhia  ullamh  gu  mathanas  a  thoirt  seachad, 
agus  a'  gabhail  tlachd  ann  an  cionta  a  mhathadh. 
B'àill  leis  gu'm  biodh,  mar  an  ceudna,  fios  agad,  teachd 
'na  f  hianais,  co'pairt  a  ghabhail  d'a  bhòrd,  agus  gu'm 
beatbaich  e  thu  ]e  nithibh  math'  a  theach,  agus  le 
oighreachd  Iacoib  t'athar. 

An  sin  tha  Criosdaidh  a  bha  'na  fhear-pòsd  agad, 
maille  ri  cuideachd  gun  àireamh  d'a  chòmpanaich,  a' 
sìor  amharc  na  ghnùise  sin  a  tha  buileachadh  beatha 
orrasan  a  chì  i :  agus  bithidh  aiteas  orr'  uile  'nuair  a 
chluinneas  iad  fuaim  do  chas  thar  starsach  an  Athar. 

Bha  faitcheas  mòr  air  a'  Bhana-Chriosdaidh  'nuair 
chual'  i  so,  agus  chrom  i  ceann  ri  làr.  Thuirt  an  aoidh 
rithe,  Tha  'n  so  litir  a  thug  mise  t'  ionnsaidh  o  Rìgh 
t'fhir:  mar  so  ghabh  i  'n  litir  agus  dh'fhosgail  si  i; 
agus  bha  a  bòltrach  ro-chùbhraidh.  Bha  i  air  a 
sgrìobhadh  ann  an  òr,  agus  's  e  bu  bhrìgh  dh'i, 
"  Gum  b'e  toìl  an  Rìgh  gu'n  deanadh  i  a  rèir  mar  rinn 
Criosdaidh  afear,  a  chionn  gu'ra  b'e  sin  an  dòigh  air 
teachd  chum  a  hhaile-san,  agus  gu'n  gabhadh  i  còmh- 
naidh  am  feasd  *na  fhianais-san  le  gàirdeachas."  Le  so 
a  leughadh  bha  i  ann  an  aiteas  ro-mhòr:  agus  thuirt  i 
ris,  Am  bi  thusa  cho  math  agus  gu'n  iomchair  thu  mise 
agus  mo  chlann  leat,  chum  gu'n  tabhair  sinne  mar  an 
ceudna  aoradh  do'n  Rìgh. 

An  sin  thuirt  an  t-aoidhe  rithe,  'S  eigin  gu'm  bi  an 
searbh  air  thoiseach  air  a'  mhilis.  'S  fheudar  dhut  dol 
troimh  chruaidh-chàs,  mar  rinn  e-san  a  chaidh  air  thois- 
each  ort,  chum  dol  a  steach  do'n  bhaile  nèamhaidh. 
Air  an  aobhar  sin  chomhairlichinn  dut  a  dheanamh 
mar  rinn  Criosdaidh  t'f  hear,  Imich  chum  an  doruis 
chumhann  a  tha  taobh  eile  a  chòmhnaird  ud,  oir  tha  e 
aig  ceann  na  slighe  san  eigin  dut  imeachd  ;  agus  guidh- 
eam  deagh  shoirbheachadh  leat.  Chomhairlichinn  dut 
mar  an  ceudna  an  litir  sin  a  chuir  a  d'  bhroileach,  chum 
gu'n  leugh  thu-fèin  agus  do  chlann  i  gus  am  bi  i  agaibh 
air  'ur  meoghair,  Oir  is  e  na  h-innte  aon  de  na  h-òranan 

is  eigin  dut  a  ghabhail  am  feadh  a  bhitheas  tu  ann  an 
taigh  do  chuairt :  's  eigin  dut  cuideachd,  a  liubhairt 
aig  ceann  eile  na  slighe.     Salra  cxix.  55. 

A  nis'  air  leam  gu'n  robh  an  seann  duine  so  e-fèin  fo 
mhòr  thiomadh  am  feadh  a  bha  e  'g  aithris  an  sgeula 
so  dhomh.  Ach  thuirt  e  rithist  riura,  gu'n  do  ghairm 
a  Bhana-chriosdaidha  clann  d'a  h-ionnsaidh,agus  thuirt 
i  riu:  A  chlann,  bha  mise  o  cheann  ghoirid,  mar  moth- 
aich  sibh'  fo  mhòr  thrioblaid  mu  bhàs  'ur  n'athar ;  cha'n  e 
gu'mbeil  teagamh  sambith  agam  mu  shonas.  Bha  mòran 
iomagain  orm  cuideachd  mu  m'  chor  fèin  agus  mu'r  cor- 
sa,  ni  tha  mi  an  làn  bharail  gu'm  beil  sinn  a  thaobh 
nàduir  ro-thruagh.  Tha  fòs  mo  ghiùlan  d'ar  n-athair 
na  chruaidh-chas  agus  na  aobhar  trioblaid  do  m'  chog- 
ais;  oir  bha  mi-fèin,  agus  thug  mioirbhse,  bhi  ro  mhi- 
chneasda  ris,  agus  dhiùlt  sinn  falbh  leis. 

Chuireadh  a  bhi  smuaineach  air  na  nithe  sin  às  domh 
gu  buileach,  mar  biodh  air  son  bruadair  a  chunnaic  mi'n 
raoir,  agus  a  mhisneach  a  thug  an  duine  so  dhomh  an 
diugh.  Thigibh  a  chlann,  agus  cuireamaid  sinn  fe'in 
'n-ar  n-uidheam  gu  dol  a  dh'ionnsaidh  an  doruis,  a  tha 
treòrachadh  chum  na  dùthcha  nèamhaidh ;  chum  gu'm 
faic  sinn  'ur  n-athair,  agus  gu'm  bhi  sinn  maille  ris-san 
agus  r'a  chòmpanaìch  ann  an  sìth,  a  rèir  gnàth  an  àite. 

An  sin  bhris  an  gal  air  a'  chloinn  le  haoibhneas,  a 
chionn  gu'n  robh  am  màthair  sa'  bheachd  sin:  ghabh  an 
coigreach  a  nise  beannachd  leo:  agus  thòisich  iadsan 
ri  deanamh  air  son  an  turais. 

Ach  am  feadh  a  bha  iad  a'  deanamh  deas,  thainig 
dithis  bhan  a  bha  'n  am  bana-choimhearsnaichean  aca 
chum  an  doruis,  agus  bhuail  iad:  Ris  an  dubhairt  i 
ceart  mar  thuirt  i  roimhe.  Chuir  so  ìoghnadh  air  na 
boirionnaich  ;  oir  cha  robh  iad  cleachdta  ri  leithid  a 
chluinntinn  uaipe  :  gidheadh  thainig  iad  a  staigh  ;  ach 
feuch  bha  iad  a'  deanarah  deas  chum  an  taigh  fhàgail. 

Mar  sothòsich  iad  ri  ràdh,  a  Bhana-Choimhearsnaich, 
ciod  is  ciall  da  so  ? 

Fhreagair  a  Bhanachriosdaidh,  agus  thuirt  i  ris  an 

tè  bu  shine  dhiù,  d'am  b'ainm  Cion-cruadail,  Tha  mi 
gu  falbh  air  turas.  Bi'n  Cion-cruadail  so  nighean  an 
fhir  a  choinnich  Criosdaidh  air  mullach  Bruthach  na- 
h-eigin,  agus  leis  am  b'àill  a  thoirt  air  pilleadh  le  eagal 
nan  leòghan. 

Cion-cruadail.  Ciod  an  turas  air  am  beil  thu  gu 
triall  ? 

Bana-chriosdaidh.  Tha  mi  dol  an  deigh  m'f  hir ; 
agus  le  sin  a  ràdh,  bhrùchd  i  mach  a'  caoineadh. 

Cion-cruadail.  Tha  dòchas  agam  nach  eil,  a  dheagh 
bhana-choimhearsnaich ;  guidheam  ort  air  sgàth  do 
chloinne,  na  toir  buil  cho  neo  bhanail  asad  fèin. 

Bana-criosdaidh.  Cha  'n  ann  mar  sin  a  bhitheas  ; 
theid  mo  chlann  uile  maille  rium. 

Cion-cruadail.  'S  iongantach  leam  cionnas  a  thàinig 
sin  a  d'  bheachd. 

Bana-chriosdaidh.  Nam  biodh  tusa  cho  fiosrach  's  a 
tha  mise,  cha  n-eil  teagamh  agam  nach  falbhadh  tusa 
leam  cuideachd. 

Cion-cruadail.  Ciod  an  t-eòlas  ùr  so  a  f  huair  thu,  a 
tha  gad'  chuir  am  fiadh  air  do  chàirdean,  'sa  tha  gad' 
bhuaireadh  gu  dol  taobh  nach  aithne  dhut  ? 

Bana-criosdaidh.  An  sin  thuirt  a  Bhana-chriosdaidh 
rithe,  Bha  mi  fo  mhòr  iomagain  o'n  a  dh'  f  halbh  m' 
fhear,  ach  's  e  a  tha  cuir  na  h-urrad  dhragh  orm  cho 
mhi-shuairce's  a  bha  mi  ris  am  feadh  a  bha  e  fo  thriob- 
laid.  Tha  mi  fèin  a  nis' mar  bha  e-san  'san  àm  sin  ; 
cha  toilich  aon  ni  mi  ach  falbh  air  chuairt.  Bhruadair 
mi'n  raoir  gu'm  faca  mi  e  !  O  nach  robh  m'anam  maille 
ris.  Tha  e  a  thàmh  am  fianais  Rìgh  na  tìre  ;  tha  e  'g 
ith'  agus  ag  òl  aig  an  aon  bhòrd  ris  ;  is  còmpanach  do 
mhuinntir  neo-bhàsmhor  e  ;  agus  tha  taigh  còmhnaidh 
air  a  thoirt  da,  ris  nach  eil  an  lùchairt  is  maisich'  air 
talamh  a  coimeas  ris  achmar  òtrach  breun.  (2  Cor.  v. 
1,  2,  3,  4.)  Chuir  Uachdaran  an  àite  fòs  fios  orm,  le 
gealladh  gun  gabh  e  rium  ma  ruigeas  mi ;  bha  theach- 
daire  an  so  o  cheann  ghoirid,  agus  thug  e  litir  chuiridh 
dhomh  gu  teachd.     Agus  le  sin  a  ràdh,  spion  i'n  litir 

as  a  broilleach,  agns  leugh  i  dhaibh  i,  agus  thuirt  i  an 
riu  sin,  Ciod  a  nis'  'ur  barail  mu'n  ohùis  ? 

Cion-cruadail.  Tha  agam  fèin  barail  amaideach 
uime.  Air  ìeam  gur  truagh  am  buaireadh  a  thainig 
ort  fein  agus  air  t'fhear  dol  aruith  a  cho  liugha  cunnart 
gun  fhios  c'arson  :  's  cinnteach  mi  gu'n  cuala  tu  an 
sàrachadh  a  f huair  t'fhear  na  cheud  dol  a  mach,  mar 
dh'  fhaodas  do  choimhearsnach  Ceann-laidir  innseadh 
dhut,  oir  bha  e  leis  ;  seadh,  agus  Socharach  cuideachd, 
gus  nach  dùirigeadh  iad,  o'n  a  bha  iad  glic,  dol  ni  b' 
fhaide. 

Chuala  sin  a  thuilleadh  air  sin  mar  thachair  e  air  na 
leòghain,  Apolion,  air  Sgàile-bhàis,  agus  ioma  ni  a  bharr 
orra  sin.  Agus  cha  n-e'n  cunnart  san  robh  e  aig  Fè'ill- 
an-diomhanais  bu  lugha  :  oir  ma  bha  e-san  a  bha  'na 
dhuine  air  a  dheuchainn  cho  mòr,  ciod  ris  am  bi  dùil 
agad  a  thig  riutsa  nach  eil  ach  ad'  bhoireannach  bochd 
lag  ?  Cùimhnich  cuideachd  air  a  cheathrar  leanaban  so, 
ciod  a  ni  iad.  Air  anaobhar  sin  ged  a  bhiodh  tu  caoin- 
shuarrach  umad  fèin,  shaoilinn  air  ghaol  do  chloinne  gu'm 
bu  chòir  dhut  fuireach  aig  an  taigh. 

Ach  thuirt  a  Bhana-chriosdaidh  rithe,  na  teann  ri  m 
bhuaireadh :  tha  geall  air  a  chur  a'm'  làimh  chum  a 
bhuannachd,  agus  b'òiseach  mi  da  rìreadh  mar  tugainn 
ionnsaidh  air  a  chosnadh.  Agus  tha  gach  ni  a  dh'  innis 
thu  a  b'ion  domhdùil  a  bhi  agam  ris  air  ant-slighe,  cho 
fad  o  mhi-mhisneach  a  thoirt  domh,  's  gur  ann  a  tha  iad 
a'  deacbdadh  dhomh  gu'm  beil  m'  ionnsaidh  ceart.  'S 
èigin  gun  tig  an  searbh  roi'n  mhilis,  agus  f  àgaidh  sin 
am  milis  ni's  ro-bhlasda.  Agus  o  nach  ann  an  àinm 
Dhè  a  thainig  thu  do  m'  thaigh,  mar  labhair  mi,  guidh- 
eam  ort  bi  ga  f  hàgail,' agus  na  cuir  tuilleadh  dragh' 
orm. 

An  sin  thòisich  Cion-cruadail  r'a  càineadh,  agus 
thuirt  i  r'a  bana-chòmpanaich  Tròcair,  fagamaid  leatha 
fèin  i ;  cha'n  eil  meas  aic'  aon  chuid  air  ar  cuideachd  no 
air  ar  comhairle.  Ach  bha  Tròcair  san  ioma-chomhairle 
ciod  a  dheanadh  i,  air  son  dà  aobhar,  Anns  a'  cheud  àite. 

Bha  truas  aice  ris  a'  Bhana-chriosdaidh,  agus  air  leatha 
gu'n  rachadh  i  tacan  leatha  air  a  turas  chum  a  comh- 
nadh.  Anns  an  dara  h-àite.  Dh'fhàs  truas  aice  da  h- 
anam  fein,  oir  dhrùigh  na  thuirt  a'  Bhana-chriosdaidh 
oirre  cho  mòr,  's  gu'n  dubhairt  i  rithe  Mn,  bithidh 
fathast  tuille  seanachais  agam  rithe ;  agus  ma  thuigeas 
mi  gur  i  'n  fhìrinn  a  bhios  aice,  falbhaidh  mi  leatha  air 
fad.     Agus  thuirt  Tròcair  ri  Cion-cruadail. 

Tròcair.  A  Bhana-choimhearsnaich,  thainig  mi  an 
so  )eat-sa  sa'  mhadainn  a  dh'fhaicinn  na  mnà  so ;  agus 
o'n  a  tha  i  cur  roimpe  a  dùthaich  f  hàgail,  the"id  mi  greis 
an  t-slighe  leatha  ris  a'  mhadainn  ghrianaich  so,  chum 
còmhnadh  leatha  air  a  turas.  Ach  cha  d'innis  i  dh'i  an 
dara  h-aobhar. 

Cion-cruadail.  Ro  mhath,  tha  mi  faicinn  gu'm  beil 
a  rùn  ortsa  bhi  t-òisich  cuideachd :  Ach  thoir  an  aire 
dhut  fe"in  na  thrà:  is  usa  fuireach  à  cunnart  no  teachd 
as  'nuair  a  the'id  sinn  ann.  Mar  so  phill  Cion-cruadail 
dhachaigh ;  agus  db'f  halbh  a  Bhana-chriosdaidh  air  a 
turas.  Ach  'nuair  a  chaidh  Cion-cruadail  dhachaigh, 
chuir  i  fios  air  cuid  da  bana-choimhearsnaichibh,  eadhon 
air  Doilleir,  air  Cion-smuainichidh,  air  Guanaig,  agus 
Aineolach:  Agus  'nuair  a  thàinig  iad,  thòisich  i  ri 
innseadh  dhaibh  mu'n  Bhana-chriosdaidh,  agus  mu'n 
turas  air  an  robh  i  air  imeachd,  Agus  thuirt  i  mar  so: 

Cion-cruadail.  A  chionn  gu'n  robh  mi  sa'  mhadainn 
air  bheag  r'a  dheanamh,  smuainich  mi  gu'n  rachainn 
a  dh'  f  haicinn  Bana-chriosdaidh ;  'sa  'nuair  a  rainig 
mi'n  dorus,  bhuail  mi,  mar  is  gnàth  leinn;  agus  f  hreag- 
air  i,  Ma's  ann  an  ainm  Dhè  a  tha  thu  teachd,  thig  a 
staigh.  Chaidh  mi  steach,  an  dùil  gu'n  robh  gach  ni 
mar  bu  chòir  dha  bhith :  Ach  nuair  a  chaidh,  thuig  mi 
gur  ann  a  bha  i  ga  deanamh  fèin  agus  a  cuid  cloinne 
deas  chum  am  baile  f hàgail.  Dh'  fheòraich  mi  dh'i 
ciod  bu  chiall  d'i,  agus  thuirt  i  rium  gu'n  robh  a  mhiann 
oirre  falbh  air  chuairt  mar  rinn  a  fear.  Dh'innis  i  mar 
an  ceudna  dhomh  bruadar  a  chunnaic  i,  agus  mar  chuir 

Rìgh  na  dùthcha  sam  beil  a  fear  litir-chuiridh  ga  h- 
ionnsaidh  chum  dol  do'n  tir  sin. 

An  sin  thuirt  Aineolach,  An  saoil  thu  am  falbh  i? 

Cion-cruadail.  Falbhaidh  gun  teagamh,  ge  b'e  ni  a 
thachras  d'i  a  rithist :  oir  shoilleirich  mise  dh'i  gach 
cunnart  a  thigeadh  'na  caramh  le  sin  a  dheanamh ;  ach 
sann  a  chuir  sin  ni  bu  dèine  i  chum  a  ghabhail  os- 
làimh.  Oir  thuirt  i  rium,  Gu'm  b'eigin  do'n  t-searbh 
bhi  air  thoiseach  air  a'  mhilis :  agus  gu'n  dh'fhàg  sin 
am  milis  ro-thaitneach. 

Doilleir.  Mo  thruaighe !  a'  bhean  bhochd  dhall,  ars 
ise,  agus  cha  ghabh  i  rabhadh  o  àmhghar  agus  ànradh  a 
fir  ?  Shaoilinn  fèinn  nam  biodh  e-san  an  so  a  rithist 
gu'm  biodh  e  deònach  fuireach  tuilleadh  aig  an  taigh, 
gun  dol  a  cho  lion  cunnart  gun  fhios  c'arson. 

Thuirt  Cion-Smuainichidh  mar  an  ceudna,  As  a 
bhaile  do  gach  òisich  f  haoin  mar  tha  ise ;  is  math  an 
gnothach  a  bhi  cuibhte  dhiù;  oir  'nam  fanadh  i  agus  a 
bhi  'sa  bheachd  sin,  Cò  a  b'  urrainn  a  fulang  ?  Bhiodh  i 
dh'aon  chuid  cianailno  mi-chòmpanda:  agus  labhradh  i 
munithenachtoigh  le  aon  neach  glic  iomradh  chluintinn 
air  :  uime  sin  cha  bhi  duilichinn  sam  bith  orm  fèm  a 
chionn  i  dh'fhalbh  :  falbhadh  i  roimpe,  agus  gu  ma 
fearr  na  thig  na  h-àite.  Cha  robh  'n  saoghal  riamh 
ceart  o'n  a  bha  sluagh  cho  iongantach  a  chòmhnaidh 
ann. 

An  sin  thuirt  Guanag,  Leigeamaid  dinn  an  seanachas 
so.  Bha  mi'n  dè  ann  an  tigh  Mhacnais,  agus  bha  sinn 
cho  cridheil  sa  b'  fheairrde  sinn  :  Oir  cò  air  leibh  a  bha 
ann  uile,  ach  mi  fè"in  agus  Miannach,  agus  triùir  no 
chearthar  eile  :  Bha  againn  ceòl  agus  damhsa,  agus  ioma 
culaidh  shòlais  eile :  Ach  mu'n  àm  so  bha  Bhana- 
chriosdaidh  agus  a  clann  air  an  turas,  agus  chaidh 
Tròcair  maille  rithe;  agus  thòisicha'  Bhana-chriosdaidh 
ri  seanachis,  agus  thuirt  i,  A  Thròcair,  is  sochair  so  ris 
nach  robh  dùil  agam,  gu'm  falbhadh  tusa  rè  tamaill 
leam  air  mo  thuras. 

Tròcair.  An  sin  thuirt  an  cailin  òg  Tròcair,  nan 
saoilinn  gun  b'ann  a  chum  mo  leas  a  bhitheadh  e,  cha 
phillinn  tuilleadh  do'n  bhaile. 

Bana-chriosdaidh.  Ro  mhath  ma  ta,  a  Thròcair, 
gabh  cuid  do  chunnairt  leamaa  :  is  math  a  tha  fhins 
agamsa  ciod  a  dh'èireas  duirrn.  Cha  deanadh  m'fhear 
malart  air  an  ionad  sam  beil  e  air  òr  na  h-Easpailt  : 
Cha  mhò  chuirear  idir  cùl  riutsa  ged  is  ann  air  m' 
iarrtas  a  ruigeas  tu.  Tha'n  Rìgh  a  chuir  fios  orms' 
agus  air  mo  chloinn  a'  gabhail  tlachd  ann  an  tròcair. 
Osbarr  ma  dh'fhalbhas  tu  leinn,  cuiridh  mise  muinnt- 
earas  ort,  agus  bithidh  tu  ad  bhan-she'irbhiseach 
againn.  Gidheadh  bithidh  gach  ni  co'-ionanneadarainn  ; 
a  mhàin  falbh  leinn. 

Tròcair.  Ach  cionnas  a  bhios  fios  agam  gu'n  gabhar 
riumsa  mar  an  ceudna  ?  Nam  faighinn  an  gealladh  o 
aon  gam  b'  aithne  e,  cha  diùltainn  falbh  ;  na'n  deanta 
mo  chòmhnadh,  leis-san  is  urrainn  e,  rachainn  air  m' 
aghaidh  ge  b'e  air  bith  cho  deacair  's  a  bhiodh  an  t- 
slighe. 

Bana-chriosdaidh.  Ro  mhath,  a  Thròcair  ghràdh- 
ach,  innsidh  mise  dhut  ciod  a  ni  thu  :  Falbh  leamsa  gus 
an  ruig  sinn  an  dorus  cumhann,  agus  ni  mis'  an  sin  am 
barrachd  fiosrachaidh  umad  ;  agus  mar  faigh  thu  mis- 
neach  chum  dol  air  t'aghaidh,  an  sin  bithidh  mise 
deònach  gu'm  pill  thu  :  bheir  mi  mar  an  ceudna  tuar- 
asdal  dufc  air  son  a'  chuidichidh  a  tha  thu'  deanamh 
rium  fèin  agus  ri  m'  chloinn  air  an  t-slighe. 

Tròcair.  Ma  ta  thèid  mi  air  m'aghaidh,  agus  chì  mi 
ciod  a  thachras  domh  :  agus  gu'n  deònaicheadh  Dia 
dhomh  gu'm  bi  mo  chrannachur  san  àite  sin,  mar  iadsan 
is  caomh  le  Rìgh  nam  flaitheas. 

Bha  gàirdeachas  air  a'  Bhana-chriosdaidh,  cha'n  ann 
a  mhàin  a  chionn  gun  robh  bana-chòmpanach  aic'  air  an 
t-slighe,  ach  a  chionn  gu'n  do  chuir  i  ìmpidh  air  an 
nighinn  so  spèis  a  thoirt  d'a  slàinte  shiorruidh  fèin. 
Mar  so  dh'imich  iad  le  cheile,  agus  thoisich  Tròcair  ri 


178  TURAS  A'   CHRIOSDAIDH. 

caoineadh.  An  sin  thuirt  a  Bhana-chriosdaidh  rithe, 
a  phiuthar  c'arson  a  tha  thu  gul  ? 

Tròcair.  Mo  thruaìghe  !  thuirt  i,  Cò  air  nach  biodh 
bròn,  smuaineach  air  a'  chùis,  mar  tha  mo  chàirdean 
truagh'  ann  an  cor  cunnartach  sa'  bhaile  pheacach  a 
dh'f  hàg  sinn  :  agus  tha  e  cuir  am  barrachd  trioblaid  orm 
nach  eil  neach  sam  bith  anna  sheòlas  daibh  an  cunnart 
anns  am  beil  iad. 

Bana-chriosdaidh.  Tha  bhi  tiom-chridheach  dualach 
do  luchd-cuairt' ;  agus  tha  iomagain  orts'  air  son  do 
chàirdean  marbha  air  Criosdaidh  mu'n  dh'fhàg  e  mise  ; 
bha  bròn  air  a  chionn  nach  èisdinn-sa  ris ;  ach  thaisg  a 
Thriath  fe"in  agus  ar  Triath-ne  a  dheòir  suas  'nashearr- 
aig,  agus  tha  thus'  agus  sinne  a'  buain  an  toraidh  agus 
an  sochair.  Tha  dòchas  agam  à  Thròcair,  nach  bi  na 
deòir  sin  agadsa  càillte ;  oir  thuirt  an  fhìrinn,  "  Iadsan 
a  chuireadh  siol  le  deuraibh  buainidh  iad  le  gàirdeachas. 
E-san  a  the'id  a  mach  agus  a  ghuileas,  agiomchar  rogha 
sìl,  gu  cinnteach  thig  e  a  rìs  ]e  gàirdeachas,  ag  iomchar 
a  sguab."     (Salm  cxxvi.  5,  6.)     An  sin  thuirt  Tròcair, 

Ma's  deònach  leis  an  Ard-Rìgh  e, 

Mo  stiùradh  anns  gaeh  càs  ; 
A'8  mo  thoirt  chum  a  thulajch  naomh, 

Le  chumhachd,  a's  le  ghràs. 
'S  na  leigeadh  e  leam  uair  sam  bith, 

Claonadh  o'n  t-slighe  chòir ; 
Ach  deanadh  e  mo  chumail  suas, 

An  cian  a  bhios  mi  beò. 
Is  togadh  e  na  dh'f  hàg  mi  m'  dhèigh, 

'Sa  thoil,  gun  deantar  leo  ! 
A  ghuidhe  ghnà  gum  bi  iad  leis  ; 

'S  an  gabhail  suas  chum  glòir. 

Lean  mo  sheanna  chòmpanach  air  a  naigbeachd,  agus 
thuirt  e,  'nuair  a  thainig  a  Bhana-chriosdaidh  chum 
Sloc-na-mi-mhisnich,  thòisich  i  ri  eagal  a  ghabhail;  oir 
thuirfc  i,  's  e  so  an  sloc  a  theab  cuir  às  do  m'  chaomh 
chòmpanach.  Chunnaic  i,  a  dh'  aindeoin  àithn'  an 
Rìgh  chum  a  chàradh,  gun  robh  e  pailt  na  bu  mheasa 
na  bha  e  roimhe  :  agus  dh'f  heòraich  mi  dheth  an  robh 

e  mar  sin  ?  Thuirt  e  rium  gun  robh  ;  agus  gun  robh 
mòran  a  gabhail  os-làimh  a  bhi  'nan  sèirbhisieh  aig  an 
Rìgh,  agus  a  ròidean  mòr  a  chàradh,  a  tha  toirtaolaich 
agus  salachair  d'a  ionnsaidh,  an  àite  chlach  ;  agusatha 
leis  a  sin  g'a  mhilleadh,  an  àit'  a  chàradh.  Sheas  a 
Bhana-chriosdaidh  agus  a  clann  aig  bruaich  an  t-sluic; 
ach  thuirt  Tròcair,  Thugamaid  ionnsaidh  air  dol  thairis; 
ach  a  mhàin  bitheamaid  faicilleach.  An  sin  ghabh  iad 
sàr-bheachd  air  a'  chlacharan,  agus  chaidh  iad  san 
turrachdail  thairis. 

Ach  is  ro-bheag  a  bha  eadar  a'  Bhana-chriosdaidh 
agus  a  bhi  ann  uair  no  dhà.  Ach  cha  luaithe  thainig 
iad  thairis  na  chual  iad  guth  ag  ràdh  riu, — "  Is  beann- 
aichte  ise  a  chreid  ;  oir  coilionar  na  nithe  a  làbhradh 
rithe  leis  an  Tighearna." 

An  sin  dh'imich  iad  a  rithist  air  an  aghaidh,  agus 
thuirt  Tròcair  rithe,  Nam  biodh  na  h-urrad  bharantais 
agamsa  gu'n  gabhte  rium  aig  an  dorus  chumhann  'sa  tb* 
agadsa,  shaoilinn  nach  cuireadh  Sloc-na-mi-mhisnich 
eagal  orm. 

Thuirt  a'  Bhana-chriosdaidh  rithe,  tha  t'aobhar  eag- 
ail  fèin  agadsa,  agus  tha  sin  agamsa  cuideachd  :  agus 
cha  n-eagal  nach  bi  ni's  leòir  do  dh'aobhar  gearain  againn 
uile  mu'n  ruig  sinn  ceann  na  h-uidhe. 

Oir  cha  'n  ion  a  bhi  ann  am  barail,  gu'm  bi  sluagh  air 
am  beil  a  rùn  glòir  cho  àgmhor  f  haotainn  's  a  tha  sinne ; 
agus  ris  am  beil  na  h-urrad  farmaid  air  son  an  t-sonais 
sin  's  tha  ruinne,  nach  tachair  riù  iomadh  culaidh-eagail, 
ribe,  agusgach  cruaidh-chas,  a  dh'f  haodas  iadsan  air  am 
beag  sinn  a  chuir  'n  ar  caramh. 

An  sin  dhealaich  sinn,  agus  cha  d'  aithris  e  tuilleadh 
ga  sgeula  dhomh.  Uime  sin  air  leam  gum  faca  mi  am 
aisling,  gu'n  deach  a'  Bhana-chriosdaidh,  Tròcair  agus 
a  chlann  suas  chum  an  doruis  :  agus  an  uair  a  thamig 
iad,  chuir  iad  an  comhairle  r'a  chè'ile  cia  mar  dheanadh 
iad,  agus  ciod  a  theireadh  iad  ris-san  a  dh'fhosgladh  an 
dorus  daibh.  Shònraich  iad  a  nis',  o'n  a  b'  i  Bhana- 
chriosdaidh  bu  sheinne  gu'm  buaileadh  ise,  agus  gun 

labhradh  i  air  son  chàich  chum  am  faighinn  a  staigh. 
Mar  sin  thòisich  i  ri  bualadh,  agus  mar  rinn  a  fear, 
bhuail  i  a  rithist  agus  a  rithist.  Ach  an  àite  aon  neach 
a  thoirt  freagradh  dhaibh,  's  ann  air  leo  gun  cual  iad 
madadh  garg  coin  a'  comhartaich  a  teachd  d'  an  ionn- 
saidh ;  agus  chuir  so  eagal  air  na  boirionnaich  agus  air 
a'  chloinn.  Cha  mhò  bha  chridhe  aca,  rè  seal,  bualadh 
a  rìthist,  air  eagal  gun  tugadh  an  cù  ionnsaidh  orra. 
Bha  iad  a  nis'  airan  cùradh  gu  geurgun  fhios  aca  ciod 
a  b'f  hearr  dhaibh  a  deanamh.  Cha  robh  chridhe  aca 
leis  a  chù  bualadh,  cha  mhò  bha  chridhe  aca  na  rachadh 
air  an  ais  m'am  faiceadh  an  dorsair  iad,  agus  gun 
gabhadh  e  mìothlachd  riu.  Ach  mu  dheireadh  chuir 
iad  rompa  bualadh,  agus  sin  ni  bu  treise  na  rinn  iad 
roimhe.  An  sin  thuirt  an  dorsair,  Cò  tha  'n  sin?  An  so 
sguir  am  madadh  a  chomhartaich  riu,  agus  chaidh  an 
dorus  f  hosgladh. 

An  sin  nnn  a'  Bhana-chriosdaidh  ùmhlachd  gu  làr 
dha,  agus  thuirt  i  ris,  Na  biodhcorraich  air  ar  Tighearna 
r'a  bhan-òglaichibh,  a  chionn  gun  do  bhuail  sinn  aig  a 
dhorus  àluinn.  An  sin  thuirt  an  dorsair,  Cia  as  a 
thàinig  sibh  ?  agus  ciod  a  b'àill  leibh  fhaotainn  ? 

Freagair  a  Bhana-chriosdaidh,  agus  thuirt  i,  Thàinig 
sinne  as  an  aon  àite  ri  Criosdaidh,  agus  air  a  ghnothacb 
ceudna;  eadhonmu's  toil  leats' e,  gu'n  gabhar  a  staigh 
sinn  air  an  dorus  so,  chumfaighinn  airan  t-sligheatha 
treòrachadh  chum  a'  bhaile  nèamhaidh.  Agus  thuirt 
i  a  thuilleadh  ris,  gum  b'ise  bha  aon  uair  na  mnaoi  aig 
Criosdaidh,  a  thanis'a  chòmhnaidh  san  dùthaichnèamh- 
aidh. 

Nuair  a  chual  an  dorsair  sin  bha  ioghnadh  air  agus 
thuirt  e,  Am  beil  ise  a  nis'  air  a  turas,  a  bha  bho  cheann 
ghoirid  cho  fuathach  mu'n  dòigh  sin  ?  An  sin  chrom  i 
'ceann,  agus  thuirt  i,  Tha,  agus  mo  chlann  bheag  cuid- 
eaGhd. 

An  sin  ghabh  e  air  làimh  i,  agus  thuge  steach  i  agus 
thuirt  e,  "  Fuiligibh  do  chloinn  bhig  teachd  am'  ionn- 
saidh ;"  agus  le  sin  a  ràdh  dhuin  e  an  dorus.     Le  so  a 

dheanamh,  thug  e  àithne  do  dh'fhear  ciùil,  a  bha  gn  h- 
àrd,  ceòl  a  sh&nn  do  Bhana-chriosdaidh  le  h-iolaich,  le 
fuaim  trompaid,  a'  deanamh  gàirdeachais.  Fhreagair 
an  duine  agus  shèinn  e  le  ceòl  leadurra  binn. 

Bha  Tròcair  bhochd  fad  na  h-ùine  so  na  seasamh  a 
muigh,  air  bhall-crith  agus  ag  èigheach,  air  eagal  gun 
do  chuireadh  air  cùl  i.  Ach  an  uair  a  f  huair  àn  te  eile 
agus  a  clann  a  staigh,  thòisich  i  ri  eadar-guidhe  a 
dheanamh  as  a  leth. 

Bana-chriosdaidh.  An  sin  thuirt  i,  A  Thighearna, 
tha  bana-chòmpanach  agam  a  tha  na  seasamh  a  muigh, 
a  thainig  an  fheadh  so  air  a'  cheart  gnothach  air  an 
tàinig  mise :  Aon  a  tha  fo  mhòr  mhi-mhisnich :  a 
chionn,  air  leatha,  gu'n  tainig  i  gun  chuireadh ;  am 
feadh  a  fhuair  mise  cuireadh  teachd  o  Rìgh  m'fhir. 

A  nis  bha  Tròcair  ro  neo-f  hoighidneach  leis  mar  bha 
i  na  seasamh  aig  an  dorus :  uime  sin  cha  do  leig  i  le 
bana-chòmpanaich  a  sgeul  uimpe  aithris  air  fad,  aig  a  ro 
chruaidhead  's  a  bhuail  i  'n  dorus.  Bhuail  i  e  cho  laidir 
's  gun  do  chlisg  a  Bhana-chriosdaidh.  An  sin  thuirt 
an  dorsair,  Co  tha'n  sud  ?  Agus  fhreagair  a  Bhana- 
chriosdaidh,  Is  i  mo  bhana-charaids'  a  th'  ann. 

Le  sin  a  chluintinn,  dh'f  hosgail  e'n  dorus,  agus  sheall 
e  a  mach ;  ach  bha  Tròcair  san  àm  so  air  tuiteam  sea- 
chad  'na  neul ;  oir  thainig  laigse  oirre,  le  eagal  nach 
rachadh  an  dorus  f  hosgladh  dh'i. 

An  sin  rug  e  air  a  làimh,  agus  thuirt  e  rithe,  A  chailin, 
èirich. 

Och!  thuirt  i,  tha  mi  ro  lag;  's  gann  a  tha  beatha 
annam.  Ach  a  deir  e,  gun  tubhairt  aon  àraidh,  "  '.N 
tra  lag  air  m'  anam  an  taobh  a  stigh  dhiom,  chùimhnich 
mi  air  an  Tighearn,  agus  thainig  m'  ùrnaigh  a  d'ionn- 
saidh  gu  d'  theampull  naomh."  (Ion.  ii.  7«)  Na  biodh 
eagal  ort,  ach  seas  suas,  agus  innis  domhsa  c'arson  a 
thàinig  thu  'n  so. 

Tròcair.  Thainig  mi  gun  chuireadh,  cba'n  ionann 
's  mar  thachair  do  Bhana-chriosdaidh.  Bha  a  cuireadh- 
sa  o'n  Rìgh,  ach  cha  robh  agams'  ach  cuireadh  uaipe» 
sa      Uime  sin  bha  mi  cho  dàna. 

An  d'iarr  i  ort  teachd  leatha  chum  an  àite  so  ? 

Trocair.  Dh'  iarr  i ;  agus  thainig  mi,  mar  tha  m: 
Thriath  a'  faicinn  ;  agus  ma  tha  bheag  do  ghràs,  no  do 
mhathanas  peacaidh  r'a  sheachnadh,  guidheam  ort  gu'm 
faigh  do  bhan-oglach  cuibhrionn  diù 

Ansin  ghabh  e  a  rithist  a  làmh,  agus  threòraich  e  gu 
fòill  a  staigh  i,  agus  thuirt  e,  Tha  mi  guidhe  as  an  leth- 
san  uil'  a  chreideas  annam,  ge  b'e  seòl  air  an  tig  iad  am 
ionnsaidh.  An  sin  thuirt  e  riusan  a  bha  'nan  seasamh 
a  làthair,  thugaibh  ni-eigin  d'a  h-ionnsaidh,  cum  gun 
cuir  f hàileadh  p  laigse  air  falbh .  agus  thug  iad  bad  de 
luibhean  chùbhraidh  dh'i,  agus  dh'  ath-bheothaich  i. 

Bha  nis'  a'  Bhana  chrio  daidh,  a  clann,  agus  Tròcair 
air  an  gabhail  a  staigh  leis  an  Tighearn  a  th'  aig  ceann 
na  slighe,  agus  labhair  e  gu  caoimhneil  riu.  An  sin 
thuirt  iad  a  bharrachd  ris,  tha  sinn  dubhach  air  son  ar 
peacaidh,  agus  tha  sinn  ag  iarraidh  mathanas  air  ar 
Triath  air  an  son,  agus  an  tuilleadh  fiosrachaidh  rau 
ni's  còir  dhuinn  a  dheanamh. 

Dhecnaich  mi  mathanas  duibh,  ars'  esan,  an  guth 
agus  an  gnìomh;  anguthle  gealladh  air  mathanas:  an 
gnìomh  leis  a  mhodh  air  an  dh'  f'huair  mi  e.  Grabhaibh 
a'  cheud  chuid  o  m'  bhilibh  le  pòig,  agus  an  ni  eile  mar 
dh'  fhoillsichear  e.     Dàin  i.  2.     Eoin  xx.  20. 

A  nise  chunnaic  mi  am  aisling,  gun  do  labhair  e  iomadh 
deagh  fhacal  riu,  leis  an  robh  iad  ro  ait.  Thug  e  suas 
iad  gu  braidhe  a'  gheata,  agus  nochd  e  dhaibh  an  gnìomh 
a  bha  r  an  saoradh;  agus  thuirt  e  riu  gun  rachadh  sin 
a  leigeadh  ris  daibr  air  an  t-slighe  chum  sòlas  a  thabh- 
airt  daibh. 

Le  so  a  radh  dh'f  hàg  e  rè  tamall  beag  iad  ann  an 
seòmar  làir,far  an  do  thòisich  iad  air  còmhradh  ri  che'ile: 
Agus  mar  so  thuirt  a'  Bhana-chriosdaidh,  O  Thigh- 
earna  !  's  aoibhneach  mi  gu'n  tàinig  sinn  an  f  headh  so ! 

Tròcair.  'S  math  is  còir  dhut  sin  :  ach  tha  'm  barr- 
achd  aobhair  gàirdeachais  agamsa  na  th'  aig  aon  neach 
eile. 

Bana-  Chriosdaidh.    Shaoil  leam  aon  uair  an  trà  bha 

mi  'm  sheasamh  aig  an  dorus,  agus  nach  robh  neach  a' 
tighinn  ga  fhosgladh,  gun  robh  ar  saothair  uile  caillte, 
gu  h-àraidh  'nuair  a  rinn  am  madadh  gràineil  ud  na 
h-urraid  chomhartaich  ruinn. 

Tròcair.  Ach  'se  eagal  bu  mhò  a  bh'  ormsa,  'nuair 
a  chunnaic  mi  gun  do  ghabh  e  sibhse  a  steach,  's  gun 
deach  mis'  f  hàgail  a  muigh,  Gur  e  air  leam,  gun  robh 
e  nis'  air  a  cho'-lionadh,  Gum  ';  biodh  dithis  bhan  a' 
bleith  còlath,  gun  gabhar  a  h-aon  aca,  agus  gum  fàgar 
an  aon  eile."  (Mat.  xxiv.  41.)  'S  beag  a  bh'eadar  mi 
agus  a  glaodhaich  amach,  Gun  robh  mi  caillte  ? 

Agus  bha  sgàth  orm  bualadh  tuilleadh;  ach  an  uair 
a  sheall  mi  suas,  'sa  chunnaic  mi  'n  sgrìobhadh  a  bha  os 
ceann  a  gheata,  ghlac  mi  misneach.  Air  leam  gum  b' 
eigin  domh  an  darna  cuid  bualadh  no  bhi  caillte  gu  tur. 
Mar  sin  bhuail  mi,  ach  leis  mar  bha  mi  cho  iomaguin- 
each,  cha'n  aithne  dhomh  cia  mar  rinn  mi  e. 

Bana-criosdaidh.  Nach  urrainn  dut  innseadh  cia 
mar  bhuail  thu  ?  Gu  deimhin  bha  do  bhuillean  cho 
dùrachdach,  's  gun  tug  am  fuaim  orm  clisgeadh:  air 
leam  nach  cuala  mi  a  leithid  riamh.  Shaoil  mi  gun 
tigeadh  tu  staigh  le  ainneart,  no  gun  glacadh  tu'n  rìogh- 
achd  le  làmhachas  làidir.      Mat.  xi.  12. 

Tròcair.  Mo  thruaighe!  cò  bhiodh  am  àite  nach 
deanadh  mar  sin  ?  Chunnaic  thu  gun  robh  an  dorus 
air  a  dhùnadh  orm,  agus  gun  robh  madadh  garg  dlù 
dha.  Cò  ma  ta  a  bhiodh  cho  meath-chridheach  'sa  bha 
mise  nach  buaileadh  le'n  uile  neart  ?  Ach  ciod  a  thuirt 
mo  Thighearna  ri  m'  ladornas?  An  robh  diomb  air 
rium  ? 

Bana-criosdaidh.  An  uair  a  chual  e  'm  fathrum  a 
rinn  thu,  rinn  e  smè'ide  gàire:  tha  mi'm  barail  gun  do 
thaitinn  na  rinn  thu  gu  math  ris,  oir  cha  robh  coltas 
mìothlachd  sam  bith  air.  Ach  's  ioghnadh  leam  gu'm 
beil  e  gleidheadh  cù  cho  coimheach  garg  ris  a  mhadadh 
ud  :  Nam  biodh  fios  agam  e  bhi  ann,  cha  bhiodh  do 
mhisnich  agam  na  thigeadh  'na  charamh.  Ach  o'n  a 
tha  sinn   nis'  a  staigh,  tha  mi  toilichte  mar  thachair. 

Tròcair.  M'as  toil  leat  e,  feòraichidh  mise  dheth  c'ar 
son  a  tha  e  gleidheadh  cù  cho  mìobhail  ris  a  mhadadh 
ud :  Tha  dòchas  agam  nach  gabh  e  gu  h-olc  e. 

Dean  sin,  thuirt  a  chlann,  agus  earalaich  air  a  chroch- 
adh;  oir  tha  eagal  oirnn  gu'n  gearr  e  sinn  'nuair  a  dh'- 
f  halbhas  sinn. 

Agus  thainig  e  a  nuas  d'an  ionnsaidh,  agus  thuit 
Tròcair  sìos  'na  fhianais  le  h-aghaidh  ri  làr,  agus  rinn  i 
aoradh,  agus  thuirt  i,  Gabhadh  mo  Thighearna  a  nise 
ris  an  ìobairt  mholaidh  a  bheir  mi  dha  a  thig  a  mach  a 
dorus  mo  bheòil. 

Agus  thubhairt  e  rithe,  Sìth  gun  robh  dhut,  Seas 
suas.  Ach  bhuanaich  i  air  a  h-aghaidh,  agus  thuirt  i, 
Is  ceart  thusa,  O  Thighearna,  'nuair  a  thagram  riut : 
gidheadh  ceadairn  dhomh  labhairt  riut  mu  thimchioll  do 
bhreitheanais.  (Ier.  xii.  1.)  C'arson  a  tha  thu  gleidh- 
eadh  madadh  cho  garg  d)ù  air  an  dorus ;  cuiridh  seall- 
adh  dheth  eagal  air  mnathan  agus  air  cloinn  mar  tha 
sinne,  ionnas  gum  bi  iad  ullamh  gu  teicheadh  air  falbh 
leis  an  eagal : 

Fhreagair  e  i  'g  ràdh,  Cha  mhis'  idir  sealbhadair  a' 
choin  sin  ;  tha  e  fo  chuibhreach  air  fearann  duin'  eile, 
cha  n-eil  ach  mo  luchd-cuairte-sa  a'cluinntinn  a  chomh- 
artaich  :  Buinidh  e  do'n  daingneach  a  chì  sibh  thall  ud, 
ach  's  urrainn  da  teachd  gu  ruig  bun  a  bhalla  so.  Is 
iomadh  fear-cuairt  bochd  air  an  do  chuir  e  eagal  o  olc 
gu  ni's  fearr,  le  gharbh  chomhartaich.  Cha  n-ann  o 
aon  rùn  math  dhomhsa  no  dh'aon  neach  a  bhuineas 
domh  a  tha  e  ga  ghleidheadh,  ach  a  chum  gu'n  cumadh 
e  an  luchd-cuairt  o  theachd  am  ionnsaidh,  'sa  chum  gu'm 
bi  ©agal  orra  teachd  a  bhualadh  aig  a'  gheata,  chum 
gum  faigh  iad  a  steach.  Bhrist  e  air  uairean  a  mach, 
agus  bheubainich  e  cuid  diùsan  a  b'  ionmhumu  leam  ; 
ach  tha  mi  giùlan  leis  san  àm  gu  foighidneach.  Tha 
mi  mar  an  ceudna  a'  deanamh  còmhnadh  tràthail  ri  m' 
luchd-turais,  chum  nach  toirear  thairis  iad  da  làimh, 
chum  e  dheanamh  na  b'àill  leis  riu.     Ach  !  shaoilinn, 

m'  aon  shaorta,  gum  biodh  na  h-urrad  fhiosrachaidh 
agad  roi  làimh  's  nach  cuireadh  madadh  eagal  ort. 

Is  fearr  leis  an  dèirceach  a  tha  sireadh  na  de'irce  bho 
dhorus  gu  dorus,  a  dheirc  a  sheachnadh,  no  dol  fo 
mheachainn  donnalaich,  comhartaich,  agus  theagamh 
teumadh  coin  cuideachd ;  agus  an  cùm  cù  ann  an  lios 
fir  eile,  a  tha  mise  toirt  air  a  chomhartaich  tionndaidh 
mach  chum  buannachd  mo  luchd-cuairte,  aon  neach  o 
theachd  am  ionnsaidh  ?  Saoraidh  mi  iad  o  na  leògbain, 
agus  m'aon  ghràidh  o  neart  a'  mhadaidh. 

Tròcair.  An  sin  thuirt  Tròcair,  Tha  mi  'g  aideachadh 
m'  aineolais :  Labhair  mi  mu  ni  nach  do  thuig  mi :  Tha 
mi  'g  aideachadh  gu'm  beil  thu  deanamhgach  aon  ni  gu 
ro  cheart. 

Bana-criosdaidh.  An  sin  thòisich  a'  Bhana-chriosd- 
aidh  air  labhairt  mu'n  turas,  agus  a'  feòraich  mu 
thimchioll  na  slighe.  Bheathaich  e  iad,  agus  nigh  e  'n 
casan,  agus  chuir  e  iad  ann  an  slighe  a  chas-cheuman, 
a  rèir  mar  bhuin  e  r'a  fear  roimhe.  Chunnaic  mi  an 
sin  am  aisling  gun  d'imich  iad  air  an  t-slighe,  agus 
bha'n  latha  freagarrach  dhaibh. 

An  sin  thòisich  a'  Bhana-chriosdaidh  ri  gabhail  an 


'S  beannaicht'  an  là  a  thòisich  mi, 

An  turas  so  le  buaidh : 
Is  beannaiehte  mar  sin  gu  'n  robh, 

Am  fear  a  chuir  e  'm  chluais. 

Bu  chian  bha  mi  mu'n  d'inndrinn  mi, 

Air  beatha  dhiadhaidh  chòfr, 
Ach  tha  mi  nis'  le  m'  uile  neart, 

A'  triall  innte  le'm  dheòin, 

Ar  deòir  gu  aiteas  chaochail  thu, 

'S  gu  earbs'  ar  n-eagal  phill ; 
Gun  nochd'  mar  bha  ar  toiseach  fòs 

Mar  bhios  sinn  aig  ar  crìch. 

A  nise  bha  air  taobh  eile  a'  bhalla,  a  bha  dion  na  slighe 
air  an  robh  a'  Bana-chriosdaidh  agus  a  cuideachd  ag 
imeachd,  lios,  a  bhuineadh  dha-san  aig  an  robh  madadh 

na  donnalaich,  rau'n  do  labhradh  roimhe.  Agus  bha 
meanglain  cuid  de  na  craobhan  meas  a'  lùbadh  thar  a 
bhalla  ;  agus  air  do'n  mheas  a  bhi  taitneach  do'n  t-sùil, 
bha  iadsan  a  bha  dol  seachad  g'an  tional  agus  g'an  ith- 
eadh  chum  an  cron.  Mar  sin  bha  clann  na  Bana- 
chriosdaidh,  mar  is  tric  le  cloinn  a  dheanamh,  ag 
amharc  le  taitneas  air  a'  mheas,  agus  dh'ith  iad  cuid 
deth.  Bha  'm  màthair  gan  cronachadh  a  chionn  sin  a 
dheanamh  ;  ach  bha  iadsan  ga  ithe. 

Tha  sibh  a  dol  am  mearachd,  a  chlann,  ars  ise,  oir 
cha  bhuin  am  meas  sin  duinne :  Ach  cha  robh  fios  aice 
gu'm  bu  leis  an  nàmhaid  e  ;  oir  nam  bitheadb,  cha  bu 
bheag  a  h-eagal.  Ach  chaidh  sin  seaohad,  agus  dh'im- 
ich  iad  air  an  turas.  Ak-  dhaibh  a  nis'  a  bhi  tamall 
beag  air  falbh,  chunnaic  iad  dà  f  hear  ro  dhuaichnidh  a' 
teachd  nan  cò-dhail.  Le  sin  f  haicinn  chòmhdaich  na 
boireannaich  iad  fein  le  'n  gnùis-bhrataibh,  agus  lean 
iad  air  an  turas  ;  agus  bha  chlann  rompa ;  ach  thachair 
iad  air  a  chèile.  An  sin  thainig  na  fir  a  choinnich  iad 
gu  neo-sgàthach  'nan  coinneamh  mar  gu'm  bìodh  iad 
a'  dol  gam  pògadh  :  ach  thuirt  a  Bhana-chriosdaidh  riu, 
iad  a  dh'  fhuireach  air  an  ais,  no  iad  a  dhol  seachad 
gu  sàmhach  mar  bu  chòir  dhaibh.  Ach  thug  iad  cluas- 
bhodhar  do  na  thuirt  i,  agus  thòisich  iad  ri  breth  orra ; 
chuir  so  corraich  air  a'  Bhana-chriosdaidh,  ionnas  gun 
tug  i  beum  dhaibh.  Rinn  Tròcair  mar  an  ceudna 
gach  ni  a  dh'  fhaod  i  chum  an  seachnadh.  Thuirt  iad 
riu  a  rìthist  iad  a  sheasamh  air  an  ais,  agus  gun  dragh 
a  chur  orra-san,  a  chionn  nach  robh  airgead  aca  r'a 
chall,  do  bhrìgh  nach  eil  annainn  ach  iuchd-turais  raar 
a  chì  sibh,  's  a  tha  teachd  beò  air  tabhartas  ar  Ccàirdean. 

Daoine.  An  sin  thuirt  fear  dhiu  riu,  cha  'n  e  'ur  n- 
airgead  a  tha  dhìth  oirnn,  ach  sann  thainig  sinn  a  dh' 
innseadh  dhuibh  mu  dheònaicheas  sibh  aon  iarrtas  beag 
a  leigeadh  leinn,  gun  dean  sinn  'n  'ur  boireannaich  sibh 
gu  siorruidh. 

Bana-chriosdaìdh.     Thuig  a  Bhana-chriosdaidh  ciod 

a  blia  dhìth  orra,  agus  thuìrt  i  riu,  Cha  tabhair  sinn 
aon  chuid  è"isdeachd  no  gè"ill  duibh  's  na  tha  sibh  ag 
iarraidh.  Tha  sinn  an  cabhaig,  agus  cha  'n  f  haod  sinn 
maille  dheanamh  ;  uime  sin  leigibh  leinn  imeachd.  An 
sin  thug  i  f'^in  agus  a'  cuideachd  an  ath-ionnsaidh  air 
falbh  uatha ;  ach  cha  leigeadh  iad  leo. 

Daoine.  Cha  dean  sinne,  thuirt  iad,  coire  sam  bith 
dhuibh  a  thaobh  'ur  beatha ;  is  ni  eile  a  b'àill  leinn 
f  haotainn. 

Bana-chriosdaidh.  Thuirt  a  Bhana-chriosdaidh  riu, 
B'àill  leibh  ar  faotainn  eadar  chorp  agus  anam  ;  oir  tha 
fios  agam  gur  ann  air  son  sin  a  thainig  sibh,  ach  s'  fear 
leinne  am  bàs  fhaighinn  ann  an  so,  no  geilleadhdhuibh, 
ni  a  chuireas  sinn  ann  an  cunnart  an  deigh  làimh.  Le 
sin  a  ràdh,  ghlaodh  iad  le  chèile  gu  h-àrd,  Mort,  Mort ! 
agus  chuir  siad  iad  f&n  fo  dhion  an  reachd  sin  a  th'  ait 
a  sholar  a  chum  boireannaich  a  dhion,  (Deut.  xxii.  25, 
26,  27-)  Ach  thug  nadaoine  sior  ionnsaidh  orra,  chum 
buadhachadh  'nan  aghaidh.  Air  an  aobhar  sin  db'e'igh 
iad  a  rithist.  Ach  a  chionn  nach  robh  iad  ach  goirid 
air  falbh  o'n  gheata,  chual  iad  an  glaodh  'nuair  a  bha 
iad  gan  sàrachadh,  agus  air  dhaibh  guth  na  Bana- 
chriosdaidh  aithneachadh,  thainig  iad  le  cabhaig  d'an 
ionnsaidh.  Ach  mu'n  àm  an  tainig  iad  am  fhradharc, 
bha  na  mnài  air  an  cruaidh  dheuchainn ;  bha  chlann 
mar  an  ceudna  a'  sior  chaoine.  An  sin  thuirt  e-san  a 
thainig  gu'n  còmhnadh  ris  na  daoine  mi-chneasta  sin, 
Ciod  e  so  a  tha  sibh  a'  deanamh  ?  Am  b'àill  leibh  a 
thoirt  air  sluagh  an  Tighearna  dol  am  mearachd  ? 
Thug  e  cuideachd  ionnsaidh  air  an  glacadh,  ach  dh 
fhàg  iad  e,  thar  a  bhalla  do  lios  an  fhir  gam  buineadh 
am  madadh ;  agus  bha'n  cù  gan  dion.  Thainig  am 
fear-cobhrach  so  far  an  robh  na  mnàthan,  agus  dh 
fhiosraich  e  dhiù  cionnas  a  bha  iad  ?  Buidheachas  do 
d'  Rìgh-se  thuirt  iad,  tha  sinn  a  nis'  gun  aobhar  geai- 
ain,  ach  ghabh  sinn  beagan  eagail.  Tha  sinn  mar  an 
ceudna  ad  chomain-se  air  son  teachd  g'ar  còmhnadh, 
110  bheireadh  iad  buaidh  oirnne. 

Fear-cobhrach.  Thuirt  am  Fear-cobhrach  riu,  b'iogh- 
nadh  leamsa,  'nuair  a  t 'huair  sibh  gabhail  ruibh  cho  math 
aig  a'  gheata  gu  h-àrd,  air  dhuibh  fios  a  bhi  agaibh 
nach  robh  sibh  fè*in  ach  lag,  nach  d'iarr  sibh  air  an 
Tighearna  fear-iùil  a  chur  leibh ;  an  sin  dh'  f  haodadh 
sibh  an  cunnart  agus  an  trioblaid  so  a  sheachnadh ;  oir 
dheònaicheadh  e  dhùibh  e. 

Bana-chriosdaidh.  Mo  thruaighe  !  arsa  Bhana- 
chriosdàidh,  bha  sinne  cho  toilichte  leis  a  chaoimhneas 
a  f  huair  sinn,  's  nach  robh  guth  againn  air  aon  chunn- 
art  a  bha  romhainn.  A  bharr  air  sin,  cò  shaoileadh 
gn'm  biodh  daoine  cho  mallaichte  cho  dlù  air  lùchairt 
an  Rìgh  ?  Gu  deimhinn  bu  mhath  dhuinne  gu'm 
bitheamaid  air  iarraidh  aon  a  chuir  leinn :  ach  's 
ioghnadh  leam  nach  do  chuir  ar  Tighearn  e  fèin  aon 
ann,  o'n  a  bha  fios  aige  gun  robh  sin  feumail  ! 

Fear-cobhrach.  Cha  n-eil  e  daonnan  iomchaidh  ni 
thoirt  seachad  gun  iarraidh,  air  eagal  lesin  a  dheanamh 
nach  bi  ach  beag  meas  air  ;  ach  an  uair  a  mhothaichear 
gu'm  beil  ni  a  dhìth  air  neach,  bithidh  meas  air  an  sin, 
agus  iarrar  an  deigh  sin  e.  Nam  builicheadh  an 
Tighearna  Fear-stiùraidh  oirbhse,  cha  bhiodh  sibh  san 
àm  a'  caoidh  na  di-chùimhn  a  rug  oirbh  a  chionn  nach 
d'iarr  sibh  e,  mar  tha  aobhar  agaibh  an  dràsda  a' 
dheanamh.  Mar  so  tha  gach  ni  ag  oibreachadh  a  chum 
'ur  math,  agus  g'ur  deanamh  faicilleach. 

Bana-chriosdaidh.  Am  pill  sinn  a  rithist  chum  an 
Tighearna,  a  dh'  aideachadh  ar  n-amaideachd  agus  a 
dh'iarraidh  air  aon  a  chur  leinn  ? 

Fear-i  obhrach.  Cuiridh  mis'  an  cèill  da  mar  tha  sibh 
ag  aideachadh  'ur  n-amaideachd  :  Agus  cha  ruig  sibh  a 
leas  dol  air  'ur  n-ais;  oir  gheibh  sibh  pailteas  anns 
gach  ionad  chum  an  tig  sibh  ;  oir  cha  n-eil  uireasbhuidh 
sam  bith  dhiu  sin  aig  gach  ionad  tàimh  a  dh'ullaich 
mo  Thighearna,  chum  luchd-turais  a  ghabhail  astaigb. 
Ach  mar  a  thuirt  mi,  's  math  leis  gun  iarrar  na  nithe 
sin  air,  agus  's  olc  an  ni  nach  fiù  iarraidh,  (Esec.  xxxvi. 

37.)  'Nuair  a  thuirt  e  mar  so,  phill  e  air  ais,  agus  dh' 
imich  iadsan  air  an  turas. 

Tròcair.  An  sin  thuirt  Tròcair.  Nach  grad  an 
caochladh  a  thainig  oirnn  !  bha  mi  meas  gunrobh  sinn 
as  gach  gàbhadh,  agus  nach  biodh  aobhar  againn  bròn 
tuilieadh  a  dheanamh. 

Bana-chriosdaidh.  Faodaidh  do  neo-chiontas  do 
leith-sgeul  a  ghabhail ;  ach  tha  e  dhomhsa  ni's  ciont- 
aiche,  a  thaobh  gum  faca  mi  'n  cunnart  so  mu'n  dh' 
fhàg  mi  'n  taigh,  's  gidheadh  nach  d'  iarr  mi  fear-treòr- 
aichidh  far  am  faodainn  fhaighinn.  Tha  rai  gu  mòr 
sa'  choire. 

Tròcair.  Cionnas  a  bha  fios  agad  air  so  mu'n  d'  fhàg 
thu  'n  taigh  ?     Innis  sin  domhsa,  guidheam  ort  ? 

Bana-chriosdaidh.  Innsidh  mise  sin  dut :  Mu'n  do 
ehàraich  mi  à  mo  tbaigh  fe*in,  bhruadair  mi  mu'n  ni  so ; 
oir  air  leam  gu'm  faca  mi  dithis  f  hear  anabharra  coltach 
ris  an  dithis  ud,  'nan  seasamh  ri  taobh  mo  leapa,  a' 
sònrackadh  mar  chumadh,  iad  mi  bho  bhi  air  mo  shaor- 
adh  :  innsidh  mi  dhut  na  ceart  f  hacail  a  thubhairt  iad  : 
Thuirt  iad,  Ciod  a  ni  sinn  ris  a  Mhnaoi  so  ?  oir  tha  i 
'g  è"igheach  a  latha  agus  a  dh'òidhche  air  son  mathan- 
ais ;  ma  leigeas  sinn  leatha  dol  air  a  h-aghaidh  mar  so, 
caillidh  sin  i  mar  chaill  sinn  a  fear  roimhe.  Bu  chòir 
dha  so  mis'  a  chuir  air  m'fhacill,  agus  cobhair  iarraidh 
far  an  robh  i  ri  f  haotainn. 

Tròcair.  Leis  mar  thachair  sa'  chùis  so,  faodaidh  sinn 
ar  neo-iomlanachd  fe'in  a  thoirt  fainear ;  agus  ghabh 
ar  Tighearn  am  f  àth  so  air  saoibhreas  a  ghràis  fhoilJs- 
eachadh ;  oir  dheònaich  e-san  dhuinn,  gun  iarraidh, 
caoimhneas  ro  mhòr  :  agus  o  dheagh-ghean  fèin,  shaor 
e  sinn  as  an  làimh-san  bu  treise  gu  mòr  na  sinne. 

Air  dhaibh  a  bhi  mar  so  a'  cainntr'acheile  tharrainn 
iad  dlù  do  thaigh  a  bh'  air  ant-slighe,  a  chaidh  a  thog- 
ail  chum  aoidheachd  a  thoirt  do  luchd-turais  mar  a  chì 
sibh  ni's  soilleire  sa  cheud  earrann  do'n  leabhar  so. 
'Sa  'nuair  a  thàinig  iad  chum  dorus  taighe  an  Fhir- 
mhìnichidh,  chual'   iad  bruidhinn  mhòr  a  staigh   dh' 

elsd  iad,  agus  air  leo  gun  robh  ainm  na  Bana-chriosd- 
aidh  ga  luaidh.  Oir  bha  iomradh  air  thoiseach  orra 
gu'n  deach  i  fe"in  agus  a  clann  air  eilthireachd.  Agus 
bha  so  ni  bu  taitniche  leo  a  chionn  gun  cnal  iad  gur  i 
bean  Chriosdaidh  a  bh'  ann,  a  bha  cho  mòr  an  aghaidh 
afiia  dh'  f  halbh  air  chuairt.  Uime  sin  sheas  iad  agus 
chual'  iad  an  sluagh  math  a  bha  staigh  a'  moladh  na  tè 
is  beag  a  mheas  iad  a  bhi  aig  an  dorus.  Fa-dheireadh, 
bhuail  i  aig  an  dorus  mar  rinn  i  aig  a'  gheata  roimhe. 
Agus  an  uair  a  bhuail  i,  thainig  cailin  òg  d'am  b'ainm 
Neo-chiontas,  a  chum  an  doruis,  agus  dh'  fhosgail  i  e, 
agus  feuch  bna  dàbhoireannach  'nan  seasamh  aige. 

Cailin.  Thuirt  i  riu,  Cò  ris  bu  mhiann  leo  labhairt 
san  àite  sin  ? 

Bana-chriosdaidh.  Tha  sinn  a'  tuigsinn  gur  ionad  so 
a  tha  chum  aoidheachd  a  thoirt  do  luchd-turais,  agus  is 
luchd-turais  sinne  ;  uime  sin  guidheam  ort  a  cheadach- 
adh  dhuinn  co-pairt  f  haijjhinn  de  na  nithibh  air  son  an 
tainig  sinn  san  àm ;  oir  's  e'm  feasgar  a  th'  ann,  agus 
cha  n-eil  sinn  deònach  triall  ni's  faide  an  nochd. 

Cailin.  C'  ainm  a  their  mi  ruibh,  chum  gun  innis  mi 
do  m'  Thighearn  a  steach  e  ! 

Bana-chriosdaidh.  'S  e  m'  ainmse  Bana-chriosdaidh ; 
bean  an  fhìr-chuairt  a  thainig  air  an  turas  so  roimhe, 
agus  is  iad  sin  a  chearthar  mac.  'S  i  'mhaighdean  so 
mo  bhana-chòmpanach,  agus  tha  i  fòs  ag  imeachd  air  a 
turas. 

Cailin.  An  sin  ruith  i  steach,  agus  thuirt  i  riu-san  a 
bha  staigh,  Cò  shaoileas  sibh  a  th'  aig  an  dorus  ?  Tha 
a'  Bhana-chriosdaidh,  agus  a  claun,  agus  a  bana-chòmp- 
anach,  ag  iarraidh  biatachd  an  so.  An  sin  rinn  iad  gàir 
aoibhinn  agus  chaidh  iad  ga  innseadh  d'  am  maighistir. 
Thainig  e  chum  an  doruis,  agus  an  uaira  chunnaic  e  i, 
thuirt  e,  An  tusa  a  Bhana-chriosdaidh  a  dh'  fhàg 
Criosdaidh  'na  dhè"igh,  'nuair  a  ghabh  e  air  fèin  caithe- 
beatha  fir-cuairte  ? 

Bana-chriosdaidh.  Is  mis'  a'  bhean  a  bha  cho  cruaidh- 
chridheach,  's  gun  do  chuir  mi  an  suarachas  àmhgharan 

agus  cruaidh-chasan  m'f  hir,  's  a  leig  leis  falbh  air  a 
thuras  'na  aonar,  agus  is  iad  sin  a  chearthar  chloinne ; 
ach  tha  mi  fein  a  nis'  mar  an  ceudna  air  teachd :  oir 
tha  mi  am  barail  nach  eil  aon  slighe  ceart  ach  i  so. 

Fear-teagaisg.  A  nise  tha  e  air  a  chnilionadh  an  ni  a 
tha  sgrìobhta  mu'n  fhear  a  thuirt  r'a  mhac,  "  Imich 
agus  dean  obair  an  diugh  am'  ghàradh-fiona;  agus 
thuirt  e  ri  athair,  '  Cha  dean  ;'  ach  'na  dheigh  sin, 
ghabh  e  aithreachas  agus  dh'imich  e"    Mat.  xxi.  28, 29. 

Bana-chriosdaidh.  An  sin  thuirt  i,  Gu  ma  h-amhail 
a  bitheas  e,  Amen.  Gun  deanadh  Dia  fior  annams  e, 
agus  deònaich  dhomh  gum  faighear  mi  fadheoigh  leis- 
san  ann  an  sìth  gun  smal  agus  neo-lochdach. 

Fear-teagaisg.  Ach  c'  arson  a  tha  thu  ad'  sheasamh 
aig  an  dorus  ?  Thig  a  staigh,a  nighean  Abrahaim,  bha 
sinn  ag  iomradh  ort  an  ceart  uair,  oir  chuala  sinn  roimhe 
gun  d'  imich  thu  air  do  thuras.  Thigibh,  a  steach  a 
chlann ;  thig  a  steach,  a  mhaighdean ;  mar  so  thug  e 
steach  uile  iad. 

'S  an  uair  a  thainig  iad  a  staigh,  chaidh  a  ràdh  riu 
suidhe,  agus  fois  a  ghabhail :  's  an  uair  a  rinn  iad  mar 
sin,  thainig  iadsan  a  bha  frithealadh  air  an  luchd-turais 
ga'm  faicinn.  Agus  bha  aiteas  orra  uile  a  choinn  gun 
robh  a  Bhana-chriosdaidh  air  a  turas.  Dh'  amhairc 
iad  fòs  air  a'  chloinn,  agus  chrìodaich  iad  an  cinn,  mar 
chomharradh  gu'm  b'ionmhuinn  leo  iad.  Thuirt  iad  rì 
Tròcair  agus  riu  uile  gu'm  b'e  am  beatha  san  àite  sin. 

'Nuair  a  shocraich  iad  beagan,  a  chionn  nach  robh  an 
t-suipeir  deas,  thug  am  Fear-teagaisg  iad  a  steach  ga 
chuid  seòmraic  ean,  agus  nochd  e  dhaibh  far  an  robh 
Chriosdaidh,  fear  na  Bana-chriosdaidh,  roimh  so.  An 
so  chunnaic  iad  am  fear  a  bh'  anns  a'  chrò,  fear  na 
h-aislinge,  an  gaisgeach  a  chaidh  a  steach  thar  muineaì 
a  nàimhde,  agus  dealbh  an  f  hir  bu  mhò  dhiu  uile,  maille 
ris  gach  ni  eile  a  bha  cho  feumail  do  Chriosdaidh. 

'Nuair  a  thachair  so,  's  a  smuainich  iad  airnachunn- 
aic  iad,  thug  am  Fear-teagaisg  air  leth  iad,  agus  thug 
e  staigh  iad  do  sheòmar  far  an  robh  fear  nach  togadh  a 

«hùìl  o'n  làr  le  ràcan-aoìaich  aige  na  làimh  ;  bha  mar 
an  ceudna  fear  os  a  cheann  le  crùn  nèamhaidh  'aige  na 
làimh,  agus  thairg  e  dha  an  crùn  sin  air  son  an  ràcain- 
aolaich ;  ach  cha  sealladh  an  duine  suas,  agus  cha  robh 
sgoinn  aige  dheth,  ach  bha  e  sìor  thrùsadh  r'a  cheile 
sràibhean,  bioranan,  agus  duslach  an  ùrlair. 

An  sin  thuirt  a  Bhana-chriosdaidh,  air  leam  gu'm 
beil  mi  tuigsinn  brìgh  nan  nithe  sin.  Is  samhla  so  air 
fear  san  t-saoghal  so:  Nach  e  ? 

Fear-teagaisg.  Tha  thu  ro  cheart,  thuirt  e,  agus  tha 
a  ràcan-aolaich  a  leigeadh  ris  inntinn  f  heòlmhor.  'S 
am  feadh  a  tha  thu  faicinn  gur  ann  a  tha  aire  air  trus- 
adh  shop,  agus  bhioran,  agus  duslach  an  ùrlair,  rogh- 
ainn  air  na  tha  'n  duine  a  tha  os  a  cheann,  agus  an  crùn 
nèamhaidh  na  làimh,  ag  iari-aidh  air  ;  tha  e  feuchainn 
nach  'eil  nèamh  le  mòran  ach  mar  fhaoin-sgeul,  agus 
gur  iad  nithe  saoghalta  a  th'  air  am  meas  leo-san  mar 
na  h-aon  nithe  feumail.  Leis  mar  chaidh  a  nochdadh 
dhuibh  nach  b'  urrainn  an  duine  sealltainn  ach  air  an 
lkr;  'sann  a  leigeadh  fhaicinn  duibh,  gu'm  beil  nithe 
saoghalta,  le  bhi  'n  dian-thòir  orra,  a'  giùlan  a'  chridhe 
air  falbh  o  Dhia. 

Bana-chriosdaidh.  An  sin  thuirt  i,  Och  !  saor  mi  o'n 
inneal  thrùsaidh  so. 

Fear-teagaisg  Thuirt  e  gun  robh  'n  ùrnaigh  sin  air 
a  di-chuimhneachadh  cho  fada  's  nach  mòr  nach  do  laidh 
meìrg  oirre;  Na  toir  dhomh  saibhreas  :  (Gnà.  xxx.  8.) 
ni  is  gann  a  ghuidheas  aon  as  a  mhìle.  Is  iad  sràibh- 
ean  agus  faoineachd  mar  sin  air  am  beil  cridhe  a'  chuid 
is  pailte  do'n  t-sluagh  socraichte. 

'Nuair  a  chual  iad  sin,  ghuil  a'  Bhana-chriosdaidh, 
agus  Tròcair,  agus  thuirt  iad,  Mo  thruaighe  !  gun  robh 
sin  tuilleadh  's  fior. 

'Nuair  a  nochd  am  Fear-teagaisg  sin  daibh  thug  e  iad 
do'n  t-seòmar  a  b'fhearr  a  bha  san  taigh,  agus  thuirt  e 
riu  iad  a  dh'  amharc  m'an  timchioll,  a  shealltainn  am 
faiceadh  iad  aon  ni  a  dheanadh  math  dhaibh  ann.  An 
sin  sheall  iad  mu'n  cuairt:  ach  cho  robh  aon  ni  ann 

ach  damhan-allaidh  mòr  air  a'  bhalla  ;  agus  cha  tug  iad 
sùil  air. 

Tròcair.  Thuirt  ise,  chan-fhaic  mi  bheag  air  bith  ; 
ach  dh'fhan  a'  Bhana-chriosdaidh  'na  tosd. 

Fear-teagaisg.  Thuirt  e  rithe,  seall  a  rithist ;  sheall 
i  a  rithist  agus  thuirt  i,  cha  n-fhaic  mi  aon  ni  ann  ach 
damhan-allaidh  grànda  a  chi  mi  'n  crochadh  ris  a' 
bhalla.  An  sin  thuirt  e-san  am  beil  ach  aon  damhan- 
allaidh  's  an  t-seòmar  mhòr  so?  An  sin  thainig  na  deòir 
air  sùilean  Bana-chriosdaidh  ;  oir  bha  i  grad  gheur- 
chuiseach,  Agus  thuirt  i,  Tha,  Thighearna,  tuilleadh 
's  a  h-aon  ann :  agus  tha  'n  nimh-san  ni's  marbhtaich' 
na  aon  ni  a  tha  's  an  damhan-allaidh  so.  Dh'  amhairc 
am  Fear-teagaisg  gu  caomhail  oirre,  agus  thuirt  erithe, 
labhair  thu  'n  f  hìrinn.  Chuir  so  nàir  air  Tròcair,  agus 
chòmhdaich  a'  chlann  an  aghaidhean ;  oir  thuig  iad  uile 
an  toimhseachan. 

An  sin  thuirt  am  Fear-teagaisg  a  rithist,  Tha'n  damh- 
an-allaidh  a'  gabhail  gre'im  le  'làmhan,  mar  a  chì  sibh, 
agus  bithidh  e  ann  an  lùchairtibh  nan  rìgh.  Agus 
c'arson  a  tha  so  air  a  chur  sìos,  ach  a  nochdadh  dhùibh 
ge  b'e  sam  bith  cho  làn  sa  tha  sibh  do  nimh  a'  pheac- 
aidh,  gideadh  gu'm  faod  sibh,  le  làmh  a'  chreideimh, 
greim  a  dheanamh  air  agus  tàmh  a  ghabhail  anns  an 
t-seòmar  is  fearr  a  bhuineas  do  Rìgh  nam  flaitheas. 

Bana-chriosdaidh.  Bha  mi  smuaineachadh  si.n,  ach 
cha  do  thuig  mi  uil'  e.  Air  leam  gun  robh  sinn  mar 
na  damhain-allaidh,  agus  nach  seallamaid  ach  dìblidh 
truagh  anns  an  t-seòmar  is  àillidh  's  am  bi  sinn  ;  ach  leis 
an  damhan-allaidh  so,  am  beathach  nimheil  duaichnidh 
sin,  gun  robh  sinn  ri  f  hòghlum  cia  mar  ghnàthaicheam- 
aid  creideamh,  cha  tàinig  sin  'n  am  aire ;  agus  mar  tha 
mi  faicinn  gu'm  beil  e  chòmhnaidh  's  an  t-seòmar  is  fearr 
's  an  taigh.     Cha  d'rinn  Dia  aon  ni  an  diomhanas. 

An  sin  bha  iad  uile  toilichte :  ach  sheas  na  deòir  'nan 
sùilean  :  agus  sheall  iad  air  a'  cheile,  a'  deanamh  ùmh- 
lachd  do'n  Fhear-theagaisg. 

s 

An  sin  thug  e  do  sheòmar  eile  iad,  far  an  robh  cearc 
le  h-àlach,  agus  dh'  àithn  e  dhaibh  beachd  a  ghabhail. 
Mar  sin  thainig  eun  a  mach  agus  chaidh  e  chum  an 
amair  a  dh'  òl  dibhe,  agus  gach  deoch  mar  dh'  òladh  e, 
thogadh  e  suas  a  cheann  agus  a  shùilean  ri  nèamh. 
Faicibh,  ars  e-san}  mar  ni  an  t-eun  beag  so,  agus  fògh- 
lumaibh  uaithe  aideachadh  eò  as  a  tha  'ur  sochairean  a' 
teachd,  le  bhi  'g  amharc  suas  mar  tha  e  'g  òl.  Fathast 
thugaibh  fainear  agus  faicibh  ;  mar  so  thug  iad  an  aire, 
agus  thuig  iad  gun  robh  a'  chearc  ga  giùlan  fèin  air 
ceithir  dòighean  eugsamhail,  a  thaobh  a  h-àil.  Mat. 
xxiii.  37. 

Anns  d  cheud  àite.  Tha  gairm  coitcheann  aice,  a  ni 
i  gu  tric. 

Anns  an  dara  h-àite.  Tha  gairm  sònraicht'  aice,  nach 
gnàthaich  i  ach  air  uairibh. 

Anns  an  treas  àite.     Tha  gairm  sgèith'  aice.     Agus. 

Anns  a'  cheathramh  àite.     Gairm  caiseamachd. 

A  nise  ma  choimeasas  sibh  a'  chearc  so  ra'r  Rìgh, 
agus  na  h-eoin  sin  r'a  shluagh  ììmhal.  Oir  a  rèir  sin 
tha  sheòl  fèin  aige-san,  a  tha  e  gnàthachadh  ris  a 
mhuinntir  is  caomh  leis  ;  le  ghairm  coitcheann,  bheir  e 
ni-eigin  daibh  ;  le  ghairm  sònraichte,  tha  daonnan  rud- 
eigin  aige  r'a  thoirt  daibh ;  tha  mar  an  ceudna  gairm 
sgèithe  aige  dhaibhsan  a  tha  fo  a  thearmunn,  agus  tha 
gairm  caiseamachd  aige,  gu  sanas  a  thoirt  dhaibh  'nuair 
a  chl  e  'n  nàmhaid  a'  teachd.  Is  math  leam,  mo 
mhuinntir  ionmhuinn,  sibhs  a  thoirt  do  na  seòmraich- 
ean  's  am  beil  an  leithid  sin  ri  fhaicinn,  a  chionvv  gu'm 
beil  iad  so-thuigsinn  duibh. 

Bana-chriosdaidh.  Guidheam  ort,  thuirt  i,  leig  lemn 
tuilleadh  f  haicinn  :  Mar  sin  thug  e  do'n  taigh-spadaidh 
iad,  far  an  robh  feòladair  a' marbhadh  caorach;  agus 
feuch  bha  a'  chaora  ciùin  an  àm  a  casgraidh,  An  sin 
thuirt  am  Fear-teagaisg,  'S  eigin  duibh  fhòghlum  o'n 
chaora  so  mar  a  dh'  fhuiligeas  sibh,  agus  cuir  suas  leis 
gach   dochair  a  nithear  oirbh,  gun    bhruaidlean   gun 

ghearan.  Feuchaibh  cho  sèimh  'sa  chaidh  ise  gu  bàs, 
tha  i  gun  strl  a'  fulang  a  craiceann  a  tharrainn  thar  a 
cluasan.     Tha  'ur  Rìgh  ag  ràdh  ruibhse  a  chaoirich. 

An  dèigh  sin  thug  e  iad  da  lios,  far  an  robh  iomagnè 
luibhean  ;  agus  thuirt  e,  Am  faic  sibh  iad  sin  uile  ? 
Thuirt  a'  Bhana-chriosdaidh  ris,  Chì.  An  sin  thuirt  e 
a  rithist,  Faicibh  mar  tha  na  luibhean  eugsamhail  an 
àirde,  am  feothas,  an  dath,  am  f  àile,  agus  buaidh ;  tha 
cuid  is  fearr  na  chèile ;  agus  fanaidh  iad  f'ar  an  suidhich 
an  Gàradair  iad,  gun  chuir  a  mach  air  a  che'ile. 

A  rithist,  thug  e  do'n  mhachair  iad,  a  chuir  e  le  cruith- 
neachd  agus  le  corc ;  ach  an  uair  a  chunnaic  e  gun  robh 
ceann  na  dèise  air  a  bhearradh  de'n  iomlan  agus  nach 
robh  a  làthair  ach  ancoimhlein,  thuirt  e,  Bha'n  talamh 
so  air  a  dheagh  leasachadh,  air  a  dheargadh,  agus  air  a 
chur,  ach  ciod  a  ni  sinn  ris  a'  bhàrr  ?  An  sin  thuirt  a' 
Bhana-chriosdaidh,  loisg  cuid  deth,  agus  dean  inneir 
de'n  chuid  eile.  An  sin  thuirt  am  Fear-mìnichidh  a 
rìthist,  'S  ann  ri  toradh  a  bha  dòchas  agad,  agus  o  nacb 
robh  sin  ann  dh'òrduich  thu  cuid  deth  a  losgadh,  agus 
a'  chuid  eile  a  shaltairt  fo  chasan  dhaoine  thugaibh 
an  aire  leis  a  so  nach  dìt  sibh  sibh-fèm. 

Ach  air  dhaibh  bhi  teachd  chum  an  taighe,  chunnaic, 
iad  am  brù-dearg  agus  damhan-allaidh  mòr  aige  'na 
ghob  ;  thuirt  am  Fear-teagaisg  riu,  Seallaibh  air  a  so  : 
dh'amhairc  iad  agus  bha  ìoghnadh  air  Tròcair :  ach 
thuirta'Bhana-chriosdaidh,  Nach  mi-chiatacha  thig  sin 
do  dh'eun  cho  bòidheach  ris  a'  bhrù-dearg:  oir  is  ionmh- 
uinn  leis  a  bhi  ann  an  gnè  do  chaidreamh  ri  daoine ; 
shaoil  mi  gur  h-ann  a  bha  e  teachd  beò  air  sprùileach 
arain,  no  air  nithe  mar  sin;  Tha  e  ni's  fuathaiche  leam 
na  b'àbhaist  da  bhi. 

Thuirt  am  Fear-teagaisg,  Gun  robh  am  bru-dearg  so 
na  shàmhla  fìor  f hreagarrach  gu  choimeas  ri  cùid  do 
luchd-aidmheil;  oir  ri'm  faicinn  tha  iad  sgiamhach  mais- 
each,  'nan  càil,  'nan  coltas,  agus  'nan  giùlan  :  tha  iad  a' 
gabhail  os-làimh  mòr  spèis  a  b'hi  aca  do  luchd-aidmheil 
dùrachdach  :  agus    gu    bhi  'nan    cuideachd  agus  'nan 

còmpanas  thairis  air  gach  muinntir  eile,  mar  gum  beath- 
aichte  iad  le  sprùileach  an  duine  mhaith ;  tha  iad  a' 
gabhail  orra  gur  ann  air  a  shon  sin  a  tha  iad  a'  taghall 
taigh  nan  daoine  diadhaidh,  agus  òrduighean  an  Tigh- 
earna  :  ach  an  uair  a  bhitheas  iad  leo  fè"in,  mar  am  brù- 
dearg,  's  urrainn  daibh  damhain-allaidh  a  ghlacadh  agus 
a  shlugadh  ;  's  urrainn  daibh  an  lòn  a  mhùghadh,  agus 
peacsdh  a  shlugadh  sìos  mar  an  t-uisge. 

'S  an  uair  athainig  iad  chum  an  taighe,  athaobhnach 
robh  an  t-suipeir  fhathast  deas,  dh'  iarr  a'  Bhana- 
chriosdaidh  air  an  Fhear-theagaisg  e  ni-eigin  a  bhiodh 
feumail  'a  nochdadh  no  aithris  daibh. 

An  sin  thòisich  am  Fear-teagaisg,  agus  thuirt  e,  mar 
is  reamhra  a'  mhuc  's  ann  is  dè'igheile  i  air  an  eabar  : 
mar  is  reamhra  an  damh  's  ann  is  mò  ni  e  do  leumnaich 
a'  dol  do'n  taigh-spadaidh  ;  agus  mar  is  fallaine  an  duine 
mi-stuama,  's  ann  is  d&gheil  e  air  an  olc.  Tha  boir- 
eannaich  de'igheil  air  bhi  sgiobalta  grinn,  an  deagh 
chòmhdach,  agus  is  taitneach  an  ni  a  bhi  sgeudaichte 
leis  gach  ni  a  tha  luachmhor  ann  an  sealladh  Dhè. 

ls  usa  faire  dheanamh  car  òidhche  no  dhà,  seach  a 
dheanamh  fad  bliadhna  iomlan ;  's  amhail  is  usa  do 
neach  tòiseachadh  ri  deagh  aidmheil  a  dheanamh,  na 
buanachadh  mar  is  còir  dha  gu  ruig  a'  chrìoch. 

Tilgidh  gach  maighistir  luinge,  an  àm  gàbhaidh,  a' 
chuid  is  neo-luachmhoire  de'n  luchd  gu  toileach  thar 
bòrd  ;  ach  cò  a  thilgeas  a'chuid  is  fearr  an  toiseach  ann? 
Cha  tilg  ach  e-san  air  nach  bi  eagal  Dè. 

Cuiridh  aon  toll  long  fodha  agus  cuiridh  aon  pheacadh 
às  do  pheacach. 

Tha  e-san  a  ni  di-chùimhn'  air  a  charaid  mi-dhleas- 
anach  dha  ;  ach  tha  e-san  a  dhi-chùimhnicheas  a  Shlàn- 
aighear  neo-iochdmhor  ris  fè*in. 

Tha  e-san  a  chaitheas  a  bheatha  ann  am  peacadh,  's 
aig  am  beil  dòchas  ri  bhi  sona  's  an  ath-bheatha,  col- 
tach  ris-san  a  chuireas .  fros  an  liath-luis,  agus  aig  anr 
bi  dòchas  ri  shabhal  a  lionadh  le  cruithneachd  no  le 
eòrna 

M'  as  àill  le  duine  a  bheatha  a  chaitheadh  gu  math 
cumadh  e  àm  a'  bhàis  do  ghnàth  'na  aire.  Tha  cogaraich 
agus  mùgha  baralach,  a'  dearbhadh  gu'm  beil  peacadh 
's  an  t-saoghal. 

Ma  tha'n  saoghal,  air  am  beil  cho  beag  meas  aig  Dia, 
air  a  mheas  cho  luachmhor  le  daoine,  ciod  am  meas  is 
ion  a  bhi  air  nèamh,  a  tha  Dia  a'  moladh  ?  Ma  tha  e 
cho  deacair  leinn  dealachadh  ris  a'  bheatha  so,  a  tha  cho 
làn  trioblaid,  ciod  an  deigh  is  iomchaidh  dhuinn  a  bhi 
againn  air  a'  bheatha  mhaireannaich  ?  Molaidh  gach 
neach  mathas  dhaoine ;  ach  cò  air  a  tha  mathas  Dè 
a'  deanamh  an  drùghaidh  is  còir  dha  ?  'S  tearc  leinn 
suidhe  sìos  chum  bìdh,  nach  ith  agus  nach  f  àg  sinn  ar 
fuighleach  !  'S  amhail  a  tha  ann  an  losa  Criosd  am 
barrachd  toillteannais  agus  fìreantachd  na  dh'  f heumas 
an  cinne-daonna  gu  lèir. 

An  uair  a  chuir  e  crìoch  air  a  theagasg,  thug  e  steach 
d'a  lios  iad,  agus  thug  e  chum  craoibhe  iad,  a  bha  làn 
mosgain  'na  cridhe,  gidheadh  bha  i  f  às  agus  fo  dhuilleach. 
An  sin  thuirt  Tròcair,  Ciod  is  ciall  da  so  ?  Fhreagair 
e  gun  robh  gu'm  faodte  a'  chraobh  a  bha  ciatach  o'n 
taobh  a  muigh,  agus  grod  o'n  Jeth  a  staigh,  a  choimeas 
ri  iomadh  neach  ann  an  lios  Dhe"  ;  a  tha  le'm  bilibh  a' 
labhairt  gu  math  mu  Dhia,  ach  nach  dean  a  bheag  air 
a  shon;  aig  am  beil  an  duilleach  maiseach,  ach  aig  am 
beil  an  taobh  a  staigh  gun  f  heum  sam  bith. 

Bha  nis'  an  t-suipeir  deas,  am  bòrd  air  uidheamachadh, 
agus  gach  ni  air  a'  chur  an  òrdugh  air ;  shuidh  iad  sìos, 
agus  thug  aon  buidheachas.  Bha  e  gnàthaichte  leis  an 
Fhear-theagaisg,  gu'm  biodh  ceòl,  an  àm  am  bìdh,acasan 
a  bhiodh  air  aoidheachd  maille  ris;  uime  sin  chluich  an 
luchd-ciùil.  Ghabh  fear  eile,  aig  an  robh  guth  ro-bhinn, 
òran,  agus  b'e  so  e  :  — 

"  'Se  Dia  a  tha  ga  m'  chumail  suas, 

'S  ga  m'  bheathachadh  gach  ial : 
Cionnas  ma  ta  bhios  easbhuidh  orm, 

'S  gur  fialaidh  dhomh  mo  Thriath?" 

An  uair  a  sguir  an  t-òran  agus  au  ceòl,  dh'fheòraicb 
am  Fear-teagaisg  do  Bhana-chriosdaidh,  Ciod  a  bhros- 
naich  i  air  tus  gu  falbh  air  a  turas  ?  Fhreagair  i  e, 
'g  ràdh,  Gun  tainig  call  a  fir  'na  h-aire,  ni  a  chuir  mòr 
dhuilichinn  oirre:  Ach  cha  robh  an  sin  ach  mulad  nà- 
durrach.  An  de"igh  sin  thainig  trioblaidean  agus  turas 
m'fhir  ann  am  aire,  agus  cho  neo-shuairc  's  a  bhuin  mi 
ris  's  an  àm  sin.  Mar  so  ghabh  cionta  grèim  air  m'inn- 
tinn,  agus  b'àill  leis  mo  tharrainn  do'n  t-sloc;  ach 
chunnaic  mi  aisling  ann  an  deagh  àm,  gun  robh  m'  f  hear 
gu  ro  shona'j  agus  thainig  litir  g'am  iarraidh  o  Rìgh  na 
tìre  far  am  beil  m'fhear  a  chòmhnaidh,  chum  dol  d'a 
ionnsaidh-san.  Rinn  an  aisling  agus  an  litir  an  h-urrad 
dhrùghaidh  orm,  's  gun  do  cho'-èignich  iad  mi  gu  im- 
eachd  air  an  t-slighe  so. 

Fear-teagaisg.  Ach  an  do  chuir  a  bheag  dragh  ort 
mu'n  d'fhàg  thu  do  thaigh? 

Bana-chrisodaidh.  Chuir,  Thainig  bana-choimhears- 
nach  dhomh,  d'am  b'ainm  Cion-cruadail,  bana-charaid 
do'n  fhear  leis  am  b' àill  impidh  a  chuir  air  m'  fhear 
pilleadh  le  eagal  nan  leòghan,  agus  thug  i  ionnsaidh 
air  mo  bhacadh,  leis  gach  mi-mhisneach  a  chuir  an 
cèill  domh,  a  chionn  mi  smuaineachadh  air  falbh  air 
turas  cho  amaideach,  mar  thuirt  i  ris ;  agus  am  peanas 
a  dh'  f  huilig  m'  f hear  air  a  leithid  eile ;  ach  cha  do 
chuir  sin  a  bheag  do  dh'eagal  orm.  Ach  chuir  bruadar 
a  chunnaic  mi  mu  dhithis  f  hear  ro-dhuaichnidh,  ana- 
bharr  iomaguinn  orm:  airleamgunrobh  iad  a' cur  rompa 
na  h-urrad  choire  dheanamh  dhomh  's  a  b'  urrainn 
daibh,  chum  mo  chuir  air  seacharan  air  an  t-slighe. 
Tha  mi  smuaineachadh  fhathast  orra,  agus  tha  eagal 
orm  roi  gaeh  neach  a  choinnicheas  mi,  air  eagal  gun 
tachair  iadsan  orm,  agus  gun  oidheirpich  iad  air  mo 
chuir  iomrall.  Seadh,  faodaidh  mi  innse  do  m'  Thigh- 
earna,  ge  nach  bu  mhath  leam  gum  biodh  fios  aig  gach 
'ieach  air,  gun  tug  iad  teann  ionnsaidh  oirnn,  air  an 
taobh  so  de'n  gheata  far  an  tàinig  sinn  air  an  t-slighe 

cho  mòr  's  gum  b'  eigin  duinn  mort  ^igheach;  agus  bha 
iadsan  a  rinn  sin  coltach  ris  an  dithis  fhear  a  chunnaic 
mi  a'  m'  aisling. 

Thuirt  am  Fhear-teagaisg  rithe,  tha  do  cheud  thòis- 
each  math,  agus  meudaichidh  do  chrìoch  gu  mòr.  Labh- 
air  e  '11  sin  ri  Tròcair,  agus  dh'  fhiosraich  e  dh'i  ciod  a 
bhrosnaich  ise  gu  teachd  an  so? 

Tròcair.  Thainig  an  sin  rughadh  'na  gruaidh,  agus 
bha  i  air  chrith,  a's  dh'  fhan  i  rè"  seal  'na  tosd. 

Fear-ieagaisg.  An  sin  thuirt  e  rithe,  na  biodh  eagal 
ort,  a  mhàin  creid  agus  innis  na  th'  air  t'aire. 

Trècair.  An  sin  thòisichi,  agus  thuirt  i,  Gu  fìrinn- 
each  's  e  cion  fiosrachaidh  is  aobhar  do  m'  thosd,  agus 
tha  sin  a'  cur  eagail  orm  gun  tig  mi  gearr  air  a'  cheann 
m'a  dheireadh.  Cha  'n  urrainn  domh  innseadh  mu 
bhruadaran  agus  mu  thaisbeanan  mar  ni  mo  bhana- 
charaid  an  so ;  cha  mhò  tha  fios  agam  ciod  e  bhi  bròn- 
ach,  a  chionn  cùl  a  chuir  ri  comhairle  mhath  chàirdean 
diadhaidh. 

Fear-teagaisg.  Ciod  eile  a  ghaolach  chridhe,  a  thug 
ort  a  dheanamh? 

Tròcair.  Thug,  gun  tàinig  mis'  agus  tè  eile  a  thaobh 
tuiteamais  a  dh'  fhaicinn  mo  bhana-charaid,  'nuair 
bha  i  deanamh  deas  fa  chomhair  a  turais.  Bhuail  sinn 
aig  an  dorus,  agus  chaidh  sinn  a  staigh.  An  uair  a  bha 
sinn  's  an  taigh,  's  a  chunnaic  sinn  ciod  a  bha  i  deanamh, 
dh'  fheòraich  sinn  ciod  bu  chiall  d'i  ?  Thuirt  i  gun 
tainig  teachdaireachd  o  fear  ga  h-iarraidh;  's  an  sin 
dh'innis  i  dhuinn  gun  do  bhruadair  i  uime ;  gu'm  fac  i 
gun  robh  e  chòmhnaidh  am  measg  muinntir  neo-bhàs- 
mhor,  a'caitheadh  crùin,  a  sèinn  air  clàrsaich,  agitheadh 
agus  ag  òl  air  an  aon  bhòrd  r'a  Rìgh,  's  a  sèinn  molaidh 
dha  air  son  a  thoirt  do'n  àite  sin,  &c.  Air  leam  am 
feadh  a  bha  i  'g  aithris  sin  duinn,  gun  robh  mo  chridhe 
a'  lasadh  am  chòm,  agus  smuainich  mi,  Ma  tha  so  fior, 
f  àgaidh  mi  m'  athair,  mo  mhàthair,  agus  mo  dhùthaich 
agus  thèid  mi,  ma  dh'  fhaodas  mi,  air  falbh  maille 
ris  a'  Bhan-chriosdaidh. 

Dh'fhiosraich  mi  dh'i  mu  thimchioll  fìrinn  agu? 
cinnte  nan  nithe  sin,  agus  n'an  ceadaicheadh  i  dhomh 
falbh  leatha;  oir  thuig  mi  nisenach  robh,  saor  o  chunn- 
art  leir-sgrios,  seòl  sam  bith  air  buanachadh  sa'  bhaile 
san  robh  sinn.  Ach  gidheadh  's  ann  le  cridhe  goirt  a 
dh'  fhàg  mi  e,  ni  h-e  nach  robh  mi  toileach  fhàgail,  ach 
a  chionn  gun  robh  cho  liugha  caraid  agam  ann.  Tha 
mi,  nis'  air  teachd  le  làn  deòin  mo  chridhe,  agus  ihèid 
mi,  ma  dh'  f  haodas  mi,  leis  a'Bhana-chriosdaidh  a  chum 
a  fir,  agus  a  Rìgh. 

Fear~teagaisg.  Is  math  do  cheud  dol  a  mach.  oir 
thug  thu  creideas  do  'n  f  hìrinn ;  tha  thu  comh-ionan 
ri  Rut  a  thaobh  a'  ghràidh  a  bh'  aice  do  Naomi,  agus 
do  'n  Tighearna  a  Dia,  a  dh'  fhàg  a  h-athair  agus  a 
màthair,  agus  an  tir  'san  d'  rugadh  i,  gu  dol  a  dh'  ionn- 
saidh  sluaigh  nach  b'  aithne  dh'i  roimhe  sin.  (Rut.  ii. 
1 1,  12.)  Gu'n  dìoladh  an  Tighearna  do  shaothair,  agus 
gun  robh  do  dhuais  iomlan  o'n  Tighearna  Dia  Israeil, 
fo  a  sgiathan  an  tàinig  thu  a  chur  do  dhòchais. 

Thainig  a  nise  crìoch  air  an  t-suipeir,  agus  rinn  iad 
ullachadh  air  son  dol  a  laidhe  :  Chaidh  na  boireannaich 
a  chur  an  leabaidh  air  leth,  agus  a'  chìann  leo  fèin, 
Cha'n  fhaigheadh  Tròcair  cadal  'na  leabaidh  leis  an 
aoibhneas  a  bh'  oirre,  a  chionn,  gur  h-e  air  leatha,  gu'n 
d'f  huair  i  a  nis'  am  barrachd  cinnte  gu'n  gabhte  rithe. 
Mar  so  laidh  i  a'  cliùthachadh  agus  a'  moladh  Dhè,  a 
nochd  na  h-urrad  dheagh-ghean  d'i. 

Dh'  e'irich  iad  sa'  mhadainn  mu  è°iridh  na  grè*ine,  agus 
rinn  iad  iad  fèin  deas  fa  cbomhair  an  turais,  ach  b'  i 
toil  an  Fhir-theagaisg  gun  iad  a  dheanamh  cabhaig ;  oir 
thuirt  e,  's  e"igin  duibh  falbh  le  riaghailt  às  an  àite  so. 
Thuirt  e  'n  sin  ris  a'  Chailin  a  dh'  fhosgail  air  tùs  an 
dorus  daibh,  Thoir  leat  do  'n  lios  iad,  chum  an  ionaid- 
nighe,  agus  ionnlaid  iad,  chum  gu  'n  glanar  iad  o  gach 
salachar  a  laidh  orr'  air  an  turas.  An  sin  thug  Neo- 
chiont  an  Cailin  leatha  iad  agus  thuirt  i  riu  gu'm  feum- 
adh  iad,  ann  an  sin  iad  fèin  ionnlad  agus  a  bhi  glan ; 
oir  bu  deòin  le  'maighistir  gun  deanadh  na  mnài  a 

thigeadh  chum  a  thaighe-san  mar  sin,  am  feadh  a 
bhiodh  iad  air  chuairt.  Chaidh  iad  uime  sin  a  steach, 
agus  nigh  siad  iad  fein,  eadar  chlann  agus  mhnathan ; 
agus  cha  n-e  a  mhàin  gun  robh  iad  air  an  glanadh  leis, 
ach  bha  iad  gu  mòr  air  an  neartachadh  agus  air  am 
beothachadh  leis.  Agus  bha  iad  gu  mòr  ni  bu  mhais- 
iehe  'na  dheigh  na  bha  iad  roimhe. 

An  uair  a  thainig  iad  as  an  lios  o  bhi  ga'n  nighe 
sheall  am  Fear-teagaisg  orra,  agus  thuirt  e  riu,  Tha 
sibh  àillidh  mar  a'  gbealach.  An  sin  dh'  iarr  e  an  seul 
a  thoirt  d'a  ionnsaidh,  leis  an  gnà  iadsan  a  thèid  ionn- 
lad  na  ionad-nighe-san  a  sheuladh.  Uime  sin  fhuair 
e'n  seula,  agus  chuir  e  comharradh  orra,  ni  leis  an  aigh- 
nichte  iad  far  an  tigeadh  iad.  B'e  an  seula  so  sùim 
agus  brìgh  na  càisge  a  dh'ith  clann  Israeil,  (Ecsod.  xii.) 
an  uair  a  thainig  iad  a  mach  à  tìr  na  h-Eiphit;  agus 
chaidh  an  comharradh  a  chuir  eadar  an  sùilean.  Mheud- 
aich  an  seula  so  an  tlachd,  oir  bha  e  na  mhaise  d'an 
aodainn.  Rinn  e  f  òs  ni  bu  shuidhichte  an  aogais,  agus 
bha  'm  barrachd  coltais  aig  an  gnùis  ri  ainglean. 

An  sin  thuirt  am  Fear-teagaisg  ris  an  tè  a  bha  frith- 
ealadh  do  na  boireannaich,  i  dhol  do  dh'  ionad  tasgaidh 
an  aodaich,  agus  trusgain  a  thoirt  às  do'n  mhuinntir  sin. 
D'h  imich  i.  agus  thug  i  mach  trusganan  geala,  agus 
chuir  i  sìos  'nan  làthair  iad;  agus  dh'  àithn  e  dhaibh  an 
cur  umpa.  B'  anart  fìnealta  fior-ghlan  a  bh'  annta. 
An  uair  a  bha  iad  mar  so  air  an  sgeudachadh,  bha  iad 
ionnas  'nan  aobhar  eagail  d'a  chèile ;  a  chionn  nach 
faiceadh  iad  a'ghlòir  sin  annta  fein  a  chitheadh  iad  ann 
an  neach  eile. 

Bhaiad  a  nise  ni  bu  mheasaile  mu  chàch-a-chè'ile  na 
bha  iad  umpa  fè"in.  Is  tusa  is  maisiche  na  mise,  thuirt 
te*  dhiu ;  is  tus'  is  àillidh  na  mise,  thuirt  an  tè  eile. 
Bha  a'  chlann  fo  ìoghnadh  cuideachd  air  son  an  dreach 
a  bh'orra  fèin. 

An  sin  ghairm  am  Fear-teagaisg  air  òglach  a  bh'aige 
d'am  b'ainm  Misneachail,  agus  thuirt  e  ris  a  chlaidh- 
eamh,   a  chlogaid,   agus  a  sgiath  a  thoirt  leis ;    agus 

buin  leet  iad  so,mo  nigheanan-sa;  tabhair  iad  a  dh'ionns- 
aidh  an  taighe  ris  an  goirear  Maiseach,  far  an  gabh  iad 
an  ath  fhois.  Mar  so  chaidh  e  fo  armaibh,  agus  dh' 
imich  e  air  thoiseach  oria:  Agus  tbuirt  am  Fear-teag- 
aisg  riu,  Gu'n  soirbhicheadh  Dia  leibh.  Chuir  mar  an 
ceudna  muinntir  an  teaghlaich  air  falbh  iad  le'n  deagh- 
ghuidhe.  Mar  so  dh'  imich  iad  air  an  turas,  agus 
shèinn  iad : — 

B'e  so  ar  darna  h-ionad  stad, 

'S  am  faca  sinn  ar  sàth; 
Do  nithe  bh'  ann  an  diomhaireachd, 

O  linn  nan  linn  o  ehàch. 

Shèol  am  fear  trusaidh  aolaich  dhomh, 

An  damhan,  a's  a'  cheare; 
'S  a  h-àlach  lag:  mi  bhi  d'an  reir, 

'S  gun  tuiginn  gliocas  ceart. 

Am  feòladair,  an  Gàrradair, 

'S  an  toradh  bh'  air  a'  mhàgh  ; 
Am  brù-dearg  's  an  damhan  aig', 

'S  a  chraobh  a  bha  gun  bhladh : 

A  Theagasg  dhomh  bhi  faicilleach, 

Ri  fair  a's  ùrnaigh  ghnà ; 
'S  an  crann  a  thogail  suas  gu  treun, 

Le  cliù  mo  Dhè  's  gach  la. 

An  sin  chunnaic  mi  am  aisling,  gu'n  deach  iad  air  an 
aghaidh,  agus  Misneachail  air  thoiseach  orra;  agus 
thainig  iad  chum  an  àite  's  an  do  thuit  ealiach  Chriosd- 
aidh  dheth.  Thug  iad  an  so  cliù  do  Dhia,  agus  sheas 
iad.  Tha  e  nis'  a'  teachd  am  aire,  arsa  Bana-chriosd- 
aidh,  na  chaidh  a  ràdh  ruinn  aig  a'  gheata,  eadhon,  gu'm 
faigheamaid  maitheanas  le  guth  agus  gnìomh;  le  guth, 
se  sin  leis  a'ghealladh;  le  gnìomh,  eadhon,  an  dòigh  air 
an  d'  f  huaradh  e.  Tha  càileigin  do  dh'  f  hiosrachadh 
agam  ciod  e  an  gealladh  ;  ach  ciod  e  mathanas  fhaot- 
ainn  le  gnìomh,  no  an  dòigh  air  an  d'fhuaradh  e,  tha 
dòchas  agam,  a  Mhisneachail,  gu'm  beil  thusa  eòlach 
uime ;  agus  m'as  toil  leat  e,  leigear  dhuinn  a  chluintinn. 

Misneachail.     'Se  mathanas  le  ghìomh  a  rinneadh, 
mathanas  a  fhuaradh  le  neach  eigin  do  neach  eile  aig 

an  robh  feum  air  :  Ni  h-ann  leo-san  a  f  huair  math- 
anas,  ach  anns  an  dòigh,  a  deir  neach  eile,  mar  a 
choisinn  mi  e.  Ach  a  ehum  labbairt  ni's  soilleire  mu'n 
cheist,  bha  am  mathanas  a  fhuair  thusa,  Thròcair, 
agus  a  chlann  sin,  air  a  chosnadh  le  neach  eile,  eadhon, 
leis-san  a  threòraich  a  steach  air  a'  gheata  sibh  :  agus 
choisinn  se  e  air  an  dà  dhòigh  so ;  choimhlion  e  f  ìr- 
eantachd  air  do  shon,  agus  dhoirt  e  fhuil  chum  t'ionn- 
lad  innte. 

Bana-chriosdaidh.   Ach  ma  bheir  e  dhuinne  fhìrean 
tachd,  ciod  a  bhitheas  aige  dha  fèin  ? 

Misneachail.  Tha'm  barrachd  fìreantachd  aige  ua 
dh'  f heumas  sibhse,  no  idir  a  dh'  fheumas  e  fèin  ? 

Bana-chriosdaidh.  Soilleirich  sin  duinn  ? 

Misneacha.il.  'S  toileach  a  ni  mi  sin  :  Ach  's  èigin 
domh  air  tùs  a  ràdh,  Gu'm  beil  an  neach  mu'm  beil  mi 
gu  labhairt,  gun  choimeas  idir  aige  :  Tha  dà  ghnè  aige 
'san  aon  phearsa,  soilleir  r'an  aithneachadh,  agus  neo- 
sgarail.  Buinidh  fìreantachd  do  gach  gnè  dhiù  sin, 
agus  tha  fhìreantachd  fe'in  feumail  do'n  ghnè  sin. 
Ionnas  gu'm  beil  e  cho  so-dheanta  a  ghnè  a'  chur  gu  dì, 
's  a  tha  a  cheartasno  a  fhìreantachd  eadar-dhealachadh 
uaithe.  Cha  n-eil  uime  sin  co'-pàirt  air  a  thoirt 
duinne  de  na  fìreantachdaibh  sin,  chum  gum  biodh  iad, 
no  a  h-aon  diu,  air  an  cur  oirnne,  chum  gun  deanta 
fìreanta  sinn,  agus  gu'm  bi  sinn  beò  d'a  chionn.  A 
bharr  orra  sin,  tha  f ìreantachd  ann  a  th'  aig  an  neach 
so,  mar  tha  an  dà  ghnè  sin  'nan  aon.  Agus  cha'n  i 
sin  fìreantachd  na  Diadhachd,  eadar-dhealaichte  o  ghnè 
an  duine;  no  idir  fìreantachd  gnè  an  duine  airleth  o'n 
Diadhachd,  ach  fìreantachd  a  tha  ann  an  aonachd  an  dà 
ghnè  sin,  ris  am  faodar  gu  cothromach  a  ghairm  an 
fhìreantachd  a  'tha  feumail  gu  e  bhi  air  ullachadh  ìe 
Dia,  chum  a  bhi  iomlan  air  son  dreuchd  na  h-eadar- 
mheadhonaireachd,  a  chaidh  earbsa  ris.  Madhealaich- 
eas  e  r'a  cheud  f  hìreantachd,  dealaichidh  e  r'a  Dhiadh- 
achd  ;  ma  dhealaicheas  e  r'a  dhara  fìreantachd,  tha  e 

dealachadh  ri  fior-ghloine  a  ghnè  mar  dhuine ;  ma 
dhealaicheas  e  r'a  threas  fìreantachd,  dealaichidh  e  ris 
an  iomlanachd  sin  leis  am  beil  e  iomlan  air  son 
dieuchd  eadar-mheadhonair.  Tha  fìreantachd  eile 
aige,  a  tha  co-sheasamh  ann  an  co-lionadh  noùmhlachd, 
eadhon.  toil  f  hoillsichte ;  agus  is  i  so  a  tha  e  cur  air 
peacaich,  leis  am  beil  am  peacannan  air  am  falach :  Air 
an  aobhar  sin  tha  e  'g  ràdh,  Mar  trìd  eas-umlachd  aon 
duine  a  rinneadh  mòran  'nam  peacaich  ;  is  amhail  sin 
tre  ùmhlachd  aon  duine  a  nithear  mòran  'nam  fìrean- 
aibh.     Rom.  v.  9. 

Bana-chriosdaidh.  Ach  am  beil  feum  sam  bith  'sna 
flreantachdaibh  eile  dhuinne  ? 

Misneachail.  Tha ;  oir  ged  a  tha  iad  feumail  d'a 
ghnèibh  agus  da  dhreuchdaibh,  agus  nach  faodar  am 
pàirteachadh  ri  neach  eile,  gidheadh  's  ann  trìd  am  feart- 
san  a  tha'n  f  hìreantachd  a  dh'fhìreanaicheas  air  son  sin 
tarbhach.  Tha  fìreantachd  a  Dhiadhachd  a'  buileach- 
adh  feart  air  ùmhlachd  ;  tha  f  hìreantachd  mar  dhuine 
a'  buileachadh  cumhachd  air  ùmhlachd  a  dh'fhìrean- 
achadh  ;  agus  tha'n  f  hìreantachd  a  tha  co-sheasamh 
ann  an  aonachd  an  dà  ghnè  sin  ra  dhreuchd,  a'  buil- 
eachadh  ùghdarrais  air  an  fhìreantachd  sin  a  chum 
deanamh  na  h-oibreach  air  son  an  deach  a  h-òrduchadh. 

Than'  so  f ìreantachd  ma  ta  nach  eil  mar  Dhia  feum- 
ail  do  Chriosd,  oir  is  Dia  e  as  a  h-eugmhais  ;  Tha'n  so 
fìreantachd  nach  eil  mar  dhuine  feumail  do  Chriosd, 
oir  tha  e  as  a  h-eugmhais  'na  dhuine  iomlan.  A  rithist 
tha'n  so  fìreantachd  nach  eil  feumail  do  Chriosd,  da 
thaobh  fèin  mar  Dhia  agus  mar  dhuine,  agus  uime  sin 
faodaidh  e  a  seachnadh  mar  fhìreantachd  a  dh'f hìrean- 
aicheas,  air  nach  eil  feum  aige  fe"in  ;  agus  air  an  aobhar 
sin  tha  e  ga  toirt  seachad ;  uaithe  sin  theirear  tabhartas 
na  fìreantachd  ris.  Is  èigin  ma  ta  an  fhìreantachd  so 
a  thoirt  seachad,  o'n  a  rinn  Iosa  Criosd  an  Tighearn  e 
fe*in  fo'n  lagh ;  oir  cha'n  e  a  mhàin  gu'm  beil  an  lagh 
t'  cur  mar  fhiachan  air-san  a  tha  fodha,  ceartas  a' 

dheanamh,  ach  mar  an  ceudna  seirc  a  gnàthachadh. 
Uime  sin  's  èigin  da,  no  's  còir  dha  tre'n  lagh,  ma  tha 
dà  chòta  aige,  a  h-aon  a  thoirt  dhasan  atha  falamh.  A 
nise,  tha  gun  amharas  dà  chòta  aig  ar  Tighearna,  aon 
da  fèin,  agus  aon  eile  r'a  sheachnadh,  air  an  aohhar  sin 
tha  e  gu  saor  a'  huileachadh  a  h-aon  orrasan  a  tha 
falamh.  Agus  's  ann  mar  so,  a  Bhana-chriosdaidh,  a 
Thròcair,  agus  na  tha  dhibh  an  so,  a  tha  ar  mathanas 
a'  teachd  tre  ghnìomh,  no  tre  obair  neach  eile.  Is  e  'ur 
Tighearn  Iosa  Criosd  an  Tì  a  tha  'g  oibreachadh,  agus 
a  tha  toirt  seachad  an  ni  air  son  an  d'  oibrich  e  do'n 
cheud  dìol-dèirce  bhochd  a  thachras  air. 

Ach  a  rithist,  a  chum  maitheanas  a  toirt  tre  ghnìomh, 
's  f  heudar  gum  bi  ni-eigin  air  ìochdadh  do  Dhia  mar 
eirig,  cho  math  agus  càil-eigin  air  ullachadh  chum  sinn 
a  sgeudachadh.  Thug  am  peacadh  thairis  sinn  gu  l>hi 
air  ar  deuchainn  gu  ceart-bhreitheach  le  lagh  cothrom- 
ach  Dhè.  'S  è"igin  duinn  a  nis'  a  bhi  air  ar  fìreanach- 
adh  o'n  deuchainn  so  tre  shaoradh,  air  do  luach  a  bhi 
air  a  dhìoladh  air  son  gach  coire  a  rinn  sinn,  tre  fhuil 
bhur  Tighearna,  a  thainig  agus  a  sheas  'n  'ur  n-ionad, 
agus  a  dh'  f  huilig  am  bàs  a  bha  dligheach  dhuibhse  air 
son  'ur  peacaidh.  Mar  so  cheannaich  e  sibh  o'  bhur 
euceartaibh  le  fuil,  agussgeadaich  e  bhur  n-anmaneo- 
ghlan  duaichnidhlefìreantachd.  (Roimh.  viii.  34.)  Air 
son  an  tèid  Dia  seachad  oirhhse,  agus  cha  dochainn  e 
sibh  'nuair  a  thig  e  a  thoirt  breith  air  an  t-saoghal. 
Gal.  iii.  13. 

Bana-chriosdaidh.  Tha  so  ciatach  :  Tha  mi  nis'  a' 
faicinn  gun  robh  càileigin  ri  fhòghlum  o  mhathanas  a 
bhi  air  a  thoirt  duinn  tre  ghuth  agus  ghnìomh.  A 
dheagh  Thròcair  deanamaid  dìchioll  air  so  a  chumail 
'n-ar  cùimhne  ;  agus  a  chlann  cùimhnicheadh  sibhs  e 
cuideachd.  Ach  nach  b'e  so  a  thug  air  eallach  mo 
dheagh  Chriosdaidh  tuiteam  dheth,  's  a  thug  air  leum 
le  aoibhneas  ? 

Misneachail.  'S  e  ;  's  e  bhi  creidsinn  so  a  ghearr  na 
sreangannan  ud,  nach  gabhadh  gearradh  leaon  ni  eile; 
agus  's  ann  a  chum  dearbhadh  a  thoirt  air  feart  an  ns 

so,  a  cheadaicheadh  dha  uallach  a  ghiùlan  chum  a 
chroinn-cheusaidh. 

Bana-chriosdaidh.  Tha  mi  'sa'  bharail  sin  ;  oir  ged  a 
bha  mo  chridhe  gu  h-eatrom  ait  roimhe,  tha  e  deich 
uairean  ni's  eatruime  agus  ni's  aighirich'  a  nise. 
Agus  tha  dearbh-bheachd  agam  leis  na  mhothaich  mi, 
ged  nach  do  mhothaich  mi  ach  beagan  f  hathast,  ged  a 
bhiodh  an  duine  bu  truime  eire  air  thalamh  san  àite 
sin,  agus  e  chreidsinn  mar  tha  mise  'san  àm  a'  deanamh, 
gu'm  fàgadh  e  a  chridhe  gu  h-aobhach,  ait. 

Misneachail.  Cha  n-e  mhàin  gu'm  beil  sòlas,  agus 
fois  o  eallaich  air  a  bhuileachadh  oirnn,  le  amharc  agus 
smuaineaGhadh  air  na  nithibh  sin,  ach  tha  gràdh 
ionmhuinn  air  àrach  annainne  leis  :  Òir  cò  is  urrainn, 
ma  smuainicheas  e  ach  aon  uair  nach  e  a  mhàin  gu'm 
beil  mathanas  a  teachd  o  ghealladh.  Ach  cuideachd 
o'n  dòigh  so  gun  an  dòigh  agus  am  meadhon  leis  am 
beil  e  air  a  shaoradh  a  dheanamh  drùghadh  air,  agus  a 
ghràdh  a  bhrosnachadh  dhàsan  a  dh'  oibrich  air  a 
shon  e  ? 

Bana-criosdaidh.  Is  fior  sin ;  Air  leam  gu'm  beil  e 
cràdh  mo  cridhe  bhi  smuaineachadh  gun  do  dhoirt  e 
f  huil  air  mo  shon  !  O  !  aoin  ghràdhaich !  O  !  aoin 
bheannaichte !  's  aithrigh  orm  thu,  cheannaich  thu  mi, 
is  aithrigh  thu  gu'm  bithinn  uile  agad,  dh'  ìoc  thu  air 
mo  shon  deich  mìle  urrad  's  is  fiù  mi.  Cha  b'  iongant- 
ach  ged  a  thug  so  air  sùilean  m'  f  hir  sileadh,  agus  ged 
a  bhrosnaich  e  cho  beothail  air  aghaidh  e.  Is  cinnt- 
each  mi  gu'm  bu  mhiann  leis  mise  bhi  maille  ris,  ach 
leig  mise  leis,  gu  nàr  mi-chiatach,  an  rathad  a  ghabhail 
'na  aonar.  0  !  Thròcair,  b'  f  hearr  gu'm  biodh  t'athair 
agus  do  mhàthair  an  so:  seadh,  agus  Cion-cruadail 
cuideachd.  B'  f  hearr  leam  gu'm  biodh  Miannach  ann 
mar  an  ceudna.  'S  cinnteach  gu'n  druigheadh  e  air  an 
cridheachaibh  :  cha  b'  urrainn  do  dh'  eagal  an  darna 
'l-aon,  no  ana-miannan  dian  an  aoin  eile,  an  aomadh 
gu  dol  a  rithist  dachaigh,  agus  diùltadh  fàs  'nan  deagh 
luchd-cuairte. 

Misneachail.  'S  ann  o  bhlàthas  do  thograidhean  a 

tha  thu  nis'  a'  labhairt :  An  saoil  thu  am  buanaich  thu 
do  ghnà  mar  so  ?  Osbarr,  cha  n-eil  so  air  a  bhuileach- 
adh  air  gach  neach  a  chunnaic  do  Shlànaighear  a'  call 
fhala.  Bha  iad  ann  a  sheas  ag  amharc,  agus  a  chun- 
naic  f'uil  a  chridhe  ga  taomadh  air  làr,  's  gidheadh  rinn 
e  cho  beag  dhrùighidh  orra,  's  an  àite  bhi  brònach  air 
a  shon,  gur  h-ann  a  rinn  iad  cùis  ghàire  dheth  ;  agus 
an  àit  iad  a  bhi  'nan  luchd-leanmhuinn  aige,  's  ann  a 
chruadhaich  iad  an  cridhe  'na  aghaidh.  Ionnas  gur 
ann  a  tha  gach  ni  a  tha  sibh  a'  mothachadh  ag  èiridh 
o  dhrùghadh  diadhaidh,  le  bhi  beachd-smuaineachadh 
air  na  labhair  mise  ruibh.  Cùimhnichibh  gun  deach 
innse  dhuibh,  nach  eil  a  chearc  le  a  gairm  choitcheann 
a'  toirt  bìdh  d'a  h-eoin  :  Uime  sin  's  ann  a  tha  so 
agaibh  o  ghràs  sònraichte. 

A  nise  chunnaic  mi  am  aisling,  gun  deach  iad  air 
an  aghaidh  gus  an  d'ràinig  iad  an  t-àite  anns  an  robh 
Faoin,  Dearmad,  agus  Dànachd,  'nan  cadal,  an  uair  a 
chaidh  Criosdaidh  seachad  air  a  thuras  ;  agus  feuch  bha 
iad  crochta  ann  an  iarannan  air  taobh  eile  na  slighe. 

Tròcair.  Thuirt  i  ris-san  a  b'  fhear-iùil  daibh,  Cò 
iad  an  triùir  dhaoine  sin  ?  agus  c'arson  a  chaidh  an 
crochadh  ? 

Misneachail.  Bu  luchd  mi-bheus  an  triùir  dhaoine 
sin  :  cha  robh  tlachd  aca  fè*in  a  bhi  'nan  luchd-cuairt, 
agus  cò  air  bith  a  b'  urrainn  daibh  a  chumail  o  dhol 
ann,  bha  iad  ga  dheanamh  :  bha  iad  ièin  gu  dearmad- 
ach,  amaideach,  agus  ge  b'e  ghabhadh  an  comhairle 
mholadh  iad  daibh  a  bhi  ann  cuideachd  ;  agus  theag- 
aisg  iad  daibh  a  bha  earbsach  gu'm  biodh  iad  sàbhailt' 
aira'  cheannma  dheireadh.  Bha  iad  'nan  cadal'nuair 
chaidh  Criosdaidh  seachad,  agus  tha  iad  air  an  croch- 
adh  a  nis'  'nuair  tha  sibhse  dol  ann  ! 

Tròcair.  Ach  an  robh  iad  comasach  air  impidh  a 
chur  air  neach  sam  bith  a  bhi  'nam  barail-san  ? 

Misneachail.  Bha  iad  ;  chuir  iad  iomadh  neach  às 
an  t-slighe.  Chomhairlich  iad  do  Thriall-mall  a  bhi 
mar  iad  fèin.     Chuir  iad  mar  an  ceudna  ìmpidh  air 

Gearr-bheachd,  air  Spìocach,  air  Leamhadas,  air  Trom- 
cheann,  agus  air  boireannach  òg  eile  d'am  b'  ainm  Neo- 
shunnt  gu  bhi  mar  bha  iad  fèin.  Osbarr  thog  iad  droch 
iomradh  air  ar  Tighearna,  a'  cur  an  ce'ill  gun  robh  e  'na 
mhaighistear  cruaidh.  Thug  iad  mar  an  ceudna  droch 
thuairesgeul  air  an  deagh  f  hearann,  ag  ràdh,  nach  robh 
e  leth  cho  math  's  a  bha  cuid  a'  cur  an  c^ill.  Thòisich 
iad  ri  droch  thuaileas  a  thogail  air  a'  chuid  sèirbh- 
iseich,  a'  meas  nach  robh  sa  chuid  a  b'  fhearr  dhiù  ach 
muinntir  mheachranach,  gheòcach,  agus  dhraghail :  A 
bharr  air  sin,  theireadh  iad  plaoisg  ri  aran  Dhè'  ;  faoine- 
achd  ri  comhf  hurtachd  a'  chuid  cloinne ;  agus  gu'm  bu 
chùis  gun  seadh  saothair  agus  trioblaid  nan  eilthireach. 

Bana-chriosdaidh.  M'as  daoine  mar  sin  a  bh'  annta, 
cha  sil  mi  deur  am  feasd  g'an  cumhadh;  cha  dh'fhuair 
iad  ach  na  thoill  iad  ;  agus  air  leam  gur  math  an 
gnothach  iad  a  bhi  cho  dlù  air  an  t-slighe,  chum  gu'm 
faic  daoin'  eile  iad  agus  gu'n  gabh  iad  sanas  o  na  dh' 
eirich  dhaibh-san.  Nach  b'  iomchaidh  gu'm  biodh  an 
iochdans'  air  an  sgrìobhadh  air  carragh  iaruinn  no 
umha,  agus  a'  chur  suas  far  an  do  chuir  iad  an  t-olc  an 
gnìomh,  a  chuir  eagail  air  daoin'  eile  o  leithida  dhean- 
amh? 

Misneachail.  'S  amhail  a  tha  e  air  a  dheanamh,  mar 
a  chì  thu,  ma  the"id  thu  beagan  ni's  dlùithe  do'n  bhalla. 

Tròcair.  Ro  mhath  ;  crochadh  iad  an  sin,  agus 
biodh  an  ainm  fo  mhi-mheas,  agus  mairead  cùimhn 
air  an  lochdan  :  's  math  a  thachair  e  gu'n  deach  an 
crochadh  mu'n  tàinig  sinne  air  ar  n-aghaidh  ;  no  eò  aig 
a  tha  fios  ciod  a dh' f  haodadh iad adheanamh  air  boireann- 
aich  bhochda  mar  tha  sinne  ?  An  sin  thòisich  i  air 
òran  mar  so : — 

Fanaibh  'n  crochadh  air  a'  chrann-s' 

Mar  chomharr'  air  dmch-bheart ; 
A's  deanadh  e-san  thig  'n  'ur  dèigh 

'Ur  diol-sa  bhi  'na  bheachd. 
Gun  luchd-turais  chuir  thar  chòir, 

No'n  claonadh  o'n  dòigh  cheaTt ; 
A's  seachnam-sa  gu  dileas  dlù 

Luchd-tuaileis  R'jgh  nam  feart. 

Mar  so  dh'  imich  iad  air  an  aghaidh  gus  an  d'ràinig 
iad  ìochdar  Bruthach-na-h-eigin,  agus  dh'  innis  an 
deagh  charaid,  Misneachail,  dhaibh  ciod  a  thachair  'san 
àite  sin  'nuair,  a  chaidh  Criosdaidh  seachad.  Thug 
e'n  toiseach  chum  an  tobar  iad  :  Feuch,  thuirt  e,  'se  so 
an  tobar  as  an  d'òl  Criosdaidh  mu'n  do  dhlrich  e'm 
bruthach  so,  a's  bha  e  'san  àm  sin  glan  gun  druaip,  ach 
tha  e  nis'  air  a  shalachadh  le  casaibh  cuideigin  leis  nach 
b'àill  gu'n  caisgeadh  luchd-turais  an  ìotadh  às  :  ris  an 
dubhairt  Tròcair,  C'arson  a  tha  iad  cho  mi-^rùnach  ? 
Ach  thuirt  am  fear-iùil,  ni  e  f  hathast  gnothach,  ma 
chuirear  ann  an  soitheach  math  e  ;  oir  an  sin  siothlaidh 
an  t-salachar  gu  ìochdar  an  t-soithich,  agus  bithidh  an 
t-uachdar  glan.     B'èigin  daibh-san  sin  a  dheanamh. 

Nochd  e  dhaibh  an  sin  an  dà  f hrith-rathad  a  bh'aig 
ìochdar  an  t-slèibhe,  far  an  do  chaill  Riaghailt  agus 
Cealgair  iad  fèin,  Agus  thuirte,  gun  robh  na  sligheachan 
sin  ro-chunnartach.  Agus  ged  athasibh  a'faieinn  gu'm 
beil  iad  air  am  bacadh,  agus  air  an  ioma-druideadh 
le  slabhraibh  le  cleth  a's  casan  agus  le  dìge,  gidheadh  tha 
cuid  ann  a  ghabhas  mar  roghainn  dol  mar  sin,  seach  do 
dhragh  a  chur  orra  fèin  'na  dhìreas  am  bruthach. 

Bana-chrìosdaidh.  Iscruaidh  siigheluchd-eusaontais. 
(Ghà.  xiii.  15.)  Is  iongantach  gur  urrainn  daibh  dol  a 
steach  annta  sin  gun  a  bhi'n  cunnart  dol  as  an  amhaich. 

Misneachail.  Gabhaidh  iad  cuid  an  cunnairt,  agus  ma 
thachras  gum  faic  a  h-aon  do  shèirbhisich  an  Rìgh  iad, 
agus  gun  glaodh  iad  riu,  gu'm  beil  iad  'san  t-slighe 
dhocharaich,  agus  an  cunnart  a  sheachnadh;  's  ann  a 
their  iadriu,  na  è"irig,  Nach  eisd  iad  ris  na  thuirt  iad  riu 
an  ainm  an  Rìgh  ;  ach  gu  cinnteach  ni  sinn  gach  uile  ni 
athigamachàs  ar  beul  fèin.  (Ier. xliv.  16,  17.)  Ni  h-e 
sin  amhàin,  ach  masheallas  sibh  beagan  air  bhur  n-agh- 
aidh,  chì  sibh  gu'm  beil  an  t-slighe  faicilleach  ni's  leòir 
air  a  h-ioma-dhruideadh  a  staigh  ;  gidheadh  thèid  iad 
fhathast  ann. 

Bana-chriosdaidh.  Dh'  f hartlaich  an  leisg  orra ;  cha 
ghabh  iad  dragh  am  bruthach  a  dhìreadh.  Agus  tha  e 
air  a  choilionadh  dhaibhsan,  mar  tha  e  sgrìobhta,   "  Tha 

slighe  an  leisgein  mar  challaid  droighinn."  (Gnà.  xv. 
19.)  Is  fearr  leo  imeachd  air  ribe  no  am  bruthach  soa 
dhìreadh,  agus  an  t-slighe  chum  a'  bhaile  a  ghabhail. 

An  sin  thòisich  iad  ris  am  bruthach  a  dhìreadh;  ach 
mu'n  d'ràinig  iad  am  mullach  thainig  anail  Bana- 
chriosdaidh  'na  h-uchd,  agus  thuirt  i,  is  deacair  a'  bheinn 
so  ri  dìreadh  cha'n  ìoghnadh  ged  a  roghnaich  iasdan  leis 
an  docha  socair  na  math  an  anma  rathad  is  fusa.  An  sin 
thuirt  Tròcair,'s  eigin  domh  suidhe ;  's  f  heudar  dhomhsa 
sin  cuideachd,  ars  am  fear  a  b'òige  do  'n  chloinn.  Na 
suidhibh,  idir  'san  àite  so,  arsa,  Misneachail,  oir  tha 
suidheachan  an  Rìgh  beagan  os  ar  ceann  :  an  sin  ghabh 
e  'm  fear  beag  air  làimh,  agus  thug  e  chum  an  t-suidh- 
sachain  iad. 

An  uair  a  thainig  iad  a  chum  an  àite  sin,  bha  iad 
uil'  an  geall  air  suidhe,  oir  bha  iad  ro  bhlàth  le  spàirn 
dìreadh  na  h-uchdaich.  An  sin  thuirt,  Tròcair,  nach 
taitneach  fois  do'n  aiteam  a  bhios  sgìth !  (Mat.  xi.  28.) 
Nach  math  a  gheibhear  Uachdaran  slxì  luchd-thurais  a 
shòlair  a  leithid  so  do  dh'  ionad  foìse  daibh.  Chuala 
mi  iomadh  iomra  mu'n  t-suidheachan  so;  ach  cha'n  f  haca 
mi  riamh  roimhe  e.  Thugamaid  an  aire  nach  caidil 
sinn  an  so ;  oir,  mar  a  chuala  mi,  's  daor  a  dbìol 
Criosdaidh  air  sin  a  dheanamh. 

An  sin  thuirt  Misneachail  ris  a  chloinn,  Cionnas  a 
nis'  a  tha  sibh  mo  leanabanan  àillidh  ?  Ciod  'ur  barail  mu 
dhol  air  chuairt  S  Fhreagair  am  fear  a  b'  òige,  cha  mhòr 
nach  tug  mi  thairis,  ach  tha  mi  'toirt  buidheach- 
ais  dutsa  a  rinn  còmhnadh  rium  am  f  heum.  Agus  tha 
e  nis'  a'  teachd  gu  m'  cùimhne  'na  dh'  innis  mo  mhàth- 
air  dhomh,  eadhon,  Gu'n  robh  an  t-slighe  do  f  hlaith- 
eas  gu  cas  corrach,  agus  an  t-slighe  chum  ifrinn  gu 
còmhnard  socrach.  Ach  's  fearr  leamsa  an  uchdach  a 
dhìreadh  chum  beatha,  na'm  bruthach  a  thearnadh  a 
chum  bàis. 

An  sin  t'huirt  Tròcair,  Ach  's  e'n  sean-f  hacal,  Tha'm 
bruthach  a  thearnadh  so-dheanta  :  Ach,  arsa  Seumas, 
am  fear  a  b'òige,  Thig  an  latha,  a  re'ir  mo  bharailse,gu>* 

h-e'm  bnathach  a  thearnadh  is  deacaire  r'a  dbeanamh. 
'S  math  an  gille  thu,  arsa'  Misneachail,  thug  thu  deagh 
f  hreagradh  dh'i.  An  sin  rinn  Tròeair  gàire,  ach  bha 
nàire  air  an  leanabh. 

Bana-chriosdaidh.  Thigibh  agus  ithibh  grèim,  am 
feadh  a  tha  sibh  a'  gabhail  fois.  Oir  tha'n  so  mìr  do 
ghràn-abhall,  a  thug  am  Fear-mìnichidh  dhomh,  maille 
ri  meall  do  chìr-mheala,  agus  searrag  dhibhe.  Bha  mi 
meas,  arsa  Tròcair,  gun  tug  e  ni-eigin  dut,  a  chionn 
gun  d'rinn  e  guth  aleth-taobh  riut.  Rinn  e  sin,  thuirt 
an  te'  eile :  Ach  mar  thuirt  mi  riut  an  toiseacb,  bithidh 
agadsa  co'-roinn  do  gach  math  a  gheibh  mise,  a  chionn 
gun  d'fhalbh  thu  cho  toileach  leam.  An  sin  thug  i  do 
Thròcair  agus  do'n  chloinn,  agus  dh'  ith  iad  deth  : 
Agus  thuirt  i  ri  Misneachail,  an  gabh  thu  co-roinn 
leinne  ?  Ach  freagair  e,  gu'n  robh  iadsan  a'  dol  a 
thriall  air  an  turas,  agus  tha  mise  ri  pilleadh  dhachaigh 
gun  da.il ;  gu  ma  math  a  ni  e  dhùibh  fe'in.  Cha  n-eii 
e  na  annas  domhsa,  tha  mi  'g  ithe  a  leithid  gach  latha 
aig  an  taigh.  An  uair  a  dh'ith  agus  a  dh'òl  's  a  rinn 
iad  beagan  cainnt  r'a  che'ile,  thuirt  am  fearr  iùil  riu, 
Gu'm  b'  àm  dhaibh  a  bhi  falbh,  ma  bha  iad  ga  f  haicinn 
iomchaidh.  Leis  a  sin  dh'imich  iad  agus  chaidh  a 
chlaun  air  thoiseach  orra;  ach  dhi-chùimhnicha'  Bhana- 
chriosdaidh  a  searrag  dhibhe  a  thoirt  leatha;  agus 
chuir  i  fear  de'n  chloinn  ga  h-iarraidh.  Thuirt  Trò- 
cair,  cha  chreid  mi  nach  ionad  calldaich  an  t-àite  so. 
'S  ann  an  so  a  chaill  Criosdaidh  a  sgrìobhadh ;  agus  's 
ann  an  so  a  dh'  fhàg  a'  Bhean  a  searrag  'na  deigh. 
Ciod  a  dhuine  isaobhar  dhaso  ?  Fhreagair  am  fear- 
iùil  i,  gun  robh  e  a'  tachairt  o  chadal  no  o  dhì-chùimhn  ; 
tha  cuid  a'  cadal  'nuair  bu  chòir  dhaibh  bhi  'nan  dùisg ; 
agus  tha  cuid  a  dearmad  'nuair  bu  chòir  dhaibh 
cùimhneachadh ;  agus  'se  so  a'  cheart  aobhar  mu'm 
beil  cuid  do  luchd-turais,  aig  na  h-ionadaibh-suidhe,  a' 
tighinn  deth  sa'  chall.  Bu  chòir  do  luchd-turais  a  bhi 
ri  faire,  agus  a'  chùimhneachadh  na  fhuair  iad  cheana 
r'a  mhealtainn ;  ach  le  cion  sin  a  dheanamh,  's  minig  a 

tha  'n  gàirdeachas  a'  crìochnachadh  gu  deurach ;  mar 
thachair  do  Criosdaidh  'san  àite  so. 

An  uair  a  thainig  iad  chum  an  àite'san  tug  An-earbs' 
agus  Cion-cruadail  ionnsaidh  gu  Criosdaidh  a  philleadh 
air  eagal  nan  leòghan,  chunnaiciad  ionad  àrd,  agus  clàr 
leathann  air  ri  aghaidh  na  slighe,  agus  an  rann  so 
sgrìobhta  air  a'g  innseadh  c'arson  a  bha  e : — 

*'  Thugadh  an  tì  a  chl  so  aire 

D'a  tneangaidh,  a's  d'a  chrì ; 
Mu'n  èirich  beud  n'is  measa  dha; 

'S  gur  aithreach  leis  mar  ni." 

B'e  'n  sgrìobhadh  a  bha  fo'n  rann  u  Gu'n  robh  so  air 
a  chur  suas  chum  peanas  a  dheanamh  orrasan,  air  am 
òiodh  sgàth  dol  ni  b'  f  haide  air  an  turas,  le  cioncruadail 
no  an-earbsa."  Chaidh  mar  an  ceudna  'san  ionad 
so,  toll  a  dheanamh  le  iarunn  teith  ann  an  teangaidh 
An-earbsa,  agus  Chion-cruadail,  a  chionn  ionnsaidb  a 
thoirt  air  Criosdaidh  a  chumail  air  ais  air  a  thuras. 

An  sin  thuirt  Tròcair,  tha  so  ann  an  càil  coltach  ri 
cainnt  an  t-Sàlmadair.  "  Ciod  a  bheirear  dhut  ?  agus 
ciod  a  niihear  ort,  a  theanga  chealgach  f  Geur  shaighde 
laoich,  le  èibhlibh  de'n  aiteal."     (Salm  cxx.  3,  4.) 

Mar  so  chaidh  iad  air  an  aghaidh,  gus  an  tàinig  iad 
an  sealladh  nan  leòghan.  A  nise  bha  Misneachail  'na 
dhuine  laidir,  cha  robh  sgàth  air  roimh  leòghan  :  Ach 
an  uair  a  thàinig  iad  fa'r  an  robh  na  leòghain,chaidh 
a'  chlann  a  bha  air  thoiseach  orra  a  nise  'nan  de"igh,  oir 
bha  eagal  aca  roimh  na  Jeòghain.  Le  so  fhaicinn 
thuirt  am  fear-iùil,  Tha  mi  tuigsinn,  a  chlann,  gur 
math  leibh  a  bhi  air  thoiseach  far  nach  mothaich  sibh 
cunnart,  ach  's  deòin  leibh  bhi  air  dheireadh  'nuair 
chunnaic  sibh  na  leòghain.  Am  feadh  a  bha  iad  a' 
triall  air  an  aghaidh,  tharrainn  Misneachail  a  chlaidh- 
eamh,  chum  an  t-slighe  a  rèiteachadh  do'n  luchd-turais 
a  dh'  aindeoin  nan  leòghan.  An  sin  thainig  fear  gu 
ccaabinadh  a  dheanamh  leis   na  leòghain  ;  agus  thuirt 

e  ri  fea  ùil  nan  eilthireach,  Ciod  a  thug  an  so  thu  ? 
B'e  ainm  an  fhir  Gruamach,  oir  b'àbhaist  da  bhi  'na 
nàmhaid  do  luchd-turais,  agus  b'ann  de  na  famhair- 
ean  e. 

Misneachail.  Tha  na  mnathan  agus  a'  chlann  so 
a'triall  air  eilthireachd,  agus  's  ann  mar  so  is  èigin 
daibh  dol,  agus  thèid  iad  ann,  a  dh'  aindeoin  na  ni  thu 
fèin  agus  na  leòghain. 

Gruamach.  Cha'n  i  so  an  slighe  's  cha  mhò  a  thriallas 
iad  oirre.  'S  ann  a  thàinig  mise  gu  cur  'nan  aghaidh, 
agus  gabhaidh  mi  leis  na  leòghain. 

Cha  robh  ach  beagan  dhaoine  rè  ùine  mhòr  roimhe 
sin  a'  gabhail  na  slighe ;  a  thaobh  gairge  nan  leòghan, 
agus  gruamaichead  an  f  hir  a  bha  còmhnadh  leo,  ionnas 
gu'n  robh  feur  air  fàs  air  an  t-slighe. 

An  sin  thuirt  a'  Bhana-chriosdaidh,  Ged  a  bha  na 
rathaidean  mòragun  taghaich  roimhe  so,  agus  ged  a  dh'- 
imich  an  luchd-turais  air  rathaidean  seacharain,  cha'n 
fhaod  a'  chùis  a  bhi  mar  sin,  o'n  a  dh'  e'irich  mise.  A 
nis'  o'n  a  dh'  èirich  mis'  am  mhàthair  ann  an  Israel. 
Breith  v.  6,  7. 

Gruamach.  An  sin  mhionnaich  e  air  na  leòghain, 
gu'm  bitheadh  :  agus  dh'iarr  e  orra  gabhail  às  an 
t-slighe,  is  nach  faigheadh  iad  seachad  mar  sin. 

Misneachail.  Ach  thug  misneachail  a'  cheud  ionn- 
saidh  air  Gruamach,  agus  ghabh  e  dha  cho  neo-math- 
ach  le  chlaidheamh  's  gun  do  chuir  e  'n  ruaig  air. 

Gruamach.  Ai\  sin  thuirt  e,  's  e  teicheadh,  Am 
marbh  thu  mi  air  mo  chrìch  fèin. 

Misneachail.  'S  e  rathad  mòr  an  Rìgh  air  am  beil 
sinn,  agus  chuir  thusa  do  chuid  leòghan  'nan  cnaip- 
starraidh  air  an  t-slighe  ;  ach  ged  nach  eil  na  boireann- 
aich  agus  a'  chlann  so  ach  lag,  thèid  iad  air  an  aghaidh 
air  an  t-slighe  thar  amhaich  do  chuid  leòghan.  Le  sin 
a  ràdh  tharrainn  e'n  làmh  agus  bhuail  e  gu  tàbhachdach 
e,  leis  an  do  chuir  e  air  a'  ghlùinibh  e.  Leis  a'  bhuille 
so  bhrist  e  cholgaid,  agus  ghearr  e  'n  leth  Jàmh  dheth. 
An  sin  bheuc  am  famhair  cho  oillteil  's  gu'n  do  chuir  e 

uabhas  air  na  h-eilthirich,  ach  gidheadh  bha  iad  toill- 
ichte  'nuair  a  chunnaic  iad  e  'na  shìneadh  a'  call  fhala. 
Bha  na  leòghaic  an  ceangal,  agus  cha  b'  urrainn  daibh 
beud  sam  bith  a  dheanamh.  Uime  sin  an  uair  a  bha 
Gruamach  màrbh,  thuirt  Misneachail  riu  iad  d'a  lean- 
tain-san,  agus  nach  tigeadh  dochann  sam  bi  orrathoradh 
nan  leòghan.  Air  an  aobhar  sin  chaidh  iad  air  an 
aghaidh;  ach  bha  na  mnathan  air  bhall-chrith  an  àm 
dhaibh  bhi  dol  seachad  :  bha  chlann  mar  an  ceudna  an 
droch  cor  le  h-eagal;  ach  fhuairiad  uile  seachad. 

Cha  b'f  hada  gus  an  tàinig  iad  gu  taigh  an  dorsair : 
oir  bha  eagal  na  h-òidhche  orra,  uime  sin  luathaich  iad 
an  ceum,  a  chionn  gun  robh  e  cunnartach  a  bhi  cois- 
eachd  feadh  na  h-òidhche.  'S  an  uair  a  thàinig  iad  chum 
a'  gheata,  bhuail  am  fear-iùil  a  bh'  ac'  aige,  agus  thuirt 
an  Dorsair,  "  Cò  tha'n  sin?"  Ach  cho  luath  's  a  chual 
e  am  fear-iùil  ag  ràdh,  'S  mis'  a  th'ann,  dh'  aithnich  e 
a  ghuth,  agus  thàinig  e  nuas ;  oir  bha'm  fear-iùil 
cleachdta  ri  bhi  tighinn  a'  deanamh  iùil  do  luchd-turais. 
An  uair  a  thàinig  e  nuas,  dh'fhosgail  e'n  dorus,  agus 
air  dha  am  fear-iùil  f  haicinn,  cha  tug  e'n  aire  do  na 
mnàithibh  agus  do'nchloinn,  oir  bha'n  dorch  ann :  thuirt 
e,  Ciod  a  Mhisneachail  a  th'  air  t'aire  cho  anmoch  so? 
Thainig  mi,  thuirt  e,  le  luchd-turais,  agus  tha  òrdugh 
aca  o  m'  Thighearna  tàmh  a  ghabhail  an  so  an  nochd. 
Bhithinn  an  so  o  cheann  fada,  mar  cuirte  maille  orm 
leis  an  famhair  a  b'  àbhaist  dol  an  leith-sgeul  nan 
leòghan  :  ach  an  deigh  dhomh  cath  gailbheach  a  bhi 
agam  ris,  sgath  mi  às  e,  agus  thug  mi  an  luchd-turais 
sàbhailte  chum  an  àite  so. 

Dorsair.  Nac-h  teid  thu  staigh,  agus  nach  fuirich  thu 
gu  madainn. 

Misneachail.  Cha  tèid  pillidh  mi  'n  nochd  f  hathast 
a  dh'  ionnsaidh  mo  Thighearna. 

Bana-chriosdaidh.  0\  a  dhuin*  fhoghaintich,  cha 
n-eil  fios  agam  cionnas  a  dhealaicheas  sinn  riut  air  ar 
turas ;  bha  thu  cho  tairis,  caoimhneil  ruinn :  chuir 
thu'n  cath  cho  duineil  às  ar  leth;  bha  thu  cho  dùrachd- 

ach  ga'r  ccmhairleachadh,  's  nach  di-chùimhnich  sinn 
am  feasd  do  chaoimhneas  duinn. 

Tròcair.  B'fhearr  Jeam  gu'm  biodh  do  chuideachd 
againn  gu  ceann  ar  n-uidhe !  Cionnas  is  comasach  do 
bhoireannaichbhochda  mar  tha  sinne,  dol  troimh  shligh- 
ibh  a  tha  cho  làn  do  thrioblaidean  s'  a  tha  i  so,  gun  char- 
aid  gun  f  hear  dlon  ? 

An  sin  thuirt  Seumas  am  fear  a  b'òige  de'n  chloinn 
ris.  O  deònaich  dol  leinn,  chum  ar  còmhnadh,  a  chionn 
gu'm  beil  sinne  cho  lag,  agus  an  t-slighe  cho  cunnart- 
ach. 

Misneaehail.  Tha  mis'  air  iarrtas  mo  Thighearna: 
ma  dh'  àithneas  e  dhomh  a  bhi'm  f  hear-iùil  agaibh  gu 
ceann  'ur  n-uidhe,  's  deònach  a  ni  mi  e ;  ach  tha  choir' 
agaibh  fè*in  nàch  d'  iarr  an  toiseach  e;  oir  'nuair  a 
thuirt  e  rium  teachd  an  fhad  so  leibh,  an  sin  bu  chòir 
dhuibh  guidhe  air  gu'n  leigeadh  e  mi  leibh  gu  ceann 
'ur  turais,  agus  dheònaicheadh  e  dhuibh  e.  Ach 'san 
àm  so  's  èigin  domh  'ur  fàgail,  agus  a  nis'  a  dheagh 
Bhana-chriosdaidh,  a  Thròcair,  agus  mo  chlann  ghasta, 
slàn  lèibh : 

An  sin  dh'  fheòraich  an  dorsair  Furachair,  do  Bhana- 
chriosdaidh  cò  bu  dùthaich,  agus  bu  chàirdean  d'i ; 
f  hreagair  i,  gu'n  tainig  i  o  bhaile  Ldir-sgrios ;  gum  bu 
bhanntrach  i,  gun  robh  a  fear  marbh,  d'am  b'ainm 
Criosdaidh  am  fear-turais.  Am  b'e  sin  t'fhear,  ars'  an 
dorsair  ?  B'e,  thuirt  ise,  agus  is  iad  sin  a  chlann ;  agus 
's  i'n  nighean  so  tè  do  mhuinntir  a'  bhail'  againn.  An 
sin  bhuail  an  dorsair  a  chlag,  mar  is  gnà  leis  air  a  leithid 
sin  do  dh'aobhar,  agus  thainig  a  chum  an  doruis  aon  do 
na  màighdeanan,  d'am  b'  ainm  Inntinn-iriosal.  Agus 
thuirt  an  dorsair  rithe,  i  dhol  a  dh'innse  dhaibhsan  a 
bha  steach,  Gu'n  robh  a'  Bhana-chriosdaidh,  bean 
Chriosdaidh,  agus  a  clann  air  Seachd  an  f  had  so  air  an 
turas  air  eilthireachd.  Chaidh  i  uime  sin  a  steach,  agus 
dh'  innis  i  dhaibh  e.  Agus  O!  bu  shòlasaeh  2eo  an 
sgeul  'nuair  a  chual  iad  e. 

Thainig  iad  le  dian  chabhaig  chnm  an  dorsair,  oir 
bha'Bhana-chriosdaidh  'na  seasamh  f  hathastam  mnith. 
An  sin  thuirt  cuid  de'n  mhuinntir  bu  shuidhichte  rithe, 
Thig  a  steach  a  Bhana-chriosdaidh,  a  bhean  a  bh'  aig' 
an  deagh  dhuine,  thig  a  steach  thu  fèin  agus  na  tha 
maille  riut.  Mar  sin  chaidh  i  steach,  agus  lean  a  clann 
agus  a  bana-chòmpanach  i.  An  uair  a  chaidh  iad  a 
steach,  chaidh  an  toirt  do  sheòmar  ro  mhòr,  far  an  d' 
iarradh  orra  suidhe ;  shuidh  iad  agus  chaidh  ceannard 
an  taighe  a  ghairm  chum  am  beatha  a  dheanamh.  An 
sin  thainigiad  a  steach  agus  shuidh  iad,  agus  air  dhaibh 
a  thuigsinn  cò  iad,  chuir  iad  fàilt  orra  le  pòig,  agus 
thuirt  iad  riu,  'S  e  'ur  beatha,  a  shoithichean  gràis  Dhè ; 
's  e  'ur  beatha  againne,  a  chàirdean  dìleas. 

A  nis',  a  chionn  gun  robh  e  anmoch,  agus  do  bhrìgh 
gun  robh  an  luchd-turais  sgìth,  agus  fann  le  bhi  'g  amh- 
arc  na  caonnaig,  agus  leòghanan  borba,  dh'  iarr  iad  orra 
deanamh  deas  cho  luath  'sa  dh'  fhaodadh  iad  chum 
gabhail  mu  thàmh.  Ach  thuirt  muinntir  an  taighe  riu, 
nach  gabhadh,  gus  an  itheadh  iad  grèim  bidh  ;  oir 
dheasaicli  iad  uan  fa'n  comhair,  leis  nanithibh  a  bhuin- 
eadh  dha.  (Eoin  i.  29  )  Oirchual  andorsair  gun  robh 
iad  a'  teachd,  agus  dh'  innis  e  dhaibhsan  a  bha  steache. 
Mar  sinan  deigh  na  suipeireach,  's  a  chrìochnaich  iad  an 
ùrnuigh  le  sàlm  a  sheinn.  dh'  iarr  iad  cead  dol  alaidhe. 
Ach  ma  dh'  fhaodas  mi  bhi  cho  dàna,  rachamaid  a 
laidhe  sa'  cheart  seòmar  's  an  do  laidh  m'fhear  'nuair  a 
bha  e'n  so ;  rinn  iad  mar  sin,  agus  iaidh  iad  uile  san 
aon  seòmar.  An  uair  a  ghabh  iad  mu  thàmh  thòisich 
a'  Bhana-chriosdaidh  agus  Tròcair  ri  labhairt  mu  nithe 
a  bha  feumail. 

Bana-chriosdaidh.  'S  beag  a  bha  dhùil  agam  aon  uair, 
gun  tiginn  air  thuras  an  deigh  m'fhir. 

Tròcair.  'S  ceart  cho  beag  a  bha  dùil  agad  gun  laidh- 
eadh  tu  'na  sheòmar,  agus  na  leabaidh,  mar  tha  thu  sa 
cheart  àm  so  a'  deanamh. 

Bana-chrimdaidh.   Is  lugha  na  sin  a  bha  dhùil  agam 

e  fèm  fhaicinn  ann  an  sòlas,  no  idir  gun  tugainn  aoradh 
leis-san  do'n  Tighearn  an  Rìgh  ;  'sgidheadh  thadòchas 
agam  a  nise  gun  tachair  sin. 

Tròcair.  Eisd  !  An  cluinn  thu  fuaim? 

Bana-chriosdaidh.  Air  leam  gun  cluinn,  's  ann  a 
tha'n  ceòl  so  mar  ghàirdeachas  gu'n  tàinig  sinne  an  so. 

Trbcair.  'S  iongantach  sin  !  ceòl  'san  taigh,  ceòl  sa' 
chridhe,  agus  ceòlmar  anceudnaann  an  nèamh,  achionn 
gu'm  beil  sinne  ann  an  so  ! 

Thug  iad  mar  sin  ùine  bheag  a'  còmhradh,  agus  chaidiJ 
iad.  'S  an  uair  a  dhùisg  iad  sa'  mhadainn,  thuirt  a' 
Bhana-chriosdaidh  ri  Tròcair. 

Bana-chriosdaidh.  Ciod  a  thug  ort  a  bhi  gàireachdaich 
an  ràoir  a'  d'  chadal  ?  Bha  mi  'm  barail  gu'n  robh  thu 
bruadar  ? 

Tròcair.  'S  mi  a  bha  ;  agus  bu  taitneach  am  bruadar 
e ;  ach  am  beil  thu  cinnteach  gun  d'  rinn  mi  gàire. 

Bana-chriosdaidh.  Binn  thu  sin  ;  ghàir  thu  gu  cridh- 
eil ;  ach  guidheam  ort  innis  dhomhsa  do  bhruadar. 

Tròcair.  Bha  mi  bruadar  gun  robh  mi  'm  shuidh  am 
aonar  an  àit  uaigneach,  a'  caoidh  cruas  mo  chridhe. 

Air  leam  nach  robh  mi  fada  'san  ionad  sin,  'nuair  a 
thàinig  mòran  mu'm  thimchoiil  g'am  f  haicinn,  a  dh 
<5isdeachd  ris  na  thubhairt  mi.  Dh'  èisd  iadsan,  agus  bha 
mis'  a'  caoidh  cruas  mo  chridhe.  Le  so  a  ehluintinn, 
rìnn  cuid  diù  gàire  fanaid  umam,  thuirt  cuid  eile  nacb 
robh  annam  ach  òiseach,  agus  theann  cuid  eile  ri  m' 
thilgeadh  a  null  agus  a  nall.  Le  iad  a  dheanamh  sin, 
air  leam  gu'n  d'amhairc  mi  suas,  's  gu'm  faca  mi  aon  a' 
teachd  a'  m'  ionnsaidh  air  a  sgiathaibh ;  agus  thuirt  e 
rium,  Ciod  a  dh'  f  hairich  thu,  a  Thròcair  ?  'S  an  uair 
a  chual  e  mo  ghearan,  thuirt  e,  sìth  Gu'n  robh  dhut 
thiormaich  e  mar  an  ceudna  mo  shùilean,  agus  sgeud- 
aich  e  mi  le  airgead  agus  le  òr.  (Esec.  xvi.  b — 13.) 
Chuir  e  slabhraidh  òir  mu'm  mhuineal,  fcàilean  am 
chluasan,  agus  crùn  maiseach  air  mo  cheann.  An  sin 
ghlac  e  air  làimh  mi,  agus  thuirt  e,  a  Thròcair,  lean 
mise.  Dh'  imich  e  suas,  agus  ìean  mis  e,  gus  an 
U 

d'ràinig  sinn  geat'  òir.  An  sin  bhuail  e ;  's  an  uair  a 
chaidh  fhosgladh,  chaidh  an  duin'  a  steach,  agus  lean 
mis  e  chum  rìgh-chathair,  air  an  robh  fear  'na  shuidhe ; 
agus  thuìrt  e  rium,  'S  e  do  bheatha  a  nighean.  Bha'n 
t-ionad  ag  amharc  dealrach,  mar  a'  ghrkn  ;  agus  air 
leam  gu'm  faca  mi  t'f  hear  san  àite  sin  :  agus  mhosgail 
mi  o  m'  aisling,  ach  an  d'rinn  mi  gàire  ? 

Bana-chriosdaidh.  Rinn  !  agus  's  math  a  dh'faodadh 
tu  sin,  a  chionn  gu'm  faca  tu  thu  fèin  cho  rìmheach. 
Oir  tha  mi  'g  innseadh  dhut  gum  bu  mhath  am  bruadar 
a  bh'ann;  agus  tuigidh  tu  gum  bi  e  mar  sin  air  a'  cheann 
ma  dheireadh.  Oir  labhraidh  Dia  aon  uair,  seadh,  dà 
uair,  ged  nach  toir  duine  fainear,  ann  an  aisling,  ann  an 
taisbean  na  h-òidhche,  'nuair  a  thuiteas  cadal  trom  air 
daoine,  'nuair  a  bhios  iad  'nan  suain  air  an  leabaidh. 
(Iob  sxxiii.  14,  15.)  Cha  ruigsinn  a  leas  fuireach  'n-ar 
dùisg  a  chainnt  ri  Dia  air  ar  leabaidh,  tha  e-san  comas- 
ach  air  teachd  far  am  bi  sinn  'n-ar  suain,  agus  a  thoirt 
oirnn  a  ghuth  a  chluintinn.  Tha  ar  cridhe  gu  minig 
'na  dhùisg  'nuair  a  bhios  sinne  'n-ar  cadal,  agus  labh- 
raidh  Dia  ris  a  sin,  aon  chuid  le  cainnt,  le  gnàth-f  hacail, 
le  comharraidhean,  no  le  sàmhlaidhean,  cho  math  'sged 
a  bhiodh  neach  'na  dhùisg. 

Tròcair.  O'n  a  tha  chùis  mar  sin,  's  toilichte  mi  do'm 
aisling,  oir  tha  dòchas  agam  nach  fada  gus  an  tig  i  gu 
crìch,  chum  gun  dean  mi  gàire  rithist. 

Bana-chriosdaidh.  Saoilidh  mi  gur  mithich  dhui.nn 
èiridh,  agus  fios  fhaiginnciod  is  còirdhuinn  a  dheanamh. 

Tròcair.  M  a  bheir  iad  cuireadh  dhuinn  fuireach  rè 
seal,  gabhamaid  risgu  toileach.  Tha  mini  's  deònaiche 
fuireach  an  so  c'ar  tamaill,  a  chum  gu'm  f  às  mi  eòlach 
air  na  h-òighean  sin ;  air  leam  gu'm  beil  Crionnachd, 
Cràbhadh,  agus  Seirc,  eireachdail  agus  suidhichte  'nan 
coltas. 

Bana-chriosdaidh.  Chl  sinn  ciod  a  ni  ad.  Uime  sin 
an  uair  a  bha  iad  'nan  uidheam,  chaidh  iad  sìos,  agus 
dh' f hiosraich  iad  ga  chèile  mar  fhuair  iad  tàmh  na 
h-òidhche 

Tròcair.  Gu  ro  mhath;  cha  d'fhuair  mi  riamh  tàmh 
a  b'  fhearr. 

An  sin  thuirt  Crionnachd  agus  Cràbhadh,maghabb- 
as  sibh  os-làimh  fuireach  an  so  rè  tamaill,  'se  'ur  beatha 
gus  an  ni  is  fearr  a  th'  againne  r'a  thoirt  duibn. 

Seirc.  'tì  e  le  ceud  gean-math.  Mar  so  dh'  aontaich 
iad  fuireaeh  rè  còrr  agus  mìos,  agus  bha  iad  feumail  ga 
chè'ile.  'Sa  chionn  gu'm  b'  àill  le  Crionnachd  a  thuig- 
sinn  mar  dh'  àraich  a'  Bhana-chriosdaidh  a  cuid  cloinne, 
dh'  iarr  i  cead  an  ceasnacbadh.  Fhuair  i  làn  chomas 
sin  a  dheanamh ;  agus  thòisich  i  air  Seumas,  am  fear 
a  b'  òige. 

Crionnachd.  Agus  thuirt  i,  Thig  a  Sheumais,  an 
aithne  dhut  innseadh  dhomb,  Cò  rinn  thu  ? 

Seumas.  Rinn  Dia  an  t-Athair,  Dia  am  Mac,  agus 
Dia  an  Spiorad  Naomha. 

Crionnachd.  'S  math  an  gill'  thu.  An  aithne  dhut 
cò  a  shaor  thu  ? 

Seumas.  An  t-Athair,  am  Mac,  agus  an  Spiorad 
Naomha. 

Crionnachd.  Ro  mhath.  Achcionnas  a  tha  Dia  an 
t-Athair  ga  d'  shaoradh  ? 

Seumas.  Tre  a  ghràs. 

Crionnachd.  Cionnas  a  tha  Dia  am  Mac  ga  d'  shaor- 
adh  ? 

Seumas.  Le  a  dhìoladh  agus  le  eadar-ghuidhe. 

Crionnachd.  Agus  cionnas  a  tha  Dia  an  Spiorad 
Naomha  ga  d'  shaoradh  ? 

Seumas.  Le  shoillseachadh,  le  ath-nuadhachadh,  agus 
le  a  choimhid. 

An  sin  thuirt  Crionnachd  ris  a'  Bhana-chriosdaidh, 
'S  cliùiteach  dhut  mar  tha  thu  togail  do  chuid  cloinne. 
Tha  mi  cinnteach  nach  ion  domh  na  ceistean  sin  f  heòr- 
aich  do  'n  chuid  eile  dhiù,  o'n  a  tha'm  fear  is  òige  cho 
fiosrach  umpa.  Bheir  mi  nis'  ionnsaidh  air  an  ath-fhear 
is  òige. 

Crionnachd.  An  sin  thuirt  i  ri  Ioseph,  oir  b'e  sin 
ainm,  an  deòin  leat  mise  ga  d'  cheasnachadh  ? 

Ioseph.   Tha  mi  ro  dheònacb. 

Crionnachd.    Cò  e  'n  duine  ? 

Ioseph.  Bith  reusonta,  air  a  chruthachadh  le  Dia,  mai 
thuirt  mo  bhràthair. 

Crionnachd.  Ciod  a  tha'm  facal  saoradh  a'  ciallachadh  ? 

Ioseph  Tha  gu'n  tug  an  duine  e  fèin,  trid  a'  pheac- 
aidh,  do  staid  ciomachais  agus  truaighe. 

Crionnachd.  Ciod  a  th'  air  a  chiallachadh  le  bhi  air 
ar  saoradh  leis  an  Trionaid  ? 

Ioseph.  Tha  gu'm  beil  am  peacadh  'na  an-tighearna 
cho  cumhachdach,  's  nach  urrainn  aon  neach  ar  toirtas 
a  charamh  ach  Dia ;  agus  gu'm  beil  Dia  cho  bàigheil, 
càirdeil  ri  daoine,  's  gun  do  shaor  e  da-rìreadh  às  achor 
thruagh  so  iad. 

Crionnachd.  Ciod  a  bha'n  rùn  Dhè  leis  an  duine 
shaoradh  ? 

loseph.  Bha  glòir  ainme,  a  ghràis  agus  a  cheartais, 
&c.  agus  sonas  siorruidh  a'  chinne-daonna. 

Crionnachd.   Cò  iad  iadsan  a  the"id  a  shaoradh  ? 

Ioseph.   Iadsan  a  gabhas  r'a  shaoradh-san  : 

Crionnachd.  A  Ioseiph,'s  math  a  theagaisg  do  mhàth- 
air  thu,  agus  thug  thus  an  deagh  aire  do  na  thuirt  i 
riut. 

An  sin  thuirt  i  ris  an  f  hear  a  b'f  haigse  dha, 

Crionnachd.  Thig,  a  Shomhairle,  am  beil  thusa  toil- 
each  do  cheasnachadh  ? 

Somhairle.     Tha,  m'as  toil  leats  e. 

Crionnachd.  Ciod  e  an  t-ionad  Flaitheas  ? 

Somhairle.  Ionad  agus  cor  ro  bheannaichte,  achionn 
gu'm  beil  Dia  a'  gabhail  còmhnaidh  ann. 

Crionnachd-  Ciod  an  t-àit  a  th'ann  an  ifrinn  ? 

Somhairle.  Ionad  agus  cor  ro  bhrònach,  a  chionn  gur 
ann  a  tha'm  peacadh,  an  diabhol,  agus  am  bàs  a'  gabhail 
còmhnaidh. 

Crionnachd.   C'arson  bu  mhath  leat  dol  do  Nèamh  ? 

Somhairle.  Chum  gu'm  faicmi  Dia,  agus  gun  toir  mi 
s^irbhis  gun  sgìos  da ;  chum  gu'm  faic  mi  Criosd,  agus 
gun  toir  mi  gràdh  bith-bhuan  da ;  chum  gu'm  bi  làn- 

aohd  sin  an  Spioraid  Naoimhe  annam,  nach  f  haod  mi 
air  aon  chor  a  mhealtainn  an  so. 

Crionnachd.  'S  math  am  fleasgach  thusa  cuideachd, 
agus  's  math  a  dh'  ionnsaich  do  mhàthair  tbu. 

An  sin  thuirt  i  ri  Mata,  oir  b'e  sin  ainm  an  fhir  bu 
shine,  An  àill  leatsa  mise  gad  cheasnachadh  ? 

Mata.  'S  àill. 

Crionnachd  Feòraicheam  dhiot  ma  ta,  An  robh  bith 
aig  aon  ni  air  thoiseach  air  Dia  ? 

Mata.  Cha  robh  ;  oir  tha  Dia  bith-bhuan  :  cha  mhò 
a  bha  bith  aig  aon  ni,  ach  aige  fdin,  gu  toiseach  a'  cheud 
latha.  Oir  an  sè  laithibh  rinn  Dia  nèamh  agus  talamh, 
an  fhairge  agus  gach  ni  a  ta  annta. 

Crionnachd.  Ciod  a  bharail  a  th'  agad  mu'n  Bhìoball  ? 

Mata.   Tha,  gur  e  facal  naomha  Dhè. 

Crionnachd.  Am  beil  aon  ni  sgrìobhta  ann  nach  eil 
thu  tuigsinn  ? 

Mata.  Tha  iomadh  ni. 

Crionnachd.  Ciod  a  ni  thu  'nuair  a  thachras  ni  ort 
nach  urrainn  dut  a  thuigsinn  ? 

Mata.  Tha  mi  meas  gur  e  Dia  gu  mòr  is  glice  na 
mise.  Tha  mi  fòs  a'  guidhe  air  gu'n  nochd  e  dhomh 
urrad  deth  's  a  bhios  feumail  domh. 

Crionnachd.  Ciod  a'  bharail  a  th'  agad  mu  aiseirigh 
nam  marbh  ? 

Mata.  'S  i  mo  bharail  gun  èirich  iad  mar  chaidh  an 
adhlacadh;  ionann  ann  an  gnè,  ge  nach  bi  iad  ionann 
ann  an  truailleachd.  Agus  tha  mi  creidsinn  soair  dha 
sheòl ;  Airtùs,  Air  son  gun  do  gheall  Dia  e,  'S  an  dara 
h-àite,  A  chionn  gur  urrainn  e  a  cho-lionadh. 

An  sin  thuirt  Crionnachd  ris  a'  chloinn,  'S  èigin  duibh 
è"isdeachd  fhathast  ri  'rmàthair,  oir  's  urrainn  i  tuill- 
eadh  fhòghlum  dhuibh  fathast.  'S  èigin  duibh  cuid- 
eachd  an  aire  thoirt  do  gach  seanachas  math  a  chluinneas 
sibh  aig  daoin'  eile:  s  ann  air  'ur  sons'  a  their  iad  e. 
Thugaibh  an  aire  chùramach  do  na  tha  nèamh  agus 
talamh  a'  teagasg  dhuibh  :  ach  gu  sònraichte  bithibh 
tric  a'  cnuasachd  an  leabhair  a  thug  air  bhur  n-athair 

falbh  air  eilthireachd.  Fòghlumaidh  mise  dhuibh  gach 
ni  a  dh'  fhaodas  mi  am  feadh  a  bhios  sibh  an  so,  agus 
bithidh  mi  toilichte  ma  dh'  fheòraicheas  sibh  dhiom 
nithe  a  bhios  chum  'ur  leas. 

Ach  cha  robh  an  luchd-turais  an  sin  ach  seachduin, 
an  uair  a  bha  suiridheach  aig  Tròcair,  d'am  b'  airim. 
Grad-charach,  duine  bha  fior  mhodhail,  's  a  bha  gabh- 
ail  os-làimh  a  bhi  diadhaidh,  ach  bha  e  'n  ro  gheall  air 
an  t-saoghal.  Mar  so  thàinig  e  uair  no  dhà  a  dh'  ionns- 
aidh  Thròeair  agus  leig  e  ris  a  ghràdhdh'i.  Bha  Tiòcair 
fior  mhaiseach,  agus  thaitinn  i  gu  math  ris. 

Bha  i  ro  ghniomhach,  cha  robh  i  deònach  bhi  idir  'na 
tàmh ;  oir  mar  biodh  aice  fèin  a  bheag  r'a  dheanamh, 
bhiodh  i  'g  obair  a'  deanamh  aodaich  dhaibh-san  a 
bhiodh  feumach.  Agus  achionn  nach  robh  Grad-char- 
aeh  fiosrach  ciod  a  bhai  deanmh  riu,  thaitinn  egu  math 
ris  nach  robh  e  ga  faicinn  idir  'na  tàmh  :  air  leis  gun 
deanadh  i  deagh  bhean-taighe. 

Dh'innis  Tròcair  mu'n  t-suiridhe  do  na  maighdeauan 
eile  bha  mu'n  taigh,  agus  rannsaich  i  mu  thimchioll  an 
fhir,  oir  b'aithne  dhaibh-san  e  ni  b'f  hearr  na  b'aithne 
dh'is'  e.  Dh'innis  iad  d'i  gun  robh  e  'na  dhuine  anabh- 
arrach  gnìomhach,  a'  gabhail  air  a  bhi  diadhaidh,  ach 
gun  robh  iad  fo  eagal  nach  robh  mòran  de  chumh- 
achd  na  diadhachd  aige. 

Cha  bhi  cuid  agamsa  dheth,  mata,  arsa  Tròchair ;  oir 
tha  mi  cur  romham  nach  gabh  mi  am  feasd  fear  a  bhios 
na  leth-trom  air  m'anam. 

Fhreagair  Crionnachd,  Nach  cuireadh  e  mòr  dhragh 
oirr'  a  chur  air  cùl ;  oir  'nan  leanadh  i  air  deanamh 
mar  bu  ghnà  leatha,  nach  b'fhada  chuireadh  e  dragh 
oirre. 

B'  ionann  a  thachair,  oir  an  ath  uair  a  thàinig  e  bha 
i  mar  b'àbhaist  dh'i  a'deanamh  suas  cheairtean  snàth  fa 
chomhair  nam  bochd.  An  sin  thuirt  e  rithe,  Am  bi  thu 
do  ghnà  a'  deanannaich  ?  Bithidh,  ars'  ise,  an  darna 
cuid  domh  fhèin  no  do  chàch.  Ach  cia  meud  a  chois- 
sieae  tu  san  latha,  ars'  e-san.     'S  ann,  ars'  ise,  a  tha 

mi  deanamh  nan  nithe  so  chum'sgu'm  bi  mi  saibhir  an 
deagh  oibribh,  chum  gun  suidhich  mi  deagh  stdigh, 
gu  greim  a  dheanamh  air  a'  bheatha-mhaireannaicn. 
(I  Tim.  vi  17 — 19.)  Ciod  a  ni  thu  dhiù,  thuirt  e-san  ? 
Sgeadaichidh  mi  an  lomnochd  leo,  ars'  ise;  'Nuair  a 
chnal  e  sin  thuit  a  dha  làimh  r'a  thaobh ;  agus  cha 
tàinig  e  tuilleach  air  an  t-suiridhe:  'S  an  uair  a  dh- 
fhiosraicheadh  dheth  ciod  bu  choireach  ris,  thuirt  e  gun 
robh  Tròcair  na  boireunnach  eireachdail,  ach  gun  robh 
droch  smuaintean  a'  cur  dragh  oirre. 

An  uair  a  dh'fhàg  e  i,  thuirt  Crionnachd  rithe, 
Nach  tuirt  mise  ruit  nach  b'fhada  gus  an  tre"igeadh 
e  thu?  cha'n  e  mhàin  sin,  ach  togaidh  e  droch  cliùort : 
Oir  ged  a  tha  e  gabhail  air  a  bhi  diadhaidh,  agus  gu'm 
beil  gràdh  aige  do  Thròcair ;  gidheadh  tha  'n  dà  ghnè 
cho  calg-dhìreach  an  agbaidh  a  chè"ile,  's  nach  saoil  mi 
gun  tig  iad  am  feasd  cuideachd. 

Tròcair.  Dh'fhaodainnse  bhi  pòsda  roimhe  so,  ged 
nach  robh  mi  ga  inuseadh;  ach  cha  bu  toigh  leo  mo 
sheòl,  ged  nach  robh  coire  aca  ri  f  haotainn  do  m'  choltas : 
Air  chòr  's  nach  do  chòrd  sinn. 

Crionnachd.  S'  beag  meas  a  th'  air  Tròcair  r'ar  linn- 
ne,  ach  an  t-ainm :  's  beag  a  bheir  spèis  do  d'  ghnàth- 
achadh-sa. 

Tròcair.  Cha  n-eil  comas  air,  mar  gabh  fear  idir 
mi,  buanaichidh  mi  am  òigh,  no  bithidhmo  ghnàthach- 
adh  dhomh  an  àite  fir-phòsda.  Chan  f  haod  mi  mo  ghrad 
atharrachadh  ;  agus  air  son  fear  a  ghabhail  a  bhiodh  an 
aghaidh  mo  nàduir,  's  fearr  leam  gu  mòr  a  bhi  falamh. 
Bha  piuthar  dhomhsa,  d'am  b'ainm  Fiùghantach,  pòsda 
ri  fear  dhiù  sud  ;  ach  dh'f  hartlaich  orra  còrdadh  ;  agus 
o'n  a  chuir  mo  phiuthar  roimpe  gu'm  buannaicheadh  i 
mar  thòisich  i,  le  bhi  caoimhneil  ris  na  bochdan,  chuir 
an  t-iargaltach  ud  a  mach  air  an  dorus  i. 

Crionnachd.  Cuiridh  mi  geall  gu'm  b'f  hear-aidmheil 
e. 

Tròcair.    B'  eadh  gu  deimhin ;   agus  's  eagal  leam 

gu'n  robh  e  mar  tha  mòran  do  mhuinntir  an  t-saoghail« 
ach  cha  bhi  cuid  agam  dhiù. 

'S  an  àm  so  dh'  f  hàs  Mata,  am  mac  bu  shine  bh'  aig 
a'  Bhana-chriosdaidh  gu  tinn,  agus  bha  e  ro  an-shocrach, 
le  goimh  a  bha  na  innigh,  ionnas  gun  robh  e  air  uairibh 
fo  chràdh  anabarrach.  Bha  chòmhnaidh  fagus  daibh 
seann  lighich  d'am  b'  ainm  Eolach ;  chur  iad  ga  iarr- 
aidh  gu  fhaicinn,  agus  thàinig  e.  An  uair  a  dh' 
f  heuch  e  chuisle,  's  a  ghabh  e  beachd  air  an  òganach, 
thuig  e  gur  h-e  greim-mionaich  bu  thinneas  da  :  agus 
thuirt  e  r'a  mhàthair,  Ciod  an  lòn  a  bha  e  cleachda 
f  haotainn  ?  Cha-n  eil  aon  ni,  ars  a  mhàthair,  ach 
lòn  fallain.  Thuirt  an  lèigh  gun  d'ith  e  o  cheann 
ghoirid  ni-eigin  nach  do  chnàmh  e,  agus  nach  falbhadh 
e  gun  chùngaidh-leighis  a  ghnàthachadh.  'S  èigin  da 
puragaid  fhaotainn,  no  cha  bhi  e  beò. 

An  sin  thuirt  Somhairle  r'a  mhàthair,  ciod  an  ni  a 
thionail  agus  a  dh'  ith  mo  bhràthair  ?  cho  luath  sa 
thàr  sinn  o'n  gheata  bh'  aig  ceann  na  slighe  so  :  m'  as 
cùimhne  leibh  e,  bha  lios  meas  ri  taobh  na  slighe,  agus 
bha  cuid  de  'n  toradh  an  crochadh  thar  a'  bhalla,  agus 
spion  agus  dh'  ith  mo  bhràthair  cuid  deth. 

Bana-chriosdaidh.  Tha  thu  fìor,  mo  leanabh,  ars' 
ise,  dh'  ith  e  dheth  gun  teagamh  :  Bhac  mis'  e,  ach  dh' 
ith  e  dheth  an  aghaidh  mo  thoile. 

Lighich.  Thuig  mise  gu'n  d'  ith  e  ni-eigin  nach 
robh  math ;  agus  's  e  am  meas  sin  an  ni  is  cronail 
a  dh'  f  haodadh  e  ithe.  'S  toradh  lios  Bheelsebuib  a 
th'  ann.  Is  ioghnadh  leam  nach  tug  aon  neach  sanas 
duibh  uime  ;  's  iomadhneach  air  an  tug  e  am  bàs. 

Bana-chriosdaldh.  An  sin  bhuail  a'  Bhana-chriosd- 
aidh  a  basan,  agus  thuirt  i,  O  a  leinibh  amaidich, 
agus  a  mhàthair  neo-chùramach,  ciod  a  ni  mi  riut  ? 

Lighich.  Na  bi  gu  ro  mhòr  air  do  chùradh ;  faod- 
aidh  e  bhi  gu  math  fhathast ;  ach  's  èig'm  da  pùragaid 
thilgidh  a  ghabhail. 

Bana-chriosdaidh     Na  caomhain  saothair  a  chaith- 

eadh  air,  agus  buin  ris  a  rè"ir  t'fhiosrachaidh,  ge  b'w 
luach  a  bheir  mi  'na  è"irig. 

Lighich.  Cha  n-eagal  nach  còrd  sinn,  (Eabh.  x. 
1 — 4.)  Mar  sin  rinn  e  pùragaid  dha,  ach  bha  i  ro 
lag  ;  chaidh  a  deanamh  suas  le  fuil  ghabhar,  le  luaithre 
aighe,  agus  le  sùgh  hisoip,  &c.  An  uair  a  mhothaich 
an  Lèigh  gun  robh  a'  phùragaid  tuilleadh  's  lag,  dh' 
ullaich  e  aon  eile  bha  freagarrach  :  a  rinneadh  de  chorp 
agus  de  dh'  fhuil  Chriosd,  (Eoin  vi.  54—57,  Eabh.  ix. 
14.)  Bheir  lighichean  cungaidh-leighis  iongantach 
do'n  mhuinntir  a  bhios  fo  'n  cùram  ;  agus  bha  i  so  air 
a  deanamh  suas,  le  gealladh  no  dhà  agus  le  cuibhrionn 
iomchaidh  do  shalunn,  Bha  e  ri  trì  dhiu  sin  a  ghabhail 
a  cheudlongaidh,  ann  an  leth-bhodach  de  dheòir  an 
aithreachais,  (Sech.  xii.  10.)  An  uair  a  bha  'n  ioc- 
shlainte  so  na  h-uidheam,  's  air  a  toirt  a  dh'  ionnsaidh 
an  òganaich,  cha  bu  deòin  leis  a  gabhail,  ged  a  bha  e 
air  a  chràdh  ie  goirteas,  mar  gun  spìont'  às  a  chdile  e. 
S  fheudar  dhut  a  gabhail,  ars'  an  Lèigh.  Tha  e 
teachd  am  aghaidh,  ars'  an  gille  :  's  eigin  dut  a  gabh- 
ail,  ars'  a  mhàthair.  Tilgidh  mi  rithist  a  mach  i, 
ars  an  gille.  Ciod  am  blas  a  th'  oirre,  ars'  a  mhàthair 
ris  an  Lèigh?  Cha  n-eil  drochbhlas  sam  bith  oirre,  ars' 
an  Le'igh ;  agus  leis  a  sin  bhuin  i  rithe  le  barr  a  teanga: 
Agus  thuirt  i  ris,  O  a  Mhata,  tha  'n  ìoc-shlaint  so  ni's 
mìllse  na  mil.  Gabh  i  air  ghaol  do  mhàthar,  do  bhràith- 
rean,  do  bheatha  fein,  agus  air  ghaol  Tròcair.  Ach  mu 
dheireadh  le  mòran  earalachaidh,  agus  leùrnaighghearr 
air  son  a  soirbheachaidh,  ghabh  e  i,  agus  dh'  oibrich  i 
gu  sèimh  air.  Chuir  i  thairis  e  ann  am  dùsal  cadai!, 
leis  an  d'  fhuair  e  fallas,  a  chuir  air  falbh  an  goirteas. 

An  ùine  bheag  dh'  èirich  e,  agus  b'  urrainn  e  dol 
mu'n  cuairt  le  luirg,  agus  rachadh  e  bho  sheòmar  gu 
seòmar,  agus  dheanadh  e  cainnt  ri  Crionnachd,  ri 
Cràbhadh,  agus  ri  Seirc,  mu  thimchioll  a  thinneis,  agus 
mar  chaidh  a  leigheas. 

'S  an  uair  a  bha   'n    t-òganach  glan  leighiste,  dh 

f  heòraich  a'  Bhana-chriosdaidh  do'n  Lèigh,  ciod  a  b' 
èigin  da  f  haotainn  air  son  a  shaoithreach  agus  a  chùr- 
aim  a  ghabh  e  do'n  ghille  !  Agus  thuirt  esan.  "  'S 
eigin  duit  ìocadh  do  Cheannard  oil-taigh  nan  Lighich- 
ean,"  (Eahh.  xiii.  11 — 15:)  a  reir  gnà  nacùise. 

Bana-criosdaidh.  Ach  a  deir  ise,  ciod  tuilleadh  air 
am  math  an  ioc-shlàinte  so  ? 

Lighich.  Is  ìoc-shlàint  choitcheann  i :  tha  i  math 
air  son  gach  gnè"  eucail  a  bhios  air  luchd-cuairte  :  's  an 
uair  a  thèid  a  h-ullachadh  air  chòir,  gleidhidh  i  a 
buaidh  ùine  mhòr. 

Bana-criosdaidh,  Bi  cho  math  's  gun  dean  thu  suas 
domhsa  dà  bhòstan  dheug  dh'i ;  oir  ma  gheibh  mi  iad 
sin,  cha  ghabh  mi  cùngaidh-leighis  sàm  bith  eile. 

Lighich.  Tha  'n  ioc-shlaint  so  math  a  chumail  air 
ais  encail,  cho  math  's  g'an  leigheas  'nuair  a  thig  iad  air 
neach.  Faodaidh  mi  a  ràdh  le  barandas,  ma  ghnàth- 
aicheas  duine  an  ìoc-shlainte  so,  gun  toir  i  airabhi  beò 
gu  siorruidh.  (Eoin  vi.  5.)  Ach  a  dheagh  Bhana- 
chriosdaidh,  cha  'n  f  haodar  a  gabhail  air  aon  dòigh  eile 
ach  mar  sheòl  mise,  air  neo  cha  dean  i  feum  sam  bith. 
Uimesin  thug  e  dh'i  ni's  leòir  aira  son  fèin,  air  sona 
cuid  cloinne,  agus  air  son  Tròcair  ;  agus  thuirt  e  ri 
Mata  an  aire  thoirt  mar  dh'  itheadh  e  meas  an-abaich 
a  rithist :  agus  an  uair  a  phòg  se  iad,  dh'fhalbh  e 
roimhe. 

Chaidh  ainmeachadh  roimhe  so,  gun  tuirt  Crionn- 
achd  ris  a'  chloinn  gu'm  faodadh  iad  ni  air  bith  a  bhiodh 
feumail  fheòraich  dh'i,  agus  gu'n  innseadh  i  dhaibh  e. 

An  sin  thuirt  Mata  rithe,  C'arson  mar  bu  trice 
bhiodh  blas  searbh  air  cungaidh-leighis  ? 

Crionnachd.  A  nochdadh  cia  cho  neo-thaitneach 
'sa  tha  facal  Dè,  agus  a  thoradh,  do'n  chridhe  f  heòl- 
mhor. 

Mata.  C'arson  a  dh'  oibricheas  pùragaid  ma  bhios 
i  math  ? 

Crionnachd.      A  nochdadh   gun  glan  am    facal  an 

cridhe,  agus  an  inntinn,  'nuair  a  dh'  oibricheas  e  gu 
h-èifeachdach,  araon  do'n  anam  agus  do'n  chorp. 

Mata.  Ciod  bu  chòir  dhuinn  a  thuigsinn  le  lasair 
an  teine  a  dhìreadh  suas  ?  agus  a'  faicinn  gathan  àigh 
agus  cumhachd  drùighteach  na  grème  a  tearnadh  a 
nuas  ? 

Crionnachd.  Le  dol  suas  an  teine,  tha  e  teagasg 
dhuinn  dìreadh  ri  flaitheas,  le  tograidhean  diana  dùr- 
achdach:  agus  leis  a'  ghrèin  a  chuir  a  teas,  a  gathan 
ayus  a  cumhachd  drùighteach  a  nuas,  tha  e  teagasg 
dhuinn  gu'm  beil  Slànaighear  an  t-saoghail,  ged  a  tha 
e  àrd,  a'  ruigheachd  a  nuas  oirnne  le  ghràs  agus  le 
ghràdh. 

Mata.  Cia  &s  a  tha'n  t-uisg'  aig  na  neòil  ? 

Crionnachd.  As  an  f  hàirge. 

Mata.  Ciod  a  tha  sin  a'  teagasg  dhuinn  ? 

Crionnachd.  Gu'm  bu  chòir  do  luchd-teagaisg  an 
teagasg  fhaighinn  o  Dhia. 

Mata.  C'arson  a  tha  na  neoil  ga'm  falmhachadh  fè"in 
air  an  talamh  ? 

Crionnachd.  A  nochdadh  gu'm  bu  chòir  do  luchd- 
teagaisg  na  b'aithne  dhaibh  mu  Dhia  fhoillseachadh 
do  dhaoine. 

Mata.   C'arson  achithear  ambogha-frois  ris  a'ghrein? 

Crionnachd.  A  nochdadh  gu'm  beil  co-cheangal  gràis 
Dhè  air  a  dhaighneachadh  dhuinn  ann  an  Criosd. 

Mata.  C'arson  a  tha  na  tobraichean  a'teachd  d'ar 
n-ionnsaidh-ne  o'n  f  hàirge  ? 

Crionnachd.  A  nochdadhgu'm  beil  gràs  De  a'teachd 
d'ar  n-ionnsaidh-ne  tre  chorp  Chriosd. 

Mata.  C'arson  a  tha  cuid  de  na  tobraichean  ag  e"iridh 
o  mhullach  nam  beann  ? 

Crionnachd.  A  nochdadh  gun  e"irich  spiorad  nan  gràs 
suas  ann  an  cuid-eigin  a  tha  àrd  agus  cumhachdach, 
cho  math  a's  anntasan  a  tha  bochd  agus  iosal. 

Mata.  C'arson  a  tha'n  lasair  a'  deanamh  grèim  air 
buaic  na  cainnle  ? 

Crionnachd.     A  leigeadh  ris  duinn  mar  eil  gràs  a' 

beothachadh  a'  cridhe,  nach  bi  solus  na  fior  bheatha 
annainn. 

Mata.  C'arson  a  tha  bhuaic  agus  a  gheir  uile  gu  bhi 
air  an  caitheamh,  a  chumail  suas  solus  na  cainnle  ? 

Crionnachd.  A  Leigeadh  ris  duinn  gu'm  bu  chòir 
do'n  chorp  agus  do'n  anam  a  bhi  feitheamh,  chum  gràs 
Be  annainne  a  choimhid  ann  an  deagh  riaghailt. 

Mata.  C'arson  a  tha'm  pelican  a'  tolladh  h-uchd  fein 
ie  gob  ? 

Crionnachd.  A  bheathachadh  a  h-àlaich  le  fuil,  agus 
leis  a  sin  a  nochdadh  gu'm  beil  na  h-urrad  ghràidh  aig 
an  t-Slànaighear  bheannaichte  d'a  shiuagh,  is  gu'n  do 
shaor  e  iad  o'n  bhàs  le  f  huil. 

Mata.  Ciod  atheagaisgeasgairma'choilich  doneach? 

Crionnachd.  Teagaisgidh  peacadh  agus  aithreachas 
Pheadair.  Tha  gairm  a'  choilich  mar  an  ceudna  a' 
nochdadh  gu'm  beil  an  latha  am  fagus ;  cuireadh  ma  ta 
gairm  a'  choilich  a  d'  chùimhne  mu  latha  deireannach 
agus  uabhasach  a'  bhreitheanais. 

Bha  nise  mu'n  àm  so  am  mios  a  muigh ;  uime  sin 
thuirt  iad  ri  muinntir  an  taighe  gu'm  b'iomchaidh 
dhaibh  bhi  falbh.  An  sin  thuirt  Ioseph  r'a  mhàthair, 
cha  chòir  dhuibh  a  dhi-chùimhneachadh  fios  a'  chur 
chum  an  Fhir-mhìnichidh,  a  dh'  iarraidh  air  Misneach- 
ail  a  chur  d'ar  n-ionnsaidh,  chum  gun  dean  e  'n  t-iùl 
duinn  air  an  t-slighe.  'S  math  a  fhuaradh  tu  a  chur 
am  chùimhne  ;  ars'  ise  ;  's  beag  nach  do  dhì-chuimhnich 
mi  e.  Sgrìobh  i  littir-iarrtais,  agus  dh'earalaich  i  air 
Furachair  an  dorsair,  e  ga  chuir  le  làimh  iomchaidh 
chum  an  Fhir-mhìnichidh:  agusan  uair  a  chunnaic  e 
achanaich  na  litreach  sin  thuirt  e  ris  an  teachdaire,  Im- 
ich,  agns  innis  daibh  gu'n  ruig  e. 

An  uair  a  thuig  an  teaghlach  san  robh  a'  Bhana- 
chriosdaidh  gun  robh  a  rùn  orra  bhi  triall,  ghairm  iad 
an  teaghlach  uile  co-lath,  a  thoirt  buidheachais  don 
Rìgh  a  chionn  e  chuir  aoidhean  cho  tarbhach  dhaibh 
d'an  ionnsaidh.  An  uair  a  rinn  iad  sin,  thuirt  iad  ris 
a'  Bhana-chriosdaidh,  Nach  fearr    dhuinn  rud-e.'gin  a 

nochda  dhutsa,  mar  is  gnà  leinn  a  dheanamh  ào 
luchd-turais,  air  am  bi  thu  meòraich  air  an  t-slighe  ? 
Mar  so  thug  iad  i-fèin,  a  clann,  agus  Tròcair,  do 
sheòmar  beag,  agus  nochd  iad  daibh  aon  de  na  h-ùbhlan 
de'n  d'ith  Eubh,  's  a  thug  i  fòs  d'a  fear:  ni  air  son  an 
deach  an  cuir  a  mach  à  phàrras ;  agus  dh'f  heòraich  iad 
d'i  ciod  a  bh'ann  ?  Thuirt  ise,  Gur  h-e  bh'ann  lòn  fallain 
nonimh;  cha'n  aithne  dhomh' cò  aca  a  th'ann.  Dh'innis 
iad  an  sin  a'  chùis  d'i  agus  bha  i  fo  ìoghnadh.  Gen. 
iii.  6  ;  Rom.  vii.  24. 

An  sin  thug  iad  i  do  dh'  ionad  eile,  agus  nochd  iad 
d'i  fàradh  Iacoib  :  agus  bha  sa'n  àm  sin  cuid  de  na  h- 
ainglean  a'  dìreadh  air.  Gheur-bheachdaich  a'  Bhana- 
chriosdaidh  agus  a  comunn  air  na  h-ainglean  a'  dìreadh. 
An  sin  bha  mhiann  orra  an  toirt  do  dh'  ionad  eile,  chum 
ni-eigin  a  nochdadh  dhaibh ;  ach  thuirt  Seumas  r'a 
mhàthair,  Guidh  orra  iad  a  dh'fhuireach  tamall  eile 
'san  àite  so,  oir  's  iongantach  an  sealladh  so.  Phill  iad 
a  rithist,  agus  dh'amhairc  iad  air  an  tsealladh  thait- 
neach  so.  An  deigh  so  thug  siad  iad  do  dh'  àite  far  an 
robh  acair  òir  an  crochadh  agus  dh'  iarr  iad  air  a' 
Bhana-chriosdaidh  a  toirt  a  nuas  :  oir,  thuirt  iad  rithe, 
gheibh  thu  fèin  leat  i  ;  oir  tha  i  anabharrach  feumail 
dhut  i  bhi  agad,  chum  gun  deanadh  tu  grèim  air  na 
tha'n  taobh  a  staigh  de'n  roinn-bhrat,  agus  gu'mbuan- 
aich  thu  seasmhach,  ged  a  thig  deuchainn  ad'  charamh  : 
Bha  iad  toilichte  air  son  sin.  (Eoin  i.  15.  Eabh.  vi- 
19.  Gein.  xxviii.  12.)  An  sin  thug  iad  leo  iad  chum 
an  t-slè"ibhe  air  an  do  thairg  Abraham  Isaac  a  mhac 
ìobradh,  agus  nochd  iad  daibh  an  altair,  an  connadh,an 
teine,  agus  an  sgian  ;  oir  tha  iad  a  làthair  gus  an  làtha 
'n  diugh.  An  uair  a  chunnaic  iad  na  nithe  sin,  thog 
iad  an  làmhan,  agus  choisrig  siad  iad  fèin,  agus  thuirt 
iad.  O  !  nach  b'anabarrach  an  duine  Abraham  fèin, 
air  son  a  ghràidh  a  bh'aige  d'a  Chruthadair,  agus  air 
son  fhèin-àicheadh  !  An  deigh  dhaibh  na  nithe  sin 
fheuchainn  daibh,  thug  Crionnachd  a  steach  iad  do 

sheòmar-àluinn  far  an  robh  dà  inneal-chiùil,  agus  she"inn 
i  orra  mu  na  chunnaic  iad,  air  a  mhodh  so  : — 

"  Sheall  sinn  ubhal  Eubha  dhuibh 

Roimh'n  bi  sibh  'm  faiehill  buan  : 
Mar  sin  a's  fàradh  Iacoib  fòs, 

'S  na  slòigh  da  dhìreadh  suas. 
Acair  do'n  anam  f  huair  sibh  ann ; 

Ach  na  bu  leòr  leibh  so, 
Mar  toir  sibh  mar  thug  Abram  ann, 

An  ìobairt  as  fearr  toirt." 

Mu'n  àm  so  bhuail  aon  aig  an  dorus,  agus  an  uair  a 
db'fhosgail  an  dorsair  e,  cò  bh'ann  ach  Misneachail  ? 
agus  bha  aoibhneas  orr'  uile  chionn  gun  tàinig  e,  oir 
thàinig  e  'n  sin  gu  h-ùr  'nan  aire,  mar  mharbh  e  Gruam- 
ach  am  famhair,  's  a  shaor  se  iad  o  na  leòghanaibh. 

An  sin  thuirt  Misneachail  ris  a'  Bhana-chriosdaidh, 
agus  ri  Tròcair,  Chuir  mo  Thriath  a  dh'ionnsaidh  gach 
tè  agaibh  searrag  f  hìona,  beagan  de  shìol  cruaidh,  agus 
càraid  ghràn-ubhall :  Chuir  e  mar  an  ceudna  chum  na 
cloinne  cuibhrionn  fhìgis  agus  fhion-dhearc,  chum  'ur 
cumail  suas  gu  beothail  air  'ur  turas. 

An  sin  dh'  imich  iad  air  an  turas ;  agus  chaidh  Crionn- 
achd  agus  Cràbhadh  leo.  An  uair  a  thàinig  iad  far  an 
robh  'n  dorsair,  dh'  fheòraich  a'  Bhana-chrìosdaidh 
dheth  an  deach  aon  neach  seachad  o  cheann  ghoirid  ? 
Fhreagair  e,  nach  deach,  ach  aon  fhear  a  thuirt  ris 
gun  d'  rinneadh  slad  anabarrach  air  rathad  mòr  an  Rìgh, 
an  taobh  a  thè"jd  sibhse:  Ach  thuirt  e  gun  robh  an  luchd- 
reubainn  air  an  glacadh,  agus  gun  tugt'  an  ùine  ghearr 
breth  orra  air  son  am  mi-ghnathachadh.  An  sin  ghlac 
eagal  a'  Bhana-chriosdaidh  agus  Tròcair ;  Ach  thuirt 
Mata,  a  Mhàthair  c'arson  a  bhios  eagal  oirbh  a  chionn 
gu'm  beil  Misneachail  ri  dol  leinn,  a  dheanamh  an 
iùil  duinn. 

An  sin  thuirt  a'  Bhana-chriosdaidh  ris  an  dorsair,  'S 
mòr  a  tha  mi  d'  chomain,  air  son  gach  caoimhneas  a 
nochd  thu  dhomhsa,  agus  do  m'  chloinn  o'n  a  thàinig 
sinnanso;  cha'n  fhiosdomh  cia  marbheirmi  duaisdhut 

air  a  shon  ;  uime  sin,  guidheam  ort,  gabh,  am  beagan 
so ;  Le  so  a  ràdh  chuir  i  bonn  òir  'na  làimh,  agus 
thug  e  buidheachas  d'i  air  a  shon.  agus  thuirt  e,  Gun 
robh  do  thrusgan  a  ghnà  geal,  agus  nior  robh  do  cheann 
a  dh'  easbhuidh  ola.  Gu  maireadh  Tròcair  beò,  gun  am 
bàs  fhaighinn,  agus  na  biodh  a  gniomharra  tearc.  ( Deut. 
xxxiii.  6.)  Agus  thuirt  e  ris  a  chloinn,  Teichibh  o 
ana-mhiannaibh  na  h-òige,  agus  bithibh  an  toir  air 
naomhachd  maille  riusan  a  tha  gu  suidhichte,  ciallach, 
(2  Tim.  ii.  22);  agus  le  bhi  mar  sin  ni  sibh  cridhe  'ur 
màthar  ait,  agus  gheibh  sibh  cliù  o  gach  neach  deagh- 
bheusach.  Thug  iad  buidheachas  da  air  son  a  deagh 
chomhairle,  agus  dh'fhalbh  iad. 

A  nise  chunnaic  mi  am  aisling,  gun  deach  iad  air 
an  aghaidh  gus  an  d'  ràinig  iad  gu  beul  a'  bruthaich  far 
an  d'eigh  Cràbhadh,  gun  d'rinn  i  di-chuimhn,  air  ni- 
eigin  a  bha  rùn  orra  thoirt  do  Bhana-chriosdaidh,  agus 
d'a  comunn :  Thèid  mì  air  m"  ais  ga  iarraidh,  agus  ruith 
i  ann,  a's  thug  i  leatha  e.  An  uair  abha  iad  'nan  st?d 
ga  feitheamh,  air  leis  a'  Bhana-chriosdaidh  gun  cual  i 
ann  an  doire  dlù  goirid  uatha  air  an  làimh  dheis,  ceòl 
leadanach  ro  bhinn  le  facail  ro  choltach  riu  so  : — 

"  Air  fad  mo  chuairt'san  t-saoghal  so, 
Bhad'  thròcair  saor  dhomh  fèin  ; 

'S  e  mo  mhiann  bhi  gahhail  tàmh 
'Na  t'àros  feadh  gach  rè." 

Agus  air  dh'i  èisdeachd  arithist  air  leatha  gu'n  cual  i 
aon  eil'  a'  freagairt, 

C'arson  ?  A.  chionn  gur  math  ar  Dia, 

'S  a  thròcair,  fial  gach  uair ; 
Thafhìrinn  fos  neo-chaochlaidheach, 
O  linn  gu  linn  gu  buan. 

Dh'  f  hiosraich  a'  Bhana-chriosdaidh  do  Chrionnachd 
cò  rinn  an  ceòl  sin  ?  (Dàn.  ii.  11,  12.)  Thuirt  i  gun 
d'rinn  eoin  ar  dùthcha-san  ;  cha  seinn  iad  na  pongan 
sin  ach  ainmig,  ach  an  àm  an  earraich, 'nuair  a  chithear 
na  blàithean,  agus  a  bhios  teas  na  greine  ann,  faodaidh 
tu  'n  sin  an  cluintinn  fad  an  latha  gu  h-iomlan.     *S 

minig  a  th&d  mise,  (ars'  ise)  g'an  èisdeachd :  's  tric  s 
tha  iad  f  òs  calld'  againn  'n-ar  teach.  'S  taitneach  leinn 
an  ceòl  'nuair  bhios  sinn  dubhach ;  f  àgaidh  iad  mar  an 
oeudna  na  coilltean,  na  doireachan,  agus  na  h-ionadan 
Saighneach,  re  thaitfleach  ri  bhi  annta. 

Thainig  Cràbhadh  mu'n  àm  so  air  a  h-ais;  agus 
thuirt  i  ris  a'  Bhana-chriosdaidh,  feuch  thug  mi  an  so 
at'  ionnsaidh  min-chunntas  mu  gach  ni  a  chunnaic  thu 
am  feadh  a  bha  thu  maille  ruinne,  air  am  faod  thu  amh- 
arc,  'nuair  a  bhios  tu  'n  cunnart  an  di-chaimhneach- 
adh,  agus  an  toirt  a  rithist  gu  d'  chùimhne  chum  do  leas. 

Thòisich  iad  a'  nise  ri  tearnadh  a'  bhruthaich  do 
Ghleann-na-h-Irisleachd.  Bha 'm  bruthach  càs,  agus 
bha'n  rathad  sleamhainn  ach  bha  iad  air  am  faicill, 
agus  ràinig  iad  gun  tuisleadh.  An  uair  a  bha  iad  sa' 
ghleann,  thuirt  Cràbhadh  ris  a'  Bhana-chriosdaidh,  'S 
ann  an  so  a  thachair  t'fhear  air  an  droch  spiorad 
Apolion,  's  ann  so  a  chuir  iad  an  cath  gailbheach.  Tha 
fios  agam  gu'n  cuala  tu  uime:  Ach  biodh  dheagh  mhis- 
neach  agad ;  cha'n  eagal  dut  am  fad  'sa  bhios  Mis- 
neachail  'na  fhear-iùil,  agad.  'S  an  uair  a  dh'  earb  iad 
an  luchd-turais  r'  am  f  hear  iùil,  dh'  imich  e  air  thois- 
each  orra,  agus  lean  iadsan  e. 

Misneachda.il.  Cha  ruig  sinn  a  leas  eagal  a  bhi  oirnn 
sa'  ghleann  so ;  oir  cha'n  èirich  beud  dhuinn,  mar  tarr- 
ainn  sinn  fèin  oirnn  e.  Thachair  gun  amharas  Apol- 
ion  air  Criosdaidh  san  àite  so,  ris  an  do  chuir  e  cruaidh 
chath  ;  ach  b'e'n  còmhrag  sin  toradh  nan  tuislidhean  a 
f  huair  e  an  àm  tearnadh  a'  bhruthaich ;  oir  faodaidh 
iadsan  a  thuislicheas  an  sin  sùil  a  bhi  aca  ri  cruaidh 
chòmhrag  an  so.  Agus  's  ann  air  a  shon  so  a  fhuair 
an  gleann  ainm  a  bhi  cho  deacair.  Oir  saoilidh  an 
sluagh,  ma  chluinneas  iad  gun  e'irich  a  bheag  do  neach 
ann  an  àite,  gum  bi  droch  spioraid  a'  taghall  an  ionaid 
sin  ;  an  uair  is  ann  air  son  am  mi-ghnìomh  fè"in  a  tha  e 
teachd  'nan  caramh. 

Tha  Gleann  so  na  h-Irisleachd,  'na  ghleann  cho 
-Rrbhach  's   a  tha  r'a  f  haotainn  ;  agus  's  meallta  mise 

na'n  amaiseadh  sinn  air  an  àite,  mar  faodamaid  tachairt 
air  ni-eigin  a  leigeadh  ris  duinn  c'arson  achaidh  Criosd- 
aidh  a  chuir  thuige  cho  chruaidh  'ann. 

An  sin  thuirt  Seumas  r'a  mhàthair,  Tha  carragh  an 
sud  'na  sheasamh,  agus  chì  mi  mar  gu'm  biodh  ni-eigin 
sgrìobht'  air  ;  rachamaid  a  dh'  f  haicinn  ciod  a  th'  ann. 
Chaidh  iad  a  dh'fhaicinn,  agus  chunnaiciad  a'  chainnt 
so  a  leanas  sgrìobht'  air  : — "  Biodh  na  tuislidhean 

A  FHUATR  CRIOSDAIDH  MU'N  'TAINIG  E  'n   SO,  AGUS 

NA  CATHAN   a   thachair  ris  's  an  àite    so    'nan 

SANAS     DO     DHAOIN'    EILE     A     THIG    'NA    DHEIGH." 

Feuch,  ars'  am  fear-iùil,  nach  d'innis  mi  dhuibh  gun 
robh  ni-eigin  mu'n  àite  so  r'a  f  haicinn  a  bheireadh  fios 
duinn  c'arson  a  thàinig  deuchainn  cho  cruaidh  air 
Criosdaidh  ?  Cha  tàmailt  sin  do  Chriosdaidh  ni  's  mò 
na  do  dh'  iomadh  neach  eile  gu'n  do  thachair  e'san  ionad 
so.  Oir  's  usa  am  bruthach  so  a  dbìreadh  na  thear- 
nadh,  ni  nach  do  thachair  do  bhruthach  sam  bith  eile 
'sna  crìochan  so.  Ach  fàgaidh  sinn  a  nis'  an  duine 
math  a  mhealtainn  a  shuaimhneis,  oir  thug  e  buaidh 
ghaisgeil  air  a  nàmhaid  :  Gu'n  deònaicheadh  Dia  nach 
eirich  ni's  measa  dhuinne,  'nuair  a  thig  deuchainn  oirnn. 
Ach  thig  sinn  a  rithist  do  Ghleann-na-h-Irisleachd 
so.  Is  e  mìr  fearainn  is  fearr  agus  is  feumaile  anns  na 
crìochaibh  so  uile.  Tha  e  'na  thalamh  reamhar,  agus, 
mar  chì  sibh,  tha  e  mar  is  pailte  'na  chòmhnard  :  agus 
'nan  tigeadh  duine  ann  an  àm  an  t-sàmhraidh,  mar  a 
tha  sinne,  cha  b'urrainn  egun  taitinn  ris.  Faicibhcho 
gòrm  's  a  tha  'n  gleann  so,  agus  cho  maiseach  'sa  tha  e 
le  lilidhean.  (Dàn.  ii.  1.)  B'aithne  dhomhsa  iomadh 
fear  obair  a  fhuair  deagh  oighreachd  an  Gleann-na- 
h-Irisleachd  so;  oir  tha  Dia  a'  cur  anaghaidh  an  uaibh- 
rich,  ach  a'  toirt  an  tuille  gràis  do'n  iriosal ;  (Seum.  iv. 
6;  1  Pead.  v.  6,)  oir  tha  gu  deimhin  an  talamh  ro 
thorach.  Bha  cuid  a'  guidhe,  gu'm  b'e  so  an  t-ath- 
rathad  gu  taigh  an  Athar,  chum  nach  cuirte  dragh 
tuilleadh  orra  le  beanntaibh  no  le  slèibhtibh  chum  an 
imeachd  ;  ach  's  digin  an  t-slighe  ghabhail  far  am  bi  i. 

Ach  mar  bha  iad  a  dol  air  an  aghaidb,  chuanaic  iad 
òganach  beag  ag  inealtradh  caoirich  atbar.  Bha  a 
thrusgan  ro  thruagh,  ach  bha  a  ghnùis  gu  ruiteach 
àluinn ;  agus  air  dha  bhi  'na  shuidhe  leis  f&n,  bha  e 
gabbail  òrain.  Eisdibh,  (arsa  Misneachail,)  ris  na  tha 
buachaille  nan  caorach  ag  ràdh;  mar  so  dh'  èisd  iad, 
agus  sheinn  e : — 

"  Esan  tha  shios  cha'n  ion  da  fiamh, 
Gun  tuit  e  chum  an  làir 
Esan  tha  iriosal  ni  Dia 
A.  dhion  'sna  h-uile  càs. 

Le  m'  chuibhrionn  tha  mi  toilichte, 

Ma's  beag  no  mòr  a  th'ann  ; 
A  's  deònaich  dhomh  do  ghnà  a  bhi 

A  chaoidh  mar  sin  gach  àm. 

Ni's  leòir  gu  freasdal  air  am  feum-s' 

A  thèid  air  eilthireachd, 
Ni  gann  a  bhos,  ach  pailteas  shuas 

'S  dualach  dhaibh  am  feasd." 

An  sin  thuirt  am  fear-iùil,  Am  beil  sibh  ga  chluin- 
tìnn  ?  Cuiridh  mi  geall  gu'm  beil  am  buacbaille  so  a' 
caitheamh  a  bheatha  ni's  sunntaiche,  agus  a'  sealbhach- 
adh  tuilleadh  de'n  luibh  sin  ris  an  abrar  a  bhi  toilichte, 
na  tha  e-san  a  tha  sgeudaichte  ann  an  trusgan  rìmh- 
each  ;  ach  mar  bba  sinn  ag  ràdh  : 

Anns  a'  ghleann  so  bha  taigh-sàmhraidh  aig  ar  Triath 
roimhe  so ;  agus  bu  chaomh  leis  a  bhi  ann :  bu  toigh 
leis  a  bbi  spaidsearachd  air  na  h-àileanan  ud  :  os  barr, 
bithidh  duin'  ann  san  àite  so  saor  o  f  huaim  agus  o 
ùinich  na  beatha  so  :  tha  gach  staid  làn  othail  agus  mi- 
riaghailt;  's  e  mhàin  Gleann-na-h-Irisleachd  a  tha 
falamh  agus  aonaranach.  Cha  chuirear  bacadh  air 
beachd-smuaineachadh  duine  'san  àite  so,  mar  is  tric  a 
thachras  an  àitean  eile.  Is  gleann  so  anns  nach  miann 
le  aon  neach  imeachd  ach  iadsan  a  tha  dèigheil  air 
beatha  eilthirich.  Agus  ged  a  bha  do  mhi-shealbh  air 
Criosdaidb  gun  do  choinnich  Apolion  e,  's  gun  deach  e 
chaonnag  ris,  gidbeadh  's  tric  a  thachair  ainglean  ri 
daoine  san  àite  so,  a  fhuair  iad  nithe  luachmhor,  agua 
sannanso  a  fhuairiadbriatbranna  beatha,Hos.  xii.  4,6 

Thuirt  mi  gu'n  robh  taigh-sàmhraidh  roimhe  so  aig 
ar  Triath  'san  àite  so,  agus  gum  b'ionmhuinn  leis  a  bhi 
sràidimeachd  ann.  Their  mi  a  bharrachd  air  a  sin,  gun 
d'  f  hàg  e  san  àite  so,  agus  acasan  a  tha  'g  àiteachadh  an 
ionaid  so,  na  h-urrad  sa'  bhliadhna,  chum  bhi  diong- 
mhalt  air  àmaibh  àraidh,  chum  am  beathachadh  air  an' 
t-slighe,  's  a  thoirt  an  tuilleadh  misnich  dhaibh  gu  falbh 
air  an  turas. 

An  uair  a  bha  iad  mar  so  ag  imeachd,  thuirt  Somh- 
airle  ri  Misneachail,  tha  mi  tuigsinn  gur  h-ann  sa 
Ghleann  so,  bha'n  cath  eadar  m'  athar  agus  Apolion  : 
ach  c'àit'  an  robh  e,  oir  tha  mi  faicinn  gu'm  beil  an 
gleann  farsainn  ? 

Misneachail.  Bha'n  cath  eadar  t'athair  agus  Apolion 
aig  ionad  àraidb  a  tha  romhainn,  aig  bealach  cumhang, 
an  taobh  thall  de  dh'  Fhaiche-na-di-chùimhne.  Agus  gu 
deimhin  's  e'n  t-àite  sin  ionad  is  cunnartaich  a  tha  'sna 
crlochan  sin  uile  ;  oir  ma  thig  aig  àm  sam  bith  sgiorr- 
adh  an  caramh  luchd-turais,  's  ann  an  uair  a  dhi- 
chùimhnicheas  iad  na  sochairean  a  f  huair  iad,  agus  cho 
neo-aithrigh  's  a  tha  iad  air  am  faotainn,  a  thachras  sin. 
'S  ann  an  so  cuideachd  a  fhuair  iomadh  neach  cruaidh 
dheuchainn.  Ach  innsidh  mi'n  tuilleadh  uime  'nuair  a 
thig  sinn  da  ionnsaidh  ;  oir  'si  mo  bharail  gu'na  beil 
gus  an  latha  'n  duigh  ni-eigin  a  làthair  a  nochdas  far 
an  robh  an  cath,  no  cùimhneachan  eigin  air  a'  chursuas 
mar  dhearbhadh  gur  ann  an  sin  a  chuireadh  an  cath. 

An  sin  thuirt  Tròcair,  Air  leam  gu'm  beil  mi  cho 
ceart  sa'  ghleann  so  's  a  bha  mi'n  aon  àite  fad  ar  turais. 
Tha'n  t-aite  co-f  hreagradh  do  m'  inntinn  ;  is  taitneach 
leam  a  bhi  far  nach  eil  tailmrich  charbad  no  srannraich 
each.  Faodaidh  aon,  san  àite  so,  smuaineachadh  ciod  e 
e  fe"in,  cho  às  a  tbàinig  e  ?  ciod  a  rinn  e  ?  agus  ciod  gus 
an  do  ghairm  an  Rìgh  e  ?  Faodaidh  aon  smuaineachadh 
san  àite  so,  a  chridhe  a  leaghadh,  inntinn  a  mhaothach- 
adh,  gus  am  fàs  a  shùilean  mar  loch-e'isg  Hesboin. 
(Dàn.  vii   4.)     Tha  iadsan  a  thenì  gu  ceart  tre  Ghleann 

Bhaca  so,  a'  deanamh  tobar  dheth  ;  tha  fòs  an  t-uisg' 
a  tha  Dia  a'  cur  a  nuas  orra  a'  lionadh  nan  tobar.  Xs 
ann  as  a'  ghleann  so  a  bheir  an  Rìgh  dhaibh  fion- 
liosan  ;  agus  seinnidh  iadsan  a  ihèid  troimhe  mar  rinn 
Criosdaidh,  ged  a  thachair  Apolion  air.  (Salm.  Ixxiv. 
5,  6,  7  ;  Hos.  ii.  15.) 

Misneachail.  Tha  sin  fior.  Chaidh  mis' iomadh  uair 
troi'n  ghleann  so,  agus  cha  robh  mi  riamh  ni  b'fhearr 
na  bha  mi  ann. 

Bha  mi  mar  ann  ceudna  am  fhear-iùil  aig  iomadh 
fear-turais,  agus  dh'aidich  iadsan  an  niceudna.  Amh- 
aircidh  mi  air  an  duine  so,  deir  an  Rìgh,  eadhon  air- 
san  a  tha  bochd,  agus  leòinte  'na  spiorad,  's  a  tha  air 
chrith  roi'm  fhacal. 

Bha  iad  a  nis'  air  teachd  chum  an  àite  sa'n  do  chuir- 
eadh  an  cath  roi'-ainmichte.  An  sin  thuirt  am  fear- 
iùil  ris  a'  Bhana-chriosdaidh,  ris  a'  chloinn,  agus  ri 
Tròcair,  'S  e  so  an  larach-chatha  bh'  aig  Criosd- 
aidh  'nuair  a  thàinìg  Apolion  'na  aghaidh :  agus  mar 
chomharradh  air  a  sin  faicibh  an  so  cuibhrionn 
de  dh'  f  huil  Chriosdaidh  air  na  clachan-s'  gus  an  latha 
'n  diugh :  faicibh  mar  an  ceudna  mar  chì  sibh  air  an 
sgapadh  an  so  's  an  sud  spealgan  de  shaighdean  brist' 
Apolion. 

Faicibh  cuideachd  mar  a  dhinn  iad  an  talamh  le'n 
casan,  'nuair  a  bha  iad  an  cruaidh  spàirn  ri  chèile ; 
uionnas  f  òs  a  sgoilt  iad  naclachanfe'inle'm  frith-bhuill- 
ean.  Dhearbh  Criosdaidh  e  fèin  'san  àite  so  mar  dhuine, 
agus  nochd  egun  robh  e  nafhior  ghaisgeach.  An  uair 
a  chuireadh  an  ruaig  air  Apolion,  theich  e  chum  an 
ath-ghlinne,  d'an  goirear  Gleann-sgàiI-a'-Bhàis,  chum 
an  tig  sinne  'n  ùine  ghearr. 

Feuch,  chì  sibh  thall  ud,  clach-chuimhneachain  air  a 
chaonnaig  ud,  agus  air  buaidh-làraich  Chriosdaidh,  air 
a,m  beil  sgrìobhta  mu  thimchioll  na  rinn  e,  mar  chliù 
dha  feadhgach  Hnn.  Chaidh  iad  ga  faicinn,  agus  leugh 
iad  an  sgrìobhadh,  agus  b'e  sò  e  : — 

Faisg  air  so  chaidh  cath  a  chur, 

Ro  iongantach,  ach  fior ; 
Eadar  Criosdaidh  's  an  droch  spiorad, 

Le  spionnadh  nach  robh  clì, 

Chog  e'n  sin  cho  gaisgeil,  treun. 

'S  gu'n  theich  an  uilebheist  mhòr; 
'S  tha  mis'  an  so  mar  chùimhneachan 

A  dhearbhadh  dhuibh  nach  sgleò. 

An  uair  a  chaidh  iad  seach  an  t-àite  so,  thàinig  iad  gu 
chrìchan  Sgàil-a'-bhàis ;  agus  bha  'n  gleann  so  ni  b' 
f  haide  na'n  gleann  eile  :  bha  e  mar  an  ceudna  air  a 
thaghaich  le  iomadh  droch  ni,  mar  tha  fios  aig  iomadh 
neach :  Ach  thearainn  na  mnàthan  agus  a'  chlann  ud 
ni  b'  fhearr  'san  dol  troi,  chionn  gun  robh  Misneachail 
a'  deanamh  an  iùil  daibh. 

An  uair  a  dh'  inndrinn  iad  sa'  ghleann  soair  leo  gun 
cual  iad  osnaich  ro  mhòr  maro  dhaoine  marbha.  Air 
leo  gu'n  cual  iad  cuideachd  caoidh  ro  ghoirt,  mar  o 
dhaoine  ann  an  dòrainn  ro  chràiteach.  Chuir  iad  sin 
geilt  mhòr  air  a  chloinn  ;  agus  dh'fhàs  na  boireannaich 
lag  air  bhall-chrith ;  ach  thuirt  am  fear-iùil  riu  gun 
eagal  a  bhi  orra. 

Mar  sin  chaidh  iad  uidhe  bheag  air  an  aghaidh,  agus 
air  leo  gu'n  d'  f  hairich  iad  an  talamh  air  chrith  fopa, 
mar  gu'm  biodh  e  f  às  fodha  :  chual  iad  f  òs  feadail,  mar 
gun  deanadh  nathraichean  e,  ach  cha'n  f  hac  iad  f  hath- 
ast  a  bheag.  An  sin  thuirt  a'  chlann,  am  beil  sinn 
goirid  o  bhi  mach  as  an  àit'  uabhasach  so  ?  Ach  thuirt 
am  fear-iùil  riu  misneach  mhath  a  bhi  aca,  's  an  ro  aire 
thoirt  d'an  casan,  air  eagal  gu'm  bi  sibh  air  'ur  ribeadh 
ann  an  lìon. 

Dh'fhàs  Seumas  gu  tinn,  ach  's  mòr  mo  bharail  gur 
e  'n  t-eagal  a  dh'fhàgmar  sin  e  ;  ach  thug  a  mhàthair 
dha  càileigin  de'n  stuth  a  thug  i  à  taigh  an  Fhir-theag- 
aisg,  agusbeagan  de'n  ìoc-shlaint  athug  anLeighich  dh'i, 
agus  dh'f  has  e  ni  b'f  hearr.  Chaidh  iad  mar  so  air  an 
adhart,  gus  an  d'ràinig  iad  gu  meadhon  a'  ghlinne  ;  agus 
thuirta'Bhana-chriosdaidh,Air  leam  gu'm  beil  mifaicinn 

ni-eigin  air  an  t-slighe  romhainn,  ni  nach  fhaca  mi  a 
choltas  roimhe.  An  sin  thuirt  Ioseph,  A  mhàthair 
chridhe  ciod  a  th'ann  ?  Tha  ni  grànda,  duaichnidh, 
ars'  ise.  Ach  cò  ris  a  tha  e  coltach  ?  ars'  esan.  Cha'n 
urra  mi  innseadh  ciod  is  coltas  da,  tha  e  cho  neònach  ; 
agus  tha  e  nise  ro  dhlù  dhuinn. 

Thuirt  Misneachail,  fanadh  iadsa  is  mò  air  am  beil 
a  dh'  eagal  dlù  dhomhsa.  Agus  thàinig  an  uilebheist 
air  aghaidh,  agus  chaidh  am  fear-iùil  na  chòdhail ;  ach 
an  uair  a  thàinig  e  far  an  robh  e,  chaidh  e  às  am  fradh- 
arc  mar  fhaileas  :  An  sin  chùimhnich  iad  mu  na  chaidh 
a  ràdh;  "  Cuiribh  an  aghaidh  an  diabhoil,  agus  teichidh 
e  uaibh."     Seumas  iv.  7. 

Chaidh  iad  an  sin  tamall  beag  eil'  air  an  aghaidh  le 
sàr  mhisnich;  ach  cha  b'  fhada  chaidh  iad  gus  am  faca 
Tròcair,  le  sùil  a  thug  i  'na  dèigh,  mar  gu'm  biodh  leògh- 
an  air  an  tòir;  agus  bha  e  'sanlanganaich  a'  teannadh 
ga'n  còir  ;  agus  cha  robh  raoichd  a  dheanadh  e  nach 
freagradh  mac-talla  nan  creag  dha,  agus  bha  iadsan  uile 
ga'n  crùbadh  leis  an  eagal,  ach  am  fear-iùil.  Thàinig  e 
n  sin  sa'  bheucaich  far  an  robh  iad,  agus  chaidh  Mis- 
neachail  air  deireadh  na  cuideachd,  agus  chuir  e  càch 
air  thoiseach  air:  Thachair  an  leòghan  agus  Mis. 
neachail  aghaidh  ri  h-uchd,  agus  bha  Misneachaila'  dol 
a  thoirt  ionnsaidh  air,  (1  Pead.  v.  8,  9.)  Achan  uaira 
thuig  an  leòghan  nach  robh  coltas  gè"illeadh  air  an 
f  hear-iùil,  shiap  e  air  falbh,  agus  cha  tàinig  e  ni  b'fhaide. 

An  sin  dh'imich  iad  a  rithist  air  an  aghaidh,  agus 
dh'imich  Misneachail  air  an  toiseach,  gus  an  d'ràinig 
iad  ionad  anns  an  robh  sloc  domhainn  air  a  chladhach 
ropa  air  an  t-slighe  ;  agus  mu'n  d'f  huair  iad  dol  thairis, 
thuit  dalla-cheò  agus  dorchadas  mu'n  cuairt  daibh,  air 
chor  's  nach  bu  le"ir  dhaibh.  An  sin  thuirt  an  luchd- 
turais,  Mo  thruaighe !  ciod  a  ni  sinn  a  nise.  Ach 
fhreagair  am  fear-iùil  iad,  Gu'n  eagal  a  bhi  orra,  ach 
iad  a  sheasamh  mar  bha  iad,  's  gu'm  faiceadh  iad  mar 
thigeadh  crìoch  air  a'  so  mar  an  ceudna:  Dh'f  huirich 
iad  an  sin  a  chionn  gun  deach  an  t-slighe  a  mhilleadh. 

Bhaiad  an  sin  atn  barailgu'n  cual  iad  ni  bu  chothromaiche 
fuaim  agus  gleadhraich  an  nàmhaid:  bha  lasair  agus 
deatach  an  t-sluic  ni  b'usa  f  haicinn.  An  sin  thuirt  a' 
Bhanachriosdaidh  ri  Tròcair,  Tha  mi  nise  a'  tuigsinn 
ciod  a  dh'f  huilig  mo  chaomh  f  hear  pòsda  sa'n  àite  so  : 
's  mòr  a  chuala  mi  uime,  ach  cha'n  f  haca  mi  raimh 
roimhe  e  :  Mo  thruaighe,  bu  bhochd  achor-san,  oir  bha 
e  'na  aonar,  agus  's  ann  ri  òidhche  dhall  dhorch  a  thàinig 
e  troimhe  ;  bha  mar  an  ceudna  a'  ghràisg  ud  ag  ùinich 
mu'n  cuairt  da,  mar  gu'm  b'àill  leo  a  rèubadh  às  a  cheile. 
'8  iomadh  neach  a  labhair  uime,  ach  cha'n  f  hios  daibh 
ciod  e  Ghlean-sgàil-a'-Bhàis  gus  an  tig  iad  ann.  Tha'n 
cridhe  fiosrach  air  a  chràdh  fèin,  agus  cha  bhi  co-roinn 
aig  coigreach  'na  aoibhneas.  (Gnà.  xiv.  10.)  'S 
eagalach  an  ni  a  bhi  sa'n  àite  so. 

Thuirt  Misneachail,  Tha  so  coltach  ri  bhi  'g  obair 
an  uisge  domhain,  no  dol  sìos  do'n  doimhneachd  ;  tha 
so  mar  gu'm  bitheamaid  am  meadhon  na  fairge,  agus 
a'  dol  sìos  gu  iochdar  nam  beann  :  Tha  sinn  a  nise  mar 
gu'm  biodh  an  domhan  le  dorsan  dùinte  air  ìathadh 
umainn  am  feasd.  Ach  cuireadh  iadsan  a  shiùbhlas  ann 
an  dorchadas,  agus  aig  nach  eil  solus,  an  dòchas  ann 
an  ainm  an  Tighearna,  agus  an  earbsa  'nan  Dia,  (Isa. 
1.  10.)  Air  mo  shon  fèin  deth,  mar  dh'innis  mi 
dhuibh  cheana,  's  tric  a  chaidh  mi  troi'n  ghleann  so, 
agus  a  bha  'm  barrachd  eigin  orm,  na  th'  orm  an 
dràsta;  agus  gidheadh  tha  mi  fhathast  beò.  Cha 
b'àill  leam  uaill  a  dheanamh,  oir  cha  mhi-f  he"in  a  tha  ga 
m'choimhid.  Ach  thadòchas  agam  gun  saorar  gu  math 
sinn.  Thigibh  agus  deanamaid  ùrnaigh  ris-san  is  urr- 
ainn  ar  dorchadas  a  shoillseachadh,  agus  a  tha  comas- 
ach,  cha  'n  e  a  mhàin  smachd  a  thoirt  air  na  nìthe  sin, 
ach  mar  an  ceudna  air  gach  deamhan  a  th'  ann  an 
ifrinn. 

Mar  sin  ghlaodh  agus  rinn  iad  ùrnaigh  ri  Dia,  agus 
chuir  e  solus  agus  saorsa  d'au  ionnsaidh ;  oir  cha  robh 
ni  a  nis'  a'  bacadh  dhaibh  imeachd  :  cha  robh ;  sa' 
cheart  àite  san  robh  roimhe  so  dige  dhomhainn.     Acb 

cha  robh  iad  fhatliast  air  dol  tro  'n  ghleann  ;  ach  bha 
iad  a'  sìor  dhol  air  an  aghaidh,  agus  bha  ro  dhroch 
fhàileadh  a'  cur  mòr  dhragh  orra.  An  sin  thuirt 
Tròcair  ris  a'  Bhana-chriosdaidh,  Cha  n-eil  na  h-urrad 
thoilinntinn  a  bhi  'n  so,  's  a  thann  a  bhi  aig  a'  gheata, 
aig  taigh  an  Fhir-theagaisg,  no  idir  aig  an  taigh  san 
robh  sinn  ma  dheireadh. 

Ach,  O  !  arsa  fear  de'n  chloinn,  cha  n-eil  e  cho  dea- 
cair  dol  tro  'n  ghleann  so,  's  a  bhiodh  e  dhuinne  fuir- 
each  do  ghnà  ann  :  agus  tha  barail  agam  gur  e  t-aon 
aobhar  air  son  an  èigin  duinn  dol  tro  'n  ghleann  so, 
chum  an  taighe  a  tha  air  ullachadh  far  còmhair,  gu'm 
bidh  ar  dachaigh  ni's  taitniche  leinn  'nuair  a  ruigeas 
sinn  i. 

'S  math  a  thuirt  thu  sin,  a  Shomhairle,  (ars'  am  fear- 
iùil,)  labhair  thu  nise  mar  dhuine.  Ach  thuirt  an 
gille,  ma  thig  mis'  am  feasd  as  an  àite  so,  bithidh  am 
barrachd  meas  agam  air  solus  agus  air  deagh  rathad 
na  bh'  agam  riamh  roimhe.  An  sin  thuirt  am  fear- 
iùilj  Bithidh  sinn  às  an  àite  so  an  ùine  ghearr. 

Mar  so  chaidh  iad  air  an  aghaidh ;  agus  thuirt  Ios- 
eph,  Am  beil  sinn  a'  faicinn  ceann  thall  a'  ghlinne  so 
f  hathast  ?  Ach  thuirt  am  fear-iùil,  thoir  an  aire  do  d' 
chasan,  oir  bithidh  sinn  air  ball  am  measg  ribeachan. 
Ghabh  iad  beachd  air  an  rathad,  agus  dh'imich  iad  ; 
ach  bha  na  ribeachan  a'  cur  mòr  dhragh  orra.  Chunn- 
aic  iad  san  àite  sin  fear  air  a  thilgeadh  ann  an  clais  air 
an  làimh  chlì,  le  fheòil  uile  air  a  reubadh  às  a  chèile. 
An  sin  thuirt  am  fear-iùil,  B'e  ainm  an  f  hir  so,  Neo- 
chùram,  bha  e  'g  imeachd  air  an  t-slighe  so  ach  tha 
e  'na  shìneadh  san  àite  sin  o  cheann  ùine  mhòr  :  Bha 
fear  leis  d'  am  b'  ainm  Cùram  'nuair  chaidh  a  chur  gu 
bàs,  ach  thàr  Cùram  às.  Cha'n  urrainn  duibh  a 
smuaineachadh  na  chaidh  a  chur  gu  bàs  mu'n  àite  so; 
gidheadh  tha  daoine  cho  amaideach  's  gun  tig  iad  a 
mach  air  thuras  gun  fhear-ìùil  leo.  S'  mòr  an  t-ìogh- 
nadh  leam  mar  f  huair  Criosdaidh  bochd  ds  ;  ach  bha 
gràdh  aig  a  Dhia  dha  ;  bha  e  fòsgu  misneachail  treun, 

no  cha  bu  chomasach  dha  dol  às.  Bha  iad  a  nis'  a' 
teannadh  ri  bhi  aig  ceann  a'  ghlinne ;  agus  dìreach  far 
am  faca  Criosdaidh  an  uahih  'nuair  chaidh  e  seachad, 
thàinig  famhair  mòr  a  mach,  do'm  b'àbhaist  luchd- 
turais  a  mhealladh  le  sgeula  meallta,  agus  rinn  e 
guth  ri  Misneachail  air  ainm,  agus  thuirt  eris,  "  Nach 
iomadh  uair  a  chaidh  do  chronachadh  air  son  a  bhi 
deanamh  sin  ?  "  An  sin  fhreagair  Misneachail,  "  Ciod 
e  sin  ?"  "  Ciod  e  sin  !"  ars  am  Famhair ;  '"  's  math 
a  ta  fios  agad  ciod  e;  ach  cuiridh  mise  crìoch  air 
na  gnothaichean  sin." 

Ach  thuirt  Misneachail,  "mu'n  tòisich  sinn,  le'ig 
dhomh  a  chluintinn  an  t-aobhar  mu'm  beil  sinn  a'  dol 
a  shabaid  ?'J  Bha  na  boireannaichagus  a'  chlann  'nan 
seasamh  air  bhall-chrith,  gun  fhios  aca  ciod  a  dhean- 
adh  iad.  Thuirt  am  Famhair,  "  Tha  gu'm  beii 
thu  a'  slad  na  dùthcha,  agus  sin  leis  na  gadaichean  is 
measa."  "Innis  domh  às  an  aghaidh,"  arsa  Mis- 
neachail,  "  ciod  a  tha  mi  deanamh  ?  " 

An  sin  thuirt  am  famhair.  "  Tha  thu  cleachdadh 
breth-air-eigin  adeanamh  air  mnathan  agus  air  cloinn, 
gan  toirt  do  thìr  aineoil,  agus  leis  a  sin  a'  lùghdachadh 
ìochdarain  mo  mhaighistir-sa."  Ach  thuirt  Misneach- 
ail  ris,  "  h  mise  òglach  Dhè  nèimhe ;  'se  mo  dhreuchd 
peacaich  iompachadh  gu  h-aithreachas  ;  tha  òrdugh 
agam  mo  dhìcheall  a  dheanamh,  chum  daoine,  mnath- 
an,  agus  clann,  a  pilleadh  o  dhorchadas  gu  solus,  agus 
o  chumhachd  an  droch  spioraid  a  chum  Dhè;  agus 
mar  eil  agad  a  dh'aobhar  sàbaid  ach  sin  ri  ràdh  rium, 
sìneamaid  oirre  tho  luath  's  a  thoilicheas  tu." 

An  sin  thàinig  am  famhair,  agus  Misneachail  an 
coinneamh  a  chèile  ;  agus  tharrainn  Misneachail  a 
chlaidheamh,  ach  's  e  cuaille  mòr  bata  a  bh'  aig  an 
fhamhair.  Gun  tuilleadh  a  ràdh  thòisich  iad  air  achèile, 
agus  leis  a'cheud  bhuille  thugam  famhair,  chuir  e  Mis- 
neachail  air  a  ghlùn  ;  an  uair  a  chunnaic  na  mnathan 
agus  a'  chlann  sin,  ghlaodh  iad  :  Ach  chùimhnich  Mis- 
neachail  air  a  thapadh,  agus  dh'  èirich  e,  agus  reub  e'm 
Y 

famhair  's  a  ghàirdean :  bha  iad  mar  so  a'  cruaidh- 
chòmhrag  rè  ùine  mhòr,  gus  an  robh  an  toth  analach 
a  bha  teachd  a  mach  a  cùinneanna  sròin  an  fhamhair 
mar  thoit  à  beul  coire  bhiodh  air  ghoil. 

An  sin  shuidh  iad  a  thoirt  fosaidh,  ach  thoìsich  Mis- 
neachail  ri  ùrnaigh  a  chur  suas  ;  bha  na  boireannaich 
agus  a'  chlann  ag  osnaich,  agus  a  sior  èighich  am  fad  sa 
mhair  an  t-suasaid. 

'Nuair  a  leig  iad  an  anail,  thòisich  iad  a  rithist  le  'n 
uile  neart,  agus  thug  Misneachail  le  buille  chomasach  a 
chum  an  làir  e :  ach  dh'  aslaich  e  a  leigeadh  air  a 
bhoinn  a  rithist.  Leig  e  sin  leis  gu  cothromach,  agus 
cha  mhòr  a  bha  eadar  am  famhair,  agus  ceann  Mhis- 
neachail  a  bhriseadh  le  'chuaille. 

An  uair  a  chunnaic  Misneachail  sin  thug  e  garbh 
shicheadh  a  dh'  ionnsaidh  an  f  hamhair,  agus  lot  e  fo'n 
chùigeamh  aisinn  e ;  le  sin  bha  'm  famhair,  a  fàs  lag, 
agus  cha  b'urrainn  da  a  chuaille  iomairt.  An  sin  lean 
Misneachail  a'  bhuille  agus  bhuinn  e  'n  ceann  gu  fear- 
ail  deth.  An  sin  thug  na  mnathan  agus  a'  chlann  gàir 
aoibhinn  asda,  agus  thug  Misneachail  buidheachas  do 
Dhia  air  son  mar  chaidh  a  shaoradh. 

An  uair  a  thachair  so,  chuir  iad  fèin  suas  carragh, 
agus  chuir  iad  ceann  an  f  hamhair  air  ;  agus  sgrìobh 
iad  na  facail  so  a  leanas  air  chum  gun  leughadh  luchd 
ghabhail  an  rathaid  iad  : — 

"  Am  fear  d'an  robh  an  ceanns'  tha  'n  so 

Bu  choiraheaeh  ri  luchd-cuairt ; 
Chuir  stad  'nan  triall ;  chachaomhnadh  neach, 

Le  gnàthachadh  mi-shuairc; 
Ach  'nuair  a  thàinig  Misneachail, 

Fear-iùil  nan  daoin'  air  chuairt ; 
Ghrad'  sgath  e  'n  ceann  gu  fearail  deth  : 
So  comharradh  na  buaidh." 

A  nise  chunnaic  mi  gun  d'ràinig  iad  ionad  àrd  a  bh' 
air  thoiseach  orra,  far  an  d'fhuair  Criosdaidh  a'  cheud 
sealladh  air  Dìleas  a  bhràthair.  Rinn  iad  suidhe  's  an 
àite  sin,  agus  Jeig  iad  an  anail;  dh'  ith  agus  dh'  òl  iad 
ann,  agus  bha  iad  ait,  a  chionn  gu'n  d'  fhuair  iad  saor- 
adh  o  nàmhaid  cho  cunnartach.     An  uair  a  bha  iad 

mar  so  'nan  suidhe,  dh'  fheòraich  a'  Bhana-chriosdaidh 
do  'n  fhear-iùil  an  d'fhuair  e  dochann  sam  bith  sa 
chaonnaig  ?  Thuirt  e  nach  d'  f  huair,  ach  a  mhàin 
beagan  'na  f  heòil ;  ni  nach  deanadh  eoire  dha,  ach  gur 
h-ann  a  bhiodh  e  dha  na  dhearbhadh  air  a  ghràdh  da 
mhaighistir,  agus  dhuibh-se;  agus  bithidhe'na  mheadh- 
on  chum  mo  dhuais  a  mheudachadh  air  a  cheann  ma 
dheireadh. 

Ach  nach  robh  eagal  ort  an  uair  a  chunnaic  tu  e 
tighinn  le  chuaille  ? 

Is  e  mo  dhleasnas  gun  earbs'  a  chur  a'  m'  neart  fèin, 
ach  mo  làn  earbsa  ris-san  a  tha  uile-chomasach. 

Ach  ciod  a'  bharail  a  bh'  agad  an  uair  a  leag  e  thu 
leis  a'  cheud  bhuille  9 

Air  leam,  ars'  esan,  gun  d'  rinneadh  mar  sin  air  an 
Triath  d'am  beil  mi  gèilleadh,  's  gidheadh  thug  e  buaidh 
air  a'  cheann  fa-dheireadh. 

Thuirt  Mata  gu'm  faodadh  iad  uile  bhi  sa  bheachd  a 
thoilicheadh  iad,  ach  gur  e  air  leis  fe'in  gun  robh  Dia 
anabharrach  càirdeil  dhuinn,  an  dà  chuid  air  son  ar  toirt 
às  a'  ghleann  so,  agus  le  'r  saoradh  à  làimh  an  nàmhaid 
ud  :  cha  n-eil  mi  meas  gu'm  bu  chòir  dhuinn  a  bhi  an- 
earbsach  tuilleadh  ds  ar  Dia,  a  chionn  gun  tug  e  na  h- 
urrad  dhearbhaidh  dhuinn  air  a  ghràdh. 

An  sin  dh'  èirich  iad,  agus  dh'imich  iad  airan  turas; 
agus  bha  tamall  air  thoiseach  orra  craobh  mhòr  dhar- 
aich,  agus  an  uair  a  ràinig  iad  far  ad  robh  i,  chunnaic 
iad  sean  fhear-cuairt  'na  shuain  chadail  f  òidhpe  :  thuig 
iad  gu'm  b'  eilthireach  e  le  èideadh,  le  bhata,  agus  le 
chrios-leasraidh. 

Dhùisg  am  fear-iùil  e,  agus  thug  an  seann  duine  grad 
leum  às,  ag  ràdh,  Ciod  a  bh'  air  an  aire  ?  Cò  iad? 
Agus  ciod  bu  ghnothach  dhaibh  ? 

Na  bi  cho  garg,  ars'  am  Fear-iùil;  cha  n-eil  an  so  ach 
càirdean;  gidheadh  bha  'n  seann  duine  air  fhaicill,  agus 
b'  àill  leis  fios  fhaotainn  cò  iad.  An  sin  thuirt  am 
fear-iùil ris;  's  em'  ainmseMisneachail;  's  mi  fear-iùilan 
luchd-cuairt  so  a  tha  air  an  turas  chum  na  dùthcha  nèamh- 
aidh. 

Ansin  thuirtIonraic,oirb'  esin  ainm,Gabh  mo  leith- 
sgeul,  oir  bha  eagal  orm  gu'm  buineadh  sibh  do  'n  chuid- 
eachd  a  shlad  a  chuid  airgeid  o  Bheag-creideimh ;  ach 
tha  mi  nis'  a'  faicinn  nach  buin,  ach  gur  daoin'  is 
gnèathaile  sibh. 

Misneachail.  Ach  ciod  a  dheanadh  tu,  no  idir  a 
b'urrainn  dut  a  dheanamh  chum  thu  fèin  a  shaoradh 
às  ar  làimh  ged  a  b'  e  sin  a  bhiodh  annainn? 

Ionraic.  Ciod  a  dheanainn  !  dheanadh  gu'm  builich- 
inn  mi  fèin  oirbh,  mu'n  leiginn  leibh ;  agus  na'n  dean- 
ainn  sin,  tha  fios  agam  nach  b'  urrainn  duibh  buadh- 
achadh  am  aghaidh;  oir  cha'n  fhaighear  buaidh  air 
Criosdaidh,  mar  gèill  e  fèin. 

Misneachail.  'S  math  a  labhair  thu,  athair  Tonraic, 
ars  am  fear-iùil;  oir  tha  mi  nis'  a'  tuigsinn  gur  eun  as 
an  nead  cheart  thu,  a  chionn  gun  tuirt  thu  'n  f  hìrinn. 

Iònraic.  Agus  tha  mis  'ag  aithneachadh  gu'm  beil 
thus  a'  tuigsinn  ciod  e  fior  eilthireachd ;  oir  's  i  barail 
chàich  gur  ann  oirnne  is  usa  buaidh  a'  thoirt. 

Misneachail.  O'n  a  thachair  sinn  cho  sealbhach  r'a 
chèile  ceadaich  dhomh  t'ainm  agus  do  thìr  fheòraich 
dhiot  ? 

Ionraic.  'S  e  m'  ainm  Tonraic,  agus  b'  f  hearr  leam 
gu'm  biodh  mo  ghnàthachadh  d'  a  rèir ;  agus  thàinig  mi 
o  bhaile  Gun-tùr;  tha  e  uidhe  mhath  an  taobh  thall  do 
Bhaile-an-lè'ir-sgrios. 

Misneachail.  Chuala  mi  umad  o'm  Mhaighistir  :  oir 
tha  e  fiosrach  air  gach  ni  air  thalamh  ;  ach  's  minig  a 
bha  ìoghnadh  orm  gun  tigeadh  aon  neach  às  a'  bhail' 
agaibhse,  oir  's  meas  e  na  Baile-an-lèir-sgrios  fèin. 

Ionraic.  Seadh  gun  teagamh  ;  tha  sinne  'n  ar  laidhe 
ni  's  mò  air  chùl  na  grèine,  agus  leis  asin  ni's  fionnaire 
agus  ni  's  neo-mothachaile ;  ach  ged  a  bhiodh  duine  ann 
an  cuithe  sneachda,  n'an  èireadh  Grian  na  Fìreantachd 
air,  thigeadh  aiteamh  air  a'  chridhe  reòta ;  agus 
b'amhail  sin  a  thachair  dhomhsa. 

Misneachail.  'S  mathatha  mi  creidsinn  sin  ;  oir  tha 
mi  fiosrach  gur  h-i  'n  fhìrinn  a  th'  ann. 

An  sin  chuir  an  seann  duine  fàilte  air  an  luchd- 
cuairt  le  pòig  sheirceil,  agus  dh'  fhiosraich  e  an  aìnm, 
agus  cionnas  a  bha  iad  o  theann  iad  air  an  turas  ? 

Bana-chriosdaidh.  Dh'  innis  i  a  h-ainm  dha,  agus 
thuirt  i  ris,  gur  cinnteach  gu'n  cual  e  iomradh  air  a 
fear  Criosdaidh,  agus  gu'm  b'  iad  sin  a  chearthar 
chloinne.  An  uair  a  chual  e  sin  bha  ìoghnadh  agus 
aiteas  mòr  air  !  bhrist  a  ghàir'  air,  agus  chuir  e  ceud 
failt'  oirre  'g  ràdh. 

Jonraic.  'S  mòr  a  chuala  mi  mu  t'  f  hear,  mu  thuras, 
agus  mu  gach  còmhrag  a  thachair  ris  air  a  chuairt. 
Chum  am  barrachd  toil-inntinn  a  thoirt  dhut,  tha  iom- 
radh  air  anns  gach  cearnadh  de  'n  domhainn,  rinn  a 
chreideamh,  na  dh'  fhuilig  e,  agus  a  threibhdhireas 
ainmeil  e.  An  sin  thionndaidh  e  ris  a'  chloinn,  agus 
dh'  f'heòraich  e  c'  àinm  a  bh'  orra,  agus  dh'  innis  iad  da. 
An  sin  thuirt  e,  A  Mhata,  bi  thusa  mar  Mhata  an  cìs- 
mhaor,  ni  h-ann  an  cionta,  ach  an  deagh-bheus.  A 
Shomhairle,  bi  thusa  mar  bha  Samuel  am  f  àidhe,  làn 
creideimh  agus  ùrnaigh.  A  Ioseiph,  bi  thusa  mar 
bha  Ioseph  an  taigh  Photiphar,  geimnidh,  agus 
ullamh  gu  teicheadh  roi'  bhuaireadh.  Agus  a  Sheum- 
ais,  bi  thusa  coltach  ri  Seumas  am  Fìrean,  agus  colt- 
ach  ri  Seumas  bràthair  ar  Tighearna,  (Mat.  x.  3. 
Sàim.  xcix.  6.  Gen.  xxxix.  Gnìomh.  i.  13.)  An  sin 
dh'  innis  iad  da  mu  Thròcair,  agus  mar  dh'  f  hàg  i  a 
dùthaich  agus  a  càirdean,  gu  fhalbh  leis  a'  Bhana- 
chriosdaidh  agus  le  cuid  cloinne.  An  uair  a  chual'  an 
seann  duine  sin  thuirt  e,  'Se  Tròcair  t'  ainm,  le  tròcair 
cumar  suas  thu,  agus  giùlainear  thu  às  gach  gàbhadh 
anns  am  bi  thu,  gus  an  ruig  thu  ceann  t'uidhe,  far  am 
faic  thu  gnùis  Tobair-na-Tròcair  le  mòr  shòlas. 

Bha'm  fear-iùil  ro  thoilichte  leis  na  chual  e  fad  na 
h-ùine  so,  agus  dh'  amhairc  e  le  carthanachd  air  a 
chòmpanach. 

Air  dhaibh  a  bhi  mar  so  a'  co-imeachd,  dh'  f  hiosraich 
am  fear-iùil  do  'n  t-seann  duine,  Amb'  aithne  dha 
Eagalach,  a  thàinig  air  chuairt  o  'n  àit'  às  an  tàirng  e  ? 

Ionraic.  'Saithne  gu  math,  (ars'  esan)  bha  e  'na  dhuine 
aig  an  robh  smior  na  cùis  ann :  ach  'se  eilthireach  bu 
draghaile  a  thachair  riamh  rium. 

Misneachail.  Tha  mi  tuigsinn  gu'm  b'  aithne  dhut  e ; 
oir  dh'  innis  thu  gu  ceart  uime. 

Ionraic.  Am  b'  aithne  dhomh  e  !  Bha  mi  am  làri 
chòmpanach  aige :  is  tric  a  bha  mi  maille  ris :  Bha  mi 
leis  an  uair  a  smuainich  e  an  tùs  ciod  a  thigeadh  oirnn 
an  dèigh  so. 

Misneachail.  Bu  mhis'  a  b'  fhear-iùil  dha  o  thaigh 
mo  Mhaighistir  gu  geat'  a'  bhaile  nèamhaidh. 

Ionraic.  Ma  ta  b'  fhiosrach  thu  gun  robh  e  draghail. 

Misneachail.  B'  f hiosrach  mi ;  ach  rachadh  agam  air 
giùlan  leis  ;  oir  tha  daoine  mar  sin  gu  minig  aig 
muinntir  mo  dhreuchdsa  fo  'n  cùram. 

Ionraic.  Leig  linn  a  chluinntinn  mar  ghnàthaich  se 
e-fèin  'nuair  a  bha  e  fo  d'  chùram  ? 

Misneachaiì.  Bha  e  fo  ghnà  eagal  nach  ruigeadh  e 
an  t-àite  bu  mhiann  leis.  Chuireadh  gach  ni  maoim 
air  a  shaoileadh  e  a  chuireadh  a  bheag  no  mhòr  do  bhac- 
adh  air.  Chuala  mi  gun  robh  e  fad  mìos  sa'  ghlaodh- 
aich  aig  Sloc-na-mi-mhisnich  ;  agus  cha  ghabhadh  ede 
mhisnich  na  theannadh  ri  dol  thairis,  ged  a  bha  e  faicinn 
mòran  eile  a'  dol  ann,  agus  cuid  diubh  a  tairgs'  a  threòr- 
achadh  air  làimh.  Cha  mhò  rachadh  e  air  ais.  Chuir 
e  roimhe  gum  bàsaicheadh  e  aig  a'  Bhaile  nèamhaidh, 
mar  faigheadh  e  dol  ann  ;  agus  gidheadh  chuireadh  an 
gnothach  bu  lugha  gu  mi-mhisnich  e,  agus  gheibheadh 
e  tuisle  ged  nach  cuireadh  neach  eile  ach  cuiseag  ga 
bhacadh.  Ach  an  deigh  dha  laidhe  fada  aig  Sloc-na- 
mimhisnich,  mar  dh'  innis  mi,  ghabh  e  misneach  mu 
èiridh  na  grèine,  agus  fhuair  e  thairis  ;  agus  's  gann  a 
chreideadh  e  gun  robh  e  ann.  Bha  mi-mhisneach  aige 
'na  inntinn,  a  bha  e  sior  ghiùlan  mu'n  cuairt  leis  ge 
b'e  taobh  a  rachadh  e.  Thàinig  e  'nsin  a  dh'  ionnsaidh 
an  doruis  a  th'  aig  ceann  na  slighe  so  ;  agus  sheas  e 
iomadh  uair  aige  mu'n  dùirigeadh  e  bualadh.  An  uair 
a  chaidh  an  dorus  f  hosgladh,  bheireadh  e  ceum  air  ais, 

fcgus  leigeadh  e  daoin'  eile  seachad  air,  a'  meas  nach 
robh  e-fèin  airidh  air  dol  ann  :  oir  chaidh  mòran  air 
thoiseach  air  a  staigh  a  bha  na  dhe"igh  gun  ruigheachd. 
An  sinsheasadhe  air  chrith  sa'n  liùgail  gun  de  dhàuadas 
aige  na  rachadh  air  aghaidh.  Chuireadh  e  dorran  air 
cridhe  neach  a  bhi  ga  f  haicinn  ;  ach  cha  rachadh  e 
troigh  air  ais.  Ma  dheireadh  bhuailegu  sèamh  aigan 
dorus,  agus  chaidh  f  hosgladh  dha  ;  ach  chrùb  e  air  ais 
mar  rinn  e  roimhe.  Theann  am  fear  a  dh'  f  hosgail  an 
dorus  a  null  da  chòir,  agus  thuirt  e  ris,  f  hir  na  ball- 
chrith,  ciod  a  tha  dhìth  ortsa  ?  Leis  a  sin  leig  se  e-fèin 
'na  shìneadh  air  an  talamh.  Ghabh  am  fear  a  labhair 
ris  iongantas  gun  tàinig  laigse  air  :  Agus  thuirt  e,  Sìth 
dhut„  dh'  f  hosgail  mise  an  dorus  dut,  thig  a  steach  ; 
oir  tha  thu  beannaichte.  Le  sin  a  chluintinn  dh'  èirich 
e,  agus  chaidh  e  a  steach  agus  crith  air  a  chruib ;  's  an 
uair  a  bha  e  staigh,  bu  nàr  leis  gu'm  faicht'  e.  Is  an 
dèigh  dha  bhi  seal  air  aoigheachd  an  sin,  mar  tha  fios 
agad  is  gnà  leo  bhith,  dh'  iarradh  air  imeachd  air  a 
thuras ;  agus  sheòl  iad  da  an  taobh  a  rachadh  e. 
Thàinig  e  air  aghaidh  gus  an  d'ràinig  e'n  taigh  againne; 
ach  ceart  mar  ghnàthaich  se  e-fèin  aig  an  dorus,  's  amh- 
ail  a  rinn  e  aig  dorus  an  Fhir-theagaisg.  Dh'  f  huirich 
e  mach  'na  shìneadh  ri  fuachd  a  's  ri  doireann  mu'n 
gabhadh  e  do  mhisnich  na  bhuaileadh  aig  an  dorus, 
agus  bha  na  h-òidhcheachan  gu  fada,  fuar  san  àm  sin  : 
ach  cha  rachadh  e  air  ais.  Bha  fòs  sgrìobhadh  aige 
dh'  ionnsaidh  mo  mhaighistir  chum  gu  'n  gabhadh  e  gu 
suilbhir  ris  ;  agus  gu  'n  cuireadh  e  duine  ladorna 
gramail  leis  a  dheanadh  an  t  iùl  da,  a  chionn  gun  robh 
e-fèin  cho  athach,  mheath-chridheach  ;  gidheadh  bha 
sgàth  air  bualadh  aig  an  dorus,  gus  nach  mòr  nach  do 
mheathadh  e  le  fuachd  's  le  acras  :  Seadh  bha  na  h- 
urrad  de  mheath-inntinn  air,  ged  a  bha  e  faicinn  dhaoin 
eile  a'  dol  a  steach,  's  nach  gabhadh  e  de  dhànachd  na 
bhuaileadh.  Dh'  èirich  dhomsa,  ma  dheireadh  gun  d' 
amhairc  mi  mach  air  an  uinneig,  agus  chunnaic  mi 
tacharan  bochd  ri  meath-ghluasad  mu'n  dorus     chaidh 

mi  mach,  agus  dh'fheòraich  mi  dheth,  cò  e  ?  ach  thàinig 
deoir  le  sùilean  an  duine  thruaigh,  agus  thuig  mi  ciod 
a  bha  'na  aire  :  chaidh  mi  steach  agus  chuir  mi  'n  ceill 
do  mhuinntir  an  taighe  e,.agus  fhuair  ar  Tighearna  fios 
air ;  agus  dh'  àithn  e  dhomhsa  dol  a  mach,  agus  eara- 
lachadh  gu  teachd  a  steach :  ach  's  gann  a  b'  urrainn 
domh  a  dheanamh.  Ma  dheireadh  dh'  aontaich  e 
teachd  ann;  agus  gu  deimhin  bha  mo  Thighearn  ana- 
bharrach  suairce  ris.  Fhuair  e  cuibhrionn  de  gach  ni  a 
b'  f  hearr  a  bha  'san  taigh.  An  sin  liubhair  e  an 
sgrìobhadh,  agus  sheall  mo  Thriath  air,  agus  thuirt  e 
ris,  gun  rachadh  na  bha  e  'g  iarraidh  a  dheònachadh 
dha.  Ach  air  dha  bhi  'n  sin  rè  tamaill,  bha  e  glacadh 
an  tuilleadh  misnich,  's  a  fàs  ni  bu  shuilbhire ;  oir  tha 
mo  Thighearn  anabarrach  tiom  chridheach  riu-san  air 
am  bi  eagal ;  uime  sin  ghabh  e  gach  dòigh  chum  am 
barrachd  misnich  a  thoirt  da.  An  uair  a  fhuair  e 
sealladh  air  iongantais  an  àite,  's  a  bha  e  deas  fa 
chomhair  a  thurais,  thug  mo  Thriath  dha,  mar  tbug  e 
do  Chriosdaidh  roimhe,  searrag  dhibhe,  agus  ni  r'a  ithe. 
An  sin  dh'  fhalbb  sinn,  agus  bha  mis'  air  thoiseach; 
cha  deanadh  e  ach  beag  cainnte,  ach  bha  e  gu  tric  ri 
trom  osnaich. 

An  uair  a  thàinig  sinn  far  an  robh  'n  triùir  an  croch- 
adh,  thuirt  egun  robh  eagal  air  gu'm  b'esin  bu  deireadh 
dhàsan  fhathast:  Ach  bha  aiteas  air  an  uair  achunnaic 
e'n  crann-ceusaidhagus  anuaigh;  mhiannaicheseasamh 
càr  seal  a  dh'  amharc  orra  sin  ;  agus  air  leam  gun  d'rinn 
sin  rudeigin  togail  air  inntinn.  An  uair  a  thàinig  e 
chum  Bruthach-na-h-è'igin,  cha  do  chuir  e  air  ;  cha  mhò 
bha  mòr  ghiorag  air  roi  na  leòghain  :  cha  n-ann  roi 
rn  ieithid  sin  a  bha  eagal  air  :  ach  's  e  bu  cheann-fath 
fja  eagal,  gun  robh  sgàth  air  nach  gabhte  a  steach  e 
du'n  Bhaile  nèamhaidh. 

Fhuair  mi  steach  do'n  taigh  Mhaiseach  e  a  mu'n 
robh  e  ro  dheònach  :  agus'nuair  a  bha  e  ann,  rinn  mi 
suas  eòlas  eadar  e-fèin  agus  nah-òighean  a  bh'  ann,  ach 
bu    nàr   leis   e-fèin    a  dheanamh    aithnicht'    ann   an 

cuideachd.  B'annsa  leis  a  bhi  'na  aonar,  ach  bha  e  do 
gbnà  dèigheil  air  cainnt  mbaith  a  chluinntinn  ;  agus  's 
minig  a  rachadh  e  air  cùl  na  còmhla  a  db'  èisdeacbd 
rithe:  Bba  e  mar  an  ceudna  sp&seil  air  nithibh  àrs- 
aidh  fhaicinn,  agus  a  bhi  meòraich  orra  'na  inntinn 
leis  fèin.  Dh'  innis  e  dhomh  gu'm  bu  toigh  leis  a  bhi 
'san  dà  thaigh  's  an  robh  e  ma  dheireadh,  se  sin,  aig  a' 
gheata  agus  aig  taigh  an  Fhir-tbeagaisg,  ach  cha 
leigeadh  aodann  leis  iarraidh  fuireach  ni  b'f  baide. 

'Nuair  a  dh'f  halbb  e  o'n  taigh  Mhaiseach,  's  a  theann 
e  ri  tearnadh  a'  bhruthaich,  do  Ghleann-na-b-Irisleachd, 
cha  n  fhaca  mi  duine  riamh  a  b'f  hearr  a  chaidh  ann  ; 
oir  cha  robh  umbail  aige  cbo  dìblidh  sa  bhitheadh  e, 
nam  bitbeadh  e  ach  sona  air  a'  cheann  ma  dheireadh. 
Shaoileadh  tu  gun  robh  rud-eigin  de  cho-mhothachadh 
eadar  e-fèin  agus  an  gleann  sin ;  oir  cha-n  fhaca  mi  e 
cho  sunntaeh  e  'sa  bba  e  ann  fad  a  cbuairt. 

An  so  dheanadh  e  a  shìneadh,  agus  phògadh  e  na 
blàithean  agus  na  luibhean  a  bha  f  às  sa'  ghleann  so. 
(Tuir.  iii.  27—29.)  Dh'  èireadh  e  gach  latha  mu 
bhriseadh  na  fàire,  agus  dh'  imicheadh  e  sios  agus  suas 
air  feadh  a'  ghlinne.  Ach  an  uair  a  bha  sinn  gu  tighinn 
a'  staigh  do  Ghleann  sgàil-a'  bhàis,  shaoil  mi  gu  'n 
caillinn  gu  tiir  e;  cha  n-e  gun  robh  dèighsam  bithaige 
gu  pilleadh,  oir  b'  f  huathach  leis  sin,  ach  bha  e  gu  bhi 
marbh  leis  an  eagal.  O  beiridh  na  h-ùrraisgean  orm  ! 
ars'  esan ;  agus  cha  chreideadh  e  nach  tachradh  sin. 
Rinn  e  de  dh'  othail  agus  do  ghleadbraich  san  àite,  's 
nan  cluinneadh  iad  e,  gum  bu  leòir  e  a  thoirt  orra  teachd 
agus  ionnsaidh  a  thoirt  oirnn. 

Ach  ghabh  mi  beachd  sònraicht'  air  a  so,  nach  faca 
mi  riamb  an  gleann  sin  cho  sàmhach  uaigneach  sa  bha 
e  san  àm  sin  roimh  no  'na  dheigb.  Tha  mi  smuaineach 
gun  do  chuir  ar  Tighearna  smachd  sònraicht'  air  na 
h-eascairdean  ud  iad  a  bhi  ciùin  gus  an  rachadh  an 
t-Eagalach  seachad  orra. 

Thàirneadh  e  mòran  ùine  labhairt  mu  gach  cùis  ; 
cha-nainmich  mi  uime  sin,  ach  ni  no  dhàeile.     'Nuair 

a  thàinig  e  chum  Fè'ill-an-diomhanais,  shaoil  mi  gun 
deanadh  e  caonnag  ris  gach  fearr  a  bh'  air  an  f  hèill : 
bha  eagal  orm  gun  rachadh  ar  pronnadh  le  chèile,  leis 
cho  dian  sa  bha  e  an  aghaidh  am  faoineachd.  Dh' 
fhuirich  e  saor  o  chadal  air  fearann  na  drùigheachd. 
Ach  an  uair  a  thàinig  e  chum  na  h-aibhne,  a  bha  gun 
drochaid,  bha  e  ann  an  cor  ro  mhuladach :  A  nise 
thuirt  e,  gun  rachadh  a  bhàthadh  gun  teagamh,  agus 
nach  faiceadh  e  am  feasd  ann  an  sòlas  a'  ghnùis  sin  a 
thàinig  e  cho  fad  a  dh'  fhaicinn. 

Thugmi  'n  aire  do  ni  eile  san  àite  so;  cha'n  f  haca 
mi  riamh  an  abhainn  ni  bu  lugha  na  bha  i  'san  àm  so ; 
mar  sin  chaidh  e  thairis  gun  an  t-uisg'  a  theachd  ach 
beag  thar  beul  na  bròige  dha.  An  uair  a  bha  e  dìr- 
eadh  chum  a'  gheata,  'sa  bha  mi  gu  m'  chead  a  ghabhail 
deth,  agus  a'  ghuidhe  dha  gu'n  gabhte  gu  cridheil  ris 
gu  h-àrd,  thuirt  e,  tachraidh  sin,  tachraidh  sin.  An 
sin  dhealaich  sinn,  agus  cha-n  f  haca  mis'  e  tuilleadh 
m*  's  mò. 

lonraic.  'S  coltach  ma  ta  gu'n  robh  e  gu  math  ma 
dheireadh. 

Misneachail.  Bha  e,  cha  robh  teagamh  agam  riamh 
uime:  bha  brod  inntinn  aige,  ach  bha  e  air  a  chumail 
fodha  gu  goirt,  ionnas  gun  robh  abheatha'nah-uallach 
dha  fèin,  agus  neo-thaitneach  do  chàch.  (Sàlm  lxxx.  ;) 
Bha  e  thar  mhòran  dubhach  air  son  a  pheacaidh ;  bha 
na  h-urrad  eagail  air  roi  dhochair  a  dheanamh  do  chàch, 
's  gur  tric  a  dhiùlt  e  an  ni  a  bha  ceadaichte  dha  a 
ghabhail,  air  eagal  oilbheum  a  thoirt  do  dhaoin'  eile. 
Rom.  xix.  21  ;  1  Cor.  viii.  13. 

lonraic.  Ach  ciod  am  fàth  gu'n  robh  fear  cho  math 
ris  air  a  chumail  cho  mòr  an  dorchadas. 

Misneachail.  Tha  da  ghnè  aobhair  air  a  shon  :  's  e 
aon  diù,  gur  h-àill  le  Dia  a'  chùis  a  bhi  mar  sin ;  's  e"igin 
do  chuid  pìobaireachd  a  dheanamh,  agus  cuid  bròn. 
(Mat.  xi.  16 — 18.)  A  nise  's  e  'm  beus  bu  cheòl  do  dh' 
Èagalach:  bhae-fèin  agus  achòmpanaicha'sèinncumha. 
Ach  air  mo  shon  fèin  cha  n-eil  meas  agam  air  aidmheil 

nach  tarmaich  ann  an  trumadas  inntinn.  An  uair  a 
bhios  am  feur-ciùil  a'  dol  a  ghleusadh  an  inneil-chiùil 
's  e  teud  a'  bheus  air  an  toir  e  cheud  sgrìob  ;  's  ann  air 
an  teud  so  a  chluicheas  Dia  an  uair  is  deònach  leis  anam 
a  chuir  ann  am  fonn  iomchaidh  dha  fe'in.  Ach  b'e 
mi-shealbh  Eagalaich,  cha  b'  aithne  dha  ach  cumha  a 
she'inn  gus  an  robh  e  dlù  air  a'  chrìch. 

Tha  mi  mar  so  a'  labhairt  fo  shàmhla,  chum  tuigse 
na  h-òigridh  a  mheudachadh,  agus  a  chionn  gu'm  beil 
a  mhuirmtir  shaoirte  air  an  coimeas  ri  luchd-ciùil,  a  tha 
seinn  le'n  trompaidean  agus  le'n  clàrsaichean,  agus  a' 
gabhail  òrain  an  làthair  na  rìgh-chathrach.  Tais  v.  8 ; 
xiv.  2,  3. 

lonraio.  Bu  duine  ro  eudmhw  e,  mar  a  dh'  f  haodar 
a  thuigsinn  leis  n'a  dh'  innis  thu  uime;  charobh  spàirn, 
leòghain,  no  F£ll-an-dìomhainis  idir  'nan  aobhar  eag- 
ail  dha  ;  's  e  a  mhàin  am  peacadh,  bàs  agus  ifrinna  bha 
cuir  uabhais  air,  a  chionn  nach  robh  dearbh-chinnt  air 
a  thoirt  dà  mu  chòir  air  an  duthaich  nèamhaidh. 

Misneachail.  Tha  thu  ro  cheart ;  's  iad  sin  na  nithe 
a  bha  cur  iomagain  air  ;  agus  's  ann,  mar  thug  thu 
fainear,  a  dh'  èirich  iad  sin  o  laigs'  inntinn  mu'n 
timchioll,  cha-n  ann  o  chion  tograidh  mu  earrainn 
ghnìomhaich  beatha  a'  chriosdaidh.  Cha  robh  sgàth 
air  roi'  chunnart  sam  bith  a  thigeadh  'na  rathad.  Ach 
cha-n  eil  e  furasd  do  dhuine  sam  bith  na  nithe  a  bha 
'nan  leth-trom  air-san  a  chuir  air  chùl. 

Bana-chriosdaidh.  Is  math  dhomhsa  gu'n  cuala  mi 
eachdraidh  an  duine  so,  Eagalach  :  Shaoil  mi  nach  robh 
aon  neach  mar  bha  mi  fèin  :  ach  tha  mi  faicinn  gu'm 
beil  rudeigin  do  shàmhlachas  eadar  an  duine  math  ud 
agus  mise,  ach  so  a  mhàin  ;  gun  robh  a  chruaidh- 
chasansa  cho  buaireasach  's  nach  b'  urrainn  da  an 
cleth,  ach  bha  na  bhuin  riùmsa  a'  gabhail  cleth ; 
bha  iomagainse  cho  mòr,  's  nach  dùirigeadh  e  bualadh 
aig  na  taighean  a  bha  chum  aoigheachd  a  thoirt  da ; 
ach  bha  m' iomagainse  a'  toirt  orm  bualadh  leis  » 
bharrachd  neart 

Tròcair.  Tha  rud-eigin  do  shàmhlachas  aig  a  ghnè 
riumsa  mar  an  ceudna;  oir  bha  do  ghnà  tuilleadh  eagail 
orm  roi'  ifrinn,  agus  mu  m'  ionad  a  chall  ann  am  pàrras, 
na  bh'  orm  roi'  challdach  sam  bith  eile.  Air  leam  nam 
faighinn  còir  air  flaitheas,  gun  robh  mi  caoin-shuarrach 
ged  a  chaillinn  gach  ni  saoghalta  ris. 

An  sin  thuirt  Mata,  Bha  eagal  a'  toirt  orm  a  bhi  fo 
iomagain  gun  robh  ni-eigin  a  dh'  easbhuidh  orm  a  bha 
feumail  chum  mo  shaoradh  :  ach  ma  bha  e  mar  sin  le 
duine  cho  math  ris-san,  c'arson  nach  faod  e  tachairt  gu 
math  dhomh-sa  mar  an  ceudna? 

Seumas.  Far  nach  eil  eagal,  cha-n  eil  gràs,  ged  nach 
eil  gràs  do  ghnà  far  am  beil  eagal  ifrinn,  gidheadh 
's  cinnteach  nach  eil  gràs  far  nach  eil  eagal  Dè. 

Misneachail.  Is  math  do  labhairt  a  Sheumais:  oir'se 
tùs  a'  ghliocais  eagal  De" ;  agus  's  coltach  dhaibhsan  aig 
nach  eil  an  toiseach,  nach  bi  aon  chuid  meadhon  no 
deireadh  aca.  Ach  cuiridh  sinn  crìoch  air  eachdraidh 
Eagalaich,  agus  gabhaidh  sinn  an  so  ar  cead  deth. 

O  Eagalaich,  an  robh  ort  sgàth, 

Roimh  ni  an  aghaidh  Dhè  ; 
Bha  a'a  b'f  huathach  leat  gaeh  ni 

A  bheireadh  spìd  dhut  fein. 
Bu  bheag  ort  ifrinn,  mar  do  dhuais, 

Bha  t'f huath  air  labhairt  bforeug; 
Is  iadsan  air  am  beag  do  ghnàths, 

Cha  chaomh  leo  fàbhar  Dhè. 

A  nise  chunnaic  mi  gu'n  do  lean  iad  air  seanachas  : 
oir  an  deigh  do  Mhisneachail  sgur  a  labhairtmu  Eagal- 
ach,  thòisich  Ionraic  ri  labhairt  mu  aon  d'am  b'  ainm 
Fem-thoil.  Bha  e  gabhail  air  fe"in  a  bhi  air  chuairt ; 
ach  tha  mi  smuaineachadh  nach  tainige  riamh  a  staigh 
air  a'  gheata  th'  aig  toiseach  na  slighe  so. 

Misneachail.     An  do  labbair  thu  riamh  ris  uime  ? 

Ionraic.  Labhair  iomad  uair;  ach  bhiodh  e  do  ghnà 
coltach  ris  fèin,  Fèin-thoileil.  Cha  robh  umhail  aige 
mu  dhuine,  mu  cho-reusanachadh,  no  mu  eiseamplair ; 
dheanadh  e  mar  bhrosnaicheadh  inntinn  e,  agus  sin  a 
dh'  aindeoin  na  dh'  fhaodte  ràdh  ris. 

Misneachail.  Ciod  a'  bharail  a  bh'  aige  mu  diadh- 
acbd  ?  oir  'si  mo  bharail  gur  aithne  dhutsa  sin. 

lonraic.  Bha  e'm  barail  gu'm  faodadh  duine  mi- 
bheus  an  eilthirich  a  chur  an  gnìomh  cho  math  r'a 
dheagh-bheus :  agus  na'n  deanadh  e  an  dà  chuid  nach 
b'  eagal  nach  biodh  e  tearainte. 

Misneachail.  Na'n  abradh  e,  theagamh  gu'm  biodh 
na  daoine  b'  fhearr,  an  aghaidh  an  toile,  ciontach  do 
dhubhailc,  cho  math  agus  co-roinn  abhi  aca  de  shubh- 
ailc  an  luchd-turais,  cha  n-fhaodta  mòr  choire  f haot- 
ainn  da  ;  oir  cha  n-eil  sinn  saor  o  chionta  sam  bith  gu 
h-iomlan,  ach  air  chùmhnant  gun  dean  sinn  faire  agus 
strì.  Ach  tha  mi  tuigsinn  nach  e  so  an  ni  a  tha  e-san 
a'  ciallachadh  ;  ach  matha  mise  gad  làn-thuigsinn,  gun 
robh  e-san  sa'  bharail,  gu'n  robh  e  ceadaichte  sin  a 
dheanamh. 

Ionraic.  'S  e  sin  a'  cheart  ni  a  th'  air  m'aire  ;  agus 
is  amhail  sin  a  chreid  agus  a  ghnàthaich  e. 

Misneachail.  Ach  ciod  an  stèidh  a  bh'aige  gu  sin  a 
ràdh  ? 

Ionraic.  Bha  e  'g  ràdh  gun  robh  an  sgiiobtur  aige 
mar  bharantas. 

Misneachail.  M'as  e  do  thoil  e,  ainmich  dhuinn 
cuid  diubh. 

Ionraic.  Nì  mise  sin.  Bha  e  'g  ràdh  gun  robh  bhi 
laidhe  le  mnathan  dhàoin'  eile  air  a  ghnàthachadh  le 
Daibhidh.  aou  ghràdhach  Dhè";  agus  uime  sin  gu'm 
faodadh  e-san  a  dheanamh.  Thuirt  e  gun  robh  tuill- 
eadh  's  aon  bhean  a  bhi  aig  duine  air  a  ghnàthachadh 
le  Solamh ;  agus  gu'm  faodadh  e-san  sin  a  dheanamh 
cuideachd.  Thuirt  e  gu'u  d'  rinn  Sarah,  agus  na 
mnathan-ghlùine  diadhaidh  a  bha  's  an  Eiphit  breug, 
agus  Rahab  cuideachd  ;  uime  sin  gu'm  faodadh  e-san 
a  leithid  eile  dheanamh.  Thuirt  e  gun  deach  na 
deisciobuil  air  iarrtas  am  Maighistir,  agus  gun  tug  iad 
air  falbh  asail  an  duin'  eile  ;  agus  gu'm  faodadh  e-san 
an  ni  ceudna  a  dheanamh.  Thuirt  e  gur  ann  le  ce"i)g 
agus  mealltaireachd  a  f  huair  Iacob  an  oighreachd  o 
Z 

athair  ;  agus  gu'm  faodadh  e-san  an  ni  ceudn'  a  dhean- 
amh. 

Misneachail.  Bu  ghràineil  am  beachd  a  bh'aige  ! 
ach  an  robh  thu  cinnteach  gu'm  bi  so  a  bharail  ? 

Ionraic.  Chuala  mi  e  gan  tagradh,  a'toirt  dearbhadh 
umpa  o'n  sgriobtur,  agus  a'  gabhail  an  leith-sgeil,  &c. 

Misneachail.  Is  barail  i  nach  bu  chòir  a  bhi  aig  aon 
neach  sa'  bheatha  so. 

lonraic.  'S  f  heudar  dhut  mo  thuigsinn  ceart :  Cha 
dubhairt  e  gu'm  faodadh  duine  sam  bith  na  nithe  sin  a 
dheanaxnh  ;  ach  gu'm  faodadh  iadsan  aigan  robh  subh- 
ailcean  nan  daoina  rinn  na  nithe  sin,  an  deanamh  mar 
an  ceudna. 

Misneachail.  Ach  ciod  a'  bharail  bu  mheallta  na  i  sin  ? 
Oir  se  sin  urrad  'sa  ràdh,  A  chionn  gun  do  pheacaich 
daoine  matha  roimbe  so  tre  laigse,  gun  robh  aige-san 
comas  air  a  dheanamh  tre  an-dànadas ;  no,  a  chionn 
gun  tuit  leanabh  le  oiteig  ghaoithe,  no  gu'm  faigh  e 
tuisle  le  cloich,  agus  gun  dean  e  a  shalachadh  leis  an 
leagadh,  gu'm  faod  e-san  le  làn-thoil  a  leagadh  'na 
shìneadh  'san  eabar,  agus  e-fèin  a  loirceadh  ann.  Cò  a 
mheasadh  gum  biodh  aon  neach  air  a  dhalladh  cho  mòr 
le  cumhachd  ana-miann  !  Ach  's  èigin  gu'm  beil  na 
tha  sgrìobhta  fior  ;  "  fhuair  iadtuisleadh  air  anfhacal, 
air  dhaibh  bhi  easumhal,  churn  rnar  an  ceudna  an  d' 
òrdaicheadh  iad."  (1  Pead.  ii.  8.)  Tha  bhi  sa  bharail 
gum  faod  subhailc  nan  deagh  dhaoine,  bhi  acasan  a 
tha  gnàthaichte  ri  'n  dubhailcibh  a  chuir  an  gniomh, 
mar  an  ceudna  'na  mhearachd  cho  mòrris  amhearachd 
eile.  Tha  sin  dìreach  mar  gun  abradh  am  madadh, 
faodaidhmise  buaidhean  an  leinibh  a  bhi  agam,  a  chionn 
gu'm  beil  mi  'g  imlich  suas  a  shalachair.  Cha  n-eil 
neach  a  dh'  itheadh  suas  peacaidh  sluaigh  Dhe,  (Hos. 
iv.  8,)  na  chomharradh  gu'm  beil  an  deagh-bheusaige 
Cha  mhò  is  urrainn  domh  a  chreidsinn  gu'm  faod  neach 
a  tha  sa  bharail  so  aon  chuid  creideamh  no  gràdh  a  bhi 
aig'  am  feadh  sa'  bhuanaicheas  e  sa  bharail  sin.  Ciod 
a  th*  aige  r'a  ràdh  air  a  shon  fèin  ? 

lonraic.  Tha  e  'g  ràdh  gur  mòr  is  fearr  deanamh  mar 
sin  do  rè"ir  baralach,  no  a  dheanamh,  agus  a  bhi  de 
dh'atharrachadh  barail. 

Misneachail.  Is  olc  am  freagradh  sin,  oir  ged  a  tha 
srian  a  leigeadh  le'r  n-ana-miannaibh,  an  aghaidh  ar 
baralach,  olc  ;  gidheadh  tha  sinne  achuireas  peacadh  an 
gnìomh,  agus  a  thagradh  gu'm  beil  comas  againn  sin  a 
dheanamh,  ni's  measa :  tha  'n  darna  gnìomh  a'  bros- 
nachadh  dhaoin  eile  gun  f  hios  d'a  ionnsaidh  ;  ach  tha'n 
gnìomh  eile  gan  treòrachadh  chum  an  cuir  ann  an 
ribe. 

lonraic.  Tha  iomadh  fear  ann  am  barail  an  duine  so, 
nach  eil  ga  aideachadh ;  agus  's  e  sin  is  aobhar  gu'm 
beil  cho  beag  meas  air  eilthireachd  's  a  tha. 

Misneachail.  Is  fior  sin,  agus  is  aobhar  bròin  e  ;  ach 
thig  e-san  air  atn  bi  eagal  Dè  asd'  uile. 

Bana-chriosdaidh.  Tha  iomadh  barail  iongantach 
feadh  an  t-saoghail.  B'  aithne  dhomhsa  fear  a  thuirt, 
Gum  bu  leòir  aithreachas  a  gabhail  'nuair  a  bhitheam- 
aid  gus  am  bàs  faighinn. 

Misneachail.  Cha  n-eil  an  leithid  sin  tuilleadh  is 
glic  ;  Bhiodh  an  duine  sin,  nam  biodh  aige  seachduin  a 
dheanamh  fichead  mìle,  ullamh  gu  dàil  a  chur  ann  gus 
an  uair  mu  dheireadh  do  'n  t-seachduin. 

Ionraic.  Is  fior  sin ;  's  gidheadh  tha'n  àireamh  is 
pailte  de  luchd-turais,  a'  deanamh  mar  so.  Tha  mise, 
mar  a  chì  sibh,  am  sheann  duine,  agus  bha  mi  'gabhail 
an  rathaid  so  o  cheann  ioma'  bliadhna  ;  agus  is  iomadh 
nì  a  chunnaic  mi. 

Chunnaic  mi  cuid  a'  tòiseachadh  le  deothas  mòr  a 
chaidh  eug  an  uine  ghearr,  mar  chaidh  clann-Israeil 
san  f  hàsach,  gun  tìr  a  gheallaidh  f  haicinn.  Chunnaic 
mi  daoine  air  nach  robh  meas  sam  bith  'nan  ceud  dhol 
a  mach,  a  dhearbh  arithist  iad-fèin 'nan  creidichthreibh- 
dhìreach. 

Chunnaic  mi  cuid  a  ruith  air  an  aghaidh  le  dian 
dheothas  an  toiseach,  a  ruith  an  ùine  bheag  ceart  cho 
diau  air  an  ais  a  rithist. 

Chunnaic  mi  eiud  a'  labhair  gu  ro  mhath  mu  chaithe- 
beatha  fir-chuairt  (a'  chriosdaidh)  an  toiseach,  a  labhair 
a  cheart  urrad  na  aghaidh  an  ùine  ghearr. 

Chuala  mi  cuid,  an  uair  a  theann  iad  air  ths  r'an 
turas  chum  phàrrais,  ag  ràdh  gun  robh  a  leithid  sin  de 
dh'  ionad  ann  gu'n  teagamh  ;  's  an  uair  a  bha  iad  dlù 
air  a  phill  a  rithist  air  an  ais,  's  a  thuirt  nach  robh  e 
idir  ann. 

Chuala  mi  cuid  am  maoitheadh  an  treubhantas  a 
dheanadh  iad  'nan  cuirte  'nan  aghaidh,  a  chuir  cùl  r'an 
creideamh  agus  ri  slighe  fir-chuairt,  le  bagradh  neo- 
ste"idheil. 

An  uair  a  bha  iad  mar  so  a'  triall  air  an  aghaidh 
thainig  fear  'na  ruith  nan  cò-dhail,  agus  thuirt  e  riu, 
nam  bu  mhath  leo  am  beatha  a  chaomhnadh  iad  a 
dheanamh  dhaibh  fèin,  gu  h-àraidh  iadsan  bu  laige,  a 
chionn  gun  robh  an  luchd-reubainn  gu  ionnsaidh  a 
thoirt  orra. 

An  sin  thuirt  Misneachail,  's  iad  an  triùir  dhaoine 
bhuin  cho  an-iochdmhor  ri  Beag-creidimh  roimhe  so  a 
th'  ann.  Tha  sinne  deas  gu  cò'-dhail  a  thoirt  daibh, 
ars'  esan;  agus  mar  sin  chaidh  iad  air  an  aghaidh;  Ach 
bha  dùil  aca  air  gach  bearradh  gun  tachradh  iad  orra  ; 
ach  cha  do  thachair ;  cò  dhiù  is  ann  a  chual  iad  gun 
robh  Misneachail  leo,  no  thachair  luchd-turais  eile  orra, 
cha  b'f  hios  daibh. 

An  sin  bha  ro  dhe"idh  aig  a'  Bhana-chriosdaidh  air 
teachd  chum  taigh-òsd,  oir  bha  i-fè"in  agus  a  clann  sgìth. 
An  sin  thuirt  Ionraic,  Tha  taigh  beagan  romhainn,  far 
am  beil  fear  d'an  ainm  Gaius,  deisciobuil  roionmhuinn, 
a  chòmhnaidh,  (Rom  xvi.  23.)  Agus  dh'  aontaich 
iad  uile  dol  d'a  ionnsaidh,  gu  h-àraidh  air  son  gun  tug 
Ionraic  cliù  cho  math  air.  'S  an  uair  a  ràinig  iad  an 
dorus,  chaidh  iad  a  steach,  gun  bhualadh  ;  a  chionn 
nach  gnàth  Je  daoine  bualadh  aig  dorus  taigh-òsda. 

Rinn  iad  guth  air  son  f  hir-an-taighe,  's  'nuair  a  thàinig 
e  d'  an  ionnsaidh,  dh'  f  heòraich  iad  am  faigheadh  iad 
fàrdach  aige  car  na  h-òidhche  sin? 

Gaius.  Gheibh,  m'as  daoine  fìrinneach  sibh,  oir 
cha'n  e  beatha  aon  neach  agams  ach  eiJthirich.  Chuir 
so  aiteas  air  a'  Bhana-chriosdaidh,  air  Tròcair,  agus  air 
a  chloinn,  a  chionn  gun  robh  'n  t-òsdair  toigheach  mu 
luchd-cuairt. 

Dh'  iarr  iad  sin  gun  leigte  seòmaraichean  f  haicinn 
daibh,  agus  chaidh  sin  a  dheanamh,  aon  do'n  Bhana- 
chriosdaidh,  da  cloinn,  agus  do  Thròcair,  agus  aon  eile 
do  Mhisneachail  agus  do  dh'  Ionraic. 

Misneachail.  A  dheagh  Ghaius,  Ciod  an  t-suipeir  a 
bheir  thu  dhuinn  ?  oir  tha  'n  luchd-turais  so  gu  fann 
sgìth. 

Gaius.  Tha  e  nis'  anmoch,  's  cha'nfhaigh  sinn  dol  a 
mach  a  dh'  iarraidh  lòin  ;  ach  's  e  'ur  beatha  chum  na 
th'  againn,  ma  thaitneas  e  ruibh. 

Misneachail.  Bithidh  sinne  toilichte  leis  na  th'  agad 
a  steach;  oir  tha  mis'eòlach  ort,  's  cha'n  f  haca  miriamh 
thu  gun  ghoireas  iomchaidh  agad. 

An  sin  theirinn  e,  agus  thuirt  e  ris  a'  chòcaire,  suipeir 
adheasachadh  fa  chomhair  na  h-uirid  so  de  luchd-turais. 
Thàinig  e  rithist  d'an  ionnsaidh,  ag  ràdh.  'Se  ur  beatha 
agams'  a  dheagh  chàirdean  agus  's  toillichte  mi  gu'm 
beil  taigh  agam  a  thoirtaoidheachd  dhuibh;  's  amfeadh 
a  bhiòs  an  t-suipeir  ga  deasachadh,  m'as  toil  leibh  e, 
deanamaid  aithris  mu  naigheachd  fheumail  eigin  :  Tha 
sinne  deònach,  ars'  iadsan. 

An  sin  thuirt  Gaius,  Cò  d'am  bean  an  seana  bhoir- 
eannach  so  ?  agus  cò  d'an  nighean  an  ainnir  òg  so  ? 

Misneachail.  'S  i  a'  bhean  so  a'  bhean  a  bh'aig  Criosd- 
aidh,  fear-turais  a  bh'  ann  roimhe  so,  agus  is  iad  sin  a 
chearthar  chloinne.  'S  i'n  nighean  sc  aon  d'a  luchd- 
eòlais,  air  an  do  chuir  i  ìmpidh  gu  falbh  leatha  air  a 
turas.  Tha  chlann  uile  toileach  dol  an  deigh  an  athar, 
agus  triall  'na  chas-cheuman  :  seadh,  ma  chì  iad  urrad 
agus  àite  san  robh  e,  no  idir  lorg  a  choise,  bheir  e  toil- 
inntinn  dhaibh. 

An  sin  thuirt  an  t-òsdair,  An  i  so  bean  Chriosdaidh  ? 
agus  an  iad  sin  a  chlann  ?  B'  aithne  dhomh  athair  agus 

seanair  t'f  hir.  Is  iomadh  fear  math  a  bha  d'a  sheòrsa ; 
bha'n  sinnsir  air  tùs  a  thamh  ann  an  Antioch.  Bha'n 
dream  o'n  tàinig  Criosdaidh  'nan  daoine  foghainteach. 
Dhearbh  iad  thar  chàch  bhi  nan  daoine  treuna  mis- 
neachail,  an  aobhar  Triath  nan  eilthireach,  a  shligheanan 
agus  iadsan  aig  an  robh  gràdh  dhaibh.  Chuala  mi 
iomradh  mu  chàirdean  t'fhir,  a  f  huair  an  deuchainn  air 
so  na  fìrinn.  Chaidh  Stephen,  a'  cheud  fhear  dhiù  a 
dh'fhuilig,  a  chlachadh  gu  bàs,  (Gniomh.  vii.  59 — 60.) 
Chaidh  Seumas,  aon  eile  de'n  àl  so,  a  chuir  gu  bàs  le 
faobhar  a'  chlaidheimh.  Gun  a  bheag  a  ràdh  mu  Phòl, 
no  mu  Pheadar,  chaidh  Ignatius  a  thilgeadh  chum  nan 
leòghan  ;  chaidh  Romanus  a  reubadh  às  a  chèile  ;  agus 
chaidh  Policarp  a  losgadh  le  teine.  Bha  fear  dhiù  a 
chaidh  a  crochadh  ann  an  cliabh,  ri  aghaidh  na  grèine, 
chum  gun  itheadh  na  connsbeachan  e ;  chaidh  fear  eile 
dhiù  a  chuir  ann  am  poca,  agus  a  thilgeadh  'sanfhairge 
chum  a  bhàthadh.  B'  eu-comasach  na  dh'fhuilig  do'n 
teaghlach  sin  as  leth  na  còrach  àireamh.  Tha  gàird- 
eachas  orm  f haicinn  gun  dh'fhàg  t'f  hear  cearthar  mhac 
mar  sin  'na  dhèigh.  Tha  dòchas  agam  gun  lean  iad  a 
ghnè,  agus  gun  dean  iad  d'a  r&r. 

MisneachaU.  Tha  chlann  fior  thaitneach  ;  tha  iad  le 
deothas  a'  leantainn  nòs  an  athar. 

Gaius.  Air  leam  gu'm  beil  :  uime  sin  tha  a  choltas 
air  teaghlach  a'  Chriosdaidh  sgaoileadh  air  feadh  an 
domhain,  agus  fàs  liomhor  air  aighaidh  na  talmhuinn. 
Uime  sin  sealladh  a'  Bhana-chriosdaidh  a  mach  air 
son  òighean  freagarrach,  a  bhios  nam  mnàthaibh  aig 
a  cuid  mac,  chum  nach  di-chùimhnichear  ainm  an 
athar,  agus  taigh  an  sìnnsir. 

lonraic.  Bu  mhòr  am  beud  gun  rachadh  a  theagh- 
lach  às. 

Gaius.  Cha-n  fhaod  i  dol  às,  ach  faodar  a  cur  an 
lughad  ;  ach  gabhadh  a'  Bhana-chriosdaidh  mo  chomh- 
airle  se,  agus  'se  sin  an  t-aon  dòigh  air  a  cumail  suas. 

Agus  a'  Bhana-chriosdaidh,  ars'  an  t-osdair,  tha 
rni  toilichte  gu;m  beil  thu  fe'in  agus  Tròcair  cho  caid- 

reaeh  mu  chè*ile.  Agus  na'n  gabhta  mo  chomhairle 
bheireadh  tu  Tròcair  gu  bhi  ni's  dàimheile  dhut :  Ma 
bhios  i  deònach  air,  bu  chòir  a  toirt  do  Mhata  mar 
mhnaoi :  'se  sin  an  dòigh  air  sliochd  a  choimhid  air 
thalamh.  Uime  sin  shocraicheadh  air  a'  chùis,  agus  an 
ceann  ùine  bheag  phòs  ìad :  Ach  cluinnear  tuiileadh 
uime  an  dèigh  so. 

Thuirt  Gaius,  labhraidh  mi  tuilleadh  an  leith-sgeul 
nam  ban  chum  am  mi-chliù  a  thoirt  air  falbh.  Oirleis 
mar  thàinig  mallachadh  agus  bàs  a  steach  do'n  t-saoghal 
le  boireannach,  (Gein.  iii.)  's  amhail  a  thàinig  beatha 
agus  slàinte.  Chuir  Dia  aon  Mhac  uaithe  a  rinneadh  o 
mhnaoi,  (Gal.  iv.  4.)  'Sa  leigeadh  ris  cho  mòr  's  bha fuath 
aig  boireannaich  eile  do  ghnìomh  ar  ceud  sinnsir,  bha  iad 
an  ro-gheall  air  cloinn  a  bhi  aca,  chum  gum  faodadh  an 
td  ud  no  an  tè  ud  eile  a  bhi  'na  màthair  do  Shlànaighear 
an  t-saoghail.  A  bharr,  their  mi  an  uair  a  thàinig  an 
Slànaighear,  gun  d'rinn  mnathan  gàirdeachas  ris,  mu'n 
d'rinn  daoine  no  ainglean  e,  (Luc.  i.  42 — 46.)  Chado 
leugh  mi  gun  do  bhuilich  daoin'  a  bheag  air  Criosd,  ach 
lean  mnathan  e,  agus  rìnn  iad  frithealadh  dha  le  'm 
maoin.  (Luc.  vii.  2,  3.)  Bu  bhoireannach  a  dh'  ionnlaid 
a  chasan  le  deuraibh,  agus  bu  bhoireannaich  a  dh' 
ùng  a  chorp  chum  adhlacaidh.  (Eoin.  xi.  2 ;  xii.  3 ; 
xii.  3.)  Bu  bhoirionnaich  a  bha  caoineadh  an  uair  a 
bha  edol  chum  a'  chrionn-cheusaidh,  (Mat.  viii.  55,  56. 
Luc.  xiii.  55,)  's  a  shuidh  aig  uaigh  an  uair  a  dh'  adh- 
laiceadh  e.  (Mat.  xvii.  61.)  Bu  bhoireannaich  a  bha 
maille  ris  an  tùs  air  madainn  na  h-aiseirigh  :  (Luc. 
xxiv,  1,)  agus  a  thug  fios  d'a  dhe"isciobuil  gu'n  d'  èirich 
e  o  na  mairbh.  (Luc.  xxiv.  22,  23.)  Tha  uime  sin 
meas  mòr  air  na  mnàthaibh,  agus  tha  e  soilleir  o  na 
nithibh  sin,  gu'm  beil  iad  nan  luchd  co-pairt  maille 
ruinne  ann  an  gràs  na  beatha. 

A  nisethàinig  an  còcair  a  dh'  innseadh  gu'n  robh  an 
t-suipeir  deas,  's  an  sin  fhuair  neach  òrdugh  am  bòrd 
a  chòmhdachadh. 

An  sin  thuirt  Mata,  tha  'n  sealladh  so  mu'n  t-suipeir 
a'  meudachadh  mo  chìocrais. 

Gaius.  Gu  ma  h-ann  mar  sin  a  ni  gach  teagasg  a 
fhrithealar  dhut,  do  chìocrais  a  mheudachadh  chum 
suidhe  sios  gu  suipeir  an  Rìgh  mhòir  'na  rìoghachd  :  oir 
cha  n-eil  gach  searmonachadh,  gach  leabhar,  agus  òrd- 
ugh  ann  an  so,  ach  mar  an  t-ullachadh  a  tha  'n  so, 
an  coimeas  ris  a'  chùirm  a  dh'  ullaicheas  ar  Triath 
dhuinne  an  uair  a  thig  sinn  chum  a  thaighe. 

Mar  sin  thàinig  an  t-supeir,  agus  chaidh  an  t-uchd- 
luaisgte  agus  an  slìnhein  togta  a  chuir  air  tùs  aìr  a' 
bhòrd  air  am  beultaobh,  a  nochdadh  gu'm  b'  eigin  daibh 
toiseachadh  air  le  urnaigh  agus  moladh  do  Dhia.  'S 
ann  leis  an  t-slinnein  thogta  a  thog  Daibbidh  suas  a 
chridhe  ri  Dia ;  agus  's  ann  air  an  uchd-luaisgte,  far 
an  robh  a  chridhe  'na  laidhe,  a  b'  àbhaist  da  a  thaic 
a  leagadh  air  a  chlàrsaich,  an  uair  a  bhiodh  e  a'  cluich. 
Bha  'n,  da  sheòrsa  sin  ro  mhath,  agus  dh'  ith  iad  uile 
gu  cridheil  diù.  Lebh.  vii.  32—34  :  x.  14,  15  ;  Salm 
xxv.  1  ;  Eabh.  xiii.  15. 

B'e  'n  t-ath  ni  a  thugadh  a  làthair,  searrag  f hìona ; 
cho  craobhach  dearg  ri  fuil.  (Deut.  xxxii.  14  ;  Breth. 
ix.  13 ;  Eoin  xv.  5.)  Thuirt  fear  an  taighe  riu  iad  a 
dh'  òl  gu  saor  dheth  :  gu'm  b'e  sin  fior  thoradh  an 
fhìonain,  a  dh'  f hàgadh  cridhe  Dhè  agus  dhaoine  subh- 
ach.     Uime  sin  dh'  òl  iad  agus  bha  iad  cridheil. 

B'e  'n  ath  chuireadh  a  fhuair  iad  bainne  air  a 
dheagh  dheasgnadh ;  ach  thuirt  Gaius,  thugar  sin 
do'n  chloinn  chum  gum  fàs  iad  leis       1  Pead.  ii.  1,  2. 

An  sin  fhuair  iad  ìm  agus  mil.  Thuirt  Gaius  riu, 
iad  a  dh'  itheadh  gu  pailt  deth  sin  ;  oir  tha  e  math  a 
neartachdadh  'ur  cèill  agus  'ur  tuigse.  B'e  so  bu  lòn 
d'ar  Tighearn'  an  uair  a  bha  e  'na  leanabh  ;  ìm  agus 
mil  ithidh  e  chum  gur  aithne  dha  an  t-olc  a  dhiùltadh, 
agus  roghainn  a  dheanamh  do'n  mhath.    Isa.  vii.  15. 

An  sin  thug  iad  d'an  ionnsaidh  mias  ubhal,  a  bha 
fallain  agus  blasda.     An  sin  thuirt  Mata,  Am  faod  sinn 

ùbhlan  ithe.  a  chionn  gur  ann  ]eo  a  bhuair  an  nathair 
ar  ceud  mhàthair?     An  sin  thuirt  Gaius. 

Le  ùbhlan  mhealladh  sinn  an  tùs, 

Ach  's  peacadh,  is  cha  mheas 
A  thruaill  ar  n-anma,  a's  a  leon ; 

A  chionn  gun  d'aom  sinn  leis. 
Ged'  tha  meas  toirmisgt'  cronail  duinn  • 

Le  òrdugh  tha  emath. 
Olaibh  a's  ithibh  'ur  teann-shàth  ; 

Sibhse  rinn  gràdh  a  mheath. 

An  sin  thuirt  Mata,  tha  teagamh  agam  an  ithe,  a' 
chionn  gun  d'  f  hàg  meas  ithe  tinn  mi  o  cheann  ghoirid. 

Gaius.  Fàgaidh  meas  toirmisgte  tinn  thu,  ach  cha 
n  f  hàg  an  ni  cheadaich  ar  Tighearna. 

Am  feadh  a  bha  iad  mar  so  a'  labhairt,  thàinig  mias 
eile  d'an  ionnsaidh,  air  an  robh  cnothan.  (Dàn.  vi.  11.) 
An  sin  thuirt  cuid  a  bh'  aig  a  bhòrd  gu'm  milleadh 
cnothan  fiaclan  laga,  gu  h-àraidh  fiaclan  cloinne  :  d'  an 
tug  Gaius  mar  f hreagradh  : 

Tha  teagasg  dorcha  dhuinn  mar  chnò 

'S  a  h-eatain  oirnn  an  cleth  ; 
Ach  bris  am  plaosg,  is  gheibh  thu'm  biadh 

'S  cha  cheilear  aon  ni  math. 

Bha  iad  an  sin  ro  shubbach,  agus  bhuanaich  iad  fada 
'nan  suidh  aig  a'  bhòrd,  a'  labhairt  mu  iomadh  ni.  An 
sin  thuirt  sean  Ionraic  ris  an  òsdair,  m'as  e  do  thoil  e, 
am  feadh  e  bhios  sinn  a'  briseadh  nan  cnò,  nochd  dhuinn 
brìgh  an  toimhseachain  so  : 

Bha  fear  ann,  a's  mheas  iad  e  gun  chiall, 
Mar  's  mò  a  sgaoil  e,  's  mò  a  bh'aig  a  bhiadh. 

Bha  iad  uile  nan  tosd,  fo  ioghnadh  ciod  am  freagradh 
a  bheireadh  deagh  Ghaius  air  ;  ach  smuainich  e  rè  tam- 
aillj  agus  thuirt  e, — 

Am  fear  a'  riaraicheas  a  chuid 

Le  h-iochd  do'n  bhochd, 
Bithidh  aige  mòran ; 
Do  ni  is  fearr  an  toirt, 

An  sin  thuirt  Ioseph,  Shaoil  mi  nach  faigheadh  tu 
mach  e. 

O  ho  !  arsa  Gaius,  is  fad  o  tha  mi  eòlach  air  an  dòigh 

so ;  'S  e  fein-f  hiosrachadh  oid-ionnsaich'sfearr  sam  bith ; 
dh'fhòghlum  mi  o  m'  Thighearn,  a  bhi  gu  fialaidh, 
daonnachdail,  agus  mhothaich  mi  gu'n  do  bhuannaich 
mi  leis.  Tha  neach  ann  a  chumas  tuille  's  a  chòir  ach 
thig  e  gu  bochdainn.  Tha  neach  ann  a  leigeas  air  a  bhi 
beartach,  agus  gun  ni  air  bith  aige ;  tha  neach  ann  a 
ghabhas  air  a  bhi  bochd,  agus  mòr  shaibhreas  aige. 
Gnà.  xi.  24  ;  xiii.  7. 

An  sin  rinn  Somhairle  cagar  r'a  mhàthair  agus  thuirt 
e  rithe,  is  taigh  duine  mhath  so,  fanamaid  rè  tamaill 
ann,  agus  pòsadh  Mata,  mo  bhràthair,  Tròcair  mu'n  tèid 
sinn  ni's  faide.  Ach  thug  Gaius  an  aire  dha,  agusthuirt 
e,  Bithidh  mi  ro  dheònach  sin  a  thachairt. 

Uime  sin  ghabh  iad  còmhnaidh  ann  còrr  agus  mìos, 
agus  thugadh  Tròcair  do  Mhatamar  mhnaoi. 

'S  am  feadh  a  bha  iad  san  àite  sin,  bha  Tròcair  mar 
bu  ghnà  leatha,  a'  deanamh  dheiseachan  do  na  feumaich, 
leis  an  do  tharrainn  i  deagh  chliù  air  an  luchd-cuairt. 

Ach  a  philleadh  ri  m'  sgeul,  an  dèigh  na  suipearach, 
dh'  iarr  na  gillean  leabaidh,  a  chionn  gun  robh  iad  sgìth 
le  'n  turas.  An  sin  thug  Gaius  àithne  gu'n  rachadh  an 
seòmar  fheuchainn  daibh  ;  ach  thuirt  Tròcair  gu'm  faic- 
eadh  ise  laidhe  iad.  Mar  so  chuir  i  laidhe  iad,  agus 
chiadil  iad  gu  socrach  ;  ach  shuidhcàch  rè  na  h-òidhche ; 
oir  bha  Gaius  agus  iad  fè"in  cho  gaolach  mu  chuideachd 
a  chèile,  's  nach  dùirigeadh  iad  dealachadh.  Ach  an 
deigh  dhaibh  a  bhi  fad  a'  cainnt  mn'n  Tighearna,  umpa 
fèin,  agus  mu'n  turas,thòisichseanIonraicriturrchadal. 
An  sin  thuirt  Misneachail,  am  bheil  thu  fas  neo-shunnt- 
ach,:  mosgail  suas  ;  so  tòimhseachan  dut.  An  sin  a  deir 
Ionraìc,  leigear  -ihuinn  a  chluintinn.  Thuirt  Mis- 
neachail, 

"  An  tì  a  marbhas  ann  an  cath  nan  treun, 

Feumaidh  air  tùs  gun  tugadh  buaidh  air  fèin  : 
An  tì  bhios  beò  an  dùthaich  choigreich  chèin, 
Feumaidh  air  tùs  gu'm  bàsaich  e  'na  dhùthaich  fèin." 

Tha  e  gle  dheacair,  ars'  Ionraic ;  duilich  ri  f  huagladh, 
agus  ni's  deacaire  r'a  ghnàthachadh.     Ach  mas  toil  leats 


TURAS  a'  chroisadidh.  263 

e,  fhir-an-taigiie,  leigeamsa  leat  f  huasgladh ;  agus 
cluinnidh  mise  ciod  a  tbeir  thu. 

Cha'n  ann  mar  sin  a  bhitheas,  arsa  Gaius,  's  an  orts 
a  chaidh  a  chur,  le  dòchas  gu'm  freagair  thu  e.  An  sin 
thuirt  Ionraic. 

Feumaidh  gu'm  buadhaich  gràsan  air 

An  tì  ni  peac'  a  chlaoidh, 
'S  an  tì  bhios  heò  do  naomhachd  Dhè 

Bhiodh  marbh  da  fèin  a  chaoidh. 

Tha  e  gu  ro  cheart,  thuirt  Gaius ;  tha  deagh  theagasg 
agus  fèin-f  hiosrachadh  a'  teagasg  so.  Oir,  gus  an  nochd 
gràs  e-fèin,  agus  gun  toir  e  buaidh  air  an  anam  le  ghlòir, 
cha  bhi  e  ceannsgalach  gu  cuir  an  aghaidh  a'  pheacaidh  ; 
osbarr  m'as  e  am  peacadh  inneal  glacaidh  Shàtain,  leis 
am  beil  e  ceangal  an  anma,  cionnas  is  urrainn  da  cuir 
'na  aghaidh,  gus  am  fuasglar  e  o'n  laigse  sin  ? 

'S  an  dara  h-àite,  Cha  mhò  a  chreideas  aon  neach  aig 
am  beil  eòlas  air  reuson,  no  gràs,  gur  urrainn  a  leithid 
sin  de  dhuine  a  bhi  na  bheo-chùimhneachan  air  gràs,  a 
tha  na  thràill  d'a  thruailleachd  fèin. 

'S  a  nis'  o  thàinig  e  am  aire,  innsidh  mi  naigheachd 
dhuibh  is  fiù  dhuibh  a  chluintinn.  Bha  dithis  f  hear  ann 
a  chaidh  air  eilthireachd  ;  thòisich  fear  dhiu  'nuair  bha 
e  hg,  's  am  fear  eile  'nuair  bha  e  sean  :  bha  aig  an  f  hear 
òg  tograidh  laidir  ri  strì  riu  :  bha  iad  a  thaobh  nàduir 
a'  fàs  lag  aig  an  t-seann  duine  ;  bha'm  fear  òg  a'  caith- 
eadh  a  bheatha  cho  cothromach  ris  an  t-sean  f  hear,  agus 
bha  e  air  gach  dòigh  cho  taitneach  's  a  bha  'm  fear  eile. 
Cò  a  nis'  aig  am  bu  bheothaile  gràs,  o'n  a  bha  iad  a 
a  thaobh  coltais  co-ionann  ? 

Jonraic.  'S  cmnteach  gun  robh  aig  an  f  hear  òg ;  oir 
's  e  sin  a  chuireas  an  aghaidh  nam  buairidhean  is  treise, 
is  cumhachdaiche  ;  gu  h-àraidh  o'n  a  chumas  e  suas  ris- 
san  aig  nach  eil  iad  cho  leth  bhuaireasach  ;  mar  thach- 
air  do'n  aosmhor. 

Osbarr,  thug  mi  gu  tric  fainear  gu'n  robh  seann 
daoine  sa  mhearachd  so,  a'  gabhail  laigse  nàduir  an 
riochd  buaidh  àghmhor  air  an  truailleachd  ;  agus  gu'n 

robh  iad  gam  mealladh  fèin.  Gu  deimhin  's  iad  seann 
daoine  atha  ann  an  staid  nan  gràs,  is  fearr  d'an  urrainn 
comhairl'  a  thoirt  air  an  òigridh,  a  chionn  gun  do  mhoth- 
aich  iad  fè"in  faoineachd  an  t-saoghail  so  :  ach  ged  a 
dh'f  halbhas  fear  sean  agus  òg  le  cheile  air  an  turas,  tha'n 
cothrom  is  fearr  aig  an  fhear  òg  air  a  nochdadh  gu'm 
beil  oibreachadh  gràis  ni  's  cumhachdaich'  annsan,  ged 
a  bhiodh  truailleachd  an  t-sean  f  hir  a  thaobh  nàduir 
ni's  laige. 

Mar  so  shuidh  iad  a  co'-chainnt  gus  an  tàinig  a  mhad- 
ainu.  'S  an  uair  a  bha'n  teaghlach  air  èiridh,  thuirt  a 
Bhana-chriosdaidh  r'a  mac,  Seumas,  gu'm  b'  iomchaidh 
dha  caibidil  a  leughadh ;  agus  leugh  e  Caib.  liii.  de 
dh'  Isaiah  :  'S  an  uair  a  sguir  e,  thuirt  Ionraic,  c'arson 
a  dubhradh,  Gun  tàinig  ar  Slànaighear  à  talamh  tioram, 
agus  nach  robh  sgèimh  no  mais'  ann  ? 

Misneachail.  Mu'n  cheud  ni  their  mi,  A  chionn  gu'n 
robh  eaglais  nan  Iudhach,  o'n  tàinig  Criosd,  gu  h-inbh 
bhig  air  call  a  brìgh  agus  sùgh  a  chreideimh.  Tha  mi 
'g  ràdh  ris  an  dara  ni,  Gur  ann  a  tha  na  facail  air  an 
labhairt  le  mi-chreideich,  aig  nach  robh  sùilean  a  chith- 
eadh  cridhe  ar  Cinn-f  headhna,  uime  sin  thug  iad  breth 
air  a  thaobh  a  choltais  dìblidh  o'n  leth  a  muigh. 

Coltach  riusan  aig  nach  eil  fios  gu'm  beil  clachan 
luachmhor  air  an  còmhdachadh  le  sgrath  neo-thaitnich ; 
san  uair  a  gheibh  iad  aon,  a  chionn  nach  eil  iad  tuigsinn 
gur  i  h-ann,  tilgidh  iad  air  falbh  i. 

A  nis',  arsa  Gaius,  o'n  a  tha  sibh  an  so,  's  o'n  a  tha 
fios  agam  gu'm  beìl  Misneachail  gu  teoma,  tapaidh, 
mas  toil  leibh  e,  the'id  sinn  a  gabhail  sràide,  agus  theag- 
amh  gun  eirich  gnothach  math  leinn. 

Tha  mu  thimchioll  uidhe  mìle  as  an  àite  so  famhair 
d'an  ainm  Marbh-am-math,  a  tha  cur  mòr  dhragh 
orrasan  a  tha  'g  imeachd  air  rathad-mòr-an-Rìgh :  is 
aithne  dhomhsa  c'àit'  am  beil  a  chòmhnaidh  ;  tha  e  'na 
cheannard  air  buidheann  mheirleach  ;  agus  bu  mhath 
nam  faighte  cuir  às  da. 

Dh'  aontaich  iad  leis,   agus  dh'fhalbh  iad.     Chaidh 

Misneachail  'na  lan-uidheam  fo  armaibh,  agus  thug  càch 
leo  sleaghan  agus  bataichean. 

'S  an  uair  a  thàinig  iad  chum  an  àite  san  robh  e, 
fhuair  iad  e,  agus  greim  aig  air  fear  da'm  b'ainm  Inn- 
tinn-lag,  a  thug  a  luchd-muintir  d'a  ionnsaidh  bharr  na 
slighe  :  bha'm  famhair  ga  rannsachadh,  chum  'nuair  a 
bheireadh  e  uaithe  na  bh'aige  gu'n  icheadh  e  rithist  e ; 
oir  bu  ghnà  leis  daoine  ithe. 

Cho  luath  's  a  chunnaic  am  famhair  Misneachail  's  a 
chuideachd  aig  beul  na  garaidhle'n  armaibh,  dh'fheòr- 
aich  e  ciod  a  bh'  air  an  aire  ? 

Misneachail.  Tha  thus  a  dhi  oirnn  :  's  ann  a  thàinig 
sinn  a  dhìoiadh  a  cho  lion  fear  de  na  h-eilthirich  'sa 
mharbh  thusa,  's  a  spìon  thu  leat  le  breth-air-eigin  as 
an  t-slighe  ;  uime  sin  thig  a  mach.  An  sin  dh'armaich 
se  e-fe*in,  agus  thàinig  e  mach,  agusthug  iad  an  ionnsaidh 
gharbh  sin  air  a  chèile,  gus  an  d'f  has  iad  sgìth,  's  an  sin 
ghabh  iad  fois. 

An  sin  thuirt  am  famhair  a  rithist,  C'arson  tha  sibh 
air  m'  fhearann-sa  ? 

Misneachail.  A  thoirt  tòireachd  a  mach  air  son  na 
dhoirt  thu  dh'fhuil  nan  eilthireach,  mar  thuirt  mi 
roimh  riut ;  agus  thòisich  iad  a  rithist,  a's  chuir  am 
famhair  Misneachail  an  comhair  a  chùil  :  ach  chaidh  e'n 
gradaig  air  thapadh  ionnas  gun  do  shlacanaich  e  'm 
famhair  cho  borb,  gramaih  's  gun  do  thuit  a  chuid  arm- 
achd  às  a  làimh :  's  an  sin  chuir  e  às  da,  agus  bhuin  e 
'n  ceann  deth,  ni  a  ghiùlain  iad  leo  chum  an  taigh-òsda. 
Thug  e  leis  mar  an  ceudna  Inntinn-lag.  An  uair  a 
thàinig  iad  dachaigh,  leig  iad  an  ceann  fhaicinn  do'n 
teaghlach,agus  chuir  iad  suas  e  air  àite  follaiseach,  chum 
gu'n  cuireadh  e  maoim  orrasan  a  bheireadh  ionnsaidh 
air  a  leithid  ceudn'  a  dheanamh. 

An  sin  dh'f heòraich  iad  do  dh'  Inntinn-laig,  cionnas 
a  ghlac  am  famhair  e  ? 

Inntinn-lag.  Thuirt  an  duine  bochd,  nach  robh  ann- 
san  ach  duine  euslainteach  fann,  's  a  chionn  gun  robh 
am  bàs  mar  bu  trice,  toirt  ionnsaidh  orm  uair  san  latha, 
2a 

suiuainich  mi  nach  bithinn  am  feasd  gu  math  nam 
fuirinn  aig  an  taigh ;  uime  sin  chuir  mi  romham 
beatha  eilthirich  a  chaitheadh  ;  agus  dh-fhàg  mi  baile 
Neo-chinnteach,  far  am  bu  dùchas  domh  bhith.  Cha 
n-eil  annam  ach  duine  truagh  lag,  an  dà  chuid  am 
phearsa  agus  am  inntinn,  ach  tha  mi  deònach,  mas 
urrainn  dhomh,  beatha  fir-cuairt  a  chaitheadh.  An 
uair  a  ràinig  mi  'n  geata  bh'air  toiseach  na  slighe  so, 
ghabh  Tighearn  an  àite  sin  rium  gucàirdeil ;  cha  mhò 
fhuair  e  coire  dhomh  air  son  mi  bhi  cho  lag,  no  idir  air 
son  laigse  m'inntinn  :  ach  thug  e  dhomh  na  nithe  bha 
feumail  air  son  mo  thurais,  agus  dh'  iarr  e  orm  mo 
dhòchas  a  chumail  suas  gu  ceann  na  h-uidhe.  An  uair 
a  thainig  mi  gu  taigh  an  Fhir-theagaisg,  fhuair  mi 
mòr  chaoimhneas  ann  ;  s'  a  chionn  gun  do  mheas  e  gu'm 
biodh  Bruthach-na-h-èigin  deacair  orm,  chuir  e  fear 
d'a  òglaich  leam  gu  m'  ghiùlan.  Bha  'n  luchd-cuairt 
eile  ro  iochdmhor  rium,  ged  a  bha  iad  comasach  air 
tuilleadh  asdair  a  dheanamh  na  bha  mise,  gidheadh  mar 
bha  iad  a'  teachd  air  an  aghaidh,  bha  iad  ag  earail  orm 
misneach  mhath  a  bhi  agam  ;  ag  ràdh  gu'm  b'  i  toil  an 
Tighearna  co'-fhurtachd  a  thabhairt  do'n  mhuintir  lag- 
chridheach.  (1  Tes.  v.  14.)  Agus  dh'fhalbhadh  iad 
rompa.  An  uair  a  thàinig  mi  gu  rathad  na  h-Ionn- 
saidh,  thachair  am  famhairso  orm,  agus  thuirt  e  rium 
deanamh  air  mo  shon  fèin  ;  ach  mo  thruaighe  !  bu  mhò 
m'  f  heum  air  ioc-shlaint :  'nuair  a  thuig  e  sin,  rinn  e 
greim  orm  :  Smuainich  mi  nach  marbhadh  e  mi ;  ach 
an  uair  a  f  huair  e  staigh  ga  gharaidh  mi,  o  nach  robh 
mi  deònach  fuireach  ann,  bi  mo  làn  bharail  nach  leig- 
eadh  e  beò  às  mi.  Oir  chualami  nach  cuirear  eilthir- 
each  sam  bith  gu  bàs  le  làìmh  an  nàmhaid,  ma  bhuan- 
aicheas  e  seasmhach  d'a  Thriath  nèamhaidh.  Bha 
sùil  agam  ri  bhi  creachta,  agus  creacht'  a  ta  mi,  ach 
thàr  mi  às  mar  a  chì  sibh,  le  m'  bheatha,  air  son  am 
beil  mi  taingeil  do  'm  Rìgh  ga  chionn,  agus  dhuibhse 
mar  am  meadhon.  Bha  dùil  agam  ri  ionnsaidhean 
eile,  ach  se  so  a  chuir  mi  romham  gu'n  ruithinn  'nuair 

a  dh'f  haodainn,  an  uair  nach  b'  urrainn  domh,  gu'm 
falbhainn  air  mo  shocair,  's  an  uair  nach  b'  urrainn 
domh  coiseachd,  gum  falbhainn  air  mo  mhàgan.  Is 
buidheach  mi  dhàsan  a  ghràdhaich  agus  a  shaor  mi: 
thog  mi  mo  roghainn :  tha  mo  shlighe  romham  :  tha 
m'  aire  thar  an  abhainn  air  nach  eil  drochait,  ged  nach 
eil  annam  ach  truaghan  lag-chridheach. 

Ionraìc.  Nach  robh  thu  roimhe  so  eòlach  air  fear- 
cuairt  d'am  b'  ainm  Eagalach  ? 

Inntinn-lag.  'S  mi  a  bha  ;  thàinig  e  o  bhaile-gun- 
tùr,  a  tha-ma  thuath  da  Bhaile-an-le'ir-sgrios,uidhe  mhòr 
o'n  àite  'sa  n  d'  rugadh  mis  ;  gidheadh  bha  sinn  min- 
eolach  air  a'  chèile  ;  oir  bu  bhràthair  athar  dhomhs'  e 
bha  sinn  le  chèile  goirid  o'n  aon  ghnè ;  's  gann  a  bha 
e-san  cho  calma  riumsa,  ach  air  son  sin  bba  sinn  glè 
choltach  r'a  chèile. 

Ionraic.  Tha  mi  tuigsinn  gu'm  b'  aithne  dhut  e, 
agus,  's  furasda  leam  a  chreidsinn  gu'm  beil  sibh  càird- 
each  a  thaobh  'ur  coltais  r'a  chèile. 

Inntinn-lag.  Bha  iadsan  d'am  b'aithne  sinn  le  che'ile 
ag  ràdh  sin  ;  agus  a  bharr  air  a  sin,  cha  n-eil  ni  a  chuala 
mi  bhi  annsan,  nach  do  mhothaich  mi  annamfein  cuid- 
eachd. 

An  sin  thuirt  deagh  Ghaius  ris,  biodh  misneach 
mhath  agad,  's  e  do  bheatha  agamsa,  agus  do  m'  thaigh ! 
agus  iarr  gu  neo-sgàthach  na's  àill  leat ;  agus  bithidh 
mo  sheirbhisich  umhal  dut. 

An  sin  fhreagair  Inntinn-lag,  Thasona  chomain  ris 
nach  robh  dùil  agam,  agus  tha  e  mar  bhoillsge  grèine  a 
meadhon  neoil  dhorcha.  An  robh  e'n  rùn  an  f  hamhair 
gun  direadh  mar  so  dhomh,  'nuair  a  ghlac  e  mi  's  nach 
leigeadh  e  leam  dol  ni  b'  f  haide  ?  An  robh  e  'na  rùn, 
'nuair  a  spùinn  e  mi,  gun  tiginn  chum  taigh  Ghaiuis  ? 
Ach  's  amhail  a  thachair  e. 

Agus  air  do  Ghaius  agus  do  dh'  Inntinn-lag  a  bhi 
mar  so  a'  còmhradh  r'a  chèile,  thàinig  aon  na  theann- 
ruith  chum  an  doruis,  a  dh'innis  gun  deach  eilthireach 
d'  am  b'ainm  Tuadhal,  amharbhdh  lepeileir  beathrach. 

Mo  thruaighe  ars  Inntinn-lag  an  d'  èug  e  ?  Rug  e 
ormsa  seal  mu'n  tàinig  mi  'n  fhad  so,  agus  b'àill  leis 
a  bhi  leam  :  bha  e  fòs  maille  rium  an  uair  a  ghlac  am 
famhair  mi,  ach  's  esan  bu  luaithe  na  mise,  agus  theich 
e  :  ach  's  coltach  gur  h-ann  chum  bàis  a  theich  e,  agus 
chum  beatha  a  chaidh  mis'  a  ghlacadh. 

Mu'n  àm  so  phòs  Mata  agus  Tròcair ;  thug,  mar  an 
ceudna,  Gaius  a  nighean  Phebe  do  Sheumas  bràthair 
Mhata,  mar  mhnaoi ;  agus  dh'fhuirich  iad  deich  laith- 
ean  eile  aig  taigh  Ghaius  a'  buileachadh  an  ùine  mar  a 
b'  iomchaidh  do  luchd-cuairt. 

An  uair  a  thàinig  an  t-àm  's  an  robh  iad  ri  triall,  rinn 
Gaius  cùirm  dhaibh,  aig  an  robh  iad  gu  sunntach  ait  : 
agus  dh'  fheòraich  Misneachail  ciod  a  bh'  aca  r'a  ìocadh ; 
ach  thuirt  Gaius  riu  gu'm  b'e  'm  beatha  gu  saor  chum 
gach  ni  a  fhuair  iad.  Gu'n  robh,  e  na  ghnà  aige-san 
aoi&iieachd  a'  thoirt  do  dh'  eilthirich,  ach  gun  robh  e'n 
earbsa  ri  dìoladh  fhaotainn  o'n  deagh  Shamaritanach 
air  son  gach  cosgais  a  bha  e  deanamh  riu.  Luc.  x.  34, 
35.     An  sin  thuirt  Misneachail  ris. 

Misneachail.  Fhir-mo  chridhe,  's  dìleas,  tairis  a  ni 
thu  gach  aon  ni  do  na  bràthraibh,  agus  do  choigrich,  a 
thug  fianais  air  t'fhiùghantas  do'n  eaglais ;  agus  is 
ciatach  dhut  an  toirt  air  an  aghaidh  air  an  turas,  air 
mhodh  diadhaidh,  is  math  a  ni  thu.  An  sin  ghabh 
Gaius  a  chead  diù  uile,  agus  de'n  chloinn,  ach  gu  sòn- 
raichte  de  dh'  Inntinn-lag.  Thug  e  fòs  ni  eigin  da 
a  dh'  òladh  e  air  an  t-slighe. 

Ach  b'àill  le  Inntinn-lag  stad  'nan  dèigh,  an  uair  a 
bha  iad  dìreach  a'  dol  a  mach  air  an  dorus,  agus  'nuair 
a  mhothaich  Misneachail  sin,  thuirt  e,  thig  air  t'agh- 
aidh  Inntinn-lag,  falbh  leinn,  agus  bithidh  mis'  am 
fhear-iùil  dut,  agus  bithidh  tu  co-ionann  riunn  fèin. 

Inntinn-lag.  Mo  thruaighe  !  cha  n-eil  còmpanach 
iomchaidh  agam  ;  tha  sibhse  gu  luath,  laidir,  ach  tha 
mise  gu  lag,  mall:  is  roghnaiche  leam  fuireach  air 
deireadh,  air  eagal  le  m'  laigse  gu'm  bi  mi  am  uallach 
dhomh  fe"in  agus  dhuibhse.     Tha  mi  mar  thuirt  mi  gu 

lag-chridheacb  fann,  agus  cuirear  mìothlachd  orm  leis 
na  nithibh  nach  cuir  dragh  air  daoin'  eile.  Cha  chaomh 
leam  gàireachdaich,  cha  toigh  leam  trusgan  rìmheach  ; 
is  fuath  leam  ceist  neo-fheumail.  Tha  mi  cho  ro  lag 
's  gur  beag  orm  nithe  a  tha  ceadaichte  do  dhaoin'  eile. 
Cha  n-aithne  dhomh  an  fhìrinn  uile :  tha  mi  ro 
aineolach  :  Ma  chluinneas  mi  aon  neach  a' deanamh 
gàirdeachas  anns  an  Tighearna,  cuiridh  e  air  uairean 
duilichinn  orm,  a  chionn  nach  urrainn  domh  fè*in  sin 
a  dheanamh.  Thachair  dhomhsa  mar  thachair  do 
dhuine  lag  am  measg  cheathairneach,  chneadach  a 
measg  bheadach,  no  mar  lòchran  fo  thàir.  Tha  e-san 
a  tha  ullamh  gu  sleamhnachadh  le  chois,  mar  lòchran 
fo  thàir  ann  an  smuaintibh  an  tì  a  th'  aig  fois,  (Iob 
xii.  5.)  Ionnas  nach  aithne  dhomh  ciod  a  ni  mi. 

Ach  thuirt  Misneachail  ris,  a  bhràthair,  tha  òrdugh 
agumsa,  sòlas  a  thoirt  do'n  lag,  agus  am  fann  a  chumail 
suas.  'tì  èigin  dut  falbh  leinn  ;  ni  sinn  fuireach  riut;  ni 
sinn  còmhnadh  leat;  cha  ghnàthaich  sinn,  air  do  sgàth- 
sa,  aon  ni  a  chuireas  doimheadas  ort ;  cha  tòisich 
sinn  air  labhairt  mu  aon  chùis  theagmhaich  a'  d'  làth- 
air  ;  bithidh  sinn  gu  h-iomlan  do  d'  re'ir,  a  roghainn  air 
thu  dh'  fhuireach  'nar  dèigh,  1  Tes.  v.  14.  -Romh. 
xiv.      1  Cor.  viii.  9 — 13;  ix.  22.     Salm  xxxviii.  10. 

Bha  iad  fad  na  h-ùine  so  aigdorus  Ghaiuis ;  agus  air 
dhaibh  a  bhi  an  teas  an  seanachais,  thàinigUllamh-gu- 
stad  far  an  robh  iad  le  dha  lòrg  'na  làimh,  agus  bha 
e-san  mar  an  ceudna  a'  falbh  air  eilthireachd. 

lonraic.  Cionnas  a  thàinig  thus'  an  f  had  so  ?  Bha 
mi  'n  ceart  uair  a'  gearan  nach  robh  companach  freag- 
arrach  agam,  ach  tha  thus'  a  rtìr  mo  mhiann.  Is  e  do 
bheatha  Ullamh-gu-stad,  tha  dòchas  agam  gu'n  dean 
sinn  còmhnadh  r'a  chèile. 

Ullamh-gu-stad.  Is  math  leam  a  bhi  a'  d  'chuideachd, 
thuirt  am  fear  eile :  agus  o'n  a  thachair  sinn  cho 
seabhach  air  a  chdile,  is  fearr  leam  aon  do  m'  chuid 
lorg  a  sheachnadh  dhut. 

Inntinn-lag.  Cha  ghabh   mi    sin,  ged   a  tha  mi  'd 

chomain  air  son  do  thàirgse  ;  ach  theagamh  gu'n  cuir 
mi  air  uair  eigi  ile  feum  oirre  a  chumail  uam  nan  con. 
Ullamh-gu-stuJ.  Ma  bhios  mi  fèin  no  ma  chuid  lòrg 
air  sheòl  sam  bith  feumail  dut,  's  e  do  bheatha  gu'n 
gnàthachadh  mar  is  miann  leat. 

Mar  so  chaidh  iad  air  an  aghaidh  :  Bha  Misneachail 
agus  lonraic  air  thoiseach,  bha  Bhana-chriosdaidh  agus 
a  clann  'nan  dèigh,  agus  bha  Inntinn-lagagus  Ullamh- 
gu-stad  le  chuid  lorg  air  dheireadh.  An  sin  thuirt  Ion- 
raic. 

Guidheam  ort,  a  nis'  o'n  a  tha  sinn  air  an  t-slighe, 
innis  duinn  nithe  feumail  mu  na  h-eilthirich  a  bh'  air 
thoiseach  oirnn. 

Mis.  Is  toileach  a  ni  mi  sin.  Is  barail  leam  gun 
cuaia  sibh  mar  thachair  Apolion  air  Criosdaidh  o  shean, 
an  Gleann  na-h-irisleachd,  agus  mar  an  ceudna  an 
deuchainn  chruaidh  a  f  huair  e  dol  troi  Ghleann-sgàil- 
a'-bhàis.  Cba  n-eil  teagamh  agam  nach  cuala  sibh 
cuideachd  an  ionnsaid-h  a  chaidh  thoirt  air  Dlleas  le 
Togarrach,  leis  a'  cheud  Adhamh,  le  Neo-thoilichte, 
agus  le  Nàire  :  cearthar  cho  foilleil,  slaoiteil  's  a  dh' 
fhaodadh  tachairt  air  duine  fad  na  slighe. 

Ionraic.  Air  leam  gu'n  cuala  mi  'n  t-iomlan  deth 
sin  ;  Ach  se  Nàire  bu  deacaire  dha  dhiù:  bha  e  gu 
beag-nàrach,  do-sgìtheachaidh. 

Misneachail.  Bha  e ;  oir  mar  thuirt  Dìleas,  chaidh 
an  t-ainm  docharach  a  thoirt  air. 

lonraic.  Ach  c'àit  an  do  thachair  Bruidhneach  air 
Criosdaidh  agus  air  Dìleas  ?  Bha  e  sin  comharrichte 
mar  an  ceudna. 

Misneachail.  Bha  e  'na  amadan  muinghinneach, 
gidheadh  tha  mòran  mar  bha  e-san. 

lonraic.   Cha  mhòr  nach  do  mheall  e  Dìleas. 

Misneachail.  Cha  mhòr,  achchuir  Criosdaidh  roimhe 
mar  gheibheadh  e  mach  e.  Air  an  dòigh  so  dh'imich 
iad  gus  an  tàinig  iad  far  an  do  choinnich  Soisgeulach 
Criosdaidh  agus  Dìleas,  agus  an  d'  innis  e  dhaibh  mar 
dh'  e'ireadh  dhaibh  aig  Feill-an-diomhanais. 

An  sin  thuirt  Misneachail,  'S  ann  an  so  a  thachair 
e  orra. 

lonraìc.  An  ann  gu  dearbh  ?  creididh  mi  gu'm  bu 
chruaidh  an  sgeul  a  dh'  aithris  e  dhaibh. 

Misneachail.  Bha  e  mar  sin  :  ach  thug  e  misneach 
dhaibh  leis.  Ach  cha  ruig  sinn  a  leas  labhairt  umpa- 
san,  's  ni  bh'  annta  curaidhnean  calma,  gun  athadh  gun 
sgàth.  Nach  cùimhne  leibh  cho  neo-mhathach  's  a 
sheas  iad  am  fianais  a'  bhreitheimh  ? 

lonraic.  Is  cùimhne.    Dh'  f  huilig  Dìleas  gu  ciatach. 

Misneach.  Dh'  f  huilig  e  ;  agus  thàinig  mathas  r'a 
linn  ;  oir  chaidh  Ciatach  agus  muinntir  eile  iompach- 
adh  le  bhàs. 

Ionraic.  Guidheam  ort  abair  air  t'aghaidh ;  oir  tha 
thu  ad  rogha  seanachaidh. 

Misnewchail.  Thug  Cealgair  barr  air  gach  neach  a 
thachair  air  Criosdaidb,  an  dèigh  dha  Fèill-an-diomh- 
anais  fhàgail. 

Ioìiraic.   Cealgair  ;  cò  e  sin  ? 

Misneachail.  Duine  carach,  cealgach  ;  fear  a  bhiodh 
diadhaidh  a  rè'ir  an  t-saoghail;  ach  bha  e  cho  seòlta  's 
nach  cailleadh  e  'n  àm  sam  bith  air. 

Bha  mùghadh  aidmheil  aige  a  cho-f  hreagradh  do  gach 
àm  ;  agus  bha  'bhean  cho  teòma  ris  fe'in.  Dh'atharraich- 
eadh  e'  bharail  a  rèir  an  ama  ;  agus  gheibheadh  e  leith- 
sgeul  a  chionn  sin  a  dheanamh.  Ach  cho  fad  's  a  thàr 
m'  eòlas,  thàinig  droch  chrìoch  air  a  chealgaireachd  ; 
cha  mhò  a  chuala  mi  gu'n  robh  meas  aig  aon  neach  air 
an  robh  eagal  De  air  a  chloinn. 

Bha  iad  mu'n  àm  so  air  teachd  an  sealladh  Baile-an- 
diomhanais,  far  an  cumar  Fe'ill-an-diomhanais.  Ach 
an  uair  a  chunnaic  iad  gu'n  robh  iad  cho  dlù  air  a'  bhaile 
chuir  iad  an  comhairle  r'a  ch^ile,  mar  rachadh  iad 
troimhe ;  thuirt  cuid  aon  ni,  agus  thuirt  cuid  ni  eile. 
Ma  dheireadh  thuirt  Misneachail,  's  minig  a  bha  mis' 
am  fhear-iùil  aig  luchd-turais  a  dol  tre'n  bhaile  so,  agus 
tha  mi  nis'  eòlach  air  fear  d'an  ainm  Mnason,  do 
mhuinntir  Shipruis,  seann   deisciobuil,  a  tìh'  f  haodas 


272  TURAS  A    CHRIOSDAIDH. 

sinn  fuireach  'na  thaigh.  Ma  cliì  sibh  iomchaidh  e 
faodaidh  sinn  dol  ann. 

Tha  sinne  ro  dheònach  ars  iadsan ;  oir  bha  'n  t-an- 
moch  a  nis'  ann,  ach  bha  Misneachail  eòlach  air  ac 
rathad  chum  taigh  an  t-seann  duine.  Thàinig  iad  d'a 
ionnsaidh,  agus  bhuail  iad  aig  an  dorus,  agus  dh'  aith 
nich  an  seann  duine  cainnt  Mhisneachail  cho  luath  sa 
labhair  e,  agus  dh'  fhosgail  e  'n  dorus,  agus  leig  e 
steach  iad  uile.  An  sin  thuirt  fear  an  taighe,  Ciafhad 
's  a  thàinig  sibh  an  diugh  ?  Fhreagair  iad,  gu'n  tàinig 
iad  o  thaigh  Ghaius  a  charaid.  Thuirt  e  riu  gur  math 
a  choisich  iad,  's  nach  b'  ioghnadh  iad  a  bhi  sgìth  ; 
agus  iad  a  shuidhe  sìos.     Mar  sin  shuidh  iad. 

Misneachail.  Cionnas  a  tha  sibh  mo  chàirdean  ? 
Is  i  mo  bharail  gur  e  'ur  beatha  aig  mo  charaid. 

'S  math  is  e  'ur  beatha  agams,  arsa  Mnason;  agus 
sarraibh  ni's  àill  leibh,  agus  ni  sinne  ar  dìchioll  chum 
fhaotainn  duibh. 

Ionraic.  B'e  o  cheann  ghoirid  an  t-aon  ni  abhadh' 
easbhuidh  oirnn  fàrdach  mhath  agus  deagh  chuideachd, 
agus  tha  dòchas  agam  gu'n  d'  fhuair  sinn  a  nise  lo 
che'il'  iad. 

Mnason.  Tha  sibh  a'  faicinn  na  f  àrdaich  ;  ach  sann 
le  feuchainn  a  dhearbhar  a'  chuideachd. 

Misneachail.  Ro  mhath ;  an  deòin  leat  na  seòmraich- 
ean  a  nochdadh  do'n  luchd-thurais  ? 

'»  deònach  leam  gu  deimhin,  arsa  Mnason.  Mar 
sin  thug  e  iad  d'an  seòmraichean  fa  leth,  agus  nochd  e 
dhaibh  seòmar  mòr  rìmheach,  far  am  faodadh  iad  a  bhi 
còladh  agus  an  suipeir  a  ghabhail  ann  gus  an  tigeadh 
àm  dhaibh  gabhail  mu  thàmh. 

An  uair  a  bha  iad  mar  so  air  socrachadh  car  ùine 
bheag,  dh'  f  heòraich  Ionraic  do  dh'  f  hear-an-taighe,  an 
robh  cuid  de  dhaoine  matha  sa'  bhaile  ? 

Mnason.  Tha  beagan  ann  ;  oir  gu  deimhin  cha  n-eil 
iad  ach  tearc  an  coimeas  ris  na  th'  air  atharrachadh. 

lonraic.  Cionnas  a  dh'  f  haodas  sinn  cuid  diù  f  haic- 
inn  ?     Oir  tha  daoine  matha  fhaicinn  dhaibh-san  aii 

eilthireachd,  ceart  mar  tha  a'  ghealach  agus  na  reulltan 
dhaibh-san  a  tha  seòladh  thar  chuaintean. 

Ansin  bhuail  Mnason  an  t-ùrlar  le  chois,  agus  thàinig 
Gràs  anighean  anìos  ;  agus  thuirt  e  rithe,  i  dhol  a  dh- 
innse  d'a  chàirdean,  Iriosal,  Naomh,  Dèidheil-air-deagh- 
dhaoine,  Fìrinneach,  agus  Aithreachail,  gun  robh  maille 
ris-san,  caraid  no  dhà  leis  am  bu  mhiann  am  faicinn  an 
nochd. 

Chaidh  Gràs  a  mach,  agus  thug  i  fios  daibh,  agus 
thàinig  iad  ;  's  an  dèigh  dhaibh  f  àilt  a  chur  air  a'  chèile, 
shuidh  iad  sìos  aig  a'  bhòrd. 

An  sin  thuirt  Mnason,  fear-an-taighe,  A  choimhears- 
naichean,  thaagamsa,martha  sibha'faicinn,  coigricham 
thaigh  ;  is  eilthirich  iad,  a  thàinig  asdar  fada,  agus  tha 
iad  air  an  turas  chum  Beinn-Shioin.  Ach  cò  air  leibh 
a  tha  "n  so,  's  e  comharrachadh  le  mheur  ris  a'  Bhana- 
chriosdaidh  ? 

'S  i  th'  ann  bean  Chriosdaidh,  am  fear-turais  ainmeil 
ud,  a  dh'f  huilig  le  bhràthair  Dìleas,  na  h-urrad  dhìobh- 
ail  agus  thàmailt  sa'  bhail'  againne.  Chuir  so  ìoghnadh 
orrr,  agus  thuirt  iad  gur  beag  a  shaoil  leogu'm  faiceadh 
iad  a'  Bhana-chriosdaidh,  'nuair  a  ghairm  Gràs  iad  ; 
uime  sin  's  taitneach  an  sgeul  sin  duinne.  An  sin 
dh'f  hiosraich  iad  cionnas  a  bha  i  ?  Agus  am  b'  iad  na 
h-òganaich  sin  clann  a  fir  ?  'S  an  uair  a  thuirt  i  riu 
gu'm  b'  iad,  thuirt  iad  riu,  Gun  deònaicheadh  an  Dia 
d'am  beil  sibh  a'  toirt  gràidh  agus  seirbhis,  dhuibh'bhi 
mar  'ur  n-athair,  agus  'ur  toirt  far  am  beil  e  feìn  ann 
an  sìth. 

An  sin  dh'fheòraich  Ionraic  do  dh'  Iriosal  agus 
dhiubhsan  a  thàinig  leis,  ciod  an  suidheachadh  san  robh 
am  baile  san  àm  sin  ? 

Iriosal.  Faodaidh  sibh  a  thuigsinn  gxi'm  beil  sinn 
làn  othail  an  àm  fè"ille.  Is  deacair  an  ni  dhuinn  ar 
cridheachan  agus  ar  n-inntinnean  a  choimhid  ann  an 
deagh  riaghailt  a  measg  na  h-urrad  iomagainn.  Tha 
feum  aige-san,  a  tha  thàmh  'na  leithid  so  de  dh'  àite, 
agus  aig  am  beil  roinn  ri  muinntir  mar  th'  againne,  air 


274  TURAS  A'  chriosdaidh, 

rud-eigin  de  chulaidh-bhrosnachaidh,  chum  a  ehumail 
air  f  haicill  gach  aon  àm. 

Ionraio.  Am  beil  'ur  coimhearsnaich  a  nise  gu 
sìochail,  sàmhach  ? 

Iriosal.  Tha  iad  gu  mòr  ni's  riaghailtiche  na  b'  àbh- 
aist  daibh.  Tha  fios  agad  mar  chaidh  Criosdaidh  agus 
Dìleas  a  ghnàthachadh  sa  bhail'  againne ;  ach  's  ann 
a  tha  mi  'g  ràdh,  o  cheann  ghoirid,  gu'm  beil  iad  ni's 
riaghailtiche.  Air  leam  gu'm  beil  fuil  Dhìleis  'na 
h-uallach  orra  gus  an  t-àm  so ;  oir  o'n  a  loisg  iad  e-san, 
cha  do  leig  an  nàire  leo  aon  neach  eile  a  losgadh  :  san 
àm  ud  bu  sgàthach  leinn  an  t-sràiil  imeachd,  ach 
faodaidh  sinn  a  nise  sinn-fein  a  nochdadh  gu  neo- 
sheachanta.  'San  àm  ud  bha  ainm  fir-aidmheil  gràin- 
eil ;  ach  a  nis',  ann  an  earrannaibh  àraidh  de'n  bhaile, 
tha'n  diadhachd  air  a  meas  urramach. 

An  sin  dh'fheòraich  Iriosal  diù,  cionnas  a  dh' 
èirich  dhaibhsan  air  an  turas  ?  Agus  ciod  an  caoimh- 
neas  a  bha  'n  dùthaich  a'  nochdadh  dhaibh  ? 

Ionraic.  Tha  e  tachairt  duinne  mar  thàrlas  e  do 
luchd-cuairte ;  air  uaii-ean  gu  math,  agus  air  uairean 
eile  gu  h-olc  ;  air  uairean  a'  dìreadh,  agus  air  uairean 
eile  a'  tearnadh ;  cha  n-eil  an  soirbheas  a  ghnà  r'ar 
cùl,  cha  mhò  a  tha  gach  neach  a  thachras  oirnn  'na 
charaid  duinn.  Thàinig  sinn  troi'  iomadh  deuchainn 
cheana;  agus  cha  n-aithne  dhuinn  ciod  a  tha  romhainn 
diù  :  ach  mhothaich  sinn  gu'm  beil  na  thuirt  an  sean- 
f  hacal,  mar  is  pailte,  fior,  Gur  urrainn  do  dhuine  math 
cruaidh-chàs  f  hulang. 

Iriosal.  Ciod  na  deuchainnean  a  thàinig  oirbh  ? 

lonraic.  Feòraich  sin  de  Mhisneachail  ar  fear-iùil, 
oir  's  e  da'm  fearr  is  aithn'  an  aithris. 

Misneachail.  Chaidh  trì  no  ceithir  de  dh'ionnsaidh- 
ean  a  thoirt  oirnn  cheana.  Air  tùs,  chaidhionnsaidh 
a  thoirt  air  a  Bhana-chriosdaidh  agus  air  a  cloinn,  le 
dà  èucorach,  nach  mòr  nach  do  chuir  às  daibh.  Thug- 
adh  ionnsaidh  oirnn  le  Famhair-na-fala,  le  famhair 
eile,  agus  le  Famhair-marbh-am-math  :  ach  gun  amh- 

aras  's  sinne  thug  ionnsaidh  air  an  f  hear  ma  dheireadh 
's  cha-n  e-san  oirnne.  'S  ann  mar  so  a  thachair  :  An 
deigh  dhuinn  a  bhi  re  seal  aig  taigh  Ghaiuis,  smuain- 
ich  sinn  ar  n-airm  ghaisg'  a  thoirt  leinn,  agus  dol  a 
dh'fhaicinn  an  amaiseadh  a  h-aon  oirnn  a  bha  cur  dragh 
air  na  h-eilthirich  ;  oir  chuala  sinn  gu'n  robh  eas-caraid 
mòr  aca  mu'n  àite  sin.  Bha  Gaius  ni  b'  eòlaiche  na 
bha  sinne  mu  gharaidh-dìon  an  Fhamhair ;  agus 
chuir  sinn  faothaid  a  mach  air  a  thòir,  gus  an  d'f  huair 
sinn  sealladh  air  beul  nah-uamhaannsanrobh  e:  An  sin 
bha  aiteas  oirnn,  agus  thog  sinn  ar  misneach.  Thàinig 
sinn  dlù  air  a  gharaidh,  agus  feuch,  air  dhuinn  teacbd 
ann,  rinn  e  breth-air-eigin,  le  lamhachas-laidir  air  an 
duine  bhochd  so,  Inntinn-lag,  agus  bha  e  dìreach  air  tì 
cur  às  da.  Ach  an  uair  e  chunnaic  e  sinne,  a'  smuain- 
eachadh  gur  sinn  cobhartach  a  b'  fhearr,  dh'fhàg  e  'n 
duine  truagh  ;  agus  thàinig  e  far  an  robh  sinn.  Thug 
sinn  ionnsaidh  f  hiadhaich  air  a'  chèile,  agus  bha  e  ro 
bhorb  ;  ach  ma  dheireadh  thuit  e,  agus  chaidh  a  cheann 
a  sgathadh  dheth,  's  a  chuir  suas  mar  chùimhneachan 
ri  taobh  na  slighe,  a  chuir  eagail  orrasan  aig  am  biodh 
a  leithid  sud  do  ghnàthachadh  mi-dhiadhaidh.  Mar 
chomharradh  gur  i  'n  f  hìrinn  a  th'  agam,  tha'n  duine 
fè*in  an  so  mar  dhearbhadh  air,  a  chaidh  a  thoirt  mar 
uan,  à  beul  an  leòghain. 

Inntinn-lag.  Mhothaich  mise  gu  i  'n  f  hìrinn  a 
th'  ann,  agus  nach  mearachd. 

Naomha.  Is  da  ni  a  dh'f  heumadh  a  bhi  aig  eilthir- 
ich,  cruadal  agus  caithe-beatha  neo-lochdach.  Mar  bi 
iad  cruadalach,  cha  n-urrainn  iad  buanachadh  air  an 
t-slighe;  agus  ma  bhios  an  caithe-beatha  mi-iomchaidh, 
tàirnidh  iad  mi-mheas  air  an  aidmheil. 

Deidheil-air-deagh-dhaoine.  Thadòchas  agam  nach 
eil  an  sanas  so  feumail  dhuibhse.  Ach  gu  f  ìrinneach 
tha  iomadh  neach  ag  imeachd  air  an  t-slighe  a  tha 
nochadh  gur  coigrich  iad  air  eilthireachd,  ni's  mò  na 
gu'm  beil  iad  'nan  coigrich  agus  nan  luchd-cuairt  air 
thalamh. 

Fìrinneach.  Tha  sin  fior,  cha  n-eil  aon  chuid  aca 
èideadh  no  misneach  an  eilthirich  ;  cha  n-eil  iad  a' 
siubhal  gu  cothromach,  ach  a  nuìl  agus  a  nall,  gu 
broineagach  neo-shnasmhor,  a'  tarrainn  eas-urram, 
le  'n  giùJan,  air  an  Tighearna. 

Aithreachaìl.  Bu  chòir  dhaibh  bhi  dubhach  air  son 
nan  nithe  sin  ;  oir  cha  'n  ion  daibh  dòchas  a  bhi  aca, 
ris  a'  ghràs  is  miannach  leo,  air  an  turas,  agus  air  am 
fàs  ann  an  naomhachd,  gus  am  bhi  iad  air  an  glanadh 
o'n  leithid  sin. 

Mar  so  shuidh  iad  a'  còmhradh  r'a  chdile,  gus  an 
robh  an  t-suipeir  deas,  'san  uair  agabhiad  ichaidhiad 
a  laidhe  a  thoirt  fois  d'  an  cuirp  fhann  sgìth.  A  nise 
dh'  f  huirich  iad  aig  an  f  he'ill  ann  an  taigh  Mhnason  rè 
uine  mhòr,  neach,  a  thug  Gràs  a  nighean  na  mnaoi  do 
Shomhairle  mac  na  Bana-chriosdaidh,  agus  Marta  do 
dh'  Ioseph. 

Dh'  f  huirich  iad  fad  an  so,  mar  thubhairt  mi ;  oir 
cha  robh  muinntir  a'  bhaile  cho  fiadhaich  'sa  d'  àbhaist 
daibh.  Uime  sin  dh'  ihàs  iad  eòlach  air  mòran  de 
dhaoine  math'  a'  bhaile,  agus  rinniad  gachmath  dhaibh 
a  b'urrainn  iad. 

Bha  Tròcair,  mar  bu  ghnàleatha,  agoibreachadh  air 
son  nam  bochd,  uime  sin  thug  am  brù  agus  an  druim 
am  beannachd  oirre  ;  oir  bha  i's  an  àite  sin  na  h-urram 
d'a  h-aidmheil.  Bha  mar  àn  ceudna  Gràs,  Phebe,  agus 
Marta,  gu  mathasach,  deagh-bheusach,  a'  sìor  dhean- 
amh  math  a  vèìr  an  comais.  Bha  iad  fòs  ro  shìolmhor, 
ionnas,  mar  thubhairt  mi  gun  robh  gineil  Chriosdaidh 
a'  fàs  lionmhor  air  thalamh. 

Am  feadh  a  bha  iad  's  an  àite  so,  thàinig  Uilbheist  a 
a  mach  às  a'  choile,  agus  marbh  e  mòran  de  mhuinntir 
a'  bhaile.  Bheireadh  e  mar  an  ceudna  air  falbh  leis 
na  h-uirid  de'n  cloinn,  agus  theagaisgeadh  edhaibh  a 
dheothal  mar  dheanadh  a  chuileanan  ièin.  Cha  robh 
cridh  aig  aon  fhear  a  bha  sa'  bhail'  ionnsaidh  a 
thoirt  air  ;  ach  theicheadh  iad  roimhe  'nuair  a  chluinn- 
eadh  iad  fuaim  a  theachd. 

Cha  robh  'n  uilbheist  so  coltach  ri  aon  bheathach  a 
nh'  air  aghaidh  na  talmhuinn  ;  bha  chorp  mar  dhràgon, 
bha  seachd  cinn  agus  deich  adhaircean  air.  Rinn  e  àr 
mòr  air  a  chloinn,  's  gidheadh  bha  e  fo  cheannsal  boir- 
eannaich.  (Tais.  xvii.  3.)  Thàirg  am  fiadh-bheathach 
so  cumha  do  dhaoine,  agus  ghabh  iadsan  leis  am  bu 
docha  am  beatha  no  an  anmannan  ris  na  cùmhnantau 
sin. 

Ach  dh'  inntrinn  Misneachail,  agus  iadsan  a  thàinig 
a  dh'  f  haicinn  nan  eilthireach  do  thaigh  Mhnasoin,  an 
co-bhoinn  gun  rachadh  iad  le  aon-f  heachd  a  thoirt 
ionnsaidh  air  an  fhiadh-bheathach  ud,  a  dh'  f heuch- 
ainn  am  faigheadh  iad  muinntir  a'  bhaile  a  shaoradh  a 
mhàgaibh  agus  o  bheul  sgriosach  millteach  nanathrach 
so. 

An  sin  chaidh  iad  fo'n  armaibh  chum  dol  'na  chòdhail; 
agus  bha  'm  fiadh-bheathach  air  tùs  ro  ladorna,  dàna, 
agus  sheall  e  le  tàir  air  na  nàimhdean  ud  ;  ach  thug  iad 
ionnsaidh  cho  gramail  air  le  aon-fheachd,  's  gun  do 
chuir  iad  an  ruaig  air ;  agus  thàinig  iad  dachaigh  do 
thaigh  Mhnasoin  a  rithist. 

Bha  aig  an  uilebheist  so  àmannan  sònraicht'  air  an 
robh  e  teachd  a  mach,  's  a'  toirt  ionnsaidh  air  cloinn 
muinntir  a'  bhaile :  Rinn  na  daoine  treubhach  sin 
faire  air  's  na  h-àmaibh  àraidh  sin,  agus  thug  iad  ionn- 
saidh  dhiongmhalt'  air,  ionnas  gun  do  leòn  iad,  agus 
gu'n  d'fhàg  iad  crùbach  e ;  air  chor  's  nach  d'rinn  e  na 
h-urrad  dholaidh  do  mhuinntir  a'  bhaile,  's  a  b'  àbbaist 
dha.  Agus  tha  cuid  de  dhaoin'  ann  am  barail  gu'm 
bàsaich  e  a  thoradh  a  leòi.n  a  f  huair  e. 

Uime  sin  dh'  fhàg  an  treubhantas  sin  Misneachail 
agus  na  bha  maille  ris  measail  sa'  bhaile,  ionnas  gun 
robh  mòr  mheas  aig  iomadh  neach  orr'  a  bha  an 
atharrachadh  admheil  riu.  'S  ann  air  a  shon  so  nach 
d'  rinneadh  ach  beag  dochair  air  na  h-eilthirich  sin 
's  an  àite  so.  Bha  cuid-eigin  de  'n  mhuinntir  bu 
truaillidh  dhiu,  a  bha  air  bheag  fiosrachaidh,  nach 
robh  measail  umpa  air  son  an  gaisge  agus  an  cruadail. 

2b 


278  TURAS  a'  chriosdaidls. 

Thàinig  a  nis'  an  t-am  's  an  robh  na  h-eilthirich  ris 
an  àite  sin  fhàgail,  agus  triall  air  an  turas.  Chuir  iad 
fios  air  an  càirdibh,  rinn  iad  cainnt  riu,  agus  chuir  iad 
àra  àraidh  air  leth  chum  iad  fèin  a  chuir  fo  chomraich 
agus  fo  dhìon  an  Cinn-fheadhnaidh.  Bha  dream  eil' 
ann  a  thug  d'an  ionnsaidh  cuibhrionn  de  na  bh'  aca,  a 
bha  freagarrach  do'n  lag  agus  do  'n  laidir,  do  na  mnath- 
aibh  agus  do  na  fir,  a  mheud  's  a  bha  feumail  daibh, 
Gnìomh.  xviii.  10. 

An  sin  theann  iad  ri  imeachd  air  an  turas,  agus  chaidh 
an  càirdean  leo  cho  fad  's  a  bha  e  iomchaidh  dhaibh,  agus 
dh'  earb  iad  araon  iad  fèin  ri  cùram  an  Rìgh,  agus 
dhealaich  iad. 

Dh'  imich  iadsan  a  b'  eilthirich  ann  air  an  aghaidh, 
agus  ghabh  Misneachailan  toiseach;  acha  chionn  nach 
robh  na  mnathan  agus  a'  chlann  ach  lag,  b'  èigin  daibh 
imeachd  gu  fòill ;  leis  a  sin  bha  aig  Inntinn-Jag,  agus 
aig  Ullamh-gu-stad,  muinntir  gu  co-fhulangas  adhean- 
amh  leo  'nan  siubhal  mall. 

An  uair  a  dhealaich  iad  ri  muinntir  a'  bhaile,  's  a 
ghabh  an  càirdean  an  cead  diù,  thàinig  iad  air  ball 
chum  an  àite  's  an  do  chuireadh  Dìleas  gu  bàs  ;  sbeas 
iad  aige,  agus  thug  iad  buidheachas  do'n  Tì  a  neartaich 
e  gu  giùlan  le  fhulangasaibh  cho  ciatach  :  gu  h-àraidh 
o'n  a  mhotbaich  iad  buannachd  ag  e'iridh  dhaibh  fein  às 
a  leth. 

Uime  sin  dh'  imich  iad  air  an  aghaidh  uidhe  mhath, 
a'  labhairt  mu  Chriosdaidh  agus  mu  Dhìleas,  agus  mar 
thàinig  Ciatach  a  dh'  ionnsaidh  Chriosdaidh  an  dèigh 
bàis  Dhìleis. 

Bha  iad  a  nis'  air  teachd  chum  Tulaich-an-t-saibhreis, 
far  an  robh  a  mhèin,  airgeid,  a  chuir  Demas  iomrall 
air  a  thuras,  agus  far,  an  robh  daoine  sa'  bharail,  an  do 
thuit  Cealgach,  agus  an  deach  e  dhìth ;  uime  sin  bha 
iad  a'  labhairt  mu  na  nithe  sin.  Ach  an  uair  a  thàinig 
iad  chum  an  t-seana  chùimhneachaina  bha  fa-chomhair 
Tulaich-an  t-saibhreis,  eadhon  an  carragh  salainn,  abha 
'n  sealladh  Shodoim,  agus  an  loch  neo-chùbhraidh  abh 

aige,  ghabhiadiongantas,  marghabh  Criosdaidh  roirnhe, 
gun  rachadh  daoine  cho  geur-chuiseach  riusan  a  thaobh 
san  àite  sin.  Ach  a  mhàin  thug  iad  fainear  nach  eil  na 
h-urrad  mhothachaidh  aig  daoine  air  dosgainn  chàich, 
gu  h-càraidh  ma  tha  'n  ni  o'n  d'  èirich  e  a'  furan  buann- 
achd  air  an  neo-eagnaidh. 

Cunnaic  mi  nise  gun  deach  iad  air  an  aghaidh,  gus 
an  d'ràinig  iad  taobh  na  h-aibhne  a  bha  eadar  iad  agus 
na  Beanntan  Taitneach. 

An  abhainn  far  an  robhna  craobhan  àluinn  a'  fàs  air 
gach  taobh  dh'i  a  tha  'n  duilleach  'nan  ìoc-shlaint  air 
ioma  gnè  eucail,  far  am  beil  an  t-àilean  uaine  gach 
aon  àm,  agus  far  am  faodadh  iad  laidhe  sìos  gu  tèar- 
ainnte.     (Salm.  xxxiii.  2.) 

Bha  mainneirean  chaorach  air  an  àilean  sin  ri  taobh 
na  h-àibhne,  agus  taigh  air  a  thogail  far  an  rachadh  na 
h-Tiain,  (naoidheanan  nam  ban  sin  a  bhiodh  air  eilthir- 
eachd,)  àraeh  agus  a  thogail  suas.  Bha  fos  san  àite  so 
fear  air  an  robh  an  cùram,  a  bhuineadh  gu  h-iochdmhor, 
bàigheil  riu,  a  chuartaicheadh  Je  ghàirdean  nah-uain, 
's  a  ghiùlaineadh  'na  uchd  iad,  sa  dh'  iomaineadh  gu 
sèamh  an  sprèidh  a  tha  trom  le  h-àl.  (Eabh.  v.  2.  Isa. 
xl.  11.)  Air  an  aobhar  sin  dh'  iarr  a'  Bhana-chriosd- 
aidh  air  a'  ceathrar  nighean  anclann  mhaoth  achur  air 
cùram  an  duine  so,  chum  gu'm  biodh  iad  air  an  gabhail 
a  staigh,  fo  dhìon,  agus  air  am  beathachadh  ri  taobh 
nan  uisgeachan  sin,  agus  nach  biodh  a  h-aon  diù  air 
chall  na  dhèigh  sin.  Ma  dh'èireas  gu'n  tèid  a  h-aon 
diù  air  seacharan,  no  air  chall,  bheir  an  duine  so  air  an 
ais  a  rithist  iad,  ceanglaidh  e  suas  na  bhios  leòinte,  agus 
neartaichidh  e  na  bhios  tinn.  (Ier.  xxiii.  4.  Esec. 
xxxiv.  11 — 16.)  An  so  cha  bhi  easbhuidh  bìdh,  dibhe, 
no  aodaich  orra;  an  so  coimhidir  sàbhailt  iad  o  mhearl- 
aich  agus  o  luchd-spùinnidh ;  oir  fuiligidh  an  duine  so 
am  bàs  mu'n  caillear  aon  ni  a  dh'  earbar  ris.  Osbarr 
bithidh  iad  so  fo  dheagh  oilein  air  an  rogha  teagaisg 
agus  bithidh  iad  air  am  fòghlum  san  t-slighe  cheaiV^ 
agus  tha  fios  agaibh  gur  àghmhor  an  gnothach   sin. 

Tha  sibh  a'  faicinn  gu'm  beil  's  an  àite  so  tìor-uisge, 
rèithleanan  taitneach,  blàithean  maiseach,  iomadaidh 
seòrsa  chraobh,  a  tha  giùlan  meas  fallain  :  Cha'n  e  an 
seòrsa  meas  a  dh'  ith  Mata,  a  bha'n  crochadh  thar  bala 
lios  Bheelsebuib ;  ach  meas  a  bheir  slàinnt'  à  easlainte, 
agus  a  mheudaicheas  i  far  am  bì  i. 

Mar  so  bha  iad  deònach  an  clann  beag  earbsa  ris ; 
agus  bha  iad  ni  bu  deònaiche  sin  a  dheanamh,  a  chionn 
gur  h-ann  air  cosgais  an  Rìgh  a  bha'n  t-iomlan,  agus 
gur  h-e  bh'ann  taigh-eiridinn  do  chloinn  òig  agus  do 
dhìlleachdanan.   • 

Chaidh  iad  a  nis'  air  an  aghaidh ;  agus  an  uair  a 
thàinig  iad  gu  Rèidhlean  an  f  hrith-rathaid,  a  dh'  ionn- 
saidh  a'  bhealaich,  thar  an  deach  Criosdaidh  agus  a 
chòmpanach  Ciatach,  an  uair  a  ghlac  Famhair-gun- 
dòchas  iad,  'sa  chuir  e  'n  làimh  iad  ann  an  Daighneach- 
an-teagamh,  shuidh  iad  a  chur  an  comhairle  ri  che"ile, 
ciod  a  b'  f  hearr  dhaibh  a  dheanamh,  o'n  a  bha  iad  a 
nise  cho  comasach,  agus  gu'n  robh  Misneachail  'na 
cheann-iùil  aca,  am  bu  chòir  dhaibh  ionnsaidh  a  thoirt 
air  an  Fhamhair,  agus  a  dhaighneach  a  leagadh  sìos,  's 
ma  bha  hheag  de  luchd-cuairt  ann,  an  cuir  fa-sgaoil, 
mu'n  rachadh  iad  ni  b'  fhaide.  Theireadh  a  h-aon 
diù  aon  rud,  agus  theireadh  an  t-aon  so  rud  eile.  Bha 
aon  diù  'g  ràdh  nach  robh  e  ceadaichte  dhaibh  imeachd 
air  talamh  neo-choisrigte  ;  thuirt  neach  eile  gu'n  robh, 
nam  b'  ann  air  gnothach  math  a  bhitheadh  e ;  ach  thuirt 
Misneachail,  ge  nach  f  haod  a'  bharail  ma  dheireadh  a 
bhi  airmhodhcoitcheann  fior,gidheadh  gu'n  robh  àithne 
aige-san  cuir  an  aghaidh  a'  pheacaidh,  buaidh  a  thoirt 
air  an  olc,  agus  cath  math  a  chreideimh  a  chur ;  agus 
cò  ris  is  càra  dhomh  an  cath  math  so  a  chur,  no  ri 
Famhair-gun-dòchas  ?  Bheir  mi  ma  ta  ionnsaidh  air  a 
chuir  gu  bàs,  agus  air  Daighneach-an-teagamh  a  chuir 
às  a  che"ile.  An  sin  thuirt  e,  Cò  a  the"id  leam  ?  An  sin 
thuirt  sean  lonraic,  Thèid  mise  leat.  (1  Eoin  ii.  13, 
14,)  the"id  sinne  ann  cuideachd,  thuirt  ceathrar  mac  na 

Bana-chriosdaidh,  Mata,  Somhairle,  Iosephagus  Seum- 
as;  oir  bha  iad  gu  h-òg  treubhach. 

Mar  sin  dh'  f  hàg  iad  na  mnathan  air  an  t-slighe,  agus 
dh'fhuirich  Inntinn-lag  agus  Ullamh-gu-stad  le  chuid 
lorg  chum  an  dion,  gus  am  pilleadh  iad ;  oir  ged  a  bha 
Famhair-gun-dòchas  a  chòmhnaidb  cho  dlù  dhaibh,  dh' 
f  haodadh  leanabh  beag  an  coimhid,  ach  iad  a  dh'  f  huir- 
each  air  an  t-slighe.     Isa.  xi.  6. 

Dh'fhalbh  Misneachail,  Ionraic,  agus  an  ceathrar 
òganach  suas  chum  Daighneach-an-teagamh  a  dh 
fheuchainn  am  faiceadh  iad  am  Famhair.  An  uair  a 
ràinig  iad  an  dorus,  bhuail  iad  gu  ladorna,  dàna.  Thàinig 
am  Famhair  gu  dàicheil  a  chum  an  doruis,  agus  lean 
An-earbs'  a  bhean  e.  An  sin  thuirt  e,  "  Cò  a  tha  cho 
dàna  mhì-mhodhail,  's  a  thamar  so  a'  cur  dragh  air  Famh- 
air-gun-dòchas  ?"  Fhreagair  Misneachail,  "  Is  mise 
th'  ann,  aon  do  luchd-iùil  Rìgh  nèimh,  chum  eilthirich 
a  stiùradh  air  an  t-slighe,  agus  tha  mi  'g  aithne  dhuts' 
an  dorus  fhosgladh  dhomh :  dean  thu  fe'in,  uime  sin, 
deas  chum  cath  a  chur  riumsa,  oir  thàinig  mi  a  thoirt 
buaidh  ort,  's  a  leagadh  do  Dhaighnich." 

Air  leis  an  Fhamhair,  o'n  a  bha  e  fè"in  'na  f  hamhair 
mòr  laidir,  nach  faigheadh  neach  sam  bith  buaidh  air ; 
agus  smuainich  e  o'n  a  bha  e  roimhe  so  cleachdta  ri 
buaidh  a  thoirt  air  ainglean,  an  e  guncuir  Misneachail 
so  eagal  orm  ?  Mar  sin  chaidh  e  fo  armaibh,  agus 
thàinig  e  'mach.  Bha  clogaid  stàilinn  mu  cheann,  uchd- 
èideadh  teinnteach  air  a  crioslachadh  uime,  agus  thàinig 
e  'mach  am  brògan  iaruinn,  agus  a  chuailìe  mòr  'na 
làimh.  An  sin  chaidh  an  t-seisear  fhear  ud  'na  dhàil, 
agus  chuartaich  iad  air  gach  taobh  e  :  agus  an  uair  a 
thàinig  An-earbs'a  bhan-fhamhairga  chòmhnadh,  chuir 
sean  Ionraic  às  d'i  le  aon  bhuille.  An  sin  thòisich 
an  iorghuill,  agus  chuir  iad  am  famhair  gu  talamh,  ach 
bu  leisg  leis  gèilleadh :  Bha  e  cho  righinn  rì  mharbhadh 
's  a  bhiodh  cat ;  ach  mharbh  Misneachail  e  fa-dheireadh, 
agus  sgar  e  'n  ceann  o  chorp. 

An  sin  thòisich  iad  air  an  Daighneach  a  ìeagadh,  oii 

cha  robh  sin  deacair  r'a  dheanarah  chionn  nach  bu  bheò 
am  Fàmhair.  Bha  iad  car  sheachd  laithean  ga  leagadh, 
agus  f  huair  iad  do  luchd-cuairt  ann,  aon  cr*  am  b'  ainm 
Trom-inntinn,  agus  Geilt  a  nighean,  a  bha  dlù  air  bhi 
marbh  do'n  ghort',  agus  shaor  iad  beò  às  iad.  Ach 
chuireadh  e  ìoghnadh  ort  f  haicinn  na  bha  do  chuirp 
mharbha  bhèubainichte,  agus  do  chnamhan  dhaoine 
'san  àite  sin.  An  uair  a  chuir  Misneachail  agus  a 
chuideachd  crìoch  air  a'  ghnothach  ud,  thug  iad  leo 
Trom-inntinn  agus  a  nighean,  oir  bu  shluagh  còir  iad, 
ged  a  bha  iad  an  làimh  ann  an  Daighneach-an-teagamh 
aig  Famhair-gun-dòchas.  Thugiadleo  mar  an  ceudna 
ceann  an  f hamhair,  ach  dh'  adhlaic  iad  a  chorp  fo  chàrn 
chlach,  agus  thàinig  iad  chum  na-h-aiteam  a  dh'fhàg 
iad,  agus  dh'innis  iad  daibh  mar  a  rinn  iad.  An  uair  a 
chunnaic  Inntinn-lag  agus  Ullamh-gu-stad  ceann  an 
Fhamhair  bha  iad  ro  aoibhneach.  Rinn  iad  uile  gàirde- 
achas  mòr  air  son  mar  shoirbhich  leo ;  's  an  uair  a  thòis- 
ich  càch  air  gàirdeachas,  's  ann  a  thug  Trom-inntinn 
làmh  air  a'  bhiadh,  oir  bha  e  air  a  chlaoidh  le  acras ; 
agus  thug  a'  Bhana-chriosdaidh  dha  balgam  às  an 
t-searraig,  agus  dh'  f  hàs  e  gu  treum,  misneachail. 

A  nise  chunnaic  mi  am  aisling  'nuair  a  rinneadh  na 
nithe  sin  gu'n  do  ghabh  Misneachail  ceann  an  Famhair, 
agus  gu'n  do  chuir  e  suas  ri  taobh  na  slighe  e  air  crann, 
thall  fa  chomhair  an  àit  anns  an  do  chuir  Criosdaidh 
suas  cùimhneachan,  a  thoirt  sanais  do  luchd-turais 
fuireach  o  fhearann  an  Fhamhair.  An  sin  sgrìobh  e 
an  rann  a  leannas  air  cloich  fo  na  chrann : — 

So  coann  an  Fhamhair  mhòira  bhuin 

Ri  eilthirich  gu  teann, 
Chuir  Misneachail  gu  bàs  a  bhean 

'Sa  Dhaighneach  bun  os-ceann. 

Dh'  imich  iad  an  sin  air  an  turas,  gus  an  d'ràinig  iad 
na  beanntan  taitneach,  far  an  d'ath-bheothaicheadh 
Criosdaidh  agus  Ciatach  le  nithibh  sòghail  nam  beann. 
Chuir  iad  an  eòlas  air  na  buachaillean,  a  rinn  am  beatha 
gu  cridheil,  mar  rinn  iad  ri  Cxiosdaidh  roimhe. 

'S  an  uair  a  chunnaic  na  buachaillean,  na  h-urrad 
diù  còmhlath,  thuirt  iad  ri  Misneachail,  's  taitneach  a' 
chuideachd  a  f  huair  thu  'n  so ;  c'àit  an  d'f  huair  thu 
iad  ?  agus  cò  iad  ? 

An  sin  thuirt  Misneachailgu'nrobh  bean  Chriosdaidh 
ann  agus  a  clann,  a  chaidh  iompachadh  o  dhorchadas 
gu  solus,  sean  Ionraic,  Inntinn-lag,  Ullamh-gu-stad, 
Trom-inntinn,  agus  a  nighean  Geilt,  agus  gu'm  bu 
mhath  leo  fios  f  haotainn  am  faigheadh  iad  aoidheachd 
ann  an  so  a  nochd,  no'm  b'  eigin  daibh  dolni  b'fhaide  ? 

An  sin  thuirt  na  buachaillean,  is  taitneach  a'  chuid- 
eachd  a  tha  'n  so,  's  e'ur  beatha  againne,  oir  tha  againn 
do'n  lag  cho  math  agus  do'n  laidir ;  tha  cùram  aig  ar 
Ceann-feadhna  mu  na  nithear  air  an  neach  is  lugha 
dhiù  sin,  (Mat.  xxv.  40.)  Air  an  aobhar  sin  cha'n 
fhaod  laigse  casg  a  chuir  air  arbiatachd.  Mar  sin  thug 
siad  iad  gu  dorus  na  lùthchairt,  agus  thuirt  iad  riu  air 
an  ainm  dol  a  steach.  Thuirt  na  buachaillean  ri  Mis- 
neachail,  gun  tug  iad  air  an  ainm  cuireadh  dhaibh  sin, 
a  chionn  gu'm  beil  iad  ullamh  gu  dol  air  an  ais,  eadhon, 
Inntinn-lag,  Ullamh-gu-stad,  Trom-inntinn,  agus  Geilt 
a  nighean;  ach  air  do  shons'  agus  a'  mhuinntir  eile  a 
tha  laidir,  tha  sinn  gu'r  fàgail  gu'r  saorsa  gnàthaichte. 
An  sin  thuirt  Misneachail,  tba  mi  "n  diugh  a'  faicinn 
gu'm  beil  gràs  a'  dealradh  'n  ur  gnùis,  agus  gur  sibh  da 
rìreadh  buachaillean  mo  Thighearna ;  a  chionn  nach 
do  bhuin  sibh  gu  mi-shuairce  ris  a'  mhuinntir  dheireas- 
ach,  agus  gu'n  d'  f  hàiltich  sibh  am  beatha  do'n  lùchair, 
leis  gach  furan  bu  chaomhaile,  mar  bu  chòir.  Esec. 
xxxiv.  21. 

Mar  sin  chaidh  an  lag  agus  an  ciorramach  a  steacli, 
agus  lean  Misneachail  agus  càch  iad.  An  uair  a  shuidh 
iad,  dh'  fheòraich  na  buachaillean  a  dh'  aon  do'n 
mhuinntir  bu  laige,  ciod  a  ghabhadh  e?  Oir  thuirt 
iad,  's  èigin  gu'm  bi  gach  ni  air  a  riaghladh  'san  àite  so 
chum  an  lag  a  chumail  suas,  cho  math  agus  chum  sanus 
a  thoirt  dhaibh-san  a  tha  mi-riaghailteach.  Mar  so  db' 
ullaich  iad  cùirm  do  nithibh  a  bha  faiiain,  's  tahneach 

do'n  bhlas ;  agus  an  dè"igh  sin  ghabh  iad  mu  thàmh. 
An  uair  a  thàinig  a'  mhadainn,  a  chionn  gun  robh  an 
latha  soilleir,  agus  na  slèibhtean  àrd,  thug  na  buach- 
aillean  nah-eilthirich  chum  a'  mhullaich,  a  dh'  fhaigh- 
inn  seallaidh  mar  bu  ghnà  leo  air  nithibh  iongantach, 
mar  nochd  iad  do  Chriosdaidh  roimhe. 

Thug  iad  a  chum  cuid  do  dh'  ionadan  ùr  iad.  B'  e 
a'  cheud  àite  Meall-an-iongantais,  far  am  fac  iad  fear 
fad  as  ag  atharrachadh  nan  slèibhtean  le  cainnt.  An 
sin  dh'  f  heòraich  iad  do  na  buachaillean  ciod  bu  chiall 
da  sin  ?  Thuirt  iad  riu  gu'm  b'e  an  duine  sin  mac  Mòr- 
ghràis,  air  am  beil  iomradh  sa'  cheud  earrann  de'n 
leabhar  so;  agus  tha  e  air  a  shocrachadh  'sa  'n  àite  sin 
a  theagasg  nan  eilthireach  creidsinn,  agus  gu'n  tugadh 
iad  buaidh  air  gach  cruaidh-chas  a  thigeadh  nan  carabh. 
(Marc.  xi.  23,  24.)  An  sin  thuirt  Misneachail,  is 
aithne  dhomhs  e,  isduinee  tha  toirt  barrachdair  mòran. 

An  sin  chaidh  iad  leo  chum  ionad  eile,  ris  an  abrar 
Beinn-na-neo-chiontachd,  agus  chunnaic  iad  fear  an 
so  sgeudaichte  ann  an  èideadh  geal,  agus  dithis  dhaoine, 
Fuath  agus  Mi-rùn,  a  sior  thilgeadh  salachair  air: 
agus  ge  b'  e  ni  a  thilgeadh  iad  air,  thuiteadh  e  dheth  a 
rithist  an  ùine  ghearr,  bha  thrusgan  cho  geal  sa  bha 
eroimh.  An  sin  dh'fheòraich  an  luchd-turais,  Ciod  bu 
chiall  da  so?  Thuirt  na  buachaillean,  Gu'm  bu  duine 
diadhaidh  am  fear  ud,  agus  gur  ann  a  nochdadh  a 
chaithe-beatha  neo-chiontaich  a  bha  thrusgan  geal.  A 
nis'  is  iadsan  atha  tilgeadh  salachair  air  an  aiteam  air 
am  beag  deagh  chaithe-beatha;  ach  mar  tha  sibh  a'  faic- 
inn  nach  lean  a  bheag  do'n  t-salachar  ris,  's  amhail  a 
thàrlas  e  dhàsan  a  chaitheas  a  bheatha  gu  neo-lochdach 
6a'  bheatha  so  :  Ge  b'e  leis  am  b'àill  salachar  a  thilg- 
eadh  air  an  leithid  sin,  's  diomhain  an  ionnsaidh  ;  oir 
bheir  Dia  fainear  an  ùine  gearr  gu'm  brùchd  an  neo- 
chiontas  a  mach  mar  an  solus,  agus  an  ionracas  mar 
mheadhon-làtha. 

An  sin  thug  siad  iad  gu  Maol-na-Seirce,  far  an 
d'fheuch  iad  dhaibh  fear  aig  an  robh  mìr  aodaich  air  a 

bheulthaobh,  as  an  tug  e  culaidhean  do  na  bochdan 
a  bha  mu'n  cuairt  da ;  gidheadh  cha  robh  a  mhìr 
aodaich  dad  ni  bu  lugha  le  sin  a  dheanamh.  An  sin  dh- 
fheòrich  iad,  ciod  bu  chiall  da  so  !  Thuirt  na  buachaill- 
ean  riu,  gur  ann  a  bha  so  a  nochdadh  dhaibh,  nach  bi 
airc  air  cridhe  fial,  no  dì  air  an  làimh  a  bhios  fiùghant- 
ach  do'n  bochd  agus  do'n  fheumach.  Gheibh  esan  a 
bhios  tabhartach  ni  fa-chomhair  fheuma.  Agus  cha 
bu  lughaid  min  na  banntraicha'  bhreacag  a  thug  i  do'n 
fhàidh. 

Thug  siad  iad  an  sin,  a  dh'  ionnsaidh  àite  far  am 
fac  iad  Amadan,  agus  Fear-gun-tùr,  a  nigheadh  Etiop> 
ach,  chum  a  dheanamh  geal :  ach  mar  bu  mhòid  a 
nigheadh  iad  e,  's  ann  bu  duibhe  a  dh'  fhàsadh  e.  An 
sin  dh'  fheòraich  iad  ciod  a  bha  so  a'  ciallachadh  ? 
Agus  dh'  innis  iad  dhaibh,  Gur  amhail  a  thacair  do 
gach  neach  truaillidh  :  gu'm  bi  gach  meadhon  a  ghnàth- 
aichearchum  deagh  ainm  achosnadhdha  na  impidh  air 
fhàgail  ni's  gràineile.  B'  amhail  a  bha  na  Phairisich, 
agus  's  amhail  a  thachras  do  gach  cealgair. 

An  sin  thuirt  Tròcair,  bean  Mhata,  ri  màthair-chèile, 
bu  ghean-math  leam,  nan  ceadaichte  e,  gu'm  faicinn  an 
dorus  a  th'  air  an  leacainn,  ris  an  abrar  gu  coitcheann 
an  leth-rathad  chum  ifrinn.  Dh'  innis  a  màthair- 
chèile  a  h-iarrtas  do  na  buachaillean.  An  sin  chaidh 
iad  a  chum  an  doruis,ni  a  dh'  fhosgail  iad,  agus  thuirt 
iad  ri  Tròcair,  i  dh'  èisdeachd  rè  seal ;  Mar  sin  dh'  èisd 
i,  agus  chual  i  aon  ag  ràdh,  Mo  mhallachd  do  m' 
athair  a  chum  air  m'  ais  mi  o  shlighe  na  sìth'  agus  na 
beatha  ;  agus  thuirt  neach  eile,  Och  nach  rob  mi  air  mo 
reubadh  às  a  chèile,  mu'n  do  chaill  mi  m'  anam  a  shaor- 
adh  mo  bheatha ;  agus  thuirt  neach  eile,  nam  bithinn 
a  rithist  an  toiseach  mo  bheatha,  's  mi  a  chaitheadh  i  air 
mhodh  a  shaoilinn  nach  toilleadh  an  t-àite  so.  Bha  'n 
talamh  mar  gu'm  b'ann  air  chrith  foipe  le  osnaich 
agus  le  gearan  cràiteach  ;  ni  a  chuir  eagal  mòr  air 
Tròcair,  agus  thàinig  i  air  falbh  uaithe,  air  bhall-crith, 
ag  ràdh,  is  sona  gach  neach  a  shaorar  o'n  àite  so. 

An  uair  a  nochd  na  buachaillean  gach  ni  dhiù  sin 
dhaibh,  thug  iad  a  rithist  air  an  ais  iad  chum  na  lù- 
chairl;  agus  bhàirig  iad  orra,  gach  ni  a  b'fhearr  a 
bh'aca :  Ach  ghabh  Thròcair  dèidh  air  ni-eigin  a 
chunnaic  i  'san  taigh,  agus  bu  nàr  leatha  iarraidh  :  an 
sin  dh'f  hiosraich  a  màthair-che'ile,  ciod  a  bha  cuir  oirre, 
oir  thuig  i  nach  robh  i  gu  math.  An  sin  thuirt 
Tròcair,  tha  sgàthan  anns  an  t-seòmar  mhòr  nach  urr- 
ainn  domh  a  leigeadh  as  m'  aire ;  agus  mar  faigh  mi  e, 
's  eagal  leam  nach  bi  mi  slàn.  Thuirt  a  màthair-cheile 
rithe,  gu'n  labhradh  ise  ris  na  buachaillean  mu'n  ni  a 
bha  i  'miannachadh  ;  agus  cha  diùlt  iad  dhut  an  ni  air 
am  beil  do  dhèidh.  Ach  thuirt  i  gu'm  bu  nàr  leatha  gu'n 
cluinneadh  iad  gun  robh  a  mhiann  oirre.  Ach  thuirt 
ise  rithe  nach  bu  nàr  idir,  ach  gu'm  bu  chliùiteach  an 
ni  de'idh  a  bhi  aice  air  a  leithid  sud :  thuirt  i  an  sin 
nam  biodh  i  cho  math,  ma  ta,  agus  f  heòraich  dhiù  an 
reiceadh  iad  rithe  e. 

Thug  an  sgàthan  barr  air  mìle.  Air  aon  seòl  nochd- 
adh  e  do  dhuine  a  dhreach  fe'in  gu  riochdail :  agus  le 
thionndadh  air  dòigh  eile,  leigeadh  e  fhaicinn  do  neach 
ceart  aghaidh  agus  sàmhla  Ceann-feadhna  nan  eilthir- 
each  fèin.  Labhair  mi  uime  riu-san  d'an  aithne  e,  (1 
Cor.  xiii.  18;  2  Cor.  iii.  18.)  agus  thuirt  iad,  gu'm 
fac  iad  an  ceart  chrùn  sgithich  air  a  cheann,  le  amh- 
arc  'san  sgàthan  sin ;  chunnaic  iad  mar  an  ceudna  na 
creuchdan  a  bha  'na  Jàmhan,  'na  chasan,  agus  'na 
thaobh.  Tha  a'  ghlaine  so  cho  luachmhor,  's  gu'n 
nochd  i  dhaibh  e  mar  is  àill  leo,  beò  no  marbh  :  air 
nèamh  no  air  thalamh ;  ann  an  staid  irisleachaidh  no 
àrdachaidh ;  a'  teachd  gu  fulang  no  a  rìoghachadh. 

Uime  sin  chaidh  a'  Bhana-chriosdaidh  far  an  robh  na 
buachaillean,  d'am  b'ainm  Eòlas,  Fe'in-fhiosrachadh, 
Furachair,  agus  Trèibh-dhìreach,  agus  thuirt  i  riu,  gu'n 
robh  bean  a  mic,  mar  bu  tric  a  bhiodh  mnathan  òga, 
gabhail  de'idh  mhòr  air  ni-eigin  a  bha  aca,  agus  gur  e 
air  leatha  nach  biodh  i  slàn  às  eugmhais. 

Fèin-fhiosrachadh.      Gairrn  an  so  i,  cha  bhi  aon  ni 

is  urraìnn  duinn  a  thoirt  d'i  nach  faigh  i.  Rinn  iad 
guth  ritbe,  agus  thuirt  iad,  a  Thròcair,  ciod  a  b'àill  leat 
fhaotainn  ?  Thàinig  rugha  'na  gruaidh,  agus  thuirt  i, 
Gun  robh  an  sgàthan  ud  a  bha  'n  crochadh  'san  t-seòmar 
mhòr :  agus  ruith  Trèibh-dhireach  ga  iarraidh,  agus 
thug  iad  dh'i  e  le  làn  ghean-math.  An  sin  thug  i 
buidheacheas  daibh  ag  ràdh,  gun  robh  fios  aice  le  so 
gu'n  d'f  huair  i  deagh-ghean  'nan  sùilean. 

Thug  iad  mar  an  ceudna  do  na  mnàthan  òg  eile  gach 
ni  a  mhiannaich  iad,  agus  mòr  chliù  d'  am  fearaibh  a 
chionn  gun  deach  iad  le  Misneachail  a  chuir  as  do  dh' 
Fhamhair-gun-dòchas,  agus  a  sgrios  Daighneach-an- 
teagamh. 

Chuir  na  buachaillean  usgraichean  bràghaid  mu 
mhuineal  na  Bana-chriosdaidh,  agus  mu  mhuineal 
mnàthan  a  cuid  mac,  chuir  iad  mar  an  ceudna  fhàilean 
'nan  cluasan,  agus  seudan  rìomhach  air  an  aodannan. 

An  uair  a  b'  àill  leo  imeachd,  leig  iad  air  falbh  iad 
ann  an  sìth,  ach  cha  d'  rinn  iad  na  h-urrad  gan  comh- 
airieachadh  's  a  rinn  iad  air  Criosdaidh  agus  air  a 
chòmpanach,  a  chionn  gun  robh  Misneachail  a'  dean- 
amh  an  iùil  daibh,  neach  a  bha  gu  glic,  seòlta,  na'm 
faiceadh  e  cunnart  a'  tighinn  'nan  dàil. 

Dhi-chùimhnich  Criosdaidh  agus  a  chòmpanach  na 
h-earailean  a  thug  na  buachaillean  daibh,  mu'n  tàinig 
àm  dhaibh  feum  a  dheanamh  dhiù.  Uime  sin  'se  so 
aon  chothrom  a  bh'  aig  a'  bhuidheann  so  orrasan  a 
bh'  air  thoisich  orra  :  agus  'nuair,  a  dh'imich  iad  shèinn 
iad  mar  so  : — 

"  Nach  iomchaidh  tha  na  h-ionaid  stad, 
Do  dh'  eilthirieh  'nan  teinn  ; 
'S  mar  ghabh  iad  ruinn  gu  fàilteachail, 
Gun  iargaltas  'nam  meinn : 

Thug  dhuinn  gach  ni  a  mhiannalch  sinn, 

Gun  uireasbhuidh  no  dith  ; 
A  threòraich  air  ar  turas  sinn, 

Gun  mheathacha'  no  sgìos." 

'S  an  uair  a  dhealaich  iad  ris  na  buachaillean,  thàinig 

iad  chum  aa  àite  'san  do  thachair  Pill-air-falbh,  a  bha 
thàmh  ann  am  baile  Dol-air-ais,  air  Criosdaidh.  Air 
an  aobhar  sin  chuir  Misneachail  'nan  cùimhne  e,  ag  radh 
riu,  gur  ann  a  thachair  e  air.  Agus  mu  dhèimhinn  an 
duine  so,  cha  ghabhadh  e  chomhairle  sam  bith  ach  an 
uair  a  theann  e  ri  dol  air  ais,  cha  chuireadh  impidh 
stad  air. 

Oir  an  uair  a  thàinig  efar  an  robh  an  crann-ceusaidh 
agus  an  uaigh,  thuirt  fear  ris,  sealltainn  orra ;  ach  's  ann 
a  chuir  e  drèin  air,  agus  thuirt  e  gu'n  robh  e'  cur  roimhe 
dol  air  ais  da  thìr  ièin.  Mu'n  tàinig  e  chum  a'  gheata 
thachair  Soisgeulaich  air,  a  mhaoidh  air,  chum  a  chuir 
air  an  t-slighe  a  rithist,  ach  cha  rachadh  Pill-air  falbh 
so  ann,  'sann  a  thòisich  e  r'a  chàineadh  agus  thàr  e  às 
uaithe. 

Mar  sin  chaidh  iad  air  an  aghaidh,  agus  chunnaic  iad 
fear  'na  sheasamh  lechlaidheamh  rùisgte  'na  làimh,  agus 
aodann  làn  fala,  dìreach  aig  an  àite  'san  deaeh  Beag- 
creideamh  a  spùilleadh.  An  sin  thuirt  Misneachail, 
Cò  thusa  ?  Fhreagair  an  duine,  'g  ràdh,  Is  fear-cuairte 
mi,  agus  tha  mi  air  mo  thuras  chum  a'  bhaile  nèamhaidh. 
'S  e  m'  ainm  Gaisgeil-air-son-na-fìrinn.  'S  am  feadh  a 
bha  mi  air  mo  thuras,  thug  triùir  dhaoine  ionnsaidh  orm, 
a  labhair  rium  air  a  mhodh  so  :  1.  "  Co  dhiù  bhithinn 
mar  fhear  dhiùsan  ?  2.  No  rachainn  air  m'  ais  chum 
an  ionaid  as  an  tàinig  mi  ?  3.  No  bàs  f  haighinn  far  an 
robh  mi  ?"  (Gnà.  i.  11 — 14.)  Itis  a'  cheud  ni  thuirt 
mi,  gun  robh  mi  rè  ùine  mhòr  am  dhuine  seasmhach, 
agus  uime  sin  nach  b'  ion  a  smuainteach  a  nise  gu'n 
gabhainn  le  mènlich.  An  sin  dh'fheòraich  iad  diom 
ciod  a  theirinn  ris  an  dara  ni  ?  Agus  dh'  innis  mi 
dhaibh,  mar  mothaichinn  an  t-ionad  o'n  tàinig  mi  mi- 
ghoireasach,  nach  trèiginn  idir  e,  ach  air  dhomh  a  thuig- 
sinn  gu'n  robh  e  mar  sin,  ghabh  mi  an  dòigh  so  a  rogh- 
ainn  air.  An  sin  dh'fheòraich  iad  diom  mu'n  treas  ni. 
Agus  thuirt  mi  riu,  Gu'n  robh  mo  bheatha  mi  bu  luach- 
mhoire,  na  gu'n  dealaichinn  gu  faoin  rithe.  Os  barr 
-ùia  bhuin  e  idir  dhuibhse  na  nithe  sin  a  chuir  fa  xo 

roghainn,  agus  gabhaibh  cuid  'ur  cunnart  ma  bheanas 
sibh  idir  rium.  An  sin  thug  an  triùirud,  da'm  b'ainm 
fiadh-cheann,  Cion-tùir  agus  Meachranach,  ionnsaidh 
orm,agusthugmiseionnsaidh  orrasan.  Mar  sin  thòisich 
sinn,  triùir  an  aghaidhah-aon,  agusmhair  a' chaonnag 
fad  thri  uairean.  Bhuilich  iad  orm,  mar  tha  sibh  a' 
faicinn,  comharran  air  an  gaisge,  agus  ghiùlan  iad  leo 
rudeigin  de  thoradh  mo  threubhantais-se  cuideachd. 
Cha  d'  rinn  iad  ach  dìreach  falbh,  oir  "s  i  mo  bharail 
gun  cual  iad  fathrum  'ur  cas,  agus  theich  iad. 

Misneachail.  Bu  neo-chothromach  an  t-suasaid  a 
bh'  agaibh. 

Gaisgeil,  B'f  headh ;  ach  ni  e-san  aig  am  beil  an  f  hìr- 
inn  air  a  thaobh  gaisge  an  aghaidh  beagain  no  mòrain  : 
Thuirt  aon  neach,  ged'  a  chuartaich  feachd  mi,  cha  bhi 
eagal  orm :  ged'  èirich  cogadh  am  aghaidh,  an  so  bithidh 
mo  mhuinghinn,  &c.  A  bharr  air  sin,  thuirt  e,  leugh 
mi  ann  an  eachdraidh,  gun  do  chuir  aon  duine  an  ruaig 
air  armailt ;  agus  cia  iomadh  fear  a  mharbh  Samson  le 
cnaimh-peirceill  asail  ? 

Misneachcìl.  Ach  o  nach  d'  fhuair  thu  cothrom  na 
Fèinne,  c'arson  nach  do  ghlaodh  thu,  chum  gun  tigeadh 
neach-èigin  gu  d'  chòmhnadh  ? 

Gaisgeil.  Rinn  mi  sin  ri  m'  Kìgh,  a  bha  fhios  agam 
a  chluinneadb  mi,  agus  a  chuireadh  còmhnadh  diomh- 
air  am  ionnsaidh  :  agus  bu  leòir  leam  sin. 

Misneachail.  ls  ciatach  a  rinn  thu  ;  leig  leam  do 
lann  f  haicinn  ;  agus  rinn  e  sin. 

An  nair  a  ghlac  e  'na  làimh  i,  'sa  dh'  amhairc  e  oirre, 
thuirt  e,  O  ho  !   is  an  de  shàr-lannan  Ierusaleim  i  so. 

Gaisgeil.  'S  ann  gu  deimhinn.  Ma  bhios  aon  de  na 
lannan  sin  ann  an  làimh  cheart,  a  bhios  'na  chliaranach 
math  air  a  cùi,  faodaidh  e  ionnsaidh  a  thoirt  air  aingeal 
leatha.  Cha  n-eagal  gu'n  gèill  i,  m'  as  aithne  dhas'  a 
h-iomairt.  Cha  mhaolaich  a  faobhar  idir,  Gearraidh  i 
feòil  agus  cnàmhain,  anam  agus  spiorad  le  chèile. 

Misneachail.  Mhair  a  chò-stri  ùine  mhòr,  's  ìogh* 
nadh  leam  nach  eil  thu  sgìth  'na  deigh. 

2  c 

Gaisgeil.  Chathaich  mi  gus  an  do  lean  mo  chlaidh- 
eamh  ri  m'  làimh  ;  agus  an  sin  bha  iad  cho  tàdhaite  ri 
chèile,  's  ged  a  b'ann  à  m'  ghàirdean  a  dh'  f  hàsadh  an 
lann,  's  an  uair  a  bha  'n  f  huil  a'  sior  shruthadh  sìos  o 
m'  làimh,  's  ann  bu  chruadalaich  a  bha  mi. 

Misneachail.  Is  math  a  f  huaradh.  tu  ;  sheas  thu  gu 
fuil,  a'  cathachadh  an  aghaidh  peacaidh  ;  buanaichidh 
tu  leinne,  thig  thu  steach  agus  thèid  thu  mach  maille 
ruinn  ;  oir  is  sinne  do  dhearbh  chòmpanaich. 

An  sin  ghabh  iad  ris,  dh'  ionnlaid  iad  a  chreuchdan, 
agus  thug  iad  da  cuibhrionn  de  gach  ni  bha  aca  chum 
ath-bheothachadh ;  agus  dh'  imich  iad  maille  ri  ch£ile. 
A  nis',  am  feadh  a  bha  iad  ag  imeachd,  chuir  Misneach- 
ailiomadh  ceist  air,  mar  tha  "  cò  bu  dùthaichdha  ?" 

Gaisgeil.  Thàinig  mi  o'n  Tir-dhorcha,  'sann  innte  a 
rugadh  mi,  agus  tha  m'  athair  agus  mo  mhàthair 
f  hathast  a'  chòmhnaidh  innte. 

Misneachail.  An  tìr  dhorcha !  nach  eil  i  sin  goirid 
o  bhaile  an  Leir-sgrios  ? 

Gaisgeil.  Tha  i.  Agus  's  e  an  ni  a  bhrosnach.  mi 
gu  triall  air  eilthireachd,  gu'n  robh  fear  'n-ar  measg 
ris  an  abradh  iad  Fìrinneach,  agus  dh'  innis  e  mar  dh' 
è*irich  do  Chriosdaidh  a  dh'  f  hàg  baile  an  Leir-sgrios  ; 
eadhd$?mar  dh'  fhàg  e  'bhean  agus  a  chlann,  agus  a  dh' 
imich  e  air  a  thuras.  Bha  e  cuideachd  air  aithris  mar 
mharbh  e  nathair  a  theann  ri  stad  a  chur  air,  agus  mar 
ràinig  e  'n  t-àite  bha  mhiann  air.  Chaidh  aithris  mar 
b'e  a  bheatha  anns  gach  ionad-stad  a  bh'  aig  a  Thigh- 
earna,  gu  sònraicht'  an  uair  a  ràinig  e  am  baile  nèamh- 
oidh ;  oir,  ars  an  duine,  chaidh  ghabhail  ris  le  gàird- 
eachas  agus  le  fuaim  thròmpaidean,  a  rinn  cuid- 
eachd  dhealrach  air  a  shon.  l)h  innis  e  fòs  gu'n  do 
shè'inn  na  cluig  le  aoibhneas  a  chionn  gun  d'  ràinig  e  ; 
agus  gun  deach  trusgan  òir  a  chuir  uime,  maille  ri 
ioma  ni  air  nach  toir  mi  luaidh.  An  aon  fhacal,  rinn 
sgeul  an  duine  mu  Chriosdaidh  na  h-urrad  dhrùghaidh 
orm,  's  gun  robh  mi  'n  ro  gheall  air  falbh  'na  dheigh  ; 
air  chor  's  nach  gabhainn  comhairle  athar  no  mcàtha, 
gun  dol  ann ;  agus  tha  mi  an  f  had  so  air  m'  aghaidh. 

Misneachail.  Tha  dòchas  agam  gun  tàinig  thu  staigb 
air  an  doras  ? 

Gaisgeil.  Thainig  mi  ;  oir  thuirt  an  duin'  ud  riurn, 
nach  diongadh  e  a  bheag  dhomh,  mar  a  rachainn  a 
staigh  air  an  dorus  chumhann. 

Misneachail.  Feuch,  ars'  am  fear-iùil  ris  a'  Bhana- 
chriosdaidh,  mar  tha  iomradh  air  eilthireachd,  t'fhir 
air  sgaoileadh  am  fad  's  am  fagus. 

Gaisgeil.  An  i  so  bean  Chriosdaidh  ? 

Misneachail.  'Si;  agus  is  iadsinachearthar  chloinne. 

Gaisgeil.  Agus  a'  triall  air  eilthireachd  cuideachd  ? 

Misneachail.  Tha  gu  deimhinn  iad  a'  dol  'nadheigh. 

Gaisgeil.  Is  math  leam  sin.  'S  àit  leis  an  duine  chòir 
'nuair  a  chì  e  iad,  a'  dol  a  staigh  do'n  bhaile  nèamhaidh, 
ged  nach  falbhadh  iad  leis  fèin. 

Misneachail.  Gun  teagamh  is  toil-inntinn  leis  e,  oir 
an  taobh  a  muigh  da  shonas  fe"in,  's  cinnteach  gur  e  ni 
is  annsadh  leis,  a  bhean  agus  a  chlann  a  bhi  tearuinnte. 

Gaisgeil.  Ach  o'n  a  tha  sinn  a'  labhairt  uime  sin, 
guidheam  ort,  leig  dhomh  do  bharail  uime  a  chluintinn. 
Tha  cuid  a'  cur  an  teagamh  nach  aithnich  sin  a  chfc"ile 
'san  ath-shaoghal. 

Mimeachail.  Am  beil  dùil  aca  gu'n  aithnich  iad  iad- 
fèin,  no  gu'm  bi  aiteas  orra  r'  an  sonas  fèm  ?  Agus  ma 
tha  dùil  aca  gu'm  bi  chùis  mar  sin,  c'ar  son  nach  aith- 
nich  iad  muinntir  eile,  agus  uach  dean  iad  gàirdeachas 
'nan  sonas  ? 

A  rithist,  o  'n  a  tha  dàimhean  ro  ionmhuinn  leinn, 
ged  a  chuir  am  bàs  ceangal  na  dàimhean  sin  fa-sgaoil, 
c'ar  son  nach  faodar  a  smuaineachadh  gu  cothromach, 
gur  annsa  leinn  am  faicinn  san  àite  shona  sin,  no  gun 
iad  a  bhi  ann  ? 

Gaisgeil.  Tha  mi  tuigsinn  do  bharail  mu'n  chùis  so. 
Am  beil  tuilleadh  agad  ri  fheòraich  mu  thùs  mo 
thurais-sa  ! 

Misneachail.  Tha  sin  agam ;  An  robh  t'  athair  agus 
do  mhàthair  deònach  thu  dhol  ann  ? 

Gaisgeil.  Cha  robh  idir  ;  b'  àill  leo  gach  ìmpidh  a 
chuir  orm  gu  fuireach  aig  an  taigh. 

Misneachail.   Ciod  a  bh'  aca  r:  radh  'na  aghaidh  ? 

Gaisgeil.  Thuirt  iad  nach  robìi  ann  ach  caithe-beatha 
nach  b'  f  hiù ;  agus  mar  bithinn  fèin  gu  leisg  lunndach 
nach  miannaichinn  am  feasd  a  leithià. 

Misneachail.  Agus  ciod  tuilleadh  a  thubhairt   iad  ? 

Gaisgeil.  Thuirt  iad  nach  robh  ann  ach  dòigh  chunn- 
artach;  gur  i  'n  t-slighe  air  am  beil  luchd-cuairt  ag 
imeachd  an  t-slighe  is  dosgainnich  air  domhain. 

Misneachail.  An  do  nochd  iad  dut  cia  ann  a  bha  'n 
cunnart  a'  co-sheasamh  ? 

Gaisgeil.  Nochd  iad  air  iomadh  dòigh. 

MisneachaiL  Ainmich  cuid  diù. 

Gaisgeil.  Dh'innis  iad  domh  mu  shloc  na  Mi-mhis- 
nich,  far  an  do  theab  Criosdaidh  a  bhi  tachdte.  Dh' 
innis  iad  domh  gu'n  robh  luchd-tilgeadh  shaighead  'nan 
uidheam  ann  an  Dùn  Bheelsebuib,  a'  thilgeadh  gach 
neacha  bhuaileadh  aiga'Gheatachumhann,  adh'iarradh 
dol  a  steach.  Dh'  innis  iad  f  òs  domh  mu'n  choille,  mu 
na  slèibhtean  dorcha,  mu  Bhruthach-na-h-e'igin,  mu 
na  leòghain,  agus  mu  na  famhairean.  A  bharr  air 
sin  thuirt  iad  gun  robh  droch-spiorad  a'  tadhall  Gleann- 
na-h-Irioslachd,agus  nach  mòr  nach  tug  e  buaidh  air 
Criosdaidh.  Os-barr,  thuirt  iad  gu'm  b'  digin  domh 
dol  tre  Ghleann-sgàil-a'  bhàis,  far  am  beil  na  h-ùrraisg- 
ean,  far  am  beil  an  solus  'na  dhorchadas,  far  am  beil 
an  t-slighe  làn  shloc,  stac,  agus  aibhnichean,  far  am 
beil  iomadh  ribe  agus  ceap-tuislidh.  Dh'  innis  iad  fòs 
domh  mu  Fhamhair-gun-dòchas,  mu  dhaighneach-an- 
teagamh,  agus  mu'n  sgiorradh  a  bha  teachd  air  luchd- 
cuairt  ann.  A  bharr  air  sin,  thuirt  iad  gu'm  b'  èigin 
domh  dol  tre  thalamh  na  drùidheachd,  a  bha  ro-chunn- 
artach.  Agus  an  d^igh  gach  ni  dhiù  so,  gu'n  tachradh 
abhainn  orm,  gun  aon  drochaid,  a  bha  eadar  mi  agus 
am  baile  nèamhaidh. 

Misneachail.  Am  b'e  sin  an  t-iomlan  ? 

Gaisgeil.  Cha  b'e ;  thuirt  iad  rium  gun  robh  au  rath- 
ad  so  làn  do  chealgairean,  agus  do  dhaoin'  a  bha  ri 
foill-fheitheamh  chum  daoinematha  chur  air  seacharan. 

Misìieachail    Ach  cionnas  a  rinn  iad  sin  a  mach  ? 

Gaisgeil.  Dh'  innis  iad  domh  gu'n  robh  Gliocas-saogh- 
alta  ri  feall-fhalach  chum  daoin'  a  mhealladh.  Thuirt 
iad  mar  an  ceudna  gu'n  robh  Riaghailteach  agus  Cealg- 
ach  do  ghnà  air  an  t-slighe.  Thuirt  iad  fòs,  gun  tug- 
adh  Cealgach,  Bruidhneach,  no  Demas,  teann  ionnsaidh 
air  mo  ghlacadh  :  gu'n  glacadh  an  sodalaichmi  'na  lion, 
no  gu'm  falbhainn  le  ceann  gun  tùr  Aineolach,  gu  h-ann- 
dàna  chum  geata  f  hlaitheis,  a  chaidh  a  chuir  air  ais 
chum  an  doruis  a  bh'air  slios  na  leacainn,  'sa  chaidh 
chuir  air  an  f  hrith-rathad  do  dh'  ifrinn. 

Misneachail.  'S  meallta  mi  mar  bu  leòir  sin  a  thoirt 
mi-mhisneach  dhut,  ach  an  do  sguir  iad  a  nise  ? 

Gaisyeil  Cha  do  sguir  idir  ;  dh'  innis  iad  domh  mu 
ioma  neach  a  thug  o  shean  ionnsaidh  air  an  dòigh  ud, 
sa  lean  fad  air  a  thòir,  a  dh'  f  heuch  am  faigheadh  iad 
a  mach  a  bheag  do'n  t-sonas  mu'n  deach  na  h-urrad  a 
labhairt  o  àm  gu  h-àm  ;  agus  mar  thàinig  iad  air  an 
ais  mar  dh'  f  halbh  iad,  a'  deanamh  amadain  diù  fe"in,  a 
chionn  gu'n  d'  fhalbh  iad  air  an  turas,  gun  iad  a 
bhuanachadh  ann.  Dh'ainmich  iad  daoine  rinn  sin, 
mar  bha  Ceann-laidir  agus  Socharach.  An-earbs,  agus 
Cion-cruadail,  Pill-air-ais,  agus  Fear-àicheadh-Dhè,  le 
iomadh  neach  eile,  a  chaidh  fad  a  dh'  f  haicinn  ciod  a 
gheibheadh  iad  ;  ach  nach  d'f  uair  a  h-aon  diù  a  bheag 
an  co-lorg  an  dragha. 

Misneachail.  An  tubhairt  iad  a  bheag  tuille  chum 
mi-mhisneach  a  thoirt  dut  ? 

Gaisgeil.  'S  iad  a  thubhairt ;  labhairiad  mu  fhear  do' 
m  b'  ainm  Eagalach  a  dh'  f  halbh  air  a  thuras  ;  agus 
mar  mhothaich  e'n  t-slighe  cho  aonaranach  's  nach 
robh  uair  shubhach  no  shòlasach  aige  fad  a  thurais : 
Mar  an  ceudna  gu'n  do  theab  Trom-inntinn,  dol  bàs  ìe 
gorta;  seadh  agus  ni  eile  theabmi  dhi-chùimhneachadh, 
mu  Chriosdaidh  fèin,  ge  bu  mhòr  a'  bhòilich  a  bh'  air 

daoine  mu  na  rinn  e,  chum  crùn  nèamhaidh  fhaotainn, 
gun  deach  gun  teagamh  a  chall  air  an  Abhainn  duibh, 
agus  nach  rachadh  e  ni  b'  f  haide  :  ach  cha  n-aidicheadh 
iad  a'  chuid  so  de'n  naigheachd. 

Misneachail.  Agus  nach  tug  a  h-aon  do  na  nithibh 
sin  feachd  asad  ? 

Gaisgeil.  Cha  tug;  chuir  mi  suarach  an  t-iomlan  diù. 

Misneachail.  Cionnas  a  thachair  sin  ? 

Gaisgeil.  Chreid  mi  gu'm  bi  'n  f  hìrinn  a  dh'  innis 
Fìrinneach,  agus  thug  sin  buaidh  orr'  uile. 

Misneachail.   Thug  do  chreideamh  buaidh  ma  ta. 

Gaisgeil.  Thug  gu  deimhin  ;  chreid  mi ;  uime  sin 
dh'  f  halbh  mi,  dh'  imich  mi  air  an  t-slighe,  chog  mi 
ris  gach  neach  a  chuir  iad-fèin  am  aghaidh,  agus  's  ann 
tre  chreideamh  a  thàinig  mi  an  f  had  so. 

Mu'n  àm  so  thàinig  iad  chum  fearann  na  drùidheachd, 
far  an  tric  a  dh'  f  hàs  daoine  trom  neo-shunntach  ;  agus 
bha  -n  t-ionad  uiìe  làn  dhris  agus  droighnich,  ach  ann  an 
còrr  àite  gu'n  robh  sìth-bhruthan  ann,  agus  na'n  suidh- 
eadh  no  na'n  caidleadh  duin'  annta,  tha  e  air  aithris 
nach  èireadh  agus  nach  dùisgeadh  e  suas  tuille  sa' 
bheatha  so.  Dh'  imich  iad  ma  ta  tre'n  choille  so,  agus 
rinn  Misneachail  an  t-iùl  daibh  ;  agus  dh'  imich  Gaisg- 
eil  air  son-na-fìrinn  'nan  de'igh,  'na  chùl-fhreiceadan, 
air  eagal  gun  tugadh  droch-spiorad,  dràgon,  famhair,  no 
mèirleach  ionnsaidh  orra.  Chaidh  gach  fear  air  agh- 
aidh  'san  àites  o  le  chlaidheamh  rùiste  'na  làimh  :  oir 
bha  iad  fiosrach  gu'm  b'àite  cunnartach  e.  Chum  iad 
suas  misneach  a  chelle,  cho  math  's  a  dh'  fhaod  iad ; 
agus  thug  Misneachail  air  Inntinn-lag  a  bhi  aig  cùl  a 
shàlach,  agus  bha  Trom-inntinn  air  cùram  Ghaisgeil. 

Ach  cha  deach  iad  ach  goirid  'nuair  a  thuit  dall- 
cheò  mu'n  timchoill  uile,  ionnas  gur  gann  a  chitheadh 
/ad  a  chèile ;  air  chor  's  gu'm  b'  e'igin  daibh  a  che"ile 
f  haotainn  a  mach  le  cainnt,  oir  cha  robh  iad  ag  imeachd 
le  bhi  faicinn. 

Ach  faodaidh  neach  a  shaoilsinn  nach  robh  so  ach  cearr 
do'n  chuid   bu  treubhaiche  dhiù,  gu   h-araidh   do   na 

mnathaibh  agus  do'n  chloinn,  nach  robh  ach  maoth  an 
da  chuid  'nan  casan  agus  'nan  cridhe.  Gidheadh  le 
brosnachadh  sgairtail  agus  caomh-earail  am  fir-iùil,  agus 
a'  chùl-fhreiceadain  a  bh'  air  an  dèigh,  thàiraig  iad  gu 
math  air  an  aghaidh. 

Bha  'n  t-slighe  san  àte  so  anabharradocair  agus  trom 
le  làthaich  agus  le  salachair.  Cha  robh  air  fad  an  f  hear- 
ainn  so  taigh-òsda  sam  bith  far  am  faigheadh  iad  aon 
ni  bha  dh'  uireasbhuidh  orra,  chum  càil  na  muinntir 
bu  laige  a  neartachadh.  An  so  ma  ta  bha  ùinich, 
àinich,  agus  osnaich ;  am  feadh  a  bha  aon  a'  tuiteam 
thar  preas,  bha  aon  eile  a'  stailceadh  'san  làthaich,  agus 
a'  chlann  a'  call  am  bròg  san  eabar.  Am  feadh  a 
ghlaodhadh  aon,  tha  mis  am  shìneadh,  theireadh  aon 
eile,  O  !  c'àit  am  beil  sibh  ?  theireadh  an  treas  neach 
gu'n  robh  e'n  sàs  ann  am  preas,  air  chor  's  gur  gann  a 
b'  urrainn  e  teachd  às. 

Thàinigiad  an  sin  chum  sìth-bhruth,  a  bha  blàth  tait- 
neach,  a'  furan  ùrachadh  agus  beothachadh  mòr  do  dh' 
eilthirich  shàraichte  mar  bha  iadsan ;  oir  bha  e  gu  ro 
ghasta  'na  uidheam,  leis  gach  ni  goireasach.  Bha  leab- 
aidh  bhog  thlà  ann,  far  am  faodadh  an  t-airsneulach  a 
shìneadh.  Le  cor  nan  eilthireach  a  thoirt  fainear, 
shaoileadh  tu  gu'n  robh  so  na  chulaidh-buairidh  a  bha 
mòr  ;  oir  bha  na  f  huair  iad  a  dh'  allaban  air  an  sarach- 
adh  ;  ach  cha  d'rinn  aon  diù  stad  gu  fantainn  'san  àite 
so.  'S  ann  a  thug  iad  gèill  cho  math  do  dh'  iarrtas  an 
fhir-iùil,  agus  shoilleirich  e-san  an  cunnart  daibh  cho 
riaghailteach,  's  gur  ann  an  uair  bu  dlùithe  dhaibh  iad, 
bu  mhisneachail  a  sheachnadh  iad  iad,  agus  mholadh 
iad  d'a  che'ile  ana-mhiann  na  feòla  àicheadh.  B'e  ainm 
an  t-sìth  bhruith  so,  Caraid-an-dearmadaich,  chum,  na'm 
bu  chomasach  e,  gu'm  faodte  cuid  de'n  luchd-cuairt  a 
thàladh  a  staigh  ann,  'nuair  a  bhiodh  iad  gu  fann 
sgìth. 

Chunnaic  mi  'n  sin  am  aisling,  gu'n  d'imich  iad  air  an 
aghaidh  san  fhearann  aonaranach  so,  gusan  dràinigiad 
ionad  sam  beil  duine  ullamh  gu  'rathad  a  chall.  Ged  a 
bha'm   fear-iùil    làn-eòlach  air  an  t-slighe  ri  solus  an 

latha,  gidheadh  f  huair  e  a  shàrachadh  'san  òidhche. 
Ach  bha  aige  'na  chuideachd  cairt-iùil  air  gach  slighe  a 
bha  dol  a  chum,  a'  bhaile  nèamhaidh  agus  uaithe  ; 
uime  sin  bheothaich  e  teine,  oir  bha  acuinn-thein'  a 
ghnà  air  a  ghiùlan,  agus  dh'  amhairc  e  air  a'  chairt-iùil, 
ni  leis  an  do  thuig  e  gu'm  b'  f  heumail  da  gabhail  chum 
na  làimhe  deise.  Agus  mar  biodhe  cùramach  'san  àite 
so,  dh'  fhaodadh  iad  a  bhi  air  an  call  'san  làthaich  ;  oir 
bha  dìreach  beagan  rompa  sloc  anabharrach  domhain,  a 
chaidh  a  chladhach  a  dh'  aon-obair  gu  cuir  as  do  na 
h-eilthirich. 

Smuainich  mi'  n  sin  nach  b'  iomchaidh  do  neach  sam 
bith  falbh  air  a  thuras  gun  riaghailt  mar  sud  a  bhi  aige, 
chum  gu'n  sealladh  e  air  an  uair  a  bhiodh  e'n  cunnart 
dol  am  mearachd. 

Chaidh  iad  air  an  aghaidh  mar  so  am  fearann  na 
drùidheachd,  gus  an  tàinig  iad  far  an  robh  sìth-bhruth 
eile,  a  bha  ri  taobh  na  slighe.  Bha  dithis  dhaoine 
'nan  sìneadh  ann,  d'am  b'ainm,  Cion-faicill,  agus  Ro- 
dhana.  Thainig  an  dithis  ud  an  f  had  so  air  an  turas ; 
ach  air  dhaibh  a  bhi  sgìth  shuidh  iad  sìos,  agus  thuit 
iad  'nan  cadal.  An  xiair  a  chunnaìc  JMisneachail  's  a 
chuideachd  iad,  sheas  iad,  agus  bu  truagh  leo  iad  ;  oir 
thuig  iad  gu'm  bu  chunnartach  an  cor.  Smuainaich 
iad  ciod  a  dheanadh  iad,  cò  ac'  a  b'  f  hearr  dhaibh  gabh- 
ail  seachad  gun  ghnothach  a  ghabhail  riu,  no  dol  agus 
oidheirp  a  thoirt  air  an  dùsgadh.  Shònraich  iad  dol 
do'n  ionsaidh,  chum  am  mosgladh  suas,  na'm  bu 
chomasach  e ;  ach  gu'n  tugadh  iad  an  ro  aire  nach 
suidheadh  iad-fdin. 

Chaidh  iad  far  an  robh  na  daoine,  agus  labhair  iad 
riu  air  an  ainm,  oir  dh'  aithnich  am  fear-iùil  iad,  ach 
cha  tug  iad  freagradh  dhaibh.  An  sin  chrath  agus 
spìon  am  fear-iùil  iad,  agus  rinn  e  na  dh'  fhaod  e 
chum  an  dùsgadh.  An  sin  thuirt  fear  dhiù,  Bheir  mi 
pàigheadh  dhut  'nuair  a  gheibh  mi  airgead.  Thug  na 
briathran  so  air  an  Fhear-iùil  gu'n  do  chrath  e  a' 
cheann.  Cha  sguir  mi  do  chòmhrag  cho  fad  's  a 
thèid  agam   air   mo  chlaidheamh  a  chumail  am  làimh, 

arsa  am  fear  eile.  Le  sin  a  chluinntinn  rinn  fear 
de'n  chloinn  gàire. 

An  sin  tliuirt  a'  Bhana-chriosdaidh,  ciod  is  ciall  d'a 
so  ?  Thuirt  am  fear-iùil,  Gu'n  robh  iad  a'  cainnt'  nan 
cadal.  Ged  a  bhuail  thu  iad,  no  ge  b'e  ni  a  nìdh  thu 
orra,  's  ann  air  an  dòigh  so  a  f hreagras  iad  thu :  no 
mar  thuirt  fear  dhiù  fèin  roimhe  so,  an  uair  a  bha 
tuinn  na  fairge  ga  bhualadh,  's  a  bha  e  'na  chadal,  mar 
gu'm  b'ann,  am  barr  a'  chrionn.  (Gnà.  xxiii.  34,  35.) 
An  uair  a  mhosglas  mi  iarraidh  mi  rithist  e.  Tha 
fìos  agaibh  'nuair  labhras  daoine  'nan  cadal,  gur  coma 
leo  ciod  a  their  iad  ;  agus  nach  eil  na  labhras  iad  air  a 
riaghladh  le  creideamh  no  le  reusan.  'S  e  so  brìgh  na 
cùise,  'nuair  a  ihèid  muinntir  neo-chùramach  air  thuras, 
's  math  an  ràth  dhaibh  mar  ann  mar  so  a  dh'  èireas 
daibh.  Oir  'se  fearann  so  na  drùidheachd  aon  do  na 
h-ionnsaidhean  mu  dheireadh  a  bheir  nàmhaid  nan  eil- 
thireach  orra,  uime  sin  tha  e  goirid  o  cheann  na  slighe, 
chum  'nuair  bhios  daoine  gu  h-airsneulach  sgìth,  gur 
dàch  iad  fois  a  ghabhail  ann.  'S  ann  air  a  shon  sin  a 
tha  fearann  na  drùigheachd  cho  dlù  air  tìr  Bheulaih, 
agus  cho  fagus  air  crìch  ar  cuairt.  Air  an  aobhar  sin, 
thugadh  luchd-cuairt  an  aire  dhaibh-san,  a  thuit  'nan 
cadal,  agus  nach  gabh  dùsgadh. 

An  sin  dh'  aslaich  an  luchd-turais  gu'n  rachadh  iad 
air  an  aghaidh,  agus  am  f  àgail ;  agus  gu'n  lasadh  e 
solus  dhaibh,  chum  's  gu'm  bu  leur  dhaibh  air  a'  chuid 
eile  do'n  t-slighe,  (2  Pead.  iv.  1 9.)  Rinn  e  mar  sin  agus 
bha  solus  aca  rè  na  cuid'  eile  do'n  t-slighe,  ged  a  bha 
dorchadas  mòr  ann.  Ach  thòisich  a  chlann  ri  bhi  ro 
sgith  ;  agus  dh'  digh  iad  ris-san  leis  an  ionmhuinn 
luchd-cuairt,  an  t-slighe  a  dheanamh  ni  bu  shocraiche 
dhaibh.  Agus  air  dhaibh  dol  tamall  beag  air  an 
aghaidh,  dh'  èirich  gaoth  a  sgaoil  an  ceò,  ionnas  gu'n 
robh  e  ni  bu  shoilleire. 

Gidheadh  cha  robh  iad  f  hathast  àfearannna  drùigh- 
eachd,  ach  a  mhàin  gu'm  bu  lèir  dhaibh  an  taobh  a 
ghabhadh  iad  ni  b'fhearr. 

Aa  uair  a  bha  iad  dlù  air  bhi  as  an  f  hearann  so, 
chual  iad  rompa  torman  o  neach  a  bh'  ann  an  ioma- 
gain.  Agus  an  uair  a  thàinigiad  far  an  robh  e,  chunn- 
aic  iad  fear  air  a  dbà  ghlùn,le  làmhan  agus  a  shùileau 
togte  suas,  is  e,  air  leo,  a'  labhairt  gu  dùrachdach  ri 
aon  a  bha  os  a  cheann.  Thàinig  iad  dlù  dha,  ach  cha 
robh  iad  a'  tuigsinn  ciod  a  bha  e  'g  ràdh  ;  agus  rinn  iad 
air  an  socair  gus  an  robh  e  'na  thosd.  An  uair  a  sguir 
e,  dh'  èirich  e,  agus  thoisich  e  ri  ruith  chum  a'  bhaile 
nèamhaidh.  An  sin  ghlaodh  Misneachail  ris  e  dhean- 
amh  stad  beag,  gus  am  biodh  iadsan  leis,  m'as  ann  air 
a  thuras  chum  a'  bhaile  nèamhaidh  a  bha  e.  Le  so  a 
chluintinn  stad  e,  agus  thàinig  iad  far  an  robh  e.  Cho 
luath  's  a  chunnaic  lonraic  e,  thuirt  e,  's  aithne  dhomhs' 
an  duine  so.  An  sin  thuirt  Gaisgeil,  cò  e  ?  Is  e  a 
th'ann  fear  a  thàinig  as  a  choimhearsnachd  as  an  tàinig 
mise,  's  e  ainm  Bi-gramail  ;  is  deagh  f  hear-cuairt  e. 

Mar  so  thàinig  iad  am  fagus  da  che'ile;  agus  thuirt 
Bi-gramail  ri  sean  Ionraic,  O  !  athair  Ionraic,  am  beil 
thus'  an  so  ?  Tha  mi,  ars'  esan,  cho  cinnteach  'sa  tha 
thus'  an  sin :  'S  buidheach  mi  dheth,  arsa  Bi-gramail, 
a  chionn  mi  t'fhaotainn  air  an  t-slighe-sa.  Tha  mis', 
ars'  am  fear  eile,  cho  toilichte  gu'm  faca  mi  air  do  ghlùin- 
ean  thusa.  An  sin  thàinig  rughadh  an  aodainn  Bhi- 
gramail,  agus  thuirt  e,  Ach  am  faca  tusa  mi  ?  Chunnaic 
mi,  ars'  am  fear  eile,  agus  bha  aiteas  orm  air  a  shon. 
C'arson,  ciod  a  smuainich  thu  ?  arsa  Bi-gramail.  Ciod 
a  smuainich  mi  ?  arsa  sean  Ionraic,  ciod  bu  chòir  dhomh 
a  smuaineachadh  ?  Air  leam  gu'n  d'  amais  duine  còir 
oirnn  air  an  t-slighe,  agus  gu'm  biodh  a  dheagh  chuid- 
eachd  againn  air  ar  turas.  Is  toilichte  bhitheas  mise 
m'ar  mothaich  thu  bhi  air  do  mhealladh  's  a  bharail  a 
th'  agad  umam.  Tha  t'eagal  'na  dheagh  chomharradh 
leam  ort,  gum  beil  a'  chùis  gu  math  eadar  t'anam  agus 
Ceann-feadhna  an  luchd-cuairt ;  oir  ars'  esan,  Is  beann- 
aicht  an  ti  air  am  bi  gnà.  eagal. 

Gaisgeil.  A  nis'  a  bhràthair,  innis  duinn  an  t-aobhar 
mu'n  robh  thu  'san  àm  so  air  do  ghlùinean  ?  An  ann 

air  son  sochairean  sònraicht  a  bhuilicheadh  ort  a  bha  e 
no  nach  ann  ? 

Bi-gramail.  Tha  sinn,  mar  tha  fios  agaibh,  'san  àm 
air  fearann  na  drùidheachd  ;  agus  am  feadh  a  bha  mi 
teachd  air  m'  aghaidh,  bha  mi  meòraich  rium  fèin  mu 
chunnart  an  àite  so,  agus  air  a  cho  lion  fear  a  thàinig 
an  f  had  so  air  an  deach  stad,  agus  an  sgrios  'san  àite  so. 
Bha  mi  mar  an  ceudna  a'  smuaineacheadh  air  a  gnètbhàis 
a  bha  cuir  às  do  dhaoin'  anns  an  àite.  Chan-eil  iadsan 
a  gheibh  am  bàs  san  àite  so,  air  am  bualadh  le  aon 
ghalar  buaireasach  ;  cha  mhò  tha  e  'n  aghaidh  an  toile  ; 
oir  tòisichidh  e-san  a  thè"id  a  dhì  'na  chadal  air  an  turas 
le  miann  agus  taitneachd. 

Ionraic.  Am  faca  tu'n  dithìs  dhaoine  a  bha  'nan  cadal 
'san  t-sìth-bhruth  ? 

Bi-gramail.  Chunnaicmi,  Cion-faicillagus  Ro-dhàna, 
an  sin,  agus  a  thaobh  aon  ni  is  aithne  dhomhsa,  laidhidh 
iad  an  sin  gus  an  lohh  iad.  Ach  mar  bha  mi  'g  ràdh  , 
air  dhomh  a  bhi  mar  sud  a'  meòraich  thachair  boir- 
eannach  ann  an  trusgan  ro  thaitneach  orm,  ach  bha 
i  sean  agus  thàirg  i  dhomh  trì  nithe,  'se  sin,  i-fein,  a 
sporan,  agus  a  leabaidh.  A  nise  bha  mi  'san  àm  gu 
h-airsnealach  tròm  :  bha  mi  f  òs  ro  uireasach,  agus  theag- 
amh  gu'n  do  thuig  a  chre"  gun  nàire  sìn.  Chuir  mi  cùl 
rithe  uair  no  dhà;  ach  chuir  i  mo  dhearmad  air  faoin- 
eachd,  agus  rinn  i  fàite  gàire.  An  sin  thòrsich  mi  ri 
miothlachd  a  ghabhail,  ach  cha  robh  umhail  aice  dha 
sin.  An  sin  thug  i  tàirgs'  eile  dhomh,  agus  thuirt  i 
rium  na'n  aontaichinn  leatha,  gun  deanadh  i  mi  gu  sona 
saibhir  ;  oir  's  leamsa,  ars'  is',  an  domhan  uile,  agus  is 
mis'  a  tha  fàgail  dhaoine  sona.  A  nise  dh'  fheòraich 
mia  h-ainm  agus  thuirt  i  gu'm  b'e  Faoineacbd  a  h-ainm. 
Mheudaich  so  m'  fhuath  dh'i  ;  ach  bha  i  ga  sìor  fhuran 
orm.  An  sin  chaidh  mi  air  mo  dhà  ghlùn,  agus  le  m' 
làmhan  togte  ri  nèamh,  rinn  mi  ùrnaigh  ris-san  a  gheall 
mo  chòmhnadh.  Agus  dìreach  mar  bha  sibhs  a  teachd 
far  an  robh  mi,  dh'f hàg  i  mi :  an  sin  bhuanaich  mi  air 
toirt  buidheachais  air  son  mo  shaoraidh,  oir  's  cinnteach 

uach  ain  o  aon  rùn  math  a  rinn  i  e ;  ach  a  chum  stad 
a  ch'iif  orm  air  mo  thuras. 

Ionraic  Cha  n-eil  teagamh  sam  bith  nach  robh  a 
rùn  gu  h-olc.  Ach  o'n  a  chuir  thu  am  chùimhne  e  air 
leam  gu'm  faca,  no  gu'n  do  leugh  mi  uimpe  ann  an  àit- 
eigin. 

Bi-gramaìl.  Theagamh  gu'n  do  thachair  an  dà  chuid. 

lonraic.  Nach  eil  Faoineachd  1  'na  boireannach  mòr 
eireachdail,  rud-eigin  dorcha  sa  chraiceann  ? 

Bi-grame.il.  Tha  i,  dìreach  mar  thuirt  thu. 

louraic.  Nach  labhair  i  gu  ciùin,  agus  nach  crìoch- 
naich  i  gach  f àcal  le  f àite  gàire  ? 

Bi-gramail.  Thuig  thu  gu  math  :  'S  e  sin  dìreach  a 
gnàth 

Ionraic.  Nach  eil  i  caitheadh  sporan  mòr  r'a  taobh  ? 
agus  a  lamh  gu  tric  ann,  a'  làimhseachadh  a  cuid  air- 
geid,  mar  gu'm  b'e  sin  miann  a  cridhe  ? 

Bi-gramail.  Tha  gu  deimhin  :  ged  a  bhiodh  i  'na 
seasamh  fa  d'  chomhair  cha  b'  urrainn  thu  a  h-eugmhas 
innseadh  ni  bu  riochdaile. 

Ionraic.  'S  cinnteach  ma  ta  gu'n  robh  am  fear  a 
tharrainn  a  dealbh  'na  dheagh  f  hear-ceairde,  agus 
gu'm  b'f  hior  na  chaidh  a  sgrìobhadh  uimpe. 

Misneachail.  Is  ban-f  hiosaich  am  boireannach  ud  ; 
agus  is  ann  tre  chumhachd  a  drùìdheachd  a  tha  'n 
talamh  so  fo  gheasan  :  Ge  b'e  leagadh  a  cheann  air  a 
h-uchd,  bu  cho  math  dha  a  chuir  air  sorachan  aig  am 
biodh  tuadh  an  crochadh  os  a  cheann;  agus  tha  e-san 
a  bheir  spèis  da  h-eireachdas  air  a  mheas  'na  nàmhaid 
do  Dhia.  'Si  so  an  te  a  tha  cumail  gu  greadhnach  gach 
nàmhaid  a  th'  aig  na  h-eilthirich.  (Seum.  iv.  4  ;  Eoin 
ii.  15.)  Seadh,  's  i  so  a  thug  air  ioma  fear-cuairt  cùl  a 
chuir  r'a  thuras.  Tha  i  ro  fhuranach.  Tha  i-fèin 
agus  a  cuid  nighean  an  gnà  thòir  air  fear  no  fear-eigin 
do  na  h-eilthirich,  a  sìor  mhòladh  a  caithe-beatha 
dhaibh.  Tha  i  gu  dàna  beag-narach  ;  agus  labhraidh 
i  ri  fear  'sam  bith.  Ni  i  fanaid  air  eilthirich  bhochda, 
ach  molaidh  i  iadsan  a  tha  saibhir  ;  ma  bhios  desheòlt- 


TDRAS  A'  CHRIOSDAIDH.  301 

tachd  aig  fear  na  gheibh  airgead  ann  an  àite,  labraidh 
i  gu  math  uime  o  thaigh  gu  taigh.  Is  toigh  leatha 
cùirm  shòghail,  agus  bithidh  i  gu  tric  am  measg  na 
buidhne  greadhnaich.  Tha  i  an  còrr  àit'  a'  cur  am 
fiachaibh  gur  bann-dia  i,  agus  tha  cuid  a'  toirt  aoraidh 
dh'i.  Tha  àm,  agus  ionad  àraidh  aice  chum  a  cèilg  a 
ghnàthachadh ;  agus  their  i  gu  beag-narach  nach  eil 
ni  air  bith  an  coimeas  ris  na  tha  is'  a'  tàirgse. — Geal- 
laidh  i  gu'n  gabh  i  còmhnaidh  le  cloinn  na  cloinne, 
m'as  ionmhuinn  leo  i.  Sgaoilidh  i  òr  mar  dhuslach  as 
a  sporan,  an  còrr  àite,  agus  do  mhuinntir  àraidh.  Is 
caomh  ieatha  bhi  'n  tòir  oirre,  labhairt  gu  math  uimpe, 
agus  a  bhi  'n  caidreamh  dhaoine.  Tha  i  dè'idheil  air 
bhi  ga  moladh  ;  agus  's  iadsan  leis  an  caomh  i  is 
docha  leatha.  Geallaidh  i  crùin  agus  rìoghachdan,  ma 
ghabhas  iad  a  comhairle  ;  gidheadh  's  ioma  fear  a  thug 
i  chum  na  croiche,  agus  a  dheich  mìle  urrad  cbum 
ifrinn. 

Bi-gramail  Och  !  nach  bu  mhath  dhomhsa  gun  do 
chuir  mi  cùl  rithe  !  no  cha  n-eil  f hios  c'  àit  an  tugadh 
i  mi  ? 

Misneachail.  'S  an  aig  Dia  a  mhàin  a  tha  fios  air  a 
sin  :  ach  cha  n-eil  teagamh  nach  claonadh  i  thu  gu 
iomadh  ana-mhiann  cronail,  a  tha  tarrainn  leir-sgrios 
air  daoine. 

Is  ise  a  chuir  Absalom  an  aghaidh  athar,  agus  Iero- 
boam  an  aghaidh  a  mhaighistir.  Is  ise  bu  cheann-fath 
air  Iudas  a  reic  a  Thighearna  ;  agus  a  thug  air  Demas 
beatha  dhiadhaidh  an  eilthirich  a  thre'igsinn  ;  Cha  n-eil 
aon  neach  is  urrainn  trian  d'a  h-olc  innseadh :  tha 
i  cur  eadar  uachdarain  agus  iochdarain,  eadar  pàrantan 
agus  clann,  eadar  choimhearsnaich,  eadar  fear  pòsd 
agus  a  bhean,  eadar  duine  agus  e-fèm,  agus  eadar  feòil 
agus  spiorad. 

Air  an  aobhar  sin  a  dheagh  Bhi-gramail,  bi  a  rèir 
t'ainme,  's  an  uair  a  ni  thu  'n  t-iomlan,  bi-gramail. 

Le  so  a  chluintinn  bha  càileigin  de  ghàirdeachas 
agus  de  dh'  eagal  a  measg  an  luchd-thurais. 

2d 

An  deigh  so  chunnaic  mi  gu'n  tàinig  iad  a  steach  do 
thìr  Bheulaidh,  far  am  beil  a'  ghrian  a'  dealradh  a  latha 
agus  a  dh'  òidhche.  An  so,  a  chionn  gu'n  robh  iad 
Sffìth,  ghabh  iad  fois  rè  seal.  '  Sa  chionn  gu'n  robh 
oòir  aig  eilthirich  air  an  tìr  so,  agus  gu'm  bu  le  Rìgh 
nam  fiaitheas  na  liosan-meas  agus  na  fion-liosan  a  bha 
'n  so,  bha  comas  acasan  na  dh'feumadh  iad  a  ghabhail 
asda.  Achrinn  beaganùine  an  ath-bheothachadh  'san 
àite  so;  oir  bha  na  cluig  agus  na  trompaidean  a  sìor 
sheirm  cho  binn,  's  nach  faigheadh  iad  cadal,  gidheadh 
bha  iad  air  an  ath-bheothachadh  cho  math's  ged  chaid- 
leadh  iad  gu  sàmhach,  socrach.  'S  e  bu  chainnt 
dhaibh-san  a  bha  'gimeachd  feadh  na  sràide,  Gu'n  robh 
tuilleadh  de  luchd-cuairt'  air  teachd  do'n  bhaile ;  agus 
f  hreagradh  aon  eile,  'g  radh,  Agus  chaidh  an  urrad  so 
dhiù  thar  an  Abhainn  agus  a  steach  air  a'  gheat'  òir  an 
diugh.  Ghlaodhadh  iad  a  rithist,  tha  cuideachd  mhòr 
do  na  daoine  dealrach  air  teachd  do'n  bhaile  ;  leis  am 
beil  sinn  a'  tuigsinn  gu'm  beil  tuille  do  luchd-cuairt  air 
an  t-slighe ;  oir  's  ann  a  tha  iad  air  teachd  a  f  hritheal- 
adh  dhaibh,  's  a  thoirt  sòlaisdaibh  an  è'irig  an  trioblaid. 
An  sin  dh'e'irich  an  luchd-turais,  agus  dh'  imich  iad  a 
null  agus  a  nall :  Ach  'sann  a  bha  nise  taisbeanan 
nèamhaidh  a  ghnà  'nam  fradharc  !  Cha  do  mhothaich 
iad  a  bheag  san  tìr  so,  a  bha  mi-thaitneach  dhaibh  r'a 
chluintinn,  r'a  fhaicinn,  r'a  làimhseachadh,  no  r'a 
bhiasad  ;  ach  a  mhàin  gur  e  air  leo  gun  robh  uisge  na 
h-aibhae  a  bha  aca  ri  dol  thairis  oirre  rudeigin  searbh 
do'n  bhlàs,  ach  an  uair  a  shluigeadh  iad  e  bha  e  milis. 

Anns  an  àite  so  bha  ainm  nan  eilthireach  a  bh'  ann 
o  shean  sgrìobht',  agus  eachdraidh  mu  gach  gniomh 
ainmeil  a  rinn  iad.  Bha  e  'na  làn  iomradh  'san  àite 
so,  mar  lionadh  an  abhainn  do  chuid,  'sa  thràigheadh  i 
do  chuid  eile  am  feadh  a  bhiodh  iad  a'  dol  thairis — 
'S  gann  a  mhothaich  cuid  boinne  innte,  am  feadh  a 
bha  i  thar  a  bruach  an  aig  daoin  eile. 

'S  an  àite  so  bha  clann  a'  bhaiie  cleachdta  ri  dol  do 
\iosaibh  an  Rjgh,  agus  flùranan  a  thional  do'n  luchd- 

thurais,  agus  an  toirt  daibh  gu  càirdeil ;  ann  an  so  bha 
gach  luibh  chùbhraidh  a'  fàs,  an  caineil,  agus  gach  gnè 
do  spìosraidh  taghta.  Bba  seòmraichean  nan  eilthir- 
each  ro  chùbhraidh  leis  na  nithibh  sin,  am  feadh  a  bha 
iad  san  àite  so  ;  agus  bha  'n  cuirp  air  an  ùngadh  leo 
an  uair  a  bha  iad  ri  triall  thar  an  abhainn,  'nuair  a 
thigeadh  an  t-àm  òrduichte. 

'S  am  feadh  a  bha  iad  *san  ionad  so,  thàinig  teachd- 
aire  o'n  bhaile  nèamhaidh  le  teachdaireadhd  chud- 
thromach  a  dh'  ionnsaidh  na  Bana-chriosdaidh,  beau 
Chriosdaidh  an  t-eilthireach.  Chaidh  h-iarraidh  a 
mach,  agus  an  uair  a  fhuaradh  i,  thug  an  teachdaire 
litir  dh'i,  air  an  robh  sgrìobhta,  "Fàilt  ort  a  dheagh 
bhoireannaich  !  tha  mi  toirt  fios  a  t'ionnsaidh  gu'm 
beil  am  Maighistir  ga  d'  ghairm  ;  agus  tha  dòchas  aige 
gu'n  seas  thu 'na  làthair,  sgeudaichte  le  neo-bhasmhor- 
achd,  fo  cheann  dheich  làithean." 

An  uair  a  leugh  e  an  litir  so  dh'i  thug  e  comharradh 
riochdail  gu'm  bu  theachdaire  cinnteach  e.  a  thàinig  a 
dh'  iarraidh  oirre  cabhag  a  dheanamh.  Be'n  comharr- 
adh  a  thug  e  dh'i,  saìghead  air  a  geurachadh  le  gaol, 
a  chaidh  gu  rèidh  chum  a  cridhe,  a  dh'  oibrich  orra  cho 
drùighteach,  's  gu'nrobh  i  deònach  falbh  nuair  thàinig 
an  t-àm. 

An  uair  a  thuig  a'  Bhana-chriosdaidh  gu'n  robh  an 
t-àm  air  teachd,  's  gur  i  a  bha  gu  tùs  an  rathaid  a 
ghabhail  air  na  bha  'na  cuideachd,  chuir  i  fios  air  Mis- 
neachail,  am  fear-iìiil,  agus  dh'innis  i  dha  mar  bha 
chùis.  Thuirt  e  rithe  gu'm  bu  mhath  leis  a  chluintinn, 
agus  gu'm  b'  ait  leis  n'am  b'e  fèin  a  gheibheadh  an  cuir- 
eadh.  An  sin  dh'iarr  i  air  e  dh'  òrduchadh  gach  ni  a 
chuir  'na  uidheam  a  bha  feumail  fa  chomhair  a  turais. 
Dh'  innis  e  dh'i  gur  ann  mar  so  a  b'  èigin  a  dheanamh  : 
agus  gu'n  rachadh  iadsan  a  bhiodh  beò  na  deigh  còladh 
rithe  gu  taobh  na  h-aibhne. 

Chuir  i  'n  sin  fios  air  a  cloinn,  agus  thug  i  dhaibh  a 
beannachd,  agus  dh'  innis  i  dhaibh,  gu'n  do  leugh  i  le 
taitneachd  an  comharradh  a  chuireadh  air  clàr  an  aod- 

ainn  ;  gu'n  robh  i  toilichte  iad  a  bhi  maille  rithe  'san  àite 
sin,  agus  gu'n  do  choimhid  iad  an  trusgain  cho  glan. 
Fa-dheòigh,  roinn  iairna  feumaicham  beagan  a  bh'aice; 
agus  thug  i  àithne  da  mic  agus  d'an  cuid  ban  iad  a  bhi 
deas  ge  b'e  uair  a  thigeadh  cuireadh  d'an  iarraidh. 

An  uair  a  labhair  i  air  a  mhodh  so  r'a  fear-iùil  agus 
r'a  cloinn,  chuir  i  fios  air  Gaisgeil,  agus  thuirt  i  ris. 
Dhearbh  thusa  anns  gach  àit  a  bhi  d'  dhuine,  bi  dlleas 
gu  bàs,  agus  bheir  mo  Rìgh  dhut  crùn  glòire.  Guidh- 
eam  ort  mar  an  ceudna  sùil  a  thoirtair  mo  chuid  cloinne ; 
agus  ma  chìthu  iaduair  sam  bith  ullamh  gu  fàillneach- 
adh,  labhair  gu  càirdeil  riu,  chum  am  brosnachadh. 
Agus  thug  ifàinne  do  Bhi-gramail. 

A  sin  chuir  i  fios  air  Ionraic,  agus  thuirt  i  ris,  "Feuch 
Israeleach  da  rireadh  anns  nack  eil  cealg."'  An  sin 
f  hreagair  e  i  'g  ràdh,  Guidheam  deagh  latha  dhut  an 
uair  a  dh'  imicheas  tu  chum  Beinn-Shioin,  agus  's  math 
leam  gu'm  faigh  thu  tioram  thar  an  abhainn.  Ach 
thuirt  ise.  Fliuch  no  tioram  d'am  bi  mi  's  fada  leam 
gus  am  falbh  mi :  oir  ge  b'e  sìde  gheibh  mi  air  mo 
thuras,  bithidh  cothrom  agam  an  dèigh  sin  air  mi  fdin 
a  thiormachadh. 

An  sin  thainig  Ullamh-gu-stad  a  staigh  g'a  faicinn  ; 
agus  fchuirt  i  ris.  'S  ann  le  spàirn  agus  mòr  shaothair 
a  bha  do  thuras  an  fheadh  so;  ach  fàgaidh  sin  do 
shuaimhneas  ni's  taitniche.  Ach  dean  faire  agus  bi 
deas  ;  oir  cha'n  aithne  dhut  an  t-àm  'san  tig  an  teachd- 
aire. 

An  dè*igh  sin  thàinig  Trom-inntinneach,  agus  anigh- 
ean,  ris  an  dubhairt  i,  's  taingeil  is  còir  duibh  a  bhith 
air  son  ar  saorsadh  à  laimh  Fhamhair-gun-dòchas,  agus 
o  Dhaighneach-an-teagamh.  'S  e  toradh  na  tròcair  so, 
gu'm  beil  sibh  le  ch^ile  gu  tèaruinnt  air  'ur  toirt  an  f  had 
so.  Bithibh  do  ghnà  ri  faire,  a'  cur  eagail  air  chùl ; 
bithibh  suidhichte,  ledòchas  gus  an  tig  a'  chrìoch. 

An  sin  thuirt  i  ri  Inntinn-lag,  Chaidh  do  shaoradh  a 
beulan  Fhamhair,  chumgu'm  biodhtu  beògu  siorruidh, 
a  dh'f haicinn  an  Rìgh,  le  toil-inntinn  ;  chomhairlichinn 

dut  aithreachas  a  ghabhail  o  thu  bhi  cho  ullamh  gu 
eagal  a  bhi  ort,  agus  an-earbs'  a  mhathas,  mu'n  cuir 
e  fios  ort :  air  eagal  gur  eigin  dut,  air  son  sin,  seasamh 
'na  làthair  le  nàire,  'nuair  a  thig  e. 

A  nise  'nuair  a  thàinig  an  làtha  bha  Bana -chriosd- 
aidh  ri  triall  air  a  turas,  bha'n  t-slighe  làn  sluaighchum 
a  faicinn.  Agus  feuch  !  bha  air  taobh  thall  na  h-aibhne 
àireamh  mòr  do  dh'eich  agus  do  charbadan,  a  thàinig 
a  nuas  chum  a  leantainn  gu  geata'  bhaile.  Mar  so 
thàinig  i  mach,  agus  dh'  inndrinni  staigh  'san  abhainn, 
a  gabhail  beannachd  leis  a'  mhuinntir  a  thàinig  leatha 
chum  taobh  na  h-aibhne.  B'  iad  na  facail  ma  dheireadh 
a  chualas  i  labhart ; — "  Tha  mi  teachd,  a  Thighearn, 
gu  bhi  maille  riut,  agus  chum  do  bheannachadh." 

Le  sin  f  haiciun,  phill  a  clann  agus  a  càirdean  air  an 
ais  do'n  ionad  as  an  dh'f  halbh  iad  an  latha  sin  :  agus 
chaidh  a'  Bhana-chriosdaidh  iomachar  suas  às  am  fradh- 
arc  leosan  a  thàinig  ga  h-iarraidh.  Rinn  i  guth  aig  a' 
gheata,  agus  chaidh  i  steach  ann,  leis  gach  greadhnachas 
eibhneis  a  chaidh  a  dheanamh  r'a  fear  roimhe  so.  An 
uair  achaidh  i  as  an  sealladh,  ghuil  a  clann:  Ach  shè"inn 
Misneachail,  agus  Gaisgeil-as-leth-na-fìrinn,  air  inneiì- 
ciùil  air  dheagh  ghleusadh  a'  deanamh  gàirdeachais. 
Agus  phill  iad  dachaigh  an  deigh  sin. 

An  ceann  ùine  bheag,  thàinig  teachdaire  eile  cbum  a 
bhaile,  agus  b'ann  ri  Ullamh-gu-stad  a  bha  ghnothach 
Dh'iarr  e,  gus  an  d'f  huair  e  mach  e,  agus  thuirt  e  ris. 
Tha  mis  air  teachd  an  ainm  an  Tì  a  ghràdhaich  agus 
air  an  robh  thu'n  tòir,  ged  is  ann  air  na  lùirg  a  bha  thu : 
Agus  's  e  mo  ghnothach  riut,  a  dh'  innseadh  dhut  gu'm 
beil  dùil  aige  gu'n  gabh  thu  do  shuipeir  leis  'na  rìogh- 
achd  air  an  làtha  an  deigh  latha  Càisge  ;  uime  sin  dean 
thu  fein  deas  fa-chomhair  do  thurais.  Thug  e  mar  an 
ceudna  dha  comharradh  gu'm  bu  theachdaire  fior  e,  ag 
ràdh,  "  Bhris,  mi  an  cupan  òir,  agus  dh'fhuasgail  mi 
an  còrd  airgeid." 

An  deigh  so  ghairm  Ullamh-gu-stad  air  a  cho'-luchd- 
turais  ;  agus  dh'  innis  e  dhaibh  gu'n  tàinig  fios  air-san 

agus  nach  robh  teagamhnach  fiosraicheadh  Diaiad-san 
mar  an  ceudna.  Dh'  iarr  e  air  Gaisgeil  e  a  thiomnadh 
a  dheanamh  ;  'sa  chionn  nach  robh  a  bheag  aige  ri  f  hàg- 
ail  ach  a  chuid  lòrg,  agus  a  dheagh  dhùrachd,  uime  sin 
thuirt  e,  Fàgaidh  mi  na  luirg  aig  mo  mhac  le  ceud  dhùr- 
achd  gu  dearbh  e  bhi  ni's  fearr  na  bha  mìse. 

An  sin  thug  e  buidheachas  do  Mhisneachail,  air  son 
a  chaoimhneis,  agus  thriall  e  mach  air  a  thuras.  'San 
uair  a  thàinig  e  chum  bruach  na  h-aibhne,  thuirt  e,  cha 
bhi  tuille  feum  agam  air  na  luirg  sin,  or  tha  mi  faicinn 
gu'm  beil  carabaid  agus  eich  an  sud  chum  m'  iomchar. 
B'  iad  na  facail  m'a  dheireadh  a  chualas  e  'g  ràdh,  "  ls 
taitneach  dhomhsa  beatha." — Agus  dh'  f  halbh  e. 

An  deigh  so  thàinig  teachdaireachd  a  dh'  ionnsaàdh 
Inntinn-lag,  a  thuirt  ris,  gu'n  robh  feum  aig  a  mhaigh- 
istir  air  ;  agus  an  ùine  ghearr  gu'm  faiceadh  e  a  ghnùis 
ann  an  soillse ;  agus  e  ghabhail  so  mar  chomharradh 
air  firinn  a  theachdaireachd  ;  "  Gu'n  dorchaichear  an 
dream  a  sheallas  a  mach  air  na  h-umneagan." 

An  sin  chuir  Inntinn-lag  fios  air  a  chàirdean,  agus 
dh'  innis  e  dhaibh  an  teachdaireachd  a  f  huair  e,  agus 
an  comharradh  a  thugadh  dha  gu'm  bi  'n  fhìrinn  a 
bh'ann.  An  sin  thuirt  e,  o  nach  eil  a  bheag  agam  ri 
f  hàgail,  ciod  am  feum  a  tha  dhomh  tiomnadh  a  dhean- 
amh  ?  Fagaidh  mi  m'  inntinn-lagas  mo  dhèigh,  oir  cha 
bhi  feum  agam  oirre  an  taobh  a  tha  mi  dol ;  cha  mhò  is 
fiù  i  a  buileachadh  air  an  fhear-chuairt  is  ro  thruaighe. 
Uime  sin  tha  mi  guidhe  orts',  a  Ghaisgeil,  gun  tiodh- 
laic  thu  i  ann  an  òtrach :  chaidh  so  a  dheanamh,  agus 
air  do'n  àm  teachd  a  bha  e  ri  triall,  chaidh  e  mach  air 
an  abhainn  mar  rinn  càch  :  B'i  a  chainnt  dheireannach, 
*'  Buanaicheadh  creideamh  agus  foighidinn."  Mar  so 
huair  e  chum  an  taobh  eile. 

An  dèigh  sin  thàinig  fios  air  Trom-inntinn,  a  thuirt 
ris,  a  bhi  deas  chum  triall  a  dh'ionnsaidh  an  Rìgh  air 
an  ath  Dhòmhnach,  chum  gàir  a  dheanamh  le  h-aoibh- 
neas,  air  son  gu'n  deach  a  shaoradh  o  gach  teagamh  anns 
an  robh  e,  agus  thuirt  an  teachdaire  ris,  a  chum  gun  tuig 

thu  gurfìrinnmotheachaireachd,  gabh  so  mar  dhearbh- 
adli ;  agus  thug  e  "  an  leumnach-uaine  mar  eallach  dha," 
(Ecc.  xii.  5.)  Thuirt  a  nighean,  Geilt,  'nuair  a  chual 
i  mar  bha,  gu'm  falbhadh  ise  maille  r'a  h-athair.  An 
sin  thuirt  a  h-athair  riu,  gu'n  robh  iad  uile  fiosrach  cho 
draghail  'sa  bha  e-fe*in,  agus  a  nighean  do  gach  comunn 
d'am  buineadh  iad.  'S  e  so  a  nis'  ar  tiomnadh  nach  bi  ar 
tùrsa  agus  ar  n-eagalan  tràilleil  air  am  buileachadh  air 
aon  duine  gu  siorruidh  :  Oir  tba  mi  fiosrach  gu'm  furaiu 
iad  iad-fe"in  air  cuid-eigin  an  dèigh  mo  bhàis.  Is  aoidh- 
ean  iad  d'an  tug  sinne  caidreamh  'nuair  a  theann  sinn 
air  tùs  ri  falbh  air  ar  turas,  agus  cha  b'  urrainn  duinn 
tuilleadh  an  cuibhteachadh,  uime  sin  tha  sinn  a  nise 
guidhe  nach  toir  neach  sam  bith  caidreamh  dhaibh.  An 
uair  a  thàinig  an  t-àm  dhaibh  bhi  triall,  ràinig  iad 
bruach  na   h-aibhne;    agus  b'i   cainnt   dheireannach, 

Throm-inntinn,  "  Soraidhleat  òidhche 'Sedobheatha 

a  latha''  Chaidh  a  nighean  troi'n  abhainn  a'  gabhail 
òrain,  ach  dh'  fhartlaich  air  neach  sam  bith  a  tuigsinn. 

An  deigh  sin  thàinig  teachdair  a  dh'  iarraidh  Ionraic  ; 
agus  liubhair  e'n  teachdaireachd  dhaanns  na  briathraibh 
so:  Gu'n  robh  òrdugh  aige  e-ièin  a  nochdadh  am  fianais 
a  Thighearna,  seachduin  o'n  diugh,  aig  taigh  Athar. 
'S  mar  dhearbhadh  gur  i'n  fhìrinn  a  th'ann,  "  ìslich- 
ear  uile  nigheanan  a  c/ìm/."  An  sin  chuir  Ionraic 
fios  air  a  luchd-dàimh,  agus  thirt  e  riu,'  Tha  mis'  a'  dol 
eug,  ach  cha  dean  mi  tiomnadh.  Thèid  m'  ionracas 
maille  rium  :  faigheadh  e-san  a  thig  am  dhe'igh  fios  air 
so.  An  uair  a  thàinig  an  t-àm  dha  bhi  triall,  dh'  f  halbh 
e  :  ach  bha  'n  abhainn  ro  àrd  an  còrr  àite ;  ach  rinn 
lonraic  an  àm  a  bheatha  cùmhnanta  ri  deagh-choguis 
i  ga  choinneachadh  'san  àite  sin,  ni  mar  an  ceudna  a 
rinn  i,  agus  ghlac  i  a  làmh,  agus  rinn  i  còmhnadh  leis 
an  am  dol  thairis.  B'iad  a  bhriathran  deireannach, 
"  Tha  gràs  a'  buadhachadh  ••"  Agus  dh'  f  hàg  e'n  saoghal 
so. 

An  deigh  so  chualas  gu'n  tàinig  fios  air  Gaisgeil  leis 
an  teachdaire  cheudna  :  gu'n  deach  an  comharradh  so 

a  thoirt  mar  dhearbhadh  gur  i  'n  fhirinn  a  bh'  ann, 
"  Gun  do  bhriseadh  d  chuinneag  aig  an  tobar."  (Ecles. 
xii.  6.)  An  uair  a  chual  e  sin,  chuir  e  fiosair  a  chàird- 
ean,  agus  dh'innis  e  dhaibh  e.  An  sin  thuirt  e,  tha  mis' 
a'  dol  chum  m'  Athar  agus  ged  is  ann  le  strì  agus  mòr 
spcàirn  a  thainig  mi  air  m'  aghaidh,  gidheadh  cha  n-eil 
aithreachas  orm  as  na  rinn  mi,  a  chionn  gu'm  beil  mi 
nis'  air  teachd  an  fhad  so.  Fagaidh  mi  ann  am  thiomn- 
adh  mo  chlaidheamh  aige-san  a  thig  am  dheigh  air 
chnairt,  mo  ghaisge  agus  mo  mhisneach  do'n  fhear  a 
bhios  cho  seòlta  'sgu'n  dean  e  gr&m  orra.  Bheir  mi  gach 
gearradh  agus  aile  puthair  leam,  mar  dhearbhadh  gu'n 
do  chog  mi  as  a  leth-san  a  bheir  luigheachd  dhomh. 
Air  chionn  an  latha  bha  e  gu  triall  a  theach,  chaidh 
mòran  leis  chum  taobh  na  h-aibhne,  's  an  uair  a  chaidh 
e  a  steach  innte,  thuirt  e,  "  A  bhàis  càitf  am  beil  do 
ghath  ?"  'S  mar  chaidh  e  ni  bu  doimhne,  thuirt  e, 
"  Uaigh  caitf  am  beil  do  bhuaidh  ?"  Mar  so  chaidh  e 
null,  agus  sheinn  na  trompaidean  air  a  shon  air  an  taobh 
thall. 

An  sin  thàinig  bàirlinn  a  dh'  iarraidh  Bhi-gramail. 
B'e  'm  Bi-gramail  so  am  fear  a  f  buair  an  luchd-cuairt 
air  a  ghlùinean  ann  am  fearann  na  drùidheachd.  B'e 
brìgh  na  bairlinn,  Gu'm  feumadh  e  a  bheatha  achaoch- 
ladh  a  chionn  gu'm  bi  toil  a  mhaighstir  a  thoirt  ni  bu 
dlùithe  dha.  Le  so  a  chluintinn  dh'  fhan  Bi-gramail 
'na  thosd.  Cha  ruig  thu  leas  teagamh  a  chuir  am 
theachdaireachd,  ars'  an  teachdaire ;  oir  mar  chomh- 
arradh  gur  i  'n  fhìrinn  a  tbagam,  "  Tha  do  roth 
ccir  a  bhreiseadh  aig  an  tobar.'1''  (Ecles.  xii.  6.)  An 
sin  chuir  e  fios  air  Misneachail,  agus  thuirt  e  ris,  Ge 
nach  robh  mise  cho  sona  's  a  bhi  fad  ad  chuideachd  air 
mo  thuras,  gidheadh  o  thàr  mi  eòlas  ort,  bha  thu  feum- 
ail  dhomh.  An  uair  a  dh'  fhàg  mi  mo  thaigh  f^in,  dh" 
f  hàg  mi  bean  agus  cùignear  do  chloinn  mhaoith  ;  guidh- 
eam  ort  an  uair  a  philleas  tu,  gun  cuir  thu  fios  air  mo 
theaghlach,  agus  gu'n  aithris  thu  dhaibh  gach  ni  a 
thachair  dhomhsa.     Innis  gu'n  tàinig  mi  gu  buadhar  a 

churu  an  àite  so,  agus  an  cor  beannaichte  'sam  beil  mi 
'san  àm.  Innis  daibh  mar  an  ceudna  mu  Chriosdaidh 
agus  mu  mhnaoi ;  agus  mar  thàinig  ise  agus  a  clann  'na 
dheigh.  Innis  daibh  cuideachd  a  chrìoch  shona  chum 
an  tàinig  i,  agus  an  t-ionad  àghmhor  chum  an  deach  i. 
Cha  n-eil  a  bheag  agam  a  chuireas  mi  dh'  ionnsaidh  mo 
theaghlaich  ach  m'  ùrnuighean  agus  mo  dheòir  as  an 
leth  ;  agus  theagamh  tre  ghràs  Dhe'  gu'n  iompaich  sin 
iad  chum  teachd  air  an  turas  cheudna. 

An  uair  a  chuir  e  a  ghnothaichean  an  òrdugh,  s  a 
thàinig  an  t-àm  dha  tr iall,  chaidh  e  sìos  chum  na  h-  ai  bhne 
mar  an  ceudna.  'S  an  àm  sin  bha  'n  t-uisge  ro  shàmh- 
ach  ;  uime  sin  an  uair  a  bha  Bi-gramail  mu  leth  na  h- 
aibhne,  sheas  e  rè  tamaill,  a'  labhairt  r'a  chàirdean  a 
chaidh  greis  de'n  t-slighe  maille  ris.  Bha  'n  abhainn  so 
na  h-aobhar  eagail  do  mhòran  ;  chuir  i  mar  an  ceudna 
iomadh  uair  eagal  orra  fein  :  air  leam  gu'm  beil  mi  nis' 
am  sheasamh  gu  socrach,  agus  mo  dha  chois  gu  diong- 
mhalt  air  na  clachan  air  an  do  sheas  na  sagairt.  a  bha 
giùlan  àirc  a  cho'-cheangail,  an  uair  a  bha  clann  Israeil 
a'  dol  thar  an  Iordan  so.  (Ios.  iii.  17-)  Tha'n  t-uisge 
gun  amharas  searbh  do'n  bhlas,  agusfionnardo'n  ghoile  ; 
ach  tha  bhi  smuaineach  air  an  àite  tha  mi  gu  ruigheachd, 
agus  an  aiteam  a  chòmhlaicheas  mi  air  taobh  thall  na 
h-aibhne,  mar  èibhlean  beò  a'  beothachadh  mo  chridhe. 
Tha  mi  nis  a'mothachadh  gu'm  beil  mi  fagus  airceann 
mo  chuairt  ;  tha  crìoch  air  tighinn  air  sgìos  na  beatha 
so.  Tha  mi  dol  a  dh'  f  haicinn  a  chinn  sin  a  chaidh  a 
chrùnadh  Je  sgitheach,  agus  a'  ghnùis  air  an  deach  sile 
breun  a  thilgeadh  as  mo  leth-sa.  Chaith  mi  roimhe 
so  mo  bheatha  le  iomradh  agus  creideamh  ;  ach  tha  mi 
nis'  a'  dol  far  an  caith  mi  mo  bheatha  le  sealladh  ;  agus 
bithidh  mi  maille  ris  an  Tì  sin  is  caomh  leam  a  bhi  'na 
chuideachd.  B'  àit  leam  iomradh  math  a  chluintinn 
mu'm  Thriath,  agus  bu  deòin  leam  mo  chas  a  chuir  an 
lorg  a  choise-sa  ge  b'e  àit'  am  faicinn  i.  Bha  ainm 
dhomh  mar  bholtrach  ro  chùbhraidh,  ni's  mìllse  nan 
sDiosraidh  is  ro  thaitniche.    Bha  ghuth  leamsa  ro  bhinn. 

agus  bha  'm  barrachd  dèidh  agam  air  a  ghnùis  na  tha 
aca-san  a  tha  'n  ro  gheall  air  solus  na  grè'ine.  Bu  ghnà 
leam  a  bhriathran  a  thional  mar  bhiadh,  agus  mar  ioc- 
shlaint  chum  mo  chumail  o  laigse.  Chum  e  suas  mi, 
agus  choimhid  e  mi  o  m'  aingidheachd  !  seadh  neartaich 
e  mo  cheum  'na  shlighe.  'S  am  feadh  a  bha  e  mar  so  a' 
labhairt,  chaochail  a  ghnùis,  ghèill  a  dltuine  laidirfodha  ; 
's  an  dèigh  dha  a  ràdh  :  Gabh  mi,  oir  thàinig  mi  a' 
fionnsaidh,"  cha'n  fhac  iad  tuilleadh  e. 

Ach  bu  ghlòrmhor  ri  f  haicinn  mar  bha  'n  iormailt  air 
a  lionadh  le  eich  a'scàrbadan,  le  luchd-shèideadh  thromp- 
aidean  agus  pìobairean,  luchd-òrain  agus  cluich  air  inn- 
ealan  teudach,  a  dh'fhàilteachadh  beatha  nan  eilthireach 
mar  dhìrich  iad,  'sa  cliaidh  iad  a  steach  an  deigh  a  chèile 
air  geata  sgiamhach  a'  bhaile. 

Cha  d'fhuirich  mi  far  an  robh  mi  gus  andeach  ceath- 
rar  mac  bana-Chriosdaidh,  le  'm  mnathan  agus  le  'n 
cloinn  thairis.  Chuala  mi  fòs  aon  ag  ràdh  o'n  uair  sin 
gun  robh  iad  f  hathast  beò ;  agus  gu'm  buanaicheadh 
iad  mar  sin  rè  seal,  chum  's  gu'm  biodh  an  Eaglais  air 
a  meudachadh  leo  'san  àite  anns  an  robh  iad. 

Ma  thàrlas  dhomh  dol  a  rithist  an  rathad  sin,  theag- 
amh  gun  toir  mi  cunntas  umpa  dhaibh-san  leis  am  math 
iomradh  a  chluinntinn  orra.  Ach  gabhaidh  mi  gu 
caomhail  mo  cheed  'san  àm  do  m'  leughadair, 

SLAN  LEAT. 

An  deigh  an  dà  bhruadair  roimhe  so  mu  thimchioll 
Chriosdaidh  agus  Bana-Chriosdaidh  a  bhean,  maille 
r'a  chlann  agus  an  co-luchd-turais  bho  Bhaile  an  Leir- 
sgrios  gu  rìoghachd  na  glòire ;  thuit  mi  am  chadal  a 
rithist,  agus  phill  aisling  mo  chinn  do'm  ionnsaidh. 
Bhruadair  mi  bruadar  eile,  agus,  feuch  chunnaic  mi 
àireamh  mòr  sluaigh  'nan  cuideachdan  air  leth  agus 
'mam  prasganan,  a'  siubhal  o  bhaile  an  Lèir-sgrios,  o 
bhaile  Seòltachd-f  heòlmhor,  o  bhaile  nam  Beus,  agus 
o  gach  baile  mòr  a's  beag  eile  a  bhuineadh  do  Ghleami 
an  Lèir-sgrios,  oir  be  sin  ainm  na  dùthcha  gu  lèir  a 
ta  'na  laidhe  air  an  taobh  so  do'n  Dorus  chumhann 
a  sheall  Soisgeulach  do  Chriosdaidh.  A  nise  chunn- 
aic  mi  am  aisling,  gu'n  robh  gach  rathad  mòr  agus 
frith-rathad,  a  bha  treòrachadh  o  Ghleann  an  Lèir- 
sgrios  chum  doruis  slighe  na  beatha,  lkn  sluaigh  a' 
siubhal  a  chum  an  doruis  ;  agus  bha  cuid  diù  a'  siubhal 
air  an  aghaidh  gu  sanntach,  beathail ;  stad  cuid  eile  le 
sgìos  a  thaobh  bruthainn  na  h-aimsir,  ni  a  dh'  f  hàg  iad 
ro  bhuailteach  dolaigse;  oir  be  sin  an  t-àm  bu  ro  bhlàithe 
do'n  bhliadhna,  agus  dhàgh  a'  ghrian  luibhean  an  ach- 
aidh,  agus  bha  na  coisichean  truagha  air  an  losgadh 
cho  mòr  le  teas  is  gu'm  b'èigin  daibh  suidh  sìos  a  leagaiì 

an  anail ;  agus  mu  òidhche  phill  iomadh  dhiù  air  an  ais 
a  chum  an  seann  dachaighean  ;  chaidh  cuid  eile  bu 
chruadalaiche  no  càch,  air  an  aghaidh  cho  fad  ri  Sloc- 
na-mi-mhisnich  far  do  thrèig  Socharach  Criosdaidh, 
agus  dh'fhàs  iad,  a  thaobh  tuiteam  ann  an  salachar 
agus  an  eabar  an  àite  sin  cho  meath-chridheach  is  gu'n 
philì  iad  dhachaigh  gu'n  còmhnaidhean  fèin  a  rithist 
nam  buidhnean  lionmhor ;  agus  cha  robh  ach  fior 
bheagan  diù  a  ghabh  de  mhisnich  dol  tre  'n  t-sloc  : 
ach  chaidh  cuid  diù  a  null  air  a'  chlacharan  gu  clis  gun 
a  bhi  beag  air  a  sàìachadh,  feadh,  a  chaidh  cuid  eile  tre 
aineolas  agus  mi-chùram  mearachd  air  na  ceuman, 
agus  b'èigin  daibh  dol  a  null  tre  'n  iàthaich  a  bha  g\è 
dhomhainn  ni  leis  an  d'fhuair  iad  mòran  sàraich- 
idh ;  ach  fa-dheòighle  cruaidh  spàirn  fhuair  iad  thar  a' 
chrith-bhoglaich  oillteil  agus  bha  iad  gu  tearainte  air 
talamh  tioram. 

Ann  am  measg  an  luachd-turais  a  f  huair  a  null  air 
an  t-sloc  so,  chunnaic  mi  òganach  aig  an  robh  aogais  glè 
earachdail  agus  e  'g  iomachd  'na  aonar  an  deigh  dha 
faotainn  a  nach  as  an  t-sloc ;  ach  bha  e  gu  lèir  air  a 
chòmhdach,  thairis  le  sUachar  an  àite,  ni,  a  chuir  mòran 
maille  air  imeachd,  oir  leis  an  spàirn  agus  an  imcheist 
anns  an  robh  e  chum  dol  thairis  bha  e  gu  mòr  air  a 
lagachadh,  agus  lasaich  uilt  o  chè"ile  ;  osbarr  bha  sala- 
char  an  àite  so  do  nàdur  a  chuireadh  crith  ann  an  casan 
na  h-aiteam  a  bhiodh  air  a  saiachadh  leis  ;  agus  ge  be 
air  bith  ball  do'n  colainn  ris  an  leanadh  e  dheanadh  e 
gnè  do  dhochann  daibh.  'Nise  thaobh  gu'n  robh  an 
t-òganach  air  a  chòmhdachadh  thairis  leis  an  t-salachar 
80,  cha  deach  e  ach  gu  mall  air  aghaidh,  bha  cheann 
crom  agus  a  làmhan  air  chrith,  agus  bheireadh  an  ni  a 
b'f  haoine  thigeadh  'na  charamh  air  an  t-slighe  air  gu'n 
tuislicheadh  e  :  agus  bha  ball  no  dhà  do  shalchar  air 
leantainn  ris  dlù  do  na  sùilean,  a  chuir  sgleò  air  a  fradh- 
arc,  air  chor,  is  gu'n  robh  e  ri  smeuraich  roimhe  mar 
neach  a  bhiodh  dall,  agus  air  uaireau  bheireadh  e  ceum 
docharach  bharr  an  rathaid. 

Be  so  an  cor  anns  an  robh  e  'nuair  chunnaicmi  fa- 
dheòigh  ann  am  aisling  gu'n  shuidh  e  sios  air  an  talamh 
a'  caoidh  air  son  a  chor  thruaigh  anns  an  robh  e  agus 
ghuil  e  gu  goirt,  agus,  feuch,  tbàinig  neul  bàn  agus  stad 
e  os  a  cheann  car  tacain,  sgaoil  an  neul  an  deigh  sin 
uidh  air  n-uidh  agus  dh'iath  emar  sgàile  mu  thimchioll ; 
agus  às  na  neoil  thàinig  làmh  a  mach,  a  rinn  maille  ris 
na  deòir  a  ruith  mar  aibhnichean,  o  shùilean  an  sal- 
achar  a  ghlanadh  deth  aodann  agus  deth  a  cholainn  gu 
h-iomlan,  air  chor  is  gu'n  robh  a  le"irsinn  agus  a  neart 
air  an  aiseag  da  ionnsaidh  air  ball :  agus  thàinig  guth 
a  mach  as  an  neul  ag  ràdh,  "  A  mhic  an  duine  imich 
ann  an  neart  an  Tighearna  do  Dhia."  Mar  sLi  bha  e 
gu  mòr  air  a  bheothachadh,  agus  air  ùrachadh  an  deigh 
so,  agus  thoisich  e  air  glacadh  misnich,  oir  bha  e  fàs  ni 
bu  shunntaiche,  ni  bu  chlise,  ni  bu  lùghmhoire,  agus  ni 
bu  treise  'na  bha  e  riabh  roimhe  ;  agus  air  da  shùilean 
a  bhi  air  an  leigheas  chunnaic  e  gu  soilleir  an  solus 
dealrach  a  nochd  Soisgeulach  do  Chriosdaidh.  An  sin 
ghearr  e  sùrdag  thar  a'  chòmhnaird,  agus  rinn  e  dlreach 
air  an  t-solus  dhèalrach  ni  leis  an  d'amais  e  air  an  Dorus 
chumhann  air  ball  agus  bhuail  e  gu  cruaidh,  oir  mhoth- 
aich  e  do'n  sgrìobhadh  a  bha  os-ceann  an  doruis : — 
"  Buailibh  agus  fosglar  dhuibh." 

A  nise  chunnaic  mi  ann  am  aisling  cho  luath  'sa  bhuail 
e  aig  an  Dorus  chumhann,  gu'n  thilgeadh  fras  shaigh- 
dean  air  bho  dhaighneach  Bheelsebuib  air  dòigh  is  gu'n 
robh  e  air  a  leòn  ann  an  caochladh  àitean,  agus  fo 
anabharr  eagail  ni  a  thug  air  bualadh  gu  cruaidh  a 
rìthist  agus  a  rithist  le  eagal  gu'm  marbhte  e  mu'm 
faìgheadh  e  staigh  ;  ach  air  ball  achum  a  mhòr  shòlais, 
chaidh  an  dorus  fhosgladh  dha,  agus  'nuair  a  chunnaic 
an  duine  dh'f  hosgail  an  dorus  gu'n  robh  na  saighdean 
an  sàthadh  'na  fheòil  dh'iarr  e  air  greasad  a  staigh  à 
cunnart. 

Mar  siu  chaidh  e  staigh  agus  rinn  e  ùmhlachd  do'n 
duine  dh'fhosgail  an  dorus,  oir  bha  e  coltach  ri  duine 
measail  fiùghail   air   urram   o  aogais   chiùin,   agus   o 

2e 

ghiùlan  suidhichte  ;  mar  sin  labhar  e  ris  an  duine  do'm 
b'ainm  Deagh-thoil,  agus  thuirt  e  ris.  "  Air  dhomh 
cluinntinn  mu  mhòr  chliù  na  dùthcha  nèamhaidh  agus 
iomadaidh  fear-cuairt  air  innse  dhomh  gur  ann  tro'  n 
dorus  so  a  bha'n  t-slighe  da  h-ionnsaidh,  dh'  f  hàs  mi 
sgìth  do  chòmhnaidh  ann  an  Gleann-an-Leir-sgrios, 
agus  mòr  dhèidh  a  bhi  agam  air  tìr  nam  beannachd 
fhaicinn  ghabh  mi  do  dhànadas  orm  bualadh  aig  an 
dorus  so,  a  bha  thu  cho  math  is  fhosgladh  dhomh,  ni 
air  son  am  beil  mi  toirt  taing  dhut  o  m'  uile  chridhe  : 
ach  am  feadh  a  bha  mi  'nam  sheasamh  aig  an  dorus,  an 
deigh  dhomh  bualadh  air  tùs,  thilgeadh  na  saighdean 
so  orm  a  ta  thu  nis  a'  faicinn  an  sàs  'nam  f  heòil,  tha 
eagal  orm  gu'm  beil  mo  leòn  bàsmhor,  oir  tha  mo  neart 
gam'  fhàgail,  agus  sgleò  roi'  mo  shùilean  ;"  air  dha  so  a 
ràdh  thuit  e  sìos  aig  casan  Dheagh-thoil,  agus  dh'  iarr 
e  air  innse  dha  c'àit'  am  faigheadh  e  fear  eòlach  a  dhean- 
adh  suas  a  chreuchdan  agus  a  leighiseadh  iad  mar  an 
robh  iad  a  chum  bàis. 

Ghabh  Deagh-thoil  truas  mòr  do'n  òganach  agus 
dh'fheòraich  e,  ciod  a  b'  ainm  dha,  Thuirt  e  "  is  e 
Cògais-mhaoth  is  ainmdhomh:  rugadhagus  thogadh  mi 
ann  am  baile  nan  Sòlas-diamhainn."  Air  do  Dheagh- 
thoil  ainm  an  òganaich  a  chuir  sios,  sgrìobh  e  teisteanas 
agus  thug  e  dha  e,  ag  iarraidh  air  a  liubhairt  aig  a'  cheud 
taigh  agus  be  sin  taigh  an  Fhir-mhìnichidh,  agus  sheall 
e  an  rathad  da  ga  ionnsaidh  oir  cha  robh  e  ach  tacan 
uapa :  an  sin  ars  esan,  gheibh  thu  ioc-shlaint  dod' 
chreuchdan  agus  chì  thu  iomadh  ni  glòrmhor. 

An  sin  chunnaic  mi  'n  am  aisling  gu'n  tug  Deagh- 
thoil  do  Chogas-mhaoth  lòrg  laidir  bhata  air  a  deanamh 
do  chraobh  na  beatha,  chum  a  sgios  a  leagadh  oirre  agus 
socair  a  thoirt  da  chasan  mar  a  dh'imicheadh  e  air  a 
thuras,  oir  cha  robh  aige  roimh  sin  'na  làimh  air  sou 
bata,  ach  slatag  chaol  do  bhairealan  diamhain  a  spìon  e 
do  Chraobh  an  èolais  a  bha  fàs  air  bruachan  abhainn  na 
breislich.  Be'n  t-slatag  so  na  bha  aig  Cogais-mhaoth 
fad  a  thurais  a  chum  a  thaice  leagadhoirregus  an  d'iarr 

Deagb-thoil  air  a  tilgeadh  air  falbh,  agus  gu'n  tug  e 
dha  an  lòrg  làidir  so  ag  iarraidh  air  gun  dealachadh 
rithe  air  chòr  sam  bith,  a  thaobh  gu'm  biodh  i  a  chum 
mòr  feum  dha  fad  rè  a  chuairt,  agus  gu  sònraichte 
aig  an  àm  a  thaobh  e  bhi  air  a  chreuchdadh,  oir  bha 
buaidh  àraid  innte  a  chuireadh  casg-fala  air  a  lotan. 
Mar  sin  thug  Deagh-thoil  do  Chogais-mhaoth  làn- 
sheòladh  a  chum  a  shlighe  fhaotainn  a  mach :  ghuidh 
e  sorraidh  leis,  agus  di'  fhàg  se  e  chum  triall  air  a 
thuras. 

An  sin  thòisich  Cogais-mhaoth  air  glacadh  misnich, 
athaobhe  bhi  gu  mòr  air  a  chomh-f  hurtachadh  agus  air 
a  chumail  suas  leis  an  luirg  a  fhuair  e  bho  Dheagh- 
thoil,  oir  cho  luath  'sa  fhuair  e  i  'na  làimh  stad  a  chreuchd- 
an  do  shileadh  fala,  agus  an  uair  a  dh'  fhàs  i  blàth  'na 
lùimh  bhrùchd  i  mach  cùbhraidheachd  shònraichte  ro 
mhilis  a  thug  mòr  bheothachadh  d'a  inntinn,  agus 
mhothaich  se  e  fìSin  a'  f  às  ni  bu  treis'  agus  ni  bu  treise, 
leis  a'  bhuaidh  leighis  a  bh'  anns  an  luirg  iongantaich  so. 

Àlar  sin  thriall  e  air  aghaidh  gus  an  d'ràinig 
e  fa-dheòigh  taigh  an  Fhir-mhìnichidh,  agus  air  dha 
bualadh  aig  an  dorus  dh'  fhosgladh  dha  e  air  ball, 
agus  chaidh  fheòraich  dheth  ciod  a  bha  dhìth  air, 
agus  thuirt  Cogais-mhaoth,  "  Tha  mhiann  orm  labhairt 
ris  an  Fhear-mhlnichidh  a  ta  mi  a'  tuigsinn  is  e  maigh- 
istir  an  taighe.  Mar  sin  chaidh  gairm  air  an  Fhear- 
mhìnichidh  agus  dh'  f  harraid  e,  ciod  a  bha  e'g  iarraidh. 

Cogais-mhaoth.  Mholadh  dhomh  tighinn  far  an  robh 
thusa  le  fear  do'm  b'ainm  Deagh-thoil  a  ta  coimhid  an 
Doruis-chumhainn,  oir  a'  tighinn  o'n  bhaile  anns  an 
d'rugadh  mi  ann  an  Gleann-an-Le"ir-sgrios  gu  rìoghachd 
na  beatha  thàinig  mi  chum  an  Doruis-chumhainn  mar 
a  sheòladh  dhomh,  agus  cho  luath  sa'  bhuail  mi  aige 
chaitheadh  na  saighdean  so  orm,  a  tha  thu  a'  faicinn  an 
sàs  'nam  f  heòil,  agus  an  uair  a  dh'  fhusgladh  an  dorus 
dh'  innis  mi  mo  chòr  do  Dheagh-thoil,  agus  thuirt  mi 
ris  gu'n  robh  eagal  orm  gu'n  robh  cuid  do  m'  chreuchd- 
an  bàsmhor,  ag  iarraidh  air  innseadh  dhomh  C'àit'  am 

faighinn  leighich;  mar  sin  mhol  e  dhomh  tighinn  do' 
t'ionnsaidh-sa,  agus  thug  e  dhomh  an  teisteanas  so  agus 
dh'  iarr  e  orm  a  liubhairt  dhutsa  a'  toirt  dearbhachd 
dhomh  gu'm  faighinn  anns  an  àite  so  leighis  do  m' 
chreuchdan  agus  gu'm  faicinn  iomadh  ni  glòrmhor, 
thug  e  dhomh  mar  an  ceudna  an  lòrg  làidir  so  a  chì 
thu  ann  am  làimh  o'n  d'  f  huair  mi  na  h-uirid  chomh- 
f  hurtachd  agus  do  chòmhnadh,  a  dh'  ath-bheothaich 
mo  spiorad  fann  agus  a  chum  suas  mi  air  an  t-slighe, 
agus  a  chuir  stad  air  mòr  shileadh  mo  chreuchdan : 
ach  is  am  uat-sa  a  tha  sùil  agam  ri  làn  leigheas  f  haot- 
ainn. 

'Se  do  bheatha  òganaich  ars  am  Fear-mìnichidh 
(an  deigh  dha  an  teisteanas  a  leughadh)  :  thig  a  staigh 
agus  gabh  pàirt  de  nithe  matha  an  taighe  so,  agus 
mu'm  falbh  thu  tha  dòchas  agam  t-f haicinn  slàn,  fallain. 

An  sin  threòraich  se  e  do  sheòmar  agus  dh'  f  harraid 
e  caochladh  cheistean  deth  mu  thimchioll  a  dhùthcha 
agus  mar  chaith  e  a  bheatha  an  sin.  Do  gach  aon  do 
na  ceistean  sin  thug  Cogais-mhaoth  freagradh  fa-leth, 
a'  toirt  dha  min-chunntais  mu  thimchioJl  f  hòghluim, 
agus  mar  chaith  e  aimsir  òige  gus  an  latha  sin ;  An 
dèigh,  sin  mhin-rannsaich  am  Fear-mìnichidh  na 
creuchdanafhuaire  bho  na  saighdean,  air  an  latha  sin, 
agus  chuir  e  cùngaidh-leighis  bhuadhach  riu,  ni  thug 
air  Cogais-mhaoth  gu'n  dh'  f  hàs  e  slàn,  falain  ;  agus 
thug  am  Fear-mmichidh  mu'n  airidh  na  saighdean  a 
spion  e  às  a  cholainn  a  bhi  air  an  gleidheadh  seachad 
mar  chùimhneachan  air  a'  chaol-thearnadh  o'n  bhàs. 
Thug  e'n  sin  do  sheòmar  eil'  e  far  an  tug  e  dh#  cuirrni 
do  nithesògharmailleris  na  h-ùr-chasgan  a  b'  f  hearr  a 
bha  air  an  t-saoghal  :  oir  thug  e  fainear  gu'n  robh 
Cogais-mhaothlag  agusfann,  agus  aige  ri  triall  air  turas 
fada;  uime  sin  mheas  e  iomchaidh  biadh  iaidir  a  thoirt 
dha  chum  is  gur  ann  a  b'  f  hearr  a  bhuadhaicheadh  p 
air  na  cruaidh-chàsan  a  thigeadh  'na  charamh  air  an 
turas  sgìth  sin. 

An  dèigh  do'n  chuirm  a  bhì  thairis  threòraich  se  e 

tre  sheòmraichean  an  taighe  gu  lèir  agus  nochd  e  dha 
na  nithe  òirdheirc  a  chunnaic  Criosdaidh  agus  Bana- 
Chriosdaidh,  a  bhean,  an  clann,  agus  an  comh-lucbd- 
turais  anns  an  ionad  sin.  Agus  an  uair  a  bha  e  dlù  do 
dhol  fodha  na  greine  thug  e  Cogais-mhaoth,  do  sheòm- 
ar  anns  an  do  ghabh,  iad  grèim  beag  bìdh  an  còmh- 
chomunn  a  cheile,  agus  chaith  iad  a'  chuid  eile  do'n 
fheasgar  sin  ri  conaltradh  tarbhach.  Dh'innis  an 
Fear-mìnichidh  dha  gu  h-iomlan,  mu  reachdan  agus 
mu  ghnàths  na  dùthcha  sin,  agus  mar  dh'imicheadh 
e  air  aghaidh  a'  toirt  seòlaidh  dha  mu  thimchioll  na 
cuideachd  a  chumadhe,  agus  a  sheachnadh  e,  agus  mar 
a  ghnàthaicheadh  se  e-fèin  fad  an  rathaid  :  an  sin 
sheall  e  dhaseòmar  eileanns  an  gabhadh  e  mu  thàmh, 
agus  dh'f  hàg  se  e  gu  cadal. 

Mu  bhristeadh  an  latha  air  an  ath  mhadainn  dh'èmch 
Cogais-mhaoth  agus  rinn  e  deas  air  son  a  thurais,  agus 
an  dèigh  do'n  Fhear-mhìnichidh  gach  caoimhneas  a 
nochdadh  dha  thuirt  e  ris  gu'n  rachadh  e  greis  do'n 
t-slighe  maille  ris  ;  ghabh  Cogais-mhaoth  gu  toileach 
ri  thairgse  ;  air  tùs  a  thaobh  gu'n  robh  e  'na  thur 
choigreach,  anns  na  h-àitean  ud,  agus  a  rithist  a  thaobh 
gu  n  robh  mòr  spèis  aige  do  dheagh  chonaltradh  an 
Fhir-mhìnichidh.  Mar  sin  thriall  iad  a  mach  'nan 
dithis,  agus  choisich  iad  air  ceum  frith-rathaid  (a  bha 
tarsuinn  air  raon  mòr  arbhair)  o  thaigh  an  Fhir- 
mhìnichidh  chum  an  rathaid  mhòir  ;  thàinig  iad  an 
sin  a  chum  caol-rathad,  agus  bha  air  gach  taobh  dheth 
dà  thaigh  tuathanaich  le'n  gabhailean  fearainn. 

An  sin  thug  Cogais-mhaoth  fainear  gu'n  robh  fear- 
ann  a  h-aon  do  na  gabhalaichean  so  air  a  dheagh  àit- 
eachadh  fo  bharr  tarbhach  le  cluainean  taitneach  agus 
sprèigh,a'chaliaid  a  bha  mu  timchioll  diongmhalt'  anns 
gach  àite,  agus  gach  ni  'hhuineadh  dh'i  air  deaghdhòigh: 
feadh  a  bha  gabhail  an  tuathanaich  air  taobh  eile  an 
rathaid  gun  choltas  cinneis  sam  bith,  bha  cuid  do  'n 
talamh  air  fàs  'na  f  hiadhair  làn  dheanntag,  dhris,  agus 
chluaran,   maille  ris  gach  seòrsa  luis  neo-tharbhach 

agxis  a'  chuid  eile  gun  àiteach  air  a  chòmhdachadh  le 
clachan,  a'  challaid  air  tuiteam  sìos  agus  beathaichean 
fiadhaich  na  machrach  ag  itheadh  gach  ni  a  b'urrainn 
iad  f  haotainn  ann.  Bha  gach  ni  'na  laidhe  ann  an 
staid  cho  olc  is  nach  robh  coltas  sam  bith  air  bàrr  no 
fogharadh.  Chuir  so  mòr  ìoghnadh  air  Cogais-mhaoth 
agus  dh'f  heòraich  e  do'n  Fhear-mhìnichidh  an  t-aobhar 
mu'n  robh  urrad  eadar-dhealachaidh  eadar  an  dà  ghabh- 
ail  f  hearainn ;  agus  iad  'nan  laidhe  cho  fagus  da  che'ile 
bh'an  t-aon  'na  h-achmhasan  gach  latha  do'n  aon  eile  ? 
An  sin  thuirt  am  Fear-mìnichidh,  "  Esan  do'm  buin 
am  fearann  so  air  an  làimh  dheis  a  tha  thu  faicinn  air 
a  dheagh  àiteachadh  is  e  Suathanach  an  Rìgh,  agus  mar 
an  ceudna  an  t-aon  eile,  oir  buinidh  an  dà  f  hearann  do 
Rìgh  na  dùthcha. 

Niseaigàm  àraid  thàinig  anRìghair  chuairtan  rath- 
ad  so,  agus  chaidh  innseadh  dha  gu'n  robh  dà  ghabhail 
fhearainn  aige  anns  an  àite  gun  tuathanaich,  agus  a 
dh'easbhuidh  luchd-àiteachaidh,  agus  air  dol  a  mugha, 
(oir  aig  an  àm  sin  bha  iad  araon  co-ionnan),  shuidhich 
e  air  ball  iad  air  an  dithis  dhaoine  so,  a  ta  nise  a' 
chòmhnaidh  annta,  agus  thubhairt  e  riu  gu'm  faigheadh 
siad  iad  saor,  gun  mhàl  sam  bith  (ach  a  mhàin  gu'm 
feumadh  iad  beagan,  ùmhlachd  iocadh  d'a  chùirt)  agus 
thuirt  e  riu  nam  biodh  iad  saoithreach  agus  am  fear- 
ann  a  ghlanadh  agus  àiteach  cho  math  sa  dh'  f  haodadh 
iad  gun  deanadh  e  fa-dheoigh  an  toirt  a  chum  ionadan 
mòr-inbh  air  son  an  saoithreach,  a  thaobh  nach  bu  mhath 
leis  gu'm  biodh  a  bheag  sam  bith  do  dh'f  hearann  a' 
chrùin  air  dol  am  mugha ;  mar  sin  f  huair  an  dithis 
dhaoine  ud  sealbh  air  na  gabhalaichean  agus  tha'  thaigh 
a's  f  honn  fèin  aig  gach  fear  air  Jeth. 

A  nis'  air  do'n  duine  air  an  làimh  chlì  beachdachadh 
air  a  ghabhail  f  hearainn  agus  f  haicinn  gu'n  robh  i  làn 
lus  a's  dhrisean,  na  callaidean  air  tuiteam,  agus  am 
fearann  fo  bheathaichean  fìadhaich,  coltach  ri  fàsach, 
shuidh  e  sìos  fo  an-dòchas  a'  toirt  dùil  nach  b'urrainn 
e,  f  hearann  a  r&teach  no  ghlanadh  gu  siorruidh :  mar 

sin  thòisich  e  air  rùitearachd  a's  misg,  air  cluich  a's 
diamhanas  gun  umhail  aige  d'a  ghabhail,  gun  urrad  a's 
smaointeachadh  oirre,  mar  sin  ruith  e  ann  am  fiachan, 
agus  chaill  e  mhiagh  a  measg  a  choimhearsnaichean  : 
agus  mar  tog  e  air  gu  h-ealamh  agus  tòiseachadh  aii 
glanadh  agus  air  re"iteach  fhearainn  tuitidh  e  gu  cinnt- 
each  fo  dhiùmadh  an  Rìgh  agus  cuiridh  e  ann  am 
prìosan  e  air  son  dearmad  a  dheanamh  air  fhearann 
(oirmhaoidhe  airtùs  gu'n  deanadh  e  mar  sin)  agus  cha'n 
urrainn  e  teicheadh  gus  an  toir  e  làn-dìoladh  do'n  rìgh 
air  son  a'  chiont. 

Bheachdaich  an  tuathanach  air  an  làimh  dheis  air  a 
ghabhail  mar  an  ceudna,  agus  chunnaic  e  gu'n  robh  i 
air  dol  a  mugha  air  an  aon  dòigh  ris  an  te  eile :  ach 
smaointich  e  ann  fèin  am  mòr  fhàbhar  a  fhuair  e,  aon 
do  ghabhalaichean-fearainn  an  Rìgh  a  bhi  air  a 
h  earbsa  ris,  agus  cho  antromach,  ciontach  'sa  bhitheadh 
e  na'n  deanadh  e  dearmad  air  sochair  cho  mòr  sa 
chaidh  a  thairgse  dha,  araon  air  son  an  àma  ta  làthair, 
agus  an  àma  ri  teachd  ;  na'm  be  is  gu'n  deanadh  e  buil 
mhath  dh'i ;  thug  e  fainear  mar  an  ceudna  ged  a  bha  i 
'na  gabhail  fharsainn  agus  anns  gach  flòigh  coltach  ri 
fàsach  le  'dhìchioll  a  dheanamh  gach  iatha  air  a 
glanadh,  ann  an  ùine  gu'n  rachadh  aige  air  a  reneach 
gu  h-iomlan. 

Thug  na  smaointean  so  air  tòiseachadh  air  obair  le 
sùrd,  agus  thòisich  e  a  lion  beag  a's  beag  air  spìonadh 
nan  lus  agus  air  togail  air  falbh  nan  clach,  agus  le 
saoithreachadh  gach  latha  rinn  e  fa-dheòigh  a  fàgail 
annis  an  staid  mhaith  anns  am  beil  thu  nise  ga  faicinn  : 
agus  tha  e  ann  an  làn  dòchas  gu'm  faigh  e  duas  an  Bigh, 
agus  gu'm  bi  e  air  a  thoirt  a  chum  inbh  is  àirde  agus 
is  urramaiche. 

Do  rèir  mo  bharalach-s',  arsa  Cogais-mhaoth  tha'n 
tuathanach  air  an  làimh  chlì  gu  mòr  sa'  choire  Je 
dearmad  a  dheanamh  air  cothrom  cho  math  air  e-fèin 
a  thogail  gu  urram :  na'm  biodh  e  air  leantainn  ceuman 
a  nàbaidh  ud  fa-chomhair,  agusrudeigin    a  dheanamh 

gach  lathachum  f  hearann  a  ghlanadh,  dh'  f  haodadh  e 
roi'  an  àm  so  a  bhi  mealtainn  toradh  a  shaoithreach  o 
bhàrr  tarbhach  pailt :  a  thuilleadh  air  deagh-ghean  an 
Rìgh  a  chosnadh,  a  bhiodh  dha  gun  teagamh  sam  bith 
ann  an  ìiine  cho  math  ri  fhacal. 

Is  ionnan  sin,  ars  am  Fear-mìnichidb,  agus  cor  an 
luchd-turais  a  tha  tighinn  o  Ghleann-an-Leir-sgrios 
agus  a'  dol  a  chum  Rìoghachd  na  beatha  agus  na  glòire: 
cha  n-eil  Rìgh  na  dùthcha  sin  ach  a  mhàin  ag  iarraidh 
oirbh  gu'n  àitich  sibh  a  shochairean  agus  a  ghràs,  ar 
pàirtean  a  dheagh-bhuileachadh  agus  buanachadh  ann 
an  sin  a  dheanamh  gu  ceann  bhur  turais,  agus  an  sin 
bithidh  sibh  air  bhur  giùlain  a  chum  na  h-aitribh 
shiorruidh.  A  nise'  is  e  an  dòigh  a  chum  so  a  dhean- 
amh  gun  mhi-mhisneach  a  ghabhail  a  thaobh  faidead 
bhnr  turais,  no  eagal  a  bhi  oirbh  Je  arnharas  nach 
buadhaich  sibh  air  na  h-àmhgharan  a  thig  n'ur  caramh 
air  an  t-slighe  ;  ach  feumaidh  sìbh  sibh-fdin  armachadh 
le  rùn  seasmhach  chum  dol  tro  gach  ni,  le  dol  beagan 
air  bhur  n-aghaidh  gach  latha,  oir  is  co-ionnan  maille 
dheanamh  ri  pilleadh  air  bhur  n-ais  :  uime  sin,  coltach 
ris'  an  tuathanach  ghlic  agus  ghnìomhach  air  an  làimh 
dheis,  a  ghlan  air  falbh  gach  latha  na  luibhean,  agus 
na  clachan  à  f hearann,  is  co-ioiinan  a  dh'  fheumas 
sibhse  doi  air  bhur  n-aghaidh  gach  latha  agus  talamh  a 
chosnadh  mar  sin,  mar  rinn  esan,  cuiridh  sibh  an  àm 
iomchaidh  ceann  air  bhur  saothair,  agus  air  bhur 
cuairt  agus  crìochnaichidh  sibh  bhur  turas  le  aoibhneas. 

Thug  am  Fear-mìnichidh  dha  iomadh  comhairle 
rnhath  eile  an  àm  dhaibh  a  bhi  'g  imeachd  air  an 
aghaidh,  'gus  an  tàinig  iad  a  dh'  ionnfcaidh  an  rathaid 
mhòir  a  bha  air  a  dhìon  air  gach  taobh  le  balla  na 
slàinte,  an  sin  thug  am  Fear-mìnichidh  do  Chogais- 
mhaoth  litir-cead-siubhail  an  Rìgh  ag  ràdh  ris  gu'm 
biodh  i  chum  feum  gun  chomais  da  iè  fad  a  thurais 
chum  na  dùthcha  nèamhaidh,  an  sin  ghuidh  e  gu'n 
soirbhicheadh  leis  air  a  thuras  gu  sonas  siorruidh, 
agus  ghabh  e  slàn  leis. 

An  sin  chunnaic  mi  'nam  aisling,  gu'n  do  ghuil  Cog- 
ais-mhaoth  an  uair  a  dhealaich  e  ris  an  Fhear-mhìnich- 
idh,  a  thaohh  a'ghaoil  do-labhairt  a  bha  aig  air  a  cho- 
chomunn  a  thuilleadh  air  gu'n  doleighis  e  a  chreuchdan, 
agus  aoidheachd  a  thoirt  dha  cho  furmailteach  mailJe 
ri  iomadh  ni  òiidheirc  agus  glòrmhor  a  nochdadh  dha, 
agus  litir  cead-siubhail  an  Rìgh  a  thoirt  dha  ni  leis 
am  b'urrainn  e  siubhal  ni  bu  tearainte  agus  ni  bu 
luaithe  chum  Rìoghachd  na  beatha  :  a  bhàrr  air  gu'n 
robh  e  ro  bhlàth-chridheach,  caomh-chàirdeach  air  chor 
is  nach  b'urrainn  e  dealacbadh  ri  caraid  cho  caoimh- 
neil  gun  deòir  a  thighinn  le  shùilean,  ach  fa  dheireadh 
an  uair  a  chuir  e  a  reachd  air  chùl  thrialle  air  a  thuras 
gus  an  tàinig  e  chum  an  àit  anns  an  robh  an  crann- 
ceusaidh  'na  sheasamh  far  an  do  thuit  uallach  do  dhruim 
Chriosdaidh,  agus  anns  an  do  thuit  e  san  uaigh  (a  bha 
aig  iochdar  an  uchdain  air  an  robh  an  crann  'na  sheas. 
amh)  anns  an  do  thiodhlaiceadh  e. 

Nise  chunnaic  mi  gu'n  robh  dlù  do'n  chrann-cheus- 
aidh,  da  thaigh  air  an  togail,  b'e  ainm  a  h-aon  diù 
Taigh-a'-Bhròin,agusanaoineileTaigh-an-t-Sùgraidh, 
agus  bha  iad  air  an  togail  air  gach  taobh  do'n  chrann- 
cheusaidh,  a  h-aon  air  an  làimh  dheis,  agus  an  t-aon 
eile  air  an  làimh  chlì.  A  nise  'nuair  a  ghabh  Cogais- 
mhaoth  an  ceum  suas  am  bruthach  thàinig  prasgan  do 
dh'òganaich  a  mach  a  Taigh-an-t-Sùgraidh  'na  chò- 
dhail,  agus  labhair  iad  ris  ag  ràdh ; — Cia  as  a  thàinig 
thu  ?  agus  c'àite  tha  thu  dol  ?"  Fhreagair  Cogais- 
mhaoth,  agus  thubhairt  e  "  Thàinig  mi  à  Gleann-an- 
Leìr-sgrios  agus  tha  mi  dol  a  chum  a'  Bhaile  nèamh- 
aidh,  tìr  na  beatha  agus  na  glòire  ;  tha'n  t-anmoch  ann 
a  nise,  agus  tha  mi  am  choigreach  'san  àite  so,  uime 
sin  bu  math  lean  fuireach  gu  madainn  an  aiteigin  an  so 
na'm  faighinn  an  urrad  sin  do  chaoimhneas  mu'n  àite." 
An  sin  fhreagair  na  h-òganaich  agus  thubhairt  iad  ; 
"  Cha  n-eil  taigh  ach  na  dhà-sa  tha  thu  faicinn  anns  an 
sgìreachd  so  gu  le"ir  do'n  gnàth  aoidheachd  a  thoirt  do 
choigrich,  agus  ma  thè'id  thu  maille  ruinne  do'n  taigh 

ud  thall,  (a  'cotharrachadh  le'n  meur  ris  an  taigh  air  an 
làimh  chlì,)  gheibh  thu  ann  an  sin  deagh  bhiatachd, 
agus  cuideachda  chridheil,  agus  gach  ni  a's  urrainn  do 
chridhe  iarraidh  no  mhiannachadh,agus  annsa'  mhad 
ainn  falbhaidh  sinne  maille  riut,  oir  cha  n-eil  sinn  fe'in 
a  mhàin  ach  a'  dol  a  chur  na  h-oidhche  seachad  ann  an 
nochd,  agus  anns  a'  mhadainn  triallaidh  sinn  air  ar 
turas  chum  a'  bhaile  neamhaidh." 

Thug  na  briathran  drùiteach  so  air  Cogais-mhaoth 
gu'n  d'  f  halbh  e  leo,  ach  'nuair  a  dhlùthaich  e  ris  an 
taigh  chual'  e  fuaim  mòr  mar  mhuinntir  ri  sùgradh, 
seinn,  òrain,  agus  dàmhsa,  agus  cluich  air  innealan 
ciìiil  le  mòr  ghàir  agus  mheoghail ;  ni  a  chuir  mòr  iogh- 
nadh  air,  ach  air  dha  tighinn  chum  an  taighe  chunnaic 
e  na  briathran  so  sgrìobhte  os  ceann  an  doruis  : — "  'se 
so  taigh-an-t-sìtgraidh."  An  sin  chùimhnaich  e 
briathran  an  duine  ghlic;  "  Is  fearr  dol  do  thigh  a' 
bhròin  na  do  thigh  na  cuirme  ''  (Ecl.  vii.  2,  4,)  agus 
a  rithist — "  Tha  cridhe  nan  daoine  glic  ann  an  tigh  a 
bhròin,  ach  cridhe  nan  amadan  ann  an  tigh  an 
t  subhachais." 

Mar  sin  dh'fheòraich  e  dhe  na  h-òganaich  ciod  a  b' 
ainm  do'n  taigh  a  bha  airtaobh  eilechroinn-cheusaidh, 
thuirtiad  ris  gu'n  goirte  Taigh-a'  Bhròin  deth  :  osbarr, 
rinn  iad  sgeig  as  fanaid  air  a'  mhuinntir  a  bha  chòmh- 
naidh  ann,  agus  thuirt  iad  ris  nach  do  thaghaill  duine 
riabhann  ach  beagan  bhaoghairean  trom-cheannach  gun 
tùr  ;  ach  bu  mhò  thug  Cogais-mhaoth  do  dlvfheairt  air 
briathran  an  duine  ghlice  no  air  sgallais  nan  daoine  so, 
agus  thuirt  e  riù  gu'n  rachadh  e  dh'iarraidh  fàrdach 
do  Thaigh-a'-Bhròin.  Thòisich  iad  an  sin  air  gàiread- 
aich  ris  agus  ri  glaodhaich  ri'n  còmpanaich  fanaid  a 
dheanamhair;  ach  dh'imich  esan  air  falbh  uapa,  agus 
chaidh  e  seachad  ri  taobh  a'  chroinn-cheusaidh  agus  rinn 
sealladh  f  haicinn  do'n  chrann  a  lionadh  le  gràdh  do- 
labhairt,  bròn  agus  truacantas:  lean  nah-òganaich  agus 
an  còmpanaich  fad  na  h-ùine  e  a'  deanamh  ceol-gàire 
do  'lag  chùis  'nuair  a  bha  e  gul  aig  bonn  a'  chroinn- 

cheusaidh,  agus  thog  iad  luath-ghair  f  hanaid  air,  gus  fa- 
dheireadh  gu'n  d'èirich  e  agus  ghreas  e  air  a  dh'ionns- 
aidh  Taigh-a'-Bhròin :  cha  bu  luaitheràinige  na  thàinig 
dithis  bhan  eireachdail  a  bha  ro  shuidhichte  ciallach 
'nan  coltas  ga  f  hailteach  a'  deanamh  a  bheatha  chum  an 
taighe ;  ag  ràdh,  "  Chunnaic  sinne  mar  theab  thu  bhi  air 
do  mhealadh  a  dh'ionnsaidh  Taigh-au-t-Sùgraidh;  agus 
rinn  sinn  gàirdeachas  ri  t-fhaicinn  a'  seasamh  a  mach 
an  aghaidh  dol  do  chathair  an  Diamhanais  sin  :  chunn- 
aic  sinn  mar  an  ceudna  do  bhunailteachd,  a'  fulang 
sgeig  agus  fanaid,  agus  nach  do  ghabh  tha  nàire  às  a' 
chrann-cheusaidh,  ach  gu  n  d'rinn  sealladh  dheth  fhaic- 
inn  do  bhioradh  a  dh'ionnsaidh  a'  chridhe  le  gràdh  diadh- 
aidh,  a'  toirt  air  do  shùilean  sruthaibh  dheur  a  shileadh 
feadh  a  bha  na  truaghanan  mi-naomh  ud  ri  fanaid  ort  : 
thug  sinne  gach  ni  dhiù  sud  fainear  le  aoibhneas,  agus 
thig-sa  nis  a  staigh,  thusa  tha  beannaichte  leis  an  Tigh- 
earna,  agus  gabh  fois  an  so  gu  madainn,  agus  an  sin 
faodaidh  tu  triall  an  sìth."  Mar  sin  chaidh  Cogais 
mhaoth  a  staigh  leis  na  mnathan  còire,  nigh  iad  a  chasan 
agus  thug  iad  dha  grè"im  arain  agus  beagan  fiona,  maille 
ri  beagan  f hion-dhearcan,  fìogais  agus  almoin  :  thòisich, 
iad  an  sin  air  conaltradh  mu'n  Tì  a  dh'fhuiligbàsair  a' 
chrann,  agus  labhair  a'  bhean  bu  shine  mar  so:  — 

A'  Bhean  bu  shine, — Nach  diamhain  agus  mi-naomha 
na  creutairean  truagha  so  a  tha  deanamh  tàire  air 
crann-ceusaidh  Chriosd,  agus  a  ta  air  fàs  'nan  dearg 
nàimhdean,  araon  da  fein  agus  da  fhulangas  !  Tha  iad 
ag  aideachadh  abhi  creidsinn  ann  an  Dia,  agus  a'  dean- 
amh  aoraidh  dha  ;  fòs,  aig  an  àm  cheudna,  tha  iad  araon 
ga  f  hàgail-san  agus  iad  fè"in  breugach  'nan  cleachdadh: 
tha  iad  ag  aideachadh  a  bhi  creidsinn  Chriosd  air  a 
cheusadh  air  son  ar  peacannan;  ach  aig  an  àm  cheudna 
tha  iad  g'a  cheusadh  as  ùr  iad  fèin,  agus  g'a  chur  gu 
masladh  follaiseach. 

Tha  iad  a'  cur  ceann  uidhe  sònraichte  roimh  an  creid- 
eamh,  agus  cha  n-eil  iad  a'  fulang  dha  dol  ni's  faide  na 
crìochan  cumhann  an  tuigse;    agus  a'  togail  suas   an 

diadhachd  air  creideas  feòla  a's  fala  :  agus  an  inntinn- 
ean  feòlmhor  mar  riaghailt  shuidhichte  d'a  chleachdadh 
agus  ge  b'e  air  bith  ni  a  ta  'n  aghaidh  an  ana-miannaibh 
tha  e  air  fhuadach  o  'n  conaltradh.  Uaithe  sin  a  ta  e 
tachairt,  an  ni  a  bha  air  a  mheas  air  tùs  trom  agus  neo- 
thaitneach  tha  e  uidh  air  n-uidh  air  a  dhearmad  agus 
air  a  chur  air  chùl,  gus  am  beil  e  fa-dheòigh  air  tiunn- 
dadh  a  mach  gu  bhi  'na  chuspair  fanaid  dhaibh  mar  a 
chunnaic  tu  ann  an  Taigh-an-t-Sùgraidh  air  anfheasgar 
so. 

A  bhean  a  Vòìge.  Agus  is  e  an  ni  as  iongantaiche 
gu'm  beil  an  dearbh  f  heaghainn  sin  a'  gabhail  orra  bhi 
'nan  luchd-onaraiche  a'  chroinn-cheusaidh,  agus  'nan 
deisciobuil  do  dh'  Iosa  Criosd :  tha'n  taigh-san  air  a  thog- 
ail  air  an  taobh  a  mach  mar  tha'n  taigh  againne  ;  agus 
fòs,  aig  an  àm  cheudna,  tha  iad  'nan  nàimhdean 
do'n  bhuidhean  a  choisicheas  'na  cheumannan-san  a 
dh'fhuilig  am  bàs  maslach  ud  air  ar  son. 

Seadh,  arsa  Cogais-mhaoth,  thuirt  an  triùir  òganach 
riumsa  gu'n  robh  iad  a'  dol  a  chum  a'  Bhaile  nèamhaidh 
cho  math  sa  bha  mise,  agus  na'n  gabhainn  fois  an  nochd 
ann  an  Taigh-an-t-Sùgraidh,  gu'm  falbhadh  iad  fein 
còlath  rium  am  màireach  ;  ach  cho  luath  sa  thuig  iad 
gu'n  robh  mi  air  son  an  òidhche  chuir  seachad  ann  an 
Taigh-a'-Bhròin,  chaochail  iad  an  suairceas  gu  magadh, 
agus  am  modhalachd  gu  mi-mhodh,  agus  an  diadhachd 
gu  mi-naomhachd  fhollaiseach,  a'  labhairt  gu  h-olc  m!ur 
timchioll-sa,  mu  'ur  taigh,  agus  mu  thimchioll  bhur 
n-aOidhean,  a'  sgeig  agus  a'  gàireachdaich  riumsa  mar 
amadan  agus  mar  dhuine  cuthaich.  Coltach  ris  na  Greug- 
aich  a  mheas  crann-ceusaidh  Chriosd  mar  amaideas, 
agus  gach  neach  aig  an  robh  a'  bheag  do  spe"is  da  mar 
anabas  gach  ni.  Sin  mar  bha  mis'  air  mo  ghnàthachadh 
'nam  measg,  ged  a  bha  iad  roimhe  sin  gu  subhach  anns 
an  taigh  ag  òran,  agus  a'  dàmhsa,  agus  a'  cluich  air 
innealan  ciùil :  cho  luath  'sa  thug  an  triùir  òganach  fios 
daibhmuna  bharùn  ormsadheanamh,  chuiriad  am  binn- 
choòl  air  chùl,  agus  thàinigiad  a  mach  'nan  teann-ruitb 

chum  fanaid  agus  sgeig  a  dheanamh  ormsa  le  glaodh- 
aich  agus  mòr  ghàir  feadh  a  shuidh  nai  ri  gul  aig  a 
chrann-cheusaidh. 

A1  Bhean  bu  sheine.  Tha  e  fiùghail  airaire,  mar  thig 
muinntir  chum  diamhanais  agus  ain-diadhachd, — Air 
tùs  tha  iad  a'  ieigeil  srian  f  huasgailt'  le'm  baoth-shùg- 
radh  chum  nithe  beaga  gun  diù,  gun  tlachd  aca  do  ni 
sam  bith  ach  cainnt  dhiamhain  'nan  còmhradh  gnàth- 
aichte,  a  thaobh  gun  do  chleachd  iad  iad-fèin  ri  leithid 
sin  cha-n  urrainn  iad  gun  a  bhi  deanamh  ceol-gàire  do 
nithibh  cudthromach. — 'Nise,  air  dhaibh  a  bhi  mar  gu'm 
b'eadh  air  an  cruadhachadh  'nam  baoth-shùgradh  tha 
iad  fa-dheòigh  a'  toiseachadh  air  fanaid  air  na  nithibh 
a's  ro  naomha  agus  is  diadhaidh,  do  rèir  mar  thuirt  an 
duine  glice ; — "  An  tì  a  ni  dì-meas  air  nithibh  beaga 
tuitidh  e  lion  beag  a's  beag.,:  Gu  cinnteach  tha  baoth- 
shùgradh  agus  meoghail  a'  dùsgadh  suas  smùirich  ann 
an  sùilean  an  anma  agus  a'  milleadh  a  shìth,  a'  toirt  air 
gu'n  bheachd  a  ghabhail  air  nithibh  a's  fearr:  agus 
faodar  an  ceol-gàire  is  neo-lochdaich,  a  mheas  mar  ni  gu 
dearbh  a  dh'fhaodas  coire  dheanamh,  ach  nach  urrainn 
aon  ni  math  a  dheanamh.  Ge  be  air  bith  cleachdadh  a 
gheibh  an  t-anam  :  tha  e  deacair  a  chur  air  chùl;  agus 
tha  e  deacair  dhaibh-san  a  ni  cleachdadh  do  ghàireachd- 
aich  a  cumail  air  falbh:  a  thaobh  gur  ceudfath  i  sin 
a  ta  glè  luachmhor  do'r  nàdur  agus  esan  a  leigeas 
ruith  le  ghàire  chùm  àbhachd  choitcheann  tha  e  toirt 
suas  'inntinn  do  dh'aotromas  neo-fhearail  agus  do 
dhiambanas  gnàthaichte,  ni  a  gheibh  e  fa-dheòigh  glè 
dheacair  a  spionadb  suas,  (no  chur  air  chùl),  agus  air 
an  aobhar  sin  is  ceart  comhairle  an  abstoil  Phòil  do  na 
h-Ephesianaich,  an  uair  a  dh'iarr  e  orra  "  còmhradh 
amaideach  agus  baoth-shùgradh  a  sheachnadh."  (Eph. 
v.  4,)  :  agus  do  na  Tesalonianaich,  'nuair  a  thuirt  e  ; — 
"  seachnaibh  gach  uile  choltas  uile."  (1  Tes.  v.  22.) 
'Nise  bha'n  ni  a  bha  air  a  labhairt  riu-san  gun  teagamh, 
air  a  sgrìobhadh  a  chum  sinne  theagasg,  agus  tha  mar 
fhèich  air  gach  Criosdaidh  na  comhairlean  glice  sin  a 

choimhid  ann  an  so  cho  math  is  ann  an  cùisean  eile : 
agus  cha  n-e  roghainn  a  dheanamh  do  gach  comhairle  is 
miann  leinn  a  dheanamh,  no  f  hreagairt,  mar  gu'n  dean- 
adh  sinn  cunntas  ri  Dia  an  ceathramh  cuid  de  a  thoil, 
no  leth  a  thoile  a  cho-lionadh.  Àgus  ged  a  tha  'n 
toirmeasg  a  ta  so  air  a'  chainnt  dhiamhain  agus  air  a' 
bhaoth-shùgradh  air  a  mheas  aotrom  le  cuid  ;  gidheadh 
is  math  gach  lide  do  dh'fhacal  Dhè"  a  choimhid  le  mòr 
urram;  agus  rinn  thumar  dhuine  glic,cùl  achur  riTaigh- 
an-t-Sùgraidh,  agus  tighinn  do  Thaigh-a'-Bhròin  ;  oir 
cha  n-eìl  iad  a'  saoilsinn  na  beatha  so  a  bhi  ach  mar 
chaithe-aimsir  no  mar  fhèill  air  son  buannachd. 
Tha  iad  ag  òl  fiona  'na  chuachan  :  tha'  chlàrsach  an 
fhiodhall,  an  tiomban,  agus  a'  phìob  air  an  cùirmean: 
ach  cha  n-eil  iad  a'  toirt  fainear  obair  an  Tighearna,  ni 
mò  tha  iad  a'  mothachadh  do  ghluasad  a  làmhan  ;  uime 
sin  mheudaich  ifrinn  i-f&n,  agus  dh'f  hosgail  i  a  beul 
thar  tomhas,  agus  thèid  an  glòir,  agus  an  sluagh,  agus 
an  uaill,  agus  an  tì  a  ni  gàirdeachas  'nam  measg  sìos 
innte. 

A'Bhean  a  Vòige.  Agus  cha  lugha  'chùis  smaointeach- 
aidh  na  cuir  agus  na  breugan  a  tha  muinntir  Taigh-an- 
t-Sùgraidh  a'  gnàthachadh  chum  eagal  a  chur  air 
luchd-turais  o  thighinn  a  dh'ionnsaidh  an  taighagainne, 
a'  togail  droch  chliù  air,  agus  ag  ràdh  gu'm  beil  sinn  fe*in 
'n-ar  muinntir  thùrsach,  dhubhach,  nach  eil  ni  r'a 
chluinntinn  ann  an  so,  ach  osnaich,  tuireadh,  agus 
cneadail,  agus  gu'n  thuit  iomadh  fear-turais  truagh  gu 
h-an-dòchas  an  so,  agus  gu'n  chuir  iad  as  daibh  fe"in. 
Ged  nach  eil  ni  de  sin  fìor,  "  oir  oibrichidh  am  bròn 
diadhaidh  aithreachas  a  chum  slàinte  do  nach  gabhar 
aithreachas;  ach  oibrichidh  doilghiosan  t-saoghail  bàs." 
(2  Cor.  vii.  10.)  Ann  ar  n-osnaich  tha  sinn  ri  gàird- 
eachas,  tha  fiamh  a'  ghàir'  oirnn  ann  ar  deuraibh  ;  mar 
tha  e  sgrìobhte. — "  Iadsan  a  chuireas  siol  le  deuraibh 
buainidh  iad  le  gàirdeachas."  (Salm  cxxvi.  5,)  agus 
cha  n-eil  ar  n-osnaich  is  truime,  ach  mar  roimh-ruith 
buaidh-chaithream   an  anma   thar  peacadh,  agus  bàs, 


TURAS  A'    CHR10S1>A1.L»H.  3&i 

agus  tha  dàimh  cho  dlù  eadar  an  seòrsa  bròin  so  agus 
an  t-aoibhneas  as  mò  is  gur  deacair  eadar-dhealachadh 
a  chur  eadar  an  t-aon  seach  an  t-aon  eile.  An  uair  a 
tha  ar  sùilean  a'frasadh  dheur  tha  na  neòil  o'm  beil  iad  a' 
sruthadh  air  an  sgaoileadh  o  ar  cridhe  ;  agus  tha  dearbh 
ànradh  nan  osnaich  agusnan  cnead  sin  a'  bha  bagradh  ar 
cridheachanabhristeadh  nam  bloidibha'glanadhspeuran 
ar  n-anmannan,  agus  g'am  fàgail  ni's  ciùine  agus  ni's 
soireanta  na  bha  iad  roimhe :  tha  so  a'  toirt  soluis  o 
dhòrchadas,  sìth  o  chomh-stri,  agus  beatha  bho  bhàs. 
Agus  is  cò  fada  tha'n  taigh  so  bho  neach  sam  bith  a 
tbarruinn  gu  h-an-dòchas  no  bbi  'na  aobhar  air  iad  fèiu 
a  sgrios,  is  gur  ann  a  thàinig  iomadh  à  Taigh-an- 
t-Sùgraidh  d'a  ionnsaidh  anns  an  staid  sin  agus  a  i'huair 
còmhnaidh  ann,  agus  an  ùine  ghearr  a  f  huair  an  tuigse, 
an  reusan  agus  an  ceudfàth  do'n  ionnsaidh  a  rithist, 
agus  a  dh'imicb  air  falbh  làn  sòlais  agus  taitneis. 

Nise,  mu'm  àm  so  bha  e  air  fàs  g\è  anmoch,  agus 
threòraich  aon  do  mhuinntir  an  taighe  Cogais-mhaoth 
gu  seòmar  cadail  agus  ghuidh  iad  fois  mhath  dha  :  agus 
thug  esan  iomadh  taing  dhaibh  air  son  an  deagh  chomh- 
airle  agus  an  còmhradh  buannachdail,  ghuidh  e  slàn  leo 
air  an  f  heasgar  sin,  agus  ghabh  e  mu  thàmh.  Dh'e'ir- 
ich  e  glè  mhoch  sa'  mhadainn  agus  dh'ullaich  se  e-fèin 
air  son  a  thurais,  làn-thoilichte  leis  an  aoidheachd  a 
fhuair  e  anns  an  àite  so,  air  chor  's  gu'n  thòisich  e  air 
gabhail  òrain  'na  sheòmar : — 

"  Beannaichte  gu'n  robh  an  Dia, 

A  threòraieheas  luchd-cuairt, 
'Sa  dhionas  iad  fo  sgàil  a  sgèith 

O  chunnard  gàbhaidh,  cruaidh, 
Theab  mo  chasan  sleamhnachadh 

Air  slighe  dhòrch'  a'  bhàis, 
'Nuair  sheòladh  mi  gu  taigh  a'  chiùil 

Le  luchd  an  uilc  gu  tàmh. 
Aeh  air  chòir  'nuair  chùimhnich  mi, 

Sin  thiunnda  mi  mo  cheum, 
A  thaobh  gun  d  f  huairmi  neart  a's  tm:ìr 

O  ghràsan  seòlaidh  Dhè  l" 

'Nisc  feadh  a  bha  e  seinn  nam  briathran  deireannach 
so,  chual' e  toirm  ro  mhòr  amuigh,  agus  air  dha  amharc 
a  mach  air  an  uinneig,  chunnaic  e  iomadaidh  do  dhaoine 
Taigh-an-t-sùgraidh  air  iathadh  mu  thimchioll  Taigh- 
a'-Bhròin  ag  iarraidh  an  duine  thàinig  an  sin  an  raoir 
a  liubhairt  dhaibh.  Chuir  so  maoim  mhòr  air  Cogais- 
mhaoth,  ionnas  gu'n  thòisich  e  air  ùrnaigh,  agus,  feuch 
thaisbean  Triùir  Dhealrach  iad  ftiin  fa-chomhair,  agus 
dh'iarr  iad  air  deagh  mhisneach  a  bhi  aige,  a  thaobh 
gu'n  saoradh  iadsan  e  à  làmhaibh  a  nàimhdean.  An 
sin  dh'analaich  a  h-aon  ac'  air,  ag  ràdh.  "  Bì  thus'  air 
do  chaochladh,"  agus  bha  e  air  ball  air  a  chruth-atharr- 
achadh,  agus  dh'f  hàs  e  'na  chreutair  nuadh ;  agus  bha 
a  ghnùis,  a  bha  roimhe  sin  ag  amharc  caol  agus  glas- 
neulach,  a  nis'  air  fàs  ruiteach  agus  deàlrach,  a  shùilean 
a'  boillsgeadh  mar  chlachan  luachmhor,  air  chor  is  nach 
b'urrainn  dhaibh-san  a  chunnaic  roimhe  e  aithneachadh. 
An  sin  thug  an  dara  fear  dha  caochladhculaidh,  sgeud- 
aich  se  e  ann  an  trusgan  geal,  oir  bha  e  roimhe  sin  air 
a  sgeudachadh  ann  an  trusgan  dearg  sgàrlaid.  Chuir 
an  treas  fhear  comharradh  air  clàr  aodainn,  agus  thug  e 
dha  sgrìobhadh  agus  seul  air,  mar  thugadh  do  Chriosd- 
aidh.  Mar  sin  rinn  an  Triùir  Dheàlrach  a  bheannach- 
adh,  agus  dh'iarr  iad  air  triall  an  sìth,  a  chionn  nach 
tigeadh  beud  air  bith  'na  charamh.  An  sin  dh'innis 
Cogais-mhaoth  do  mhnathan  an  taighe  mar  thachair 
dha,  agus  air  dha  a  chead  a  ghabhail  diù  thog  e  air  a 
mach  gu  misneachail  'sa  lorg  'na  làimh,  agus  thriall  e 
tro  mheadhon  nan  daoine  a  bha  ga  f  heitheamh,  agus  cha 
d'aithnich  duine  e,  ni  mo  bha  comas  ac'  a  ràdh,  'Cò  e 
thusa  ?'  agus  dh'imich  e  uapa  an  sìth,  mar  dh'iarr  na 
Daoine  Deàlrach  air. 

An  sin  chunnaic  mi  gu'n  thriall  Cogais-mhaoth  le 
luath-cheumaibh  gus  an  deach  e  à  fradharc  an  taighe, 
agus  nan  daoine  bha'n  tòir  air,  oir  cha  robh  e  fathast 
saor  o  eagal  a  bhi  air  rompa.  Mar  sin  thriall  e  air 
a^hnidh  gus  an  d'ràinig  e  bonn  Bruthach-na-h-6'igin, 
RgiiH  a  thaobh  nach  d'  òl  e  ni  sam  bith  rè  an  latha  sin, 

ghabh  e  deoch  a's  an  f  huaran  a  bha  ruith  fo  bhonn  na 
h-uohdaich.  Shuidh  e  ann  an  sin  car  tacain  a'  smaoin 
teachadh  ciod  an  t-slighe  air  an  trialladh  e,  oir  anns  au 
àite  sin  bha  trì  frith-ràidean,  a  h-aon  dìreach  suas  am 
bruthach  agus  bha  dà  rathad  eile  dol  timchioll  iochdar 
a'  bhruthaich,  a  h-aon  air  an  làimh  dheis  agus  an  t-aon 
eil'  air  an  làimh  chlì.  Bha'n  rathad  a  bha  dol  dìreach 
suas  am  bruthach  glè  chas  agus  garbh,  agus  bha'n 
rathad  a  chaidh  seachad  aig  iochdar  na  h-uchdaich  air 
an  làimh  chlì  leathan  agus  còmhnard,  air  a  sgàileadh  gu 
h-iongantach  le  sreathan  chraobh  air  gach  taobh,  agus 
fuaranan  sruthanach  a'  siubhal  mu'n  cuairt  fad  gach 
ceum  do'n  t-slighe,  ni  a  dh'fhàg  i  ro  thaitneach  mais- 
each  ;  agus  bha'n  ceum  air  an  làimh  dheis  mar  an  ceud- 
na  mìn  agus  còmhnard,  fasgach  agus  taitneach,  colt- 
ach  ri  bhi  dìreadh  suas,  air  chor  is  gu'n  do  smaointich 
Cogais-mhaoth  gu'n  tugadh  an  ceum  so  suas  e  gu  mul- 
ach  a'  bhruthaich  cho  math  ris  an  rathad  chas,  gharbh, 
agus  ròghnaich  e  siubhal  air.  A  nise  be  ainm  an  rathaid 
Cunnart,  agus  ainm  an  rathaid  air  an  làimh  chlì  Lèir- 
sgrios.  Mar  sin  thriall  e  air  rathad  a'  Chunnairt  a  thug 
timchioll  na  h-uchdaich  e  gus  an  deach  e  steach  am 
meadhon  coille  mhòir.  'Nise  bha'  choille  'g  amharc  ro 
thaitneach  'nuair  a  chaidh  e  steach  innte  air  tùs  ;  na 
h-eoin  a'  canntaireachd  anns  na  craobhan  agus  a'  ghaoth 
a'  luasgadh  an  duilichni  a  rinn  comh-sheirm  ro  bhinn, 
agus  an  cas-cheum  uaine  agus  còmhnard,  ach  *ir  dha 
dol  ni  b'  fhaide  air  aghaidh  bha  na  craobhan  a'  cur 
sgàile  air  le'n  dlùithead,  air  chor  is  gu'n  dh'fhàs  e 
dorcha,  gruamach ;  osbarr  chuala  e  ulf hartaich  agus 
beuchdail  bheathaichean  fiadhaich,  oir  bha  choille 
làn  mhadadh-allaidh,  liopard,  dhràgon,  agusua-bheisd- 
ean  eile,  ni  a  thug  air  Cogais-mhaoth  crith  le  eagal, 
agus  chlisg  a  chridhe  'na  chòm  ;  air  chor  is  gu'n  phill  e 
air  ball  air  ais  an  taobh  as  an  tàinig  e,  agus  ruith  e 
cho  luath  'sa  b'urrainn  e  gus  an  dh'  fhuair  e  glan  a 
mach  às  a'  choille,  agus  an  sin  choisich  e  ni  bu  shoc- 
raichegus  an  tàinig  e  fa-dheòigh  chum  an  f  huarain  aig 

iochdar  Bruthach-na-h-Eiginn,  agus  shuidh  e  'n  sin  a 
rithist  a'  smaointeachadh  ciod  an  t-slighe  air  an  triall- 
adh  e  :  fa-dheireadh  le  mòran  smaointeachaidh  ghairm  e 
gu  chùimhne  na  briathran  so : — "  Is  cumhann  an  dorus 
agus  is  aimhleathan  an  t-slighe  a  ta  tr^òrachadh  a  chum 
na  beatha,  agus  is  tearc  iad  a  ta  'g  amas  oirre,"  agus 
a  rithist  "  Is  leathan  an  t-slighe  a  ta  treòrachadh  a  chum 
sgrios,  agus  is  lionmhor  iad  a  ta  dol  a  steach  oirre." 
Mar  sin  ghabh  e  beachd  air  an  rathad  a  chaidh  dìreach 
suas  am  bruthach,  agus  bha  e  anabharrach  cumhann, 
agus  bha  'n  dà  cheum  eile  chaidh  timchioll  an  t-iochdar 
glè  leathan  :  ni  a  thug  air  a  cho-dhìmadh  air  ballgu'm 
b  èigin  da  an  rathad  cas  cumhann  a  ghabhail  a  dh' 
aindeoin  cho  deacair  's  da'n  robh  e  do  dh'  fhuil  's  dodh' 
fheòil. 

Mar  sin  dhìrich  e  suasa'  plosgartaich  agus  a'  fosgladh 
a  bheoil  air  son  analach  le  cho  sgìth  sa'  bha  e,  agus 
mu'n  dh'  fhuair  e  suas  ach  leth  an  rathaid  bha  e  gu 
mòr  air  a  theirbeirt,  agus  dh'  fhàs  e  glèfhann  le  tuain- 
ealaich  'na  cheann  o  airdead  agus  caisead  na  h-uchdaich, 
air  chor  is  gu'n  robh  e  an  cunnard  tuiteam  sìos  air  ais 
a  rithist.  Ea  dheòigh  thàinig  e  chum  àite  anns  an 
robh  uamh.  an  taobh  an  t-sl^ibhe,  agus  duine  'na 
shuidhe  'na  dorus  do'm  b'ainm  Deagh-chòmhnadh. 
Nise  air  dha  Cogais-mhaoth  fhaicinn  a'  dìreadh  a' 
bhruthaich  as  anail  'na  uchd,  an  impis  tuiteam  dheth  a 
chasan  le  sgìos,  chuir  e  fàilt'  air  mar  so  :— . 

Deagh-chòmhnadh, —  A  bhràthair  tha  mi  faicinn 
gu'm  beil  thu  sgìth  agus  fann,  uime  sin  guidheam  ort, 
thig  a  steach  maille  riumsa  do'n  uaimh  so  agus  leag 
t'  anail  car  tacain,  agus  'nuair  a  chuireas  tu  do  sgìos 
dhiot  agus  a  dh'  fhàsas  tu  làidir  thèid  thu  'n  sin  air 
t'aghaidh  ann  an  ainm  an  Tighearna.  Tha  mis'  air 
mo  shuidheachadh  'san  àite  so  le  òrdugh  an  Rìgh  chum 
freasdal  air  uireasbhuidh  nan  Eilthireach  sgìthe, 
truagha. 

An  sin  thuirt  Cogais-mhaoth,  tha  mi  toirt  buidh- 
eachas  dhut  air  son  do  chuiridh,  ni  ris  an  gabh  mi  gu 

taingeil,  oir  gu  dearbh  tha  mi  glè  sgìth,  agns  tha  mo 
chridhe  ga'm  thrèigsinn. 

An  sin  chaidh  e  maille  ris  an  duine  do'n  uaimh,  agus 
shuidh  iad  le  chèile  ann  an  suidheachan  a  bha  air  a 
ghearradh  a  mach  a's  a'  chreig.  'Nise  chunnaic  mi  ann 
am  aisling  gu'm  b'ann  do  dh'  alabastar  fiorghlan  a  bha'n 
seòmar  anns  an  robh  iad  'nan  suidhe  air  a  dheanamh, 
agus  bha  uinneagan  air  a  mhullach  a  leig  a  steach  solus 
àraid  a  thug  sealladh  do  Chogais-mhaoth  air  ioma'  mìr 
do  shean  obair  a  bh'  air  a  ghearradh  a  mach  as  a'chreig 
(Eabh.  x.  4 — 8.)  An  sin  bha  samhlachan  iomadh 
saoidh  ainmeil  agus  dhaoine  iomraiteach  o  shean,  a 
rinn  trid  an  creideamh  iomadh  ni  miorbhuileach.  An 
sin  bha  dealbh  Abeil  a'  tairgse' ìobairt  bu  mhò  agus  bu 
taitniche  na  Cain  :  agus  Enoch  a  dh'imich  maille  ri  Dia, 
agus  a  bha  air  a  ghiùlain  suas  gun  bhàs  f  haicinn,  agus 
Noah,  a  bha  ceud  agus  fichead  bliadhna  a'  togail  na 
h-àirce  chum  tearnadh  a  theaghlaich,  agus  gach  uile 
sheòrsa  bheò  chreutair.  Bha  mar  an  eeudna  ann  samhla 
Abrahaira,  neach  'nuair  a  ghairmeadh  e  a  bha  umhal  do 
Dhia  chum  dol  do  dh'ionad  a  shealbhaicheadh  e  fadheòigh 
mar  òighreachd,  agus  chaidh  e  mach  gun  fhios  aige 
c'àite  bha  e  dol.  Bha  mar  an  ceudna  air  a  nochdadh  mar 
chòmhnaich  e  tre  chreideamh  ann  an  tìr  a'  gheallaidh 
mar  ann  an  tìr  choimhich,  mar  aon  a  ghabhadh  còmh- 
nuidh  ann  an  pàilliunan,  maille  ri  Isaac  agus  Iacob, 
comh-òighreachan  maille  ris  do'n  ghealladh  cheudna  : 
bha  iad  ag  amharc  air  son  baile,  aig  an  biodh  a  bhunait 
air  a  thogail  le  Dia.  Bha  na  daoine  so  gu  lè'ir  beò  tre 
chreideamh  a'  creidsinn  nan  geallaidhean,  agus  g'an 
gabhail  do'n  ionnsaidh  le  taingealachd,  ag  aideachadh, 
gu'n  robh  iad  'nan  luchd-cuairt  agus  'nan  coigrich  air 
thalamh.  Oir  iadsan  a  their  mar  sin,  tha  iad  a'  dearbh- 
adh  gu  soilleir  gu'm  beil  iad  ag  iarraidh  dùthaich  eile: 
oir  na'm  biodh  speis  aca  do'n  dùthaich  fèin  às  an  tàinig 
iad  a  mach,  bha  ùine  ac'  air  pilleadh  g'a  h-ionnsaidh  a 
rithist,  ach  bha  iad  an  tòir  air  tlr  a  b'fhearr,  se  sin 
dùthaich  nèamhaidh.     Uime  sin  cha  nàr  le  Dia  gu'n 

gairmear  an  Dia-san  dheth,  agus  dh'ullaich  e  dhaibh 
baile. 

Nise  thug  sealladh  agus  beachdachadh  air  na  nithe  so 
mòr  shòlas  agus  chomhfhurtachd  do  Chogais-mhaoth: 
agusdh'amnarc  e  nib'fhaide  mu  thimchioll,  agus  chunn- 
aic  e  samhla  Abrahaim  ag  ìobradh  suas  Isaac  (ris  an 
dùbhradh,  "Ann  an  Isaac  gairmear  do  shliochd  '')  agus 
samhla  Isaac  a'  beannachadh  Iacoib^agus  Esau  ;  Iacoib 
a'beannachadh  a  chuid  mac  an  dà  Phriomh-athairdheug. 
An  sin  sheall  e  air  an  taobh  sin  do'n  t-seòmar  a  bha  fa 
chomhair  doruis  nah-uamha  agus  chunnaic  e  an  sin  air  a 
nochdadh  ann  an  obair  do  àh'alabastar,  mar  dhiùlt  Maois 
'nuair  a  thàinig  e  gu  aois  a  bhi  air  a  ghairm  'na  mhac 
do  nighean  Pharaoh;  a'  ròghnachadh  àmhghar  fhul- 
ang  maille  ri  pobull  Dhe.  roimh  shòlas  a'  pheacaidh  a 
mhealtainn  rè  seal:  agus  mar  thr&g  e'n  Eiphit  gun  eagal 
roi'f  heirg  an  rìgh,  agus  a'  toirt  sp&s  do'n  tì  sin  a  ta  neo- 
fhaicsinneach  :  agus  mar  threòraich  e  clann  Israel  tro'n 
mhuir  ruaidh  mar  air  talamh  tioram,  ni  a  dh'f  heuch  na 
h-Eiphitich  a  dheanamh,  agus  bhàthadh  iad  gu  le'ir  : 
agus  mar  thuit  ballachan  Iericho  sìos  le  fuaim  adhairc- 
ean  reithe.  Bha  iomadh  ni  eile  air  a  nochdadh,  mar 
bha  gnìomhan  cliùiteach  Ioshua,  Ghideon,  Bharac, 
Shamsoin,  Iephthah,  mar  an  ceudna  euchdan  Dhaibh- 
idh,  Shamuel  agus  nafàidhean  a  thug  buaidh  air  rìogh- 
achdan  tre  chreideamh — a  dh'oibrich  fìreantachd — a 
ghabh  ris  na  geallaidhean — a  dhùin  beòil  leòghan — a 
mhùch  neart  teine — a  sheachainn  faobhar  a'  chlaidh- 
eimh — o  anmhuinneachd  a  rinneadh  neartmhor — a 
dh'f  hàs  treun  an  cath — agus  a  chuir  ruaig  air  feachd 
nan    coimheach.  Bha  mar  an  ceudna  ann  samh- 

iachan  muinntir  eile,  a  bha  air  am  feuchainn  le  fanaid 
agus  sgiùrsadh,  le  ceanglaichean  agus  cuir  am  prìosan, 
a  bha  air  an  clachadh  agus  air  an  gearradh  a's  i  cheile, 
a  chaidh  a  cho-eigneachadh  agus  a  mharbhadh,  agus  a 
bha  air  allaban  sìos  'sa  suas  ann  an  craicnean  chaorach 
a's  ghobhar,  a  bha  bochd,  àmhgharach,  agus  air  an 
oiaoidh,  muinntir  air  nach  robh  an  saoghal  airidb,  a  bha 
air  seacharan  ann  am  fàsaichean,  agus  am  beanntan,  ann 

an  garaidhean  'san  uamhan  na  talmbuinn,  agus  sin  uile 
tre  chreideamh,  a  f  huair  deagh  alla  agus  a  ghabh  na 
geallaidhean  do'n  ionnsaidh. 

Bha'  n  seòmar  anns  an  robh  iad  'nan  suidhe  air  a 
dheanamh  maiseach  le  dealWban  mar  sud,  agus  dh'amh- 
airc  Cogais-mhaoth  orra  le  mòr  thlachd,  agus  ghlac  e 
mòr  mhisneach  o  na  samhlaidhean  glòrmhor  a  bha  iad 
a  nochdadh  :  bha  aigneadh  a  bha  roimhe  so  trom  a  nis' 
air  ath-bheothachadh,  agus  air  èiridh  suas  'na  chòm, 
air  chor  is  gun  do  thòisich  e  air  seinn  òrain  air  andòigh 
so: — 

"  O  anaim  mheata,  lag-chuisich, 
Mar  mholl  roi'n  ghaoith  hha  thu 
Ri  siuhhal  seachrain  mu'n  cuairt, 

Nis  gluaisidh  mi  le  sùrd. 
Air  leam  gu'm  heil  mo  chridhe  steach, 

Làn  gaoil  do  Dha  nan  gràs : 
'S  ge  cas  am  bruthach  thèid  mi  suas 
Air  sgiathan  luatha  gràidh !" 

An  sin  air  faicinn  do  Dheagh-chòmhnadh  gu  'n  robh 
Cogais-mhaoth  cho  mòr  air  a  bheothachadh  leis  na 
nithibh  a  sheall  e  dha,  thuirt  e  ris  gu'n  robh  fathast 
nithe  bu  mhò  na  sud  aige  gu  nochdadh,  ni  a  bheireadh 
sòlas  aoibhneis  da  anam  amharc  orra.  Mar  sin  thug 
e  mach  as  an  t-seòmar  sin  e  tro'  aisir  f  hada  bha  air 
a  gearradh  a  mach  a's  a'  chreig  aig  an  robh  a  mullach 
làn  uinneag,  agus  threòraich  se  e  gu  uaimh  eile  anns 
an  robh  duine  chòmhnaidh  do'n  b'ainm  Beachd-smaoin- 
teachadh.  Bha  'n  duine  'na  shuidhe  air  cathair  do 
dhaoimean  fiorghlan  a'  smsointeachadh  agus  tosdach, 
's  cha  mhò  thuirt  iadsan  ni  sam  bith  ris,  no  esanriu-san : 
ach  dlreach  'nuair  a  chaidh  iadsan  a  steach  tharrainn 
e  air  ais  brat-sgàile  a  bha  'n  crochadh  roimh  'n  àite  a 
b'  f  haide  air  falbh  do'n  t-seòmar,  agus  chuir  sin  sgàile 
air  a  dhara  leth,  air  chor  's  an  uair,  a  thigeadh  neach 
sam  bith  a  steach  air  tùs,  nach  faiceadh  e  an  ni  a  bh'anns 
an  àite  a  b'fhaide  air  falbh  do'n  t-seòmar,  ach  cho 
luath  sa  thàirneadh  an  duine  do  'm.  b'ainn  Beachd- 
smaointeachadh,  le  sreang  a  bhaaige  'nalàimh,  air  ais  an 
sgàile,  O  an  sealladh  àluinn  agus  glòrmhor  a  bha  'n 

sin !  oir  bha  chuid  sin  do  'n  t-seòmar  air  a  dhealbh 
air  chor;  is  le  uinneig  àraid  a  bha  air  mullach  na 
h-uamha  f  hosgladh,  gu'aa  bi  bhur  sùilean  air  ball  air  an 
lionadh  le  mìle  maise  :  agus  bha'  chuid  sin  do'n  uaimh, 
ged  bu  chreag  dhaoimein  gu  lèir  i,  air  a  lìobhadh  cho 
grinn  is  'nuair  bhuaileadh  lainnir  na  grdine  i  gu'm 
faiceadh  sibh  i  mar  chathair  ghlòrmhor  aig  an  robh  a 
sràidean  air  an  còmhdachadh  le  leacan  do  dh'òr  fìor- 
ghlan,  agus  a  ballachan  do  chlacban  luachmhor,  agus  a 
luchd-àitichidh  a'siubhal  sìos  a's  suas  ann  antrusganan 
fada  a'  boillsgeadh  mar  na  reulltan  :  thaisbean  e  mar 
an  ceudna  Rìgh  an  àite  sin  'na  shuidhe  air  cathair 
glòire,  teine  lasarach  a'  dol  roimh  ghnùis,  agus  mìltean 
do  mhìltean  a'  frithealadh  dha,  agus  deich  mìle,  deich 
mìle  uair  'nan  seasamh  'na  làthair,  aig  an  robh  an 
gnùisean  mar  dhealanach,  agus  an  sùilean  mar  lasraich- 
ean  teine  ;  an  làmhan  agus  an  casan  mar  umha  lìobhta: 
a  dh'aon  f  hacal,  bha'n  sealladh  gu  lèir  làn  deàlraidh 
agus  mòrghalachd. 

Bha  Cogais-mhaoth  fo  mhòr  ioghnadh  leis  na  nithe 
glòrmhor  so  f  haicinn,  agus  làn  do  shòlas  do-labhairt, 
air  chor  is  gu'm  bu  mhiannach  leis  a  bhi  beò  agus  bàs- 
achadh  anns  an  àite  ud,  oir  cha-n  f  hac  e  sealladh  rialih 
roimhe  cho  maiseach  ris,  agus  bhuanaich  e  air  amhare 
air  na  cuspairean  sgiamhach,  agus  cha  b'urrainn  e  a 
shùilean  a  chumail  o  amharc  gus  an  do  tharruinn 
Deagh-chòmhnadh  am  brat-sgàile  agus  gun  do  sgàil 
se  iad  o  shealladh ;  oir  bha  eagail  air  le  amharc  n'a 
b'f  haide  air  soilleireachd  cho  mòr  gu'm  biodh  a  shùilean 
aìr  an  dochann:  a'  cuimhneachadh  briathran  an  duine 
ghlic' ; — "  An  tì  a  dh'  amhairceas  air  mòrachd  bithidh 
e  air  a  chomh-e'igneachadh  le  glòir."  Uime  sin  thug 
se  e  air  ais  tro  aisir  a  bha  chum  uaimhe  fe'in,  agus  an 
uair  a  cbaidh  iad  a  steach  innte  dh'iarr  e  air  Cogais- 
mhaoth  e  dheanamh  suidhe  agus  beachd-smaointeach- 
adh  air  n'a  chunnaic  e  :  uime  sin  rinn  Cogais-mhaoth 
suidhe  chum  sin  adheanamh  feadh  a  bha  Deagh-chòmh- 
nadh  a'  faotainn  cnuasach  beag  mheas,  luibhean,  agus 

fion  a  chum  a  bheothachadh  agus  fhàgail  ni  bu 
shunntaiche  a  chum  a'  chuid  eile  do'n  bhruthach  a 
dhìreadh. 

O  a  dhuine  f  hiùghantaich  !  arsa  Cogais-mhaoth,  na 
cuir  dragh  ort  fein  air  mo  shonsa,  a  thaobh  bìdh  no 
dibhe,  oir  tha  n'a  chunnaic  mi  o'n  thàinig  mi  'n  àite  so 
araon  'na  bhiadh  is  'na  dheoch  dhomh :  tha  mi  g'am 
mhothaehadh  fein  air  mo  neartachadh  leis,  agus  m'inn- 
tinn  air  a  beothachadh  cho  mòr  is  gu'm  beil  mi  'n  dùil 
gu'n  dìrich  mi  a'  chuid  eile  do'n  bhruthach  mar  air 
sgiathaibh. 

An  sin  dh'fhreagair  Deagh-chòmhnadh,  agusthubh- 
airt  e,  ma  tha  sealladh  lom  do  na  nithe  glòrmhor  so  air 
oibreachadh  cho  chumhachdach  ort,  nach  mògu  mòr  na 
sin  a'  bhuaidh  ris  an  ion  dut  dòchas  a  bhi  agad  ri  ùine,  le 
ceart  smaointinn  mu'n  timchioll  le'n  co-chur?  Ma  tha 
lom-shealladh  air  aghaidh  na  tìre  cho  taitneach,  nach  mò 
gu  mòr  is  tarbhaiche  a  bhi  smainteach  gur  e  am  baile 
tha'n  sin  air  a  thaisbeanadh  an  t-ionad  chum  am  beil  thu 
triall,  agus  gu'm  bi  thu  beò  an  sin  gu  siorruidh,  air  do 
sgeadachadh  agus  air  do  chrùnadh  le  trusganan  agus  le 
crùintean  do  ghlòir  gu'n  chrìoch  ?  Ach  feumaidh  mi  do 
chuir  'na  t'fhaicill  mu  aon  ni  a  thachras  riut  tacan 
an  deigh  dhut  an  t-àite  so  fhàgail,  mar  is  àbhaist 
tachairt  ris  gach  fear-cuairt  a  chunnaic  nithe  glòrmhor 
na  h-uaimhe  so ;  air  eagal  gu'n  bi  iad  air  an  àrdachadh 
thar  tomhas  tre  shaoibhreas  nan  taisbeannan  ;  tha  mar 
is  trice  'sgolb  'san  f  heòil  air  a  thoirt  dhaibh,  teachdaire 
Shàtain  gu'm  bualadh,  a  thaobh  nach  bu  chòir  dhaibh 
a  bhi  air  an  àrdachadh  thar  tomhas,  agus  tha  e  glè 
choltach  gu'n  tachair  soriut-sa  'nuair  adh'  fhalbhas  tu 
as  an  àite  so.  Nise,  chum  is  nach  bi  thu  meath- 
chridheach  'nuair  a  thachras  sin,  tha  mi'n  dràsta  ga 
innseadh  dhut,  chum  le  thu  bhi  air  do  chuir'na  t'ear- 
alas  gu'm  bi  thu  mar  an  ceudna  'na  t'armachd  'nuair 
thig  e.  Agus  tha  mi  comhairleachadh  dhut  thu  chum- 
ail  chuimhne  do  ghnà  air  eiseamplairean  nan  saoidh  a 
tiia  thu  a'  faicinn  air  an  taisbeanadh  fa  chomhair  do 

shùl,  a  chùm  an  sròn  ri  aghaidh  srutha  àmgharan 
saoghalta  agus  ioma-ruagadh,  a  sheas  ri  ainneart  gach 
seòrsa  buairidh,  gus  an  do  chuir  iad  fa-dheòigh  an  rutha 
fòpa,  le  faotainn  an  ceann  air  an  t-saoghal,  air  an 
f  heòil  agus  air  an  diabhol,  gus  an  deach  iad  a  steach  do 
dh'aoibhneas  an  Tighearna,  agus  a  fhuair  sealbh  air 
an  oighreachd  shiorruidh.  Bu  chòir  dhut  na  nithe  so 
a  chumail  an  gnà-chùimhne  mar  a  thriallas  tu  air 
t'aghaidh  agus  gu  sònraichte  'nuair  a  thachras  tu  ri 
buaireadh,  no  cunnart,  ni,  ris  an  ion  dut  sùil  a  bhi 
agad  air  do  thuras :  aig  a  leithid  sin  do  dh'àm  bu  chòir 
dhut  ais-smaointeachadh,  air  na  nithe  glòrmhor  a 
chunnaic  thu  'san  uaimh  so,  agus  ann  an  uaimh  a' 
Bheachd-smuaintichidh,  agus  le  sin  a  dheanamh  gheibh 
thu  mòr  shòlas  agus  f hurtachd. 

An  sin  dh'iarr  e  air  Cogais-mhaoth  ithe  de'n  bhiadh 
a  bha  e  faicinn  aige  anns  an  uaimh,  ag  ràdh  ris  ged 
nach  robh  ann  ach  biadh  coithcheann  neo-chosgail 
gu'm  be  bheatha  ga  ionnsaidh,  agus  gu'm  mothaicheadh 
e  a  bhrìgh  a's  fheum  mar  a  bhiodh  e  dìreadh  a  chuid 
eile  do'n  bhruthach.  An  sin,  an  dèigh  dha  'bhiadh  a 
ghabhail,  dh'ath-ùraich  Deagh-chòmhnadh a  chomhairle 
do  Chogais-mhaoth,  agus  dh'innis  e  dha  na  cairtealan 
agus  na  taighean-òsd'  anns  an  cuireadh  e  suas  air  a 
thuras,  agus  na  nithe  a  dhiùltadh  agus  a  sheachnadh  e, 
maille  ri  iomadh  seòladh  faliain.  Fa-dheòigh  ghabh 
Cogais-mhaoth  soraidh  leis,  làn  do  mhisnich  agus  do 
dh'è"ibhneas,a'  toirt  iomadh  taing  dha  air  son  a'  chaoimh- 
neis  a  nochd  e  dha. 

JSise  chunnaic  mi  ann  am  aisling  an  uair  a  bha 
Cogais-mhaoth  air  faighinn  gu  math  air  aghaidh  suas 
o'n  uaimh  gu'n  thachair  e  ri  duine  do'm  b'ainm  Uaill- 
spioradail,  ach  cha  robh  fios  aig  Cogais-mhaoth  aig  an 
am  gu'm  be  sin  ainm,  agus  chuir  an  duine  fàilt'  air 
mar  so:— "Fàilte  dhut  ion-ghràidh  a  measg  chlann 
nan  daoine,  annsachd  Rìgh  nèimhe,  a  ghabh  os-làimh 
turas  mòr  agus  sgìth  o  Ghleann  an  Lèir-sgrios  chum 
Rloghachd  na  beatha  agus  na  glòire  ;    a  sheachainn 

bnairidhean  Taigh-an-t-Sùgraidh,  agus  a  ròghnaich 
dol  do  Thaigh-a'-bhròin ;  a  sheachainn  ceuman  Cunn- 
airt  agus  Lèir-sgrios  agus  a  ghabh  ort  gu  misneachail, 
dìreadh  suas  an  ceum  neo-thaitneach  agus  garbh 
Bruthaich  chas  na  h-Eigin  ;  agus  a  chaidh  a  steach 
do'n  uaimh  aig  Deagh-Chòmhnadh,  agus  a  chunnaic 
nithe  glòrmhor  na  h-uamha,  agus  na  nithe  hu  ro  ghlòr- 
mhoire  ann  an  Uaimh  a  Bheachd-smaointeachaidh.  Tha 
mis'  a  nis'  air  mo  chur  a  chum  comh-ghàirdeachas  a 
dheanamh  maille  riut  air  son  do  bhuaidh,  agus  a 
dh'  innseadh  dhut  gu'm  beil  crìoch  air  do  thuras, 
chòmhraig  thu  an  deagh  chòmhrag  fad  rè  do  shlighe, 
'chùm  thu'n  creideamh  agus  tha  thu  aig  ceann  do 
chuairt  agus  tha  crùn  glòire  air  a  thasgaidh  suas  dhut : 
thig  a  steach  maille  riumsa,  agus  nochdaidh  mise  do 
dhuais  dhut,  a  tha  air  a  solar  fad'  chomhair  agus  cha 
ruig  thu  leas  coiseachd  no  saothair  a  dheanamh  ni's  mò, 
ach  do  chòmhnaidh  fhoistinneach  a  ghabhail  maille 
riumsa." 

An  sin  bha  Cogais-mhaoth  fo  ioghnadh  ri  briathran 
an  duine,  agus  b'iongantach  leis  mar  dh'innis  e  dha  cho 
beachdaidh  mar  a  rinn  e,  agus  far  an  robh  e,  agus 
thuirt  e  ann  fèin  ;  "  Is  cinnteach  gur  fàidhe  an  duine 
so,  no  aon  is  mò  na  fàidhe."  Uime  sin  bha  e  air  a 
shtìdeadh  suas'na  inntinn,  le  smaointinnairmar  ghairm 
an  duine  dheth  : — "  Ion-ghràidh  a'  measg  chlann  nan 
daoine,  agus  annsachd  Rìgh  nèimhe."  "  Gu  cinnt- 
each,"  ars  esan  'na  chridhe  fèin  ;  "  thuit  mo  chrann- 
chur  an  àiteachan  maiseach,  tha  òighreachd  sgiamh- 
ach  agam."  Uime  sin  lean  e  an  duine  a  thug  a 
thaobh  e  bharr  an  rathaid  a  bha  ga  threòrachadh  suas 
gu  mullach  a'  bhruthaich,  agus  thug  se  e  gu  binnein 
anabharrach  àrd,  mòran  ni  b'àirde  namullach  bruthaich 
na  h-Eigin  fèin,  ach  mu'n  d'ràinig  iad  f  ìor  mhullach 
a'  bhinnein ;  dìreach  mar  bha  iad  a'  siubhal  suas  ;  thug 
Cogais-mhaoth  sùil  air  cul  an  duine,  agus  chunnaic  e 
"  Uaill-Spioradail"  sgrìobhta  air  a  dhruim.  An  sin 
chùimhnich  e  a'  chomhairl   a  fhuair  e  bho    Dheagh- 

chòmhnadh,  a  dh'iarr  air  ameasg  iomadh  teagasg  fallain 
eile,  e  bhi  air  'f  haicill  roi'  Uaill-spioradail,  a  thigeadh 
gucinnteach'na  chòdhailairant-slighe,  agus  abheireadh 
ionnsaidh  air  a  tharruinn  a  chum  binnein  nan  Ard- 
Smaointean,  agus  'nuair  a  gheibheadh  se  e  air  a  mhull- 
ach  gu'n  tilgeadh  e  sios  e  an  comhair  a  chinn  gus  am 
brist'  e  'na  bhloidibh.  Uime  sin  cha  do  ghabh  Cogais- 
mhaoth  tuilleadh  gnothaich  ris,  ach  ruith  e  air  f'albh 
cho  luath  'sa  b'urrainn  e  chum  a  cheum  air  an  robh  e 
roimhe  ;  agus  chaidh  e  air  aghaidh  suas  am  bruthach 
le  gàirdeachas,  air  son  gu'n  thàr  e  às  o  Uaill-spiorad- 
ail,  a  thug  ionnsaidh  air  a  thoirt  bharr  a  shlighe  le 
miodal  cainnte,  a's  briathran  meallta,  agus  a  thoirt  a 
chum  millMh  a's  leir-sgrios  obann. 

An  sin  dh'amhairc  mi  an  dejgh  Cogais-mhaotb,  agus 
chunnaic  mi  gu'n  deach  e  gu  math  suas  air  aghaidh 
gus  an  d'ràinig  e  mullach  a'  bhruthaich,  eadhon,  gus 
an  ionad  a  bha  air  a  thogail  a  chum  peanas  adheanamh 
orra-san  air  am  biodh  eagal  dol  ni  b'fhaide  air  eilthir- 
eachd;  be  so  an  t-ionad  anns  an  d'rinneadh  toll  le  iarann 
teth  ann  an  teangaidh  An-ea:bsa,  agus  Cion-cruadail,  a 
chionn  ionnsaidh  a  thoirt  air  Criosdaidh  a  chumail  air 
ais  air  a  thuras. 

Nise  chunnaic  mi  ann  am  aisling,  mar  chaidh 
Cogais-mhaoth  air  agaidh  gu'n  chòmhlaich  seann  duine 
e  air  an  rathad  do'm  b'ainm  Seasgaireachd-fheòlmhor, 
agus  labhair  e  ri  Cogais-mhaoth  mar  so  : — "  Acharaid 
cia  as  a  thàinig  thu,  agus  c'àite  tha  thu  dol  ?" 

Cogais-mhaoth.  Thàinig  mi  à,  Gleann  an  Lèir-sgrios, 
agus  tha  mi  dol  a  chum  a'  bhaile  nèamhaidh. 

Seasgaireaehd-fheòlmhor.  Gu  firinneach  ghabh  thu 
turas  mor  deuchainneach  os-làimh,  agus  tha  na  cunn- 
artan  tro  'n  tàinig  tha  cheana  lionmhor ;  ach  a  nise 
tha'  chuid  a's  mò  do  d'  chuairt  seachad,  tha  na  tha 
romhad  taitneach,  tearainnte,  agus  socrach  ;  is  iom- 
chuidh  dhut  a  nise  t'anail  a  leagadh  an  deigh  do 
shaoithreacb,  agus  nan  ceumannan  sgìth  a  choisicb  thu 
o*n  thòisich  thu  air  tùs  do  thuras  o  d'  thìr  fè"in  ;  agus 

gu  sònraichte  o'n  tha  thu  sgìth  le  ro  chaisead  Bruth- 
ach-na-h-Eigin  a  dhìrich  thu  fa-dheireadh  ;  uime  sin 
m'as  mian  leat  do  chairtealan  a  chuir  suas  mailleriumsa 
'se  do  bheatha  o'm  uile  chridhe,  agus  le  sin  a  dhean- 
amh  bi'dh  tù  mòran  ni's  sunntaiche,  agus  ni's  comas- 
aiche  air  dol  air  t'aghaidh  air  do  shlighe  :  cha-n  eil  mo 
thaigh  fad  a's  an  àite  so  agus  ma  ghabhas  tu  ri'm 
thàirgse  treòraichidh  mi  thu  chum  mo  chòmhnaidh. 

Cogais-mhaoth.  A  dhuine  chòir,  is  eigin  dhomh 
a  ràdh  gu'm  beil  do  thairgse  glè*  thaitneach  leam,  agus 
cha  b'urrainn  mi  tachairt  rithe  aig  àm  is  iomchuidh,  oir 
tha  mi  gu  deimhin  glè"  sgìth  le'm  thuras,  agus  os-barr 
tha  e  teannadh  ri  feasgar :  uime  sin  m'as  e  do  thoil  e 
ihèid  mi  maille  riut. 

Mar  sodh'fhalbh  iad  cuideachd,  agus  thug  an  seann 
duine  e  tro  chaol-rathad,  a  bha  air  taobh  na  làimhe 
clìthe  do'n  rathad  mhòr,  a  threòraich  a  chum  lùchairt 
stàtail  aig  an  robh  a  doras  fial  fosgailte,  agus  thàinig 
iad  a  chùm  a'  cheud  lios  a  bha  mu  thimchioll  na  lùch- 
airt  a  bha  gu  lèir  uaine  agus  làn  f  hlùraichean,  le  iom- 
adh  suidheachan  grinn  sgàileach  anns  gach  àite  mu'n 
cuairt,  agus  eoin  do-àireamh  dhe  gach  seòrsa  a'  cannt- 
aireachd,  agus  a'seinn  co-sheirm  binn  'nagheugan.  Mar 
shiubhail  iad  le  che'ile  thar  an  lios,  thàinig  seanna  bhean 
shomalta  'nan  còdhail  agus  dà  mhaighdean  sgiamhach 
air  gach  làimh  dh'i  air  an  robh  i  a  leagail  a  taice,  b'e 
ainm  na  mnà  so  Neo-mheasarrachd,  agus  b'  i  bean 
Sheasgaireachd  f  heòlmhoir.  Nise  thog  an  dithis  so  an 
lùchairt,  a  chum  eilthirich  a  mhealladh,  agus  an  toirt 
a  thaobh  a  bharr  na  slighe  tha  treòrachadh  a  chum  a' 
bhaile  nèamhaidh,  mar  a  bha'n  lùchairt  do'm  b'ainm 
Sgiamhach  air  a  togail  a  chum  furtachd,  sòlas,  agus 
treòrachadh  nan  eilthireach  air  an  turas.  Ach  cha 
robh  fhios  aig  Cogais-mhaoth  truagh  air  a  sin  ;  esan  a 
sheachainn  tacan  roimhe  so  an  eangach  a  shuidhich 
Uaill-spioradail  air  a  shon,  bha  e  nis'  air  a  ghlacadh 
ann  an  ribe  Seasgaireachd-fheòlmhor. 

Nise  chunnaic  mi  ann  am  aialing  gun  tug  (a  bhean 

sin)  Neo-mheasarrachd  cuireadh  do  Chogais-mhaoth 
chum  a  taighe,  agus  thug  an  dithis  mhaighdean  a  hha 
ga  freasdal  cuireadh  dha  mar  an  ceudna ;  b'iad  a  dithis 
nighean  fèin  a  bh'ann,  be  ainm  a  h-aon  diù  Guanag 
agus  na  tè  eile  Di-chuimhne. 

An  sin  dh'iarr  i  air  teannadh  chum  an  taighe,  uime 
sin  thriall  iad  cuideachd  tre'n  cheud  lios  a  bharo'  dhorus 
na  lùchairt,  gus  an  d'ràinig  iad  dorus  an  dara  lios,  an 
sin  dh'iarr  Neo-mheasarrachd  orra  suidhe  sìos  gu  lèir, 
agus  spion  i  cuid  do  bhagaidean  f  hion-dhearc  do  gheugan 
fionain  a  bha  tighinn  thar  a'  bhalla  dlù  do'n  ionad  'san 
robh  iad  'nan  suidhe,  agusdh'i'hàisg  i  iad  ann  an  copan 
òir  a  bha  aice  'na  làimh ;  agus  air  dh'i  fèin  blasad  air 
thug  i  do  Chogais-mhaoth  e  ag  iarraidh  air  òl  às,  rinn 
e  sin  mar  dh'iarr  i  agus  bha  e  air  ball  fo  mhisg  agus 
thoisich  e  air  sùgradh  ri  Guanaig  ni  nach  do  mhi-thait- 
inn  ri  Neo-mheasarrachd,  no  ri  còmpanach,  Seasgair- 
eachd-fheòlmhor,  ach  'sann  athòisich  iad  r'a  bhrosnach- 
adh  le  copan  eile  do  shùgh  nam  fion-dhearc  a  thoirt  dha 
ni  a  dh'oibrich  cho  laidir  air  eanachainn  laig,  a's  air 
dha  bhi  tacan  a  sùgradh  ri  Guanaig  air  bruaich  do 
dhìtheanan  cùraidh  gu'n  thuit  e  fa-dheòigh  'na  chadal 
ann  an  glacaibh  Dichùimhne.  An  sin  thug  iad  air 
dithis  de  an  cuid  se'irbheiseach  a  ghiùlain  a  steach  do'n 
lùchairt,  agus  a  leagadh  'na  shìneadh  air  leabaidh 
bhuig  thlàith  anns  an  t-sheòmar  a  b'f  hearr  a  bha  steach, 
chum  mam  bu  chomasach  e,  gu'n  tugadh  iad  air  fuireach 
maille  riu  gun  dol  ni  b'f  haide  air  aghaidh  air  a  thuras  : 
dh'ullaich  iad  co-sheirm  binn  ciùil  chum  nachrìche  sin, 
a  shuidhich  iad  à  fradharc  na  leapa  anns  an  robh 
Cogais-mhaoth  'na  laidhe,  ach  gidheadh  chluinneadh  e 
iad  cho  math  is  ged  a  bhiodh  iad  ri  taobh  a  leapa,  ach 
cha  b'urrainn  da  am  faicinn,  nam  be  is  gu'n  dùisgeadh 
eàsa  chadal ;  agus  dh'iarradh  orra  na  fuinn  a  b't'hearr 
agus  na  puirt  bu  bhinne  a  bha  ac'  a  chluich  am  feadh 
a  bha  e  'na  chadal,  agus  mar  an  ceudna  leantainn  air 
cluich  'nan  tàrladh  dha  dùsgadh,  oir  be  nàdur  sùgh  nam 
fion-dhearc  so  dheth  an  d'òl  iad  mòran  gu'n  tugadh  e 

air  cuid  cadal  fad  iomadh  bliadlma,  agus  air  cuid  eile 
fad  rd  am  beatha,  agus  bu  ro  aineamh  iad  a  b'urr- 
ainn  dùsgadh,  gu  n-àraid  an  ùine  ghearr,  agus  be  nàdur 
a  chiùil  gun  tugadh  e  orra  bruadairean  draoidheil  ro 
thaitneach  fhaicinn,  agus  iadsan  a  dh'eugadh  'nan 
cadal  bha  iad  air  an  giùlain  a  mach  le  gradaig  as  an 
àite  chum  ionad  àraidh  a's  an  tuiteadh  iad  sios  do  loch 
an  Lèir-sgrios,  a  ta  aig  ceann  na  slighe  a'  ta  treòrachadh 
chum  na  làimhe  clìth'  aig  bun  Bruthaich  na  h-è'igin  ; 
is  loch  teine  e,  agus  tha  e  dion-losgadh  o  thoiseach  an 
t-saoghail,  agusmairidh  emar  sin  a  chaoidhnan  caoidh- 
ean  !  A  nise  be  so  crìoch  nan  truaghan  a  bha  air  nm 
mealladha  chumtaigh  Sheasgaireachd-fheòlmhoir,  agus 
a  dh'òl  do  dh'  f  hion  Neo-mheasarrachd,  agus  a  chuir 
amaideas  an  gnìomh  maille  ri  Guanaig,  agus  a  thuit 
'nan  cadal  maille  ri  Di-chùimhne,munntir  ma  dh'eugas 
iad  'nan  cadal  a  tha  air  an  tilgeadh  anns  an  loch 
theine,  ni  is  e  an  dara  bàs. 

Nise  thàrladh  ged'  chaidil  Cogais-mhaoth  ùine  f  hada 
le  e  bhi  air  a  thàladh  gu  suain  le  fuaim  a'  chiùil  lead- 
arra  bhinn  ud,  nach  tug  iad  an  aire  do'n  luirg  làidir  a 
bha  aige  'na  làimh,  agus  a  thaobh  nach  robh  f  hios  ac' 
air  a  diamhaireachd,  no  air  a  buaidhean  iongantach  cha 
tug  iad  uaithe  i,  agus  le  h-èifeachd  fa-dheòigh  mhosgail 
e  às  a  chadal  agus  dh'èirich  e  suas  le  ioghnadh  cia  as  a 
bha  'n  ceòl  binn  so  a'  tighinn ;  agus  o'n  a  bha  lòrg  'na 
làimh  rè  na  h-ùine  a  bha  e  'na  chadal,  fa-dheòigh  air 
dha  a  bhi  tionndadh  'na  leabaidh  bhuail  e  buille  air 
fèin  leis  an  luirg  mu  na  sùilean  a  thug  air  dùsgadh. 

Ansin  thòisich  e  air  gabhail  iongantais  mu  c'àit  an 
robh  e,  no  cia  mar  thainig  e  ann,  no  ciod  an  ceòl  a  bha 
e  cluinntinn,  fa-dheireadh  chùimhnich  e  mar  thug 
seann  duine  cuireadh  dha  chum  a  thaighe,  gu  còir 
caoimhneiJ,  agus  mar  thug  a  bhean  roinn  de  a  cuid 
fiona  dha  r'a  òl,  agus  mar  bha  e  sùgradh  ri  Guanaig. 
Ach  cha  b'urrainn  da  cuimhneachadh  cia  mar  thàinig 
e  do'n  Jeabaidh,  ach  fa-dheireadh  cho-dhùin  e  gu'n  robh 
e  fo  mhisg  agus  gu'n  ghiùJanadh  chum  na  lùchairt  e. 

agus  o  na  smaointean  so  agtis  fior  thaitnichead  a' 
chiùil,  bha  e  ullamh  gu  tuiteam  'na  chadal  a  rithist, 
ach  aig  a'  cheart  àm  sin  thàinig  tairneanach  le  crnaidh 
stairirich  cho  uabhasach  's  gur  beag  nach  bu  leòir  e 
chum  nam  màrbh  fein  a  dhùsgadh. 

Chuir  so  a  chridhe  air  chrith  'na  chòm,  agus  sguir 
anceòl  do  chluich,  uime  sin  dh'èirich  e  à  leabaidh  agus 
sheall  e  mach  air  an  uinneig,  agus  chunnaic  e  an  ior- 
mailt  anabarrach  dorcha,  gus  an  lasadh  an  dealanach 
a  bha  maoidheadh  an  saoghal  a  sgrios. 

Ghuil  Cogais-mhaoth  truagh  gu  goirt  'nuair  a 
chunnaic  e  a  leithid  do  storm  uabhasach  an  crochadh 
thar  a  cheann  agus  e  ann  an  àite  coimheach,  gun  a  bhi 
f'athast  leth  a  thurais  air  aghaidh,  rinn  so  f  hàgail  gu 
trom,  cianail,  agus  bhruchd  e  mach  anns  na  briathran 
tùrsach  so  leis  ftìn :  "Is  creutair  truagh  mi,  ciod  a 
dh'èireas  dhomh  ?  C'àit'  am  falaich  mi  mi-fèin  o  f  hraoch 
corraich  an  Tighearna?  no  cia  mar  tharas  mi  a's  o 
dhiomadh  ?  Is  eagal  leam  gun  deach  mi  as  an  rathad 
le  tighinn  do'n  ionad  so,  agus  m'ùine  luachmhor  a 
chaitbeamh  an  cadal,  ni  as  aobhar  gu'm  beil  fearg  air 
Dia  agus  ri  tairneanaich  ann  an  cluasan  m'annaa,  tha 
uabhas  agus  breisleach  a'  lasadh  tro  'm  chogais  mar 
dhealanach,  cha-n  fhios  domh  ciod  a  ni  mi,  no  c'àit' 
an  tionndadh  mi  dh'iarraidb  furtachd." 

An  sin  dh'amhairc  e  air  son  a  luirg  ach  cha  b'urrainn 
e  air  tùs  a'  faotainn,  ni  thug  air  toiseachadh  air  tuir- 
eadh  gu  goirt ;  ach  fa-dheòigh  chumhnich  e  air  an  leab- 
aidh  anns  an  robh  e  'na  chadal,  uime  sin  ruith  e  ga 
h-ionnsaidh  agus  f  huair  e  a  lorg  an  sin,  chum  a  mhòr 
shòlais  agus  èibhneis.  An  sin  chuir  se  e-ièin  'na  uidheam 
chum  dol  sios  an  staidhir,  ach  dìreach  air  dha  bhi  falbh 
o'n  uinneig  aig  an  robh  e  'na  sheasamh  thàinig  tairn- 
eanach  eile  thug  crith  air  an  taigh,  agus  an  deigh  an 
tairneinich  chual'  e  guth  a'  cagair  'na  chluais  ag  ràdh ; 
— "  Imich  a  mach  as  an  àite  so,  agus  bi  air  t'f  haicill 
o'n  mhnaoidh  aig  am  beil  an  copan  òir  'na  làimh,  agus 
o  gach  ni  a  bhuineas  d'i,  oir  is  i  a  slighe-sa  slighe  a' 

bhàis  ;  na  peacaich  nis  mò  mas  èirich  ni's  miosa  dhut" 
Thug  so  air  Cogais-mhaoth  crith  a  rithist,  air  chor  is 
gu'n  robh  a  ghiùinean  a'  bualadh  an  aghaidh  a  che"ile, 
agus  rinne  cabhag  gu  dol  sìos  an  staidhearach  thòisich 
an  ceòl  a  rithist  air  cluich  cho  binn  is  gu'n  theab  nach 
b'urrainn  e  ga  fhàgail;  ach  air  dha  an  tairneanach, 
agus  an  dealanach,  agus  an  guth  a  chual'  e  a  chuimh- 
neachadh  chaidh  e  sios  le  rùn  nach  stadadh  e  a  dh- 
aindeoin  aon  ni  a  dh'f  heuchadh  ri  bhacadh.  Air  dha 
a  bhi  gabhail  tro'n  talla  chunnaic  e  bòrd  aira  chòmh- 
dachadh  leis  gach  seòrsa  sòghalachd,  agus  chual  e  guth 
f  hleasgach  a's  òighean  air  leis  a'  seinn  gu  Masta  binn,  ni 
a  thug  air  stad  car  tacain  a  rithist  a  dh'eisdeachd  r'an 
ceòl.  Àn  sin  thàinig  duine  far  an  robh  e  d'am  b'ainm 
Craos,  agus  dh'iarr  e  air  suidhe  sios,  agus  an  ni  a 
b'fhearr  leis  itheadh,  ag  innseadh  dha  gu'n  robh  am 
biodh  a  bha  e  faicinn  roimh  shùilean  air  a  dheasachadh 
a  dh'aon  ghnothach  air  son  luchd-cuairte,  agus  gu'n 
tàinig  iomadaidh  dhiù-san  a  bha  air  an  turas  gu  baile 
Shioin,  an  sin  chum  comhpairteachadh  do  shòghalachd 
anàite  a  bha  air  a  thogail  air  son  socair  agus  toileachas 
a  thoirt  do  na  h-eilthirich.  An  sin  chuir  na  fleasgaicb 
agus  na  h-òighean  le  Craos  'nan  òran,  feadh  a  chluich 
caochla  chruitean  ciùil  leo  ann  an  co-sheirm  agus  be 
so  an  t-òran  a  ghabh  iad  : — 

"  Faodaidh  luchd.cuairt'  an  so 

Ith',  òl  'uscadal, 
Oir  bithidh  iad  sàbhailt', 

Is  an  Triath  ga  'm  faire. 
Siùd,  siùd,  'f  hir  bhochd 

Gabh  thus  an  so  do  shàth, 
'S  na  ob  am  biadh 

'S  a  mhiann  ort  dol  'na  dhàil." 

Bu  leòr  so  gu  buaidh  f  haighinn  air  duine  bu  chalma 
na  Cogais-mhaoth,  agus  cha  chuireadh  e  fe"in  an  agh- 
aidh  buaireadh  cho  mòr  mar  be  gu'n  chuimhnich  e  air 
an  tairneanach  agus  air  a'  ghuth.  Mar  an  ceudna 
chùimhnich  e  air  briathran  Iosanaomh'  a  thubhairt: — 
"  Is  emo  bhiadhagus  mo  dheoch-sa  toil  m'Athar  nèamh- 

aidh  a  dheanamh."  An  sin  thionndaidh,  e  air  falbh  o 
Chraos  asjus  chaidh  e  air  ball  a  mach  às  an  talla  gun 
aon  fhreagairt  a  thoirt  dhà,  ge  do  lean  se  e  ga  f  huran 
chum  suidhe  sios  agus  a  bhi  subhach  maille  ris  a'chuid- 
eachd  f  hurmailtich  a  bha  e  faicinn  fa  chomhair.  An 
sin  thug  seann  Seasgaireachd-f  heòlmhorcoinneamh  dha 
aig  dorus  an  talla  a  bha  fosgailte  fa  chomhair  an  lios  a 
b'  f  haisge  do'n  lùchairt,  agus  ghlac  se  air  làimh  e  agus 
dh'f  harraid  e  dheth  c'àite  bhae  dol  le  leithid  do  dheifir  ? 
Agus  thuirt  Cogais-mhaoth  ris ;  "  tha  mi  do  a  thriall 
air  mo  thuras.'' 

Seasgaireachd-fheòlmhor.  Dean  fuireach  a's  ith  rud 
air  tùs,  oir  tha  uidhe  mhòr  agad  ri  choiseachd  mu'n 
tachair  taigh  eil'  ort,  agus  uime  sin  cha-n  eil  e  goireas- 
ach  dhut  falbh  'na  d'  thrasgadh  às  an  àite  so  air  eagal 
gu"m  failinn  thu  air  an  rathad. 

Cogais-mhaoth  Tha  e  sgrìobhta,  "  Cha-n  ann  le  aran 
a  mhàin  a  bheathaicheas  duine,  ach  leis  gach  uile 
f  hacal  a  thig  o  bheul  Dè." 

Seasgaireachd-fheòlmhor.  Cha-n  eil  sin  cuimte  ri  d' 
chorsa,  cha  ruig  thus  a  leas  a  bhi  'n  dùil  gu'm  beathaich 
chu  air  miorbhuillean  ;  tha  biadh  a's  deoch  air  an 
òrduchadh  chura  cumail  suas  ar  cuirp  anmhuinn,  agus 
uime  sin  is  amaideach  an  ni  dhuinn  trasgadh  an  uair  a 
tha  fior  f  heum  againn  air  biadh. 

Cogais-mhaoth.  Seadh,  achcha-n  eil  fiorfeum  agam-sa 
air  biadh  na  deoch,  a  thaobh  e  bhi  moch  sa'  mhadainn  ; 
agus  leugh  mi  ann  an  leabhar  àraidh  an  ni  so  : — "  An- 
aoibhinn  dhut-sa,  O  thir  !  'nuair  adh'itheas  do  phrionns- 
aibh  anns  a'  mhadainn  ;  ach  is  beannaichte  an  tìr,  a 
dh'itheas  a  prionnsaibh  aran  an  àm  iomchaidh  air  son 
beathachaidh,  agus  nach  ann  air  son  geòcaireachd." 

Seasgaireachd -fheolmhor.  Cha  mhò  tha'n  ràdh  sin 
air  aon  chor  air  a  chumadh  riut-sa,  oir  cha  phrionns' 
thusa,  ach  eilthireach  bochd  ;  ach  tha  sin  air  a  ràdh 
gu  h-iomlan  mu  dh&dhinn  phrionnsachan. 

Cogais-mhaoth.  Tha  mis'  am  phrionnsa,  agus  tha  mi 
dol  a  ghabhail  sealbh  air  mo  chrùn  agus  air  mo  rìogh- 

achd,  oir  tha  sinn  air  ar  deanamh  'n-ar  rìghrean  agus 
'n-ar  sagartan  maille  ri  Dia,  agus  rìoghaichidh  sinn 
maille  ris  gu  bràth,  uime  sin  leig  dhiot  a  bhi  sparradh 
orms  air  an  dòigh  so,  no  maille  chuir  orm  air  mo  thuras 
oir  imichidh  mi  ann  an  neart  an  Tighearna  mo  Dhia. 

Seasgaireachd-f.heòlmhor.  O'n  tha  thu  cho  ceann- 
laidir,  is  nach  è*isd  thu  ri  'm  chomhairl'  air  a'  phuing 
so,  guidheam  ort,  òl  deoch,  mu'm  falbh  thu  aig  an 
fhianan  ud,  far  am  beìl  thu  faicinn  nam  fion-dhearcan 
crochadh  gu  dlù  reachdmhor. 

Cogais-mhaoth.  Cha  mhò  a  dh'  òlas  mi  deoch  'san 
àite  so,  oir  is  cùimhne  leam  mar  dh'òl  mi  roimhe  do 
shùgh  mam  fion-dhearc  bàsmhor  so,  agus  mar  dh'f  hàg 
iad  misgeach  mi,  air  chor  is  gu'n  chuir  mi  amaideas  an 
gnìomh  maille  ri  Guanaig;  agus  mar  chaidil  mi  air 
falbh  m'ùine,  'nuair  bu  chòir  dhomh  a  bhi  dol  air  m'agh- 
aidh  air  mo  thuras  ;  agus  tha  mi  credsinn  gu'm  beil 
thu  air  son  fàth  a  ghabhail  orm,  a  dh'  f heuch  an  cuir 
thu  fo'n  mhisg  mi  rithist,  air  neo  cha  bhiodh  tu  coiteach 
cho  dian. 

Nis'  air  dhaibh  a  bhi  labhairt  ri  chèile,  thàinig  iad  a 
chum  tobar  fhior-uisg  a  bha  cho  soilleir  ri  criostal,  agus 
bha  Guanag  ga  fairceadh  fèin  innte,  agus  'nuair  a 
churmaic  i  Cogais-mhoath  a'  dol  a  mach  às  an  lios 
còladh  ri  h-athair,  leum  i  às  an  tobar  lom  rùiste  mar  bha 
i  agus  dh'iath  i  e  'na  glacaibh,  agus  dh'  aslaich  i  air  fan- 
tainn  leo  n'a  b'f  haide.  Bha  so  'na  bhuaireadh  cruaidh 
nach  robh  f  hios  aige  cionnas  a  chuireadh  e  'na  aghaidh, 
oir  ghnàthaich  i  leithid  do  chuir  's  do  chluaintearachd, 
air  chor  is  gur  beag  nach  do  bhuadhaich  i  air ;  ach 
fa-dheòigh  air  dha  cùimhneachadh  aìr  an  tairneanach, 
uabhasach  agus  air  an  dealanach,  agus  air  a'  ghuth  a 
thainig  'nan  deigh,  leum  e  le  clisgeadh  às  a  glacaibh, 
agus  ruith  e  air  falbh  cho  luath  sa'  b'urrainn  e,  agus  cha 
do  stad  e  gus  an  tàinig  e  mach  air  an  dorus  a  b'  f  haide 
muigh  do  'n  lùchairt,  agus  gu'n  ràinig  e  an  rathad  mòr 
air  an  robh  e  'nuair  a  mheall  Seasgaireachd-f  heòlmhor 
air  tùs  e   an  sin  chaidh  e  air  aghaidh  a'gabhail  òrain  : 

"  Mar  eun  a'  rib'  an  eunadaìr 

Theich  m'anam  a's  gun  chàird, 
O  shòlas  diombuan  luchd  an  uilc 

Do'n  deireadh  guin  a*s  cràdh. 
'S  an-èibhinn  do  na  bhuidheann  sin 

A  ghlacàs  iad  'nan  lion 
Ge  breagh  an  lùehairt  o'n  leth-mach, 

Tha  'n  taobh  a  steaeh  làn  ghiamh  ■'" 

Fa-dheòigh  thàinig  e  chum  an  àite  anns  an  robh  na 
leòghain  'nan  laidhe,  agus  thòsich  iad  air  beuchdail, 
cho  luath  sa'  chunnaic  iad  e,  ni  a  chuir  mòr  eagal  air, 
air  chor  is  gun  do  sheas  e  gun  ghluasad  ;  ach  air  dha 
cuimhneachadh  air  na  chunnaic  e  ann  an  Uamh 
Deagh-Chòmhnadh  mu  thimchioll  nan  cunnartan  air 
an  tug  na  saoidhean  treun  ud  buaidh,  ghlac  e  misneach 
agus  chaidh  e  gu  dàna  air  aghaidh,  a'  crathadh  a  luirg 
ris  na  leòghain,ni  athugorra  air  ball  sgurdo  bheucaich, 
agu3  laidh  iad  gun  ghluasad  gus  an  deach  e  seachad 
orra,  agus  thàinig  e  suas  chum  dorus  na  lù-cnairt 
do'm  b'  ainm  iSgiamhach,  far  an  robh  an  dorsair  'na 
sheasamh,  ullamh  gu  ghabhail  a  steach  ;  ach  air  tùs 
dh'  fhiosraich  e  cia  as  athàinig  e,  agus  c'àite  bha  e  dol. 

Cogais-rnhaoth.  Thàinig  mi  a'  gleann  an  Lèir-sgrios 
agus  tha  mi  dol  a  chum  Shioin  naomha,  no'n  Ierusalem 
nèamhaidh. 

Dorsair.  An  tàinig  thu  steach  air  an  dorus  chumh- 
ann  a  tha  aig  ceann  Slighe  na  beatha  ? 

Cogais  mhaoth.  Thàinig  agus  dh'iarradh  orm  leis  an 
duine  Deagh-thoil  a  tha  còimhid  an  dorais,  mi  ghairm 
aig  taigh  an  Fhir-mhìnichidh. 

Dorsair.  Seall  dhomh  do  theisteanas,  gus  am  feuch 
mi  e  do  dh'  aon  de  na  h-òighean,  agus  ma  thaitneas  e 
rithegabhaidh  i  staigh  thu  gu  fiallaidh  agus  nochdaidh 
i  dhut  furmailt  an  taighe. 

An  sin  tharuinn  Cogas-mhaoth  a  mach  a  theisteanas 
agus  thug  e  do  dh'  Fhurachar  an  dorsair  e,  an  sin 
bhuail  an  dorsair  an  clag  air  ball,  agus  thcàinig  òigh 
do'm  b'ainm  Grunndail  a  mach,  agus  dh'innis  an  dor- 
sair  dh'i  mu  Chogais-mhaoth,  agus  mu'n  turas  air  an 

robh  e,  agus  thug  e  dh'i  teisteanas  an  Fhir-mhìnichidh, 
chura  a  leughadh,  agus  'nuair  a  leugh  i  e,  'sa  ghabh  i 
beachd  air  an  t-seula  bha  air,  dh'iarr  i  air  Cogais- 
mhaoth  e  dhol  a  steach. 

An  sin  threòraich  si  e  do  sheòmar  agus  thàinig 
triùir  mhaìghdeanan  òg  eile,  Crionachd,  Cràbhadh, 
agus  Seirc  a'  chur  fàilte  air,  ag  ràdh,  gu'm  be  a 
bheatha  'san  taigh,  agus  thug  iad  da  ionnsaidh  beagan 
f  ìona  agus  fìgean  a  bhiodh  e  'g  itheadh  gus  am  biodh 
an  dinner  ullamh,  oir  air  leo  gu'n  robh  e  sgìth  a  thaobh 
gu'n  robh  e  nis'  an  deigh  bruthach  na  h-Eigin  a  dhìr- 
eadh  ;  oir  cha  robh  f  hios  aca  gu'n  chaidil  e  ann  an  taigh 
Seasgaireachd-Fheòlmhor.  Ach  dh'  innis  e-fein  daibh 
gun  f  heòraich  mar  thachair  e  ri  seann  duine  'nuair  a 
dhìrich  e  gus  an  t-ionad  air  mullach  an  t-slè'ibhe ;  agus 
gun  tug  e  cuireadh  dha  chum  a  thaighe,  lùchairt  rìmh- 
each  a  bha  air  taobh  clì  an  rathaid  mhòir.  Mar  sin 
dh'innis  e  dhaibh  gach  ni  thachair  dha  anns  an  àite 
sin,  agus  mar  b'egin  da  fa-dheireadh  buinn  a  thoirt  às, 
agus  ruith  air  falbh  o  Ghuanaig. 

An  sin  dh'fheòraich  Cràbhadh,  ciod  a  b'aimn  dha; 
agus  thubhairt  e  rithe,  "  'Se  Cogais-mhaoth  is  ainm 
dhomh."  "Ma  ta,"arsise,  "a  Chogais-mhaoth,  sheach- 
ainn  thu  a  h-aon  do  na  cunnartan  as  mò  air  an  t-slighe, 
oir 'se  Seasgaireachd-f  heòlmbor  is  ainm  do'n  duine  sin 
a  mheall  chum  a  thaighe  thu,  agus  's  e  ainm  a  mhna 
Neo-mheasarrachd,  am  boireannach  a  chìtear  do  ghnà 
sa'n  copan  òir  aice  'na  làimh  làn  drùidheachd,  ni  leis 
am  beil  i  'cuir  na  misg  orra-san  a  dh-òlas  deth." 

"  Seadh,  (arsa  Cogais-mhaoth,)  tha  mi  tuigsinn  gur 
h-i  sin  am  boireannach  a  thug  dhomh  sùgh  nam  fion- 
dhearc  r'a  òl  às  a'  chopan  òir  air  dhuinn  dol  a  steach 
do'n  dara  lìos." 

Cràbhadh.  Agus  nach  faca  tu  a  dithis  nighean, 
Guanag  agus  Di-chùimhne  ? 

Cogais-mhaoth.  Charobhfhios  agamc'àinmabh'orr', 
ach  chunnaic  mi  dà  mhaighdean  òg,  sgiamhach,  a'  freas- 
dal  do'a  mhnaoi  Neo-mheasarrachd,agus  air  do  neart  an 

fhiona  buadhachadh  orm  thòisich  mi  air  sùgradh  ri 
aon  diù  gus  an  do  thuit  mi  fa-dheireadh  am  chadal  ann 
an  glacaibh  na  tè  eile. 

Cràbhadh.  'S  iad  sin  an  dithis  a  dh'ainmich  mi,  agus 
is  gnà  leo  daoine  'mhealladh  a  chum  sgrios,  mas  e  's  gu'n 
te"id  iad  aon  uair  'nan  asgail,  gu  sònraichte  ma  thuit- 
eas  iad  'nan  cadal  an  sin  ;  ach  cionnas  a  f  huair  thu  air 
falbh  uapa  ?  oir  bu  ghnà  leo  cho  liugha  car  as  cluain 
a  chleachdadh,  a  chum  iadsan  a  rachadh  aon  uair  air 
taobh  a  steach  an  doruis  amladh,  air  chor  's  gu'm  aon 
fhear  &  deichnear  a  thàras  às  an  ìnean  gun  mhòr 
dhochann  fhulang. 

Cagais-mhaoth.  O,  ars  esan,  dh'fhuirich  mi  cho  fad 
a'  connsachadh  mu'n  chùis  ris  an  t-seann  duine  is  gu'n 
theab  mi  an  latha  a  chall  gu  h-iomlan,  agus  air  dhuinn 
a  bhi  comh-Iabhairt  ri  chèile,  dh'èirich  a  nighean  à" 
tobar  uisge  lom  rùiste,  agus  dh'iath  i  'na  glacaibh  mi 
leisna  briathraibh  bu  chaidrich'  a  chualas  riabh  achum 
mo  chumail  gun  f  halbh  :  ach  air  dhomhsa  mhothachadh 
nach  robh  mi  comasach  air  cuir  an  aghaidh  buaireadh 
cho  treun,  thug  mi  leum  le  clisgeadh  à  glacaibh,  agus 
ruith  mi  air  falbh  cho  luath  'sa  b'urrainn  mo  chasan. 

Cràbhadh.  Tha  mi  mòr  mholadh  mar  ghnàthaich  thu 
thu-fèin  aig  an  àm  sin,  oir  ged  dubhradh,  "  Cuiribh  an 
aghaidh  an  diabhoil  agus  teichidh  e  uaibh."  Tha  na 
briathran  sin  r'a  bhi  air  an  tuigsinn  mu  bhuairidhean 
eile,  oir  an  uair  a  bhios  neach  sam  bith  air  a  bhrosnach- 
adh  gu  gniomh  mi-gheamnaidh,  no  macnasach  cha 
n-eil  ùine  aige  gu  connsachadh  'nan  aghaidh  :  se  grad 
theicheadh  an  aon  dòigh  air  buadhachadh  orra :  faod- 
aidh  an  t-anam  seasamh  an  cath  an  aghaidh  àmhghair, 
iomaruagadh  agus  chàmparan  eile,  ach  feumaidh  ana- 
mhianna  na  feòla  bhi  air  an  ciosachadh  le  teicheadh 
uapa.  "  Esan  a  shuathas  ri  bìth  bidhidh  e  air  a  shal- 
achadh,"  ars  an  duine  glic ;  agus  esan  a  sheasas  a' 
connsachd  ri  buairidhean,  neo-ghlaine  is  dualach  dha 
tuiteam.  Tha'n  t-anam  coltach  ri  ce'ir  a'  chruaidhicheas 
ri   aimsir  chruaidh    reòta,   ach   fo   dhearsadh    grèine 

an  t-saibhreis  agus  teas  ana-mhiann,  tha  e  leaghadh,  a 
fàs  bog  agus  so-lùbaidh  :  uime  sin  is  ceart  a  thuirt  aon 
o  shean,  ''  Teich  o  ana-mhiannaibh  na  h-òige  a  tha  ri 
cathachadh  an  aghaidh  an  anma."  Cha-n  eil  e  'g  ràdh, 
seas  r'an  aodainn  agus  ouir  'nan  aghaidh,  ach  teich  air 
falbh  uapa.  Tha  so  ann  an  cuid  a'  co-f  hreagradh  ris  an 
dubhailc  choitcheann  sin,  a  tha  cho  tric  agus  cho  nàr 
sa  n  linn  so  ;  tha  mi  ciallachadh  leis  a  so,  a  bhi  'g  òl 
tuilleadh  sa'  chòir  do  dhibh  làidir.  Tha  daoine  am 
barail  gu'm  faod  iad  dol  gu  tèarainte  do  chuideachd, 
agus  pòitearachd  a  sheachnadh  ;  agus  an  uair  a  tha  iad 
ann  am  measg  cuideachd,  tha  iad  am  barail  gu'm  faod 
iad  beagan  òl  gun  chron  sam  bith  a  dheanamh  dhaibh 
fe*in  :  gun  a  bhi  idir  a'  toirt  fainear  gu'm  beil  am  beagan 
sin  a'  toirt  misnich  dhaibh  a  chum  tuilleadh  a  ghabhail, 
tha  gach  glaine  mar  shluigeas  iad,  a  lion  beag  a's  beag  a 
mealladh  air  falbh  an  nearta,  agus  an  rùin  a  chuir  iad 
rompa  air  tùs  an  aghaidh  na  pòitearachd  ;  agus  'nuair 
thig  iad  gu  bhi  ann  an  teagamh,  cò  dhiù  a  shluìgeas  no 
nach  sluig  iad  a'  ghlainne  chorra  so,  tha  iad  a'  tilgeadb 
sios  balla-dion  an  anma,  [se  sin  ri  ràdh,  an  ciall  nàd- 
urrach  fèin,]  agusd'a  fhàgail  fosgailte,  chum  a  thruaill- 
eadh  le  rùitearachd  a's  tìi-c^ille,  a'  fuiang  do  shòlasan 
diomhain  a'  pheacaidh  sruthadh  mar  thuil-bheum  a 
chum  an  cridheachan  gun  dìdean  ;  mar  so  a  lion  beag 
a's  beag,  tha'n  t-anam  truagh  air  a  long-bhristeadh. 
Ann  an  cùisean  mar  so,  se'n  aon  ni  is  fearr,  teicheadh 
air  falbh  o'n  cheud  choltas  buairidh;  dorsan  an  anma 
'dhùnadh,  na  ceudfathan  a  dhion,  agus  am  mac-meanm- 
ainn  a  chumail  a  steach  'na  ionad  iomchaidh  fèin.  Cha 
bu  chòir  do  dhuine  uibhir  agus  smaointeachadh  a'  chuid- 
eachd  sin  a  bhi  taitneach,  no  sòlasach,  a  tha  cumail  an 
ni  sin  a  chuireas  slàint'  anma  an  cunnart,  no  idir  an 
leantainn  le  furan,  nidheadh,  gu'm  a  fearr  leis  sfn  diùlt- 
adh  'nuair  a  bheir  iadsan  cuireadh  dhàsan ;  is  mòr  gur 
fearr  dhomh  a  bhi  air  mo  mheas  mi-thaitneach,  agus 
do-lùbaidh  do  dhaoine  eile  na  bhi  d'a  rìreadh  mar  sin 

dhomh  fcin  le  mi-fèm  a  sgrios  a  chum  mo  luchd-eòlais 
a  thoileachadh. 

Seiro.  Tha  cuid  do  mhuinntir  ann  a  tha  gu  nadurra 
cho  soirbh,  bog,  agus  so-lùbaidh,  is  gu'n  gèill  iad  do 
chuideachd,  ni's  mo  tre  bhuigead  agus  mìllsead  an  nà- 
duir  na  o  aon  dèidh  a  ta  aca  fèin  air  an  òl,  fòs,  am  feadh 
a  ta  iad  a'  fuathachadh  na  dibhe  cha-n  urrainn  iad  gun 
an  companaich  mhi-reusant'  a  thoileachadh.  Tha  so 
'na  h-anmhainneachd  mhòr,  agus  ged  a  dh'f  haodar  a 
leisgeul  a  ghabhail  ann  an  cuid,  o  shuairceas  an  nàduir 
o'm  beil  i  sruthadh,  gidheadh,  is  cunnartach  an  gnàths 
e,  agus  uime  sin,  cha  n-urrainn  sinn  a  mholadh,  le 
eagal  ma  ni  sinn  sin,  gu'n  tiunndaidh  sinn  a  mach 
'n-ar  luchd-tagraidh  do  dhubhailc. 

Crionnachd.  Cuireamaid  air  cùl  ar  còmhradh  aig  an 
àm  so,  agus  rachamaid  gu  ar  dinneir  oir  tha  'n  clag 
a'  beumadh. 

Mar  sin  dh'eirich  iad  gu  lè'ir  agus  chaidh  iad  do'n 
t-seòmar  anns  an  robh  an  dinneir  air  a  cur  sios,  agus 
anns  an  robh  tuilleadh  òighean  a  bhuineadh  do'n 
chomunn  a'  feitheamh  ri  iadsan  a  thighinn  cbum  a' 
bhùird,  agus  chuir  gach  aon  diù  furan  air  Cogais- 
mhaoth,  le  fàilte  shònraicht'  air  leth:  agus  an  sin 
shuidh  iad  sios  gu'n  dinneir  le  riaghailt  agus  tosdachd. 
Air  dbaibh  beannachd  iarraidh,  ghearr  agus  roinn,  a 
h-aon  do  na  h-òighean  do'm  b'ainm  Measarrachd,  an 
cuid  do  chàch,  oir  be  sin  a  dreuchd ;  am  feadh  a  bha 
maighdean  eile  do'm  b'ainm  Eireachdail  a'  freasdal  do'n 
bhòrd.  An  so  cha  robh  ard-ghàire  r'a  chluinntinn, 
baoth-shùgradh,  no  briathran  diamhain,  ach  aoidheal- 
achd  mhàlda,  ni  a  chuir  mòr  thlachd  air  an  f  hùrmailt : 
bha  aca  pailteas  gu'n  stròghalachd :  stuamachd  agus 
fialachd,  mar  gu'm  b'eadh,  a'  cur  gach  mias  mu'n  cuairt 
do'n  chlàr  ;  db'ith  iad  a  chum  nàduir  a  bheathachadh, 
's  cha  b'ann  gu  ana-mhiann  àrach  no'n  càil  a  mhilleadh  ; 
agus  dh'eirich  iad  o'n  bhòrd  gu  sunntach  ùrail,  an  deigh 
dhaibh  buidheachas  a  chur  suas  do'n  Tì  naomh'  o  'n  tig 

gach  deagh  thoirbheartas,  Cruithear  agus  Fear-coimhiri 
a  chinne-dhaona  gu  lèir,  air  son  an  cumail  suas  le  nithe 
matha  na  beatha  so. 

An  sin  shònraich  ah-aon  de  na  h-òighean  do'm  b'ainm 
Slàinte  do'n  chuideachd  dol  agus  gaoth  a'  ghàraidh  a 
ghabhail  an  deigh  an  dinnearach ;  agus  dh'aontaich 
càch  gu'm  bu  chòir  sin  a  dheanamh,  agus  thug  Grunnd- 
ail,  Crionnachd,  Cràbhadh,  Seirc,  agus  Measarrachd 
Cogais-mhaoth  leo  chum  mullach  slèibhe  dheth  an 
d'f  huair  e  sealladh  air  an  dùthaich  mu'n  cuairt,  agus 
shuidh  iad  sìos  ann  an  sin  fo  sgàile  craobh  Shicamoir 
agus  thòisich  iad  air  seanachas  as  ùr.  Dh-fheòraich 
Cogais-mhaoth  ciod  an  t-aobhar  mu'n  robh  iad  a'  còmh- 
naidh  mar  sud  an  corah-chomunn  a  chèile,  agus  ciod 
bu  riaghailt,  agus  bu  ghnàs  beatha  dhaibh  ?  agus 
dh'f  hreagair  Cràbhadh  mar  so  : — 

Cràbhadh.  'Nuair  a  bha  sinn  òg  agus  a  chòmhnaidh, 
aig  ar  dachaigh,  maille  r'ar  càirdean,  bha  sinn  buail- 
teach  do  dh'iomadh  diamhanasagus  gòraich,  agus  air  ar 
giùlan  air  falbh  le  tuil  an  f hasain ;  fòs,  a  thaobh  gu'n 
robh  sinn  dèidheil  air  cràbhadh  o  aois  ar  leanbachd ; 
air  dhuinn  tighinn  gu  icbhe  dh'f  hàs  sinn  sglth  dheth 
ar  n-oideachas  feòlmhor,  a'  cur  diamhanas  agus  amaid- 
eachd  an  t-saoghail  air  chùl,  agus  dh'iarr  sinn  air  son 
ionad  anns  am  faodadh  sinn  a  bhi  cuibhte  dhiù  sin, 
agus  sèirbheis  a  dheanamh  do'n  Tighearn'  a  latha  agus 
a  dh'òidhche,  anns  gach  uile  naomhachd  agus  fior- 
ghlaine  beatha.  Mar  sin,  an  deigh  mòran  rannsach- 
aidh,  agus  dìchill  dh'innseadh  dhuinn  fa-dheòigh  gu'n 
do  thog  bean  naomh'  àraidh  do'm  b'ainm  Creideamh  a 
taigh  ann  an  so,  agus  a  thaobh  gu'n  robh  spè*is  shòn- 
raicht'  aig  rìgh  na  dùthcha  so  dh'icheadaich  e  dh'i  àir- 
eamh  àraid  do  dh'òighean  a  bha  ddidheil  air  an  t-saoghal 
àicheadh  a  chruinneachadh  ri  chèile,  agus  còmhnaidh  a 
ghabhail  maille  ri  air  leth  o'n  t-saoghal,  le  banntaibh 
naisgte  thoirt  dhaibh,  gu'm  biodh  iad  saor  o  na  cìsean 
sònraichte  sin,  a  bha  a'  chuid  eile  de  'iochdarannan  a' 
pàigheadh  air  chùmhnauta  gu'n  coimhideadh  iad  na 
reachdan  agus  na  stàtan  a  chuireadh  a'  bhean  naomha 

sin,  Creideamh,  rompa,  agus  gluasad  ann  am  fìor 
ùmhlachd  d'a  h-àintean  rè  uile  laithean  am  beatha : 
uime  sin  las  sinn  suas  air  ball  le  dian  dhèidh  air  a' 
bhoireannach  so  f  haicinn,  agus  nam  bu  chomasach  e 
teachd  agus  còmhnaidh  'ghabhail  maille  rithe,  [tha  mi 
labhairt  air  ar  son  gu  Uir,  oir  chuala  mi  càch  ag  aithris 
gu'n  robh  iad  'san  aon  rùn  riùm  fe"in  mu'n  chùis ;]  mar 
sin  cha  do  chuir  sinn  ni  b'f  haide  ar  n-ùigh  ann  am  fuil 
'sa'm  feòil,  ach  chuir  sinn  romhainn  gu'n  ruigeamaid  am 
boireannach  sin  gun  stad  a  chum  ar  rùn  a  chur  an  cèill, 
Je  dòchas  gu'm  faigheadh  sinn  deagh-ghean  'na  làthair 
agus  gu'n  gabhadh  i  sinn  a  steach  d'a  comunn ;  agus  an 
nair  a  ràinig  sinn  i  agus  a  chuala  sinn  a  guth  bha  i  n'a 
b'ionmhuinne  leinn  na  bha  i  riamh,  agus  bha  fadal  oirnn 
gu's  an  do  ghabhadh  a  steach  do'n  taigh  sinn.  Fa- 
dheòigh  bha  ar  n-iarrtas  air  a  cho-lionadh,  agus  ar  miann 
agaiun,  agus  tha  sinn  a  chòmhnaidh  ann  an  so  riamh 
o  'nuair  sin,  agus  cha  mhùthamaid  ar  caithe-beatha  air 
son  an  t-saoghail  gu  lèir,  oir  tha'm  boireannach  so  do 
nàdur  ro  shuairc,  agus  a  reachdan  gu  lè*ir  taitneach, 
a  cùing  so-iomchair,  agus  a  h-uallach  aotrom. 

Seirc.  Cha-n  e  gu'm  beil  sinne  a'  dìteadh  gach 
neach  nach  eil  beò  ann  an  cor  mar  so,  no  do  rèir  nan 
riaghailtean  againne,  oir  gu'n  teagamh  tha  iomadh  beò 
am  measg  sluaigh  eile  an  t-saoghail,  a  tha  fòs  g'an 
cumail  fèin  gun  smal  o  dhubhailc  an  t-saoghail,  ach 
tha  iad  buailteach  do  dh'iomadh  cunnart ;  tha  iad  nics 
buailtichedoni'smò  bhuairidhean  na  thasinne;  oir  an 
so,  tha  'n  aon  inntinn  agus  anam,  mar  gu'm  b'eadh,  g'ar 
beothachadh  gu  lèir,  is  e  naomhachd  agus  fior-ghlaine 
gach  ni  air  am  beil  sinn  an  tòir,  agus  tha  sinn  a'  toirt 
comh  mhisneachd  d'a  chèile,  agus  a'  cur  a  chelle  air 
aghaidh  chum  nan  nithesin  a  gnàthachadh.  Cha-n  eil 
ro-chùram  oirnn  a  dh'f  hàsgas  ar  beatha  searbh  dhuinn, 
no  sòlasan  diamhainn  a  chum  ar  truailleadh  ;  cha-n  eil 
ard-urramagainn  a  chum  ar  deanamhglòir-mhiannach, 
no  beartas  chum  ar  deanaruh  sanntach  ;  is  e  ar  n-uile 
wlnann  sinn-ftiin  a  ghiùlan  neo-lotach  ann  an  làthair 

Dhè",  agus  is  e'n  t-uile  shaibhreas  is  miann  linn  na  nithe 
sin  nach  searg  air  falbham  feast,  tiodhlaicean  agus  gràs 
an  Spioraid  Naoimhe 

Cogais-mhaoth.  Ach  tha  mi  a'  smuainteachadh  gu'm 
beil  cuid  do  reachdan  agus  do  riaghailtean  àraid  agaibh 
do'm  feum  sibh  ge'illeadh,  agus  bu  math  leam  fiosrach- 
adh  fhaighinn  mu'n  timchioll. 

Cràbhadh.  Tha,  tha  sin  againn,  agus  bheir  mi  fios  dut 
mu'n  timchioll,  air  an  dòigh  a's  fearr  a  dh'  fhaodas  mi. 

1.  Feumaidh  sinn  èiridh  gach  latha  roi'  èiridh  na 
grèine,  agus  an  sin  tha  sinn  a'  cruinneachadh  an  ceann 
a'  chèile  chum  ùrnaigh,  agus  cliù  a  chur  suas  do  Dhia 
mòr  nèimhe,  a'  toirt  buidheachais  dha  air  son  nan  soch- 
airean  a  f  huair  sinn,  agus  ag  aslachadh  a  dheagh-ghean 
agus  a  dhion  air  son  an  ama  ri  teachd. 

2.  An  sin  tha  gach  tè  a'  dol  chum  a  ghnothach 
sònraichte  fèin,  abhuineas  d'a  dreuchd,  agus  buanaich- 
idh  i  air  cheann  a  gniomha  gu  àm  ùrachaidh,  agus  mar 
siu  a  rithist  gu  àm  dinnearach. 

3.  Tha  mar  fhiachan  oirnn  aoidheachd  a  thoirt  do 
gach  eilthireach  a  tha  air  a  thuras  chum  na  dùthcha 
nèamhaidh  mas  e  is  gu'm  bi  teisteanas  aca  gu  sheall- 
tainn  dhuinn,  no  cunntas  dhianmhalt'  r'a  thoirt  seachad 
mu'n  timchioll  fèin. 

4.  Mu  fheasgar  feumaidh  sinn  cruinneachadh  an 
ceann  a  chèil'  a  rithist  chum  ùrnaigh  a's  molaidh,  mar 
sa'  mhadainn. 

5.  Tha  dh'fhiachan  oirnn  ionad  gleidhidh  armachd  an 
Rìgh  a  chumai'  suas,  agus  armachd  dhearbht',  a  sheasas 
an  aghaidh  gac»  cunnairt  a's  cruadaiJ,  a  thoirt  do  gach 
eilthireach. 

Is  e  so  lagh  coitcheann  agus  cudthromach  ar 
comuinn;  ach,  a  bharr  orra  so,  tha  iomadh  riaghailt 
shònraichte  eil'  againn  is  neo-chudthromaiche  annta 
fèin  ged'  tha  iad  fior  fheumail,  agus  ann  an  cuid  glè 
iomchaidh  chum  ar  sonais,  ach  tha  iad  tuilleadh  is 
lionmhor  r'an  ainmeachadh  gu  lèir  aig  an  àm  so. 

Measarrachd.  Leig  dhomh  a  mhàin  labhairt  mu  stàt* 

an  measarrachd,  a  thaobh  ithe  agus  òil,  oir  tha  reachd 
air  a  thoirt  dhuinn  mu'n  na  nithe  so  a  dh'  f  heumas 
sinn  a  choimhid  teann  fo  throm  ùmhladh,  ni  a  tha  mi 
a'  smaointeach  a  dhearmaid  thu  aithris. 

Cràbhadh.  _'S  fior,  gu  deimhin,  gu'n  dhearmaid  mi 
sin  aithris,  agus  is  toilichte  ta  mi  air  son  an  dearmaid, 
a  chionn  gu'n  tug  mi  leis  a'  sin  cothrom  dhutsa 
chum  labhairt  ni's  mionaidiche  mu  thimchioll  na 
cùise,  thaobh  gur  tu  a's  comasaiche  air  labhairt  mu'n 
phuing  no  mise,  agus  thu  bhi  air  do  shònrachadh 
mar  neach-mìnichich  an  reachd  sin  ;  uime  sin  guidheam 
ort,  innis  do'n  eilthireach  m'a  thimchioll. 

Measarrachd.  Tha  stàtan  na  measarrachd  so  a  thaobh 
ithe  agus  òil  air  a  socrachadh,  air  na  smaointean  so,  gu'n 
thuit  Adamh  tre  itheadh  a  mheas  thoirmisgte.  B'e  ithe 
an  ceud  pheacadh  a  chuireadh  an  gnìomh  leis  a'  chinne- 
dhaona.  ÌNise  ged  nacheil  e  soilleir  cò  dhiùa  shruth  e  o 
ghalar  nadurrach  eigin  anns  an  ubhal  a  dh'  ith  Adamh, 
no  bho  anailnimheil  na  nathrach  amhol  am  meas  sin  do 
dh'  Eubh,  nobhoaobhar  diamhair  eigin  eile,  gidheadh, 
tha  sinn  cinnteach  a  thaobh  gu'n  robh  Adamh  roimh 
an  àm  sin  an  làn-iomlanachd  an  nàduir  dhaona,  ('na 
iomhaigh  bheò  an  Dè"  ghlòrmhor — anam  làn  do  ghath- 
an-solais  na  soillse  siorruidh — a  thuigse  soilleir  agus 
ciùin  mar  a'  mhadainn — a  rùn  seasmhach,  agus  umhal 
da  chiall  reusanta, — a  chorp  gu  sunntach,  fallain, — 
sgiamhach,  cumair,  barrait'  agus  neo-bhàsmhor),  cha 
bu  luaithe  bhlais  e  do  'n  mheas  mharbhtach  so  'na 
thàinig  caochladh  iongantach  air,  bha  iomhaigh  Dhè  air 
a  milleadh  air  ball,  dh'fhàs  anani  dorcha,  gruamach, 
a  thuigse  agus  a  reusan  mall  agus  neo-iomairteach, 
agus  dh'  atharraich  a  rùn  ;  a  dh'  aon  f  hacal,  bha  uile 
cheufathan  anma  air  dol  araon  à  n-ionnad  agus  às  an 
aitaibh  gnàthaichte  ;— bha  chorp  air  fàs  lag  agus  mi- 
thallain,  buailteach  do  dh'iomadh  eugail,  teinn  a's 
anmhainneachd,  agus  fa-dheòigh  do'n  bhàs  fèm  :  be  so 
toradh  itheanaich  mhi-iomchaidh.  Ach  cha  dostad  am 
usi-àgh   an   so,  ach   ghiùlan  se  e  chum  a  ghinealaioh, 

agus  gach  uile  dhiùm-buaidh  cuirp  agus  anma  chum  a 
chloinne,  ni  thug  uile  ghinealaichean  an  t-saoghail  fo'n 
aon  mhi-shuaimhneas,  truaillt'  araon  an  corp  agus  an 
anam,  air  an  gin  ann  am  peacadh  agus  air  am  breith 
ann  an  euceartan.  Ach  mar  nach  biodh  iad  truagh 
ni's  leòir  ann  an  ceud  truailleachd  an  nàduir  tha 
'chuid  is  liugha  do'n  chinne-dhaona  a'  feuchainn  an 
truaighe  a  mheudachadh,  le'm  buanachadh  'nan  droch 
chleachdaidhean  do'n  aon  chionta ;  craos  agus  misg  a' 
riaghladh  thar  a'  chuid  is  mò  do'n  t-saoghal. 

Se  so  an  t-aobhar  mu'm  beil  stàtan  na  measarrachd 
ann  an  ithe  's  an  òl  cho  teann  air  an  ceanghal  ris  a' 
chomunn  so  ;  agus  bu  mhath  na'n  deanadh  an  saogha! 
gu  Ì6ir  an  coimhid ;  an  sin  bhiodh  inntinnean  fallain 
aig  muinntir  ann  an  collainean  sunntach, 

Cogaìs-mhaoth.  C'àite'  am  beii  a'  mheasarrachd  sin 
ann  an  ithe  'san  òl  a'  comh-sheasamh  ? 

Measarrachd.  Tha  i  a  coirih-sheasamh  ann  an  srian 
riaghailteach  a  chur  ris  a'  chàil  a  chum  cùimse  àraid 
do  bhiadh  's  do  dheoch,  agus  a  thaobh  a'  ghnè  bhìdh 
a's  dibhe  a  th'  air  a  cheadachadh  dhuinn  a  ghabhail. 

Cogais-mhoath.  Guidheam  ort,  nochd  dhomhsa  cia 
mar  a  tha  i  a'  comh-sheasamh  ann  an  srian  a  chur  ris 
a'  chàil  a  thaobh  cùimse. 

Measarrachd.  Tha  i  a'  teagasg  dhuinn  gun  ni's  mò 
ithe  no  òl  air  aon  tràth,  no  na's  tric  an  aon  Jatha,  no  na 
tha  iomchuidh  chum  slàinte  a'  chuirp,  110  na  dh'f  hògh- 
nas  do  nàdur,  agus  na  dh'  ùraicheas  an  spiorad,  tha  sin 
a'  cumail  a'  chuirp  callda,  agus  da  thoirt  fo  ùmhlachd 
do'n  anam,  chum  gu'm  bi  na  ceudfathan  is  suaraiche 
umhal  do  na  ceudfathan  a's  urramaiche.  ■ 

Cogais-mhaoth.  Ach  cia  mar  a  bhios  f  hios  aig  duine 
air  an  f hior  chùimse  a  dh'fhòghnas  a  chum  slàinte  a 
chuirp,  no  na  tha  dhìth  air  nàdur,  agus  na  dh'ùraicheas 
an  spiorad  ;  a  thaobh  gu'm  beil  cho  liugha  caochladh 
cuirp  's  an  t-saoghal  'sa  th'ann  do  dh-aodannan  ? 

Measarrachd.  Is  e  an  dòigh  air  am  fiosraichear  sin,  na 
h-uiie  neach  an  aire  thoirt  da  nàdur  fèin,  agus  tuigidh 

iad  mar  sin  ann  an  ùine  ghearr  am  fior  thomhas  a's  còir 
dhaibh  a  ghabhail,  agus  an  dearbh  àm,  air  an  còir 
dhaibh  ithe  agus  òl:  gabh  so  a  mhàin  mar  riaghailt 
choiteheann, — Gu'm  beil  e  air  gach  cor  goireasach 
dhuinn  èiridho  bhòrd  le  càil,  agus  le  inntinn  ;  an  deigh 
bìdh,  agus  a  bhi  cho  togarrach  air  son  gnìomha,  iomairt, 
no  ùrnaigh,  sa  bha  sinn  roimhe  sin.  Esan  a  dh'itheas 
no  dh'òlas  barrachd  air  a  so,  tha  e  bristeadh  reachd  na 
measarrachd  :  a  thaobh  gur  e  is  crìoch  àraid  do  dh'ithe 
's  do  dh'òl,  nàdur  ùrachadh,  agus  fhàgail  ni's  surtnt- 
aiche  agus  ni's  lùghoire,  agus  cha-n  e  f  hàgail  ni's  truime 
agus  ni's  dùire. 

Coyais-mhaoth.  Guidheam  ort,  innis  dhomh,  ciod  na 
deagh  bhuaidhean  a  tha  measarraohd  a'  gin  anns  an 
anam,  agus  cia  mar  tha  i  'g  oibreachadh  orra  ? 

Measarrachd.  'S  mòr  gu  cinnteach,  agus  is  lionmhor, 
na  sochairean  a  tha  air  an  cur  a  dh'ionnsaidh  an  anma 
o'n  mheasarrachd  so  a  ghnàthachadh  annan  ithe  's  an  òl ; 
oir  ged  a  tha'n  t-anam  dheth  fein  'na  bhith  neo-bhàs- 
mhor,  gidheadh,  am  feadh  a  tha  e'n  ceanghal  ris  a'  chorp 
bhàsmhor  tha  e  a'  comh-phairteachadh  do  shuaimhneas 
agus  do  mhi-shuaimhneas  a'  chuirp  :  ma  tha  'n  corp  air  a 
chràdh  tha'n  t-anam  a'  fulang  maille  ris  ;  ma  tha'n  corp 
ft'  mothachadh  sòlais,  tha'n  t-anam  ga  mhothachadh  mar 
an  ceudna,  cha-n  e  sin,  (le  labhairta  rìreadh)  ach  se  an 
t-anam  a  mhàin  a  ta  mothachail  do  gach  ni  thàrlas  do'n 
chorp ;  oir  cha-n  eil  an  corp  dheth  fèin  ach  'na  nì 
marbh  gun  chomas  mothachaidh  no  gluasaid,  is  e  an 
t-anam  a  ta  toirt  beatha,  gluasad,  agus  mothachadh  dha. 
A  nis',  uime  sin,  a  rèir  is  mar  tha'n  corp  air  a  chumail 
gu  slàn,  sunntach,  is  ann  a  ni  'n  t-anam  buaidh-chaith- 
ream  an  taobh  a  staigh  dha  fe'ìn  ;  a  rithist,  an  uair  a 
tha'n  corp  tinn,  agus  fann,  tha'n  t-anam  a'  fannachadh 
tre  chomh-f  hulangas.  Esan,  uime  sin  a  dh'itheas  agus 
a  dh-òlas  thar  cùimse,  agus  a  lionas  a  ghoile,  tha  e 
dochanh  a  chuirp  agus  a'  cur  sll  iomadh  galar  'na 
innigh  fe"in,  cha-n  eil  an  duine  sin  'na  charaid'  d'a  anam 
fein,  oir  tha  anam  leis  an  ni  sin  air  fàs  leisg,  dorcha, 

gruamach,  trom  agus  dubhach,  as  eagmhais  gach  uile 
thaitneis  agus  sòlais  :  'nuair  a  ta  anam  an  tì  sin  a  chuir- 
eas  srian  ri  chàil,  agus  nach  ith  agus  nach  òl  ni's  mò, 
no  ni's  trice  na  dh'f  hòghnas  do  nàdur,  agus  a  dh-ùraich- 
eas  a  spiorad,  do  ghnà  beò,  agus  lùghor,  sunntach,  cho 
dis  ris  an  òige,  agus  ciùin  mar  a'  mbadainn,  làn  soluis 
agus  sòlais  ;  èiridh  e  suas  ann  am  buaidh-chaithream 
naomha,  agus  laidhidh  e  sìos  fo  bblàths  grian-ghathan 
sonais  siorruìdh  :  gun  spèis  do'n  t-saoghal  agus  do  na 
th'  ann,  ach  a  phàilliun  ftìn,  a  tha  do  gbnà  air  a 
chumail  gu  glan,  grinn ;  agus  tha  e  a'  gabbail  tlachd 
ann  am  fois  a  ghabhail  ann,  'nuair  tha  e  sgìth  mar 
am  fìor-eun  dheth  àrd-itealaich !  Is  e  ar  cuirp 
teampull  an  Spioraid  Naoimh',  agus  an  tì  a  thruailleas 
e  le  stròghalachd,  agus  neo-ghlaine  tha  'g  ìobairt  suas  a 
chuirp  a  chum  uilc :  uime  sin  is  ceart  a  tbuirt  Sol 
amh  ; — "  Na  bi  am  measg  phòitearan  fiona  ;  am  measg 
luchd  comh-ithidh  geòcach  feòla."     Gnà.  xxiii.  20. 

Cogais-mhaoth.  Tha  mi  toirt  buidheachas  dut  air  son 
do  bhriathran  math'  agusfallain.  A  nise  guidheam  ort, 
nochd  dhomhsa  cia  mar  a  tha  measarrachd  an  itheadh 
's  an  òl  a'  comh-sheasamh  ann  an  srian  a  chur  iìs  a' 
chàil  a  thaobh  gnè  a'  bhìdh  ? 

Measarrachd.  A  chum  a'  phuing  sin  a  shoilleireach- 
adh  ni's  fear,  is  iomchaidh  dhuinn  amharc  air  ar 
n-ais  gu  Adhamh,  a  tha  sinn  a'  faicinn  a  f  huair  cead 
itheadh,  gu  saor  do  dh'uile  meas  gàradh  Eden ;  ach  a 
mhàin  gun  deach  a  thoirmeasg  dha  blasad  do  meas 
craobh  an  eòlais  a  mhaith  agus  an  uilc  :  agus  an  deigh 
sin  chum  a  leigeadh  ris  gu'n  robh  cùram  sònrait'  aig 
Dia  do  ghne'  bìdh  an  duine,  dh'innis  Dia  dha  an 
seòrsa  mheas  agus  luibhean  a  dh'itheadh  e,  agus  an  ni  a 
bhiodh  mar  bhiadh  do  na  h-ainmhidhean,  do  gach  luibh 
a  ghionas  sìol,  agus  gach  craobh  a  ghiùlanas  toradh 
cheadaicheadh  dha  itheadh,  agus  bha  feurna  machrach 
air  òrduchadb  do  na  h-ainmhidhean.  An  so  faodaidh 
sinn  a  thoirt  fainear  nach  robh  iomradh  fathast,  air 
feòil  no  iasg  a  bhi  air  an  itheadh  ;  cha  robh  gus  an  deigb 

na  dìle :  air  an  aobhar  sin  tha  cuid  a'  smaointeach- 
adh  nach  d'ith  na  h-aithrichean  roimh  an  tuil  feòil  do 
shèòrs'  air  bith  ;  agus  cha-n  eil  e  mi-choltach  nach  e  so 
an  t-aobhar  mu'n  robh  iad  beò  cho  ro  fhada  ;  cha-n  eil 
ni  sam  bith  a  chuireas  ri  slàint'  agus  saoghal  fada,  na 
teachd-an-tìr  do  mheasan,  meacain,  luibhean,  mil  a's 
ola,  &c,  gun  f  heòil  no  iasg. 

'S  e  cheud  àite  's  am  beil  sinn  a'  leughadh  gu'n  tug  Dia 
eead  do'n  duine  feòil  itheadh,  an  deigh  na  dìle,  'nuair 
a  bheannaich  e  Noah  agus  a  mhic,  ag  radh  riu,  "  Siol- 
aichibh,  agus  fàsaibh  lionmhor,  agus  lionaibh  an  talamh; 
agus  bithidh  bhur  n-eagal  agus  bhur  fiamh-sa  air  uile 
bneathaichibh  na  talmhuinn,  agus  air  uileeunlaith  nan 
speur,  air  gach  ni  a  ghluaiseas  air  an  talamh,  agus  air 
uile  iasgaibh  na  mara;  d'ur  làimh-sa  tha  iad  air  an 
tabhairt.  Bithidh  gach  ni  gluasadach  a  ta  beò,  dhuibh 
mar  bhiadh  ;  amhuil  mar  an  luibh  ghorm  thug  mi 
dhuibh  na  h-uile  nithe :  ach  feòil  maille  r'a  beatha, 
eadhon  a  fuil,  cha-n  ith  sibh."  O  so  chi  sibh  'nuair  a 
cheadaicheadh  feòil  itheadh  air  tùs  gu'n  robh  e  air  àint- 
eadh  do'n  duine  gu'n  f  heòil  itheadh  maille  r'a  fuil,  agus 
kha'n  àinte  sin  ni's  ro  shònraite  air  a  daingneachadh 
ann  an  lagh  Mhaois,  'nuair  a  bha'n  t-saill  air  a  toirm- 
easg  a  bhi  air  a  h-itheadh  anns  na  briathran  so ; 
"  Labhair  ri  cloinn  Israeil,  ag  ràdh,  saill  sam  bith 
daimh,  no  caorach,  no  gaibhre  cha-n  ith  sibh."  (^Leibh. 
vii.  23.)  Agus  beagan  an  deigh  so,  (anns  an  aon  chaib- 
idil  deug  do  Leibhiticus  o'n  cheud  rann  gu  deireadh  a' 
chaibidil,)  tha  eadar  dhealachadh  air  a  chur  eadar  am 
biadh  a  dh'f  haodar  itheadh  agus  am  biadh  nach  faod, 
agus  eadar  na  beathaichean,  na  h-eunlaith,  agus  na 
h-iasgaibh  glan  agus  neo-ghlan,  agus  bha'n  lagh  sin  gu 
teann  air  a  choimhid  le  cloinn  Israeil  tre'n  uile  ghin- 
ealachd,  agus  gus  an  latha  an  diugh  mar  an  ceudna. 
A  nise,  gu'n  teagamh  sam  bith,  's  ann  a  thaobh  nam 
buaidhean  mathano  olc,  a  bha  ann  am  feòil  nan  creut- 
aran  so,  a  bha  cuid  diù  air  an  toirmeasg,  agus  cuid  eile 
air   an    ceadachadh .  agus  ged  a  bha  'n  lagh  so  air  a 

chuir  air  chùl  tre  theachd  Chriosd,  gidheadh,  tha  sinn 
a'  faighinn  nan  abstol  'nan  comhairle  do  dh'Irnsalem,  a' 
toirmeasgnithetachtaitheadh,  agàinteadhdo  naCriosd- 
aidhean  fuil  a  sheachnadh,  (Gnìomh  xv.  19,  20.)  Agus 
ann  am  beatha  nan  abstol  tha  e  air  aithris,  gu'n  sheach- 
ain  cuid  aca  gach  gnè  f  heòla  rè  am  beatha ;  agus  cha-n 
e  mhàin  na  h-abstoil,  ach  bha  Criosdaidhean  eile  a' 
seachnadh  feòla,  a'  beathachadh  a  mhàin  air  luibhean 
a's  nithibh  mar  sin,  mar  tha  Pòl  a'  togail  flanais  'na 
litir  a  chum  nan  Corintianach. 

Faodaidh  sinn  comh-dhùnadh  mu'n  chùis  sin  uile, 
nach  biodh  an  rabhaidh  agus  an  cùram  so  gu  lè'ir  air 
a  thoirt  seachadh  mu  chaochladh  bidh,  o  thoiseach  an 
t-saoghail  a  dh'ionnsaidh  àm  na  dìle,  agus  o'n  dìle  gu 
toiseachadh  lagh  Mhaois,  agus  o  'n  àm  sin  gu  àm 
abstoil  Iosa  Criosd,  mar  a  biodh  aohhar  air  a  shon  bu 
mò  na  ùmhlachd  an  duine  a  mhàin  a  dhearbhadh, 
agus  samhlachan  subhailc  a's  dubhailc  a  chur  an  làth- 
air  dhaoine,  mar  thacuida'  cumail  a  mach.  Feumaidh 
rudeigin  a  bhi  ann  an  nàdur  chreutairean  beòtha, 
buaidhean  eugsamhail,  as  aobhar  do  dh'aon  a  bhi  air  a 
thoirmeasg,  agus  an  t-aon  eile  bhi  air  a  cheadachadh ; 
agus  ged  nach  eil  mar  f  hiachan  oirnn  an  diugh  lagh 
Mhaois  a  choimhid,  gidheadh,  cha-n  urrainn  mi  fhaic- 
inn  ciod  am  bunachar  a  ta  aig  cuid  do  Chriosdaidhean 
gu  bhi  gnàthachadh  calg-dhìreach  an  aghaidh  òrduigh- 
ean  abstoil  Chriosd,  ann  a  bhi  'g  itheadh  fala  agus 
nithe  tachta. 

Cogais-mhaoth.  Tha  mi  cuimhneachadh  gu'n  cuala 
mi  'bhi  tighinn  air  a'  phuing  sin  roimhe  ie  cuid  do 
luchd-connsachaidh ;  agus  do  na  briathran  mu  dheir- 
eadh  a  labhair  thu,  thugadh  so  mar  f  hreagradh,  gu'n 
tuirt  Iosa,  "  Cha-n  e  an  ni  a  ta  dol  a  staigh  do'n  duine 
a  ta  ga  shalachadh  ach  an  ni  a  ta  tighinn  a  mach."  Agus 
tha  Pòl  ag  ràdh.  "  Oir  tha  na  h-uile  ni  glan  do'n 
dream  a  ta  glan."  Agus  luaidh  e  an  teagasg  so  : — "  Na 
bean  ri,  na  blais,  na  làimhsich," — teagasg  do  dh'ionns- 
achadh  bochd  an  t-saoghail. 

Grunndail.  Ach  ma  tha  briathran  Chriosd  an  so,  gu 
bhi  air  an  gabhail  gu  litireal,  faodaidh  neach  itheadh  do 
gach  seòrsa  beò-chreutair  pùinnseanta,  gu'n  chunnart 
agus  gun  chiùrradh,  gun  teagamh  sam  bith  thataghadh 
grunndail  r'a  bhi  air  a  dheanamh  a  thaobh  nan  nithibh 
a  dh'itheas  agus  a  dh'òlas  sinn,  agus  tha  gach  neach 
air  f  hàgail  mu'n  chùis  sin  gu  shaorsa  fèin  ;  ach  bu  chòir 
an  riaghailt  so  a  choimhid ;  an  ni  sin  a  sheachnadh  a 
thuig  sinn  o  ar  fèin-f  hiosrachadh  a  bhi  an  aghaidh  ar 
slàinte  chorparra,  no  chuireas  grabadh  air  subhailc 
a's  cràbhadh,  no  bhrosnaicheas  a  chum  dubhaile 
a's  ana-miann  le  cur  na  h-eanachainn  air  mhisg 
a'  blàthachadh  na  fala,  agus  a'  cur  na  h-inntinn  air 
aimhreith,  no  air  sheòl  sam  bith  eile  a  bhios  'na  ionn- 
sramaid  do  ghniomh  na  i'eòla  no  do  bhuaireadh  an  dialih- 
oil:  mani  sinn  an  riaghailtso  achomhidni  sinngumath. 

Do  thaobh  ràite  Phòil,  a  Tha  na  h-uile  ni  glan  do'n 
dream  a  tha  glan"  faodar  tionndadh  ri  ni  a  labhair  an 
t-abstol  ceudna  ann  an  àit'  eile,  "  Tha  na  h-uile  nì 
ceadaichte  dhomhsa,  ach  cha-n  eil  na  h-uile  nì  iom- 
chuidh  ;  tha  na  h-uile  ni  ceadaichte  dhomh  ach  cha 
chuirear  mi  fo  chumhachd  ni  sam  bith."  Beagan  an 
deigh  so  tha  e  'g  ràdh,  "  Tha  am  biadh  air  son  na  broinne, 
agus  a'  bhrù  air  son  a  bhìdh  :  ach  sgriosaidh  Dia  araon 
so  agus  sud."  (1  Cor.  vi.  12,  13.)  A  nis'  a  thaobh 
co-dhàimh  an  dà  chinn-teagaisg  so  r'a  chèile,  tha  e  soilleir 
gu'n  do  labhair  e  mu  thimchioll  an  t-saor-chead  a  thug- 
adhdoChriosdaidheanathaobh  a'ghnè  bhìdh  adh-fhaod- 
adh  iad  itheadh  a'  nochdadh,  ged  fhuair  iad  saorsa  bho 
lagh  Mhaois,  gidheadh  gu'm  beil  mar  fhiachan  orra 
bho  lagh  crionnachd  agus  subhailc  chriosdail  a  leithid 
do  bhiadh  a  ròghnachadh  'sa  chumas  ìad  o  oilbheum  a 
thabhairt  do  sheirc,  no  buntainn  ri  deagh  riaghailt  na 
diadhachd,  ni  a  dh'f  hàgas  sinn  ni's  ro-naomh'  agus  ni's 
fiorghlaine,  agus  cha-n  ann  ni's  amsgaidh  agus  ni's 
mi-naomha. 

Seirc.  Tha  'n  iuaidh  a  rinn  thu  air  an  oilbheum  a 
tìh'fhaodas,  seirc   fhaighinn   o  gheòcaireachd,   a'  toir 

earann  eile  do  bhriathran  an  abstoil  cheudna  (rn'm 
chùimhne,  far  am  beil  e  'g  ràdb,  "  Ma  bheir  biadh 
aobhar  oilbheum  do'm  bhràthair  cha-n  ith  mi  feòil  n 
chaoidh,  a  chum  nach  toir  mi  oilbheum  do  m'  bhràth- 
air."  (1  Cor.  viii.  13.)  Gu  cinnteach  's  e  seirc  fior 
mhais'  agus  uile  bhuaidhean  nan  subhailc  criosdail, 
glòir  shònraicht'  a'  Chreideimh  chriosdail,  agus  comb- 
lionadh  an  lagha  agus  nam  fàidhean.  Esan  a  ta  gabhail 
air  a  bhi  creideach,  agus  e  as  eugmhais  seirc,  tha  e  'na 
as-creideach  fo  sgàile  diadhachd,  'na  f  hear  foill-amharc 
air  creideamh,  'na  f  hear-atharrais  mharbb  air  beatha 
dhiadhaidh  ;  tha  e  a'  ruith  air  falbh  maille  ris  a'  mhaigh- 
eich  agus  a'  teumadh  maille  ris  a'  chù.  Tha  e  a'  fanaid 
air  Dia,  a'  mealladh  dhaoine,  agus  da  dhìteadh  fèin  ;  is 
e  fior  ghuitear  a'  pheacaidh,  oir  annsan  tha  uile  dhubh- 
ailcean  an  t-saoghail  a'  brùcbdadh  a  steach  mar  ann  an 
clais-shalchair  choitcheann. 

Ach  air  eagal  gu'n  tog  mo  luchd-è"isdeachd  na  labhair 
mi  mu  thimchioll  an  duine  gun  seirc  ann  an  seadh 
mearachdach  labhraidh  mi  ni's  soilleire  mu  dhtìdhinn 
seirc,  le  cunntais  ni's  sònraite  thoirt  seachad  mu  f  hìor 
nàdur  na  subhailc  so.  Cha-n  eil  mi  a'  ciallachadh  le 
seirc  a'  gheug  sin  d'i  a  ta  giùlan  toradh  nan  gniomh 
daonnachdail, — biadh  a  thoirt  do'n  acrach,  deoch  do'n 
phàiteach,  na  prìosanaich  agus  na  ciomaich  f  hiosrach- 
adhle  saorsa,  fasgath  thoirt  do'n  mhuinntir  aig  nach  eil 
ionad  'san  cuir  iad  an  cinn  fòpa,  a'  fiosrachadh  nan 
euslan  agus  g'an  leigheas,  agus  gniomhan  tròcaireach 
mar  sin;  thaseirc  ni'smòannamfarsainneachdspioradail 
na  na  gniomharran  matha  so  gu  lèir  ;  f  òs,  faodaidh  cuid 
diù  so  a  bbi  air  an  cur  an  gniomh  as  eugmhais  seirc, 
mar  tha  deagh  Phòl  a'  togail  fianais,  far  am  beil  e 
'g  ràdh ;  "  Ged  chaithinn  mo  mhaoin  uile  chum  na 
bochdan  a  bheathachadh,  agus  ged  bheirinn  mo  chorp 
a  chum  a  losgadh,  agus  gun  ghràdh  agam  cha-n  eil 
tairbh  sam  bitb  dhomh  ann."  (1  Cor.  xiii.  3.)  Tha 
e  nochdadh  gu  soilleir  o  na  briathran  so  gu'm  faod  iom- 
adh  gniomh  math   a  bhi  air  a  dheanamh  o'n  leth  a 

maeh,  agus  luchd-deanamh  nan  grriomh  sin  a  hhi  as 
eugmhais  seirc,  uime  sin  an  uair  a  tha  mi  a'  labhairt 
mu  sheirc,  tha  mi  a'  ciallachadh  buaidhean  diadhaidìi 
an  anma,  a  tha  'n  t-abstol  ceudna  a'  soilleireachadh  anns 
na  briathran  so  ; — "  Tha'n  gràdh  [no  seirc]  fad-f  hul- 
angach,  agus  caoimhneil ;  cha  ghabh  an  gràdh  farmad  : 
cha  dean  an  gràdh  ràiteachas,  cha-n  eil  eaira  shèideadh 
suas,  cha  ghiùlain  se  e-fè"in  gu  mi-chiatach,  cha-n  iarr 
e  na  nithe  sin  a  bhuineas  da  fèin,  cha-n  eil  è  so-bhros- 
nachadh  chum  fè"irge,  cha  smuanaich  e  olc  sam  bith  : 
cha  dean  e  gàirdeachas  'san  eucoir,  achni  e  gàirdeachas 
sa'n  f  hìrinn  ;  fuiligidhe  na  h-uile  nithe,  creididh  e  na 
h-uile  nithe,  bithidh  sùi]  aige  ris  na  h-uile  nithibh, 
giùlanaidh  ena  h-uile  nithe.''  (1  Cor.  xiii.  4 — 7«)  Is 
e  so  làn  thuaraisgeul  na  fìor  sbeirc'  agus  is  Criosdaidh 
foirfe  a  bheirdearbhadh  oirre  marso  bho  ghiùlan  fèin ;  is 
creideach  an  creideach  da  rìreadh,  gaisgeach  sa'  chreid- 
eamh,  Israelach  da-rireadh,  anns  nach  eil  cealg,  clach 
bheò  ann  an  teampull  De:  tha  e  a'  ruith  le  f'oighidin 
an  rèis  a  chuireadh  roimhe ;  tha  e  a'  gnàthachadh 
stuaim,  fireantachd,  agus  naomhachd,  a  thaobh  Dhe' 
agus  dhaoine,  agus  da  thaobh  fein,  is  e  anam  ionad 
tasgaidh  a'  mhathais,  fior  mheadhon  nadiadhachd,  anns 
am  miann  leis  gach  subhailc  còmhnaidh  a  ghabhail ;  tha 
gràdh  naomh  aige  do  gach  neach,  ged  a  tha  'chorp  air 
an  talamh  tha  anam  air  nèamh,  tha  e  laidhe  sios  fo 
sgàile  craobhan  phàrrais,  tha  e  deothal  a  steach  anail 
gaoithe  neo-bhasmhor,  agus  a'  blasad  gu  minig  do 
mheas  craobh  na  beatha. 

À.  nis'  ann  an  cumadh  nam  briathran  so  ris  a'  phuing 
mu'n  do  labhair  thu,  deiream,  gu'm  beil  an  duine  tha 
sealbhachadh  tiodhlaicean  diadhaidh  na  seirc,  mar  tha 
e  gràdhachadh  Dhè  thar  gach  ni,  tha  e  a'  gràdhachadh 
a  choimhearsnach  mar  e-fè'in,  agus  giùlanaidh  se  e-fe'in 
anns  gach  dòigh,  a  chum  nach  toir  e  oilbheum  do 
Dhia  no  dhuine,  giùlanaidh  e  le  uil-anmhainneachd 
a  bhràthar  anmhaìnn,  do  na  h-Iudhaichibh  tha  e  'n-a 
ludhach  chum  is  gu'm    buannaich  e  na  h-Iudhaich  j 

agus  dhaibh-san  a  ta  as  eugmhais  an  lagha,  m&r  gs'rti 
biodh  e  fèin  gun  au  lagh,  (gun  a  bhi  as  eugmhais  ^aga 
Dhè  ach  fo  Jagh  Chriosd,)  chum  is  gu'm  buannaich  e 
iadsan  a  ta  as  eugmhais  an  lagha ;  do'n  mhuinntir 
anmhainn  fàsaidh  e  cho  anmhainn,  chum  is  gu'n 
coisinn  e  a'  mhuinntir  anmhainn ;  tha  e  air  a  dhean- 
amh  na  uile  ni  do  na  h-uile  dhaoine,  chum  is  gu'm 
buannaich  e  cuid  diù  air  aon  dòigh  no  dòigh  eile. 
Maille  riu-san  a  dh'itheas  feòil  ithidh  esan  feòil, 
mar  an  ceudan  gun  cheistean  fheòraich  air  sgàth 
cogais,  (oir  is  leis  an  Tighearna  an  talamh  agus 
a  làn)  Maille  riu-san  a  thraisgeas,  traisgidh  e  :  Uime 
sin,  cò  aca  a  dh'itheas  no  dh'òlas  e,  no  ge  b'e  ni  a  ni  e, 
ni  e  na  h-uile  ni  chum  glòire  Dhe ;  a'  deanamh  toile 
nan  uile  dhaoine  anns  na  h-uile  nithibh  gun  a  bhi  'g 
iarraidh  a  bhuannachd  fèin,  ach  buannachd  mhòran 
chum  gu'n  tèarnar  iad.  (1  Cor.  x.  31 — 33.)  Is  e  so 
gnàths  a'  Chriosdaidh  fhoirfe,  is  e  so  crìoch  nan  àintean 
gn  leir,  suim  an  lagha  agus  an  t-Soisgeil,  agus  a's  crìoch 
àraid  do  measarrachd  a  thaobh  ithe  a's  òii. 

Thaitinn  a'  chomh-labhairt  so  aig  Seirc  ris  a'  chuid- 
eachd  gu  lè*ir5  agus  thuirtCogais-mhaoth  gu'nrobhelàn- 
thoilichte  le  chociallach  suidhichte'salabhairi  air  cei.st 
a  chuir  e-fèin  a  mach,  bha  inntinn  roimh  an  àm  sin  fo 
bhruaillean  mu'n  phuing  so,  agus  f  huaire  nisedearbh- 
adh  cinnteach  mu  deidhinn  agus  thug  e  taing  do'n 
chuideachd  gu  leir  air  son  an  còmhraidh  buannachdail 
a'  toirt  buidheachas  sònraichte  do  Sheirc  air  son  a 
eomh-dhùnaidh  sgriobturail. 

An  sin  dh'iarr  an  oìgh  Measarrachd,  do'm  bu 
dreuchd  a  bhi  mìneachadh  stàtunn  na  stuamachd 
da  lochrann  ghlaine  thoirt  a  làthair,  agus  bha  iad 
air  ball  air  an  giùlain  da  h-ionnsaidh  le  aon  de  an 
hichd-freasdail  do'm  b'ainm  Umhal.  A  nise  cha  tug 
aon  de  na  lochrainn  so  ach  solus  fann  uaithe,  air 
sheòl  is  gu'm  bu  ghann  a  bha  fios  aca  co-dhiù  a  bha  no 
nach  robh  e  a'  lasadh,  ach  bha  an  t-aon  eile  a'  lasadh  gu 
geal  soiller :  "  A  nis,"  arsa  Measarrachd,  "  tha  sibh  a 

faicinn  an  t-eadar-dhealachadh  a  ta  eadar  an  dà  lòchrann 
so,  nach  eil  a  h-aon  diù  a'  toirt  uaithe  ach  solus  lag  fann, 
agus  ant-aon  eile  a' sgaoileadh  a  sholaisledearsadhmais- 
each,  is  e  an  aon  seòrsa  glaine  de'm  beil  an  dà  lòchrann 
so  air  an  deanamh,  ach  a  mhàin  gu'm  beil  a  h-aon  diù  air 
a  shalachadh  le  ceò  a's  gruamaich,  agus  an  t-aon  eile 
soilleir  agus  glan  :  is  samhlachan  iad  so  air  measarr- 
achd  agus  neo-mheasarrachd,  a  thaobh  ithe  a's  òil.  'S 
lòchrann  anam  an  duine,  a  lasas  le  dearsadh  maiseach 
ma  tha  'n  corp  air  a  chumail  glan  le  measarrachd 
agus  trasgadh,  ach  ma  shalaicheas  duine  a  chorp  le 
craos  tha  a  spiorad,  (ni  is  e  glaine  shoilleir  an  anma) 
neulach  agus  tiugh  le  gruamaich  agus  ceò,  air  chor  is 
nach  dealraich  e  le  deagh  ghniomhan  do  dhaoine  eile,  is 
cha  'mhò  gu'm  beil  solus  ann  da  fè*ln  ;''  "  agus  ma  tha  'n 
solus  a  ta  ann  'na  dhòrchadas  ciamòr  an  dorchadas  sin  ! 

Cogais-mhaoth.  Guidheam  gu'm  faod  mi  dragh  a 
chuir  ort  le  ceist  eile  mu  thimchioll  trasgaidh,  a  thaobh 
air  leam  gu'n  labhair  thu  mu  dhèidhinn  an  dràsta,  mar 
aon  mheadhon  a  chum  an  corp  a  ghlanadh,  agus  adhean- 
amh  'na  ionnsramaid  ni's  iomchuidh  air  son  seirbhis  an 
anma  :  bu  mhath  leam  f  hiosracnadh  ciod  na  h-eiseam- 
plairean  a  ta  agad  air  trasgadh  anns  na  sgriobturan,  no 
co-dhiù  a  tha  no  nach  eil  e  iomchuidh  agus  buannachdail 
do  Chriosdaidhean  a  bhi  ri  trasgadh,  na  ciod  na  fior 
èifeachdan  a  ta  sruthadh  uaithe  ? 

Measarrachd.  Cha  dragh  leam  idir  e,  ach  's  fior 
thoil-inntinn  leam  eòlas  a  thoirt  dhut  aira'  phuing  sin, 
a  rè"ir  mo  chomais,  a  thaobh  gur  e  sin  as  dreuchd  dhomh : 
Bhiodh  f  hios  agad  uime  sin,  gur  ni  trasgadh  a  ta  air 
a  mholadh  gu  tric  ann  an  leabhar  Dhè,  agus  air  a 
dhearbhadh  le  giùlan  iomadh  duine  math,agus  naomha : 
tha  sinn  a'  leughadh  gun  do  thraisg  Maois  dà-f  hichead 
latha  agus  dà  f  hichead  òidhch'  air  an  t-Sliabh :  agus 
ged  nach  eil  iomradh  air  trasgadh  roimh  àm  na  dìle, 
tha  e  glè  choltach  gu'n  d'rinn  na  daoine  anns  a'  cheud 
saoghal  trasgadh  lathail,  no  sa'  chuid  as  lugha  gu'n  do 
aheachainn  iad  feòil  gu  h-iomlan  ;  air  chor  is  gu'n  robh 

an  ni  a  thas'  a'  meas  an  diugh  'mar  chruaidh-ùmhladb 
air  a  choimhid  gu  nàdurrach  leis  a'  chinne-dhaonna 
gu  lè"ir,  ni  leis  an  do  mheal  an  cuirp  slàinte  shunntach 
le  aois  dlù  do  mhìle  bliadhna  :  ach  a  nis'  anns  na  linn- 
tean  so  do'n  t-saoghal  tha  cuirp  nan  daoine  air  fàs  ni  s 
laige,  agus  measaidh  daoine  mar  ùmhladh  trom,  trasg- 
adb  aon  uair  sa'  mhìos  :  ni-h-eadh,  ach  tha  aon  uair 
sa'  bhliadhna  tuilleadh  sa'  chòir  le  cuid. 

Bha  iomadh  aobhar  trasgaidh  a  measg  phobuill  Dè  o 
shean,  (Lebh.  xxiii.  27 — 31.)  Bha  air  iarraidh  air 
Clann  Israeil  latha  ìobairt-reitich  a  choimbid  gach 
bliadhna  mar  reachd  siorruidh  air  feadh  gach  ginealach, 
anns  an  robh  iad  gu  trasgadh  agus  an  anmannan  a  cbuir 
fo  chràdh  o  f  heasgar  gu  feasgar.  Bu  latha  ùmhlachd 
fhollaiseach  so  a  bha  aca  r'a  choimhid  gacb  bliadhna 
feadh  an  uile  gbinealach  am  feasd.  Bu  ghnà  leo  mar  an 
ceudna  trasgadh  air  àmannan  bròin,  mar  a  thraisg 
Daibhidh  an  uair  a  bha  an  leanabh  tinn.  (2  Sam.  xii. 
16,  17.)  Agus  thraisg  luchd-àitichidh  Iabeis-ghilead 
seachd  laithean  an  uair  a  thiodhlaic  iad  cnàimhean 
Shauil  agus  Ionathain  a  mhic  fo  chraoibh  am  an  Iabes. 
(1  Sam.  xxx.  13.)  Agus  cho  luath  sa'  chuala  Daibh- 
idh  naigheachd  am  bàis,  rug  e-fèin  agus  na  daoine  bha 
maille  ris  air  an  eudach  agus  reub  iad  e,  agus  rinn  iad 
caoidh  agus  ghul  iad,  agus  thraisg  iad  gu  feasgar,  air 
son  Shauil  agus  air  son  a  mhic  Ionatan,  agus  air  son 
sluaigh  an  Tighearna,  agus  air  son  taigh  Israeil. 
(2  Sam.  i.  11,  12.)  Osbarrbughnà  le  pobull  an  Tigh- 
earna  trasgadh  aig  àm  doilgheis  follaiseach  sam  bith, 
agus  cha-n  e  mhàin  iadsan  ach  cinnich  eile  mar  an 
ceudna,  mar  rinn  luchd-àitichidh  a'  bhaile  mhòir  Nin- 
ebheh  an  uair  a  dh'innis  am  fàidh  Ionah  gu'n  robh  am 
baile  greadhnachail  sin  r'a  bhi  air  a  sgrios  fo  cheann 
dà  f  hichead  latha,  oir,  "  dh'èigh  iad  trasg  agus  chuir  iad 
umpa  eudach  saic,  o'n  aon  bu  mhò  dhiù  gus  an  aon  bu 
lugha :  oir  thàinig  an  sgeul  gu  rìgh  Ninebheh  ;  agus 
dh'èirich  e  o'n  rìgh-chathair,  agus  chuir  e  'fhalluinn 
uaithe,  agus  chòmhdaich  se  e-fèin  le  eudach  saic,  agus 

shuidh  e  ann  an  luaithre;  agus  thug  e  fainear  a 
ghiaodhach,  agus  a  chur  an  cèill  feadh  Ninebheh,  (ie 
òrdugh  an  rìgh  agus  'uaislean,)  ag  ràdh  ;  Na  blaiseadh 
duine  no  beathach,  buar  no  treud,  aon  ni  na  h-ion- 
altradh  iad,  agus  na  òladh  iad  uisge."  Ionah  iii.  5,  6,  7- 

A  bharr  air  na  trasgaidhean  suidhichte  agus  follais- 
each  so,  tha  sinn  a'  leughadh  mu  dhaoine  diamhair  aig 
an  robh  e  mar  chleachdadh,  mar  am  fàidh  Daniel,  a 
thraisg  trì  seachduinean  iomlan  gun  aran  taitneach  sam 
bith  itheadh,  ni  mò  thàinig  feòil  no  fion  chum  a 
bheòil  :  agus  bha'n  trasgadh  so  a  rinn  e  cho  taitneach  an 
làthair  Dhè  is  gun  do  chuir  e  aon  de'ainglean  naomha 
da  ionnsaidh  a  chuir  f  àilt'  air  mar  "  dhuine  ro  ionmh- 
uinn"  ag  iarraidh  air  gun  abhi  fo  eagal,  "  oir,"  ars  esan, 
"  o'n  cheud  latha  'san  do  shuidhich  thu  do  chridhe 
chum  tuigsinn,  agus  a  chum  thu  fe"in  irioslachadh  ann 
an  làthair  do  Dhia,  bha  do  bhriathran  air  an  cluinntinu, 
agus  tha  mis'  air  teachd  air  son  do  bhriathran.  A  nise 
tha  mi  air  teachd  a  thoirt  ort  a  thuigsinn  ciod  a  thach- 
ras  do  d'  shluagh  anns  na  làithibh  deireannach."  (Dan. 
x.  1 — 14.)  Agus  'nuair  a  thug  e  mar  so  comhf  hurt- 
achd,  agus  neart  do  Dhaniel,  dh'f  hoillsich  e  dha  iomadh 
ni  iongantach  agus  diamhair  a  thachradh  anns  an 
t-saoghal ;  uime  sin  o'n  deagh-ghean  a  nochdadh  do 
Dhaniel  faodaidh  sinn  f  haicinn  gu  soilleir  cho  taitneach 
'sa'  tha  traisg  chràbhach  do  Dhia. 

Dh'f  haoite  iomadh  eiseamplair  a  bharr  orra  sof  haot- 
ainn  anns  ant-Seann  Tiomnadh  :  ach  isleòir  iad  so  fèin 
gu  nochdadhgu'm  bu  ni  trasgadh  a  bha  air  a  ghnàthach- 
adh  gu  minig  Je  pobull  Dè",  agus  leis  an  t-sluagh  naomha 
fo  lagh  Mhaois.  Agus  tha'n  soisgeil  g'a  mholadhgu 
mòr,  o  thoiseach  gu  dheireadh,  le  Criosd  agus  le  Eoin 
iJaiste,  le  Peadar,  Pòl,  agus  leis  a'  chuid  eile  do  na 
h-ahstoil,  araon  le'n  eiseamplairean  agus  le'n  comhairl- 
ean  ;  cha-n  eil  ni  sam  bith  ni's  tric'  air  a  sparradh,  na 
dleasanas  an  trasgaidh,  air  feadh  sgrìobhaidhean  an 
Tiomnaidh  Nuaidh ;  agus  gu'n  teagamh  sam  bith,  tha 
e  'n  diugh  a  cheart  cho  iomchuidh  sa  bha  e  riamh,  a 

thaobh  gu'm  beil  sinn  buailteach  do'n  aon  anmhainn- 
eachd,  fosgailte  do  na  h-aon  bhuairidhean,  agus  cuart- 
aichte  leis  na  h-aon  chunnartan  'sa  bha  na  prìomh 
Chriosdaidhean  ;  agus  is  e  trasgadh  an  aon  ni  is  fearr 
an  aghaidh  gach  uilc  dhiù  so  gu  lèir.  Tha  trasgadh  a' 
claoidh  a'  chuirp,  a'  ciùineachadh  an-tograidhean,  a' 
mùchadh  ana-mhiann,  agus  a'  beathachadh  cràbhaidh, 
is  e  ban-oglach  na  h-ùrnaigh  agus  bean-eiridinn  a' 
bheachd-smaointichidh,  tha  e  glanadh  na  tuigse  'sa 
cumail  mi-bheusan  fo  cheannsal  a'  stiùradh  na  toile, 
agus  a'  togail  suas  an  duine  chum  caithe-beatha  is 
spioradaile  :  is  e  beatha  nan  aingeal,  emanuel  an  anma, 
buannachd  mhòr  a'  chreidimh,  an  cothrom  is  fearr  gu 
uaigneas  agus  cràbhadh.  'Nuair  a  tha  ceò  ana-mhianna 
feòlmhor  air  a  mhùchadh  agus  air  a  chuir  às,  tha  'n 
cridhe  a'  gabhail  suas  le  lasair  naomha  gus  an  loisg  e 
mar  na  cheribum,  agus  mar  na  spioradan  fiorghlan  sin  a 
ta  neo-thruaillidh.  ls  iad  so  fior  e"ifeachdan  cràbhaidh 
agus  bith-thrasgaidh,  ni  leis  an  tog  iadsan,  a  ta  ga 
ghnàthachadh  gu  h-uaigneach  fianais. 

Cogais-mhaoth.  Thug  thu  orm  a  bhi  an  gaol  air  trasg- 
adh,  le  cunntais  cho  math  a  thoirt  seachad  mu  thim- 
chioll,  le  bhi  toirt  fainear  f  heumalachd  do'n  anam  agus 
do'n  chorp,  agus  tha  mi  a'  cur  romham  gu'n  toir  mi 
rìeuchainn  da  mi  fèin  an  dèigh  so,  oir  a  re"ir  mo  bheachd, 
tha  e  dìreach  mar  thubhairt  thu,  a'  toirt  air  duine 
teannadh  ni's  dlùithe  do  Dia,  air  da  anam  a  bhi  le 
stuamachd  agus  trasgadh  air  a  tharruinn,  mar  gu'm 
b'eadh  o'n  chorp,  agus  o  gach  ni  o'n  leth  a  muigh,  a' 
teicheadhair  falbh  d'aionnsaidhfèin,  agus  a'  suidhe  sios 
ann  am  pàilliunn  diamhair 'san  taobh  a  staigh  fo  sgàile 
na  diadhachd,  agus  a'  mealtainn  comh-chomuinn  agus 
aonaidh  ni's  dlùithe  ri  Dia. 

'Nuair  a  chuir  Cogais-mhaoth  crìoch  air  na  briath- 
ian  so,  thòisich  e  air  a  chuir  f^in  na  uidheam  air  son  a 
thurais  ;  a'  toirt  taing  dhaibh  gu  lèir  air  son  na  deagh 
aoidheachd  a  f  huair  e  uapa,  agus  gu  sònraichte  air  jjon 
an  comh-labhairt  buannachdail,  agus  dh'èirich  e  suas  gu 

chead  a  ghabhail  diù.  An  sin  dh'è'irich  iadsan  maihe 
ris,  agus  thug  iad  e  gu  ionad-gleidhidh  nan  àrm  a  bha 
dlù  do'n  dorus,  agus  an  sin  chòmhdaich  iad  e  bho  bhonn 
gu  mhullach  le  lùirich-chatha  a's  airm  dhearbhta,  mar 
bu  ghnà  leò  a  dheanamh  air  gach  eilthireach,  a  thaobh 
gu'n  robh  a'  chuid  a  bha  roimhe  de'n  t-slighe  ni  bu 
chunnartaich,  oir  bha  'n  rathad  air  a  chuartachadh  le 
meirlich,  agus  luchd-reubainn,  maille  ri  mic  Bhelial, 
agus  mortairean,  fuathan  agus  aibhistearan  ;  thug  iad 
mar  an  ceudna  dha  a  theisteanas  :  ni  a  liubhair  e  dhaibh 
an  uair  a  thàinig  e  air  tùs  a  chum  an  taighe  :  An  sin 
chuir  iad  fe'in  gu  le'ir  an  làmh-sgrìobhaidh  ris  an 
teisteanas  chum  a  dhaighneachadh  agus  a  neartachadh, 
aig  àithne  dha  a  ghleidheadh  gu  cùramach.  An  sin 
threòraich  iad  e  chum  an  dorais,  agus  ghuidh  iad 
soirbheachach  math  dha  air  a  thuras,  mar  sin  dheal- 
laich  e  riu  le  deòir  air  a  shùilean. 

Nise  chunnaic  miannamaisling  gu'n  dothriallCogais- 
mhaoth  air  aghaidh  le  deaghchoiseachd  gus  an  d'ràinig 
e  bearradh  an  aonaich,  agus  an  sin  bha'n  rathad  a' 
tearnadh  sios  do  Ghleann-na-h-Irisleachd,  agus  a  thaobh 
gu'n  robh  an  rathad  cas  agus  ro  chunnartach  ri  thèarn- 
adh,  b'e'igin  da  deanamh  air  athais,  agus  a  chudthrom 
a  leagadh  air  a  luirg  ;  gidheadh  bha  e  fathast  ann  an 
cunnart  sleamhnachadh  agus  bu  ghann  a  b'urrainn  e 
efe'in  a  chumail  o  ruith  no  tuiteam  sìos  am  bruthach  : 
ach  fa-dheireadh  lemòran  spàirne  ràinig  e  'n  còmhnard 
agus  chaidh  e  steach  do  Ghleann-na-h-Irisleachd. 

A  nise  bu  thalamh  bog  feitheach  an  gleann  so  gu 
le*ir;  agus  bha  e  aig  an  àm  so  air  a  chòmhdachadh 
thairis  le  uisg',  air  chor  is  nach  robh  ach  aon  rathad  air 
am  faoite  dol  troimhe  le  tearuinnteachd,  agus  b'e  sin 
dol  thar  maidean  àraid  a  bba  air  an  cumail  suas  le 
bacain  agus  goibhlean  air  an  cuir  ri  ceann  a  che"ile,  gun 
a  bhi  ann  ach  leud  aon  mhaide  caol  fad  an  rathaid  ;  b'e 
an  t-ainm  a  ghoirte  do  na  maidean  so,  Drochaid-an- 
fheni-àicheadh,  agus  bha  i  bho  thaobh  gu  taobh  do 
Ghleann-na-h-Irisleachd.     Nise  bha  na   h-uisgeachan 

àrd  agus  air  èiridh  suas  ri's  na  maidean,  agus  ann  an 
corràite  bha  e  air  dol  tharta,  air  chor  is  gu'm  bu  ghann 
a  mhothaicheadh  duine  an  rathad. 

Chuir  sealladh  de'n  drochaid  chunnartaich  so  mòr 
eagal  air  Cogais-mhaoth,  ach,  air  faicinn  da  gu'n  robh 
e  fàs  anmoch  chuir  e  roimhe  gu'm  feuchadh  e  ri  dol 
thairis,  agus  chaidh  e  air  aghaidh  gu  misneachail,  ach 
b'ann  air  fhìor  athais,  a  thaobh  nach  robh  na  maidean 
ach  aimh-leathann,  a  bha  mar  an  ceudna  a'  lùbadh 
fodha  an  dràsta  'sa  rithist,  ni  a  thug  air  a  bhi  fo  mhòr 
eagal  gu'm  bristeadh  iad  agus  gu'n  rachadh  a  bhàthadh  ; 
agus  a  chum  a  chruaidh-chàis  a  mheudachadh  'nuair  a 
f  huair  e  null  leth  na  slighe,  bha  liontan,  ribeachan,  a's 
eangaichean,  an  crochadh  anns  an  adhar,  a  bha  ann  an 
corr  àite  cho  iosal  is  nach  b'urrainn  duine  falbh  'na 
sheasamh  gun  e  bhi  air  a  ghlacadh  ann  an  cuid  diù : 
bha  iad  so  air  an  suidheachadh  le  prionnsa  cumhachd 
an  adhair  a  chum  cho  liugha  do  na  h-eilthirich  'sa  bha 
àrd-inntinneach  agus  a  dh'imicheadh  le  cinn  àrda  a 
ghlacadh  annta ;  uime  sin,  'nuair  a  chunnaic  Cogais- 
mhaoth  an  cunnart  a  chaidh  a  sgaoileadh  roimhe,  chrom 
se  e-Mn  sios  agus  dh'f  halbh  e  air  a  mhàgan,  agus  air  a 
ghlùinean,  agus  mar  sin  sheachainn  e  na  lìn,  agus  na 
ribeachan  :  a  bharr  air  gur  ann  mar  sud  bu  luaithe  agus 
bu  tearaint'  a  shiùbhladh  e  gun  a  bhi  an  cunnart  tuit- 
eam  thar  nam  maidean  anns  an  uisg  mar  theab  e  dhean- 
amh  gu  minig  'nuair  a  bha  e  falbh  'na  sheasamh. 
Bha  e  mar  so  a'  siubhal  sa'  chrùbanaich  gus  an  robh  e 
dlù  air  a  bhi  thall,  an  sin  chunnaic  e  na  h-uibhir  do 
bhàtaichean  air  gach  taobh  do'n  drochait  a'  deanamh 
dìreach  air  le  cruaidh  iomradh :  bha  luchd-iomraidh 
nam  bàtaichean  so  a'  glaodhaich  ri  Cogais-mhaoth  e 
dheanamh  stad,  ach  cha  tug  e  feairt  orra,  oir  bha  eagal 
air  gu'm  b'iad  cuid  do'n  luchd-reubainn  agus  do  na 
mortairean  a  bha  mu'n  àite ;  air  an  aobhar  sin  chum  e 
air  astar,  ach  dh'iomairiadsan  gu  cruaidh'na  dhèighagus 
thilg  iad  saighdean  air  ;  chaidh  cuid  de  na  saighdean 
80  seachad  air,  agus  ghlac  e  a'  chuid  eile  dhiù  air  sgiath 

a'  chxeidimh,  (Eph.  vii.  16.)  a  thugadh  dha  à  arm- 
thasgaidh  an  Rìgh.  Nise  be  ainm  nan  daoine  so  a  bha 
'g  iomradh  anns  na  bàtaichean,  agus  a  bha  tilgeadh 
nan  saighead  air  Cogais-mhaoth,  Dànadas,  Uaill,  Fèin- 
spè"is,  Glòir-dhiamhain,  agus  Nàire :  thilg  an  duine  so 
[Nàire]  saigbead  air  Cogais-mhaoth  agus  leòin  ieanns 
a'  leithcheann,  ni  a  thug  air  f  huil  gu  le"ir  èiridh  suas 
'na  aodann,  ach  cha  d'rinn  i  tuilleadh  dochainn  da. 
Fa-dheòigh  f  huair  e  gu  ceann  thall  na  drochaid,  agus 
bha  e  an  sin  seachad  air  cunnart  nan  lìon  agus  nan  ribe, 
air  chor  is  gu'm  b'urrainn  e  falbh  'na  sheasamh,  agus 
sin  air  talamh  tioram,  agus  thriall  e  air  aghaidh  a'  seinn 
òrain : — 

"  'S  iomadh  cunnart  àmhgharach, 

'S  cràdh  tre'n  tàinig  mi, 
Gidheadh,  bha'n  Tighearn  fàbharach 

Do  ghnà  air  uisg  a's  tìr  ; 
Ged  ghlac  an  nàmhaid  fàth  orm 

Leinneal  bàis  a's  lìn, 
Tha  mi  fithast  sàbhailte 

Le  feartan  gràis  mo  Rìgh !" 

A  nise  chunnaic  mi  am  aisling  gu'n  deach  Cogais- 
mhaoth  a  steach  do  Ghleann-sgàil'-a'-bhàis,  agus  thàinig 
an  òidhch'  air,  agus  thuislich  a  chasan  anns  an  dorcha, 
agus  bha  e  ann  an  cunnart  tuiteam  anns  an  dìg  no 
anns  a'  bhoglach  a  bha  air  gach  taobh  do'n  t-slighe,  a 
bha  ro  chumhann,  ach  a  thaobh  gu'm  be  meadhon  an 
t-sàmhraidh  a  bha  ann  dh'eirich  a'  ghrian  an  ceann 
beagan  ùine,  agus  bha  solus  an  latha  aige,  ni  a  bha  ana- 
bharrach  sòlasach  dha :  ged  do  chunnaic  e  iomadh 
sealladh  uabhasach  agus  eagalach  ;  oir  tha'n  gleann  'na 
àite  dorcha  dheth  f£in,  agus  tha  neòil  dhubha,  ghruam- 
ach  na  h-aimhreite  do  ghnà  an  crochadh  os  a  cheann, 
agus  dh'f  hàg  iad  sin,  agus  am  bàs  a  sgaoil  a  sgiathan 
thairis  air  a'ghleann  so,  e  cho  dorcha  is  nach  eil  a' 
ghrian  a'  toirt  uaip'  ach  solus  lag,  fann  :  gidheadh,  rinn 
am  beagan  soluis  a  dheàlraich  'san  àm  Cogais-mhaoth  a 
threòrachadh  tre'n  rathad  ùdlaidh  uabhasach  so,  far  an 
robh  e  cluinntinn  fad  na  h.ùine,  mar  bha  e  dol  air  agh- 


TURAS  A'  CHRinSDAIDH.  371 

aidh,  bith-bheucail  agus  ulfhartaich  :  ach  fa-dheòigh 
fhuair  e  saor  o  gach  cunnart  dhiù  sin  gu  le'ir,  agus 
thàinig  e  gu  ceann  a'  ghlinne,  eadhon  a  chum  an  àite 
anns  am  faca  Criosdaidh  fuil,  cnàmhan,  luaithre  agus 
cuirp  bheubainichte  dhaoine  'nan  laidhe  air  an  talamh, 
ach  a  nise  bha  iad  air  an  tiodhlacadh,  agus  carragh 
air  a  thogail  anns  an  àite,  mar  chuimhneachan  buan- 
sheasmhach  air  na  droch  ghniomharran  fuileachdach 
a  rinneadh  leis  an  dà  f  hamhair  mhòra  a  bha  chòmh- 
naidh  anns  an  uamha  dlù  do'n  àite;  bha  sgrìobhadh 
air  a'  charragh,  a'  toirt  cunntais  mu'n  fhuil  neo- 
chiontach  a  dhòirteadh  's  an  t-saoghal  air  son  a' 
chreidimh  o  linn  Abeil  gus  an  latha  sin,  bha  mar  an 
ceudna  sgrìobht'  air  suim  nan  uile  lagh-pianaidh 
fuilteach,  a  bha  air  a  dhealbh,  a  chum  creidich  a  phian- 
adh,le  cruaidh-dhaormainn  fhuilteach  mar  bha  Pharaoh, 
Nebuchadnesar,  Darius,  Antiochus,  Nero,  agusmar  sin 
sìos.  Bha  iomradh  ann  air  bean  agus  a  seachdnar  mhac 
a  bha  air  am  pianadh  le  mòr  chràdh,  agus  a  bha  an 
dè'igh  sin  air  an  cur  gu  bàs  leis  an  f  hear-shàraichidh  : 
bha  iomadh  cuimhneachan  iongantach  eile  air  a  sgrìobh- 
adh  air  a'  charragh  so,  ni  a  leugh  Cogais-mhaoth,  le 
mor  thoil-inntinn.  'S  e  ainm  a'  charraigh'  so,  Eachd- 
raidh,  agus  dlù  dha  dìreach  fa-comhair  uamha  an  dà 
fhamhair,  Pàgan  agus  Pàp,  tha  uamh,  eile  anns  am 
faca  Cogais-mhaoth  leth-sheann  duine'na  shuidhe  :  bha 
aogais  an  duine  so  socrach,  eireachdail,  agus  b'e  ainm 
Ath-leasachadh.  A  nise  b'e  obair  an  duine  so  a'  charr- 
agh  a  choimhid  mu'm  biodh  e  air  a  mhilleadh  leis  na 
meirleich,  no  leis  an  luchd-reubainn  a  bha  mu'n  cuairt 
do'n  àite,  no  le  feachd  an  f  hamhair  Pàp  :  bha  e  cumail 
suas  armailt  mhòr  fo'n  talamh,  oir  bha  uamha  ro  f  har- 
suinn,  agus  bu  ghnà  le  'fheachd  brùchdadh  a  mach  air 
uairean,  agus  mòr  dholaidh  a  dheanamh  air  feadh  nan 
dùthchannan  mu'n  cuairt  daibh;  ach  a  nise  tha'n 
t-Ath-leasachadh  a'  cumail  suas  armailt  cho  làidir  ris- 
an,  oir  bha  uamh'  a  cheart  cho  farsuinn  ri  uamh-san, 
a   chum    còmhnaidh    a    ghabhail    innte,    air    uairean 

chuireadh  iad  a  mach  air  a'  cheile  agus  thigeadhiad  gu 
bualadh  bhuillean,  agus  air  uairean  eile  thigeadh  iad  gu 
cathan  fuilteach  a  chur  :  agus  bhiodh  an  talamh  air  a 
chòmhdachadh  as  ùr  le  cuirp  mharbha  agus  le  fuil  gus 
an  robh  iad  air  an  tiodhlacadh  as  an  rathad.  Chuala 
Cogais-mhaoth  gach  ni  dhiù  so  o  neach  a  thàinig  a 
mach  à  uamh,  an  Ath-leasachaidh,  agus  a  thòisich  air 
còmhradh  ris  air  dha  bhi  'na  sheasamh  aig  a'  charragh. 

Fa-dheòigh  thuig  an  duine  gu'n  tàinig  Cogais-mhaoth 
o  Ghlean-an-leir-sgrios  agus  gu'n  robh  e  a'  dol  a  chum 
an  Ierusalem  nèamhaidh,  uime  sin  bu  mhiann  leis 
cluinntinn  mu  thimchioll  a  dhùthcha,  agus  an  t-àite 
anns  an  d'  rugadh  e  :  "  oir,"  ars  esan,  "  chuala  mi  m' 
athair  ag  ràdh  gu'n  d'  rugadh  mi-fè"in  anns  an  dùthaich 
sin  cuideacbd,  agus  gu'n  tàinig  mi  do'n  tir  so  'nuair 
a  bha  mi  glè  òg ;  agus  an  uair  a  thàinig  m'athair  do'n 
àite  so  gu'n  dh'f  hàg  e  mi  fo  chùram  an  Ath-leasachaidh, 
agus  tha  mi  a  chòmhnaidh  ann  an  so  maille  ris  o  'nuair 
sin;  ach  cioda  dh'dirich  do'm'athair  cha-n  aithnedhomh, 
's  cha  mho  tha  f  hios  agam  co-dhiù  a  chi  no  nach  faic 
mi  e  gu  bràth  tuilleadh  :  ach  tha  cuimhne  agam  gu'n 
cuala  mi  e  'g  ràdh  gu'n  robh  e  dol  do'n  Bhaile  Nèamh- 
aidh,  agus  tha  mi  saoilsinn  gur  e  sin  an  t-àite  chum  am 
beil  thusatriall  a  nise,  agus  uime  sin,  ma's  a  math  leat 
mo  chuideachd  falbhaidh  mi  leat,  oir  tha  mòr  dhòchas 
agam  gu'm  faic  mi  m'  athair  an  sin,  no  gu'n  cluinn  mi 
ni-eigin  mu  thimchioll,  osbarr  tha  iad  ag  ràdh  gur 
math  a  bhi  chòmhnaidh  sa'  bhaile  sin,  agus  gur  e  àit' 
is  beartaich'  a  th'  air  an  t-saoghal  :  uime  sin  tha  rùn 
orm  dol  leat  do'n  bhaile  iomraiteach  sin  le  dòchas  gu'm 
faod  mi  còmhnaidh  ghabhail  ann." 

Cogais-mhaoth.  'S  ro  thoigh  leam  mar  labhair  thu, 
oir  choisich  mi  gus  a  so  'n-am  aonar,  ni  a  dh'f hàg  an 
t-slighe  ro  dhianail  dhomh,  agus  cumaidh  còmpanach 
anns  a'  chuid  a  tha  romham  do'n  t-slighe  an  cianalas 
air  falbh,  agus  bheir  sinn  comh-misneach  da  chèile 
air  ar  turas  sglth.  Ach  is  e'igin  dhomh  aon  ni  inn- 
geadh  dhut  air  tùs,  agus  is  e  so,  gu'm  bi  do  thuras  gun 

e*ifeachd  sa'm  hith  ma's  e  is  nach  tàinig  thu  steach  tre'n 
Dorus  a  ta  aig  ceann  na  slighe  cumhainn,  agus  mar  a 
h-urrainn  thu  teisteanas  an  Fhir-mhìnichich  a  sheall- 
tainn,  oir  fhuair  mi  làn  chinnt  gu'n  tug  an  Rìghteann 
òrdugh  gun  aon  duine  a  leigeadh  a  steach  do'n  bhaile 
nèamhaidh,  mar  a  bi  e  mar  so  air  uidheamachadh. 

An  sin  thuirt  Tòir-na-fìrinn,  [oir  be  so  ainm  an 
duine,]  tha  teisteanas  agam  a  fhuair  m'  athair  dhomh 
'nuair  a  thug  e  air  falbh  mi  maille  ris,  agus  thuirt  e 
rium  gu'm  b'ann  o'n  Fhear-mhìnichidh  a  fhuair  se  e, 
ag  iarraidh  orm  aig  an  àm  cheudna,  a  ghleidheadh  gu 
cùramach. 

Cogais-mhaoth.  Ciod  a  b'ainm  do  t'athair  ?  agus  cia 
a's  a  thàinig  e  ? 

Toir-na-fìrinn.  Be  ainm  Beag-creideamh,  agus 
thàinig  e  o'n  bhaile  Treibh-dhireach. 

Cogais-rnhaoth.  O  !  air  leam  gu'm  cuala  mi  a  bhi 
bruidhinn  uime;  ma's  e  am  fear  a  tha  mis  a'  saoilsinn 
a  th'ann,  tha  iomradh  air  gu'n  deach  a  spùilleadh  ann 
an  ionad  do'n  goirear  Sràid-nan-daoine-marbha. 

Tòir-na-fìrinn.  Tha  dòchas  agam  nach  e,  ged  a  tha 
mi  cinnteach  gu'n  robh  ni's  leòir  do  dh'òr  agus  do 
dh'airgead  aige,  maille  ri  beagan  do  sheudan  luach- 
mhor  ;  faodaidh  mi  'ràdh  gu'n  robh  earras  gu  lèir 
aig  air  a  ghiùlan,  air  chor,  is  ma  chaidh  a  shlad 
air  an  rathad  gu'm  beil  e  air  a  lèir-chreach  :  tha'n 
naigheachd  mhuladach  so  a'  cur  mòr  chùram  orm, 
agus  cha  bhi  sìth  aig  m'  inntinn  gus  am  faigh  mi  fins 
cinnteach  mu'n  chùis  ;  uime  sin,  ma's  e  do  thoil  e, 
deanamaid  cabhag  chum  dol  air  ar  n-aghaidh  :  oir  tha 
mi  cinnteach  gu'm  faigh  mi  làn  bhrath  na  cùis'  air  an 
rathad — Gairmidh  mi  air  dithis  no  thriùir  eile  de  mo 
chàirdean,  aig  am  beil  mòr  dhè'idh  air  triall  a  chum  na 
dùthcha  nèamhaidh  ;  agus  leis  am  math  falbh  ann  ad 
dheagh  chuideachd-sa.  Mar  sin  ruith  e  chum  na 
h-uamha,  agus  ghairm  e  air  Inntinn-eudmhor,  Sgìth- 
do'n-t-saoghal,  Iompachan,  agus  Gèilleadh,  agus  thàinig 
iad  gu  lèir  a  mach  adh'fhiosrachadh  ciod  a  b'àill  leis? 

'A  b'àill  leis  !"  ars  Inntinn-eudmhor;  "  faodaidh  sibh  B 
bhi  cinnteach  nach  e  bhur  dochann  am  feagh  is  e  Toir- 
na-f  ìrinn  a  ta  'g  ar  gairm." 

Tòir-na-fìrinn.  Cha-n  e  mo  chàirdean,  tha  mi  'g  ar 
gairm  air  son  bhur  matha,  tha  mi'n  dòchas,  agus 
chum  bhur  n-iarrtas  fèin  a  chomh-lionadh ;  oir  is  tric 
a  chuala  mi  sibh  a'  bruidhinn  air  cho  dèidheil  sa'  bha 
sibh  airtriall  a  chum  na  h-Ierusalem  nèamhaidh,  agus 
a  nise  tha  duine  ann  an  so  a  tha  dol  dìreach  ann,  agus 
bu  ro  mhath  leis  bhur  cuideachd  :  air  mo  shon  fèin  tha 
mi  a'  cur  romham  dol  maille  ris,  agus  deannaibh-sa 
mar  a  chì  sibh  iomchuidh. 

"  Tha  agus  mis,"  arsa  Sgìth-de'n-t-saoghal,  "  oir 
cha-n  eil  ni  sam  bith  'san  dùthaich  so  ach  trioblaid, 
àmhghar,  cùram  agusbròn,  cha-n  f  huirichmi  latha  eile 
innte  ged  dheanta  rìgh  dhiom.     So,  togamaid  oirnn.'' 

lompackan.  Tha  mi-fèin  air  lasadh  le  dèidh  air  dol 
do'n  àite  ghlòrmhor  sin,  mu'n  cuala  mi  cho  liugha  ni 
iomraiteach,  cha-n  eil  spèis  agam  ciod  na  cruaidh-chàsan 
tre'n  tèid  mi,  no  ciod  na  piantan  a  dh-fhuiligeas  mi, 
ma's  e  is  gu'm  faigh  mi  do'n  àite  sin  air  a'  cheann  ma 
dheireadh. 

Giilleadh.  Agus  air  mo  shonsais  toigh  leam  arcuid- 
eachd  cho  math  is  gu'n  tèid  mi  leibh  le'm  uile  chridhe 
gu  ceann  an  t-saoghail ;  oir  tha  sibh  a'  labhairt  choglic, 
agus  ag  aithris  sgeulachdan  cho  taitneach,  is  gun  tug 
sibh  air  falbh  mo  chridhe  do'r  n-ionnsaidh  fèm ;  tha 
mi  ullamh  gu  leaghadh  àsan  uair  a  chluinneas  mi  Tòir- 
na-fìrinn  a  bruidhinn  mu  timchioll  nan  nithe  iongant- 
ach  a  ta  anns  an  dùthaich  nèamhaidh,  agus  mu  thuras 
at.har  o  Ghleann-an-Lèir-sgrios,  agus  cho  caoimhneil  sa 
*»ha  e  air  gabhail  ris  air  an  t-slighe  ann  an  cuid  do 
thaighean  matha. 

Tòir-na-firinn.  Ma  tha  sibh  gu  lè"ir  toilleach  thigibh 
is  leanaibh  mise,  agus  bheir  mi  sibh  a  dh'  ionnsaidh  an 
duine  a  tha  'san  àm  so  air  a  thuras  do  Shion,  tha  e  'na 
sheasamh  dlù  do  dhorus  na  h-uamha  so,  làimh  ri  carragh 
na  h-Eachdraidh.     Mar  sin  lean  iad  e  adh'aon  inntinn 

&  mach  às  an  uamh'  agus  chunnaic  iad  Cogais-mhaoth 
'na  stad  a'  feitheamh  gus  an  ruigeadh  iad  e,  an  sin  ràinig 
iad  far  an  robh  e  agus  chuir  iad  fàilt'  air  a  lion  neach 
a's  neach,  agus  an  dèigh  beagan  còmhraidh  a  bhi  aca  ri 
chèile  thriall  iad  gu  lèir  air  an  agaidh  cuideachd. 

A  nise  chunnaic  mi  ann  am  aisling,  air  dhaibh  a  bhi 
dìreadh  suas  ri  uchdan  àraid,  gu'm  fac  iad  duine  ag 
imeachd  rompa  le  ceumaibh  socrach  agus  ghreas  iad 
orra  chum  faighinn  suas  ris,  oir  le  'choiseachd  thuig  iad 
nach  bu  dhuine  cumanta  bha  ann,  a  rèir  mar  thug 
duine  glic  àraid  o  shean  fainear, — "  Faodaidh  tu  aith- 
neachadh  air  coiseachd  duine  cò  e."  Mar  sin  'nuair  a 
thàinig  iad  far  an  robh  e  chuir  iad  fàilte  shuiìbheir  air 
agus  chuir  esan  fàilt'  orrasan  le  aogais  a  bha  cur  an 
cèill  gu'n  robh  e  mealtainn  suaimhneas  agus  sìth  innt- 
inn. 

An  sin  labhair  Cogais-mhaoth  ris  mar  so, — "  Mar  a 
mi-mhoghail  do  choigreach  f  heòraich,  tha  mi  guidhe 
gu'n  innis  thu  dhomh  ma's  e  Duine-spioraidail  is  ainm 
dhut,  oir  air  leam  gu'm  faca  mi  roimhe  thu,  agus  dh'- 
innseadh  dhomh  gu'm  b'e  so  t'ainm." — "  'S  mis,"  ars 
esan,"  an  dearbh  dhuine  sin  ;  agus  ged  nach  eil  agads' 
orms'  achbeagan  eòlais,  is  math  is  aithne  dhomhs'  thusa, 
agus  gach  duine  'n-ad  chuideachd,  agus  is  math  leam 
t'fhaicinn  cho  fad  air  t'aghaidh  a  chum  a'  Bhaile 
nèamhaidh  a  dh'ionnsaidh  am  beil  sinn  gu'lèir  a'  triall. 

Cogais-mhaoth.  Cha-n  iongantach  leam  ged  is  aithne 
dhut  mise,  agus  mo  cho-luchd-turais  a  tha  'n  so  maille 
rium,  oir  chualami  duine  gle  fhòghluimt'  agus  naomha, 
Pòl  an  t-abstol,  ag  ràdh,  gur  h-aithne  dhut  na  h-uile 
nithe,  agus  gu'n  toir  thu  breth  air  na  h-uile  nithibh 
(l  Cor.  ii.  15,)  agus  uime  sin  is  ro  mhath  leam  gu'm 
beil  sinn  cho  sona  is  gu'n  tàinig  sinn  suas  riut  air  an 
rathad ;  agus  tha  dòchas  agam  gu'm  meal  sinn  do 
dheagh  chuideachd  gu  ceann  ar  turais. 

Duine- SpioradaiU  Le'm  uile  chridhe ;  oir  is  e  sin 
mo  mhianu,  a  bhi  cumail  cuideachd  riusau  a  chuireas 

an  aghaidh  air  Sion,  agus  a  triall  d'a  ionnsaidh,  mar 
tha  nii  am  beachd  a  tha  sibhse  a'  deanamh  aig  an  àm~ 
sa,  ach  tha  mi  a'  faicinn  òganach  'n-'ur  fochar,  agus  is 
eagal  leam  nach  bi  e  comasach  dol  tre  dheuchainn  an 
turais  sgìth  so,  a  dh'aon  chuid,  gu'  m  fàilinn  e  air  an 
rathad,  no  gu'n  tèid  e  'thaobh  leis  an  t-Sodalaich  :  no 
gu'n  cuir  e  suas  air  Feill-an-diamhanais.  An  sin  air  dha 
tionndadh  ri  Gè'illeadh,  thuirt  e  ris,  Oganaich,  is  tusa 
an  tì  a  ta  mi  a'  ciallachadh  :  an  saoil  thu  am  beil  thu 
comasach  air  cumail  suas  gu  ruig  an  Ierusalem  nèamh- 
aidh  ? 

Gèilleadh.  Cha-n  eil  teagamh  agam  sa'  chùis  sin,  a 
dhuine  chòir,  oir  tha  mi  ga'm  mhothachadh  fèin  ann  an 
deagh  shlàinte,  agus  cho  comasach  air  an  rathad  a  chois- 
eachd  ri  aon  neach  sa'  chuideachd. 

An  sin  chaidh  iad  air  an  aghaidh  còladh  gus  an 
d'ràinig  iad  f  àsach  mòr,  anns  am  fac  iad  iomadh  frith- 
rathad,  a  dol  caochladh  ràidean  ;  agus  mar  b'e  an  Duine- 
spioradail  (a  bha  deanamh  an  iùil  daibh  fad  na  slighe,) 
bha  iad  air  dol  a'm  mearachd  gun  teagamh  a  chum  àit- 
eigin  cunnartach,  agus  bhiodh  iad  a  dh'aon  chuid  air  am 
milleadh  le  hiasdan  fiadhaich,  no  air  an  cur  am  prìosan 
leis  na  famhairean  f'uilteach  aig  an  robh  an  daingnich- 
ean  togte  ann  an  cùilttan  iomallach  an  fhasaich  so. 
Thug  so  orra  mòr  spèis  a  bhi  acado'n  Duine-spioradail, 
agus  a  bhi  umhal  dà,  agus  mheas  iad  e  mar  an  ceann- 
iùil;  agus  choisich  iad  air  an  aghaidh  gus  an  d'ràinig 
iad  àit'  anns  an  robh  altair  air  a  togail,  agus  bha  tùis 
a'  losgadh  oirre,agus  bha  boltrach  na  tùise  ro  chùbh- 
raidh,  ag  ath-bheothachadh  inntinn  nan  eilthireach. 
An  sin,  labhair  an  Duine-spioradail  mar  so: — "  Mo 
bhràithrean,  feumaidh  fios  a  bhi  agaibh  gu'm  beil  am 
f àsach  so  air  a  chuartachadh  le  ua-bh&stean,  agus  mar 
an  ceudna  le  mèirlich  agus  mortairean,  spioradan  agus 
fuathan,  leis  an  gnà  droch  ionnsaidh  'thoirt  air  eil- 
thirich  thruagha'san  òidhch',  agus  air  uairibh'san  latha: 
a  nise  nan  robh  sinn  air  gabhaii  slighe  sam  bith  eile  ach 

oir  saoilidh  iadsan  gu'n  èisdear  riu  air  son  lionmhorachd 
am  facal :  uime  sin  na  bithibh-sa  coltach  riu  ;  oir  a  ta 
fios  aig  bhur  n-Athair  cia  iad  na  nithe  a  ta  dh'uireas- 
bhuidh  oirbh  mu'n  iarr  sibh  air  iad."  (Mat.  vi.  7>  8.) 
Agus  uime  sin,  tha'n  riaghailt  ùrnaigh  a  thug  Criosd 
d'a  dheiscioblaibh  gle  ghoirid,  ach  gle  tharbhach,  a'gabh- 
ail  a  steach  ann  an  ni  ni's  iugha  na  ceud  facal,  uile  earr- 
annan  fa-leth  na  h-ùrnaigh,  mar  tha  breith-buidh- 
eachas,  iarrtas,  ìobairt,  eadarghuidhe,  &c.  Agus  gu'n 
teagamh  sam  bith,  dh'fhoillsich  e  i-so  chum  is  gu'm 
biodh  i  mar  eiseamplair  ùrnaigh  aig  muinntir  eile,  air 
chor's  gu'm  faod  na  h-uile,  a  ghairmeasair  Dia,  ùrnaigh 
adheanamhle  urram  a's  modhalachd  dhiadhaidh,  gun  a 
bhi  gnàthachadh  ach  beagan  bhriathran,  agus  iad  sin, 
snasta,  tarbhach,  làn-thuigseach,  agus  iomlan ;  ceart 
mar  bu  chubhaidh  do'n  àrd-Rìgh  sin,  ris  am  beil  sin 
a'  cur  suas  ar  n-achanaich. 

Coyais-mhaoth.  Thug  thu  mor  shoilleireachd  dhomh 
air  a'  phuing  so,  ni  a's  minig  a  chuir  bruaillean  air 
m'inntinn,  agus  a  chùm  mi  fada  air  falbh  o  Dhia,  a 
thaobhnach  robh  fios  cinnteach  agam  air  mar  dheanainn, 
ùrnaigh  thaitneach ;  ach  a  nise  tha  mi  làn-dhearbhta, 
gu'm  beil  Dia  ag  iarraidh  a'  chridhe  gu  h-iomlan,  oir 
cha-n  eil  e  ach  'na  ni  reusanta,  gu'm  bu  chòir  seirbheis 
a  dheanamh  do'n  Tì  sin,  a  ta  'na  spiorad,  ann  an  spiorad 
agus  ann  am  fìrinn,  eadhon  do'n  spiorad  sin  a's  fior- 
ghlaine  dhe  gach  spiorad,  agus  cha  chomasach  ant-seir- 
bheis  sin  a  dheanamh  mar  a  tèid  an  cridhe  maille  ris  na 
bilibh,  agus  ma  thèid  cha-n  eil  umhail  cò  dhiù  is  ann 
no  nach  ann  le  riaghailt  fhacal :  is  e  deothas  agus  ro- 
aire  na  h-inntinn,  cunbhalachd  nan  gniomharran, 
agus  dligheachas  ar  n-iarrtasan,  do'm  beil  an  Kìgh 
nèamhaidh  a'  toirt  spèis. 

Tòir-na-fìrinn.  Is  mise  tha  aoibhneach  a  chionn  gu'n 
thachair  mi  a  measg  a  leithid  so  do  dheagh  chuideachd  ! 
Bha  mi  o  cheann  f had'  a'  rannsachadh  a  mach  nan  dleas- 
anas  Criosdail,  agus  gu  sònraichte  dleasanas  na  h-ùr- 
naigh,  ni  a  chuir  boil'  air  iomadh  duine  math  ;  ach  cha 

d'f  huair  mi  riamh  uibhir  do  chomhfhurtachd  agus  do 
shoilleireachd  'sa  f  huair  mi  o  d'  bhriathran-s'  aig  an  àm 
so. 

Sgìth-do'n-t-saoghal.  Tha  mi  'cur  m'aonta  ris  na 
chaidh  a  ràdh  mu  dhtìdhinn  ùrnaigh,  oir  tha  mi  moth- 
achadh  cho  liugha  gaoid  anns  a'  chuid  is  fearr  do'm' 
ùrnaighean,  air  chor  is  nach  eil  a'  chridhe  agam  air 
uairibh  tòiseachadh  air  ùrnaigh  bhriathraich,  oir  nan 
deanainn  sin,  bhiodh  mo  chridbe  a  rithist  ga'm  agairt 
air  son  masladh  a  thoirt  do  Dhia,  am  feadh  a  bhithinn 
ann  am  meadhondhian-labhairt  a's  bhriathran  cràbhach, 
bhiodh  mo  chridhe  a'  dol  taobh  eile,  feadh  a  rinn  mo 
theanga  gusgul  marphioghaid  do  Dhia,  bha  mo  chridhe 
air  seacharan  maille  ris  an  diabhol,  a'  dùsgadh  suas  nam 
mìltean  do  smuaintean  diamhain,  a'  measg  nam  briath- 
ran  bu  bhlàithe  is  bu  chràbhaich'  air  an  t-saoghal.  Cha-n 
aithne  dhomh  cia  mar  tha  dol  do  mhuinntir  eile,  no  ciod 
a'  bhuannachd  a  ta  iad  a'  faotainn,  ach  air  mo  shon  fèin, 
amfeadh  a  ta  mi  'giùlan  fala  is  feòla  cha-n  urrainn  mi 
gabhail  orm  a  bhi  saor  o  sheacharan  inntinn,  fuaralachd, 
mi-chùram,  agus  smaointean  amaideach,  eadhon  anns 
na  h-àmaibh  is  stòilte,  agus  an  uair  is  dlùithe  tha 
m'inntinn  air  mo  dhleasanas  ;  ni's  lugha  is  ion  domh 
dùil  a  bhi  agam,  faighinn  cuibhte  na  fàilinnean  sin, 
'nuair  a  leigeas  mi  srian  f  huasgailt'  le'm  theangaidh  gu 
iomadaidh  bhriathran ;  oir  le  sin  tha  mi  mothachadh 
gur  comh-ionnan  domh,  is  mar  chuala  mi  bhi  'gaithris 
mu  luchd-ciùil,  a  dh'f  hàs  cho  ro  ealant'  air  a'  chruit 
a  bha  iad  a'  cleachdadh  is  gu'n  cluich  iad  gach  port 
is  miann  leo  oirre,  ged  a  bhiodh  an  inntinnean  soc- 
raicht'  air  nithibh  eile.  Cha-n  e  gu'm  beil  mi  leis  a'  so 
a  dìteadh  ùrnaigh  a  chuir  suas  le  briathran,  oir  gun 
teagamh,  tha  sin  na  ni  feumail  do  chuid,  agus  air  sheòl 
iomchuidh  chum  aoradh  follaiseach  Dhè,  far  am  beil 
iomadh  air  cruinneachadh  cuideachd  a  chum  an  aon 
iarrtais,  bhreith-bhuidheachais,  agus  eadarghuidhe,  &c. 
a  chuir  suas,ni  nach  urrainn  a  bhi  air  a  dheanamh  gun 
riaghailt  bhriathran,  ni  is  aon   dòigh  a  mhàin  gu  ar 

i  so,  bba  sinn  an  cunnart  tuiteam  'nan  caramh  ;  ach  a 
nisetha  dòchas  agam  nach  èirich  beud  dùibhma  ghabhas 
sibh  mo  chomhairle-sa." 

Cogais-mhaoth.  Is  deònach  a  ghabhas  sinn  do  chomh- 
aiii'  anns  gach  ni,  oir  is  lè"ir  dhuinn  gur  duine  le  Dia 
thu,  agus  gu'm  beil  inntinn  Chriosd  agad  ;  innis  dhuinn 
uime  sin,  ciod  is  còir  dhuinn  a  dheanamh  chum  is  gu'n 
tàr  sinn  às  o  na  cunnartan  a  ta  maoidheadh  oirnn 
'san  àite  so. 

Duine-spioradail.  Tha  sibh  a'  faicinn  altair  na  tùise 
an  so  do  ghnà  a'  cur  ceò  dh'i,  agus  a'  cur  suas  neòil 
do  bhòltrach  deagh  fhàiìidh  gu  nèamh.  A  nise  tha 
ceò  na  tùise  so  a'  cumail  air  falbh  nan  spioradan  agus 
nam  fuathan,  agus  cumaidh  an  teine  a  ta  air  an  altair 
airfalbh  gach  ua'-bheist  allda.  A  nise  n'am  b'àill  leibh 
a  bhi  saor  o  chunnart  bhiasdan  fiadhaich,  thugadh  gach 
fear  agaibh  èibhil  deth  an  altair  agus  giùlaineadh  e  leis 
i :  agus  n'am  b'àill  leis  a  bhi  saor  o  na  spioradan  agus  o 
na  fuathan  thugadh  e  leis  cuid  de'n  tùis  a  ta  ann  an 
ionmhas  na  h-aitrach,  agus  mar  choisicheas  e  tro'n 
f  hàsach,  fadadh  e  teinegu  tric  le  èibhil  o'n  altair,  agus 
loisgeadh  e  tùis  air,  agus  mar  sin  bithidh  e  air  a  dhion 
o  gach  olc.  Dùisgeadh  e  spiorad  na  h-ùrnaigh,  agus 
beothaicheadh  e  f  ìor-chràbhadh  an  taobh  a  steach  d'a 
fè*in,  a'  deanamh  deagh  bhuil  do  ghràs  Dhè ;  oir  tha 
cridhe  an  duine  chràbhaich,  agus  an  tì  air  am  bi  eagal 
Dè  'na  altair  tùise,  a  ta  do  ghnà  a'  cur  suas  gearr-ùr- 
naighean  naomha  'nam  boltrach  cùraidh  anlàthair  Dhè": 
tha  leithid  so  do  dhuine  a'  faotainn  a'  bheannachaidh 
agus  an  dìdinn  nèamhaidh. 

Cogais-mhaoth.  Ach  cia  mar  is  còir  do  dhaoine  ùr- 
naigh  a  dheanamh  ?  An  ann  le  riaghailt.  no  as 
eugmhais  riaghailt  ?  ie  briathran,  noann  antosdachd  ? 

Duine-spioradail.  A  chum  is  gu'm  bi  thu  ni's  fios- 
raiche  mu'n  phuing  sin,  is  còir  dhut  a  thoirt  fainear  gur 
e  ùrnaigh  conaltradh  an  anma  ri  Dia. — A  nis'  a  thaobh 
gur  aithne  do  Dhia,  na  h-uile  ni,  a'  rannsachadh 
smaointeann  diombair  ar  cridheachan,  is  coma  cò  ac' 

a  ghnàthaicheas  no  riach  ghnàthaich  sinn  briathran  ann 
an  ùrnaigh  dhiomhair,  oir  faodaidh  an  t-anam  coluadair 
a  bhi  aige  ri  Dia  le  tosdachd  cho  math  is  le  briathran, 
ni-h-eadh,  ach  ni's  fearr  air  uairibh,  a  thaobb  gu'm  beil 
an  t-anam  le  tosdachd  ni's  furachail'  agus  a'  cumail  na 
h-inntinn  o  smuainteau  seacharain :  'nuair  a  tha'n 
t-anam  ri  ùrnaigh  bhriathraich  is  minig  nach  eil  i  dad 
ni's  buannachdaile  na  seirbheis  beòil :  mar  a  ghearain 
Dia  o  shean  ;  "  Tha'n  sluagh  so  a'  deanamh  seirbheis 
dhomhsa  le  'm  bilibh,  ach  tha'n  cridheachan  fada 
uam  :"  ach,  co-dhiù,  is  tiodhlac  an  ùrnaighdhiomhair, 
nach  eil  na  h-uile  dhaoine  a'  sealbhachadh.  Cha-n  eil 
aig  cuid  a'  chuimhne  inntinn  sin,  no  an  suidheach- 
adh  aignidh,  leis  an  dean  iad  ùrnaigh'  air  a'  mhodh 
so ;  .agus  uime  sin,  is  iomchuidh  gu'n  ghnàthaich 
a  leithid  sin  do  dhaoine  briathran ;  ach  cò  dhiù  a 
ghnàthaicheas  no  nach  gnàthaich  iad  riaghailt  ann  an 
uaigneas,  is  e  'n  t-aon  rud  a  ni  e  dhaibh,  ach  ceadaich 
dhomh  an  sanus  so  a  thoirt  seachad  'na  àm,  gur  còir 
dhaibh-san  a  ghnàthaicheasùrnaigh  gun  riaghailt  a  bhi 
air  am  faicill  nach  abair  iad  ni  neo-chnbhadih  le 
cainntmhi-iomchuidh  alabhairt,  no  ath-aithris  dhiamh- 
ainn  le  ioma-bhriathran,  ni  nach  urrainn  gun  a  bhi  neo- 
thaitneach  do'n  Rìgh  nèamhaidh  aig  am  beil  fios  air 
ar  n-uireasbhuidh  mu'n  cuir  sinn  an  ce'ill  iad,  agus 
nach  eil  ag  iarraidh  oirnn  ach  blàth-ùmhlachd  cridhe 
da  thaobh-san  air  son  na  tha  dhìth  oirnn.  Tha  na  h-uile 
chainnt  bhreagha  'san  t-saoghal  as  eugmhais  so — na 
h-uile'  ùr-labhairt  f hileanta  —  bhinn-f haclan — agus 
phongan  tairis,  "  mar  umha  ni  fuaim,  no  ciombal  a  m' 
tfleangarsaich"  ann  an  cluasan  Dè  ;  air  an  aobhar  sin  bu 
mhath  comhairle  Sholaimh, — "  'Nuair  a  thè"id  thu  do 
thaigh  Dhe',  biodh  do  bhriathran  tearc,  agusbi  ni's  deise 
gu  cluinntinn,  na  gu  ìobairt  nan  amadan  a  thabhairt,'' 
a'  cur  an  ce'ill  leis  a  so,  nach  eil  ann  an  lionmhorachd 
bhriathran,  ach  ìobairt  nan  amadan  :  agus  thubhairt 
aon  a's  mò  na  Solamh  ; — "  An  uair  a  ni  sibh  ùrnaigh  na 
guàthaichibh  ath-iarrtais  dhiomhain,  mar  na  Cinnich  ? 

smaointean  a'  chomhpàirteachadh  ri  chèile,  agus  chum 
an  ni  mu'n  robh  sinn  gu  lè"ira'  comh-achanaich  a  dhean- 
amh  ainichte  do  chàch  a  chèile.  A  dh'aon  fhacal  is  e 
mo  bharail-sa  gur  aon  ni  e,  a  thaobh  Dia  g'ar  cluinn- 
tinn,  cò  dhiù  a  ghnàthaicheas  no  nach  gnàthaich  sinn 
briathran,  an  uaigneas  no  'm  follais,  ach  air  sgàth 
feum  dhaoine,  tha  briathran  iomchuidh  am  follais,  agus 
tha  blàth-chùram,  agus  an  inntinn  gu  h-iomlan  air  iarr- 
aidh  araon  an  uaigneas  agus  am  follais  mar  an  aon 
mheadhon  èifeachdach  a  chum  ar  n-ùrnaighean  a 
dheanamh  taitneach  do'n  Rìgh  nèamhaidh. 

An  sin  bhuanaich  iad  air  an  turas,  agus  mar  bha  iad 
a'  gabhail  air  an  aghaidh  tre'n  f hàsach  bha  na  h-ua'- 
bheistean  a'  beucaich  le  fuaim  uabhasach,  ni  a  chuir 
mòr  eagal  air  cuid  aca,  ach  bha  iadsan  bu  mhisneach- 
aile  dhiu  a'  brosnachadh  chàich  air  an  aghaidh.  Fa- 
dheireadh  fhuair  iad  a  mach  às  an  fhàsach,  agus 
thàinig  iad  am  fradharc  baile  an  Diamhanais,  far  an 
deach  Dìleas  a  chuir  gu  bàs  air  son  fianais  a'  thogail  leis 
an  f  hìrinn.  A  nise  bha  'm  baile  glè  mhòr  agus  greadh- 
nach  ri  amharc  air,  làn  theampull  agus  aitreabhan 
sgiamhach  eile,  le  tùraibh  àrda  baideallach  air  an 
còmhdachadh  thairis  le  òr  a's  spangan  luachmhor  eile, 
a  rinn  dealradh  ro  mhaiseach  ri  lainnir  na  grèine ;  bha 
am  baile  so  ro  f  harsuinn  mar  an  ceudna,  agus  anabharr 
sluaigh  a  chòmhnaidh  ann,  air  chor  is  gu'n  cluinnte 
cian  uaithe,  fuaim  mar  bheuchdaich  na  f  àirge,  a  thaobh 
lionmhorachd  an  t-sluaigh  a  bha  chòmhnaidh  ann  ; 
agus  thug  na  carbadan  a  bha  do  ghnà  a'  ruith  sìos  a's 
suas  tro  a  shràidean  air  Gèilleadh  truagh  a  shaoilsinn, 
gu'm  b'e  gun  teagamh,  am  baile  chum  an  robh  iad  a' 
triall.  Bha  e  air  a  lionadh  cho  mòr  le  maise  a'  bhaile 
so,  is  gu'm  bu  ghann  a  b'urrainn  da  e-fèin  a  chumail  o 
ruith  d'a  ionnsaidh  roimh  'n  chuid  eile  do'n  chuideachd, 
ni  a  thug  an  Duine-spioradail  fainear,  agus  labhair  e 
mar  so  : — 

Duine-spioradail.  Na  bi  air  do  mhealladh  mu'n  àite 
so  òganaich    oir  cha-n  e  so  am  baile  nèamhaidh  mar 

tha  thusa  ann  am  barail,  ach  Babilon,  baile  na 
h-Aimhreit  agns  an  Diamhanais  ;  ged  a  tha  'n  t-slighe 
againne  a'  gabhail  troimhe,  cha-n  eil  sinn  gu  fois  a' 
ghabhail  ann,  faodaidh  sinn  tàmh  ann  car  tacain,  ach 
cha-n  f  haod  sinn  smaointeachadh  còmhnaidh  ghabhail 
ann  gu  bràth. 

Gèilleadh.  Shaoil  leam  o'n  tuaraisgeul  a  thugadh 
dhomh  air  an  lerusalem  nèamhaidh,  gum  b'e  so  an  t-àite 
gu  deimhin ;  ach  a  nise  thug  thusa  làn-dearbhadh 
dhomh  nach  e. 

An  sin  thriall  na  h-eilthirich  air  an  aghaidh  do'n 
bhàile,  ach  dh'f  huilig  iad  iomadh  masladh  a's  ciùradh 
air  an  rathad,  a  thaobh  nan  trusgan  annasach  a  bha 
umpa,  agus  a  chionn  nach  robh  comharradh  an  f  hiadh- 
bheathaich  ac'  air  clàr  an  aodainn,  mar  bh'  aig  a'  chuid 
ei)e  do  luchd-àitichidh  a'  bhaile :  uime  sin  thòisich  a 
chlann  air  èigheach  riu,  agus  chruinnich  gràisg  mu'n 
tìmchioll,  fòs  thilg  cuid  dhiùsan  bu  chiaìlaiche  bha 
sa'  bhaile  salachair  orra,  air  dhaibh  abhi  gabhail  seachad 
air  an  cuid  dorsan  ;  rinn  iad  sgeig  a's  fanaid  orra,  leis 
gach  seòrsa  sgallais  agus  mi-chliù,  agus  bu  ro  thearc  iad 
anns  a'  bhaiìe  a  ghabh  truas  riu,  no  nochd  a  bheag  do 
chaoimhneas  daibh.  Ach  cha  tug  sin  a  bheag  do  mhi- 
mhisneach  do  dh'aon  diù,  ach  an  t-òganach  mu  dheir- 
eadh  ris  an  do  labhair  an  Duine-spioradail,  do'm  b'ainm 
Geilleadh  :  bha  esan  gu  deimhin  fo  dhiobhail  misnich 
a  thaobh  an  dòigh  mhi-shuairc'  air  an  do  ghnàthaich 
muinntir  a'  bhaile  a  chòmpanaich  ;  agus  le  dian-chuir- 
eadh  a  bhi  air  a  thoirt  dha  le  duine  ro  thlà-bhriath- 
rach,  e  cuideachd  nan  amadan  boil-cheannach  sin  f  hàg- 
ail,  [a'  ciallachadh  nan  eilthireach :]  agus  còmhnaidh  a 
ghabhail  maille  risan,  agus  gu'm  faigheadh  e  gach  ni 
gu  'rèir.  Ghabh  e  air  ball  ris  an  tàirgse  so,  thrèig  e  a 
chòmpanaich  agus  lean  e  an  duine,  a  dh'ionnsaidhtaigh- 
òsda  a  bh'  aig  àite  na  fè"ille,  agus  chuir  an  duine  an 
sin  fios  air  cuid  d'a  luchd-eolais  chridheil,  dibhinn  fè"in, 
a's  thòisich  iad  air  pòit  a's  aighear  ;  dh-òl  iad  mar  an 
ceudna  "  droch  thuras  a's  tuairgneadh  do  na  h-eilthir- 

ich,  a  bha  triall  do'n  bhaile  nèamhaidh."  Ach  cha  do 
bhuannaich  Gèilleadh  a  bheag  air  sin  a  dheanamh, 
le  mheud  'sa  dhòl  e  do'n  fhion  chaochail  e  air  an 
oidhche  sin  fe"in. 

Aig  a'  cheart  àm  sin,  am  feadh  a  bha  'chuid  eile  do 
na  h-eilthirich  a'  dol  tro  shràidean  a'  bhaile,  bha  iad  air 
am  mi-ghnàthachadh  air  gach  làimh  leis  a'  phràbar, 
agus  cha  mhò  bha  truas  acasan  a  thàinig  gu  aois  a'a 
inbhe  riu,  ged  bu  chòir  dhaibh  sin  am  barrachd  gliocais 
agus  daonnachd  a  thaisbeanadh.  Mar  so  chaidh  iad  air 
an  aghaidh  gus  an  d'ràinig  iad  àite  do'n  goirte  Ionad- 
a'-mhalairt,  far  bu  ghnà  leis  na  ceannaichean  cruinn- 
eachadh  ri  chèile,  chum  reic  a's  ceannach  :  bha  mòr 
shluagh  air  cruinneachadh  ann  an  sin  do  gach  cinneach 
a's  teaghlach,  daoine  dhe  gach  trèibh  a's  cànan,  gach 
aon  diù  a'  ceannach  a  ni  a  bha  dhì  air  fe'in  ;  ach  an 
uair  a  thàiuig  na  h-eilthirich  'nam  measg  ieig  iad  dhiù 
an  gnothaichean  gu  leir,  agus  thòisich  iad  air  bruidh- 
inn  ri  chè"ile  agus  air  amharc  nan  coigreach,  ag  ràdh, — 
"  Ciod  is  dùthaich  do  dhaoine  nan  trusganan  neònach, 
a  tha  air  leth  o  gach  earradh  a  thàinig  riamh  roimhe 
do  n  àite  so  ?" 

An  sin  chunnaic  mi  am  aisling  gu'n  d'è"irich  Inntinn- 
eudmhor  (a  h-aon  do  na  h-eilthirich)  suas,  aguslabhair 
e  ris  an  t-sluagh  ag  radh, — "  Fhearabh  agus  a  bhràith- 
rean,  do'n  aon  f  huil  agus  f  heòil  ruinne,  C'arson  a  tha 
sibh  'n-'ur  seasamh  ag  amharc  oirnne,  mar  gu'n  tàrladh 
nieigin  nuadh  nach  faca  sibh  riamh  'n-'ur  measg,  agus 
air  nachrobh  f  hios  agaibh  roimhe  ?  An  do  dhi-chùimh- 
naich  sibh  na  làithibh  sin,  anns  an  deach  Criosdaidh 
agus  Dìleas  tro'n  bhaile  agaibh,  far  an  deach  fear  ac'  a 
losgadh  air  son  na  fianais  a  thog  e  leis  an  f  hìrinn,  agus 
am  fear  eile,  ged  a  chuir  sibh  a'm  prìosan  e,  gidheadh, 
le  treun  chumhachd  agus  freasdal  Dè,sheachainn  e  bhur 
dioghaltas  mì-runach,  agus  thàr  e  às.  An  do  dhi- 
chuimhnaich  sibh  na  nithe  so  cheana  ? — no  'm  beil 
iomradh  sam  bith  agaibh  mu'n  timchioll  ?  Thàinig 
sinneairan  aon  turas  riu-san,  agus  a'dol  do'n  dùthaich 

chura  an  robh  iadsan  a'  triall,  uime  sin  na  gabhaibh 
iongantas  air  son  ar  trusganan  neònach,  oir  is  iom- 
chuidh  gu'm  bi  na  h-uile  'tha  triall  a  chum  Shioin  air  an 
e'ideadh  do  rè*ir  nòs  a'  bhaile  sin,  chum  is  gu'm  bi  andol 
a  steach  ann  soirbh  agus  gun  ghaoid.  Is  e  so  an  t-aobhar 
nach  eil  sinn  air  ar  sgeadachadh  do  rèir  nòs  a'  bhaile 
so,  no  an  t-saoghail  so,  oir  cha-n  eil  againn  an  so  "  baile 
a  mhaireas,  ach  tha  sinn  ag  iarraidh  aon  a  ta  ri  teachd ; 
air  am  beil  Dia  'na  fhear-dealbhaidh,  agus  'na  f  hear- 
togail." 

An  uair  a  chuir  Inntinn-eudmhor  crìoch  air  a  labh- 
airt,  dh'f  hàg  cuid  do  na  ceannaichean  an  cuid  malairt 
agus  dh'f  halbh  iad  maille  ris  na  h-eilthirich,  rinn  cuid 
eile  sgeig  a's  fanaid  orra  ;  ach  chrath  iadsan  dhiù  dua- 
lach  an  cas,  agus  dh'imich  iad  às  an  àite  sin,  agus  chaidh 
na  ceannaichean  a  dh'fhàg  an  cuid  ceannachd  maille 
riù  ;  agus  lean  am  mòr-shluagh  iad  a  mach  às  a'  bhaile, 
le  àrd-iollach  a's  gàraich  f  hanaid,  ach  chuimhnich  iad- 
san  air  briathran  Chriosd, — "  Is  an-aoibhinn  do'n  ti  a 
chuireas  a  làmh  ri  crann  na  rìoghachd  agus  a  sheallas 
'na  dhèigh  "  gun  umhail  sam  bith  a  chuir  anns  a'  ghàir 
ghràisgeil  sin,  ach  a'  buanachadh  air  an  aghaidh  air 
rathad  mòr  an  rìgh,  gun  tionndadh  a  chum  na  làimhe 
deise  no  clìthe,  ach  ag  imeachd  dìreach  ann  an  slighe 
an  Tighearna  gus  an  d'ràinigiad  rèidhlein  na  Socair, 
far  an  d'&sd  na  ceannaichean  ri  briathran  furanach 
Dhemais,  agus  chaidh  iad  sios  do'n  t-sloc-mheine  airg- 
eid  a'  chladhach  air  son  ionmhais  a  thèid  am  mugha, 
ach  dhiùlt  a'  chuid  eile  de'na  h-eilthirich  dol  ceum 
bharr  an  rathaid,  air  son  buannachdshalach;  gidheadh, 
cha  deach  iad  fada  air  an  aghaidh,  gus  an  do  thionn- 
dadh  a  h-aon  diù  [fear  do'm  b'ainm  Sgìth-do'n- 
t-saoghal,]  air  ais  a  chum  an  t-sluic-mhe'ine,  ach  'nuair 
a  thug  an  Duine-spioradail  an  aire  dha  rug  e  air 
ghàirdean  air,  agus  chùm  e  ar  ais  e,  ag  ràdh,  "  A  bhràth- 
air,  tha  sealladh  dìreach  romhad  an  so,  a  dhearbhas 
dut  ;  cho  cunnartach  'sa  tha  e,  thu  dh'amhar  air  t-ais 
nnns  an  nito  «o."      Mar  sin  sheall  e  dhaan  carragh  sal- 

ainn  chum  an  d'atharraicheadh  bean  Lot,  a  bha  dìreach 
'na  sheasamh  rompa  ri  taobh  an  rathaid.  An  sin  thug 
Sgìth-do'n-t-saoghal  buidheachas  da  air  son  a  dheagh 
chomhairle,  agus  thuirt  e  gu'm  bu  mhath  dhasan  gu'n 
d'fhuair  e  sanus  tràth  am  peacadh  ud  a  sheachnadh 
maille  ris  an  dioghaltas  a  bha  galeanmhuinn,  le  èiseam- 
plair  bean  Lot  a  nochdadh  dha,  a  bhaair  a  h-atharrach- 
adh  gu  carragh  salainn  air  son  amharc  air  a  h-ais  ri 
Sodom 

A  nise  chunnaic  mi  am  aisling  gu'n  deach  na  h-eil- 
thirich  air  an  aghaidh  gus  an  d'ràinig  iad  abhainn  Dhe\ 
Bha'n  rathad  abha  iad  a  nis'  a'  gabhail  'na  laidhe  an  cois 
na  h-aibhne,  agus  craobhan  a'  fàs  r'a  thaobh  a  giùlar 
gacb  seòrsa  do  mheas  taitneach  ;  bhlais  na  h-eilthirich 
air  a'  mheas  so  agus  thug  e  beothachadh  mòr  dhaibh 
dh-òl  iad  mar  an  ceudna  do  dh'uisge  na  h-aibhne,  ann 
am  beil  buaidh,  an  cridhe  fhàgail  ni's  subhaiche  na 
dh'fhàgas  fion  e  ;  tha  mar  an  ceudna  cluaintean  glasa 
ceutach  an  cois  na  h-aibhne  so,  agus  shuidh  iad  sios 
orra  car  tacain  gu  fois,  agus  an  sin  dh'èirich  iad  suas  gu 
triall  air  an  turas,  agus  thàinig  iad  fa-dheòigh  chum  an 
rathaid  a  bha  treòrachadh  sios  gu  Daingneach-an-Teag 
aimh,  a  chaidh  a  leagadh  gu  làr  ri  linn  turais  Chriosd- 
aidh.  Mar  sin  chaidh  iad  seachad  air  a'  chas-cheum 
a  ghabh  Criosdaidh  agus  Ciatach  an  uair  a  ghlacadh  mar 
phrìosanaich  iad  le  Famhair-gun-dòchas,  agus  chum  iad 
an  rathad-mòr,  agus  dh'imich  iad  air  an  aghaidh  gus  an 
d'ràinig  iad  a  chum  nam  Beann  Taitneach  far  an  do 
ghabh  iad  fois  a  rithist,  agus  ghabh  iad  blasad  anns  na 
gàraidhean,  agus  anns  na  fìon-liosan,  ag  itheadh  gu 
saor  do'n  mheasaich  a  bha  annta. 

A  nis'  air  dhaibh  dìreadh  ri  fìreach  nam  Beann 
Taitneach  so,  thàinig  iad  fa-dheireadh  gu  sliabh  a  bha 
air  mullach  gach  slèibhe,  air  a  shuidheachadh  os-ceann 
gach  tulaich  eile,  agus  'se  b'ainm  dha  Sliabh  Taigh  an 
Tighearna.  A  nise  bha  buachaillean  ag  ionaltradh  an 
treudan  air  feadh  nam  beann  sogu  lèir,  agus  bha  sluagh 
do  gach  cinneach,  treubh,  agus  cànain  a'  siubhal  sios 
2    L 

agus  suas  air  na  beanntaibh,  agus  labhradh  iad  aii 
uairibh  ris  na  buachaillean,  agus  air  uairean  eile  bhiodh 
iad  a'  còmhradh  r'a  chè*ile. 

Chunnaic  mi  mar  an  ceudna  ann  am  aisling,  air  do 
na  h-eilthirich  a  bhi  gabhail  air  an  aghaidh,  gu'n  robh 
buachaillean  'nan  seasamh  ri  taobh  an  rathaid  a'  coimhid 
an  treudan,  agus  dh'fheòraich  iad  do  na  h-eilthirich,  cia 
as  a  thàinig  iad  agus  c'àite  bba  iad  a'dol?  agus  dh'- 
fhreagair  an  Duine  Spioradail  ag  ràdh  ;  — "  Thàinig 
sinn  à  Gleann-an-Le'ir-sgrios,  agus  tha  sinn  a'  dol  do'n 
Bhaile  Nèamhaidh." 

Buachaillean.  Is  math  leinn  'ur  faicinn  an  fhad  so 
air  bhur  turas,  oir  tha  sibh  a  nis'  air  mullach  nam 
Beann  Taitneach,  eadhon  air  mullach  Sliabh  Taigh  an 
Tighearna,  agus  an  so  tha  daoine  do  gach  cinneach, 
treubh  agus  cànain  a  ta  dol  a  thriall  air  an  aon  turas 
ruibh-sa ;  ach  a  mhàin  gu'm  beil  iad  a'  fuireach  tacan 
anns  an  àite  so  chum  fàileadh  nam  Beann  Taitneach 
a  ghabhail,  agus  comhpairteachadh  do  thoradh  an 
fhuinn  naomha  so,  ni  a  ta  chum  an  ath-bheothachadh, 
agus  an  neartachadh  an  àèigh.  an  turais  sgìth.  Osbarr, 
tha  againne  ioc-shlaintean  air  son  gach  eucail  do'm 
beil  luchd-cuairte  buailteach  air  an  turas  àmhgharach, 
agus  bheir  sinn  dhaibh  gu  saor  do  gach  ni  a  tha 
againn,  a'  toirt  seòlaidh  agus  cungaidh-leighis  do'n 
mhuinntir  thinn,  a'  fosgladh  shùilean  nan  dall,  chluasan 
nam  bodhar,  agus  a'  fuasgladh  theangan  nam  balbh,  a 
toirt  orra  gu'm  foillsich  iad  cliù  agus  glòir  Dhè*.  Is 
ann  a  chum  na  crìche  sin  a  ta  sinn  air  ar  suidheachadh 
anns  an  àite  so,  agus  tha  ar  pàilliunnean  fiall,  fosgailte, 
do  gach  aon  a  thig  an  rathad,  anns  am  beil  sinn  a'  toirt 
aoidheachd  do'n  choigreach,  do'n  dìlleachdan  agus  do'n 
bhantraich,  do'n  bheartach  agus  do'n  bhochd,  do'n  lag 
agus  do'n  làidir,  do'n  òg  agus  do'n  aosda,  air  chosg  an 
Rìgh,  a  dh'uidheamaicheas  bòrd  do  gach  aon  a  thig 
ga  ionnsaidh  agus  a  chuir  sinne  mar  a  iuchd-riaghlaidh 
chum  cùibhrionn  a  thoirt  do  gach  neach  a  rèir  an  uir- 
easbhuidh,  tha  bainne  againn  do  leanabain,  agus  feòil 

dhaibh-san  a  thàinig  gu  inbh,  eha-n  eil  ar  dorsan  dùinte 
'a  latha  no  dh'òidhche  ni  mò  tha  sinn  a'  sgur  do  ghlaodh- 
aich  : — "  Ho  !  gach  neach  air  am  beil  tart,  ceannaich- 
eadh  e  bainne  gun  airgead,  agus  fion  gun  luach  ;"  oir 
dh'ullaich  an  Tighearna  cuirm  do  nithibh  reamhra, 
agus  do  dh'  f  hion  air  a  dheagh  tharruinn,  agus  tha  e 
toirt  cuireadh  do  na  h-uile  duine  chum  a  bhùird. 

An  sin  threòraich  na  buachaillean  iad  a  chum  am 
pàilliunnean,  agus  chuir  iad  fa'n  comhair  sògh,  (a 
thaobh  feabhais)  nach  do  thachair  a  leithid  riu  riamh 
roimhe  rè  an  cuairt,  uime  sin  dh-ith  agus  dh-òl  iad 
deth  gu  suilbhir  ait,  agus  thug  e  mòr  bheothachadh 
d'an  càileachd,  agus  an  de'igh  sin  dh'iarr  na  buacbaillean 
orra  tighinn  a  mach  a  chum  gaoth  an  t-slèibhe  a  gabh- 
ail ;  agus  rinn  iad  sin,  agus  mhothaich  iad  gu'n  bi  sin 
gaoth  a  b'f  hallainne,  a  b'f  hiorghlaine,  agus  bu  taitniche 
a  bh'  air  an  t-saoghal,  oir  bha'ghaoth  sin  air  a'  fàgail 
cubhraidh  leis  gach  seòrsa  measaich  agus  spìosraidh,  a 
bha  fàs  ro  phailt  air  an  t-sliabh,  agus  a  thoradh  an 
deagh  bhìdh  a  dh'ith  iad  agus  fàileadh  ceutach  an  àite, 
bha  'n  neart  air  ath-nuadhachadh  mar  na  h-iolairean, 
oir  leag  iad  an  anail  'san  àite  sin  maille  ris  na  buach- 
aillean  rè  beagan  làithibh,  agus  nochd  iad  dhaibh  gach 
deagh  f  hiallachd,  oir  bha  gach  ni  ac'  ann  an  comhpairt ; 
agus  uime  sin  chaidh  na  h-eilthirich  gu  saor  sìos  agus 
suas  o  aon  phàilliunn  gu  pàilliunn  eile,  agus  f  huair  iad 
fàilte  shuilbhir  anns  gach  àite,  oir  is  e  so  tìr  Emanuel, 
Sliabh  naomha  Rìoghachd  na  Sìthe,  far  am  beil  na 
"  claidhean  air  am  bualadh  gu  coltair,  agus  na  sleaghan 
gu  corranaibh-sgathaidh, — gacb  fear  a'  gabhail  còmh- 
naidh  gu  tèarainte  fo  a  chrann-fiona,  agus  fo  a  chrann- 
fìge  fèin."  Aguscha  d'rinn  aon  duine  dochann  do  dhuine 
eile,  ach  ghabh  na  h-uile  còmhnaidh  le  chèile  ann  an 
aonadh,  an  gràdh,  agus  an  sìth. 

Nochd  na  buachaillean  daibh  mar  an  ceudna  iomadh 
ni  iongantach  an  t-slèibhe,  mar  tha  'n  sliabh  d'an 
goirear  Mearachd,  agus  an  sliabh  eile  d'an  goirear 
Faicill ;  agus  'nuair  a  thàinig  an  t-àm  anns  bu  mhiann 


388  TDRAS  A     CHRIOSDAIDH. 

!eis  na  h-Eilthirich  triall  air  an  turas,  thug  na  buach. 
HÌiìean  iad  a  chum  an  Fhir-riaghlaidh,  a  chuir  an  Rìgh 
thairis  orra,  eadhon  aon  do  na  bràithrean,  agus  buach- 
aille  cuideachd ;  agus  'nuair  a  thàinig  iad  'na  làthair 
bheannaich  e  iad  ag  ràdh; — "  Sìth  maille  ribh," — agus 
'nuair  a  dh'innis  na  buachaillean  dha  cò  iad,  agus  cò 
às  a  thàinig  iad,  agus  c'àite  bha  iad  a'  dol,  dh'ùng  se  iad 
le  ola  luach-mhoir  àraid  a  neartaicheadh  iad  gu  mòr  air 
an  turas.  An  sin  lùb  na  h-eilthirich  an  cinn  gu  làr, 
agus  ghabh  iad  an  cead  do'n  t-seann-duin'  urramach, 
a  toirt  buidheachas  dha  air  son  a'  chaoimhneis  a  nochd 
e  dhaibh. 

An  sin  chaidh  na  buachaillean  maille  riu,  agus  sheall 
iad  dhaibh  an  dorus  a  bhaair  slios  an  t-slèibhe  a  bha'na 
f  hrith-rathad  do  dh'ifrinn,  agus  thug  iad  dhaibh  a' 
ghlain'-amhairc  chum  beachd  a  ghabhail  air  a'  Bbaile 
Nèamhaidh  troimpe,  agus  an  uair  a  f  huair  na  h-eil- 
thirich  sealladh  air,  bha  iad  air  an  lionadh  le  maise, 
nithe  cho  glòrmhor,  agus  b'f  hada  leo  gus  a'  ruigeadh 
:ad  e, — Uime  sin,  ghuidh  iad  air  na  buachaillean  cead 
a  thoirt  dhaibh  triall  air  an  aghaidh  ;  agus  f  huair  iad 
sin,  ach  a  mhàin,  air  tùs  gu'n  tug  na  buaehaillean, 
dhaibh  seòlaidhean  athaobh  na  slighe,  ag  iarraidh  orra, 
iad  a  bhi  air  an  ro  f  haicill  nach  caidleadh  iad  air 
Fearann-na-Drùidheachd,  tre  am  feumadh  iad  imeachd 
mu'n  ruigeadh  iad  am  Baile  Nèamhaidh,  agus  tha  e  'na 
laidhe  dìreach  air  an  taobh  so  do'n  tìr  d'an  goirear 
Beulah. 

Osbarr,  chunnaic  mi  am  aisling,  gu'n  do  ghuidh  na 
h-eilthirich  soraidh  leis  na  buachaillean,  agus  an  dèigh 
sin  gu'n  do  theirinn  iad  a  bharr  an  t-sl&bhe  chum  a' 
chòmhnaird,  far  an  robh  gleann  farsuinn  d'an  goirte 
tìleann-nam-barailean-diamhain.  A  nis,  air  dhaibh 
a  bhi  gabhail  tre  'n  ghleann  so,  chunnaic  iad  prasgan 
sluaigh  rompa,  agns  'nuair  a  dhlùthaich  iad  riù  chual 
iad  gu  cothromach  an  sluagh  a'  comh-labhairt  gu  dian 
r'a  chdile,  mar  gu'm  b'ann  mu  thimchioll  ni-eigin 
cudthromach  ;  agus  'nuair  a  thàinig  iad  suas  riu,  thuig 

iad  gu  n  robh  na  daoine  a'  labhairt  mu  thimchioll  Rìgh 
na  tìre,  ni  a  thug  orra  tòiseachadh  ri  dian  chonnsach- 
adh,  a  h-aon  a'  cumail  a  mach  gu'n  robh  an  Rìgh  de'n 
aon  bharaii  risan,  thuirt  fear  eilegu'm  b'ionnan  breith- 
eanas  do'n  Rìgh  a's  dàsan,  thuirt  an  treas  f  hear — Gur 
esan  a  mhàin  a  bha  tuigsinn  na  h-inntinn,  na  toile,  agus 
na  rùineachd  Rìoghail  gu  ceart,  aguslabhair  gach  duine 
cuid  do  bhriathran  o  Leabhar-lagha  an  Rìgh  mar 
dhearbhadh  air  n'a  labhair  e-fem  ;  air  chor  is  gu'n  robh 
mòr  f  huaim  agus  troimhe-chèile  'nam  measg,  ullamh 
gu  dol  a  ghabhail  air  a'  chèile,  gach  aon  g'a  shaoilsinn 
fe'in  'sa  chòir,  agus  càch  gu  lèir  'san  eucoir.  B'  ann  mar 
so  a  bha  iad  a'  connspaid  gus  an  do  iabhair  an  Duine- 
spioradal  riu,  agus  gu'n  tubhairt  e, — "  A  dhaoine  còire, 
ciod  is  aobhar  do'n  ghlàmpar  so  ì"  An  sin  leig  iad  diù 
an  ard-chainnt,  agusdh'èisd  iad  le  ro  aire  ciod  a  bha  aige 
ri  ràdh,  agus  chaidh  e  air  aghaidh  mar  so : — 

Duine-Spioradail.  Tha  mi  'g  ar  cluinntinn  a'  conn- 
sachadh  gu  dian,  dùrachdach,  ma  thimchioll  toil  an 
Rìgh  ;  a  h-aon  agràdh,  gur  ann  aige-san  isfearr  a  tha 
fios  ;  agus  fear  eile  'g  ràdh,  gur  esan  is  eòlaiche  oirre ; 
tha  so  a'  toirt  bhriathran  Chriosd  gu'm  chuimhne,  far 
am  beil  e  'g  ràdh  ; — "Ma  their  aon  duineruibh,  Feuch, 
a  ta  Criosd  an  so,  no  an  sud ;  na  creidibh  e  :  oir  èiridh, 
Criosdan  brèige,  agus  fàidhean  brèige,  agus  ni  iad 
comharran  agus  miorbhuilean  mòra,  ionnas  na'm  bu 
chomasach  e,  gu'm  mealladh  iad  na  daoine  taghta  fè"in, 
Feuch,  dh'  inuis  mi  dhuibh  e  roimh-làimh.  Uime  sin 
their  iad  ribh,  Feuch,  a  ta  e  'san  f  hàsach,  na  rachaibh 
a  mach  :  feuch,  a  ta  e  'sna  seòmraichibh  uaigneach,  na 
creidibh  sin:  oir  a  reir  mar  a  thig  an  dealanach 
o'n  àird-an-ear,  agus  a  dhealraicheas  e  gus  an  àird-an- 
iar;  mar  sin  mar  an  ceudna  bhitheas  teachd  Mhic  an 
duine."  (Mat.  xxiv.  23 — 27-)  Uime  sin  tha  aobhar 
agam  a  mheas  gur  mealltairean  agus  fàidhean  breige 
sibh  gu  lèir,  a  thaobh  sibh  a  bhi  cho  ro  choltach  ris  an 
tuaraisgeul  a  thug  an  Tighearn  air  an  leithid,  feadh  a 
tha  aon  a'  deanamh  uaill  à  gur  aithne  dhasan  inntinn  an 

Rìgh,  agns  fear  eile,  à  gur  esan  is  fearr  a  dh'  eadar- 
mhìnicheas  a  rùn,  tha  sibh  gu  lèir  a  mach  à  slighe  Da 
fìrinn;  cha-n  eil  fhios  aig  duine  agaibh  air  inntinn  an 
Rìgh;  cha-n  eil  Criosd'n'urmeasg,  is  iad  na  buachaill- 
ean  a  luchd-comhairle  diamhair,  agus  is  ann  aca  tha 
fios  air  diamhaireachd  a  Rìoghachd.  Rachaibh-sa 
uime  sin  agus  ionaltraibh  maille  ris  an  treud,  agus 
taoghailibh  na  h-ionadan,  anns  an  laidh  iad  sios  mu 
mheadhon-latha :  a  chum  's  gu'm  f  òghlum  sibh  eòlas, 
agus  gu'n  coimhid  sibh  bhur  casan  o  thuisleachadh 
ann  an  seacharan.  Air  dha  na  briathran  so  a  labhairt 
phill  e-fèin  agus  a  cho-luchd-turais  uapa,  agus  thriall 
iad  rompa  thar  a'  chòmhnard. 

A  nise  cha  deach  iad  fad  air  an  aghaidh  'nuair  aleum 
duine  mach  à  uaimh  bhig  a  bha  ri  taobh  an  rathaid, 
agus  thàing  e  'na  dheann  far  an  robh  iad  ;  ghoirte  do'n 
uaimh  so  Uamh  nan  Smuaintean-Nàdurrach,  agus  b'e 
ainm  an  duine  Tuigse-dhaonna.  Dh'  f  heòraìch  e  dhiù, 
cia  às  a  thàinig  iad,  agus  c'àite  bha  iad  a'  dol  ?  Fhreagair 
an  Duine-Spioradail  emarso, — Thàinigsinnà  Gleann- 
an-Leir-sgrios  agus  tha  sinn  a'  dol  a  chum  an  Ierusa- 
iem  nèamhaidh,  agus  is  math  leinn  do  chuideachdsa 
ma  thèid  thu  leinn. 

Tuigs  -dhaonna.  Tha  rùin  orm  fèin  an  t-àite  sin  a' 
ruigsinn,  agus  is  math  leam  comunn  deagh  chuideachd' 
sam  bith  ;  ach  tha  umhail  agam,  gu'm  beil  sibhse  'cur 
ruimhibh  triall  air  an  t-slighe  a  sheall  na  buachaillean 
ud  thrill  duibh,  huidheann  a  tha  cheart  cho  aineolach, 
mu  thimchioll  rirBodach-na-gea]aich\  ach  a  mhàin,  gur 
e  sin  is  gnotbach  dhaibh  na  h-uiread  do  dh'  uirsgeulan 
annasach  aithris  do  choigrich,  agus  do  luchd-turais,  a 
cur  mar  fhiachaibh  orra  gur  iad-f^in  seirbheisich  an 
Rìiih  ;  agus  gur  dreuchd  dhaibh  aoidheachd  a  thoirt  do 
dh'  eilthirich,  agus  an  seòladh  air  an  turas  ;  tha  iad  a' 
^abhail  orra  mar  an  ceudna,  sealladh  a  thoirt  air  an 
lerusalem  nèamhaidh  tre  ghlain'-amhairc,  agus  aon  do 
dhorsan  ifrinn  a  shealltainn  daibh,  ged  nach  eil  annta 
acn  prasgam  do  dhù-chleasaichean,  agus  do  chealgairean 

cràbhach,  a'  mealladh  nam  baoghalta,  agus  nam  falbh- 
anach  neo-gheurchùiseach,  le  spleadhachas,  agus  le 
sgeulachdan  iongantach  mu  thimchioll  nèimh  agus 
irrinn,  agus  a'  gnàthachadh  drhidheachd  chum  am 
mealladh  air  an  turas,  a'  sgaoileadh  ceò  ro'  an  sùilean 
'nuair  a  tha  iad  a'  gabhail  orra  'bhi  toirt  sealladh 
dhaibh  air  glòir  an  àite  sin  ;  oir  is  glaine  mheallta  i  sin, 
tro  'm  beil  iad  ag  amharc  nach  eil  a'  taisbeanadh  nithe 
nam  fior  choltas,  mar  is  comasach  mise  air  a  chòmh- 
dachadh  ma  dh'&sdeas  sibh  ri'm  chòmhradh  gu'cheann, 
agus  dearbhaidh  mi  fa  chomhair  bhur  sùl,  gun  chòmh- 
nadh  glaine  sam  bith,  suidheachadh,  agus  sgiamh  a' 
Bhaiie  Nèamhaidh,  agus  seallaidh  mu'  dhuibh  an 
rathad  is  giorra  agus  is  aithghearra  g'a  ionnsaidh  a 
cheart  cho  soilleir  'sa  ni  h-aon  agus  a  trì  a  chùig. 

Duine-spioradail.  Tha  thu-fe'in  a  cheart  cho  dall  ri 
daolaig,  agus  am  beil  thu  'gabhail  ort  sinne  sheòladh 
air  an  t-slighe  chum  àite  nach  f  hac  thu  riamh,  agus 
nach  aithne  dhut  ?  Rach  thusa  chum  do  gharaidh  a 
rithist,  agus  leig  dhiot  a  bhi  dol  mu'n  cuairt  a  chum 
eilthirich  bhochda  gun  chron  a  chuir  air  seacharan  ;  oir 
cha-n  èisd  sinne  ri  tlà'-chainnt  sam  bith,  ach  cumaidh 
sinn  air  an  t-slighe  mar  a  sheòl  na  buachaillean  duinn. 

Cogais-mhaoth.  Ni-h-eadh,  ach  cluinneamaid  ciod  a 
th'  aig  an  duine  ri  ràdh  air  a  shon  fèin,  oir  tha  coltas 
duine  thapaidh  air,  gun  e  bhi  idir  'na  amadan,  agus 
uime  sin  bu  mhath  leam  a  reusain,  a  chluinntinn. 

Duine-spioradail.  Tha  do  dh&dh  air  teagasgaibh 
annasach  a'  chluinntinn  'na  ni  glè  chunnartach,  agus 
faodaidh,  gu'm  pàidh  thu  gu  daor  d'a  chionn,  uimesin 
guidheam,  gabh  comhairle,  agus  tionndaidh  do  chridh 
air  falbh  o  èisdeachd  ri  diamhanas  agus  mealladh  ;  ruith 
thu  gu  math  gus  an  so,  agus  na  dean  stad  cho  fagus 
do  cheann  dothurais 

Cogais-mhaoth.  Cha-n  urrainn  mi  bhi  toilicht'  ann 
am  inntinn  mar  a  cluinn  mi  na  th'  aig  an  duine  so  ri 
ràdh,  oir  tha  aogais  a'  cur  an  cèill  gu'm  beil  ni-eigin 
sònraiehte  aige,  agus  am  barrachd  'nabhriathran. 

Inntinn-eudmhor.  Is  ionmhuinn  leis  an  tì  a  ta  falamh 
nithe  falamh — ma  tha'n  duine  so  cho  dìorasach  is  gu'm 
fuirich  e  a  dh'&sdeachd  ri  geòpraich  anòlaichso,  fuireadh 
e  'na  aonar ;  c'arson  a  chailleamaide  ar  n-ùine  air  son 
amaideachd-san  ?  Greasamaid  air  ar  n-aghaidh  chum 
is  gu'n  ruith  sinn  an  reis  a  ta  air  a'  cur  romhainn. 

Duine-spioradail.  Ni-h-eadh,  a  bhràthair,  gu'm  a 
fearr  leinn  uallaichean  a  chèile  a'  ghiùlain,  agus  reachd 
rìoghail  Chriosd  ar  Rìgh  a'  chomh-lionadh.  Gabhamaid 
truas  ri  anmhuinneachd,  mar  dh'iarr  Pòl  oirnn  a  dhean- 
amh  ann  an  cùis  mar  sin : — "  A  bhràithrean"  (ars' 
esan,)  "  ma  ghlacair  neach  ann  an  coire  air  bith  gu 
h-obann,  sibhse  a  ta  spioradail,  togaibh  suas  a  shamh- 
ail  sin  do  dhuine  ann  an  spiorad  macantachd  ;  a'  toirt 
aire  dhut  fe"in,  nach  buairear  thu  mar  an  ceudna." 
(Gal.  v:.  1,  2.)  Agus  thuirt  abstol  eile  ; — "  A  bhràith- 
rean,  ma  thèid  aon  neach  agaibh-sa  air  seacharan  o'n 
fhìrinn,  agus  gu'n  iompaich  neache  ;  biodh  f  hiosaige, 
an  duine  a  dh'  iompaicheas  peacach,  o  sheacharan  a 
shlighe,  gu'n  saor  e  anam  o  bhàs,  agus  gu'm  falaich  e 
mòran  pheacannan."  (Seumas  v.  19,  20.)  Anis'uime 
sin  a  thaobh  gu'm  beil  ar  bràthair  so  air  a  bhuaireadh 
)e  iongantas  diamhainn  a  cbum  èisdeachd  ri  deasbair- 
eachd  Thuigse-dhaonna  fanamaid  car  tacain,  agusgabh- 
aidh  mis'  orm  fèin  a  chuir  'na  thosd,  ni  a  bhios  a 
chum  am  barrachd  buannachd  do  ar  bràthair,  na  ged 
nach  cluinneadh  e  riamh  e  labhairt. 

^iùd  air  t-aghaidh  ma  ta,  (ars'esan,  is  e  a'  tionndadh  ri 
Tuigse-dhaonna),  cluinneamaid  ciod  a  ta  agadri  chonn- 
snchadh  an  aghaidh  na  slighe  a  tha  sinne  a'  gabhail  ? 

An  sin  chuir  Tuigse-dhaonna  aogais  shocrach, 
shuidhichte  air  fèin,  agus  labhair  e  mar  so  ; —  A 
dhaoin'  uaisle,  cha-n  eil  e  'na  ni  fearail  fearg  a  ghabhail, 
agus  coigreach  a  mhi-ghnàthachadh  mu'n  dh'  f  huair 
sibh  fior  aobhar  air  sin  a  dheanamh — gu  sònraichte 
feadh  a  ta  sibh  aineolach  mu  thimchioll  fe*in  agus  nan 
daoine  bho  'n  tàinig  e.  Ghineadh  mise  bho  theaghlach 
fior   uasal  iomraiteach,  agus    cho  sean   sa   ta   air  au 

t-saoghal  a  thaobh  m'athar.  Is  e  Breitnneachadh  is 
ainm  da,  agus  tha  e  araon  'na  phrionns'  agus  na  bhùird- 
eiseach  agus  ro  chàirdeach  do  theaghlach  rìoghail  nam 
flaitheas ;  uime  sin,  a  thaobh  is  gur  daoine  uaisle 
sibh-fein,  tha  dòchas  agam  gu'n  gnàthaich  sibh  am  modh 
sin  do'm  thaobhsa,  a  ta  cubhaidh  do'm  bhreith,agus  do'm 
shinnsir,  agus  nach  ruith  sibh  sios  mi  le  leas-ainmibh 
tàireil  a's  cainnt  sgallaiseach. 

Duine-spioradail.  Tha  mi  'g  iarraidh  mathanas  ort,  a 
dhuin'-uasail ;  is  aithne  dhomhsa  t'athair  gu  ro  mhath, 
agus  tha  mi  a'  toirt  urram  d'a  àrd-ghineamhuinn,  agus 
d'a  theaghlach  iomraiteach,  ach  ceadaich  dhomhsa  inn- 
seadh  dhut,  nach  eil  do  mhàthair  ach  do  sheòrsa  gle 
shuarach,  agus  is  fior  strìopach  i,  agus  uime  sin  bheir 
thu  mathanas  duinne,  ged  nach  meas  sinn  thu-fèin  dad 
ni's  fearr  na  mac  diolain  a'  sealbhachadh  ni's  mò  do 
dhubhailcean  do  mhàthar  na  do  shubhailcean  t'athar, 
neach  a  bha  gu  mòr  air  a  dhalladh  'nuair  a  dh'  f  huilig 
se  e-fèin  a  thruailleadh  le  caile  shuaraich  mar  ise. 
'S  e  b'ainm  d'i  Mothachadh  nighean  Eeatha-ainmhidh 
seanna  bhaothaire  gun  tùr  aig  nach  robh  sp^is  do  ni 
sam  bith,  ach  ithe,  òl,  agus  cadal ;  gun  an  t-àit' 
anns  an  d'rugadh  e  a  bhi  dad  ni  b'  f  hearr  na'n  t-òtrach, 
b'e  so  do  sheanair  a  thaobh  do  mhàthar.  A  nise  bu 
ghnà  leis  a  bhi  toirt  do  mhàthar  seachad  an  strìop- 
achas  an  uair  a  bha  i  glè  òg  do  gach  fear  a  thigeadh  'sa 
dh'  f  halbhadh :  agus  am  measg  chàich,  ghabh  am 
prionnsa  t'athair  gaol  oirre,  agus  laidh  e  lea,  agus  ghin 
i  thusa,  air  chor  is  nach  ruig  thu  leas  mòr  uaill  a  chur 
à  t-àrd-ghinmhuinn,  ach  an  àite  sin  nàire  bhi  ort  às 
leth  anmhuinneachd  t'athar,  air  son  e  amaideas  a  chuir 
an  gnìomh  maille  ri  ban-adhaltraich  mar  do  mhàthair. 
A  bharr  air  sin,  ciod  an  tairbh'  a  ni  e  dhut  a  bhi  'nad 
mhac  dha,  o  nach  eil  thu  sealbhachadh  a  bheag  do 
bhuaidhean  rioghail  a  shinnsir  ?  Aguschaille-fèinna 
buaidhean  so  an  uair  a  thruaill  se  e-fein  le  laidhe  le 
d'mhàthair.  Oir  bha  e  aon  uair  geur-  f  hradharcach  mar 
am  fior-eun,  ach  anisetha'  shùilean  mall,  agus  anns  an 

ni  so  tha  thu  fein  ro  choltach  ris,  oir  tha  dalladh-eunaidh 
ort.  Bha  e  aon  uair  gniomhach,  agus  dìleas,  ach  tha 
e  nise  leisg  agus  cealgach  :  ann  an  so  tha  thusa  coltach 
ris  mar  an  ceudna,  oir  tha  thu  leisg  agus  mall  'na 
t'uile  ghluasad,  agus  cho  neo-chinnteach  iomluath  ri 
coileach-gaoithe.  Dh'  fhaodainn  am  barrachd  de  d' 
dhroch  ghnethibh  ainmeachadh,  aeh  mhilleadh  e  mòran 
ùine,  agus  bhiodh  e  leamh  leis  a'  chuideachd. 

Inntinn-eudmhor.  Bhitheadh,  —  cha-n  f  hiù  e'n 
t-saothair,  na  h-uiread  ùine  chall  a  bruidhinn  ris 
a"  mhealltair  so,  am  feadh  a  ta  sinn  air  turas. 

Sgìth-do'n-t-saoghal.  Ch-an  f  hiu  gu  cinnteach,  a 
bhràthair  a  Dhuine  spioradail — cha  mhò  gur  fiù,  agus 
nam  biodh  tusa  leth  cho  sgìth  riumsa,  cha  sheasadh  tu 
suas  a'  sloinneadh  a  mach  sinnsireachd  an  òlaich  so,  no 
a'  tarruinn  chomhadan  eadar e  fèin  is  athair.  Is  fada  leam 
gus  an  ruig  mi  ceann  mo  chuairt,  bitheamaid  a'  trusadh. 

Duine-spioradail.  Biodh  foighidinn  agaibh  a  bhràith- 
rean,  gus  an  labhair  an  duine  so  agus  mise  ni's  faide 
mu'n  phuing,  air  sgàth  Chogais-mhaoth,  oir  tha 
choltas  air  a  bhi  ann  an  teagamh  o  cheud  bhriathran, 
agus  tha  'chluasan  tachasach  chum  èisdeachd  ris  n'a 
th'aige  ri  ràdh  air  a  shon  fèin  ;  agus  theagamh  gu'm  bi 
barail  ni's  fearr  aig  air  an  duine,  ma  dhiùltas  sinne 
connaltradh  a  dheanamh  ris :  dh'fhaodadh  e  shaoil- 
sinn  gu'm  bu  nàr  leinne,  no  gu'm  biodh  faitcheas  oirnn 
^easamh  fa  chomhair  a  ràiteachais,  agus  mar  sin  gu'n 
comh-dhùnadh  e  gu'n  robh  an  fhìrinn  airathaobh: 
uime  sin  air  a  sgàthsan  biodh  faighidinn  agaibh  car 
tacain  agus  cha-n  eil  teagamh  agam  nach  dearbh  mi  air 
an  duine  so  gu'm  beil  e  'san  eucoir,  agus  toirt  air  a  bhi 
'na  thost,  mar  a  h-àicheadh  e  a  bharail  neo-bhuna- 
charach  gu  tùr,  a  chum  glòire  Dhè,  agus  ar  creideamh 
gu  leir  a  neartachadh,  gu  sònraichte  creideamh  Chogais- 
mhaoith  thruaigh,  ehaochlaidich ! 

An  sin  dh'aontaich  iad  gu  leir  fuireach  gus  an  rach- 
adb  crìoch  air  an  deasbaireachd  eatorra,  agus  dh'iarr  an 
Duine-spioradail    air    Tuigse-dhaonna    seannachas   a 

ghineamhuinn,  agus  a  shinnsir  a  chuir  air  chùl,  agus 
cumail  ris  a'  phuing  air  an  robh  iad,  agus  a'.chùis  a 
chuir  an  dara  taobh  cho  luath  sa'  b'urrainn  e. 

Tuigse-Dhaonna.  Seadh  ma  ta,  tha  mise  'g  innseadh 
dhuibh  gu'm  beil  sibh  a  bharr  na  slighe,  agus  ma  leanas 
sibh  mo  sheòladh-sa  seallaidh  mi  dhuibh  rathad  mòran 
ni's  giorra  agus  ni's  tearuinnte  chum  na  tìre  nèamhaidh. 
Tha  mi  creidsinn  gu'm  beil  f  hios  agam  gu'm  beil  Dia 
ann,  a'  cheart  cho  math  'sa  tha  f  hios  agaibh-sa,  agus  tha 
mi  'deanamh  aoradh  dha  do  latha  agus  a'  dh'oidhche ; 
cha-n  eil  mi  a'  gabhail  a'chreideamhsin  do'mionnsaìdh, 
no  'deanamh  aoradh  dha  air  chreideas  dhaoine  eile; — 
cha-n  eil  mi  ceangal  mo  chreideamh  gu  dall  ri  barailean 
faoine  dhaoine  eile,  no  'deanamh  aoradh  do  Dhia  do 
rèir  beul-aithris  dhaoine,  mar  tha  sibhse  a'  deanamh,  ach 
tha  mi  socrachadh  bunait  chinnteach  do'm  chreideamh. 
Tha  mi  'g  amharc  agus  a'  beachd-smaointeachadh  air 
deilbh  iongantach  agus  glòrmhor  an  t-saoghail  so,  agus 
a  lion  beag  a's  beag  tha  mi  lorgachadh  a  mach  ceum- 
annan  nan  Dùilean  siorruidh  ;  am  feadh  a  ta  mi  streap 
suas  ri  slabhraidh  nan  cùisean  is  ìsle,  tha  mi  fa-dheòigh 
a  stad  aig  an  teineis  àirde,  agus  tha  mi  sin  a'  faicinn  gu 
soilleir  ceud  aobhar  gach  cùis,  agus  an  tobar  o  'm  beil 
gach  ni  faicsinneach,  agus  neo-f  haicsinneach  a'  sruth- 
adh, — mar  is  e  cuspairean  gnàthaichte  corporra  a  ta  air 
tùs,  agus  aig  ìochdar  slabhraidh  gach  cùise,  mar  sin  is 
e  mo  cheud-fathan  a'  cheud  iuchair,  agus  an  iuchair  a's 
iochdraiche  do'm  chreideamh — am  feadh  is  ann  le 
slabhraidh  tuigse  reusanta,  a  ta  mi  tàthadh  nan  ceud 
nithe  agus  nan  nithe  deireannach  ri  che'ile,  agus  a'dean- 
amh  mo  cheud-fathan,  mo  reuson  agus  mo  chreideamh 
a  rèir  a  chèile  diongmhalt'  a  chum  an  urraim  a  ta  mi  'g 
ìocadh  do'n  Dia  shiorruidh.  Tha  mi  cumail  so  ann  an 
deagh  riaghailt,  le  leigil  leis  an  ni  a  ta  nàdurrach  tigh- 
inn  air  tùs,  agus  leis  an  ni  a  ta  spioradail  tighinn  an 
dèigh  sin;  feadh  a  ta  sibhse  dol  càlg-dhìreach  an 
aghaidh  so,  agus  is  amhail  a  thèid  gachneach  adh'e'isrt- 

eas  ris  na  cinn-iùil  dhalla  sin,  na  buachailJean  a  ta  air 
na  sltìbhtibh  ud  thall.  Oir  thaiadsan  a'  teagasg  dhuibh 
tòiseachadh  aig  a  cheann  dhochair,  agus  còmhnadh 
bhur  tuigse  reusanta  chuir  air  chùl,  (ni  is  e  àrd-bhuaidh- 
ean  iomchuidh  bhur  nàduir,)  chum  creidsinn  le  creid- 
eamh  neo-chinnteach,  dall, — teagasgan,  agus  barailean 
àireamh  sluaigh  a  bha  gabhail  orra  gu'n  robh  iad  air  an 
deachdadh  leis  an  Spiorad  Naomha,  agus  cha-n  e  sin  a 
mhàin,  ach  a'  creidsinn  theagasgan  a  ta  calg-dhìreach 
an  aghaidh  bhur  reusoin,  agus  an  agaidh  ciall-nàduir 
agus  fèin-f  hiosrachadh  an  t-saoghail  gu  lèir — tha  iadsan 
a'  teagasg  agus  feumaidh  sibhse  creidsinn,  gur  urrainn 
a  h-aon  a  bhi  'na  thrì,  agus  trì  a  bhi  'nan  aon,  calg- 
dhìreacb  an  aghaidh  ceud  shuidheachadh  reuson-nàduir; 
agus  gu'm  beil  Dia  'na  dhuine,  agus  duine  'na  Dhia, 
gu'n  ghin  òigh  mac  gun  aithne  bhi  aic'  air  duine,  agus 
gu'n  bhuanaich  i  'na  h-òigh  an  dèigh  a  h-aisead,  maille 
ri  iomadh  baireil  eile  do'n  ghnè  sin  an  aghaidh  a  cheile, 
agus  an  aghaidh  àrd-riaghailtean  euidhichte  nàduir  ! 

Cogais-mhaoth.  Mas  a  fior  gach  ni  tha'n  duine  so  ag 
ràdh,  ma  ta,  do  rèir  is  mar  chi  mi-fèin,  tha  sinn  ciontach 
do  dh'f  hior  Phàpanachd  :  oir  chuala  mi  iomadh  duine 
glic'  agus  fòghluinte  'g  ràdh,  gur  e  diamhaireachd  a' 
chreidimh  sin,  a  thoirt  air  a  luchd-leanmhuinn  creid- 
sinn  le  creideamh  dall  gu'n  aithne  sam  bith  a  bhi  ac' 
air  a  stè"idh,  ach  dol  do  rè"ir  barail  a  luchd-teagaisg, 
ann  an  cùisean  a  ta  calg-dhìreach  an  aghaidh  tuigse- 
nàduir  agus  reusoin,  agus  ma  tha  sinne  ciontach  do'n 
aon  mhearachd,  ciod  an  t-eadar-dhealachadh  a  ta  eadar 
sinn  agus  Pàpanaicb  ?  Air  mo  shon  fein  deth,  tha  mi 
gu  mòr  air  mo  lionadh  le  briathran  an  duine  so,  tha  e 
'Jabhairt  gu  tuigseach  mu'n  chùis;  agus  cha  lèir  dhomh 
cia  mar  a  dh'f  haodair  cuir  'na  aghaidh,  no  freagairt  a 
thoirt  dha. 

Duine-spioradail.  Na  bi  air  do  ghiùlain  air  falbh  leis 
na  h-uile  osaig  do  theagasg  brèige,  ach  biodh  do 
chridhe  air  a  shuidheachadh  air  firinn,  na  bi  ullamh  gu 

creidsinn,  ach  min-rannsaich  'na  labhair  e,  agus  chì  thu 
nach  eil  ann  gu  le"ir  ach  feallsanachd  mheallt'  agus  ceilg, 
mar  a  dhearbhas  mise  dhut,  ma  dh'èisdeas  tu  rium. 

Anns  a'  cheud  àite.  Uime  sin,  tha  e  mearachd  ann  a 
bhi  'm  barail  gu'm  beil  ar  tuigse  iomlan  ann  am  breith- 
neachadh  nan  cuspairean  sin  a  ta  f'ar  comhair.  Bha 
i  mar  sin  gu  deimhin  roimh  thuiteam  Adhaimh,  ach 
a  nise  cha-n  eil  i  ach  neo-iomlan  agus  fann.  Bha  i  'san 
àm  ud  na  h-aon  mhìr  do  chloich-uasail  lainnirich;  ach 
a  nise  tha  i  air  a  bristeadh  'na  bloidibh  :  agus  cha-n  eil 
maireann  againn  d'i  ach  sprùileach,  no  boillsgidhean 
do'n  cheud  seud  ;  cha-n  urrainn  sinn  uaillsa  dheanamh 
à  ni  sam  bith,  ach  beagan  do  dh'f  huigheall  briste  tuigse, 
a  chaidh  a  thiorcadh  o  long-bhristeadh  bàsmhor  an 
nàduir-dhaonna,  a  ta  fathast  a'  fiodradh  sìos  a's  suas  air 
cuan  na  mi-chinnte.  Tha  sinn  a'  smeuraich  'san  dorcha, 
agus  cha-n  urrainn  sinn  na  nithe  sin  air  am  beil  sinn 
eòlach  a  dheanamh  'mach ;  tha  ar  barailean  mu  nith- 
ibh  nàdurrach  fèin,  buailteach  do  mhìle  mearachd,  agus 
an  co-dhùnadh  chum  an  toir  sinn  rannsachadh  ar  tuigse 
an  agaidh  a  chè"ile,  agus  ar  n-uile  cheud-fathan  air  an 
tilgeadh  bun  os-ceann.  Tha  ar  dearbhaidhean  mar  is 
trice,  ni's  làine  do  dh'  ùr-labhairt  na  tha  iad  do  reuson 
anns  am  beil  a  dh'aon  chuid,  ceilg  lùbach  na  nathrach, 
no  deas-bhriathran  mìne  drùiteach  na  mnà,  agus  tha  iad 
sin  mar  a's  tric'  air  an  gnàthachadh  mar  rinn  an  duine 
so,  ann  an  dìteadh  nam  buachaillean  chum  a  shlighe 
fèin  a  dhaingneachadh Oir 

Anns  an  dara  h-àite.  Ged  a  b'f  hiormar  thubhairte, 
gu'm  beil  reusan  iomlan  chum  nan  cùisean  a  ta  fa 
chomhair  a  thuigsinn,  cha-n  eil  anns  na  co-dhùnaidhean 
gus  an  tàinig  e,  ach  deas-chainnt  agus  feallsanaGhd,  leis 
am  beil  e  toirt  ionnsaidh  air  a  dhearbhadh  oirnn  gu'n 
tuigear  cùisean  spioradail  agus  neo-thalmhaidh  le  reuson 
nàdurrach  mar  an  ceudna.  Is  ionnan  sin  a's  tòiseach- 
adh  air  cur  mar  f  hiachaibh  oirnn,  gu'n  cluinn  sinn 
le  ar  srònan,  agus  gu'm  faic  sinn  le  ar  cluasan;  is  ceart 
cho  luath  a  ni  sinn  sin,  sa'  thuigeas  sinn  cùisean  spior 

adail  agus  nèamhaidh  le  ciall  nàdurrach  agus  tuigse 
dhaonna.  Bhuilich  Dia  caochladh  cheud-fathan  oirnn, 
iomchuidh,  agus  do  rè"ir  nan  cuspairean  fa-leth  air  an 
gnàthaich  sinn  iad,  —  Bheir  sinn  nithe  mothachail 
fainear  le  armothachadh — nithe  tuigseach,  le  ar  tuigse; 
ach  nithe  spioradail  agus  nèamhaidh,  tuigear  iad  sin  a 
mhàin  le  creideamh,  ni  is  e  àrd-cheud-fath  spioradail  an 
anma,  Faodaidh  ar  reuson  agus  ar  tuigse  plathadh 
fhaicinn  air  uairean,  ach  cha-n  urrainn  iad  beachd 
chinnteach  a  ghabhail  air  cùisean  a  ta  cho  ro  àrd  os  an 
ceann.  Mar  sin,  le  tuigse  nàdurrach  faodaidh  mi 
fhiosrachadh  gu'm  beil  Dia  ann,  ceud  aobhar  agus  tùs 
gach  ni :  ach  tha  'bhith,  a  bhuaidhean,  agus  a  rùn,  air 
am  falach  air  taobh  steach  sgàile  'n  t-soluis  shiorruidh 
nach  mothaichear  leinne  ach  tre  chreideamh  'na  thais- 
beanadh  diadhaidh.  Esan  a  dh'imicheas  air  taobh  a 
mach  an  t-soluis  so,  tha  e  triall  an  dorchadas,  ged 
a  dh'f  haodas  e  cuid  do  sholus  fann  a  bhuineas  da  fèin  a 
lasadh  suas  :  agus  esan  a  ghearras  a  mach  a  chreideamh 
o  dheachdadh  truaillidh  achèille  nàdurraich  fèin,  cha-n 
f  hearr  e  bheag  na'm  fear-iodhal-aoraidh  a  ta  'g  aoradh 
do  stuic  fhiodha,  agus  dochlachan  ;  a'  deilbh  dia-bre'ìge 
'na  aigneadh,  agus  ag  aoradh  do  dh'obair  a  mhac-meanm- 
uinn  fèin.  Uime  sin  tha  e  air  aithris,  nach  eil  Dia 
eudmhor  ann  an  ni  sam  bith,  ach  a  thaobh  aoraidh. 
Ann  an  so,  bha  e  cho  ro-shònraichte  min-chùiseach 
(Ma  dh'fhaodas  mi  'chainnt  a  chleachdadh,)  anns 
na  teann-àintean  a  thug  e  do  Chloinn  Israeil  a  thaobh 
aoraidh.  Thug  e  do  Mhaois  air  an  t-sliabh  fìor  dhealbh 
agus  cumadh  a'  phàilliunn,  a  shoithichean  agus 
earnais,  &c.  a'  cotharrachadh  a  mach  dhaibh  nah-aimsir 
sònraichte,  modh  àraid,  suidheachadh,  agus  deas-ghnàth 
aoraidh  :  gun  aon  phuing  dhiù  so  a  bhi  air  an  dearmad, 
no  air  am  bristeadh  ach  fo  pheanas  a'  bhàis. 

An  nise  ciod  am  feum  a  bhiodh  ann  an  rabhadh  cho 
teann  so  a  thoirt  seachad,  nam  biodh  an  dòigh  air  an 
deanair  aoradh  do  Dhi  'na  ni  cho  neo-chudthromach  'sa 
tha'n  duine  so  a'  cumail  a  mach  ?  Esan  a  tha'n  duil  gu'n 

dearbh  e  gu'm  beil  Dia  ann  le  sè*  no  seachd  do  reusonan 
nàdurrach  a  thàthadh  ri  chdile,  agus  a  ta  'g  iocadh  cuid 
do  dh'ùmhlachd  agus  do  dh'aoradh  dha,  agus  a  ta'm 
barail  uime  sin,  gu'm  beil  gach  cìiis  gu  math,  agus  gu'm 
beil  e  air  an  t-slighe  is  aithghearr'  agus  is  dlùithe  do 
nèamh ;  agus  a  ta  co-dhùnadh  aig  an  àm  cheudna,  gu'm 
beil  sinne  a'  siubhal  mu'n  cuairt,  mar  a  h-eil  sinn  gu 
tùr  a  bharr  an  rathaid,  ged  nach  do  chreid  sinn  tre  ni 
air  bith  is  lugha  na  taisbeanadh  diadhaidh.  So  an  ni 
ris  am  beil  e  'g  ràdh  anns  ann  beil  sinn  a'  cur  ar  "  ceud- 
fathan  agus  ar  reusoinair  chùl,  a'  creidsinn  le  creideamh 
dall  gun  rannsachadh,  teagasg  agus  barailean  àireamh 
àraid  do  dhaoine  a  tha  gabhail  orra  bhi  air  an  deachd- 
adh  leis  an  Spiorad  Naomha,  agus  cha-n  e  sin  a  mhàin 
ach  a  ta  creidsinn  theagasgan  a  ta  calg-dhìreach  an 
agaidh  ar  reusoin,  agusfèin-f  hiosrachadhan  t-saoghail 
gu  lèir."  Ach  innis  dhomhsa  a  dhuine  dhiamhain,  cia 
mar  a  tha  sinne  a'  cur  ar  ceud-fathan  agus  ar  reusoin  air 
chùl  ?  Tha  creideamh  e-fè'in  a'  tighinn  tre  èisdeachd, 
ni  is  e  aon  de  na  ceud-fathan,  tha  sinn  a'  cluinntinn 
sgeul  e'ibhinn  an  t-soisgeil  air  a  shearmonachadh 
dhuinn,  agus  tha  ar  cridheachan  air  an  toirt  fo  ùmh- 
lachd  d'a  chumhachd,  tha  ciall  nàdurrach  a'  teagasg 
dhuinn  gu'm  beil  Dia  ann,  ach  tha  creideamh  a'  teagasg 
dhuinn  creidsinn  ann  an  Dia,  agus  am  modh  air  an  dean 
sinn  aoradh  dha.  Tha  na  nithe  a  ta  sinn  a'  creidsinn 
mu  thimchioll-san  gu  deimhin,  ciann  os-ceann  ar  ceud- 
fathan  agus  ar  tuigse  nàdurrach,  ach  cha-n  eil  na  tha 
sinn  a'  creidsinn  calg-dhìreach  an  aghaidh  -ar  ceud- 
f  àthan, — cha-n  eil, — ann  an  so  tha  ar  ceud-fathan  agus 
ar  tuigse  a'  co-oibreachadh  le  ar  creideamh — au  uair  a 
chluinneas  no  leughas  sinn  mu  thimchioll  nam  mior- 
bhuilean  a  rinneadh  le  Criosd  agus  le  chuid  abstol,  tha 
ar  reuson  ag  innseadh  dhuinnnach  b'urrainniad  a  bhiair 
an  deanamh  ach  le  cumhachd  treun  Dhè.  Agus  nach 
togadh  Dia  fianaisle  brèigle  miorbhuilean  mar  so,  uime 
sin  tha  ar  reuson  a'  teagasg  dhuinn,  creidsinn,  gu'm  b'e 

Oriosd  agus  na  h-abstoil  an  dearbh  mhuinntir  a  thubh- 
airt  iad  fèin  a  b'iad  ; — gu'm  b'esan  Mac  Dhè,  agus  gu'm 
b'iadsana  sheirbheisich,  daoine  bha  air  an  deachdadh  leis 
an  Spiorad  Naomha,  agus  air  an  aobhar  sin  gu'n  robh 
an  uile  theagasg  f  ìrinneach  agus  dìleas.  Cionnas  uime 
sin,  a  thuislicheas  mi  ann  an  teagasg  na  Trionaid,  agus 
feòil-ghabhail  Chriosd,  e  bhi  air  a  ghabhail  am  broinn 
gun  chòmhnadh  duine,  agus  air  a  bhreith  le  òigh,  agus 
i  'na  maighdin  f  hiorghlain  ?  Gu  ruige  so,  tha  mo 
thuigse  nàdurach  feumail  do'm  chreideamh ;  tha'n  t-aon 
ga  'm  threòrachadh  air  làimh  chum  a  bhrait-sgàile,  agtis 
tha'n  t-aon  eile  a'  tarruinn  a'  bhrait-sgàile  sin  air  ais, 
agus  a'  faicinn  gach  uile  dhiamhaireachd  f  halaich.  Ach 
gidheadh,  fuireadh  tuigse  nàdurrach  'na  b-àite  fèin, 
agus  na  rachadh  i  ni's  faide  na  sin  air  a  h-aghaidh, 
cha-n  eil  innte  ach  a'  bhan-oglach,  is  e  creideamh  a' 
bhana-mhaighstear,  tha  tuigse  agus  reuson  a'  freasdal 
ann  an  cùirtean  a  muigh  an  teampuill,  ach  tha  creid- 
eamh  a'  dol  chum  an  ionaid  is  ro  naomha. 

A  nis'  as  eugmhais  creideimh  cha-n  urrainn  sinn 
Dia  a  thoileachadh.  Is  e  creideamh  fianais  gach  ni 
neo-f  haicsinneach,  agus  brìgh  gach  ni  ris  am  beil 
dòchas  againn.  Is  e  so  an  creideamh,  O  Thuigse- 
dhaonna  air  an  d'  rinn  thusa  tàir  le  dìmeas.  Is  e  so  an 
creideamh  a  mhol  na  buachaillean  dhuinne  Is  e  so  a' 
ghlain'  amhairc  tre  'm  faca  sinn  glòir  an  Ierusalem 
nèamhaidh.  CJime  sin  leig  thusa  dhiot  o  'n  àm  so  suas 
a  bhi  labhairt  gu  h-olc  mu  shlighe  an  Tighearna ;  agus 
Jeig  dhiot  mar  an  ceudna  a  bhi  cuir  è"is  air  anmaibh  na 
h-aiteam  a  ta  'g  iarraidh  an  Tighearna  gu  h-ionraic 
treibhdhireach  ìe  crideamh  ùmhal. 

Nuair  a  chuir  e  criòch  air  na  briathran  so,  lion 
reachd  dheur  sùilean  Chogais-mhaoth  le  ro  mheud  a 
mhulaid  a  bha  air,  air  son  gu'n.  dh'f  huilig  e  inntinn  a 
bhi  air  a  toirt  a  thaobh  le  deas-bhriathran  meallta 
Thuigse-dhaonna ;  agus  a  rithiwt,  a  chionn  an  aoibhneis 
a  bh'  air  air  son  cho  math  'sa  thug  an  Duine-spiorad- 

ail  freagradh  dha,  agus  a  chuir  e  an  aghaidh  na  thubh- 
airt  e ;  ni  a  thug  air  labhairt  mar  so  ris  an  Duine- 
spioradail : 

Cogais-mhaoth.  Tha  mi  ro  bhrònach  air  son  m'am- 
aideas  le  na  h-uiread  èis  a  chuir  air  a'  chuideachd,  am 
feadh  a  dh'f  haodamaid  a  bhi  uidhe  mhath  air  ar 
n-aghaidh ;  tha  mi  nise  làn-dhearbhta  nach  eil  ann  au 
Tuigse-dhaonna  ach  teine-gradaig  do'n  inntinn,  solus 
brèige,  mealltair ;  uime  sin  fàgamaid  e  ann  an  uamh'  a 
sgàileachan  feallsa  fèin,  agus  triallamaid  air  ar  turas. 

An  sin  chunnaic  mi  am  aisling  gu'n  d'imich  iad  air 
an  aghaidh,  am  feadh  a  bha  Cogais-mhaoth  a'  gabhail 
an  òrain  so, — 

"  Shaoil  Tuigse-dhaonn'  e-fein  bhi  làn  do  shoills', 

Ged  bha  e  cheart  cho  dorcha  ris  an  òidhch' 

Bu  diamhain  ionnsaidh,  ged  bu  bhìnn  a  ghlòir, 

Gu  eilthirich  chuir  dheth  an  t.slighe  chòir, 

'Se  f  ìrinn  nèimh  is  solus  daibh  's  gach  ceum; 

'S  bheir  Tuigse-dhaonn'  am  buaidheam  far  nach  lèir  !" 

A  nis'  air  dhaibh  a  bhi  dol  air  an  aghaidh,  thàinig  iad 
a  chum  an  àit  anns  an  do  mheall  am  Miodalaich  Criosd- 
aidh  agus  Ciatach  a  bharr  an  rathaid,  a  dh'ionnsaidh 
frith-rathaid,  ni  a  bha  furast  a  dheanamh ;  oir  ged  a 
bha  e  'na  f  hrith-rathad,  bha  e  cho  coltach  ri  bhi  'na 
laidhe  dìreach  rompa  ris  an  rathad  cheart.  Ach  co- 
dhiù,  bha  na  h-eilthirich  cho  sealbhach  is  gu'n  do  sheach- 
ainn  iad  an  ceum  a  bha  treòrachadh  a  chum  nan  lion,  le 
seòlaidhean  an  Duine-spioradail  a  thachair  'nan  cuid- 
eachd,  a  bha  fìor  eòlach  air  an  t-slighe  sin. 

A  nise  cbunnaic  mi  a'm  aisling,  nach  deach  iad  fad' 
air  an  aghaidh  gus  an  do  thòisich  iad  air  fàs  glè  throm, 
airtneulach,  air  chor  is  gu'n  tuirt  Sgìth-do'n-t-saoghal 
gu'n  robh  e  deònach  laidhe  siòs  a  chum  dùsal  cadail ;  an 
sin  rinn  Iompachan,  nach  do  labhair  facal  o'n  àm  'san 
dh'f  hàg  iad  uamh-an-Ath-leasachaidh  gus  an  t-àm  so, 
osann  throm,  agus  ghuil  e  gu  goirt ;  agus  ann  am 
meadhon  adeuraibh,  ghlaodh  e  gudùrachdach  ri  Sgìth- 
do'n-t-saoghal,  ag  iarraidh  air  guu  e  'chadal  anns  an  àit 

ud.  Rinn  giùlan  iongantach  Iompachain  aig  an  àm 
so,  a  bha  tosdach  fad  na  slighe  gus  a  nise,  a  thoirt  air 
gach  neach  a  bhi  toileach  a  chluinntinn  ciod  a  bha  cur 
air  ?  agus  dh'iarr  an  Duine-spioradailair  e  dh'innseadh 
do'n  chuideachd  ciod  a  chuir  aigneadh  fo  luasgan.  An 
sin,  thuirt  Iompachan  riù,  n'am  bu  mhath  leo  am  bàs  a 
sheachnadh  ;  no  fior  chunnart  a'  bhàis,  nach  faodadh 
iad  smaointeachadh  cadal  air  an  talamh  sin ;  agus  gu'n 
aithriseadh  esan  daibheachdraidh  a  bheatha  fèin  ;  agus 
iadsan  a  dh'èisdeachd  r'a  bhriathran  le  deagh  aire,  agus 
gu'm  biodh  sin  'na  mheadhon  airan  cumail  'nan  dùisg; 
agus  thòisich  e  air  labhairt  : — 

Iompaehan.  Faodaidh  cuimhne  'bhi  agaibh,  ars  esan, 
gu'n  d'iarr  na  buachaillean  oirnn  aig  àm  dealachaidh,  a 
measg  iomadh  comhairle  mhath  agus  fhallain  eile, 
cùram  sònraichte  bhi  oirnn  roimh  chadal  air  Talamh 
na  Drùidheachd.  A  nise  'nuair  a  chunnaic  mi  cuid  do'n 
chuideachd  air  an  aomadh  gu  cadal,  chùimhnich  mi  air 
dian-earail  nam  buachaillean,  agus  mar  an  ceudna,  air 
mo  ghiulan  mi-iomchuidh  fèin  mu'n  phuing  so  sa'n  àm 
a  chaidh  seachad,  ni  a  thug  air  mo  shùilean  frasadh  le 
deòir,  air  dhomh  smaointeachadh  air  cho-fad'  'sa  phill 
mi  air  m'  ais  o  nèimh,  a  thaobh  mi  chadal  anns  an  àite 
so  ;  agus  an  cunnart  do'm  biodh  sibh  gu  lèir  buailteach 
nam  bibh  sibh  air  laidhe  sios  air  Talamh  na  Drùidh- 
eachd  so  ;  oir  is  e  so  an  t-àite  mu  dhè*idhinn  an  do  labh- 
air  na  buachaillean  ruinn. 

Duine-Spioradail,  'S  beannaichte  a  ta  thusa  leis  an 
Tighearna,  O  òganaich  shona,  a  chùm  sinne  bho  chadal 
anns  an  àite  so ;  guidheam  ort,  innis  duinn  mu  thim- 
chioll  do  thurais  'san  àm  a  chaidh  seachad,  oir  tha  mi 
'tuigsinn  le  mar  labhair  thu,  gu'n  tàinig  tu  'n  rathad 
so  roimhe. 

Iompachan.  Tha  e  glè  choltach  gu'n  cuala  sibh  mu 
dh&dhinn  Fear-àicheadh  Dhd,  a  thachair  ri  Criosdaidh 
agus  ri  Ciatach  dlù  do'n  àite  so,  mar  bha  iad  air  an 
turas  a  chum  a'  Bhaile  Nèamhaidh.  Is  mis'  an  duine 
sin,  ged  a  tha  m'ainm  air  atharrachadh  ;  oir  cha  b'e  sin 

m'ainm  ceart,  ach  ghoirteruim  e  an  dèigh  dhomh  cadal 
air  Talamh  na  Drùidheachd,  oir  b'e  m'ainn  roimhe  sin 
Deagh-rùn,  ach  a  nis  is  e  Iompachan  is  ainm  dhornh. 
Rugadh  mi  ann  an  Gleann-an-Lèir-sgrios,  agus  thug 
m'athaìr  do'n  dùthaich  so  mi  'nuair  a  bha  mi  òg,  acfc 
air  dhuinn  a  bhi  tighinn  seachad  air  an  duin'  ud  às  ar 
dè*igh,  se  sin  Tuigse-dhaonna,  bha  mi  air  mo  lionadh 
cho  mòr  le  'bhriathran  is  nach  b'urrainn  m'athair 
m'f  haighinn  air  falbh  leis,  ach  dh'fheumainn  fantainn 
car  tacain  a'  còmhradh  ri  Tuigse-dhaonna,  ag  ràdh  ri 
m'athair  a  thaobh  nach  robh  esan  ach  sean  agus  lag, 
nach  b'f  hada  gu's  am  beirinn  air ;  ach  bha  giùlan 
Thuigse-dhaonna  cho  caidreach,  is  nach  b'urrainn  mi 
dealachadh  ris  fad  ùine  mhòr  :  agus  fa-dheòigh,  'nuair 
a  chunnaic  e  gu'n  robh  rai  a'  cur  romham  falbh ; 
thàinig  e  còladh  rium  chum  an  àite  so,  agus  air  dha  a 
bhi  dealachadh  rium  thug  e  orm  balgam  òl  à  searraig 
bhiga  bh'  aige,  ag  innseadh  dhomh  gun  robh  e  na 
dheagh  ioc-shlainte-cinn,  agus  ro  mhath  an  agaidh  uile 
ghalairean  na  h-eanchainn  do'n  robh  luchd-turais 
buailteach,  a  thaobh  teas  agus  fuachd,  'sa  leithidibh 
sin  :  an  dè*igh  sin  ghabh  e  'chead  dhiom  agus  chaidh  e 
air  ais  a  chum  uamha.  Ach  cha  bu  luaithe  dh'f  halbh 
e  na  thuit  mis'  ann  am  chadal  air  an  talamh  so ;  cò 
dhiù  is  ann  a'  thoradh  an  ni  thug  e  dhomh  ri  òl,  no 
bho  nàdur  a'  cheò  a  ta  'g  èiridh  às  an  talamh,  cha-n 
aithne  dhomh  :  ach  mhothaich  mi  mo  chadal  gìè  mhilis, 
agus  tha  mi  creidsinn,  gu'n  robh  mi  air  eadal  gun 
dùsgadh  a  dheanamh  ann,  mar  b'e  gu'n  robh  e  'na 
chleachdadh  agam  o  aois  mo  leanbachd  a  bhi  falbh  ann 
am  chadal,  oir  air  dbomh  èiridh  suas  ann  am  chadal, 
choisich  mi  air  m'ais  a  rithist  an  dearbh  cheum  air  an 
tàinig  mi  gus  an  robh  mi  gu  tùr  a  mach  à  Talamh  na 
Drùidheachd,  agus  an  sinchoinnichmi  Criosdaidh  agus 
Ciatach,  a  bha  dol  air  an  aghaidh  chun  Beinn  Shioin ; 
agus  an  uair  a  dh'innis  iad  dhomh  c'àite  bha  iad  a'  dol, 
thòisich  mi  air  gàireachdaich  riu,  ag  innseadh  dhaibh 
gu'm  b'amaideach  iad  'nnair  a  thàinig  iad  air  turas  cho 

fada,  agus  a  bhi'n  cunnart  an  saothair  a  chall  air  a' 
cheann  m'a  dheireadh ! 

A  nise  bha  m'eanchainn  rè  na  h-ùine  sin  air  bhoile 
leis  an  stùth  a  thug  Tuigse-dhaonna  orm  òl,  ionnas 
nach  robh  mothachadh  agam  gu'n  robh  mi  am  chadal, 
agus  bha  mi  mar  neach  a'  bruadar  ;  agus  bha  mo  mhac- 
meanmainn  ag  innseadh  dhomh  gu'n  deach  mi  cho  fad 
air  m'  aghaidh  sa  b'urrainn  eilthireach  a  dhol,  ach  gidh- 
eadh  cha  b'urrainn  mi  leithid  an  Ierusalem  Nèamhaidh 
f  haotainn  a  mach,  agus  uime  sin  chreid  mi  nach  robh  a 
leithid  dodh'  àit'  idir  ann,  agus  dh'innis  mi  sin  dhaibh- 
san  ;  ach  cha-n  e*isdeadh  iad  ri'm  bhriathran  amaideach 
ach  thriall  iad  air  an  aghaidh  air  an  turas,  agus  chaidh 
mis  air  m'  ais  gus  an  d'  ràinig  mi  Baile  an  Diamhanais, 
agus  dh'f  hurich  mi  ann  car  ùine,  agus  air  dhomh  a  bhi 
aig  àm  àraid  am  sheasamh  ag  amharc  air  iongantas- 
fe*ille  a  bhasa  nochdadh  do'n  mhòr-shluagh  air  a  mharg- 
adh,  chaidh  mo  bhualadh  le  peileir  beathrach  o  nèamh, 
ni  a  theab  crìoch  a  chuir  air  mo  bheatha,  oir  bha  mi 
latha  a's  bliadhna  an  dèigh.  sin  gun  tighinn  a  mach  air 
dorus.  A  nise  ri  linn  domh  a  bhi  mar  so  gu  bochd  tinn, 
thòisich  mi  air  smaointeachadh  air  tùs  mo  bheatha,  agus 
an  cor  truagh  anns  an  robh  mi  nise  'nan  toilicheadh 
Dia  mo  ghairm  air  falbh  às  an  t-saoghal :  thug  so  orm 
gul  a  latha  'sa  dh'òidhche  leam  fè*in.  Rinn  mi  mar  an 
ceudna  trasgadh  agus  ùrnaigh,  agus  dh'ioraslaich  mi 
mi-fèin  an  làthair  an  Tighearn'  an  uaigneas ;  agus 
bhòidich  mi  bòid  do  Dhia,  nam  b'e  'thoil  m'aisig  a ' 
rithist  gu  slàinte  gu'm  falbhainn  air  eilthireachd  chum 
Beinn  Shioin,  cho  luath  'sa  thachradh  cuideachd  orm  a 
dol  do'n  àite  sin.  Thug  Dia  m'ùrnaigh,  mo  bhòidean, 
agus  mo  dheòir  fainear,  agus  dh'aisig  e  mo  shlàinte 
dhomh  ann  an  ùine  ghearr,  agus  thriall  mise,  agus  cha 
b'fhada  gus  an  d'f  hàg  mi'n  droch  bhaile  sin  air  mo 
chùl :  agus  air  dhomh  cuimhneachadh  gu'n  robh  fear  no 
dhithis  do  luchd-eòlais  agam  ann  an  Uamh-an-Ath- 
leasachaidh,  daoine  'bha  'nan  nàdur  sèimh,  agus  'nam 
beatha  diadhaidh,  chuir  mi  romham  dol  far  an  robh  iad 

le  dòchas  gu'm  falbhadh  iad  maille  rium.  Do  rèir  sin 
ràinig  mi  'n  uamha,  agus  f  huair  mi  mo  dhithis  chàird- 
ean  ann  an  sin,  ris  an  do  leig  mi  m'inntinn  gu  tric  mu'n 
chùis  so,  ach  thuirt  iad  rium  nach  falbhadh  iad  gus  am 
faiceadh  iad  tuilleadh  cuideachd  a  bhiodh  a'  dol  an  taobh 
sin,  ag  ràdh,  nach  b'f  hada  gus  an  tigeadh  cuid  do 
dh'eilthirich  an  rathad,  agus  bu  chian  leamsa  gus  an 
uair  shona  sin  anns  an  cluinninn  mu  luchd-turais  sam 
bith  a  bhi  gabhail  na  slighe  so. 

Dh'f  huirich  mi  aig  an  àm  sin  car  sealanns  an  uaimh, 
agus  bha  coluadair  agam  ri  mòran  dhaoine  ann  an  sin, 
agus  a  measg  chàich  thug  mi  air  Inntinn-eudmhor,  agus 
air  Gèiìleadh  gu'n  d'aontaich  iad  dol  maille  ruinn,  oir  b'e 
ainm  mo  dhà  charaide  fèin,  Tòir-na-fìrinn,  agus  Sgìth- 
do'n-t-saoghal,  dithis  a  th'againn  'n-ar  cuideachd  aig  an 
àm  so.  Mar  sin  'nuair  thàinig  Cogais-mhaoth  an  rathad, 
agus  a  bha  e  'g  amharc  air  Carragh  na  h-Eachdraidh, 
thachair  e  ri  Tòir-na-f ìrinn,  agus  air  dha  aithneachadh 
o'n  trusgan  a  bha  uime  gu'm  eilthireach  e,  rinn  e  cùmh- 
nanta  ris  mu  f  halbh  leis  air  a  thuras,  dh'èigh  e  air  càch 
a  mach  às  an  uaimh,  dlù  do'n  àite'  anns  an  tàinig  sinn 
suas  rìs  an  Duine-spioradail,  agus  thàinig  sinn  gu  lèir 
air  falbh'n-ar  n-aon  chuideachd  :  gun  aon  duine  againn 
a  bhi  air  a  chall  ach  Gè"illeadh ;  b'èigin  dhasan  neo- 
mheasarrachd  Baile  an  Diamhanais  a  leantainn,  agus 
mar  sin  f  huair  e  làn-broinne  a  chuir  às  da  maille  ris  a' 
Mhealltair-fhiona. 

A  nise  chunnaic  mi  am  aisling,  gu'n  robh  na  h-eil- 
thirich  mu'n  àm  so  air  faighinn  a  mach  à  Fearann  na 
Drùidheachd,  agus  gu'n  d'inndrinn  iad  asteach  do  Thìr 
Bheulaidh,  dùthaich  anns  am  beil  a'  ghaoth  ro  chùbh- 
raidh  leis  gach  seòrsa  spìosraidh  deagh-bholtrach  ni  a 
dh'ath-bheothaich  an  càileachd  a  bha  air  fàs  ro  mhi- 
shunntach,trom,  le  bhi  coiseachd  air  Talamh  na  Drùidh- 
eachd.  Ann  an  so  bha  craobhan  a'  fàs,  a'  giùlan 
toraidh  nach  searg  air  falbh  am  feasd  ;  agus  aig  am  beil 
an  duilleach  doghnàgorm:  oir  tha'n  t-earrach  buan- 
rohairpannach  'san  àite  sq,  agus  na  h-eòin  a'  canntair- 

eachd  gun  sgur ;  na  cluaintean  air  an  còmhdachadh 
thairis  le  dìtheinean  maiseach,  agus  làn  do  gach  uile  ni 
taitneach ;  oir  tha'n  dùthaich  so  'na  laidhe  ann  am 
fradharc  phàrrais,  agus  tha  faileas  a'  Baile  Nèamhaidh 
g'a  ruigsinn.  Choisich  iad  air  feadh  an  àite  so  a'  gabh- 
ail  toil-inntinn  o  shòlasaibh  na  tìre  taitnich  chum  an 
robh  iad  a  nis'  air  teachd,  a'  cùimhneachadh  air  na 
cruaidh-chàsan  tre  'n  tàinig  iad,  a'  deanamh  comh- 
ghàirdeachas  r'a  chèile  a  chionn  gu'n  robh  iad  a  nise 
dlù  do  cheann  an  turais,  agus  ann  am  fradharc  an 
lerusalem  nèamhaidh,  àite  a  bha  iad  cho  dèidheil  air 
fhaicinno  cheann  f  hada.  Mar  a  b'f  haide  chaidh  iad 
air  an  aghaidh  is  ann  bu  shoilleire  bha  glòir  an  àite  r'a 
f  haicinn,  agus  is  ann  is  mò  bha  dh'f  hadal  orrasan  gu 
tighinn  d'a  ionnsaidh ;  Uime  sin  bhrosnaich  iad  a' 
chèile  air  aghaidh  le  briathran  sòlasach,  ag  ràdh  ; — *'  So, 
rachamaid  suas  a  chum  taigh  an  Tighearna,  bithidh  ar 
casan  'nan  seasamh  ann  ad  chùirtibh,  O  Ierusalem. 
Ann  an  ìàthair  ainglean  seinnidh  sinn  dut,  O  Thigh- 
earna,  agus  ni  sinn  aoradh  'nad  theampull  naomha." 

Mar  db'imich  iad  air  an  aghaidh  thàinig  iad  a  chum 
fion-liosan  àraid;  agus  dh'fhurain  na  gàradairean  orra 
dol  a  steach  annta,  ag  ràdh  ;  "  Thigibh  a  staigh,  sibhse 
'ta  beannaichte  leis  an  Tighearna,  agus  blaisibh  air  an 
*  fhio-"  a  ta  toirt  subhachais  do  Dhia  agus  do  dhuine' 
Uime  sin  chaidh  na  h-eilthirich  a  steach  do  na  fion- 
liosaibh,  agus  dh'òl  iad  do'n  f  hien,  ni  a  chuir  iad  fo 
mhisg  gaoil  a's  èibhneis,  le  ddigh  agus  dòchas  gu'm 
faiceadh  iad  gnùis  an  Rìgh  ;  oir  dh'  innis  na  gàradair- 
ean  dhaibh  iomadh  ni  glòrmhor  mu  thimchioll,  ag  ràdh, 
Gu'm  b'e  bu  sgiamhaiche  'measg  dheich  mìle,  agus 
uime  sin  gun  do  ghràdhaich  na  h-òighean  e,  agus  gun 
do  ruith  iad  an  dèigh  cùbhraidheach  ola-ùngaidh-san. 
Thuirt  iad,  mar  an  ceudna,  gu.'n  robh  mòr  spiis  aige  do 
dh'eilthirich;  agus  gu'n  do  ròghnaicb  e-f&n  aon  uair 
a  bhi  'na  f  hear-cuairt.  Dh-aithris  iad  iomadh  cliù 
mhath  eile  mu  thimchioll,  ni  a  chuir  na  daoine  so  fo 
fhadachd  gus  an  ruigeadh  iad  am  Baile.     Uime  sin 

dh'f  hàg  iad  na  fion-liosan,  agus  chaidh  iad  air  an  agh- 
aidh  agus  ruith  iad  mar  gu'm  b'eadh  air  son  am  beatha. 
Mar  so  bhuanaich  iad  air  ruith  gus  an  tàinig  iad  ann 
am  fradharc  a'  gheata  ;  ach  air  dhaibh  tearnadh  ann  an 
gnè  do  ghleann  b'èigin  daibh  stad,  a  thaobh  abhainn  a 
bha  ruith  troimh,  air  nach  robh  aon  drochaid  a  chum 
dol  thairis. 

Osbarr,  chunnaic  mi  ann  am  aisling,  gu'n  robh  mòr 
shluadh  do  dhaoine,  do  mhnathan  agus  do  chloinn  ;  do 
gach  cinneach,  treubh  agus  cànain  'nan  suidh'  air 
bruachan  na  h-aibhne  :  agus  'nuair  a  thàinig  na  h-eil- 
thirich  a  nuas  gutaobh  na  h-aibhne,  shuidh  iad  sìos  air  a 
bruaich  mar  an  ceudna,  agus  thòisich  iad  air  cur  an 
comhairle  ri  chèile  mu  cia  mar  gheibheadh  iad  dol 
thairis;  dh'fheòraich  iad  mar  an  ceudna  ri  cuid  a  bha 
'nan  suidhe  ann  an  sin  rompa,  an  robh  rathad  sam 
bith  eile  chum  dol  do'n  Bhaile  ?  agus  thuirt  iad  riu 
nach  robh. 

An  sin  bha  iad  fo  throm  imcheist,  m'a  thimchioll  cia 
mar  gheibheadh  iad  dol  thar  an  abhainn  so ;  ach  thuirt 
Sgìth-do'n-t-saoghal  ri  chòmpanaich  ; — "  Na  bithibh 
fo  dhiobhail  misnich  a  thaobh  na  h-aibhne,  gabhaidh 
mis'  orm  fèin  dol  innte  air  tùs,  agus  do  rèir  's  mar 
dh'eireas  dhomhsa  faodaidh  sibh-sa  sibh-fè'in  a  ghnàth- 
achadh  :  ma  gheibh  mise  null  gu  teàruinnte,  faodaidh 
sibhse  mo  leantainn  gun  fhiamh  gun  eagal ;  ach  ma 
theid  mi  fodha  agus  a  dhìth  'san  uisge,  tha  bhur  rogh- 
ainn  agaibh-sa  f'ar  comhair ;  chum  deanamh  mar  chì 
sibh  iomchuidh."  An  sin  chaidh  e  gu  dàna  'mach  air 
an  abhainn,  agus  chaidh  e  fodha  ann  an  tiotadh  ;  agus 
cha  tàinig  e  riamh  anuachdar,  ni  achuir  nah-eilthirich 
uile  fo  mhi-mhisnich,  agus  cha  b'f  hios  daibh  ciod  a 
dheanadh  iad,  no  ciod  an  rathad  air  an  tionndaidheadh 
iad! 

Am  feadh  a  bha  iad  mar  so  gu  cianail,  trom,  thàinig 
duine  ann  an  aodach  dèalrach  do'n  ionnsaidh,  a  thuirt ; 
— "  Sith  maille  ribh  ;  na  biodh  bhur  chridhe  fo  bhuair- 
eas  do  thaobh  an  duine  sin  a  chaidh  a  mach  air  an 

abhainn  aig  an  àm  so,  agus  a  chaidh  fodha  gun  èiridh 
tuilleadh,  'se  is  ainm  dha  Sgìth-do'n-t-saoghal,  agus  tha 
chor  a  comh-f  hreagradh  r'a  ainm,  oir  bha  e  o  cheann 
f  hada  na  laidhe  fo  mhi-thoileachadh  inntinn,  a  thaobh 
nach  deach  gnothaichean  na  beatha  so  leis  mar  bu  mhath 
leis,  thàinig  iamadh  trioblaid,  calldachd  a's  àmhghar  'na 
charamh'san  t-saoghal  so;  a  thaobh  cuirp,  anma,  earrais, 
mna-pòsda,  cloinne  agus  càirdean  :  a  nise  rinn  iad  sin 
gu  le"ir  a  thoirt  air  gu'n  dh'f  hàs  e  sgìth  do'n  t-saoghal : 
agus  chuir  e  roimhe  fhàgail;  ach  cha  dh'fhuilig  e 
aon  ni  dhiù  so  air  sgàth  fìreantachd,  no  ainm  Chriosd, 
ach  air  son  e-fèin  a  bhi  'na  dhuine  glòir-mhiannach, 
sanntach,  farmadach,  ni  a  rinn  f  hàgail  neo-thaitneach 
do  gach  aon  neach  do'm  b'eòl  e ;  thilg  se  e-fein  leis  a' 
sin  à  fàbhor  an  Fhreasdail,  air  chor  is  nacb  do  chinnich 
aon  ni  leis  de  na  ghabh  e  os-làimh :  bha  chuid  arbhair 
a'  seargadh  air  an  raon  ;  a'  chorp  air  a  phianadh  le  iom- 
adh  eucail  e  thàinig  an  comh-lorg  a  chuid  ana-mianna 
fèin  ;  mhallaich  a  bhean  agus  a  chlann  e  às  an  aodann  a 
thaobh  e  'bhi  'na  dhaormunn  cruaidh-chridheach  gu'n 
tlus  :  rinn  a  chàirdean  agus  a  choimheirsnich  fanaid  a's 
cnaid  r'a  dhoilgheas ;  agus  chaidh  gach  ni  'na  aghaidh, 
air  an  aobhar  sin,  chuir  e  roimhe  gu'm  fàgadh  e  'n 
saoghal ;  ach  cha  d  rinn  e  sin  air  son  gràidh  do  Dhia,  ni 
a  b'aobhar  gu'n  deach  e  fodha  'san  abhainn  gu'n  èiridh 
tuilleadh.  Cha  leòir  a  bhi  sgìth  do'n  t-saoghal  ;  ach  's  e 
bhi  sgìth  do'n  pheacadh  a  ta  taitneach,  agus  luachmhor 
an  làthair  Dhe'.  A  bharr  air  nach  bu  chòir  dha  leum 
gu  dàna  anns  an  abhainn  dheth  fè'in,  ach  fuireach  gus 
am  biodh  toil  an  Rìgh  air  a'  foillseachadh  dha,  mar  tha 
sibh  a'  faicinn  iomadh  'nan  suidh  ri  taobh  na  h-aibhne  a' 
feitheamh  ri  òrdugh  an  Rìgh.  Agus  a  nise  chuireadh 
misele  teachdaireachd  a  dh'ionnsaidh  Cogais-mhaoth,  a 
dh'innseadh  dha  gur  e  toil  an  Rìgh  gur  e  an  ath  neach 
a  thè'id  a  null." 

Uime  sin  dh'uidheamaich  Cogais-mhaoth  e-fèin  a 
chum  àinte  an  Rìgh  a  fhreagairt;  ach  bha  'chridhe  a' 
plosgartaich,  agus  gach  alt  'na  cholainn  air  chrith  air 

son  mar  thachair  do  Sgìth-do'n-t-Saoghal,  le  eagal  gun 
rachadh  e-fèin  fodha  mar  an  ceudna.  'Nuair  a  chunn- 
aic  an  Duine-Spioradail  am  pian  anns  an  robh  e, 
thòisich  e  air  toirt  comhf  hurtachd  dha,  ag  iarraidh  air, 
deagh  mhisneach  a  bhi  aige,  ag  radh, — Cha  tus'  a'  cheud 
neach,  ni  mò  gur  tu  anneach  deireannach  a  dh'f  heumas 
dol  tre'n  abhainn  so ;  b'  èigin  do  gach  aon  a  thàinig 
romhad  o  linn  Adhaimh  dol  troimpe  ach  Enoch 
agus  Eliah  'nan  aonar;  agus  is  ionnan  a  dh'fheumas 
gach  aon  a  thig  ad,  dhèigh  a  dheanamh.  Is  fiachan  am 
bàs,  a  ta  againn  r'a  dhìoladh  do  Dhia  agus  do  nàdur,agus 
feumaidh  sinn  ìocadh  uair  no  uairegin,  luath  no  mall. 
Tha  uair  air  a  suidheachadh  anns  am  faigh  gach  duine 
bàs,  agus  an  dèigh  bàis  tighinn  gu  breitheanas ;  uime 
sin  na  biodh  eagal  ort  mu'n  ni  sin  nach  urrainn  thu 
sheachnadh. 

Cogais-mhaoth.  Cha-n  eil  uirread  eagail  orm  roimh 
an  bhàs  'sa  tha  orm  roimh  na  thig  'na  dhèigh :  tha 
eagal  orm  nach  faic  mi  gu  bràth  baile  Dh£,  an  Irusalem 
nèamhaidh,  a  lion  mo  shùilean  le  mais'  a  bhallachan 
agus  a  thuraidean  deàlrach,  am  feadh  a  bha  sinn  a' 
gabhail  tre  thìr  Bheulaidh :  tha  eagal  orm  gu'm  beil 
mi  dol  sìos  do  thìr  an  dorchadais,  far  an  tuislich  mo 
chasan  air  na  sle"ibhtean  doilleir,tìr  gun  solus  gun  riagh- 
ailt,  anns  nach  eil  ni  a'  gabhail  còmhnaidh  ach  uabhas 
gun  chrìch  agus  breisleach.  Is  e  so  a  ta  toirtair  fèith- 
ean  mo  chridhe  a  bhi  'n  ìmpis  bristeadh,  agus  air  mo 
ghlùinean  bualadh  an  aghaidh  a  chèile.  O  !  gu'm  a 
h-ann  a  dh-f  halaicheas  cuideiginmi  gus  an  tèid  fraoch 
a  chorraich  thairis.  O  1  Gu'm  a  h-ann  a  dhionas  e  mi 
ann  an  diamhaireachd  a  phàilliunn,  agus  fasgath  a 
thoirt  dhomh  fo  dhubhar  a  sgiathan !  Oir  f  òs,  tacan 
beag,  agus  an  t-sùil  a  ta  'n  dràsta  gu'm  f  haicinn,  cha-n 
f  haìc  i  mi  ni's  mò  ! 
An  sin  chaidh  e  mach  anns  an  abhainn,  agus  a  thaobh 
nach  robh  an  t-uisg'  ach  ao-domhainn  air  tùs,  bha  rud- 
eigin  misnich  aige ;  ach  air  dha  dol  n'a  b'f  haide  air 
aghaidh  's  an  t-sruth  dh'eirich  an  t-uisge  suas,  eadhon 
2    N 

chum  a  bheòil  agus  a  chuinneanan  :  air  chor  is  gu'm 
bu  ghann  a  b'urrainn  e  'anail  a  tharruinn :  an  sin 
ghlaodh  e  mach  ag  ràdh — "  Teasairg  mi,  a  Dhè",  oir 
thàinig  na.h-uisgeachan  a  steach  gu  ruig  m'  anam: 
tha  mi  a'  dol  fodha  ann  an  làthaich  dhomhain  gun  àite 
gu  seasamh :  tha  mi  air  teachd  gu  doimhneachdaibh 
nan  uisge,  agus  tha'n  sruth  a'  dol  tharum.  Greas  gu 
m'shaoradh,  O  Dhia ;  greas  gu  m'  chobhair  O  Thigh- 
earna.  Tha  m'  fheòil  agus  mo  chridhe  air  fàilneach- 
adh  :  ach  is  e  Dia  neart  mo  chridhe  agus  mo  chuibh- 
rionn  gu  sìorruidh."  Ghlaodh  e  mar  so  a'  dol  airagh- 
aidh  gus  an  d'  ràinig  e  meadhon  na  h-àibhne  far  nach 
b 'ùrrainn  e  grunnd  fhaotainn  :  air  chor  is  gu'n  robh  an 
t-uisg'  a'  dol  thar  a  cheann,  agus  rachadh  e  fodha  mar 
b'e  gu'n  tàinig  an  t-aon  deàlrach  air  a  sgiathaibh  g'a 
chòmhnadh  le  greim  a  dheanamh  air  fhalt,  a'  cumail 
a  chinn  an  uachdar  gus  an  do  bhuail  a  chasan  an 
grunnd  air  an  taobh  thall,  agus  thòisicb  e  sin  ri  cois- 
eachd  gu  soirbh,  gus  an  d'f  huair  e  às  an  abhainngu  tùr, 
agus  an  uair  a  sheas  e  thall  air  bruaich  na  h-aibhne, 
thòisich  e  air  leumnaich  le  èibhneas,oir  bha  e  ga  mhoth- 
achadh  fèin  anabarrach  aotrom  agus  lùghor,  ionnan 
's  gu'n  robh  e  saoilsinn  gum  b'urrainn  e  falbh  air  eiteig : 
oir  bha'n  t-aodach  a  bha  uime  fad  na  slighe  roimhe 
sin  glè  throm,  agus  thuit  e  dheth  anns  an  abhainn,  air 
chòr  is  gu'n  robh  e  nise  cho  aotrom  ri  eun. 

A  nise  chunnaic  mi  ann  am  aisling  cho  luath  'sa 
chuir  an  t-aon  deàlrach  Cogais-mhaoth  gu  taobh  ao- 
domhain  na  h-aibhne,  gu'n  phill  e  chum  an  taobh  eile, 
agus  dh'iarr  e  air  an  Duine-spioradail,  air  Inntinn- 
eudmhor,  air  Tòir-na-fìrinn,  agus  air  Iompachan  a 
leantainn  a  mach  air  an  abhainn,  agus  rinn  iad  sin,  am 
f'eadh  a  dh'f  hàlbh  an  t-aon  deàlrach  air  a  sgiathaibh  a 
chum  an  taobh  eile,  far  an  robh  Cogais-mhaoth  'na 
sheasamh  air  iathadh  le  cùignear  noshianar  do  dhaoine 
ann  an  trusganan  soilleir — Mar  sin  chaidh  an  ceathrar 
eilthireach  tre'n  abhainn  air  chaochla  dòighean ;  oir 
bha'n  Duine-Sporadail    ann   an  uisgeachan  domhain 

roimhe,  ged  nach  robh  iad  cho  rodhomhain  riuso,  agus 
bha  beagan  eòlais  aige  air  snàmh  a  dheanamh  agus  a 
cheann  achumail  an  uachdar,ach  bhalompachan  truagh 
agus  Tòir-na-f  ìrinn  'nam  fìor  theinn  'nuair  a  ràinig  iad 
rneadhon  na  h-aibhne  anns  an  uisge  dhomhain,  air  chor 
As  gu'n  ghlaodh  iad  air  cobhair  risan  a  ta  comasach  air 
tftdrnadh ;  chualas  an  ùrnaigh,  agus  thàinìg  ìàmh  do'n 
ionnsaidh,  a  chùm  an  uachdar  iad  gus  an  do  bhuail  an 
casan  an  grunnd.  An  sin  choisich  iad  gu  socair  a'  chuid 
eile  de'n  abhainn,  agus  ràinig  iad  am  bràithrean  air  an 
taobh  thall. 

Ach  shaoil  le  Inntinn-eudmhor  faighinn  a  null  ni  bu 
teàrainte  na  h-aon  dùibh-san,  uime  sin  thionail  e  gu 
diamhair  cual  do  chuilc'  a  bha  fàs  ri  cois  na  h-aibhne, 
agus  leag  se  e-fèin  'na  shìneadh  oirre,  ach  an  uair  a 
ràinige  coileachan  t-sruth'  ann  a  meadhonnah-aibhne 
ghiùlan  neart  a'bhuinne  airfalbh  a'chuilc,  aguschaidh 
e  fodha,  agus  cha-n  f  hacas  e  riamh  tuilleadh  ! 

Uime  sin,  dh'fheòraich  mi  ann  am  aisling  ri  neach  a 
bha  'na  sheasamh  dlù  dhomh.  Ciod  an  t-aobhar  mun 
deach  esan  a  bha  cho  dòchasach  fad  a  thurais,  fodha 
aig  a'  cheann  mu  dheireadh  ?  Agus  f  hreagair  e  mi,  ag 
ràdh, — "  Cha  leòir  a  bhi  eudmhor,  adhartach,  ach  tha 
'bhi  umhal,  seirceil,  mar  an  ceudna  iomchuidh  a 
chum  slàinte.  Bha'n  duine  so  do  nàdur  bras  agus 
eudmhor  da  rìreadh  :  ach  b'eud  gun  riaghailt  a  bha 
aige,  gun  a  bhi  air  a  chomh-mheasgadh  le  seirc  agus 
crionnachd,  bha  e  mar  an  ceudna  a'  cur  earbs'  à  neàrt 
fèin,  le  e-fèin  a'  leagadh  'na  shìneadh  air  a'  chuail 
chuilce.  A  nise  be  so  uaill,  oir  na'n  robh  e  air  gairm 
air  Dia  air  son  cobhrach  theagamh  gu'm  biodh  e  air  a 
shàbhaladh.'' 

An  sin  chunnaic  mi  ann  am  aisling,  gun  do  chuir  a' 
cheathrar  dhaoine, — Cogais-mhaoth,  an  Duine-Spiorad- 
ail,  Tòir-na-fìrinn,agus  Iompachan,  fàilt'agus  furanair 
a'  chèile  air  taobh  eile  na  h-aibhne,  agus  chuir  na  daoine 
deàlrach  furan  orra  mar  an  ceudna  :  agus  thàinig  neul 
soilleir  agus  chòmhdaich  se  iad  gu  lèir,  agus  chaidh  an 

giùlan  suas  anns  na  neòil  tro  cheuman  do-lòrgaicht'  an 
adhair:  agus  air  dhaibh  a  bhi  doj  suas  dh'innis  na  daoine 
deàlrach  dhaibh,  gu'n  robh  iadsan  ri  faire  thairis  orra 
rè  an  turais,  agus  gu'n  tug  iad  an  deagh  ghnìomharran 
gu  lèir  fainear,  agus  gu'n  deach  an  sgrìobhadh  siòs  ann 
an  leabhar  ;  agus  gu'n  do  rinn  iad  an  teasraiginn  o 
iomadh  cunnart,  ged  nach  facas  leosan  iad.  Mar  so 
bha'n  neul  air  a  ghiùlan,  suas  anns  na  speuran,  agus 
mar  bha  iad  a'  triall  tre'n  adhar,  chunnaic  iad  na 
reulltan  glòrmhor  a'  dealradh  mar  ghrianaibh  anns  an 
iormailt. 

Fa-dheòigh,  'nuair  a  thàinig  iad  dlù  do  nèamh  nan 
nèamh,  thàinig  còmhlan  do  shiuadh  naomh'  a  mach  às 
a'  bhaile  'nan  coinneamh.  A  nise  bha  bunait  a'  bhaile 
air  a  shocrachadh  air  mullach  nan  slèibhtean  sìorruidh, 
agus  bu  mhachraichean  do  sholus  neo-chrìochnach  an 
tlr  gu  lèir  a  bha  mu'n  cuairt  da,  anns  an  robh  naoimh 
agus  ainglean  ag  ìmeachd.  An  sin  thàinig  iad  a  chum 
an  àit'  anns  an  robh  aosda  nan  laithean  'na 
shuidhe,  aig  an  robh  f  halluinn  cho  gealris  an  t-sneachd' 
agus  falt  a  chinn  mar  ollainn  ghil:  bha  'chathair 
mar  theine  lasarach,  agus  caoirean  teine  dol  a  mach 
ro'  ghnùis  ;  bha  mìltean  do  mhìltean  a'  frithealadh  dha, 
agus  deich  mìl'  uair  deich  mìle  'nan  seasamh  'na  làth- 
air. 

An  sin  thàinig  iad  a  chum  geat'  a'  Bhaile,  (oir  chaidh 
iarraidh  air  na  h-eilthirich  gairm  an  sin ;  ni  mar  an  ceud- 
na  a  rinn  iad,)  agus  dh'amhp-irc  aon  a  nuas  thar  a'  gheata, 
ris  an  do  labhair  na  daoine  deàlrach  ag  ràdh  ; — Tha  na 
daoine  so  air  .tighinn  o  Ghleann-an-Lèir-sgrios,  agus 
thàinig  iad  tre  mhòrain  àmhghair  air  son  a'  ghràidh  a 
bha  aca  dO  'n  Rìgh;"  An  sin  dh'iarr  iad  air  na  h-eil- 
thirich  an  cuid  teisteanasan  a  liubhairt,  agus  rinn  iad 
sin,  agus  chaidh  na  teisteanasan  ashealltainn  do'n  Rìgh, 
agus  air  dha  an  leughadh  dh'iarre  na  geatachanf  hosg- 
ladh  dhaibh.  Mar  sin  chaidh  iad  'a  steach,  agns 
thàinig  aon  'nan  còdhail  a  thurt  riù  :  — "  Thigibh 
a  dhaoine  beannaichte  m'  Athar-sa,  sealbhaichibh  mar 

òighreachd  an  rìoghachd  a  ta  air  a  deasachadh  dhuibh 
o  leagadh  bunaitean  an  domhain :  imichibh  a  steach 
do  dh-aoibhneas  bhur  Tighearna."  An  sin  thàinig 
mòr  chuideachd  do  shluagh  nan  nèamh  'nan  coinneamh 
le  clàrsaichean  'nan  làmhan,  agus  shèinn  iad  òran  nach 
do  thuig  duine  sam  bith  ach  iad  fèin,  agus  cho  liugha 
'sa  th'  air  am  meas  airidh  gu  bhi  air  an  gabhail  a  steach 
do'n  àite  bheannaichte  sin. 

An  sin  mhosgail  mi,  agus  feuch  cha  robh  ann  ach 
bruadar. 


A    CHRiOCH. 

